
CUVÂNT ÎNAINTE 


Noul Testament şi scrierile creștine timpurii ne vorbesc cu claritate 
despre importanța adunării euharistice în viața comunităților de cre- 
dincioși din timpurile apostolice şi post-apostolice. De altfel, literatura 
primelor veacuri creștine este într-o bună măsură liturgică. Atunci, ca 
şi astăzi, taina Sfintei Euharistii, îi strângea laolaltă pe toți cei care nu 
doar împărtășeau aceeași credință în Hristos cel răstignit, înviat și înăl- 
tat la Ceruri, ci se şi împărtăşeau, sub chipul pâinii şi al vinului, cu 
înseși Trupul și Sângele Lui de-viață-dătătoare. Liturghia a asigurat, 
la început, şi cadrul cunoașterii miezului credinței creștine, căci prin 
cuvânt, ritual şi lucrarea tainică a harului: Duhului Sfânt se actualizează, 
de fiecare dată, întreaga istorie a mântuirii neamului omenesc prin 
Jertfa Fiului lui Dumnezeu întrupat. Locul central pe care.l-a ocupat 
dintotdeauna Sfânta Euharistie în viaţa Bisericii l-ar. putea explica, 
într-un chip aparte, pericopa evanghelică în care citim despre arătarea 
lui Hristos cel înviat celor doi ucenici ce mergeau întristați spre Emaus 
(Luca 24, 13—35). Degeaba [Îl știuseră aceștia, în zadar se îndureraseră 
ei din pricina celor petrecute cu El în Ierusalim, căci în clipa întâlnirii 
Lui, după slăvita Sa înviere, nu reușiseră să-L recunoască. Conwvorbirea 
nu fusese îndeajuns spre a-L descoperi pe dumnezeiescul lor însoțitor. 
Momentul întâlnirii cu adevărat a lui Hristos cel înviat, va fi cel al 
«frângerii pâinii» : «Şi când a stat împreună cu ei la masă, luând El 
pâinea, a binecuvântat şi, frângând, le-a dat lor. Și s-au deschis ochii 
lor şi L-au cunoscut» (Luca 24, 30—31). Înţelegem din cuvintele Sfintei 
Scripturi că nu-L vom putea întâlni şi cunoaște pe Hristos cel viu nici 
în cărți, nici în sisteme de gândire — fie ele şi creştine —, nici în 
înduioșarea cea repede trecătoare. Doar în Sfânta Liturghie, Cuvântul 
cel veșnic al lui Dumnezeu Se face trup și Se jertfeşte pentru noi, 
chiar în fața noastră, pentru a ni Se putea împărtăși, apoi, fiecăruia, 
în chip văzut. - — 

Comuniunea cu Hristos nu este o simplă idee frumoasă, o imagine 
poetică sau o stare ideală, de neatins, ci este împărtăşirea noastră 
reală cu Sfântul Său Trup și Sânge, adică impărtășirea de viața 
Sa dumnezeiască. Ochii sufleteşti ni se «deschid» spre a-l. cunoaște 
şi recunoaşte pe Hristos ori de câte ori ne apropiem, cu sacră înfiorare, 
de Sfânta Euharistie. Altminteri, vederea lăuntrică rămâne nesigură, 

înșelătoare, Hristos cel adevărat rămânându-ne străin, și înstrăinați 
fiind şi noi de viața cea «din belşug» (loan 10, 10) făgăduită de EL. 

Săvârşirea tainei Sfintei Euharistii, ce revine doar slujirii preoțești, 
are loc însă numai în cadrul slujbei Liturghiei — inima vie a cultului 
public al Bisericii —, în care fiecare rostire, gest și mişcare liturgică 
ale preotului au o obârșie și niște înțelesuri de adâncime, care nu tre- 
buie să rămână necunoscute celui care oficiază. Căci, în Biserică totul 
este purtător de semnificație, rânduiala liturgică tâlcuind în formele 
proprii închinării de obşte tot conținutul credinței celei mântuitoare. 

Nevoii de înțelegere matură a înfricoșatei slujiri a Sfintei Liturghii 
îi răspunde, cu prisosință, Liturghierul explicat, scriere de frunte a 
liturgiologiei ortodoze românești, pe care o datorăm unuia dintre stră- 
luciții dascăli de Teologie pe care i-a avut Biserica noastră: Preotul 
profesor Petre Vintilescu. Începând cu descrierea slujbelor premergă- 
toare Liturghiei şi continuând cu cea a Liturghiei propriu-zise, totul 
capătă o altă limpezime prin interpretările — literală, istorică, dogma- 
tică — aduse și sprijinite pe textele unor autori precum sfinții Gherman, 
al Constantinopolului, Nicolae Cabasila, Simeon al Tesalonicului, Formu- 
lelor și ritualurilor liturgice li se descoperă uimitoarele lor semnificații 
spirituale, dovedindu-ni-se, şi în acest fel, că folosul sufletesc al celui 
ce participă la Sfânta Liturghie creşte o dată cu înțelegerea și meditaţia 
asupra orânduielii ei. 

Încredinţat de sporul pe care Liturghierul explicat îl poate aduce 
slujirii noastre preoțești, dar şi evlaviei mirenilor dreptmăritori, bine- 
cuvântăm apariția acestei noi ediţii a cărţii, cu nădejdea că se va întări 
astfel lucrarea misionară și de zidire duhovnicească a Bisericii noastre. 


La sărbătoarea Celor Patruzeci de Mucenici, 1998 

NOTĂ 
(la ediția întâi) 


Îm lucrarea de faţă sunt reunite iarăși în volum, 
aşa cum fuseseră concepute și redactate inițial în 
stare de manuscris, capitolele publicate disparat 
între anii 1953 şi 1964 în revistele Bisericii Ortodoze 
Române. Ele au ca obiect prezentarea istorică, exe- 
getică şi tipiconală a slujbelor bisericești de seara, 
de dimineața şi a Sfintei Liturghii, servicii care 
alcătuiesc conținutul principal şi major al cărții 
numite Liturghier. 

Având astfel caracterul unui manual, volumul de 
față poate însemna un ajutor la îndemâna studen- 
ților şi elevilor din şcolile teologice și, ocazional, 
nu mai puţin şi a clericilor parohiali. 

CARTEA NUMITĂ LITURGHIER 


1. Denumirea și cuprinsul. — 2. Problema unui formular al Liturghiei 
în primele veacuri creștine. — 3. Formatul şi straclura Liturghierului 
în manuscrise, ediţii şi traduceri. 


1. DENUMIREA ȘI CUPRINSUL 


Denumirea de Liturghier se dă în limbajul bisericesc curent cărții 
în care se cuprinde slujba sau oficiul Sfintei Liturghii. Oficial însă, atât 
în manuscrise cât şi în ediţiile tipărite, această carte poartă de obicei 
titlul de Dumnezeieștile și sfintele sau Sfintele și dumnezeieștile Li- 
turghii ale celor între Sfinţi Părinţii noștri loan Gură de Aur, Vasile 
cel Mare şi Grigorie Dialogul, adică cele trei formulare după care se 
oficiază Sfânta Liturghie în cursul anului, aproape în toată Biserica Or- 
todoxă a Răsăritului. Tot atât de des, dacă nu chiar mai des, cu deose- 
bire în trecut, s-a întrebuințat forma de singular, denumindu-se cartea 
ca şi oficiul sau slujba în sine cu expresia de «Dumnezeiasca Liturghie» 
sau «Sfânta şi dumnezeiasca Liturghie a Sfântului loan Gură de Aur, 
a Marelui Vasile şi a Sfântului Grigore Dialogul», ori câteodată simplu : 
«Liturghie». Extrem de rar şi cu totul întâmplător a găsit o întrebuin- 
țare oficială, ca titlu principal, denumirea de Liturghier  (AetzoupŢtxdv), 
completată însă cu adaosul: «cuprinzând cele trei Liturghii ale celor 
între Sfinţi Părinţii noştri...», ca în ediţiile grecești de Roma, 1683, Ve- 
neţia, 1714, de Ierusalim, 1908, precum şi în ediţia Liturghierului slav, 
tipărit la Mânăstirea Dealu în anul 1646 (Liturghiarion adică Slujebnihk 
cu Liturghia Sfântului Vasile cel Mare, a lui loan Gură de Aur etc.). 
Ediţia de Bucureşti, 1937, foloseşte sub o formă mai timidă acest ter- 
men, înscriindu-l cu rol de subtitlu pe coperta interioară, în timp 
ce cea de deasupra este rezervată formulei oficiale tradiționale. Dintre 
toate Bisericile Ortodoxe, numai cele de limbă slavă au adoptat ca titlu 
oficial termenul de Liturghier (Slujebnik). Ediţia greacă de Atena, 1948!, 
foloseşte titlul oficial de 'Ieporedeorxov. 


Când această carte este întocmită pentru Liturghia cu arhiereu şi se 
află completată cu rugăciunile respective pentru hirotonii, hirotesii, sfin- 
ţirea antimisului etc., poartă denumirea de Arhieraticon ("Apyteparixov, 
UnHoBHukb apxiepeuckiu). 

Toate aceste titluri sunt depăşite insă de cuprinsul real al 
'Liturghierului în formatul său actual, deoarece, în afară de oficiul Litur- 


1. Scoasă sub îngrijirea mitropolitului de Filipi şi Neapolis, Hrisostomos. 


10 LITURGHIERUL EXPLICAT 


ghiei propriu-zise, el conţine şi alte servicii şi rugăciuni. Unele din 
acestea sunt oficii independente de Liturghie, ca, de exemplu, Vecernia, 
Miezonoptica și Utrenia, care, în epoca mai nouă, şi anume începând 
treptat de prin veacul al XVI-lea, au ajuns să reprezinte în cele din 
urmă, împreună cu Liturghia, elementul permanent sau fix prin exce- 
lenţă din conţinutul Liturghierului. Alte părţi se găsesc într-un raport 
general sau ocazional cu Liturghia sau cu celelalte oficii. Sunt astfel în 
primul rând acele rugăciuni şi formule scurte, care de fapt fac parte 
integrantă din serviciul Utreniei şi Liturghiei, ca piese variabile sau de 
schimb, pentru adaptarea slujbei la calendar sau la diferite momente 
ale anului liturgic. În numărul acestora intră ecfonisele sau vosglasu- 
rile ecteniei mici dinainte de Evangheliile Sfintelor Patimi, ectonisele 
sau vosglasurile Utreniei din Săptămâna Luminată, după fiecare odă a 
canonului, apolisele sau otpusturile Vecerniei, Utreniei şi Liturghiei la 
praznicele împărăteşti, apolisele zilelor săptămânii, isodicalele sărbători- 
lor împărăteşti, adică stihurile ce se cântă când se face intrarea cea 
mică de la Liturghia catehumenilor (vohod) şi ectenia la scoaterea Cin- 
stitei Cruci (14 septembrie). La acestea trebuie adăugate acele «cereri 
la felurite trebuințe din viaţa omului», constând din rugăciuni ce se ci- 
tesc la Proscomidie şi din ectenii speciale, care se  intercalează spre 
partea finală a ecteniei mari şi a celei de după citirea Evangheliei, pre- 
cum şi a celor corespunzătoare de la Vecernie şi Utrenie. 

Se găsesc în acelaşi timp părţi care stau numai în legătură mai 
mult sau mai puţin indirectă cu Liturghia, ca, de exemplu, rânduiala 
sau canonul Împărtășirii şi rugăciunile de mulțumire de după Dumneze- 
iasca Împărtăşire, precum şi sinaxarul sau calendarul fix cu numele 
sfinţilor de care trebuie să se facă amintire în zilele de Liturghie, ia 
serviciul Proscomidiei, în cursul dipticelor, după epiclesă şi în apolise. 
În epoca cea nouă a Liturghierului slav şi român, îndeosebi, au ajuns 
un element aproape permanent acele capitole speciale de reguli sau de 
îndrumări, intitulate «Rânduialâ», ca, de exemplu, cele de la începu- 
tul cărții privind slujba Vecerniei şi Privegherii, ori în cuprinsul sau 
spre finele acestei cărți, sub titlul de «Învăţătură» şi «Povăţuiri», pri- 
vind săvârşirea Liturghiei Darurilor celor mai înainte sfinţite, scoa- 
terea Sfântului Aer (epitaf), precum şi cele pe care trebuie să le ştie 
şi să le aibă în vedere preotul în legătură cu oficiul Sfintei Liturghii. 

Mai mult ori mai puţin fluotuabile în conţinutul Liturghierului, nu 
numai de la o epocă la alta sau de ia o Biserică naţională la cealaltă, ci, 
chiar în ediţii aproape succesive, ocupând locuri variabile în ordinea 
din cuprinsul acestora, apar acele imne, rugăciuni sau molitfe care, prin 
natura lor, sunt proprii Molitfelnicului sau Evhologhiului ori altor cărţi 
de ritual, dar se citesc sau se cântă în biserică, în legătură ori chiar 
independent de oficiul divin. Astfel, se pot număra aici troparele şi 
condacele ce se cântă în altar pentru mărirea fastului la sărbători mari, 
când se slujeşte în sobor. De asemenea, rugăciunile pentru binecuvân- 
tarea salciei în Duminica Floriilor, a colivei, a brânzei, ouălor, stru- 


ic 

gurilor, la 6 august, şi a oricărei pârgi de struguri, de fructe şi a cărnu- 
rilor în Duminica Paştilor, aduse, în general, ca prinoase de credin- 
cioşi, precum şi rânduiala parastasului cu rugăciunile de iertare pentru 
cei adormiţi. 

Nu lipsesc ediții în care numărul pieselor fluctuante întrece ori 
este mai redus decât cel descris aici, care a devenit aproape tradițional 
Liturghierului românesc. El se găseşte, în această privință, dacă nu ab- 
solut identic cu Slujebnikul slav, cel puţin într-o foarte apropiată ase- 
mănare. O înfăţişare ceva mai simplificată are Liturghierul grec, deşi 
cuprinde în schimb părţi străine celorlalte, ca, de exemplu, slujba 
Aghiazmei mari la Bobotează şi cea a Vecerniei din Duminica Pogorârii 
Stântului Duh etc. Ediţiile de Tripolis (Egipt), 1892, şi de Atena, 1924, 
apar chiar ca nişte mici Evhologhii prin înregistrarea unor rugăciuni 
ca : cele pentru cei ce se pocăiesc, pentru preotul ce se ispiteşte în 
somn, pentru femeia lăuză, pentru copilul care merge la şcoală etc. 
Cu un caracter și mai pronunţat de Evhologhiu mic se înfăţişează Li- 
turghierul român scris cu mâna în anul 1699 de dascălul Vasile Sturza 
Moldovanul ?. Motivul pentru care au fost adăugate aici numeroase ru- 
găciuni, care, în chip obişnuit, se găsesc la locul lor în Molitfelnic, va 
fi fost, poate, nu atât de ordin practic, cât dictat de greutatea ce se 
întâmpina în procurarea acestei din urmă cărţi. Considerente de ordin 
practic, desigur, au stat la baza inovației aplicate acelei Liturghiarion 
adică Slujebnik slavon, tipărit la Mânăstirea Dealu în anul 1646, în 
care s-au adăugat, pe lângă formularele Liturghiei, cele 12 pericope 
evanghelice ale Sfintelor Patimi, precum şi cele ale Apostolului şi 
Evangheliei la praznicele împărăteşti, la cele ale Sfintei Fecioare şi la 
sărbătorile sfinţilor. Aceeaşi curiozitate caracterizează şi Liturghierul 
manuscris al popii din Suiug, Bihor (copiat în anul 1724 după altul, 
pare-se mult mai vechi), care are anexat la sfârşit textul celor 11 pe- 
ricope cu Evangheliile învierii 3. 

Prin îelul rugăciunilor din oficiile care formează conţinutul său 
permanent şi fix, cât şi prin natura şi destinaţia sa, Liturghierul are 
însă un caracter special şi cu totul deosebit în comparaţie cu celelalte 
cărți de ritual. Acestea din urmă sunt citite cu voce tare la serviciul re- 
ligios, satistfăcând o cerinţă a cultului public şi pregătind dispoziţia 
sufletească pentru lucrarea harului, dar îndeplinesc în acelaşi timp şi O 
funcţiune instructivă şi edificatoare. În consecinţă, ele pot fi folosite de 
credincioşii mireni chiar în afara sfântului locaş, ca Jeotură spirituală, în 
timp ce Liturghierul este, dimpotrivă, destinat exclusiv preotului şi numai 
pentru a fi întrebuințat în biserică. Nu chiar fără dreptate însemna deci 
monahul moldovean Evloghie, în nota de la sfârşitul ediţiei Liturghieru- 
lui de Iaşi, 1759, diortosit de el, că «nu este cazanie sau istorie Sfânta 


2. La Biblioteca Academiei Române, secţia manuscrise, sub nr. 707. Vezi de- 
scrierea lui la 1. Bianu şi R. Caracaș, Catalogul manuscriplelor românești, t. Il, 
București, 1913, p. 459——460. 

3. Vezi «Revista Teologică», Sibiu, XXXI (1941), nr. 1—2, p. 6—36. 

Liturghie, ci tocma însuşi dumnezăiești şi de Duhul Sfântu suflate cu- 
vinte». Liturghierul este astfel un iepartxov (adică o carte a preotului 
sau pentru preot), aşa precum se intitulează ediţia tipărită la Constan- 
tinopol în anul 1895, denumirea care era pe deplin proprie îndeosebi 
pentru structura Liturghiei din vechile manuscrise, în care ecteniile 
diaconului nu se intercalau printre rugăciunile preotului, ci formau un 
manual aparte. Numirea de Ieratikon nu-şi pierde însă sensul nici astăzi, 
deoarece, în majoritatea cazurilor, adică în lipsa diaconului, ecteniile cad 
tot în sarcina preotului. Caracterul de ieratikon al Liturghierului este 
subliniat prin însăși înmânarea lui publică, de către arhiereu, preotului, 
la hirotonie, ca simbol al atribuţiei sale sacramentale sau sfinţitoare, 
esenţială preoţiei în genere. 

Dintre rugăciunile care alcătuiesc conţinutul stabil sau permanent 
al Liturghierului, în oficiile Vecerniei, Utreniei şi Liturghiei propriu- 
zise, una singură — «Rugăciunea amvonului» — este rostită de preot în 
auzul credincioşilor, rezumând parcă «toate cererile şi rugăciunile citite 
de preot, tainic, în sfântul altar». De aceea, Liturghierul este considerat 
cartea de taină a preotului şi a episcopului *, epitet justificat pe deplin 
prin caracterul înalt şi tainic al rugăciunilor amintite, prin care sfinţiţii 
slujitori se adâncesc şi se transportă în duh, cerând curățirea şi învred- 
nicirea lor şi a credincioşilor de a se sfinți prin aducerea Jertfei Euha- 
ristice, 

Într-o definiţie largă şi oarecum liberă, despre Liturghier am putea 
spune că este cartea unde se găseşte consemnat limbajul admis pentru 
Biserică să vorbească lui Dumnezeu pentru a-l exprima omagiul 
ei de laudă, de doxologhisire şi de mulțumire, precum şi dorinţele sau 
cererile ei. În multe din expresiile sale, acest limbaj este comun şi gra- 
iului religios al drepţilor Vechiului Testament ; în ceea ce are însă mai 
expresiv, mai viu şi mai caracteristic, el este însuflețit de duhul filiali- 
tăţii, căci, prin acest limbaj sfânt, Biserica se roagă cu Fiul lui Dum- 
nezeu şi prin EI, iar la rândul Său El însuşi se roagă ou noi, pentru 
noi şi în noi (loan 14, 20). 

În forma lui embrionară, acest limbaj s-a închegat în Ierusalim, în- 
dată după pogorârea Sfântului Duh la sărbătoarea Cincizecimii și s-a răs- 
pândit o dată cu Biserica în toată lumea creştină. Urmând fluxul şi re- 
fluxul râvnei religioase, formele acestui limbaj liturgic au avut faze de 
îmbogăţire şi de simplificare, de cizelare şi de partioularizare în dialecte 
liturgice. Aşa precum diferite cărți ale Sfintei Scripturi marchează fazele 
succesive ale istoriei Revelaţiei dumnezeieşti, tot aşa şi în diferite piese 
ale Liturghierului se pot distinge straturile pietăţii creştine depozitate 
în epoci diferite, cu deosebirea că în Biblie predomină cuvântul lui Dum- 
nezeu către om, pe când Liturghia este forma în care se înalță mai mult 
cuvântul omului pentru proslăvirea şi implorarea lui Dumnezeu. 


4. Prof. A. Dmitrievschi, Liturghierul, cartea tainică (în limba rusă), în «Îndru- 
mător pentru clericii rurali», Kiev, nr. 30, 31, 32, p. 327—328 şi 358. 


CARTEA NUMITĂ LITURGHIER 13 


Unul din principalele documente ale acestei pietăţi creştine se gă- 
seşte reprezentat prin Liturghierul Bisericii Ortodoxe. În rugăciunile lui 
se află condensată pietatea oficială a Bisericii, de ia începuturile ei până 
astăzi ; în ele s-a revărsat şi s-a exprimat simţirea religioasă a nenumă- 
rate generații creştine, care s-au ţinut pe linia neschimbată a dreptei 
oredinţe, iar codificarea acestor rugăciuni, care alcătuiesc limbajul litur- 
gic al Bisericii Ortodoxe, a găsit o formă specifică de închegare o dată 
cu desăvârşirea organizării vieţii bisericeşti. Liturghierul are deci o 
istorie a lui. 

Liturghierul este socotit indispensabil sfinţiţilor slujitori bisericeşti, 
în timpul serviciului divin, dar cu deosebire în oficiul Liturghiei. «Cartea 
ce se cheamă Liturghier», aşa precum se dă sfat în capitolul intitulat 
Povăţuiri, «este negreşit trebuincioasă pentru slujire. Pe de rost, rugă- 
ciunile să nu se zică, căci pe de o parte se poate întâmpla să se uite 
şirul rugăciunilor şi chiar al cuvintelor care au cea mai mare însemnă- 
tate în săvârşirea Dumnezeieştilor Liturghii ; iar pe de alta, preotul, în- 
tâmplându-se să se încurce, nu ştie ce face şi ce zice şi, prin aceasta, pe 
lângă greşelile dogmatice ce le poate săvârşi, mai poate aduce şi pe 
creştinii ascultători la îndoială. De aceea, preotul care nu păzeşte 
aceasta, foarte greşeşte şi-şi atrage asupră-şi dreapta pedeapsă a epis- 
copului său». 


2. PROBLEMA UNUI FORMULAR AL LITURGHIEI 
ÎN PRIMELE VEACURI CREȘTINE 


S-ar putea admite ca o astfel de obligaţie să nu fi fost neapărat 
indispensabilă în primele zile ale vieţii creştine, când Liturghia se re- 
zuma la un rit simplu al Sfintei Euharistii. Necesitatea unei astfel de 
cărţi şi folosirea ei în oficiu era firesc să se impună însă pe măsură ce 
viața bisericească, al cărei centru îl reprezenta Liturghia, a început să 
se dezvolte, mai ales după ce ea a ajuns să se organizeze cu totul in- 
dependent de cultul mozaic de la Templu şi sinagogă. Asupra epocii în 
care formularele Liturghiei au intrat în uzul bisericesc, părerile spe- 
cialiştilor se găsesc împărţite. După unii dintre aceştia 5, nu s-ar putea 
vorbi de consemnarea Liturghiei în scris mai înainte de finele veacului 
al IV-lea, aşa încât Liturghierul n-a putut căpăta o existenţă istorică 
decât în veacul următor. Renaudot îndeosebi şi Lebrun, ca de altfel şi 
fostul profesor A. Dmitrievschi de la Academia duhovnicească din 
Kiev 6, invocă drept un argument peremptoriu în. susținerea acestei teze 
următorul text din scrierea Despre Sfântul Duh (cap. 27, pf. 66, PG, 
XXXII, 187) a Sfântului Vasile cel Mare, pentru ca, printr-o interpre- 


5. Ca, de exemplu: Pierre Lebrun, Explication lilterale, historique et dogma- 
tigue des pribres et des ceremonies de la messe, î. Il, 1777; los. Bingham, Origines 
sive antiquitates Ecclesiae, traducere latină, Haile, 1727, XIII, c. V, par. III; Euseb. 
Renaudot, Liturgiarum orientalium collectio, Franciurt, t. 1, 1841, p. IX—XI ș.a. 

6. A. Dmitrievschi, op. cit., p. 355. 

tare îngustă, să ajungă a afirma că rugăciunea Sfintei Jertfe (Anafora) 
n-a fost fixată în scris decât după acest Părinte bisericesc. «Care dintre 
sfinţi», se întreba el, «ne-a lăsat în scris cuvintele pentru invocarea 
Sfântului Duh la vremea când se sfinţesc Pâinea Euharistiei şi Potirul 
binecuvântării ? Căci noi nu ne mulţumim numai cu acelea de care fac 
amintire Apostolul şi Evanghelia, ci rostim şi altele, atât înainte cât şi 
după acestea, pe care le-am primit din tradiţia nescrisă, ca unele care 
au putere în privinţa Tainei». 

Textul în care se încadrează acest pasaj în scrierea menționată mai 
sus a devenit canonul 91 al acestui Sfânt Părinte. Aici el constată că 
unele «dintre dogmeie şi propovăduirile ce se păstrează în Biserică» 
s-au transmis prin scrierile Sfinţilor Apostoli — «Apostolul şi Evanghe- 
lia», cum le menţionează el în general ; «pe altele» însă, adaugă Sfântul 
Vasile, «le-am primit din tradiția Apostolilor predanisită nouă în taină». 
În categoria acestora din urmă el numără, precum am văzut, şi epi- 
clesa. Trebuie să remarcăm însă că, în acest chip, se semnalează pur şi 
simplu faptul că rugăciunea invocării Sfântului Duh peste darurile 
euharistice nu face parte dintre cele ce ni s-au transmis prin sfintele 
scrieri ale Noului Testament, căci în textul respectiv Sfântul Vasile cel 
Mare nu se referă la alţi sfinţi, decât la aceia care sunt autori ai cărţilor 
canonice ale Noului Testament, în care nu se găseşte însemnată decât 
istorisirea momentului instituirii Sfintei Euharistii, fără ca vreunul din 
ei să ne fi dat şi celelalte amănunte ale ritualului indeplinit inainte şi 
după acel moment, lăsându-ni-l numai prin tradiţie oralâ. A admite deci 
că acest Sfânt Părinte ar fi vrut să afirme că acest element al tradiţiei 
n-ar fi fost consemnat în scris înainte de dânsul, ar însemna să forţăm 
textul în cauză, venind în contrazicere, pe de o parte, cu Sfântul Chiril 
al lerusalimului care, în Cateheza XXII, 7 (pe la mijlocul veacului al 
IV-lea), face menţiune despre rugăciunea epiclesei, în termeni care 
aproape reproduc textul ei cunoscut ; pe de altă parte, cu însuşi faptul 
că formularul Liturghiei Sfântului Vasile cel Mare este o prelucrare a 
celui atribuit Sfântului Apostol Iacob, elemente deci care nu justifică 
părerea că oficiul Sfintei Liturghii nu ar fi primit o redactare scrisă 
înainte de finele veacului a] IV-lea. 

Alţi autori 7, deşi convin că nu poate fi nici o îndoială despre între- 
buinţarea unor formulare cu slujba Liturghiei în veacul al IV-lea, nu 
admit totuși existenţa acestora în primele trei veacuri ; nu lipsesc însă 
nici cei care susţin că nimic nu se poate opune la fixarea originii Litur- 
ghierului în această primă perioadă din istoria Bisericii 8, începuturile 


7. Ca de exemplu: Henr. Daniel, Codex lilurgicus Ecclesiae universae, Lipsca 
1847—1853, t. IV, p. 3i; L. Duchesne (la F. Cabrol, Le livre de la priare antique, 
ed. VI, p. 189, n. 1). 

8. L. A. Muratori, Lilurgia romana vetus..., Veneţia, 1748, t. 1, p. 3 ș.u.; 
Prosper Gutranger, Institutions liturgiques,  Paris-Bruxelles, 1878, p. 134 șu.; Dr. 
Teodor Tarnavschi, Despre cele mai însemnate Liturghii ale Bisericii Orientale, în 
«Candela», XI (1892), p. 64 ş.u. 

lui putându-se ridica, după unii, chiar până în epoca Părinților apos- 
tolici 9. 

Fapt este însă că, în afară de scrierile care ne procură descrieri 
generale, aluzii, menţiuni şi chiar unele propoziţii liturgice, literatura 
creştină din primele trei veacuri nu ne-a transmis nici un izvor direct 
al Liturghiei sub forma unei cărți cu slujba ei. Ar însemna totuși să ne 
împotrivim logicii elementare dacă din această cauză am ajunge să 
conchidem în chip absolut la inexistenţa oricărui text liturgic, chiar în 
această epocă. În primul rând, pentru că nu se poate presupune că toți 
liturghisitorii reprezentau personalități cu un elan religios şi cu o ca- 
pacitate de improvizație excepţională, care să fi putut înlătura nevoia 
de un text scris pentru susținerea memoriei, mai cu seamă că, aşa cum 
reiese din prima Apologie a Sfântului Iustin Martirul şi Filozoful, pre- 
cum şi din alte scrieri ale veacului al [Il-lea, Liturghia ajunsese deja în 
această vreme la o mare dezvoltare. Desigur, nu trebuie să încercăm a 
descoperi în primele veacuri un formular liturgic după imaginea exactă 
a celui din uzul actual, care este el însuşi rezultatul unei evoluţii dic- 
tate nu numai de preferinţe şi practicitate, ci şi de mijloace, de teh- 
nică, dar mai ales de concepţia adoptată pentru formatul unei astfel de 
cărţi bisericeşti. La început, în stadiul de simplitate al Liturghiei, totul 
se va îi redus la însemnarea în scris a rugăciunilor sau formulelor prin- 
cipale, din care consta atunci slujba, şi cel mult a unor reguli sumare 
asupra acţiunilor. O astfel de formă se întâlneşte chiar pe la finele 
veacului I, în capitolele 1X şi X ale scrierii Didahia celor 12 Apostoli 
(între anul 80 şi 100 d.Hr.), care se referă la săvârşirea Sfintei Euharis- 
tii şi la mulțumirile de după împărtăşire : «lar Euharistia aşa s-o faceți : 
mai întâi pentru potir (rugaţi-vă aşa): Mulţumim Tie, Tatăl nostru... 
lar la frângerea pâinii (ziceţi) : Mulţumim Ţie, Tatăl nostru, pentru 
viaţa şi cunoștința... lar după împărtăşire mulțumiți aşa: Mulţumim 
Ție, Părinte Sfinte, pentru numele Tău cel Sfânt etc.». 

Această rânduială sumară a ritului euharistic se găseşte încadrată, 
impreună ou câteva reguli privitoare la botez, într-o minusculă colec- 
ție, în al cărei cuprins intră reguli tot atât de scurte de purtare în anu- 
mite împrejurări, elemente catehetice, sfaturi morale şi indicaţii în le- 
gătură cu organizarea comunităţii. După aspectul ei în ansamblu, 
această scriere este ceea ce s-ar putea numi un manual de viaţă biseri- 
cească, în care capitolele privitoare la Sfânta Euharistie înfăţişează do- 
cumentul cel mai vechi despre starea embrionară a formularului li- 
turgic. S-ar putea spune, cu alte cuvinte, că existența  Liturghierului 
nu este cu neputinţă de admis sau cel puţin de presupus încă de pe 
când el nu căpătase acest titlu. 

Din aceste prime date trebuie să reținem că în epoca de la începu- 
tul istoriei Bisericii, ca încă multă vreme mai târziu, când viaţa creş- 
tină se concentra şi se desfăşura îndeosebi în legătură cu cultul (cate- 


9. Fred Probs, Die ăltesten romischen Sakramentarien und Ordines, Mânster, 
1892, p. 1—19, 

humenatul, penitența publică, asistența samarineană etc.), formularul 
oficiului era firesc să se găsească în codicele sau colecţia de reguli după 
care se cârmuia viaţa bisericească a comunităţii. Concepţia aceasta pri- 
mară despre formularul liturgic, ca parte integrantă a manualului de 
viaţă creştină, statornică vreme îndelungată în practică, se verifică pe 
deplin în lumina clară a istoriei din veacul al IV-lea, printr-o serie de 
documente, cunoscute sub denumirea generală de «Rânduieli biseri- 
ceşti». În această categorie intră : 


a) Canoanele atribuite lui Ipolit ; 

b) Aşa-numita Rânduială a Bisericii egiptene ; 

c) Testamentum Domini ; 

d) Constituţiile Apostolice şi 

e) Constituţiile date prin Ipolit sau Epitome (Constituţiilor Apos- 
tolice). 

Aceste documente ne înfăţişează Liturghia din regiuni bisericeşti 
diferite, în desfăşurarea ei normală şi completă, având un cuprins 
foarte înrudit între ele şi în. deplină consonanţă cu diferi- 
tele menţiuni şi formule risipite în literatura creştină a veacului 
al III-lea îndeosebi 10. De fapt, ele reprezintă mărturii autentice despre 
starea vieţii bisericeşti imediat anterioară veacului al IV-lea, reprodu- 
când, în ceea ce priveşte Liturghia, gradul de dezvoltare pe care ea îl 
atinsese deja în cursul veacului al III-lea. 

Aceste documente sunt calificate adesea cu epitetul de «formulare 
ideale» îl, înțelegându-se prin aceasta că, în general, Liturghiile din cu- 
prinsul colecţiilor menţionate nu erau formulare liturgice uzuale, ci 
aveau un caracter literar, fiind adică în general compilaţii datorate unor 
autori care au avut la îndemnă documente anterioare. Admiţând tale- 
quale acest punct de vedere al criticii, suntem deci îndreptăţiţi, în ordi- 
nea celei mai stricte logici, să nu ne îndoim de existenţa unor formu- 
lare ale Liturghiei înainte de veacul al IV-lea, într-o factură corespun- 
zătoare concepţiei curente în acea epocă, formulare ce au putut servi ca 
material de compilaţie. Dacă admitem teza spre care înclină în general 
critica, anume că originea acestor «Rânduieli» s-ar găsi in unele din 
scrierile lui Ipolit (4 cca. 235—236), atunci nu este deloc forțat să 
constatăm că deja în primele decenii ale veacului al III-lea erau în uz 
formulare cu slujba Liturghiei. 

Dintre toate aceste «Rânduieli», cea mai importantă pentru Bise- 
rica de Răsărit este îndeosebi cea intitulată Constituţiile Apostolice, 
care, afară de materialul liturgic cuprins în cartea a doua şi a şaptea, 
ne dă în cartea a opta cea mai completă Liturghie din câte s-au putut 


10. Descrierea mai pe larg a acestor colecţii, ca şi bibliografia respectivă, se 
găsește în lucrarea noastră: Încercări de istoria Liturghiei, Bucureşti, 1930, p. 
107—123, 

„1. 1. M. MHanssens, Institutiones lilurgicae de ritibus orienialibus, t. III, 
p. 642 ș.u. 

cunoaşte până în acea vreme. «Printr-o ficțiune literară», dispoziţiile 
privitoare la cultul creştin şi diferitele părţi ale lui sunt prezentate ca 
dictate de Mântuitorul însuşi Apostolilor Săi sau de aceștia ucenicilor 
lor («... Noi, cei doisprezece Apostoli ai Domnului, vă poruncim aceste 
orânduiri dumnezeieşti», sau : «Zic eu, Andrei, îratele lui Petru», ori: 
«Zic şi eu, Jacob, fratele lui Ioan, fiul lui Zevedei», sau: «Cu toţii îm- 
preună poruncim») şi culese de un Părinte bisericesc, Clement al Ro- 
mei sau Ipolit. Este astfel redat oficiul Liturghiei săvârşite la hirotonia 
unui episcop, deci o Liturghie arhierească. În afară de oficiul Liturghiei 
catehumenilor şi a credincioşilor, în care se găsesc întreţesute în ordi- 
nea curentă rugăciunile episcopului sau preotului cu ecteniile diaconu- 
lui în extenso, precum şi răspunsurile credincioşilor, cartea a opta din 
Constituţiile Apostolice cuprinde şi rugăciunile pentru  hirotonii şi 
hirotesii, indicaţii generale pentru oficiile Vecerniei şi Utreniei, rugă- 
ciunea pentru cei repauzaţi şi indicaţii privitoare la pomenirea lor, 
precum şi pentru pârga din rodurile pământului şi a altor elemente 
ce se aduceau la biserică. Prin conţinutul său, acest formular întru- 
neşte toate condiţiile unui adevărat ieraticon, în sensul cel mai larg şi 
mai propriu al acestui termen ; este adică un arhieraticon. Numărul re- 
dus al paragrafelor cu caracter strict catehetic şi cu povăţuiri privitoare 
la organizarea bisericească, precum ar fi, de exemplu, alegerea episcopu- 
lui şi atribuţiile treptelor ierarhice, ori îndemnuri asupra felului de 
comportare a clericilor în anumite împrejurări, reamintesc nota în care 
fusese întocmită la finele veacului întâi Didahia celor 12 Apostoli. Ceea 
ce am văzut schițat în această scriere în nic, mai mult ca principiu, în 
Constituţiile Apostolice se găseşte sub o formă mai dezvoltată, ajun- 
gând la maximum de sistematizare şi de întregire pe linie liturgică în 
cartea a opta a acestei colecţii. Ea se înfăţişează astfel ca tipul de for- 
mular liturgic realizat la acea oră a istoriei, tip pe care nu ne va îi 
greu să-l recunoaștem, aproape intact, în factura esenţială a Liturghie- 
rului, chiar în forma consacrată actualmente în urma unei atât de 
indelungate evoluţii. 

Unele dispoziţii sinodale de la finele veacului al IV-lea şi începu- 
tul celui următor, în legătură cu circulaţia rugăciunilor, adaugă o lu- 
mină prețioasă asupra vechimii istorice necontestate a uzului formu- 
larelor Liturghiei. Ereticii, ca şi ortodocşii, interveneau în această 
vreme cu amendări şi mici dezvoltări în textul liturgic, corespunză- 
toare atitudinii doctrinare a fiecărei partide şi, cum faza fluidică a ofi- 
ciului nu se găsea încă încheiată, se adoptau de la o Biserică locală la 
alta rugăciuni care se impuneau prin forma lor deosebită. Pentru a se 
evita strecurarea tendenţioasă ori din neştiinţă a unor forme nepotrivite 
cu Ortodoxia, canonul 25 al Sinodului ţinut la Hippo în anul 393 
(aprobat de Sinodul al III-lea de la Cartagina din anul 397) prescrie ca 
«nimeni să nu se servească de formule de rugăciuni străine, dacă nu a 
luat în această privinţă mai întâi avizul fraților competenţi» i2. Cano- 


12. La Charles J. Heiele, Histoire des Conciles, t. II, partea I, p. 88; vezi şi 
p. 98 şi 100. 

nul 103 al Sinodului al VIII-lea de la Cartagina din anul 419 (de fapt 
canonul 9 al Sinodului din anul 407 — în Pidalion, canonul 114) este 
mai categoric, când dispune că, atât pentru oficiul Sfintei Jertie cât şi 
pentru partea dinaintea ei şi la hirotonii, «nu trebuie să se întrebuin- 
ţeze decât formulare de rugăciuni examinate de sinod şi strânse odi- 
nioară în colecție de bărbaţi competenţi» 13. 

În acest ceas al istoriei, sinoadele considerau, prin urmare, ca nor- 
mative pentru textul Liturghiei cărţile cu oficiul ei consacrate de ve- 
chiul uz bisericesc şi recunoscute de autoritatea sinodală. Dacă cei mai 
mulți dintre critici nu convin să aşeze printre acestea cartea a opta 
din Constituţiile Apostolice, decât cu valoarea unui document cu pasaje 
luate din astfel de colecții mai vechi şi juxtapuse sau potrivite unele 
lângă altele în ordinea slujbei, ei recunosc totuşi că în uzul Bisericii 
egiptene din primele decenii ale veacului al IV-lea se găsea în plină 
întrebuințare o carte de ritual, pe care astăzi o cunoaştem sub titlul de 
Evhologhiul lui Serapion. Sub această denumire se desemnează o co- 
lecţie de treizeci de rugăciuni, care, împreună cu textul unei epistole, 
acoperă paginile 7—24 din cele 186 ale unui manuscris pe pergament 
în formă de codice, descoperit în anul 1894 de profesorul A. Dmi- 
trievschi în Biblioteca "Mânăstirii Lavra de la Muntele Atosîî. Dintre 
aceste rugăciuni înşirate una după alta, fiecare cu ţitlul ei, fără vreo 
altă indicație printre ele cu privire la acţiune sau la rolul diaconului 
ori la răspunsurile credincioşilor, cele de Ja început sunt acelea pe care 
le citea episcopul, iar pe unele din ele şi preotul,la Liturghia credincio- 
şilor, la hirotonii, la botez, mirungere şi maslu. Urmează după aceea 
altele, care aparţin prin natura lor Liturghiei catehumenilor, sau sunt 
destinate pentru binecuvântarea apei şi untdelemnului aduse de cre- 
dincioşi, precum şi o rugăciune pentru înmormântare. Două dintre ru- 
găciunile acestei colecţii, şi anume prima şi a cincisprezecea, poartă 
deasupra lor însemnarea numelui lui Serapion («Rugăciunea pentru 
Jertiă — ev mpooțopov — a episcopului Serapion» şi «Rugăciunile 
lui Serapion, episcop de Thmuis — Rugăciune la ungerea celor ce se 
botează»), arătând astfel că originalul a aparţinut episcopului Sera- 
pion din Thmuis (în Delta Nilului). Prieten, colaborator şi cores- 
pondent al Sfântului Atanasie cel Mare şi, în acelaşi timp, bărbat in- 
struit, se presupune că episcopul Serapion a prelucrat textul rugăciuni- 


13. La Hetele, op. şi vol. cil., p. 158 şi 207. La Nicodim Milaș, Canoanele Bise- 
ricii Ortodoxe, trad. de Dr. N. Popovici și Uroş Kovincici, Arad, 1931, vol. II, partea 
1, p. 265. Vezi textul latin al ambelor canoane la H. Leclercq, Livres liturgiques, 
în «Dictionnaire d'archeologie chretienne et de liturgie», t. IX, partea II, col. 1886. 

14. El a fost editat pentru prima dată de A. Dmitrievschi în «Revista Acade- 
miei duhovniceşti din Kiev», în anul 1894, p, 242—257, iar a doua oară de G. Wob- 
bermin, sub titlul Alichrisiliche liturgische Stiicke aus der Kirche Aegyplens, în 
colecţia «Texte und Untersuchungen», Leipzig, 1899, t. II, fasc. 3. Ulterior, acest 
manuscris liturgic a fost retipărit de Brightman în «Journal of 'Theologica! Stu- 
dies», oct. 1899 şi ian. 1900, precum şi de X. Funk în Didascalia et Constilutiones 
Apostolorum, iar părţi din el, de către alţi autori. Dintre traduceri, notăm pe cea 
făcută de Th. Schermann, în limba germană (Griechische Liturgien, p. 140—157). 

lor însemnate cu numele lui 35, probabil pentru a le acomoda teologiei 
ortodoxe, impotriva controverselor de atunci. O astfel de contribuţie 
se simte îndeosebi în cuprinsul primei rugăciuni, care este anafora 
euharistică, adică rugăciunea Sfintei Jertfe. În fondul lor, rugăciunile 
prelucrate ca şi celelalte sunt rugăciuni transmise veacului al IV-lea 
de uzul veacurilor anterioare, sau cel puțin al veacului al III-lea, re- 
prezentând Evhologhiul pe care Serapion l-a găsit de la înaintaşi, în 
practica eparhiei sale. 

Existenţa unui formular cu oficiul Liturghiei înainte de veacul al 
IV-lea nu poate fi pusă deci la îndoială. Ca și colecţiile citate mai îna- 
inte, ba chiar mai mult decât acestea, Evhologhiul lui Serapion. ne 
lămurește asupra facturii Liturghierului antic şi a condiţiunilor lui de 
încadrare. Liturghia constituia, adică, la început o parte integrantă a 
Evhologhiului, situaţie pe care o constatăm până în epocile nu prea 
îndepărtate de noi şi în parte şi astăzi încă în Biserica Ortodoxă 
Greacă. 


3. FORMATUL ȘI STRUCTURA LITURGHIERULUI 
ÎN MANUSCRISE, EDIȚII ȘI TRADUCERI 


Cele mai vechi manuscrise ajunse până la noi în original, în care 
se găseşte încadrat oficiul liturgic, sunt într-adevăr evhologhii. Printre 
acestea se cuvine a fi menţionat în primul rând cel cunoscut sub numele 
de Codicele (ms. în formă de carte) grec Barberini 336 din Vatican, scris 
în unciale pe pergament. Rămas, precum se presupune, de la unul din 
clericii orientali, care au participat la Sinodul unionist de la Florenţa, 
în anul 1439, acest manuscris a fost dăruit prin testament Mânăstirii 
Sfântul Marcu, de către un oarecare Nicola Nicholis din acest oraş, 
aşa cum se găseşte însemnat pe una din filele albe de la finele cărţii. 
Ajuns apoi în biblioteca cardinalului Barberinus (începutul veacului 
al XVil-lea), codicele a devenit proprietatea Bibliotecii Vaticanului, 
odată cu încorporarea într-însa a bibliotecii cardinalului menţionat (se- 
colul al XIX-lea). Identificarea diferită a acestui manuscris (Barberinum 
Sancti Marci, Barberini III, 77, Barberini III, 55 şi Barberini gr. 336) 


15. Th. Schermann presupune că, în forma lui actuală de codice (carte), datână 
de prin veacurile al X-lea — al XI-lea, ar reproduce un manuscris mai vechi în 
formă de sul, care purta numele lui Serapion pe ambele iețe. În această ipoteză, 
s-ar explica prin urmare pentru ce numele lui Serapion apare de două ori în cursul 
codicelui. În formatul anterior de sul, adică, fieoare din cele două titluri îşi avea 
locul deasupra primei rugăciuni de pe fiecare faţă a ruloului; fiind apoi copiat în 
formatul de codice, numele lui Serapion n-a fost omis de copist, care l-a transcris 
ori de câte ori l-a întâlnit, aşa că el apare de două ori în cursul slujbei din aceeași 
carte. Totodată, n-ar fi exclus să se fi inversat şi ordinea grupelor de rugăciuni, 
ceea ce ar explica situaţia din codice, în care fața cu rugăciunile Liturghiei credin- 
cioșilor a ajuns să fie înaintea celei cu Liturghia catehumenilor. Cf. Th. Schermann, 
Das Euchologium des Bischols Serapion von Thmuis, p. 136 şi 137. 

în citaţiile diferiților autori corespunde astfel situaţiilor deosebite în 
care se afla clasat în epocile respective !6. 

După criteriile paleografice, vârsta Codicelui Barberini urcă la 
veacurile al VIll-lea — al IX-lea. Numele împăratului Constantin al 
VI-lea (779—797) şi al soțiilor sale : armeanca Maria, luată în căsătorie 
în anul 788 ; Teodota, luată în anul 795, în locul celei dintâi, surghiunită 
în mânăstire; precum şi numele impărătesei-mame Irina, înscrise la 
locul cuvenit pentru pomenire în dipticele anaforei liturgice, deter- 
mină însă mai de aproape vechimea manuscrisului, care trebuie fixată 
între anii 788 şi 797. Desigur, el reproduce un exemplar anterior, re- 
prezentând deci starea de dezvoltare în care se găsea Liturghia deja 
înainte de această epocă. O astfel de consideraţie îşi găseşte aplicare la 
multe manuscrise liturgice, dintre care unele copiază originale mult 
mai vechi dar pierdute, reproducând astfel stadiul Liturghiei din epoci 
uneori anterioare cu câteva veacuri. 

Dintre codicele-evhologhii cu formularele Liturghiei, enumerate în 
diferite monografii !7, se pot cita îndeosebi Codex  Porphyrianus 
B. 1. 226 (fosta bibliotecă imperială din Petrograd) şi Codex Grottafer- 
rata T. 6. .VII, aproape de aceeaşi vechime cu Codicele Barberini (se- 
colele al IX-lea — al X-lea), Codicele Sebastianov, 15 (374) din mu- 
zeul Rumianţev, Moscova (veacurile al X-lea — al XI-lea), Cod. Vatic. 
gr. 1970, Rossanensis (veacurile al Xl-lea — al XII-lea), Burdette- 
Coutts, I, 10 (veacul al XII-lea) şi Cod. Vatic. gr. N 1170 (veacul al 
XVI-lea), ale căror texte «poartă toate semnele unei redactări pri- 
mitive». 

Trebuie să remarcăm că vechile codice-evhologhii nu redau din ofi- 
ciul liturgic decât rugăciunile care cad în atribuţia episcopului sau a 
preotului, fără a îi alternate cu ecteniile din rolul diaconului ori cu 
răspunsurile credincioşilor, iar totalul îndrumărilor de tipic ar însemna, 
după observaţia profesorului Pan. N. Trembela, cel mult o jumătate de 
pagină (op. cit., p. 8). În Codicele Barberini amintit, rugăciunile Li- 
turghiei sunt înşirate una după alta, fiecare — cu excepţia rugăciunii 
anatorei liturgice — purtând numărul ei de ordine şi titlul respectiv 
(«Rugăciunea pe care o face preotul în schevofilachion când pune pâinea 
pe discos», «Rugăciunea antifonului întâi», ori «al doilea» sau «al trei- 
lea», «Rugăciunea trisaghionului» etc.), pe când în Codicele Sebastianov 


16. Liturghiile din cupninsul Codicelui Barberini au lost extrase şi editate mai 
întâi parţial de iacob Goar, în colecţia sa Evyoholtov sive rituale Graecorum, Paris, 
1647, p. 98—100 şi 404, iar mai apoi în întregime de Bunsen, în Analecta antenicaena, 
III, p. 201—236, de Swainson, in The Greek Liturgies, p. 76—98 şi de Brightman 
In Lilurgies eastern and western, vol. Î, 1896, p. 309—352. Pan. N. Trembela (în 
Ai zpeie Aerzovpţiat, Atena, 1935) citează numai pasaje în scopul comparaţiei cu 
codicele din bibliotecile oraşului Atena. 

17. Ca, de exemplu, Dom Placide de Meester, Genssc, source e! developpemenis 
du texte grec de la lilurgie de S. Jean-Chrysostome, Roma, 1908. 

ele se găsesc grupate după părțile sau momentele principale ale slujbei. 
Sunt pe de altă parte manuscrise în care unele rugăciuni, chiar când nu 
lipsesc, nu figurează la locul cuvenit lor în rânduiala Liturghiei, ci se 
găsesc inserate separat, în rând cu rugăciuni de alt caracter, din 
Evhologhiu. 

Conceput în stil strict de ieraticon sau arhieraticon, adică redus 
la rugăciunile (evxai) preotului și ale episcopului, Liturghierul se în- 
cadra astfel în chipul cel mai firesc în Euxohţoy, adică în cartea cu 
toate celelalte rugăciuni din rolul acestor slujitori. Ca rugăciune a Bise- 
ricii prin excelență, Liturghia ocupă însă în aceste codice locul de ia 
începutul cărții. Vecernia şi Utrenia, reprezentate de asemenea numai 
prin rugăciunile preotului, sunt înscrise în urma Liturghiilor. Locul cel 
dintâi în ordinea celor trei formulare ale acestora il deţine însă Li- 
turghia Sfântului Vasile cel Mare, cel puţin în cele mai multe dintre 
codicele mai vechi. Nu lipsesc totuşi nici codice în care Liturghiile se 
găsesc înşirate în ordinea actuală din Liturghier. Cu titlul respectiv 
sunt însemnate însă numai Liturghia Sfântului Vasile cel Mare şi cea 
a Darurilor mai înainte sfințite. 

Dacă nu ne-a parvenit nici un manuscris original cu textul Litur- 
ghiei, anterior Codicelui Barberini, explicaţia trebuie găsită nu atât în 
persecuții, ca aceea a lui Dioclețian, îndreptată îndeosebi împotriva 
cărților bisericeşti, sau în furia iconoclastă, cât mai ales în depăşirea 
interesului pentru formularele vechi, de către forma mai completă a 
manuscriselor mai noi, în care Liturghia se găsea redată, desigur, co- 
respunzător stadiului ei de dezvoltare definitivă, atins după veacurile 
al V-lea şi al VI-lea. Nu se află aici însă nici un motiv să ne îndoim 
că Liturghierul constituia o piesă de evhologhiu chiar înainte de manu- 
scrisul Barberini 336 din veacul al VIII-lea, deşi ne lipseşte un docu- 
ment original înainte de această epocă. În afară de mărturia mai mult 
indirectă în acest sens a Evhologhiului lui Serapion, o astfel de ipoteză 
se găseşte confirmată într-o anumită măsură şi de papirusul descoperit 
în ruinele Mânăstirii Sfântul Apolio din Balyzeh (Egiptul de Sus), 
distrusă pe la jumătatea veacului al VIl-lea. Pe lângă fragmente din 
textul rugăciunii pentru credincioşi şi din cel al anaforei liturgice, 
manuscrisul acesta, datând din veacurile al VII-lea — al VIII-lea, cu- 
prinde şi un simbol de credinţă, ceea ce presupune că în continutul său 
se găseau şi alte piese în afară de cele ale Liturghiei propriu-zise. Totuşi, 
paralel cu codicele-evhologhii, în care se găsea Liturghia, circulau altele 
conținând exclusiv unul, două sau chiar câteşitrele formularele cu slujba 
acesteia, având astfel caracterul distinct de liturghier, în sensul noțiunii 
de astăzi, sau carte specială a Liturghiei. Formatul acesta, care devine 
din ce în ce mai frecvent din veacul al XII-lea încoace, caracterizează 
Liturghierul ca un extras al Evhologhiului. 

Sub acest aspect de extras, Liturghierul este specific mai ales pen- 
tru manuscrisele cunoscute sub numele de «contachia», adică sub formă 
de suluri sau rulouri. Denumirea aceasta provine de la bastonaşul, sulul 
sau ruloul de lemn ( xovzâs), pe care se fixa şi se înfăşura manuscrisul, 
format dintr-una sau mai multe fâşii înguste de pergament ori de hâr- 
tie, cusute una de alta ; lungimea manuscriselor depăşea astfel mai muit 
de doi metri, ajungând câteodată chiar peste opt metri. Termenul de 
contachion era folosit deci cu o semnificaţie identică cu cea a substanti- 
vului zâpos = tom, volum, sul de papirus, de pergament ori de hâr- 
tie (ubâvBpos = volumen, rotulus). De obicei, fiecare contachion sau 
sul cuprindea o singură Liturghie, dar nu erau excluse nici cazurile 
mai rare când un astfel de volumen avea două ori chiar pe toate cele 
trei formulare ale acesteia. În această din urmă situaţie, regula era să 
se scrie pe cât posibil o singură Liturghie pe fiecare faţă. Pentru sulu- 
rile cu un singur formular era indicat ca una din feţe să conţină Li- 
turghia catehumenilor, iar cealaltă, pe cea a credincioşilor. Scrisul se 
făcea în latul fâşiei, începând pe pagina ei exterioară, de la capătul 
liber spre sul, iar de la acesta se continua pe cealaltă pagină în jos, 
spre capătul liber al ei. Urmărindu-se în acelaşi sens textul, în cursul 
oficiului, manuscrisul se desfăşura succesiv până la sul, iar de acolo, 
trecându-se pe pagina a doua, se strângea paralel cu înaintarea acţiunii, 
aşa încât la sfârşitul ei sulul ajungea întășurat ia loc. 

Formatul de sul nu a fost întrebuințat niciodată pentru Evhologhiu, 
desigur din cauza volumului său mare şi deci a dificultăţilor practice de 
mânuire pe care le-ar fi prezentat atât în oficiul Liturghiei, cât şi în 
căutarea rugăciunilor necesare in diferite alte ocazii. Aceşti rotuli ră- 
mân, prin urmare, specifici Liturghierului-manuscris, ca extras din 
Evhologhiu. Deşi vârsta celui mai vechi dintre sulurile ajunse până 
la noi pare că nu se ridică dincolo de veacul al X-lea, sunt totuşi motive 
serioase să nu ne îndoim că, chiar inainte de această dată, sulul liturgic 
era uzitat în acelaşi timp cu forma de codice, aşa cum se poate vedea 
în iconografia bisericească. Numărul sulurilor se găseşte însă într-o 
vădită minoritate față de cel al codicelor. Cei mai mulţi dintre acești 
rotuli datează dintre veacurile al XII-lea şi al XIV-lea; după această 
dată devin extrem de rari, codicele rămânând definitiv consacrat ca 
format al Liturghierului. 

La o astfel de situaţie s-a ajuns treptat prin evoluţia concepţiei 
despre structura acestei cărți de slujbă. Cei mai vechi dintre rotuli au 
avut la început, ca şi primele codice, caracterul strict de ieraticon, 
conținutul lor mărginindu-se la înregistrarea în ordinea cuvenită nu- 
mai a rugăciunilor din rolul preotului. Ecteniile, sau mai bine zis în- 
tregul rol al diaconului (âraxovixd = diaconalele), se înscriau în Evho- 
loghii separat de Liturghii ori se extrăgeau în codice sau suluri aparte, 

intitulate raxovxd sau iepoârazowrov (cartea diaconului), iar alteori 
Slujba diaconului (Gaxowsză 'axohovdia) şi Rânduiala slujbei diaconu- 
lui (Bazats zîjs iepod'azoutaiis mdteu). 

După veacul al IX-lea însă, dar mai ales începând din veacurile 
al X-lea şi al XI-lea, Liturghierul independent de Evhologhiu sau ca 
extras din acesta se înfăţişează din ce în ce mai des şi mai accentuat 
cu o factură nouă, atât în codice cât şi în suluri. Rugăciunile Liturghiei 
din rolul preotului încep să alterneze nu numai în acestea, ci, chiar şi 
în Evhologhii, cu ecteniile şi formulele din slujba diaconului, cu răspun- 
surile credincioşilor sau corului, iar pe alocuri se intercalează instruc- 
ţiuni tipiconale pentru îndrumarea acţiunii liturgice. În codicele cele 
mai vechi, ca de exemplu, în Codex Barberinus 336, abia dacă apar 
câteva fragmente din strigările diaconului şi răspunsurile credincioşilor în 
dialogul dinaintea rugăciunii Sfintei Jertfe şi spre finele Liturghiei Da- 
rurilor mai înainte sfinţite. Noua structurare a Liturghierului, în care 
apar conjugate sistematic rolurile tuturor participanţilor la slujbă, a 
fost dictată desigur de experienţă, fiind necesar să se asigure litur- 
ghisitorilor un mijloc mai precis de orientare în oficiu, dar, în acelaşi 
timp, şi pentru a se pune la îndemâna preotului un manual propriu 
şi complet, pentru cazurile în care el trebuie să săvârşească Liturghia 
fără diacon ; de fapt această din urmă situaţie devenise din ce în ce 
mai generală. 

Fireşte, într-un astfel de sistem, volumul cărţii câştiga proporţii 
oarecum impunătoare cantitativ, pentru care formatul de sul nu putea 
să corespundă în aceeaşi măsură cu codicele, ca practicitate. Îndeosebi 
un astfel de aspect devine şi mai bine ilustrat dacă amintim amănuntul 
că manuscrisele au trebuit să înregistreze încă şi rânduiala Proscomidiei 
în forma ei de dezvoltare atinsă între veacurile al XI-lea şi al XIV-lea. 
S-au redactat între timp şi diferite diataxe, constituţii sau rânduieli 
ale slujbei, dintre care cea mai însemnată este cea de sub numele pa- 
triarhului constantinopolitan  Filotei (pe la jumătatea veacului al 
XIV-lea). Regulile lor au avut influenţă, pe de o parte, în ordonarea 
şi completarea oficiului cu anumite părţi, iar pe de alta, unele din 
aceste instrucţiuni au luat loc în Evhologhii şi Liturghier ca mici para- 
grate de tipic. În acest chip, Liturghierul independent de Evhologhiu 
capătă caracterul unui adevărat Aezovpytxov sau Cartea cu slujba Li- 
turghiei. Cu o astfel de structură îmbogăţită şi deci voluminoasă este 
explicabil de ce forma de codice sau de carte era singura care se po- 
trivea în noul stadiu de dezvoltare a Liturghierului, precum şi de ce 
aproape numai codicele ne-au transmis serviciul divin public în aran- 
jamentul lui actual. 

Cum caligrafia şi transcrierea au constituit încă din vechime una 
dintre predilecţiile monahilor ştiutori de carte 18, manuscrisele în formă 


18. Sf. Ioan Gură de Aur, Omilia XIV, 4, la Epistola 1 Timolei. 

de codice, mai ales cu un singur formular al Liturghiei, au continuat 
să se vadă — deşi din ce în ce mai rar — până chiar în veacul al 
XIX-lea. Începând din veacul al XVI-lea însă, Liturghierul se răspân- 
deşte din ce în ce mai mult în forma edițiilor tipărite. Dintre cele în 
limba greacă, prima (editio princeps) a apărut la Roma în anul 1526, 
sub îngrijirea lui Dimitrie Ducas, profesor de limba greacă aici, şi din 
însărcinarea papei Clement al VIII-lea. Laolaltă cu Dumnezeieștile 
Liturghii: a Sfântului loan Hrisostom, a Sfântului Vasile cel Mare și 
cea a Celor mai înuinte sfințite, a apărut de astădată şi comentariul 
liturgic atribuit patriarhului Gherman I al Constantinopolului (Expu- 
nere despre biserică şi studiu ... asupra Liturghiei). Sursa manuscriselor 
de la baza acestei cărţi este necunoscută, dar se bănuieşte că ele au 
provenit din Cipru şi Rodos, deoarece în prefața editorului se recu- 
noaşte calitatea de colaboratori a arhiepiscopilor din cele două insule. 
În anul 1560, Guillaume Morel editează la Roma, de asemenea în limba 
greacă, Liturghiile Sfinţilor Părinţi Iacob, Apostolul și fratele Domnu- 
lui, Vasile cel Mare și loan Gură de Aur, dând în anexă extrase refe- 
ritoare la Liturghie din opt scrieri ale Sfinţilor Părinţi şi diverși autori 
bizantini 19, 

Nu s-ar putea afirma precis în ce măsură au pătruns aceste două 
ediţii in Bisericile Ortodoxe ca Liturghiere uzuale ; fiind imprimate sub 
egida autorităţii Bisericii Romano-Catolice şi într-unul din cazuri de 
către un apusean, ele au găsit întrebuințare, desigur restrânsă, servind 
în acelaşi timp ca ediţii literare sau de studiu. Unor astfel de scopuri 
le corespundeau şi diversele ediţii în traduceri latine, ca, de exemplu, 
versiunile latine ale Liturghiei Sfântului Ioan Gură de Aur, una făcută 
pe la anul 1510 de Erasmus şi tipărită la Paris în anii 1556 şi 1957 şi 
da Colonia în anul 1540, iar alta tradusă pe la anul 1180 de Leo Thuscus 
şi editată mai târziu la Colonia în anul 1540 şi la Paris în anul 1560, 
precum şi Liturghia Sfântului Vasile cel Mare, tradusă în limba latină 
de Nicolae din Idrunt (Otranto), alta (1584) de către Gentianus Her- 
vetus ş.a. Aceeaşi destinaţie au putut-o avea şi ediţiile de Liturghii 
separate cu text grec însoţit de versiunea latină, tipărite de apuseni 
la Veneţia. La baza Liturghierului tipărit la Roma, fie separat (1601 
şi 1608), ori în cuprinsul Evhologhiului, ca acelea din anii 1754 şi 1873, 
precum şi la baza versiunilor citate, stau de fapt manuscrise din Italia. 
De la anul 1578 îndeosebi şi până în cursul veacului al XIX-lea, Bise- 
rica Ortodoxă Greacă îşi tipăreşte Liturghierul în condiţii grafice mo- 
deste la Veneţia, cuprinzând fie pe toate cele trei formulare de Litur- 
ghie laolaltă, fie numai câte una, fie ca arhieraticon, ierodiaconicon, ori 


19. Extrasele provin din lerarhia bisericească a lui Dionisie Pseudo-Areopa- 
gitul, Apologia Sfântului Iustin Martirul şi Filozoful, Sf. Grigorie de Nisa, Sf. loan 
Damaschin, Nicolae de Methona, Samonas de Gaza, Marcu al Efesului şi  Pseudo- 
Gherman al Constantinopolului. 

numai rugăciunile Vecerniei şi Utreniei. Singura ediţie în limba greacă, 
apărută în tiparniţă ortodoxă înainte de veacul al XIX-lea, o reprezintă 
Liturghierul grec-arab tipărit de Antim Ivireanul la Mânăstirea Snagov 
din Ţara Românească, in anul 1701. De la începutul veacului menţionat 
însă, când intervine o schimbare în condiţiile politice ale grecilor din 
Imperiul otoman, încep să apară ediţii de Liturghier la Constantinopol, 
Atena, Ierusalim şi Tripolis (din Patriarhia Alexandriei). În acelaşi 
timp însă, în Biserica Ortodoxă Greacă, formularele Liturghiei însoţite 
de Vecernie, Miezonoptică şi Utrenie au continuat totuşi să facă parte 
până astăzi din cuprinsul Evhologhiului, respectând astfel tradiţia ve- 
chilor manuscrise. 

Înainte de a vedea lumina tiparului în limba originală, Liturghierul 
ortodox fusese deja imprimat în anul 1508 de către ieromonahul muntc- 
negrean Macarie %, în Țara Românească," probabil! la Târgovişte (numele 
localităţii de imprimare lipseşte), şi anume în versiunea slavonă (limba 
medio-bulgară). Aceasta este, pe cât se știe până acum, cea dintâi edi- 
ție a Liturghierului tipărită în Biserica Ortodoxă. Perimarea principiu- 
lui trilingvist din evul mediu, după care erau considerate limbi sacre 
numai greaca, latina şi slava, a înlesnit rând pe rând tipărirea Litur- 
ghierului in limbile tuturor popoarelor ortodoxe. 

În perioada creştinismului primar sau cel puţin în primele două 
secole, limba liturgică era greaca, sub forma așa-numitului idiom al 
dialectului comun, folosit de predica şi cateheza misionară ca şi în 
aproape totalitatea scrierilor canonice ale Noului Testament. Greaca 
textului grec actual al Liturghiei, care se găsea aproape complet format 
in veacurile al V-lea şi al VI-lea, are același aer de familie cu literatura 
cultă a veacurilor al III-lea şi al IV-lea, deci deosebit de limba şi stilul 
simplu şi popular al Nouiui Testament 21. 

De timpuriu, şi anume chiar în cursul veacului al II-lea, a intrat 
în întrebuințarea bisericească şi limba latină, mai întâi în Biserica 
Africii de Nord ; dar se poate spune că la Roma se mai oficia încă în 
veacul al I]I-lea Liturghia în grecește. Începând însă cam din acest din 
urmă veac, latina devine limba liturgică a Bisericii din Roma şi treptat- 
treptat ea a ajuns în cursul veacurilor următoare limba liturgică a 
întregului creştinism apusean, rămânând până în vremea noastră unica 
limbă oficială a cultului romano-catolic. Spre sfârşitul veacului al 
IX-lea, cu ocazia creştinării moravilor, Liturghia a fost tradusă în limba 


20. În studiul său Liturghierul slavon tipărit de Macarie la 1508, publicat în 
«Biserica Ortodoxă Română», LXXVI (1958), nr. 10—11, p. 1036, Pr. Prof. Ene Bra- 
niște demonstrează netemeinicia părerii lui Ch. Auner (Les versions roumaines de 
la liturgie de Saint Jcan Chrvsostome, în Npucoazouixâ, Roma, 1908, p. 736), cum că 
Liturghierul slavon de la Târgoviște ar fi reproducând o ediţie imprimală mai înainte 
la Cetinje de acelaşi Macarie. 


2|. Sophie Antoniadis, Place de la liturgie dans la  tradilion des  lellres 
grecques, Leiden, 1939, p. 2, 5, 121, 127. 

slavonă (paleo-slavă) de către Chiril, unul din cei doi apostoli ai creş- 
tinării acestora. Slavona a ajuns astfel limba specifică Liturghierului 
din uzul numeroasei familii a popoarelor slave şi al unora din cele care 
s-au găsit vremelnic sub influența lor politică. 

În provinciile din Asia şi Egipt, cu un creștinism înfloritor încă 
din primele veacuri creştine, Liturghia se găsea deja tradusă în limbile 
naționale respective înainte de evul mediu. Astfel, siriaca, nume pe care 
Vulgata l-a dat limbii aramaice, adică idiomului ebraic vorbit pe vre- 
mea Mântuitorului în Palestina şi Siria vecină, a fost limba predicii 
unora din Apostolii şi misionarii creştini în Asia (Fapte 11, 12—27; 
15, 2, 28, 31—35), precum şi limba uneia din cele mai vechi traduceri 
ale Sfintei Scripturi a Vechiului Testament («Peşito»), care datează din 
veacul ] sau al II-lea d. Hr. Pe drept cuvânt deci se poate spune că 
locul al doilea ca vechime şi autoritate între limbile Liturghiei îi revine 
limbii siriace, atât sub forma idiomului occidental din regiunea An- 
tiohiei, cât şi a celui chaldaic, caracteristic sirienilor orientali din părțile 
Mesopotamiei etc. Întrebuinţarea limbii siriace în cursul Liturghiei din 
biserica Sfântului Mormânt (Ierusalim), în zilele Paştilor, alături de 
cea greacă, se află atestată pe la mijlocul veacului al IV-lea de peregrina 
Aetheria %?, iar la Antiohia, spre finele aceluiași veac, de omiliile Sfân- 
tului Ioan Gură de Aur 2%. 

Prin veacul al V-lea, Liturghia creştină este tradusă de asemenea 
în limba armeană, în care s-a făcut şi o traducere a Noului Testament 
de către Sfântul Mesropiu. Cam în aceeaşi perioadă, în bisericile din 
provincie ale Egiptului, Liturghia era oficiată în limba coptă, iar în 
cele din Abisinia, în limba etiopiană, în care se afla deja prin veacul al 
IV-lea sau al V-lea o traducere a Bibliei. Mai târziu, afară de limba 
slavonă a intrat în rândul limbilor liturgice limba georgiană, iar prin 
secolul al XVII-lea limba arabă pentru creştinii din Siria, Palestina şi 
Egipt, căzuţi sub dominaţia arabilor şi mai apoi a turcilor. Astăzi, fie- 
care dintre popoarele ortodoxe îşi are limba liturgică respectivă, aşa că 
Liturghierul se află tradus în următoarele limbi din uzul credincioşilor : 
germană, letonă, estonă, fineză, tătară, eschimosă şi într-un dialect in- 
dian din America de Nord-Est, insulele Aleutine şi Alaska, engleză (în 
uz printre coloniştii austrieci din America de Nord, greco-catolici re- 
veniţi la ortodocşi), chineză, japoneză şi chiar turcă, aceasta din urmă 


22. «Et quoniam în ea provincia pars populi et grece et siriste novit, pars etiam 
per se grece, aliqua etiam pars tantum siriste, itaque quoniam episcopus, licet 
siriste noverit, tamen semper grece loguitur et nunquam siriste: itaque ergo stat 
semper presbyter, qui episcopo grece dicente siriste interpretatur, ut omnes audiant 
quae exponuntur. Lectiones etiam, quaecumque in ecclesia leguntur, quia necesse 
est grece legi, semper stat, qui siriste interpretatur propter populum ut semper 
discant». Silviae vel potius Aetheriae Peregrinatio ad loca sancia, text editat de 
W. Heraeus, XLVII, 3, 4, Heidelberg, 1929, p. 51. 


23. P. G., XLIX, î88, 646. 

în întrebuinţarea unei comunităţi din apropierea lacului Egerdir din 
Asia 2. , 

Nu intră în cadrul paragrafului de față enumerarea şi critica tu- 
turor ori cel puţin a celor mai importante dintre ediţiile Liturghierului 
în toate aceste limbi; aceasta poate face obiectul unei monografii a 
Liturghierului % ori a istoriei religioase vechi a fiecărei naţiuni orto- 
doxe. Vom menţiona totuşi, în legătură cu Liturghierul român, că pri- 
mele sale ediţii au un caracter de tranziţie, fiind de fapt Liturghiere 
slavo-române, ele având în limba română numai instrucţiunile de tipic 
dintre rugăciuni, acestea din urmă fiind toate, iar uneori aproape toate, 
în limba slavonă. Acesta este cazul ediţiei tipărite la Târgovişte în 
anul 1680, în timpul mitropolitului Teodosie, precum şi al Liturghiei 
Sfântului loan Gură de Aur (arhieraticon), tipărită la Rădăuţi în 
anul 1745, pe când păstorea aici episcopul Iacob. Numărul rugăciunilor 
în limba română se găseşte sporit însă în ediţiile slavo-române ale 
Liturghierelor tipărite la Buzău, in anul 1702 şi la Iaşi, în anul 1715 
sub mitropolitul Ghedeon. 

Liturghierul complet în limba română a fost tradus şi tipărit de 
mitropolitul Dosoftei, la Iaşi, în anul 1679. Această ediţie nu conţine 
decât cele trei formulare ale Liturghiei, lipsindu-i deci slujba Vecerniei 
şi a Utreniei, iar unele particularităţi din cuprinsul său ca, de exemplu, 
proscomidirea de către diacon, ne lasă să vedem influenţa textului ori- 
ginal al Diatazei lui Filotei, resimţită şi de unele ediţii anterioare ale 
Slujebnicului slav şi actuală încă în ediţiile din uzul greco-catolicilor. 
Liturghierul lui Dosoftei apare din nou în anul 1683, într-o formă mai 
îngrijită şi completată cu Vecernia şi Utrenia. 

Este necesar să menţionăm că înainte de primele ediţii tipărite şi 
chiar paralel cu primele din acestea, Liturghierul în limba română 
a circulat în manuscris. 

Deşi primii traducători, ca, de exemplu, mitropoliţii Dosoftei al 
Moldovei şi Teodosie al Ţării Româneşti, subliniază în prefeţele edi- 
ţiilor respective că ei s-au servit de originale greceşti, totuşi nu este 
greu de observat că, în ceea ce priveşte intocmirea cuprinsului, Litur- 
ghierul românesc se găseşte mai aproape de cel slavon decât de cel 
grec. O astfel de situaţie este uşor de remarcat dacă se iau ca element 
de comparaţie piesele fluctuante din conţinutul Liturghierului, felul de 
grupare uneori al cererilor din ectenii, în legătură cu diferitele cate- 
gorii pomenite în textul lor etc. Demn de menţionat este mai ales capi- 


24. Ign. Ephr. Rahmani, Les  liturgies orientales et occidentales,  Beyrout, 
1929, p. 105 și 112;  Maximilianus princeps Saxoniae, Praelectiones de liturgiis 
orientalibus, t. 1, p. 21—25; Adrien Fortesque, La messe, trad, franc. de A. Boudinhon, 
p. 1ll—i13 şi 122; F. A. Brightman, Lilurgies eastern and western, vol. I: Eastern 
Liturgies, p. LXXXII. 

25. Semnalăm în această privință monografia meritorie Liturghierul, studiu 
istorico-liturgic (ms. dactilografiat, 229 p. in 8), teză susținută de Branişte M. Ene, 
în iunie 1938, pentru obţinerea titlului de licenţiat în teologie. 

tolul aşezat sub titlul de «Povăţuiri», la finele cărţii, datorat iero- 
monahului Eftimie din veacul al XVII-lea %. 

Îndeosebi ediţiile Liturghierului tradus de Antim Ivireanul şi tipărit 
la Râmnic în anul 1706 şi la Târgovişte in anul 1713 apar ca primii 
paşi decisivi spre prototipul Liturghierului nostru de astăzi; ediţia de 
la laşi din anul 1759, a lui Jacob Putneanu, este a doua treaptă în 
desăvârşirea acestui prototip, cel puţin cu privire la cuprins, ultima 
iază reprezentând-o ediţia de Iaşi, 1818, a lui Veniamin Costache. Edi- 
țiile care au urmat după aceea in cursul veacului al XIX-lea până la 
înființarea Tipografiei Cărţilor Bisericeşti, precum şi cele ce au ieşit 
de sub teascurile acesteia până la jumătatea veacului nostru, nu au 
ajuns încă să rezolve definitiv problema unei desăvârşite traduceri, la 
nivelul flexibilităţii atins de limba română. 

În principiu, traducerea Liturghierului, ca şi a oricărei cărţi de 
ritual, nu încetează a rămâne mereu o problemă actuală în acea Bise- 
rică naţională unde nu s-a găsit încă pe deplin forma ieratică de stil, 
în care termenii şi expresiile să redea cât se poate de propriu şi exact 
sensul şi ideea din textul original %. 


26. Sergiu Bulgakov, Dogma euharistică, trad. de Pr. Paraschiv Angelescu, 
București, 1936, p. 9, nota 3. 

27. Vezi lucrările noastre: Însemnări pentru o nouă cdijie a Liturghierului, 
1947; Mila păcii, jertia laudei, 1940; Verbul a mântui... 1941; In jurul unei formule 
liturgice de origine biblică, 1943; Pentru o nouă edilie în pregătire a Lilurghierului, 
in «Biserica Ortodoxă Română», LXXIII (1955), nr. 3—4, p. 295—310. 

SERVICIILE PREMERGĂTOARE 
LITURGHIEI 


SERIVICIILE DE SEARA ȘI DE DIMINEAŢA 
PREMERGĂTOARE LITURGHIEI 


A. CONSIDERAȚII GENERALE 


A. Consideraţii generale. B. Oiiciul Vecerniei 
sau slujba de seară. 
C. Litia. D. Oficial Miezonopticii. 
E. Oiiciul Utreniei 


Aşa precum s-a menționat în capitolul precedent, Liturghierul inde- 
pendent de Evhologhiu nu cuprindea la început decât slujba Liturghiei, 
într-unul sau în toate cele trei formulare ale ei. Astăzi însă prima 
parte a acestei cărţi este rezervată formularelor cu rolul preotului şi 
al diaconului la oficiile Vecerniei, Miezonopticii şi Utreniei, care se 
găsesc astfel rânduite în această ordine înaintea Liturghiei. În Evho- 
loghiile din vechile codice, Vecernia şi Utrenia, reprezentate numai 
prin rugăciunile preotului, apar inserate după Liturghie, şi anume între 
piesele din partea ultimă a cărţii. Prioritatea Liturghiei într-o astfel de 
ordine îşi avea temeiul, desigur, în marea ei însemnătate, ca rugăciune 
prin excelență a Bisericii, în care se exercită cea mai înaltă dintre atri- 
buţiile sacramentale ale preoţiei. 

Prin a doua jumătate a veacului al XV-lea încep a se ivi totuşi 
codice în care Vecernia şi Utrenia se află aşezate înaintea Liturghiei, 
poziţie pe care o păstrează şi în viitoarele ediţii ale Evhologhiului ti- 
părit. Paralel cu evhologhiile şi liturghierele în stare de manuscris, pre- 
cum şi cu ediţiile tipărite ale acestora, formularele Vecerniei şi Utreniei, 
fie reduse numai la rugăciunile respective ori completate şi cu rolul 
diaconului şi indicații de tipic, apar împreună ori deosebite, în exem- 
plare independente de Evhologhiu şi Liturghier. Din veacul al XVI-lea, 
Liturghierele imprimate introduc, mai întâi sporadic, iar apoi regulat, 
oficiile Vecerniei, Miezonopticii şi Utreniei, la început între rugăciunile 
de la finele cărţii (cum este cazul, de exemplu, în ediţiile slavone şi 
slavo-române de Târgovişte, 1508; Bucureşti, 1680; Buzău, 1702 etc.), 
iar în cele din urmă, la locul pe care îl ocupă astăzi, înainte de slujba 
Liturghiei. În astfel de cazuri, titlurile de pe coperta unora dintre aceste 
ediţii fac menţiune specială despre prezenţa amintitelor oficii în con- 
ținutul lor, ca de exemplu: Dumnezeieștile Liturghii cu Vecernia, 
Utrenia ... (Atena, 1912). În actualele ediţii româneşti ale Liturghierului, 
aceste oficii sunt prefaţate de câteva paragrafe de tipic privitoare la 
rânduiala lor. 

Faptul că dintre toate cele şapte «Laude», care intră în componenţa 
ciclului bisericesc de o zi, numai Vecernia, Miezonoptica şi Utrenia şi-au 
găsit locul în aceeaşi carte cu Liturghia, se poate atribui pe de o 
parte, desigur, poziţiei lor deosebite faţă de celelalte ore de rugăciune, 
iar pe de alta, raportului în care au fost puse de practica bisericească 
cu Liturghia. Într-adevăr, rugăciunile de seara şi de dimineaţa în ge- 
neral sunt deprinderi religioase universale, sugerate de însăşi poezia 
naturii din aceste momente ale zilei şi de sentimentele pe care le deș- 
teaptă în suflete. Seara este ora când se aşterne o tăcere impresionantă, 
odată cu încetarea activităţii, când fiecare se retrage la sine sau între 
ai săi. Sentimentul de slăbiciune, care se naşte din această izolare, se 
complică cu o senzaţie de teamă în faţa întunericului din care pot răsări 

surprizele, neajunsurile din partea celor răi. Sufletele religioase în- 
cearcă astfel în chip necesar nevoia de a recurge, prin rugăciuni, la 
protecţia Providenţei, precum, pe de altă parte, imensitatea, splendoarea 
şi melancolia naturii din cursul nopţilor înstelate imbie cugetarea spre 
atotputernicia lui Dumnezeu, din care se dezvoltă sentimentul de admi- 
raţie şi de proslăvire a Lui. «Ridică-te, zicea Sfântul loan Gură de 
Aur, şi priveşte mulţimea stelelor şi admiră întocmirea cea minunată 
a lumii... Pleacă genunchiul, suspină, roagă-te ...» %. În chip firesc, pe 
de altă parte, ivirea zorilor şi arătarea luminii trezesc în sufletul reli- 
gios speranţa şi bucuria, înclinându-l să mulțumească lui Dumnezeu şi 


să-l implore ajutorul pentru toate cele pe care le poate întâmpina în 
cursul zilei care începe %. 


În creştinism, rugăciunile de seara şi de dimineaţa reprezintă cea 
mai veche tradiţie mozaică a primilor săi adepţi recrutaţi dintre iudei, 
ca momente corespunzătoare jertfelor de seara şi de dimineaţa, pre- 
scrise de Vechiul Testament (leș. 29, 39 şi 30, 7 şi 8). Deşi recoman- 
dările din cartea 1 Cronici (23, 30) consacră numai aceste două momente 
din zi pentru rugăciuni de laudă, totuși, ulterior, s-au dezvoltat în 
iudaism şi alte ore de rugăciune, ca ora a III-a, a Vl-a şi a IX-a, pe 
care le vedem practicate în Ierusalim şi de generaţia apostolică a pri- 
milor creştini (Fapte 2, 15 ; 3, 1; 10, 9). Acestea din urmă au reprezentat 
însă în primele trei veacuri creştine, de altfel ca şi în iudaism, exerciţii 
religioase sau de pietate cu caracter benevol şi deci particular sau de 
devoţie personală, în timp ce rugăciunile de seara şi de dimineaţa n-au 
întârziat să devină unităţi ale serviciului divin oficial şi deci public 
şi obligatoriu 3 din ciclul de noapte, organizat de Biserica primară. 
Prin înseşi momentele din zi rezervate acestor rugăciuni, ele veneau 
în atingere aproape directă cu cultul specific creştin, care a fost con- 


28. Dom Fern. Cabrol, Le livre de la priere antique, ed. VI, p. 207, 

29. Sf. Joan Gură de Aur, Omilia XXVI la Fapiele Apostolilor, P. G., LX, col. 
202—203, 

30. Dom Fern. Cabro!, op. cil., p. 207. 

31. Constituțiile Apostolice (cartea a II-a, 59) obligă pe episcopi «să pome- 
nească şi să îndemne poporul să se îndeletnicească cu venirea la biserică dimi- 
neaja şi seara, în fiecare zi, şi să nu o părăsească în nici un chip... 

ceput şi practicat dintru început ca un oficiu de noapte. Orientându-se 
după faptul că Sfânta Euharistie fusese instituită de Mântuitorul la 
sfârşitul unei cine sau mese de seara, primele generaţii de creştini 
săvârşeau Liturghia după căderea nopţii, aşa precum informează Fap- 
tele Apostolilor (20, 7—11). Sudarea rugăciunilor de seara și de dimi- 
neața la cultul prin esență creştin a fost determinată în acelaşi timp 
și de condiţiile din prima perioadă a istoriei Bisericii. În starea de 
persecuție religioasă, în care s-a desfăşurat la început viaţa creştină, a 
tost nevoie să se renunțe atât la Liturghia zilnică (Fapte 2, 46), cât 
şi la adunările pentru rugăciune de mai multe ori pe zi, ca în practica 
ierusalimiteană inițială, rezervându-se în acest scop o zi anumită 
(«stato die»), duminica adică, înainte de ivirea 'luminii («ante lucem»), 
precum se exprimă Pliniu cel Tânăr în Epistola către Traian 2. 

Aceste motive de ordin istoric de la baza cultului divin de dimi- 
neaţa şi de seara se găsesc completate şi cu considerații de alt gen în 
literatura creştină patristică. Astfel, Constituţiile Apostolice (VIII, 34) 
priveau ca o datorie adunarea credincioşilor pentru aceste rugăciuni, şi 
anume dimineaţa, «mulțumind pentru că Domnul v-a luminat, alun- 
gând noaptea şi aducând ziua», iar «seara, drept mulţumire că v-a dat 
noaptea spre odihnă de ostenelile din timpul zilei». Sfântul Ciprian 
consideră că «trebuie să ne rugăm şi dimineaţa, pentru că prin rugăciu- 
nea noastră de dimineaţă se prăznuieşte Învierea Domnului. Aceasta 
voia să o arate odinioară Duhul Sfânt zicând în psalmi: «Împăratul 
meu şi Dumnezeul meu, căci către Tine mă voi ruga, Doamne; dimi- 
neaţa vei auzi glasul meu, dimineaţa voi sta înaintea Ta şi-mi voi în- 
drepta ochii spre Tine» (Ps. 5, 2, 3). Și iarăşi grăieşte Domnul prin pro- 
fetul : «În revărsatul zorilor vor mâneca spre Mine zicând : să mergem 
şi să ne întoarcem la Domnul Dumnezeul nostru». De asemenea, tre- 
buje să ne rugăm iarăşi neapărat la apusul soarelui şi la sfârşitul zilei. 
Pentru că Hristos fiind soarele cel adevărat şi ziua cea adevărată, de 
aceea şi noi, când ne rugăm la apusul soarelui şi al zilei din lume şi 
cerem ca să vină din nou lumina peste noi, ne rugăm pentru a doua 
venire a lui Hristos, Care ne va aduce harul luminii veşnice» %. Sfântul 
Vasile cel Mare motiva că «noi ne rugăm dimineaţa, pentru ca primele 
mişcări ale spiritului nostru să se consacre lui Dumnezeu şi pentru ca 
nici o grijă să nu ocupe lăuntrul nostru, până ce nu ne vom fi bucurat 
cu aducerea-aminte de Dumnezeu... TYerminându-se ziua, trebuie să mul- 
țumim pentru tot binele pe care l-am primit în decursul ei; trebuie să 
mărturisim cu umilinţă toate câte nu le-am împlinit cu voie sau fără 
voie ; trebuie să cerem iertare pentru toate câte am păcătuit cu cuvân- 


tul, cu lucrul şi în inimă...» %, 


32. Epistola X, cap. 96 (97). 

33. SI. Ciprian, De oralione dominica, cap. 35, P. L. IV, col. 559—560, în tradu- 
cerea Pr. Matei Pislaru. Scrieri alese din operele Sfântului Ciprian, Biblioteca Părin- 
ților bisericeşti, vol. I, Rârmnicu- Vâlcii, 1935, p. 69—70. 

34. Si. Vasile cel Mare, Răspuns la întrebarea XXXVII din Reguiile mari; vezi 
şi Vechile rânduieli ale viejii monahale, traducere din limba rusă, 1924 p. 352, 

Toate aceste motive, precum şi semnificaţiile simbolice ce s-au 
adăugat acestor oficii %, de care ne vom ocupa mai în urmă, au deter- 
minat pe vechii credincioşi să se aplece cu o râvnă specială asupra ore- 
lor pentru rugăciunile de seara și de dimineaţa ; ei petreceau noaptea 
de sâmbătă spre duminică în biserică, aşa că rugăciunile de seara în- 
cepeau după ce se întuneca, iar cele de dimineaţa, după miezul nopții, 
Liturghia urmând în continuare în această zi. Succesiunea şi deci tim- 
pul rugăciunilor de seara şi de dimineaţa sistematizându-se astfel în 
legătură cu cel destinat pentru Sfânta Liturghie, s-au găsit încadrate au- 
tomat, prin uz, în ciclul de noapte al cultului creştin public şi deci ofi- 
cial şi obligatoriu. În condiţiile modificate ale vieţii creștine de mai târ- 
ziu, momentele oficiului acestor «Laude» sunt anticipate ori întârziate 
în comparație cu practica din vechime. Aceasta din urmă se mai men- 
ţine încă în bisericile mânăstireşti, pe când în bisericile din parohii Ve- 
cernia se săvârşeşte înainte de ivirea întunericului, iar Miezonoptica şi 
Utrenia, tocmai dimineaţa, în plină zi, afară de sărbătorile cu priveghere. 
Totuşi, vechiul lor caracter de servicii religioase nocturne este eviden- 
țiat prin numeroase texte din cuprinsul rugăciunilor lor. 

Deși în scrierile patristice din veacul al II-lea, a! III-lea şi din prima 
jumătate a veacului al IV-lea se ia act de orele de rugăciune din ciclul 
nocturn, cât şi de cele din timpul zilei, totuşi numai cele de seara și de 
dimineața apar ca stabilite oficial sau prin dispoziţii precise %. Recu- 
noaşterea orelor de rugăciune din ciclul de zi în practica oficială“! şi 
adăugarea lor la oficiile din cursul nopții reprezintă un fenomen ce în- 
cepe de la jumătatea veacului al IV-lea, în urma dezvoltării vieţii mona- 
hale în mânăstiri, a căror influenţă s-a întins apoi şi asupra bisericilor 
de mir. În substanţa sa, structura acestor ore constă până astăzi, în cea 
mai mare parte, din piese de pietate generală reprezentate prin psalmi, 
care, ca şi puţinele imne ce se găsesc întrețesute printre ei, cad în atri- 
buţia stranei sau a credincioşilor. Rolul preotului în oficiul acestora 
apare cu desăvârşire simplificat, şters chiar, în atribuţia sa de mijlocitor 


35. «Pentru creștinii din epoca de mai înainte, Domnul lisus Hristos era sim- 
plu Dumnezeu-Mântuitorul, către Care datorau mărturii de recunoştinţă; dar cu 
vremea, pe măsură ce mintea reflecta mai mult la actele mântuirii, spiritul creştina 
ajuns, în chip firesc, să deosebească liecare etapă, care marcase această mântuire, 
şi să determine fiecare pas al drumului urmat de Dumnezeu-Omul, din sânul Tatălui 
Său până la cruce şi până la înălţarea Sa la cer. Şi astfel, fiecare ceas din zi a fost 
pus în legătură, în spiritul credincioşilor în meditaţie, cu fapte şi evenimente tai- 
nice din viaţa lui Hristos, luaru ce a dat o semnilicaţie deosebită celebrării şi obser- 
vării religioase a ceasurilor, care, la origine, în viaţa civilă nu-şi datorau existenţa 
şi instituirea decât împărţirii zilei». Dom Suitbert Băumer, Histoire du Breviaire, 
trad. fr. par Dom Reginald Biron, t. |, Paris, 1905, p. 65-66. 

36. Dom Suitbert Băumer, op. cit. t. 1, p. 64. 

37. De exemplu: Clement Alexandrinu! (+ c. 220), Pedagogul, cartea a l-a. 
cap.IV,P.G., VIII, col.413,444; cap.X, ibidem, col.512; Siromata, cartea a VII-a, cap. 
VII, P. G., 1X, col. 469; Tertulian (4 240), De oratione, cap. XXIII—XXV, P. L., 1, col. 
1191—1193; Eusebiu al Cezareei (4340), Comentariu la Psalmul XCI, P. G., XXIII, col. 
1772; Comentariu la Psalmul LXXXIX, 3—7, P. G., XXIII, col. 1130—1134, 1136, dar 
mai ales Comentariu la Psalmul CXLII, P. G., XXIV, col. 49. 

al comunităţii. El se găseşte încadrat în regulile pietăţii comune, asociat 
la exerciţiile spirituale ale celorlalți credincioşi : asistă, ascultă şi se 
adânceşte impreună cu credincioşii în cugetările sugerate de textul din 
cuprinsul psalmilor şi-şi uneşte glasul cu ei în melodiile imnelor. Ca 
preot, el prezidează şi dirijează aceste exerciţii de pietate, prin cele 
două-trei formule pentru deschiderea şi inchiderea oficiului ori de bine- 
cuvântare în cursul lui, iar în Păresimi, prin recitarea rugăciunii Sfântu- 
lui Efrem Sirul («Doamne şi Stăpânul vieţii mele...>), rostită afară din 
altar, adică în mijlocul credincioșilor. Ca atare, prin natura sa însăși, 
oficiul «Laudelor» din timpul zilei n-a putut forma un material pro- 
priu Liturghierului, ci acestea au intrat în chip firesc în cuprinsul Oro- 
logiului sau Ceaslovului. Pentru acest motiv, însuşi cuprinsul serviciului 
Ceasului al IX-lea şi Pavecerniţa, care alcătuiesc împreună cu Vecernia 
primul grup din ciclul de noapte, sau primul ciclu din cele şapte «Laude», 
precum şi «Ora întâi», care este unită cu Utrenia, n-a putut să facă su- 
biect pentru cuprinsul Liturghierului, care este şi rămâne prin exce- 
lență o carte specifică rolului de liturghisitor al preotului. 

Dimpotrivă, structura Vecerniei şi Utreniei se înfăţişează modelată 
după un plan analog cu cel al Liturghiei catehumenilor. Astiel, afară de 
psalmii şi imnele intonate antifonic de strane, rolul preotului se impune 
prin amploarea pieselor ce-i revin, şi anume :; 

a) Rugăciuni de mijlocire pentru comunitate ; 

b) Ectenii identice cu cele din Liturghie, unele din ele prezentând 
ușoare adaptări în concordanță cu vremea din zi, corespunzătoare ofi- 
ciilor ; 

c) Acţiuni simbolice de reprezentare a unor momente din activitatea 
istorică a Mântuitorului, ca de exemplu, vohodurile ; Ca 

d) Lecturi de pericope biblice chiar, la Vecernia anumitor sărbători 
din unele perioade ale anului liturgic. 

Deci rolul amplu al oficiului preotului în aceste servicii, precum şi 
uzul stabilit din vechime de a se săvârşi adesea Liturghia în continuarea 
unităţilor din ciclul de noapte al cultului au însemnat motive pentru care 
s-a impus inserarea Vecerniei şi Utreniei în cuprinsul aceleiaşi cărți de 
ritual, laolaltă cu Liturghia. În rezumat : introducerea acestor oficii în 
Liturghier a fost determinată de consideraţii practice, trebuind să se 
pună la îndemâna preotului formularele principalului său rol liturgic. 
Pentru acelaşi considerent i s-a făcut loc mai târziu în Liturghier şi 
Miezonopticii, a cărei structură ocupă o poziţie de mijloc între rânduiala 
Ceasurilor şi cea a «Laudelor» din ciclul nocturn. La origine şi chiar mai 
târziu, ca, de exemplu, la Ierusalim în veacul al IV-lea, precum ne asi- 
gură Aetheria %, şi în mânăstirile Egiptului, după informaţiile date de 
Casian %, Miezonoptica şi Utrenia erau contopite într-un singur serviciu, 


38. Silviae vel polius Aetheriae Peregrinatio ad loca sancia, cap. XXIV, ediţia 
W. Heraeus, Heidelberg, 1929, p. 28—31. 

39. Vezi Rânduiala Cuviosului Ioan Cassian, cart. IM, cap. 8, în Vechile rându- 
ieli ale vieţii monahale..., 1929, p. 623. 

mai ales în noaptea dinspre duminică. Fiind deci unul dintre elementele 
structurale ale vechiului oficiu nocturn, Miezonoptica a rămas în Litur- 
ghier nedespărțită de Utrenie, care se pare că a rezultat prin scindarea 
din serviciul de la miezul nopții. 

Locul sau aşezarea actuală a acestor «Laude» inaintea Liturghiei, 
adică în prima parte a Liturghierului, a fost motivată de ordinea de suc- 
cesiune a oficiilor lor în cursul unei zile bisericeşti sau liturgice. În plus, 
o astfel de rânduială este conformă cu concepţia biblică a orarului 
liturgic, după care ziua bisericească începe de cu seara, odată cu apusul 
soarelui. Astfel, potrivit textului din Facere 1, fiecare zi este formată din 
seară şi din dimineață: «Și a fost seară şi a fost dimineaţă: ziua 
întâi» etc. 

Prin urmare, în raport cu Liturghia, Vecernia, Miezonoptica şi Utre- 
nia sunt oficii premergătoare, iar nu pregătitoare ale acţiunii ei in ea 
însăşi, cum este, de exemplu, Proscomidia ; ele nu reprezintă părți com- 
ponente, dezvoltătoare sau întregitoare ale unicii teme sau lucrări, care 
îşi continuă desfăşurarea în Liturghie. Ca dovadă că raportul acestora 
față de Liturghie nu poate fi determinat decât de ordinea lor de succe- 
siune, iar nu de o funcţiune pregătitoare pentru lucrarea în sine a Litur- 
ghiei, este în primul rând faptul că oficierea Vecerniei, Miezonopticii şi 
Utreniei nu angajează ipso facto sau cu necesitate săvârşirea imediată 
a Sfintei Liturghii. Astfel, la Ierusalim, în zilele de peste săptămână, pri- 
vegherea (serviciul de la miezul nopţii cu Utrenia) nu era urmată în vea- 
cul al IV-lea de Liturghie % şi, precum ne informează istoricul Socrate 
din veacul al V-lea, situaţia era aceeaşi în zilele de miercuri şi vineri în 
Biserica Alexandriei îi, adică întocmai cum se petrec astăzi lucrurile la 
sărbătorile cu priveghere mare sau în alte zile, când se săvârşesc numai 
Vecernia, Miezonoptica şi Utrenia, împreună cu celelalte «Laude» (Pa- 
vecerniţa, Ceasurile, Obedniţa), ca în Păresimi. 

Potrivit recomandărilor din capitolul «Povăţuiri» (pgf. 2) de la finele 
Liturghierului, nu numai «Laudele» din ciclul de noapte, ci şi cele din 
cel de zi fac parte din «pravila» atât a preotului, care trebuie să liturghi- 
sească, cât şi a celor ce doresc să se impăntășească. Pentru sfinţiții sluji- 
tori deci, Vecernia, Miezonoptica şi Utrenia sunt, într-adevăr, pregăti- 
toare, reprezentând adică obligaţii de serviciu şi ocazii de exerciţii spiri- 
tuale, fie săvârșindu-le, fie participând la ele prin prezenţă, ascultare și 
meditaţie. Pogorământ sau dispensă în această privinţă nu se admite de- 
cât în cazurile în care preotul a fost reținut de datorii pastorale privind 
mântuirea sufletelor, ca, de exemplu, spovediri, împărtăşiri ori botezuri 

și, fără îndoială, dacă acestea se prezintă ca imprejurări de forță majoră, 
fără posibilitatea de a fi prevenite sau amânate. 

Rezultă totuşi de aici că oficierea Liturghiei nu este neapărat con- 
diționată de «Laudele» premergătoare, ceea ce desigur n-ar fi cazul dacă 
40. Silviae vel potius Aetheriae Peregrinalio..., loc. cit. 

41. Socrate, Istoria bisericească, cart. V, cap. XXII, P. G., LXVII. 

ele ar avea o funcţie pregătitoare pentru Liturghie în sine. Se cuvine 
însă ca preotul să se ferească de a neglija obligaţiile sale religioase şi 
sacerdotale, legate de oficiul «Laudelor», cel puţin al acelora dintre ele 
care au rânduiala lor scrisă în Liturghier, acestea fiind tot atâtea ocazii 
ale graţiei divine pentru înaintarea lui în sfinţenie. Respectarea cu stric- 
tețe a timpurilor de slujbă, pătrunderea şi îndeplinirea regulilor şi 
rugăciunilor de pregătire dovedesc că preotul înţelege că acele ceasuri 
nu sunt ale lui, ci ale lui Dumnezeu, Căruia ji este închinată întreaga lui 
vocaţie, şi sfințirii sufletelor la care a fost rânduit. El însuşi va ajunge 
astfel să-şi pregătească dispoziţiile suileteşti, curăţia inimii şi înălțarea 
lui în duh, corespunzătoare stării ce se cere de la slujitorii înfricoșătoa- 
relor şi dumnezeieştilor Taine în Sfânta Liturghie. De aceea, preotul nu 
se cuvine să pună în inferioritate oficiul său din altar, față de alte între- 
prinderi pastorale, ci pe unele să le facă, iar pe celelalte să nu le lase. 


B. OFICIUL VECERNIEI SAU SLUJBA DE SEARĂ 


1. Ceasul al nouălea. — 2. Vecernia propriu-zisă 


Vremea oficiului. — Termenului de origine slavă Vecernie (Beuepua) 
şi celui de proveniență greco-latină vesperina ( Eonept+06, vesperae, 
laudes vespertinae) le corespunde în traducere românească expresia 
slujbă de seară sau slujba (oficiul) ce se va face la vremea serii 42, tor- 
mulă întrebuințată şi în unele din Liturghierele grecești ("Axohovbia 05 ta- 
meptv05).4 Prin expresivitatea ei, această formă perifrastică redă realitatea 
din practica bisericească mai clar decât termenii tehnici străini «vecer- 
nie» şi «vesperină», rezervaţi în liturgică exclusiv unităţii serviciului 
divin desemnat sub această denumire. De fapt însă serviciul divin de 
seara constă în chip regulat din Ceasul al nouălea şi Vecernia propriu- 
zisă, care sunt unite, oficiindu-se în continuare. Liturghierul român ca şi 
cel slav înfăţişează, într-adevăr, sub denumirea de vesperină sau vecer- 
nie, întreg serviciul divin de seara, alcătuit din Ceasul al nouălea şi Ve- 
cernia propriu-zisă. 


1. Ceasul al nouălea 


Lauda bisericească intitulată Ceasul al nouălea este un oficiu din 
timpul după-amiezii, care ar corespunde orei 4, 5 ori 6 p. m., după oro- 
logiul modern, în raport cu anotimpul. Această variaţie de oră îşi gă- 
seşte explicarea în sistemul de împărţire a zilei, în uz la evrei înainte, 
ca și în vremea Mântuitorului și întâlnit în practica Bisericii creştine 


42. În limbajul provincial al unor manuale, termenii «Vecetnie» şi «Vesperină», 
au fost traduşi cu serare şi sărânaa. 


43. Ca, de exemplu, ediţia de Ierusalim, 1908. 

chiar în veacul al VI-lea, al VIl-lea și al VIII-lea. Ei împrumutaseră de 
la romani modul de împărţire a nopţii în patru străji sau veghi egale, 
iar de la babiloneni, pe cel al împărțirii zilei şi nopţii în câte 12 ore 
fiecare, numărate de la răsăritul soarelui şi după apusul lui. Ziua şi 
noaptea fiind socotite fiecare în parte de câte 12 ore, prima oră din zi 
începea cu răsăritul soarelui, iar prima oră din noapte, îndată după 
apusul soarelui. Ora era deci solară, adică reglată după cursul soarelui, 
pe baza principiului că amiaza sau mijlocul zilei, ca și miezul nopţii tre- 
buiau să însemne ora a şasea din noapte sau din zi. Din această cauză, 
în chip fatal orele din cursul nopţii erau mai lungi în sezonul de iarnă, 
când nopţile încep mai devreme cu patru-cinci ore decât în timpul verii, 
şi, dimpotrivă, mai scurte (30—40 de minute după orologiul actual) în 
cursul verii, când ziua se prelungeşte în dauna nopții ; pe de altă parte, 
orele din cursul zilei erau mai lungi vara decât iarna. Din această 
cauză, ora Ceasului al nouălea mu corespunde cu ora trei p.m., cum 
s-ar cuveni, după orologiul modern, decât în vremea echinocţiilor de 
primăvară şi de toamnă 4%. În restul anului, ea întârzie în raport cu 
cursul soarelui în anotimpul corespunzător. 

Atunci când s-a impus o sistematizare şi raţionalizare a timpurilor 
de slujbă, acomodate stilului noilor condiţii de viaţă bisericească, s-a 
găsit potrivit ca serviciul Ceasului al nouălea, întrucât este un oficiu 
divin de la mijlocul după-amiezii şi deci către sfârşitul zilei, să fie 
unit cu rugăciunea din vremea serii. Canonul 18 al Sinodului de la Lao- 
diceea pare a însemna o indicație a epocii în care s-a făcut o astfel de 
rânduială. Oficiul Vecerniei a fost tras deci înapoi din locul său originar 
de la începutul nopţii, cu un interval care echivalează în unele sezoane 
cu câteva ore, pentru a fi unit cu Ceasul al nouălea, aşa precum Utrenia 
a fost desprinsă din rugăciunea de la miezul nopţii (Miezonoptica), mai 
târziu find amândouă împinse înainte spre plină dimineaţă, ca în bise- 
ricile parohiale, spre a se uni cu Ora întâi, Astfel, noaptea, care repre- 
zentase la început un timp de priveghere în rugăciune, a fost încadrată 
mai târziu între oficiile de la începutul şi de la sfârşitul ei. 

Ceasul al nouălea este însă de fapt o slujbă pentru încheierea zilei 
bisericeşti, care se sfârşeşte, iar nu a celei care începe cu Vecernia. În 
această poziţie, ea se găseşte în concordanţă cu semnificaţia sa istorico- 
simbolică, exprimată în literatura patristică şi bisericească, S-a consi- 
derat pe de o parte că necesitatea rugăciunii în acest moment al zilei a 
fost demonstrată prin suirea Apostolilor Petru şi loan în Templul din 
Ierusalim la vremea orei a noua (Fapte 3, 1), când au vindecat un olog 
din naştere î5. Se cuvine să ne rugăm la Ceasul al nouălea mai ales 


44. Dom Suitbert Băumer, op. cit., p. 25—26, 4%—50;  P. Lebedev, Liturgica 
sau explicarea serviciului divin, traducere din rusește și prelucrare de Iconomul 
Nicolae Filip, Bucureşti, 1899, p. 225; Dr. V. Mitroianovici şi Dr, T. Tarnavschi, 
Prelegeri academice despre Liturghia Bisericii dreptcredincioase răsăritene, 1909, 
„ 42, 

i 45. Tertulian, De oratione, P.L., 1, col. î191—1193; St. Vasile cei Mare, Regu- 
lile mari, Răspuns ia întrebarea 37. 

pentru că la această oră S-a rugat Mântuitorul însuşi, înainte de a-Și 
da duhul în mâinile Părintelui Său, spălând păcatele noastre cu Sân- 
gele Său, vărsat pe crucea pătimirii 16, 

Rolul preotului în oficiul Ceasului al nouălea păstrează însă exact 
acelaşi caracter ca și în rânduiala celorlalte ceasuri, mărginindu-se la 
prezidarea şi dirijarea pietăţii credincioşilor. Toată această acţiune se 
reduce la câteva formule, ca aceea de binecuvântare a începutului («Bine- 
cuvântat este Dumnezeul nostru...»), intonată afară din altar, pe solee, 
în faţa sfintelor uşi, unde rămâne până la rostirea ecfonisului Rugăciu- 
nii Domnești («Că a 'Ta este împărăţia...»), după care intră în altar. 
Aici, putând să stea pe scaun, se cuvine ca, în acest timp, să-şi aducă 
aminte, pătruns de smerenie, «că nu cu argint sau cu aur stricăcios 
suntem răscumpărați din viaţa cea deşartă..., ci prin Sângele cel scump 
al lui Hristos», care, «ca al unui miel nevinovat şi neprihănit» (1 Petru 
1, 18, 19), «fiind răstignit pe cruce la ora a şasea, a spălat până la ora 
a noua păcatele noastre... şi, ca să ne poată răscumpăra şi să ne dea 
din nou viaţă, a desăvârşit atunci biruinţa prin pătimirea Sa» 17. 

Pentru preot, ca și pentru orice credincios, este datorie deci să par- 
ticipe sufletește la suferințele şi moartea Domnului, curăţindu-şi inima 
de patimi şi făcând astfel «să moară ceea ce alcătuieşte în moi omul 
cel pământesc : desfrânarea, necurăţia, pofta rea şi lăcomia..., mânia, 
iuțimea, răutatea, hula şi tot cuvântul urât» (Col. 3, 5, 8). Urmărind cu 
atenţie serviciul ce se desfăşoară la strană după rânduiala din Orologiu, 
să-şi lase inima purtată de toată gama vibraţiilor pe care le trezesc 
cugetarea autorului psalmilor, rugăciunile şi imnele, pentru ca să se 
încălzească de râvna «după curţile Domnului» (Ps. 83, 2). În acest chip 
se pune început urcușului duhovnicesc ce trebuie suit treptat de litur- 
ghisitor, în timpul oficiilor divine, pentru ca să ajungă vrednic a înfă- 
țişa şi a face bineprimite înaintea Domnului rugăciunile sale pentru 
credincioşi. Se ridică numai când trebuie să rostească formula de bine- 
cuvântare cerută de strană («Dumnezeule, milostiveşte-Te spre noi şi 
ne miluiește...»), iar în Sfântul şi marele Post, peniru a rosti rugă- 
ciunea Sfântului Efrem Sirul, la sfârşit. 

Lăsând la o parte faptul că formula de apolis (otpust) nu se obiş- 
nuieşte decât în oazul când acest oficiu are loc în pridvor, cum se în- 
tâmplă la mânăstiri, trebuie să observăm că întregul rol al preotului 
în oficiul Ceasului al nouălea se mărginește la formulele uzuale mă- 
runte, comune şi altor oficii. În această situaţie se găseşte probabil 
explicaţia faptului că Liturghierele de limbă greacă nu inserează în 


46. Canon 27 Hippolyt; SI. Ciprian, op. cit., col. 541; Pseudo-Atanasie, De 
virginitate, cap. 12, 16, 20, P. L., XXVIII, col. 265—276; Constituţiile Apostolice, car- 
tea a VIll-a, 34; Simion, arhiepiscopul Tesalonicului, Despre sfintele rugăciuni, cap. 
327, P. G., CLV, col. 551 (în traducerea română: Tractat asupra tuturor dogmelor 
credinței noastre ortodoxe, revăzut de Toma Teodorescu, București, 1865, p. 212); 
capitolul Povăţuiri, par, 2 ain Liturghier, 

47. St. Ciprian, De oratione.... cap. 34, în traducerea citată a Pr. Mate: Pâs- 


la'u, p. 69, 

cuprinsul lor slujba preotului la Ceasul al nouălea. Unele, ca acela al 
Bisericii Ortodoxe din Grecia, încep direct cu rugăciunile Vecerniei, 
fără nici o referire la el, iar altele, ca ediția de Ierusalim, 1908, inse- 
rează numai formula pentru binecuvântarea începutului și menţiunea 
că «cel rânduit citeşte Ceasul al nouălea». În Liturghierul român, capi- 
tolul intitulat «Vesperină sau Vecernie», este prefaţat cu primele for- 
mule din rolul preotului şi câteva instrucțiuni în legătură cu începutul 
oficiului Ceasului al nouălea. Liturghierele slave, ca, de exemplu, ediţia 
Slujebnicului de Sofia, 1928, înscriu oficiul complet al preotului pri- 
vitor la Ceasul al nouălea. 


2. Vecernia propriu-zisă 


a. Vremea oficiului. b. Planul genera! şi ideea lui de inspiraţie. c. Des- 

chiderea oficiului şi rugăciunile de începul. d. Tămâierea saa cădirea 

la începutul imnologiei. e. Vohodul Vecerniei, rânduiala și simbolismul 

lui. î. Prochimenul. g. Ecleniile și rugăciunile după prochimen. h. Partea 
finală a oficiului Vecerniei 


a. Vremea oficiului. Adevăratul oficiu bisericesc al serii însă, așa 
precum rezultă din însăşi denumirea sa, este Vecernia. Ea avea loc 
la început după apusul soarelui, adică după încheierea zilei la ora a 
douăsprezecea 4$, corespunzătoare, în general vorbind, orei şase p. m. 
a orologiului nostru. Acest raport de orar este, desigur, numai teoretic, 
deoarece în variabilitatea vechiului orar solar ora a douăsprezecea 
corespundea unui moment ce fluctua succesiv înainte şi înapoi, în 
cursul anotimpurilor, între ora noastră 4,30, iarna şi 8,30 — 9 p.m, 
vara. De fapt, rugăciunea bisericească de seara a fost concepută şi prac- 
ticată ca un oficiu la vremea când se înserează sau se innoptează; ca 
atare, ea urma să fie îndeplinită la aprinsul luminilor (lămpilor sau 
lumânărilor), precum ne dovedesc chiar unele din expresiile prin care 
a fost şi se găseşte încă desemnată: 0 dvxwxov sau  axodovfta 05 
Muywxod (oficiul care se săvârşeşte la vremea aprinsului lămpilor) ASA 

Astăzi, ora pentru oficiul Vecerniei este fixată în general în 
cursul după-amiezii, înainte de apusul soarelui. Ora Vecerniei poate 
să ajungă până către miezul zilei, în cazurile în care Vecernia este 


48. Subliniem: după încheierea Orei a XII-a, iar nu «într-a! doisprezecelea 
ceas», cum se vede la Simion, arhiepiscopul Tesalonicului, în traducerea română 
citată a scrierii sale, Despre sfintele rugăciuni, cap. 299. Aici este mai degrabă cazul 
unei exprimări coniuze, deoarece textul se completează în continuare cu lămurirea: 
fiind trecute lirei ceasuri după al nouălea. Or, trei ceasuri trecute după al nouălea 
inseamnă scurgerea ceasului al zecelea, al unsprezecelea şi ai doisprezecelea. Ca 
serviciu divin al zilei bisericeşti, care începea după apusul soarelui, deci odată cu 
înnoptarea, Vecernia avea loc în prima oră a nopţii. 

49. Vezi diferite ediţii de Ebyohoiov rd nea şi Silviae... Peregrinallo ad loca 
sancia, ediţia şi loc. cit. 

combinată cu Liturghia, ca : a) în zilele când se oficiază Liturghia Da- 
rurilor mai înainte sfinţite ; b) în Joia şi Sâmbăta din săptămâna Sfin- 
telor Patimi, când Vecernia este unită cu Liturghia Sfântului Vasile 
cel Mare ; c) aceeaşi situaţie este şi în ajunurile sărbătorilor Naşterii 
şi Botezului Domnului, dacă aceste ajunuri nu cad sâmbăta sau dumi- 
nica ; d) la sărbătoarea Bunăvestirii, când Vecernia este unită cu Li- 
turghia Siântului loan Gură de Aur, dacă se întâmplă într-una din 
zilele în care se face slujba ceasurilor Postului Mare. De asemenea, 
in Duminica Pogorârii Sfântului Duh, Vecernia urmează îndată după 
Liturghie, iar în Duminica Paştilor ea se săvârşeşte pe la mijlocul zilei, 
mai cu seamă în parohiile din oraşe, sau în general pe la ora 14. In 
toate aceste împrejurări, Vecernia se înfăţişează de fapt ca o rugăciune 
in contul serii, mai curând decât în timpul serii. 

Regulile de tipic, care prefațează Liturghierul, prevăd săvârşirea 
Vecerniei celei mari după apusul soarelui, numai in legătură cu «pri- 
vegherea de toată noaptea», când, adică, Vecernia şi Utrenia cu Ceasul 
întâi sunt oficiate în continuare. Se unesc astfel serviciile divine ale 
serii şi dimineţii, «ca şi cum ele s-ar indeplini neîntrerupt în cursul 
întregii nopţi» %. Se evidenţiază aici un ecou îndepărtat al obiceiului 
din creştinismul primar, care, în situaţia sa de la început, de religie 
ilicită şi persecutată, era constrâns să-şi îndeplinească cultul în cursul 
nopţii, spre a se sustrage atenţiei organelor de siguranță ale statului 
roman. În consecinţă, toate aceste servicii divine se desfăşurau unul 
după altul în nopțile dinspre duminici şi în cele care precedau zilele 
principalelor sărbători, ca : Paştile, Cincizecimea, Teofania şi Înălţarea 
Domnului, precum şi pe cele în cinstea sfinţilor martiri, când credin- 
cioşii privegheau toată noaptea in rugăciuni care se încheiau la sfârşit 
cu Liturghia. Biserica găsea, de altfel, o indicație in această privinţă, 
atât în exemplu Mântuitorului, Care Se rugase noaptea în grădina 
Ghetsimani, cât şi în obiceiul creştinilor din primele zile, precum se 
vede în Faptele Apostolilor (16, 25; 20, 7). Nu este mai puţin adevărat 
că noaptea în sine, cu liniştea şi poezia ei, imprimă o notă de solem- 
nitate şi o atmosferă de mister care predispun în chip special sufletul 
religios spre rugăciune. Pentru astfel de motive, această tradiţie se vede 
respectată şi astăzi în mânăstiri, în legătură cu sărbătorile prevăzute 
de tipic, iar în bisericile parohiale, la serbarea hramurilor. În aceste 
ocazii, serviciul privegherii începe direct cu Vecernia cea mare, deci 
fără Ceasul al nouălea, deoarece rânduiala lui a fost îndeplinită îm- 
preună cu Vecernia mică înainte de apusul soarelui. Regula aceasta are 
în mare parte o valoare pur teoretică, deoarece Vecernia mică nu se 
săvârşeşte decât în bisericile mânăstirilor, în timp ce în bisericile pa- 
rohiale Vecernia mare începe îndată după serviciul Ceasului al nouă- 
lea, aşa că Vecernia mică este lăsată la o parte. 


50. P. Lebedev, op. cit., p. 291; cf. şi p. 224. 

b. Planul general şi ideea lui de inspiraţie. Cel mai vechi docu- 
ment în care s-a transmis rânduiala Vecerniei este cartea VIII, 35, 36 
şi 37 din colecția Constituţiile Apostolice, unde se vede clar imprimat 
planul Liturghiei catehumenilor. Menţinându-se în limitele facturii sale 
de Liturghier, referințele din această carte se mărginesc aproape ex- 
clusiv la expunerea rolului liturghisitorilor. Astfel, după Psalmul de 
seara (140, 5 emtduxvixos Vauo6), diaconul rostea o ectenie pentru cate- 
humeni, energumeni, candidaţi la botez şi penitenţi, care, îndată după 
aceasta, erau concediaţi. Urma apoi o ectenie mare pentru credincioşi, 
rostită de diacon, după care episcopul făcea rugăciunea de seară, adu- 
când «mulțumire de seară» lui Dumnezeu, «Cel ce a făcut ziua pentru 
lucrurile luminii, iar noaptea spre odihna slăbiciunii... Cel ce ne-a tre- 
cut prin lungimea zilei şi ne-a adus la începutul nopții», şi cerând în 
acelaşi timp: «păzește-ne prin Hristosul Tău ; dăruieşte-ne seara paş- 
nică şi noaptea fără de păcat, şi ne învredniceşte de viaţa veşnică prin 
Hristosul Tău». La sfârşit, diaconul invita pe credincioşi să-şi plece 
capetele, pentru ca episcopul să citească rugăciunea prin care îi bine- 
cuvânta înainte de a fi concediaţi prin formula respectivă, rostită de 
diacon. Nu e greu de constatat că în această schemă, completată cu 
datele mărunte, înscrise izolat în cartea II, 59, şi în cartea VII, 48 a 
aceleiaşi colecţii, se oglindesc lămurit liniamentele generale ale rân- 
duielii actuale a Vecerniei. 

Linia urmată în structurarea şi dezvoltarea oficiului a fost pusă în 
legătură cu semnificaţia ce s-a dat acestei «Laude» bisericești, ca ale- 
gorizare a operei lui Dumnezeu în special în Vechiul Testament şi a 
raportului religios al omului față de EI, în această perioadă din istoria 
mântuirii. Creaţia şi Providența divină, căderea omului în păcat, izgo- 
nirea lui din rai și întregul tragism al stării de păcat şi al depărtării de 
Dumnezeu înainte de venirea Mântuitorului sunt impresionant evocate 
în sensurile tipico-simbolice, înlesnite de cugetarea şi simţirea expri- 
mate în stihurile psalmilor Vecerniei. Ca şi imnele din cuprinsul ei, in- 
spirate de ideea operei mântuitoare, această poezie religioasă face în 
chip special obiectul comentariului serviciului stranei. Limitaţi în acest 
loc la cadrul Liturghierului, preocupările noastre se vor opri acum 
aproape exclusiv la oficiul preotului, care, fiind întocmit în strânsă co- 
nexiune cu întreaga rânduială a Vecerniei, se găseşte în deplină con- 
sonanţă cu semnificaţia ei specială. 

Aşa cum este firesc, în perspectiva acestui simbolism apar şi puncte 
de contact cu istoria operei mântuirii din Noul Testament, prefigurate 
prin unele piese (rugăciuni, imne şi acţiuni) din rânduiala oficiului. 
Acestea sunt uneori variate sau schimbate ori capătă o amploare parti- 
culară în anumite zile ale anului liturgic, pentru a sublinia relaţia între 
perioadele istoriei mântuirii, scoțând totodată în evidenţă caracterul spe- 
cific al sărbătorilor şi accentuând solemnitatea lor. De aceea, în practica 
bisericească, Vecernia se înfăţişează sub forma de : 

— Vecernie de toate zilele, adică în zilele de rând (ordinare) ale 
săptămânii ; 

— Vecernie mică, ea fiind o prescurtare a Vecerniei de toate zilele, 
atât în ceea ce priveşte rolul stranei, cât și al preotului (nu are decât o 
ectenie înainte de apolis, nu se citeşte catisma Psaltirii, iar stihurile de 
la «Doamne, strigat-am...» sunt reduse la patru) ; 

— Vecernie mare sau de sâmbătă seara și în preseara sărbătorilor 
mari, când poate îmbrăca un caracter şi mai solemn, dacă se oficiază la 
«privegherea de toată noaptea», fiind adică urmată imediat de Utrenie. 

În expunerea oficiului preotului, noi vom lua ca punct de plecare 
rânduiala Vecerniei de toate zilele, care stă la baza tuturor celorlalte, 
şi vom semnala deosebirile, la momentele respective. 


c, Deschiderea oficiului şi rugăciunile de la început. În partea de 
la începutul oficiului abundă îndeosebi elementul vechi-testamentar, re- 
prezentat în serviciul de la strană prin Psalmii 103, 140, 141, 129 şi 116, 
care stabilesc caracterul esenţial al semnificației Vecerniei. Acomodân- 
du-se acestei situaţii, preotul deschide slujba nu printr-o doxologie adre- 
sată Stintei Treimi, ca la Utrenie de exemplu («Slavă Sfintei şi celei de 
o fiinţă şi făcătoarei de viaţă şi nedespărţitei Treimi...»), deoarece oa- 
menii au ajuns să cunoască adevărul existenţei lui Dumnezeu în trei 
Ieţe (persoane) numai prin întruparea Mântuitorului, adică în Noul Tes- 
tament. Ca atare, la Vecernie preotul aflându-se în altar în fața Sfintei 
Mese şi deschizând perdeaua, întrebuințează formula obişnuită la servi- 
ciile comune, «Binecuvântat este Dumnezeul nostru...», corespunzătoare 
prin caracterul ei general stadiului Revelaţiei divine în Vechiul Testa- 
ment, când Dumnezeu era adorat în cultul patriarhilor şi al drepţilor 
de atunci numai în unitatea naturii sau fiinţei Sale, adică aşa cum apă- 
rea în opera creaţiei. 

Totuși, începutul Vecerniei mari, urmată adică de Utrenie la prive- 
gherea de noapte, este binecuvântat cu formula doxologică obişnuită la 
Utrenie, deoarece se consideră că prin preamărirea Sfintei Treimi în 
imnul «Lumină lină...» la Vecernia mică s-a făcut deja amintire de des- 
coperirea acestui adevăr oamenilor, prin venirea în lume a «Luminii 
line...». Corespunzător caracterului solemn al oficiului de la priveghere, 
începutul Vecerniei este precedat de un ceremonial deosebit, practicat 
mai ales în mânăstiri. Astfel, preotul şi diaconul, după ce au intrat in 
altar urmând regulile știute, se îmbracă cel dintâi cu epitrahilul şi felo- 
nul, iar cel de al doilea cu stiharul şi orarul. Diaconul, purtând în mână 
tăclia aprinsă, deschide uşile împărăteşti şi după ce a intonat între ele 
cu faţa spre credincioşi îndemnul «Sculaţi-vă», invitând astfel pe cei 
prezenţi să se ridice, merge în mijlocul naosului. Preotul începe în 
acest timp cădirea altarului, pe care o continuă în toată biserica, dia- 
conul însoţindu-l, după rânduială, de la cădirea scaunului arhieresc. Că- 
direa în tăcere şi fumul de tămâie, ce pluteşte în aer, închipuie astfel 
momentul de la începutul creaţiei, când «Duhul lui Dumnezeu se purta 
pe deasupra apelor» (Fac. 1, 2). Când s-au înapoiat din nartex în mijlo- 
cul naosului, preotul intonează «Doamne, binecuvintează..», continuând 
apoi cădirea până în altar, unde intră prin uşile împărăteşti. Ajuns în 

faţa sfintei mese, preotul dă binecuvântarea pentru începutul serviciu- 
lui, prin formula «Slavă Sfintei şi celei de o ființă şi de viață făcătoarei 
şi nedespărţitei Treimi...». 

Prin această formulă doxologică este deschis oficiul Vecerniei şi 
în Duminica Paştilor, in zilele Săptămânii Luminate şi înspre ziua sfâr- 
şitului acestui mare praznic (marţi seara din săptămâna a şasea a Penti- 
costarului), deoarece ea cadrează cu nota de solemnitate a acestor zile, 
în care se face amintire de biruința asupra morții şi asupra păcatului 
prin invierea Fiului lui Dumnezeu, a doua persoană a Sfintei Treimi. 

De altfel, fiecare din acţiunile liturgice ale preotului sunt puse în 
legătură cu unul sau altul din aspectele semnificației generale ale Ve- 
cerniei. Astfel, când dă binecuvântarea pentru începutul ei, preotul, deşi 
se află în altar, înaintea sfintei mese, nu rămâne însă mai departe aici, 
ci iese îndată afară pe solee, oprindu-se în fața sfintelor uşi, care sunt 
închise. Descoperindu-şi capul, el se roagă aici in taină, citind din Litur- 
ghier cele şapte rugăciuni de la începutul Vecerniei 5. Se aminteşte în 
acest chip, în primul rând, durata scurtă a stării paradisiace a celor dintâi 
oameni, izgonirea lor din rai în urma căderii în păcat şi plânsul de po- 
căinţă în faţa porţilor închise şi păzite ale raiului. La Vecernia de la 
priveghere sfintele uşi au fost deschise de la început, pentru a simboliza 
că la creaţie i-a fost rânduită omului viaţa fericită în rai. După citirea 
Psalmului 103, ele se închid însă, însemnând astfel scurta perioadă a 
fericirii paradisiace %. 

La Paşti, când inimile sunt inundate de bucuria pentru învierea 
Domnului, semnificaţia serviciului serii este covârşită de caracterul înăl- 
țător al acestei sărbători. De aceea, la Vecernia din Duminica Paştilor 
şi din zilele Săptămânii Luminate, cele şapte rugăciuni, ca şi Psalmul 103, 
nu se citesc, începutul oficiului făcându-se cu o solemnitate unică prin 
cântarea troparului «Hristos a înviat...», repetat după stihurile 1, 3 ale 
Psalmului 67 şi stihul 24 al Psalmului 117. Pentru acelaşi motiv, rugă- 
ciunile și Psalmul de seară nu se citesc nici la Vecernia pentru ziua 
încheierii sau odovaniei praznicului Sfintei Învieri, adică marţi seara 
din săptămâna a şasea a Penticostarului. 

În Liturghierul grec, aceste rugăciuni sunt desemnate de cele mai 
multe ori sub denumirea «Rugăciunile de la aprinsul luminii» (ai evyat 
<05 ÎvkXwxo05), adică ale serviciului divin de seara sau, mai scurt, ale Ve- 
cerniei, ca în versiunea română a acestei cărţi liturgice. Denumirea 
aceasta este interpretată în sensul tropic de rugăciuni ale luminii sau 
luminării spirituale, sens înlesnit de textul lor, în care Dumnezeu, Cel 
ce «locuieşte întru lumina cea neapropiată», este rugat «să lumineze 


51. În contrazicere cu indicaţiile de tipic din ediţiile de Veneţia ale Evholo- 
ghiului, Liturghierele mai noi de Atena, ca, de exemplu, cel din anul 1924, prevăd 
citirea celor şapte rugăciuni ale Vecernici înaintea Sfintei Mese, iar Liturghierul de 
Ierusalim, 1908, recomandă ca acest lucru să se facă alară din altar, în faţa sfintei 
icoane a lui Hristos, numai în zilele când nu este vohod, adică în zilele de rând de 
peste săptămână, iar altiel, în fata Sfintei Mese din altar. 

52. P. Lebedev, op. cit., p. 293. 

ochii inimilor noastre», să ne «îmbrace cu arma luminii», pentru ca noi, 
«cu gândirea poruncilor Sale luminându-ne», să ne sculăm întru bucurie 
duhovnicească. Numărul acestor rugăciuni şi felul de repartizare între 
diferitele apărți ale oficiului au variat de la un manuscris la altul, iar 
textul a suferit de mai multe ori prelucrări în cursul timpului %. În 
esenţa lor, ele se dovedesc totuşi de o factură foarte veche, confirmată 
între altele şi de faptul că, afară de referirile incidentale, din rugăciunile 
a doua, a patra şi a şaptea, la ajutorul Sfintei Fecioare şi al sfinţilor, 
aceste rugăciuni sunt adresate numai lui Dumnezeu în general. 

Cu privire la motivul pentru care numărul lor a rămas fixat în cele 
din urmă la şapte, nu s-ar putea face o afirmaţie precisă. Este posibil 
ca acest lucru să se fi petrecut sub influenţa simbolismului legat de cifra 
șapte, atât în literatura păgână antică, precum şi în cărţile Vechiului şi 
Noului Testament. Nu este exclus însă, sau poate fi socotit chiar mai 
probabil, ca stabilirea numărului de şapte rugăciuni pentru Vecernie să 
fi fost sugerată de cifra orei din zi la care se celebra. Într-adevăr, după 
computul civil în curs, vechii ore întâi din noapte (la aprinsul lămpilor), 
care este prima oră a zilei noastre bisericeşti, îi corespunde în timpul 
echinocţiului de toamnă şi de primăvară ora şapte p.m.%. După refe- 
rinţele date de Ioan Casian %, principiul acesta de a se potrivi numărul 
psalmilor şi al rugăciunilor după cifra care indica orele respective pen- 
tru timpul oficiului se găsea aplicat in unele din mânăstirile răsăritene, 
pe la începutul veacului al V-lea. 

În ceea ce priveşte cuprinsul lor, cele şapte rugăciuni ale Vecerniei 
se găsesc într-o remarcabilă conexiune cu psalmii de la începutul aces- 
tui oficiu, dar mai cu seamă cu Psalmul introductiv 103  (npooiptazos 
vap6s). Recunoaşterea şi mărturisirea maiestăţii divine, a atotputerni- 
ciei şi înţelepciunii lui Dumnezeu manitestate în creaţie, precum şi a 
purtării Sale de grijă pentru conservarea făpturilor şi pentru atingerea 
scopului existenţei lor, sunt motive din care se inspiră deopotrivă admi- 
raţia, lauda şi cinstirea exprimate în Psalmul 103, ca şi întreaga euho- 
logie, prin care se mijloceşte în rugăciunile Vecerniei obţinerea îndu- 
rării, milei şi ajutorului necesar fericirii omului. Pe de altă parte, în 
aceste şapte rugăciuni, vibrează, ca și în Psalmul 140, fiorul pocăinţei, 
pentru care seara oferă condiţii corespunzătoare. Într-adevăr, prin intu- 
nericul care ne acoperă ca un linţoliu şi ne afundă ca într-un mormânt, 
precum şi prin aplecarea spre somn, seara este, după interpretarea tra- 
diţională, «un simbol al sfârşitului vieții noastre, fiindcă ne vine 


53. O interesantă lucrare în această privinţă, întemeiată pe studiul manuscri- 
selor, a fost publicată sub titlul:  MeAten Ext zâ» iepov axodovdiov 7od hugvixoi xai 
=05 5pâpov (Constantinopol, 1924), de fostul mitropolit al Cezareei, Ambrosios 
Stavrinos. 

54. Dr. V. Mitrofanovici şi Dr. T. Tarnavschi, op. cil., p. 421. Unele manuale 
de tipic, ca, de exemplu, cel alcătuit de Iconomul Dimitrie Lungulescu (Manual de 
praclică liturgică, Craiova, 1926, p. 36), preconizează chiar că Vecernia mare, la 
priveghere, începe «După apusul soarelui, la ora 7». 

55. De Inslilutis coenobiorum..., cartea a Il-a, cap. 2, P. L., XLIX, col. 79 

noaptea ca o moarte» 5. Cugetul este astfel dispus în chip natural să 
reflecteze la faptele săvârşite în cursul zilei şi să implore mila şi ierta- 
rea divină. 

Îndeosebi ultima din cele şapte rugăciuni se înfăţişează ca o sin- 
teză a tuturor intenţiilor şi cererilor formulate în celelalte dinaintea 
ei: «Dumnezeule cel mare şi preainalt, Cel ce singur ai nemurire şi 
locuiești întru lumina cea neapropiată, Cel ce ai alcătuit cu înțelepciune 
toată zidirea (universul), Cel ce ai pus despărţire între lumină şi întu- 
neric şi ai aşezat soarele spre stăpânirea zilei, şi luna şi stelele, spre 
stăpânirea nopţii ; Cel ce ne-ai învrednicit pe noi păcătoşii şi în ceasul 
de acum a ne înfățișa inaintea Ta întru mărturisire şi a-Ți aduce laudă 
de seară, Însuţi, Iubitorule de oameni, îndreptează rugăciunea noastră ca 
tămâia înaintea Ta şi primeşte-o ca pe o mireasmă cu miros frumos, şi 
ne dă nouă seara de acum și noaptea ce vine, paşnică. Îmbracă-ne cu 
arma luminii ; izbăveşte-ne de frica de noapte şi de tot lucrul ce se să- 
vârșește în întuneric. Şi somnul, pe care l-ai dat spre odihna slăbiciunii 
noastre, dăruieşte-ni-l scutit de toată nălucirea diavolească. Așa, Stăpâne 
a toate, Dăruitorule de bunătăţi, fă ca şi în aşternuturile noastre, pocăin- 
du-ne, să pomenim noaptea numele Tău şi, prin cugetarea la poruncile 
Tale, luminându-ne, să ne sculăm intru bucurie sufletească, spre proslă- 
virea bunătății Tale, aducând rugăciuni şi cereri milostivirii Tale, pentru 
propriile noastre păcate şi pentru ale tot poporului Tău, pe care, prin 
rugăciunile Sfintei Născătoarei de Dumnezeu, întru milă cercetează-l». 

Astfel, preotul concentrează în ruga sa din cele șapte rugăciuni ale 
Vecerniei, în faţa sfintelor uşi, toate dispoziţiile şi aspiraţiile religioase 
trezite de Psalmul 103 în sufletele credincioşilor, anticipând chiar şi pe 
cele ce îşi găsesc expresia în psalmii următori. În săvârşirea acestor 
rugăciuni preotul nu apare numai ca unu! din comunitate, ca în oficiul 
Ceasului al nouălea ; el nu este acum numai un participant la exerciţiile 
de pietate comună, prin care se adânceşte împreună cu ceilalți cre- 
dincioşi în meditarea textelor, înlesnind zborul inimii spre cele de sus. 
În 'aceste rugăciuni preotul intervine pentru întreaga comunitate, la care 
este rânduit şi căreia îi aparţine el însuşi, se roagă şi mijloceşte pentru 
ea, închipuind astfel nu numai pe Adam înaintea porţilor raiului din 
Eden, ci reprezentând în acelaşi timp pe lisus Hristos, Mântuitorul şi 
Răscumpărătorul făgăduit lumii (Fac. 3, 15), Cel ce mijloceşte pentru 
toţi oamenii. De câtă smerenie şi recunoştinţă faţă de Dumnezeu, Care 
«peste cele înalte îl pune» (Ps. 17, 36), trebuie să se simtă deci pă- 
truns preotul însuflețit de chemarea sa! Câtă dragoste pentru semenii 
lui trebuie să-i încălzească inima, ca să simtă sufletele lor lângă sufletul 
său, să se identifice cu interesele lor duhovniceşti şi să se inflăcăreze 
în înfăţişarea rugăciunilor sale către Dumnezeu-Pronietorul ! 

Prin cele şapte rugăciuni preotul se adânceşte în convorbire şi în 
tainică solire către Dumnezeu, pentru popor, dar osebit de popor, ca 
Moise pe Muntele Sinai (leş. 19) şi ca Mântuitorul în grădina Ghetsi- 


56. Simion, arhiepiscopul Tesalonicului, op. cit., cap. 2%. 

mani (Matei 26, 36 şi 39; Marcu 14, 2 şi 35; Luca 20, 41)5%, mijlo- 
cind obţinerea milei, bunătății şi ajutorului divin pentru el şi pentru 
credincioşi. Mântuirea şi sfințirea acestora sunt condiţionate însă în 
același timp și de participarea lor activă şi personală. De aceea, litur- 
ghisitorul îi asociază îndată la o rugăciune publică şi comună sub forma 
ecteniei mari, pe care, dacă nu este diacon, o rostește preotul însuși ; în 
acest caz, el continuă să rămână în fața sfintelor uşi, după ce a terminat 
rugăciunile Vecerniei, iar la strană s-a încheiat citirea Psalmului 103. 
Tot aci va rosti preotul şi celelalte ectenii în cursul Vecerniei din 
zilele obişnuite de peste săptămână, afară de ectenia mică. În serviciul 
Vecerniei mici nu se întrebuinţează ectenie mare şi nici un fel de 
ectenie afară de cea dinaintea otpustului («Miluieşte-ne pe noi, Dum- 
nezeule, după mare mila Ta...»). 

În comparaţie cu situația sa la cele șapte rugăciuni, preotul se gă- 
seşte într-o poziţie nouă în legătură cu ectenia mare ; ou capul acoperit 
acum şi integrat el însuși în ruga întregii comunităţi, acţiunea lui se 
manifestă mai mult prin dirijarea acestei forme de rugăciune publică şi 
comună, enunțând pe grupe intenţiile (pacea de sus, mântuirea suilete- 
lor, pacea în întreaga lume, bunăstarea locaşurilor bisericeşti etc.), care 
fac obiectul diferitelor cereri, şi repetând îndemnul «Domnului să ne 
rugăm», Întreaga ectenie este însuflețită de un spirit comunitar, care 
se vede exprimat în aceste cereri ce se fac «pentru» folosul duhovni- 
cesc și ajutorul necesar în realitățile vieţii, atât comunităţii biseri- 
ceşti în general, cât şi diferitelor categorii care intră în componența ei. 
Asupra ecteniei vom reveni mai pe larg la capitolul consacrat Liturghiei, 
căreia ea îi aparţine la origine. 

După un timp de meditaţie comună pe tema psalmilor din Catismă 
şi după rugăciunea în comun, ce urmează acesteia în zilele ordinare 
sub forma ecteniei mici, care la Vecernia dinspre sărbători se rosteşte 
după fiecare «Mărire» (antifon), fie de preot în altar, dacă nu este 
diacon, fie de acesta înaintea sfintelor uși, rolurile se despart din nou. 
Mai bine zis se împart, pentru că ele se diferenţiază numai ca formă de 
acţiune, dar se găsesc într-o intimă conexiune de temă şi de sens. De 
altfel, în cursul tuturor serviciilor liturgice, rugăciunile preotului repre- 
zintă de fapt soliri sau mijlociri, adică rugăciuni la nivel sacerdotai, 
care concentrează şi înfăţişează Domnului lauda, mulțumirile şi cererile 
credincioşilor, exprimate în psalmodiile şi imnele de la strană; de ase- 
menea, diversele ceremonii nu sunt altceva decât transpunerea pe plan 
sacerdotal a unor adevăruri dogmatice şi episoade religioase, dezvoltate 
și sensibilizate sub forma actelor simbolice. Astfel, şi aici, când cân- 
tarea Psalmului 140 ajunge la stihul 2 («Să se îndrepteze (înalțe) rugă- 
ciunea mea ca tămâia înaintea Ta»), preotul ori diaconul, dacă este, 


57. De aceea, la Vecernia de la priveghere, sfintele uşi, care au fost deschise 
de la începutul serviciului, se închid după ce preotul a terminat de citit rugăciunile, 
odată cu terminarea lecturii Psalmului 103 la strană. Cf. Icon. D. Lungulescu, 


op, cil., p. 167. 

începe cădirea mare, adică tămâiază, după regulile ştiute, mai intâi 
altarul şi apoi toate celelalte părți ale sfântului iocaş, şi pe credircioşii 
prezenți. 


d. Tămâierea sau cădirea la inceputul imnologiei. Ritualul tă- 
mâierii, praoticat şi în unele din religiile popoarelor antice, ca egiptenii, 
romanii ş.a., reprezintă în Biserica creştină o amintire liturgică din 
Vechiul Testament, unde îşi găsește corespondență în arderile de pe 
altarul tămâierii, seara şi dimineaţa, de la cortul sfânt (leş. 30, 7, 8). 

În sine, tămâierea reprezintă una din formele de jertiă, adică o 
expresie a omagiului de adoraţie ce se aduce lui Dumnezeu ca autor şi 
stăpân al creaţiei. Sensul acesta se află confirmat de însăși formula prin 
care preotul binecuvintează tămâia pusă pe cărbunii din cădelniță: 
«Tămâie Îți aducem ( dupiaua cot mpoovtpope», Îți oferim, Îţi prezentăm, 
iți înfățișăm ca dar) 'Ție, Hristoase, Dumnezeul nostru, întru miros de 
bună mireasmă (Efes. 5, 2) duhovnicească, pe care primind-o în jertfel- 
nicul Tău cel mai presus de ceruri...». Cădirea bisericii şi a credincioşilor 
constiiuie pe de o parte cinstirea locaşului lui Dumnezeu, care este 
siinţit şi destinat serviciului Său, iar, pe de altă parte, «pe cei ce stau 
înainte îi sfințește», deoarece tămâia a tost binecuvântată 5; parlumul 
ei este deci simbolul harului Sfântului Duh ce se revarsă peste cre- 
dincioşi, drept contradar solicitat în incheierea rugăciunii pentru bine- 
cuvântarea ei : «...trimite-ne nouă harul Preasfântului Tău Duh». 

În acest moment al seviciului Vecerniei, tămâia este deci semnul 
sensibil al tămâiei duhovniceşti 59, adică al jertiei în sens moral, ce se 
aduce sub forma «jertfei de laudă, adică roada buzelor care proslăvesc 
numele Lui» (al lui Dumnezeu ; Evr. 13, 15) în psalmii Vecerniei. Stihul 1 
al Psalmului 140 deşteaptă imaginea condiţiei tragicea omului în Ve- 
chiul Testament, când rugăciunea răsună ca un strigăt din depărtare 
(«Doamne, strigat-am către Tine...») şi «dintru adâncurile» prăpastiei 
(Ps. 129, 1), în care il arunoase păcatul neascultării. Fumul şi mireasama 
de tămâie ce se înalță, când cădeşte preotul în timpul cântării stihului 
următor, sunt expresii simbolice sugestive ale nădejdii pe care o are 
cmul din împărăţia harului Noului Testament, că dorinţa lui de a-i fi 
ascultată rugăciunea se va împlini acum, prin mijlocirea Mântuitorului 
trimis, după făgăduinţa dată primilor oameni. De aceea, în formula de 
binecuvântare tămâia este adusă prin lisus Hristos, pentru că orice dar 
oferit prin Fiul Său este primit, El fiind totdeauna ascultat (Evr. 5, 7). 
Dar pentru ca rugăciunea noastră să se poată înălța până la Dumnezeu, 
trebuie să fie «oa tămâia», ca parfumul frumos al acesteia, izvorând 
din simţirea adâncă a unei inimi curate. Înaripată de înălţimea gândului, 
încălzită şi aromată de puritatea inimii se cuvine să fie mai cu seamă 
rugăciunea cu care se înfăţişează liturghisitorul înaintea lui Dumnezeu 

58. Simion, arhiepiscopul Tesalonicului, op. cil., cap. 309. 

59. Ibidem, cap. 362. 

pentru credincioşii săi. Dispoziţia sa lăuntrică trebuie să se simtă 
într-o continuă creştere duhovnicească, paralel cu desfășurarea oficiului 
în care preotul va reprezenta peste câteva clipe persoana Mântuitorului 
Însuşi venit în lume. 


e. Vohodul Vecerniei, rânduiala și simbolismul lui. Prin cântarea la 
strană a stihurilor de la «Doamne, strigat-am...», care sunt imne de 
compoziţie creştină, prefaţate de stihuri din Psalmii 141, 129 şi 116, s-a 
arătat deja legătura dintre Vechiul şi Noul Testament, în sensul că 
învățătura celui dintâi a premers şi a prevestit pe cea din cel de-al 
doilea. Slujba Vecerniei devine însă pătrunsă şi luminată în chip sen- 
sibil de atmosfera Noului Testament prin actul «intrării mici» sau 
«vohodului mic». 

Prin acestea se înțelege procesiunea ce se face pornind din fața 
Stiintei Mese şi urmând pe laturile ei de miază-zi, răsărit şi miază- 
noapte, pentru a ieşi pe uşa laterală din această ultimă parte, până în 
mijlocul naosului. În acest scop, după ce preotul s-a inapoiat în altar 
de la cădirea mare din timpul primelor stihiri de la «Doamne, stri- 
gat-am...», sau după ce această cădire a fost terminată de diacon, 
aşteaptă până în timpul cântării ultimei stihiri dinainte de «Slavă...», 
când se îmbracă cu felonul. Când se începe cântarea «Slavă...», se 
deschid sfintele uşi, iar preotul, sau diaconul, dacă este, tămâiază altarul. 
La intonarea stihirei de la «Şi acum...» (Dogmatica), procesiunea 
Vohodului sau intrarea mică porneşte în acelaşi chip ca şi la cădirea mare 
din timpul stihirilor de la «Doamne, strigat-am...», mergând înainte 
paraclisierul ou făclia sau cu sfeşnicul aprins, după el diaconul cu că- 
delnița, iar la urmă preotul cu capul descoperit, purtând el însuşi 
cădelnița, în lipsă de diacon. Oprindu-se în mijlocul maosului, cu faţa 
spre răsărit, diaconul zice în şoaptă «Domnului să ne rugăm», pentru 
ca preotul să rostească în taină «rugăciunea intrării» («Seara şi dimi- 
neaţa şi la amiază, lăudăm, binecuvântăm, mulţumim şi ne rugăm Ţie, 
Stăpine al tuturor...»), stând amândoi cu capetele înclinate. După ecfo- 
nisul pentru încheierea rugăciunii, ei se îndreaptă ; iar diaconul, invitând 
pe preot: «Binecuvintează, Stăpâne, sfânta intrare», acesta binecuvin- 
tează cu mâna spre răsărit rostind în șoaptă formula: «Binecuvântată 
este intrarea sfinţilor Tăi, Doamne». 

Diaconul sau, în lipsa lui, preotul, face apoi cădirea mică, iar către 
sfârşitul cântării Dogmaticii, diaconul, stând în faţa sfintelor uşi, into- 
nează : «Înţelepciune, drepți !», cădind cruciş ; rolul acesta îl îndepli- 
nește preotul pe solee, în faţa sfintelor uşi, dacă este singur. Strana răs- 
punde cu citirea imnului «Lumină lină...», în timp ce liturghisitorul 
intră prin sfintele uşi în altar, terminând cădirea; când este diacon, 
acesta aşteaptă pe preot în dreptul icoanei Sfintei Fecioare, întâmpi- 
nându-l cu cădirea şi intrând apoi după dânsul în altar. 

La sărbătorile în a căror rânduială se află prevăzută citirea Evan- 
gheliei la Vecernie, intrarea sau vohodul Vecerniei nu se face cu 
cădelniţa, ci cu sfânta Evanghelie. Aşa este cazul în Joia Mare şi în 

Sâmbăta din Săptămâna Sfintelor Patimi, când Vecernia este com- 
binată cu Liturghia Sfântului Vasile cel Mare; în Vinerea Sfintelor 
Patimi şi în Duminica Paştilor ; la Vecernia unită cu Liturghia Daru- 
rilor mai înainte sfinţite ; în zilele de: 10 februarie (Sfântul Mucenic 
Haralambie), 24 iebruarie (Aflarea capului Sfântului loan Botezătorul), 
9 martie (Sfinţii 40 de Mucenici) ori la sărbătoarea hramului, când se 
întâmplă ca toate aceste sărbători să cadă în timpul Păresimilor. 

Ceremonia vohodului îmbracă o solemnitate specială când oficiul lui 
este săvârșit de mai mulţi liturghisitori. Dacă din acest sobor lipsesc 
diaconii, interjecţiile «Înţelepciune, drepţi !» sunt pronunţate de unul 
dintre preoţi W înăuntrul soborului, adică in mijlocul bisericii, şi nu pe 
solee, iar imnul «Lumină lină...» se cântă de soborul liturghisitorilor. 
Printr-o astfel de trecere a cântării în rolul sfinţiților slujitori, practica 
bisericească subliniază în chip deosebit strânsa legătură dintre acest 
imn şi tema vohodului. Când cântarea a ajuns la pasajul «Lăudăm pe 
Tatăl şi pe Fiul şi pe Sfântul Duh-Dumnezeu...», toţi îşi pleacă puţin 
capetele, în timp ce diaconul ori preotul respectiv cădește spre răsărit, 
intrând apoi în altar după regulile cuvenite. 

Introducerea actului intrării mici în oficiul Vecerniei trebuie pri- 
vită, fără îndoială, ca un împrumut sau o influenţă a Liturghiei catehu- 
menilor, în care a avut loc mai întâi instituirea vohodului (1) ptxpă 
eioodos, î mporm eioodos), brodat pe ceremonia intrării episcopului în 
slujbă. Adoptarea unei astfel de ceremonii şi în cadrul Vecerniei s-a 
făcut, negreşit, cu scopul de a spori solemnitatea oficiului de la unele 
sărbători. Într-adevăr intrarea sau vohodul mic nu are loc decât în 
serviciul religios al Vecerniei ce se oficiază în serile dinspre duminici, 
sărbători şi Ja cea urmată de Utrenie, când se face priveghere de 
noapte. Vecernia mică şi cea din zilele de rând de peste săptămână nu 
au vohod. 

Din descrierea procesiunii vohodului rezulţă că, în principiu, el a 
fost conceput şi considerat ca «intrare» ( eioodos ), termen tehnic de 
altfel, sub care se şi află desemnat în Liturghie şi în Liturgică. In 
vorbirea bisericească uzuală însă se întrebuinţează în acest scop cuvân- 
tul «ieşire» cu cădelniţa, cu Evanghelia etc. S-ar putea spune că fiecare 
din aceste două numiri este determinată de momentul în care este 
luată în considerare ceremonia, sau de poziţia din care este privită : în 
prima ei parte, când procesiunea pomeşte din altar, ajungând până în 
mijlocul naosului, se înfăţişează într-adevăr ca ieşire, pe când sub 
aspectul celui de al doilea moment, când oficianţii se înapoiază în altar, 
ea apare ca intrare. În realitate, generalizarea termenului de «ieşire» în 


60. Practicile nu sunt de acord asupra faptului dacă această atribuţie 
trebuie să revină în acest caz protosului ori preotului celui mai mic în rang. 
Pentru motive legate de logica liturgică, noi ne pronunțtăm în favoarea proto- 
sului, care trebuie să poarte şi Sfânta Evanghelie în fruntea procesiunii vohodului, 
la sărbătorile menţionate. A se vedea în această privință studiul nostru: Contri- 
buții la lămurirea unei controverse de tipic privitoare la vohodurile Liturghiei, în 
«Siuaii Teologice», [ll (1951), ar.:3—4, p. 121—134. 

limba bisericească populară de la noi îşi găseşte explicaţia în confuzia 
ce s-a făcut între pronunția şi sensul termenilor din slavo-rusa lite- 
rară, «vhod» (intrare) şi «vihod» (ieşire), în vremea când se găsea 
în uzul Bisericii noastre Liturghierul slavon. 

Simbolismul vohodului Vecerniei îşi are punctul de plecare în ideea 
de întrupare a Domnului din Sfânta Fecioară, idee ce se dezvoltă în 
ultima stihiră cântată la «Şi acum...» (a Născătoarei sau Dogmatica), la 
«Doamne, strigat-am...». În principiu, tema vohodurilor este venirea 
Fiului lui Dumnezeu în lume, opera Lui mântuitoare şi inălţarea la cer, 
prin care a fost ridicată şi umanitatea noastră împreună cu EI; aspectele 
sau episoadele diferite ale acestei lucrări se precizează prin amănuntele 
de încadrare a acţiunii vohodurilor, specifice diferitelor oficii (Vecernia, 
Liturghia catehumenilor ori Liturghia credincioşilor). 

La Vecernie, această ceremonie are un caracter mai mult preinchi- 
puitor şi general, ca o sinteză simbolică a celor ce se leagă de venirea 
Domnului în lume. La vohodul cu cădelniţa, persoana Mântuitorului 
este reprezentată de către preot, care, prin punerea felonului, închipuie 
actul îmbrăcării firii omeneşti sau al intrupării Fiului lui Dumnezeu. 
La vohodul cu Evanghelia, Mântuitorul este simbolizat prin această 
Sfântă Carte, ca una în care se cuprind învățătura şi faptele Sale, adică 
viața şi activitatea Sa de la naştere până la înălţare, pe filele ei atlân- 
du-se înscris de nenumărate ori numele Fiului lui Dumnezeu, iar icoana 
învierii Lui împodobind faţa de deasupra copertei. leşirea preotului din 
altar înseamnă pogorârea lui lisus în lume; oprirea în mijlocul bise- 
ricii, înclinarea capului şi rugăciunea tainică a «intrării» amintesc 
de rămânerea Mântuitorului în mijlocul oamenilor, smerindu-Se până 
la jertfa adusă pe Cruce Tatălui, de pogorârea Sa la iad pentru a 
dezlega pe cei ferecaţi în robia lui şi de ridicarea noastră a tuturor prin 
învierea Sa ; această din urmă semnificaţie o are ridicarea sau îndrep- 
tarea liturghisitorilor, după rostirea rugăciunii intrării în mijlocul 
naosului sau înălțarea Sfintei Evanghelii. Cădirea ne deşteaptă imaginea 
preaslintei Lui vieţi, care s-a adus ca o adevărată tămâie bine mirosi- 
toare. Întoarcerea preotului în altar aminteşte de Înălţarea Domnului la 
cer, unde El este o jertfă veşnică pentru noi înaintea Tatălui “i. Intra- 
rea prin usile împărătești, care au stat deschise de la inceputul pro- 
cesiunii, înseamnă că după ce raiul a rămas închis timp îndelungat din 
cauza greşelii lui Adam, acum, prin venirea Mântuitorului, raiul şi cerul 
ne sunt deschise 62. 

Semnificaţia vohodului Vecerniei este completată şi, în acelaşi timp, 
confirmată de imnul de prea frumoasă inspiraţie lirică «Lumină lină...» 
(pas iapây, lumină predispunătoare sau aducătoare de bucurie, lumină 


blândă, blajină, potolitoare). Acesta este um imn adresat Mântuitorului 


(«...vrednic eşti în toată vremea a fi lăudat de glasuri cuvioase» — cu- 
cernice adică, pline de pietate — «Fiul lui Dumnezeu...»), Care este 


61. Simion, arhiepiscopul Tesalonicului, op. cil., cap. 333, P. G., CLV, col. 
605—608 B; în traducerea româna, p. 218. 
62. Dr. Vasile Mitrofanovici şi Dr. T. Tarnavschi, op. cil., p. 546. 

numit «Lumină lină», deoarece prin întruparea Sa a apărut ca o lumină 
aducătoare de bucurie, de linişte şi de potolire a aşteptărilor neamului 
omenesc. Tabloul unui splendid apus de soare trezeşte admiraţia noastră 
faţă de Creator şi impulsul irezistibil de a-L, preamări în Treimea Sfin- 
telor Sale Persoane ; în acelaşi timp însă ne îndreaptă gândul spre Soa- 
rele cel adevărat, Hristos, «Soarele dreptăţii» &, Care a răsărit lumii 
prin întruparea din Sfânta Fecioară. 

Atenţia credincioşilor asupra acestui sfânt adevăr, simbolizat 
sub forma de acţiune în procesiunea vohodului şi totodată expri- 
mat în figurile poetice ale imnului «Lumină lină...», este atrasă în chip 
special prin interjecţiile «Înţelepciune, drepţi !». «Înţelepciune» — să ne 
silim deci a pătrunde duhovniceşte iconomia Revelaţiei dumnezeieşti în 
persoana Fiului, adică cu sensibilitatea, înălţaţi deci deasupra logicii pă- 
mânteşti şi a preocupărilor veacului de aici. De asemenea, «drepţi !» — 
drepţi ca poziţie fizică în primul rând, adică ridicându-ne de pe locurile 
în care ne-am găsi sau indreptându-ne, dacă ne-am găsi aplecaţi sau 
sprijiniți pe ceva. Acesta este un semn sau un gest de cuviinţă, de res- 
pect şi de pietate faţă de persoana Mântuitorului, evocată simbolic 
prin toate cele ce se săvârşesc în legătură cu «intrarea mică», dar 
totodată o astfel de atitudine sau poziţie atrage atenţia şi cugetarea 
noastră. 

Vohodul mic marchează punctul culminant cu care se şi încheie în 
același timp prima parte din slujba Vecerniei. Trebuie să observăm tot- 
odată că această ceremonie înseamnă o notă de solemnitate deosebită, 
caracteristică numai Vecerniei mari, în timp ce, în zilele de rând de 
peste săptămână, după stihira Născătoarei, se trece îndată la imnul 
«Lumină lină...». 


f. Prochimenul. În întocmirea oficiului din partea a doua a Ve- 
cerniei se vede aplicat acelaşi principiu ca şi în partea întâi. El constă 
din psalmi sau părţi din ei, din rugăciuni comune rostite fie de preot, 
fie de strană, în numele poporului, şi din imne de inspirație creștină. 
Începutul acestei părți variază însă în raport cu carcterul şi gradul pe 
care îl au diferitele zile şi sărbători în calendarul bisericesc. În ge- 
neral, partea aceasta a oficiului se deschide atât la Vecernia din zilele 
comune, cât şi la cea dinspre sărbători, prin formulele rostite de 
diacon şi preot, cu faţa spre credincioşi; «Să luăm aminte — Pace 


63. Osea 6, 1, şi Si. Ciprian, De oratione, 35. 

64. Icon. D. Lungulescu, în capitolul despre Vecernia de sâmbătă seara, din 
al său Manual de practică liturgică, p. 25, prevede că aceasta are loc în cadrul 
ușilor împărăteşti; Protosinghelul Gherasim Salfirin (Tipic asupra serviciilor divine, 
Bucureşti, 1905, p. 11) menţionează în legătură cu Vecernia din zilele obişnuite că 
preotul trebuie să stea în acest timp «ceva mai inapoi de colţul dinspre miazăzi 
şi răsărit al Slintei Mese». Potrivit instrucţiunilor din Lilurghier, dinaintea Aposto- 
lului, acesta este, desigur, locul din care se anunţă lecturile în general. Cele două 
practici par însă deopotrivă de îndreptăţite, fiind acomodate situaţiilor deosebite 
din cele două categorii de Vecernii: la Vecernia din zilele ordinare, nefiind vohod 
şi sfintele uşi fiind deci închise, partea de miazăzi-răsărit a Siintei Mese apare, ca 

tuturor. înțelepciune, să luăm aminte !», care constituie un îndemn la 
atenție, linişte şi încordarea cugetării în legătură cu ceea ce va urma. 
Ca răspuns, strana intonează îndată prochimenul, care este un stih din 
psalmi, prefațat de alte două ori trei stihuri, la repetarea cântării. 
Prochimenul variază după zilele săptămânii şi după sărbătoare, fiind 
în aşa fel ales ca să se găsească într-o legătură generală de sens ori de 
idee cu caracterul zilei sau sărbătorii al cărei conţinut îl rezumă mai 
mult ori mai puţin. De aceea, comentariile liturgice caracterizează 
prochimenul ca un fel de prevestire sau de anunţare a ideii, motivului 
sau evenimentului care fac obiectul serviciului divin din ziua sau săr- 
bătoarea respectivă 65, În consecință, formula de mai sus, prin Care 
diaconul și preotul introduc cântarea prochimenului, este considerată 
ca având scopul să atragă atenţia şi meditaţia asupra însemnătăţii 
temei sau conţinutului acestuia. De fapt însă prochimenul, aşa precum 
rezultă din însăşi etimologia cuvântului (mpoxeiţevov ), înseamnă ceea 
ce precede sau este pus înainte de ceva. Această poziţie de înaintestă- 
tător sau de premergător se verifică clar în rânduiala Vecerniei mari 
de la serviciul privegherii de noapte, la cea pentru sărbătorile de pesie 
săptămână ale sfinţilor cu polieleu, în slujba Utreniei şi mai mult încă 
la Vecernia cu Apostol şi Evanghelie, ca în Joia, Vinerea şi Sâmbăta 
cea mare etc. În aceste ocazii, după prochimen, strana începe lectura 
pericopelor din Vechiul Testament, cunoscute sub denumirea generală de 
paremii ( napotpoiat, proverbe, pilde, parabole), după aceeaşi regulă care 
se aplică în Liturghia catehumenilor, unde prochimenul este urmat de 
lecturile din Noul Testament (mai întâi din scrierile Sfinţilor Apostoli, 
iar după stihurile aleluiatice, din Sfintele Evanghelii). Identitatea de 
plan între Vecernie şi Liturghia catehumenilor, în legătură cu acest 
moment, apare cât se poate de vizibilă mai cu seamă în oficiul Ve- 
cerniei combinate cu Liturghia Darurilor mai înainte sfințite, la sărbă- 
torile prevăzute cu Apostol şi Evanghelie. 

Prochimenul, împreună cu stihurile care îl însoțesc, precum şi cu 
cele aleluiatice, reprezintă resturi sau urme din psalmii care precedau în 
cultul Bisericii Vechi orice lectură biblică, potrivit principiului stabilit 
prin canonul 17 al Sinodului de la Laodiceea. Cum aceşti psalmi aveau 
un caracter mesianic, prochimenele sunt considerate la Vecernie ca 
amintiri despre prezicerile profeților cu privire la venirea Mântuito- 
rului 66. De aceea, în timpul cântării prochimenului, preotul stă cu faţa 
spre apus, adică spre credincioşi, înfățişându-se astfel ca reprezentant al 


atare, mai indicată, pe când la Vecernia dinspre duminici și sărbători, uşile impă- 
răteşti fiind deschise, este logic ca formula «să luăm aminte — pace tuturor» să fie 
rostită dintre siintele uși, în cadrul cărora preotul trebuie să rămână până ce se 
termină intonarea prochimenului. 

65. «Aceasta este proorocie pentru sărbătoare... Prochimenele se fac ca nişte 
începături ale sărbătorilor şi ale zilelor care vin». Simion, arhiepiscopul Tesaloni- 
cului, op. cit., cap. 337. 

66. «Prochimenul arată la rândul său descoperirea profeților și precizarea 
venirii Împăratului Hristos». Gherman, arhiepiscopul Constantinopolului, Comen- 
tariu liturgic, P. G., XCVIII, col. 412 A. 

Mântuitorului, în numele Căruia are dreptul la cinstire din partea 
credincioşilor. Când se încheie cântarea lui, se închid sfintele uşi, iar 
preotul, inchinându-se, îşi reia locul său în faţa Sfintei Mese, în poziţie 
de rugăciune, deci recunoscând şi mărturisind astfel smerenia şi carac- 
terul limitat al condiţiei sale omeneşti. 

La sărbătorile prevăzute cu paremii, acestea aduc, prin urmare, 
împreună cu prochimenele, mărturiile Vechiului Testament despre 
întruparea Fiului lui Dumnezeu şi, ca atare, ele reprezintă 'aolaltă 
aspecte deosebite ale aceleiaşi semnificaţii simbolice, de la baza «intră- 
rii celei mici». Cu alte cuvinte, prochimenul şi paremiile apar ca un 
epilog al vohodului mic şi, în consecinţă, atenţia credincioşilor asupra 
temei lor se vede continuu susținută de către diacon şi preot prin 
interjecţiile menţionate mai sus. După prochimen şi inaintea fiecărei 
paremii, preotul sau diaconul spune de asemenea «Înțelepciune !», iar 
după ce citeţul a anunţat titlul sau locul de provenienţă al lecturii, 
liturghisitorii îndeamnă din nou: «Să luăm aminte!». În timpul 
lecturii paremiilor, liturghisitorii pot să stea pe scaune, urmărind 
expunerea cu atenția şi reflecţiile cuvenite; de asemenea şi poporul. 


g. Ecteniile şi rugăciunile după prochimen. Îndată după prochi- 
men, sau, când sunt paremii, după acestea, diaconul sau preotul rosteşte 
la Vecernia mare ectenia «Să zicem toţi din tot sufletu! şi din tot 
cugetul nostru...» ; aceasta este lăsată însă la o parte, în zilele obişnuite, 
trecându-se direct la rugăciunea spusă la strană: «Invredniceşte-ne, 
Doamne, să ne păzim fără de păcat în seara aceasta...». Urmează apoi 
ectenia «Să plinim (să îndeplinim, să săvârşim) rugăciunea noastră 'cea 
de seară către Domnul...», pe care, dacă nu este diacon, o rosteşte 
preotul în altar, la Vecernia dinspre sărbători, iar în zilele obişnuite 
de peste săptămână, afară din altar, în faţa sfintelor uşi, având culionul 
pe cap. 

La Vecernia din Duminica Rusaliilor, partea aceasta după prochi- 
men se îmbogățește cu o serie de şapte rugăciuni, prin care se cere 
harul bogat al Sfântului Duh, revărsat în ziua Cinoizecimii peste Sfinţii 
Apostoli. Preotul le rosteşte cu voce înaltă şi mlădiată de evlavie, 
stând în genunchi şi cu capul descoperit între uşile împărăteşti, cu fața 
spre credincioşi. Împărţite în trei grupe, aceste şapte rugăciuni se inter- 
calează în rânduiala obişnuită a Vecerniei, începând îndată după prochi- 
men, şi anume : două înainte de ectenia «Să zicem toți...», alte două între 
această ectenie şi rugăciunea «Învredniceşte-ne, Doamne...», ultimele 
trei incepând după această rugăciune şi încheindu-se înainte de ectenia 
«Să plinim rugăciunile noastre...». În ele vibrează accentele cultului de 
adoraţie şi de mulțumire faţă de Sfânta Treime, se dă expresie mărtu- 
risirii pocăinţei şi cererilor de iertare şi de odihnă pentru cei repauzați. 
Multe din cererile pentru comunitatea celor vii sunt determinate de 
senzaţia pe care o încearcă inima la sosirea serii, ca prevestitoare a 
nopții şi a întunericului, ca de exemplu în rugăciunea a patra: «Doam- 
ne..., învredniceşte-ne să trecem şi măsura nopţii fără de prihană, 


.— 

neispitiți de rele, şi ne izbăveşte de toată tulburarea şi frica ce vine 
asupra noastră de la diavolul. Dăruieşte sufletelor noastre umilinţă şi 
gândurilor noastre grijă de întrebarea la judecata Ta înfricoşătoare şi 
dreaptă...». Pe această linie, rugăciunile menţionate se găsesc înrudite 
până la expresii comune cu cele şapte rugăciuni tainice de la începutul 
Vecerniei. Ultima dintre rugăciunile de la sărbătoarea Rusaliilor nu este 
alta decât rugăciunea a şaptea dintre cele rostite tainic în timpul Psal- 
mului 103. 

După ecfonisul («Că bun şi iubitor de oameni...») al ultimei ectenii 
(«Să plinim rugăciunile noastre cele de seară...»), preotul urează poporu- 
lui : «Pace tuturor», iar diaconul îndeamnă imediat : «Capetele noastre 
Domnului să le plecăm», pentru ca preotul să spună în taină Rugăciunea 
plecării capetelor. 

Precum se vede, în toată această parte din rânduiala Vecerniei ni 
se întățişează o gamă suitoare de rugăciuni, completă şi modulată, pen- 
tru care comunitatea a fost pregătită şi predispusă prin actele momen- 
tului liturgic anterior. Credincioşii se concentrează acum în rugă lalolată 
cu preotul, pe de o parte prin răspunsurile la ectenii, iar pe de alta 
exprimându-și direct doxologiile şi cererile lor, în rugăciunea «Învredni- 
ceşte-ne, Doamne..., în seara aceasta...». În cele din urmă, cu capetele 
şi cu inimile plecate, ei se unesc în cuget la rugăciunea finală de mijlo- 
cire, pe care o tace în taină preotul. 

Dintre formulele acestor rugăciuni, ecteniile amintite sunt comune 
și altor servicii divine ca, de pildă, Utrenia și Liturghia. Conţinutul lor 
este format din cereri, care pot fi caraoterizate ca un apel exclusiv la 
purtarea de grijă a Providenţei divine pentru binele vremelnic şi sufle- 
tesc al comunităţii, privită în întregul ei şi în părţile care o compun. 
În rugăciunea «Învredniceşte-ne, Doamne, să ne păzim fără de păcat în 
seara aceasta...» pulsează însă, în forme stăpânite, simţăminte inspirate 
de complexul de griji pe care le aduce seara. De aceea se cere ajutorul 
Domnului, mai ales în legătură cu tentaţiile de care nimeni nu se 
poate socoti scutit. Stilul de turnură antică al acestei rugăciuni, în care 
se revarsă un elan religios în tonul doxologiei pline de evlavie şi de 
smerenie din Psalmul 103, ne lasă să trăim poezia sobră şi liniştită a 
Bisericii primare. Într-adevăr, această rugăciune pare să fie o variantă 
sau o prelucrare a imnului «Lăudaţi, prunci, pe Domnul...», din capito- 
lul 48 al cărții a Vil-a din Constituţiile Apostolice. 

Ca slujitor al Tainelor dumnezeieşti şi ca un imputernicit sau 
reprezentant al Mântuitorului, preotul intervine în cele din urmă către 
Mijlocitorul tuturor, în sprijinul rugăciunii comunităţii la care se află 
rânduit. O astfel de slujbă el o îndeplineşte prin rugăciunea tainică a 
plecării capetelor, în care sunt rezumate cererile specifice timpului 
serii. În acest scop, el caută să angajeze mai întâi pe credincioşii săi 
într-o dispoziţie sufletească proprie unei rugăciuni însufleţite de elan, 
de căldură şi de smerenie, urându-le sau dorindu-le «Pace tuturor», 
adică pacea fiecăruia ou sine însuşi şi cu ceilalţi, în virtutea dragostei 

creştine. După îndemnul diaconului penru plecarea capetelor, preotul, 
aflându-se în altar, la Vecernia mare, ori afară din altar în faţa sfin- 
telor uşi în zilele obișnuite, se roagă în taină, el însuşi cu capul plecat 
şi descoperit : «Doamne, Dumnezeul nostru...». 


h. Partea finală a oficiului Vecerniei. De acum, preotului nu-i 
mai rămâne decât un singur rol de îndeplinit, şi anume acela de a 
încheia oficiul. Până atunci, el așteaptă în altar, ascultând și meditând 
asupra conţinutului imnelor din stihoavna ce se cântă la strane. La 
Vecernia din Vinerea Patimilor însă, în timpul stihoavnei are 10c 
procesiunea pentru scoaterea Sfântului Epitat din altar (când se into- 
nează troparul «Iosif cel cu bun chip...») şi aşezarea lui pe masa din 
mijlocul naosului. În cealaltă vreme a anului bisericesc, după ce stra- 
nele au terminat stihoavna şi au recitat rugăciunile («Acum liberează 
pe robul Tău, Stăpâne..», «Sfinte Dumnezeule...», «Preasfântă Tre- 
ime...», «Tatăl nostru...>) şi au cântat troparele, preotul, dacă este 
Vecernia dintr-o zi obişnuită, iese din altar în faţa sfintelor uşi, unde 
rostește ectenia «Miluieşte-ne pe noi, Dumnezeule, după mare mila 
Ta... 

După ecfonisul acesteia urmează ritualul apolisului (otpustului), 
care constă dintr-o alternare de formule şi rugăciuni între preot şi 
strane. Pentru aceasta, continuând să rămână mai departe pe solee, cu 
faţa spre răsărit, preotul cheamă mai întâi la reculegerea spiritelor şi 
încordarea cugetării credincioşilor asupra acestui moment final, prin 
rostirea interjecției «Înţelepciune !», închizând apoi perdeaua sfintelor 
uşi. De la strană se adresează cererea «Binecuvintează !», deoarece încă 
din vechime a fost regulă statornică a adunărilor cultului creştin ca 
credincioşii să primească binecuvântarea episcopului sau a preotului 
înainte de plecarea din biserică. Preotul nu este însă decât un organ 
sau un instrument prin care se comunică binecuvântarea ; de aceea, el 
trebuie să recunoască plin de smerenie că, de fapt, binecuvintează nu 
el, ci «Cel ce este binecuvântat (lăudat, preamărit, slăvit), Hristos, 
Dumnezeul nostru, totdeauna, acum şi pururea şi în vecii vecilor». O 
astfel de mărturisire are valoarea unui indiciu Sau a unei îndrumări 
pentru credincioşi, cărora li se indică la cine să-şi înalțe cugetele, în 
cererile lor. În consecinţă, strana se şi adresează din partea poporului 
cu rugăciunea : «Întăreşte, Dumnezeule, sfânta credință a ortodocşilor 
creştini în vecii vecilor». 

Dirijând mai departe şirul rugăciunilor, preotul ţine să sublinieze 
că, pentru ca ele să ajungă să fie ascultate, este de folos să luăm într-a- 
jutor mijlocirile Născătoarei de Dumnezeu, «pentru că mult poate rugă- 
ciunea Maicii spre îmblânzirea Stăpânului» 4. Ca atare, înclinîndu-se 
spre icoana Sfintei Fecioare, solicită soliriile ei prin rugăciunea: 
«Preasfântă Născătoare de Dumnezeu, miluieşte-ne pe noi». La rândul 
său, poporul se alătură acestei rugăciuni a preotului cu imnul de 
laudă «Ceea ce eşti mai cinstită decât heruvimii...». Preotul, luând acum 


67. Troparul «Și acum...», glas 2, din oficiul Pavecerniţei celei mari. 

îndrăzneală, se închină către icoana Mântuitorului, rostind doxologia 
«Slavă ie, Hristoase, Dumnezeule, nădejdea noastră, slavă Ție», întor- 
cându-se apoi îndată cu fața spre credincioși. Strana, exprimând lau 
dele şi cererile acestuia prin doxologia mică («Slavă Tatălui și Fiului 
şi Sfântului Duh...», şi prin «Doamne miluiește», de trei ori, se adresează 
în fine către preot cu formula: «Părinte, binecuvintează». Preotul 
rosteşte apoi apolisul propriu-zis (nova, slav — OTNycTb, învoire de 
a pleca), adică rugăciunea finală. Textul ei, inserat la locul cuvenit 
în Liturghier, prezintă oarecare variante, corespunzătoare zilelor săptă- 
mânii şi subiectului marilor sărbători ; în principiu, apolisul este o for- 
mulă prin care ne adresăm Mântuitorului, cerându-l să ne miluiască şi 
să ne mântuiască pentru rugăciunile Maicii Sale şi ale sfinţilor. Comple- 
tând-o cu formula «Pentru rugăciunile Sfinţilor Părinților noşiri...», 
preotul intră în altar. 

Potrivit vechii discipline bisericeşti (can. 9 şi 10 Apostolice şi can. 
2 al Sinodului de la Antiohia), cei ce veneau la serviciul divin trebuiau 
să rămână până la sfârșitul lui, înlăturându-se astiel şi tulburarea 
atmosferei necesare rugăciunii. De aceea, Simion, arhiepiscopul Tesalo- 
nicului, ţine să sublinieze că «nimeni nu are voie ca, lăsând dumne- 
zeieştile cântări, să plece fără binecuvântarea preotului. Drept aceea, 
precum acesta a început cântările, tot el face şi sfârşitul, când termină 
rugăciunile» 45, 

La Vecernia mare însă nu se mai rosteşte ectenia «Miluieşte-ne pe 
noi, Dumnezeule...», ci îndată după cântarea troparului Născătoarei 
(«Şi acum...» sau «Bogorodicina»), preotul, aflându-se în altar, deschide 
sfintele uşi şi, stând între ele cu faţa spre apus, rosteşte: «Înţelep- 
ciune !», urmând mai departe, mereu cu fata spre credincioşi, rânduiala 
apolisului, descrisă pentru Vecernia din zilele comune. Retrăgându-se 
apoi în altar, închide sfintele uşi şi perdeaua lor. 

Trebuie să menţionăm că la Vecernia din Postul patruzecimii 
(duminică seara, precum şi lunea, marțea și joia, după Obedniţă), între 
tropare şi rugăciunea apolisului propriu-zis se urmează o altă rânduială, 
în care îşi găseşte loc rugăciunea Sfântului Efrem Sirul («Doamne şi 
Stăpânul vieţii mele...»), rostită de preot în faţa uşilor împărăteşti, potri- 
vit indicaţiilor din Orologiu. 


C. LITIA 


Când se face slujbă cu priveghere de noapte, şi deci după Vecernie 
urmează îndată Utrenia, atunci stihoavna Vecerniei mari se uneşte cu 
serviciul Litiei. El începe îndată după ecfonisul «Fie stăpânirea împără- 
ţiei Tale binecuvântată...» ; în timp ce la strane se cântă imnele Litiei, 
serviciul acesteia se desfășoară mai întâi sub forma unei procesiuni cu 
cădelnița, întocmai ca la vohodul Vecerniei, cu deosebirea că sfintele 
uşi sunt închise, iar procesiunea nu se opreşte în naos, ci înaintează 
până în mijlocul nanticei sau pronaosului, liturghisitorii având ca- 


68. Simion, arhiepiscopul Tesalonicului, op. cit., cap. 322. 

petele acoperite. Oprindu-se aci, diaconul sau preotul cădeşte biserica 
şi, revenind apoi în nartică, rostește ecteniile aflate în Liturghier, la rân- 
duiala acestui oficiu («Mântuieşte, Doamne, poporul Tău...» şi celelalte), 
după ce s-a terminat la strane cântarea imnelor Litiei. La finele acestei 
ectenii, preotul, descoperindu-şi capul, citeşte rugăciunea «Stăpâne mult 
milostive, Doamne lisuse Hristoase, Dumnezeul nostru...», după care 
stranele incep cântarea stihoavnei ; în acest timp, procesiunea porneşte 
din nartică spre naos, oprindu-se în mijlocul acestuia, şi anume în faţa 
mesei pe care se află cinci pâini («artose»), puţin grâu, vin şi untdelemn. 
Aşteptând aici până ce s-a încheiat stihoavna şi scurtele rugăciuni ce 
urmează în chip obișnuit după ea, preotul începe cântarea troparului res- 
pectiv, cădind în acelaşi timp în semnul crucii pe cele patru laturi ale 
mesei, pe care o ocoleşte astfel de trei ori în direcţia miazăzi — răsărit 
— miazănoapte şi apus, în timp ce stranele continuă intonarea celui de 
al doilea şi de al treilea tropar 6. 


Această ceremonie se face «nu ca unor lucruri sfinte, ci ca unora 
care vor fi sfinţite», dar mai ales ca şi cum le-ar sfinţi mai înainte cu 
însemnarea crucişă şi cu tămâierea ; de aceea, când cădeşte masa cu ar- 
tosele, preotul nu-şi pleacă capul 7, ca de obicei. Urmează apoi rugăciu- 
nile binecuvântării pâinilor şi a celorlalte elemente, pe care preotul le 
săvârşeşte cu capul descoperit, după regulile însemnate în Liturghier 
pentru slujba Litiei. Stranele cântă după aceea «Fie numele Domnului 
binecuvântat...» (Ps. 112, 2) şi citesc Psalmul 33 până la stihul 10: 
«Bogaţii au sărăcit şi au flămânzit...», care se cântă mai întâi de preot şi 
diacon, ori de sobor, şi se repetă apoi de strane. Trecând îndată înaintea 
sfintelor uşi şi întorcându-se cu fața spre credincioşi, preotul îi bine- 
cuvintează cu formula «Binecuvântarea Domnului peste voi cu al Său 
har...», după care, rostind «Pentru rugăciunile Sfinţilor Părinților noş- 
tri...», încheie astfel oficiul. Pâinea, care, în limbajul curent, poartă nu- 
mele de «artos» şi chiar de «litie», precum şi vinul, se împart credin- 
cioşilor la finele Vecerniei, când sunt miruiţi în acelaşi timp cu unt- 
delemnul binecuvântat odată cu ele. 


Precum se vede, în serviciul Litiei se disting două părți sau două 
momente. Primul, Litia propriu-zisă (Aur7, Mraveia, rugăciune, implo- 
rare), constă din procesiunea în nartică şi din rugăciunile prin care se 
imploră aici mila şi îndurarea divină («...pentru ca milostiv, blând şi 
lesne iertător să ne fie bunul şi iubitorul de oameni Dumnezeul nostru 


69. Dacă este spre duminică, se cântă troparul «Născătoare de Dumnezeu 
Fecioară...», de liecare dată la cădirea mesei imprejur, adică o dată preotul şi de 
două ori la strane; iar la sărbătoarea unui sfânt cu polieleu în slujbă peste săptă- 
mână se cântă mai întâi troparul sfântului de două ori şi apoi «Născătoare de 
Dumnezeu...». La praznice se cântă numai troparul praznicului respectiv, de trei ori. 

În bisericile de mir din parohii, toată rânduiala Litiei se săvârşeşte în mijlo- 
cul bisericii, adică al naosului, şi anume înainte de stihoavnă. leşind deci preotul 
şi diaconul din Siântul Altar, merg direct în fața mesei cu artosele şi celelalte de 
pe ea, fără a ajunge în pronaos, iar după stihirile «Slavă... Şi acum...» încep rugă- 
ciunile Litiei. 

70. Simion, arhiepiscopul Tesalonicului, op. cil., cap. 342. 

şi să întoarcă toată mânia care se pornește asupra noastră, să ne izbă- 
vească de mustrarea Lui cea dreaptă care este asupra noastră şi să ne 
miluiască pe noi...» şi celelalte) pentru rugăciunile sfinţilor, care sunt 
menţionaţi nominal. Aceste litanii (Mraveiar, Amai, rugăciuni) constituie 
nota caracteristică a serviciului Litiei şi de la ele îi şi vine denumirea. 
Partea aceasta reprezintă, în cadrul serviciului divin din biserică, nu 
numai o datină îndepărtată, ci şi o formă comprimată a litaniilor ce se 
organizau în Biserica veche încă de prin veacurile al IV-lea şi al V-lea 7], 
cu ocazia calamităţilor publice (epidemii, cutremure, ploi excesive etc.), 
când clerul şi poporul ieșeau din sfântul locaş mergând în procesiune 
solemnă în mijlocul orașului sau chiar în afara lui, unde făceau rugă- 
ciuni de implorare a milei divine. De această idee este inspirată proce- 
siunea Litiei până la mijlocul narticei, adică locul destinat odinioară 
catehumenilor şi penitenţilor, însemnându-se prin aceasta că prin sme- 
renie, pocăință şi rugăciuni stăruitoare se poate nădăjdui dobândirea 
indurării lui Dumnezeu. 

Rânduiala ieşirii în pronaos a rămas la noi, astăzi, o practică obiş- 
nuită şi caracteristică bisericilor din mânăstiri, unde monahii sunt nu 
numai un popor al rugăciunilor de pietate, ci şi de continuă pocăință şi 
smerenie. De altfel, iniţial, Litia ca şi alte servicii bisericeşti au fost 
compuse în mânăstiri şi pentru mânăstiri, adică de călugări şi pentru 
călugări. Astiel, organizarea în forma actuală a acestui oficiu a fost 
sugerată de realităţile legate de felul în care se află sistematizat ser- 
viciul divin la privegherea de noapte în mânăstiri. Anume, ritualul 
litaniilor a fost completat cu a doua parte, adică cu binecuvântarea 
pâinilor şi vinului, pentru ca monahii, gustând din ele la finele Vecer- 
niei, să-şi întărească puterea de rezistență, preîntâmpinând astfel obo- 
seala din timpul privegherii de noapte, care urmează în continuare. 
Regulile de tipic de la începutul Liturghierului atrag însă atenţia că 
împărţirea pâinii numită «artos» sau «litie» la finele Vecerniei se face 
numai în perioada anului liturgic cuprinsă între 1 septembrie şi 25 mar- 
tie. Acest interval, corespunzând anotimpurilor cu nopţi mai lungi, poate 
să rămână astfel timpul necesar de pregătire în vederea sfintei împăr- 
tăşiri, ceea ce, desigur, este greu de realizat în sezoanele cu nopți scurte. 
Ca atare, după indicaţiile din Liturghier, «în privegherile de vară, 
pâinile cele binecuvântate le împărțim la trapeză şi mai înainte de 
gustare le mâncăm». 

Grâul, vinul şi untdelemnul, care se adaugă lângă pâine şi vin, sunt 
simboluri de jertiă. Reprezentând însă în acelaşi timp materii esenţiale 
ale existenţei noastre, în rugăciunea pentru binecuvântarea lor se mij- 
loceşte către Mântuitorul, «Care a binecuvântat cele cinci pâini şi a 
săturat cinci mii de bărbaţi în pustie», să le binecuvinteze, pentru ca 
să se găsească întotdeauna din belşug «în sfânt locaşul acesta, în oraşul 
acesta, în ţara aceasta, şi întru toată lumea Ta». 


7!. SE. loan Gură de Aur, Omilia împotriva jocurilor din circ şi teatrelor, 
P. G., LVI, col. 265; Socrate, op. cit., cart. VI, 8, 8, P. G., LXVII, col. 689; SE. loan 
Damaschin, Expunerea credinței ortodoxe, cart. Il, cap. 10 P. G., XCIV, col. 102i. 

Vârsta mai nouă a părții a doua din serviciul Litiei, adică a bine- 
cuvântării pâinilor, rezultă și din faptul că tradiţia a înregistrat şi 
cazuri când Litia se limitează numai la litaniile sau rugăciunile din 
nartică, pe care le îndeplinesc dintr-o râvnă deosebită unii monahi, 
chiar atunci când nu se face priveghere. Lipsind deci motivul real, care 
a stat la baza introducerii sau unirii binecuvântări pâinilor la partea 
întâi din serviciul Litiei, această ultimă ceremonie nu se mai săvăr- 
şeşte 72. 

Întrucât însă «pâinile şi vinul, ca nişte daruri sfinţite cu binecu- 
vântarea, se dau celor ce se află acolo şi sunt dătătoare de tămăduire 
şi de multe daruri, celor ce le iau cu credință», slujba Litiei a trecut din 
mânăstiri şi în practica bisericilor din parohii, săvârşindu-se uneori 
chiar fără a fi priveghere. Aici însă Litia a primit uşoare acomodări la 
cerințele pietăţii din mediul vieţii civile. Astfel, în primul rând, bise- 
ricile din enorii nu practică procesiunea Litiei până în nartică, această 
procesiune oprindu-se în naos, ca la vohodul Vecerniei, în faţa mesei cu 
materiale destinate binecuvântării. Litaniile de la început şi ritualul 
pentru binecuvântarea artoselor etc. se săvârşesc apoi una după alta 
fără întrerupere, adică fără a se interpune între ele stihoavna, aceasta 
urmând după încheierea oficiului complet al Litiei. Artosele şi vinul 
nu se împart în timpul cântărilor stihoavnei sau la «Slavă», ci când 
se miruieşte cu untdelemnul binecuvântat. Prin urmare, în practica 
liturgică din parohii, slujba Litiei este intercalată în întregime îna- 
intea stihoavnei, pe când în mânăstiri ea este combinată cu aceasta, 
stihoavna interpunându-se între litaniile din partea întâi a Litiei şi 
binecuvântarea pâinilor, din partea a doua a ei. 

În chip normal, serviciul Litiei are loc la Vecernia dinspre sărbăto- 
rile pentru care se găsesc compuse în Mineie imne pentru Litie sau, 
cum se spune, care au serviciul Litiei. De fapt, acestea sunt ocaziile în 
care se face priveghere de noapte. În practica bisericească s-a stabilit 
totuşi uzul de a se săvârşi slujba Litiei în legătură şi cu sărbătorile 
sfinţilor care, deşi pentru ei nu se găsesc în cărțile de la strană imnele 
respective, au totuși polieleu. În acest caz însă este natural ca slujba 
Vecerniei să fie încadrată in solemnitatea privegherii, ceea ce se în- 
tâmplă de obicei la sărbătorile sfinţilor care au Vecernia mică, ori 
reprezintă hramul bisericii sau ale căror moaşte se află în biserica res- 
pectivă 73. Slujba Vecerniei de sâmbătă seara se consideră însă în chip 
firesc însoţită de Litie, ca o tradiţie din vremurile în care serviciul divin 
dinspre duminică era de fapt un oficiu de toată noaptea, aşa cum se 
şi practică în multe mânăstiri, unde Litia este nedespărțită de Vecernia 
de sâmbătă seara, săvârșită la priveghere. În bisericile din parohii, ce- 
remonia Litiei se practică de regulă la Vecernia dinspre sărbătorile hra- 
mului, sau şi în alte ocazii, în legătură cu rugăciuni de cerere, chiar 
dacă nu este priveghere. 


72. C[. Simion, arhiepiscopul Tesalonicului, op. cil., cap. 342. 
73. A se vedea şi Icon. D. Lungulescu, op. cit., p. 36, n. 32. 

D. OFICIUL MIEZONOPTICII 


După Vecernie, locul al doilea în ordinea de succesiune a capitole- 
lor din Liturghier îl ocupă Miezonoptica, adică oficiul care se săvârşeşte 
la miezul nopţii. Din toată rânduiala acestui serviciu divin, Liturghierul 
român — cu excepţia ediției de Bucureşti, 1956 — înregistrează numai 
ectenia finală, ce se rosteşte după apolis: «Să ne rugăm pentru...» (in- 
dicându-se la fiecare alineat categoriile de credincioși sau de motive 
care trebuie să formeze obiectul rugăciunii comune) ; despre restul ofi- 
ciului se face numai menţiune într-o notiță aşezată înaintea acestei ec- 
tenii, lămurind că «Miezonoptica se face precum este rânduiala Orolo- 
giului...». Indicaţiile din Liturghierul grec sunt însă ceva mai bogate în 
acest loc, deoarece expun întregul plan schematic al Miezonopticii. Ne- 
greşit, cuprinsul acestui serviciu religios fiind întocmit aproape în to- 
talitate din psalmi și rugăciuni, care se citesc la strane, nu are nici un 
titlu pentru a fi îndreptăţită înscrierea lui in Liturghier, care este car- 
tea de slujbă a preotului. Afară de ectenia amintită, rolul acestuia în 
oficiul Miezonopticii se reduce, ca şi în oficiul Ceasului al nouălea (cel 
puţin în practica liturgică a serviciului duminicii), la două formule de 
binecuvântare la începutul («Binecuvântat este Domnezeul nostru...») 
și în cursul slujbei («Dumnezeule, milostiveşte-Te spre noi şi ne bine- 
cuvintează...»), ecfonisul  Rugăciunii Domnești, Rugăciunea Sfântului 
Efrem Sirul în timpul Păresimilor şi apolisul. 

La originea sa, instituirea unui serviciu divin la mijlocul nopţii 
trebuie privită ca o inspiraţie venită atât prin sugestii biblice, cât şi din 
motive istorice. Într-adevăr, aşa precum remarca Sfântul Vasile cel 
Mare *î, despre o rugăciune la miezul nopții face menţiune în primul 
rând David în Psalmul 118, 62: «La miezul nopţii m-am sculat ca să 
Te laud...». O astfel de practică la cei mai râvnitori dintre iudeii de mai 
târziu se vede confirmată în Faptele Apostolilor (6, 25), care relatează 
că Pavel şi Sila, aflându-se întemnițați în oraşul Filipi din Macedonia, 
«pe la miezul nopţii s-au rugat şi au cântat laude lui Dumnezeu». Pe 
de altă parte, pentru pietatea creştină, rugăciunea Mântuitorului de la 
mijlocul nopţii în grădina Ghetsimani, înainte de prinderea Sa, con- 
stituia o indicație cu autoritate în favoarea unei adunări pentru rugă- 
ciuni la această vreme. Ideea parusiei, foarte vie la primele generaţii 
creştine, reprezenta la rândul ei un fundament teologic serios pentru o 
astfel de instituție. Întrucât în parabola celor zece fecioare se menţio- 
nează că «la miezul nopţii s-a făcut strigare: «lată Mirele vine, ieşiţi 
întru întâmpinarea Lui !» (Matei 24, 6), a devenit în chip natural cu- 
rentă convingerea că învierea morţilor şi venirea Mântuitorului pentru 
judecata de la sfârşitul lumii vor avea loc în miez de noapte, ca oa- 


74. Sf. Vasile cel Mare, Regulile mari, răspuns la intrebarea 37, P. G., XXXI, 
col. 1016. 

recând a îngerului exterminator în Egipt '5. Ca atare, creştinii se sim- 
teau obligaţi să fie mereu gata spre a-L întâmpina, mai ales că Dom- 
nul însuşi îndemnase, în legătură cu a doua Sa venire: «Privegheaţi 
şi vă rugaţi în toată vremea» (Luca 21, 36; cf. şi 18, 1). Este explicabil 
aşadar de ce oficiul Miezonopticii poartă în sine semnificația parusiei 
Domnului, afirmată expres prin anumite tropare și rugăciuni ca, de 
exemplu, în rânduiala Miezonopticii de toate zilele, prin troparul «Iată, 
Mirele vine în miezul nopții...». Inspirate de aceeaşi idee, rugăciunile 
sunt brodate la rândul lor pe motive în legătură cu cugetarea la sfârşi- 
tul vieţii şi judecata divină, cu mărturisiri de pocăință şi cereri pentru 
ușurarea şi iertarea celor trecuţi din această viaţă. 

La început, serviciul divin de la miezul nopții, îndeplinindu-se după 
primul cântat al cocoşilor, deci în a treia strajă, se găsea încadrat în rân- 
duiala privegherii de toată noaptea, obișnuită în Biserica Veche în nop- 
ţile dinspre duminică, dinspre marile praznice şi sărbătorile martirilor 
însemnați. În urma sistematizării aplicate serviciului divin, după veacul 
al IV-lea, Miezonoptica a devenit un oficiu zilnic independent în regu- 
lile vieții monahale. Cartea numită Orologiu cuprinde chiar rânduieli 
deosebite pentru serviciul Miezonopticii de toate zilele, pentru sâmbete 
şi pentru duminici. Ele urmează însă acelaşi plan, în care variază numai 
psalmii şi unele rugăciuni ; rolul preotului rămâne însă neschimbat, cu 
singura deosebire că la Miezonoptica de toate zilele el trebuie să ros- 
tească înainte de apolis ectenia «Miluieşte-ne pe noi, Dumnezeule, după 
mare mila Ta...». 

Se cuvine să remarcăm că, dacă am lăsa afară ecteniile, Miezonop- 
tica s-ar plasa pe deplin, prin factura ei, în genul oficiilor orelor din 
timpul zilei. În tot cazul, ea este departe de a se compara cu solemni- 
tatea cu care se găsesc îmbrăcate Vecernia şi Utrenia şi, ca atare, în 
mânăstiri, oficiul ei este îndeplinit în pronaos %, iar începutul se face 
chiar fără epitrahil, ca de altfel şi la slujba Ceasurilor şi a Pavecerni- 
ței 17. Pe de altă parte, în nopțile cu priveghere mare, când serviciul 
divin se desfăşoară într-o atmosferă cu deosebită solemnitate, slujba 
Miezonopticii este omisă, Utrenia începând îndaţă după apolisul Ve- 
cerniei. 

Liturghierul se referă de fapt la Miezonoptica duminicii, care, în 
practica liturgică din parohii, figurează ca un serviciu mai mult nomi- 
nal şi accesoriu, ca o amintire a tradiţiei, contopindu-se cu începutul 
Utreniei, dimineaţa. Într-adevăr, sub titlul «Dimineaţa la mânecare 
(Utrenia)», tipicul Bisericii Ortodoxe Române începe întâi cu instruc- 
ţiunile privitoare Ja oficiul Miezonopticii, după care urmează cele pentru 
Utrenie. 


75. Cf. Fer. Ieronim, Commentarium in Mathaeum, IV, 25; Lactantiu, Divinae 
instilutiones, VII, 19, P. L., VI; Isidor de Sevilla, Elymolog., VI, 17, P. L., LXXXI— 
LXXXIV; Simion, arhiepiscopul Tesalonicului, Răspunsul 79 la întrebările unui 
arhiereu, 

76. Simion, arhiepiscopul Tesalonicului, op. cit., cap. 304. 

77. Simion, arhiepiscopul Tesalonicului, Răspunsuri la întrebările unui arhi- 
ereu, întrebarea 17, P. G., CLV, col. 868, trad. rom, p. 316. 

E. OFICIUL UTRENIEI 


a. Vremea oficiului. b. Vechea schemă a oticialui şi motivele ei de 
inspiraţie c. Principiile generale ale planului actual al oficiului. 
d. Proimion. e. Cele 12 rugăciuni şi serviciul imediat următor. fî. Pro- 
chimenul și Evanghelia învierii. g. Partea allimă a oficiului Utreniei 


a. Vremea oficiului. Dintre toate cele șapte laude bisericești iîn- 
scrise în Orologiu — trei dintre ele fiind prevăzute şi în Liturghier —, 
Utrenia are oficiul cel mai dezvoltat şi mai solemn. Ea este ultimul 
dintre cele lirei servicii divine care s-aul lformat prin scindare din 
slujba de toată noaptea, obişnuită în Biserica primară, prima fiind Ve- 
cernia, iar a doua Miezonoptica. În cadrul privegherii antice, Utrenia 
se desfășura în ultima parte din declinul nopții, adică spre revărsatul 
zorilor. Ora sau mai bine-zis vremea oficiului ei se vede indicată prin 
însăşi denumirea de utrenie (5pdpoc, zorii zilei, aurora). Ea şi-a luat ast- 
fel numele, ca şi celelalte laude bisericeşti, de Ja momentul zilei in 
care se oficia. Utrenia a mai purtat și numele de laude (laudes, atv), 
pentru motivul că o bună parte din oficiu îl formau psalmii de laudă, 
recitaţi la finele ei, adică tocmai spre faptul dimineţii. La acest servi- 
ciu divin se referea, desigur, Pliniu cel Tânăr, când informa pe împăra- 
tul Traian că creştinii obișnuiau să se adune într-o anumită zi «ante 
RENI (înainte de ziuă), pentru a cânta un imn lui Hristos, ca unui 
zeu “8, 

Din canonul 27 al lui Ipolit (+ d. 235) şi din jurnalul peregrinei 
Aetheria (Silvia, pe la 385 d. Hr.), rezultă că, în vechea practică creş- 
tină, serviciul divin al dimineţii făcea parte din privegherea de noapte. 
El se desfăşura în intervalul desemnat sub denumirea de  gallicinium, 
după chipul de împărţire a zilei civile. Începea deci la primul cântat al 
cocoșilor (ad gallicinium tempore, quo canit gallus — Ipolit; de pullo 
primo, a pullo primo), deci cam cu două-trei ore înainte de auroră, ţi- 
nând până la ivirea zilei sau revărsatul zorilor (usque in luce; ubi 
coeperit lucescere), când, precum menţiona Aetheria, se intonau im- 
nele dimineţii 7. Negreşit, în sistemul orarului solar, ora începutului 
varia după anotimp, ea putând să fie 1, 1!/, după miezul nopţii în tim- 
pul verii, între 3 şi 4 primăvara şi toamna, iar iarna, între 5 şi 68. 

Această practică a Bisericii vechi cu privire la vremea oficiului 
Utreniei se găseşte confirmată până astăzi prin numeroase expresii din 
inseşi rugăciunile ei, ca de exemplu : «Pomeneşte pe cei ce strigă către 
Tine noaptea» (rugăciunea VI); «Pomeneşte, Doamne, pe cei ce prive- 
ghează şi cântă spre slava Ta...» (rugăciunea V); «ne-ai chemat ca 
şi noaptea să ridicăm mâinile noastre... şi ne dă nouă să ajungem la în- 
ceputul zilei...» (rugăciunea VIII) ; «...Cel ce ne-ai odihnit în somnul cel 
de noapte...» (rugăciunea IV); «...că ne-ai odihnit pe noi în măsura 


78. Caius Plinius Secundus, Epistola X, c. 96 (7). 
79. Silviae vel potius Aetheriae Peregrinatio ad loca sancta..., XXIV, 1-——2, 8—9. 
80. Dom Suitbert Băumer, Histoire du Breviaire..., p. 25 şi 72. 


n 


64 LITURGHIERUL EXPLICAT 


nopţii celei trecute...» (rugăciunea VI); «de noapte mânecă duhul nostru 
către Tine, Dumnezeul nostru» (rugăciunile 11 şi III); «...dă-ne nouă 
a vedea dimineaţa şi ziua întru bucurie» (rugăciunea III); «...primeşte 
rugăciunile de dimineață (râs twvăc devoeic) ale noastre ale tuturor, 
ca tămâia înaintea Ta...» (rugăciunea V). Din aceste texte reiese clar 
că rugăciunile Utreniei aveau loc în timpul nopții, şi anume după ce 
s-a scurs prima jumătate sau puterea ei, în care omul îşi satisface ne- 
voia imperioasă de odihnă. Se precizează chiar că este un oficiu înde- 
plinit «de cu noapte» (Ex voxrâs dpăpiliei...mpds BE 6 Qeos) în așteptarea zilei 
propriu-zise, adică dis-de-dimineaţă sau înainte de răsăritul soarelui. 

În practica ierusalimiteană din a doua jumătate a veacului al IV-lea, 
descrisă în jurnalul Aetheriei, se disting două părţi în serviciul dimi- 
neţii. Prima începea la miezul nopţii sau, mai exact, îndată după aceasta, 
şi anume înainte de cântatul cocoşilor (ante pullorum cantum) şi de 
venirea episcopului la slujbă. Serviciul se compunea din psalmi, imne, 
antifoane şi rugăciuni, la care participau asceţii, fecioarele şi credin- 
cioșii plini de râvnă, iar dintre membrii clerului, numai preoţii şi dia- 
conii (câte 2—3) anume desemnaţi sau de rând la oficiu. Rugăciunile 
continuau astfel până ce începea să se crape de ziuă (ubi coeperit lu- 
cescere), timp nimerit pentru a se cânta imnele dimineţii («tunc inci- 
piunt matutinos hymnos dicere»). La acestea din urmă se găsea însă de 
faţă şi episcopul, care, înspre zilele de duminică, venea în biserică în- 
dată ce cânta primul cocoş; în aceste zile episcopul citea el însuși o 
pericopă a Evangheliei, privitoare la învierea Domnului. Rugăciunile 
începute în acest chip înainte de cântatul cocoşilor şi continuate până 
la ziuă («ex ea hora usque in luce»), adică ceea ce numim Miezonoptică 
şi Utrenie, mergeau deci în continuare una după alta, aşa cum se să- 
vârşesc până astăzi. După mărturiile lui loan Casian, aceeaşi practică 
se obişnuia şi în bisericile Egiptului 81. 

Toată această slujbă având loc după miezul nopţii, adică în a doua 
jumătate a ei, era considerată ca o rugăciune a dimineţii. Lucrul apare 
firesc, deoarece această parte a nopţii este înclinată spre dimineaţă, aşa 
precum se găseşte considerată situația şi de către Constituţiile Aposto- 
lice (cartea VIII, 34), care recomandă rugăciunile «la cântatul cocoşilor, 
pentru că acest ceas vesteşte sosirea zilei, spre a face lucrurile luminii». 
De aceea, până astăzi Miezonoptica împreună cu Utrenia, în care se in- 
clude şi Ora întâi, reprezintă în cadrul serviciului bisericesc în cursul 
zilei ciclul slujbelor dimineţii. Oficierea lor în timpul nopţii a rămas însă 
numai o practică mânăstirească, în timp ce în bisericile de mir (parohii) 
ele sunt săvârşite dimineaţa, după răsăritul soarelui. Oficierea Utreniei 
în timpul nopţii se obişnuieşte în parohii numai cu ocazia privegherilor, 
îndeosebi spre sărbătoarea hramului bisericii, dar în prima, iar nu în 
a doua jumătate a nopţii. Serviciul Utreniei se găsește astfel atras spre 
Vecernie, Miezonoptica fiind omisă, precum deja am menţionat cu altă 
ocazie. Utrenia se mai menţine, de asemenea, ca un oficiu legat de 


81. loan Cassian, op. cit., cart, III, cap. 5 şi 6. 

noapte, dar tot în prima parte a ei, la serviciul deniilor din Postul Mare 
sau al Păresimilor. Ca serviciu pur al dimineţii se practică însă în noap- 
tea Paştilor, care reprezintă în istoria cultului creştin privegherea cla- 
sică, originea şi primul model din care s-a inspirat oficiul privegherii 
Ja celelalte sărbători. 


b. Vechea schemă a oficiului şi motivele ei de inspirație. Pentru 
motive atât din ordinea naturală, cât şi din cea supranaturală, instituirea 
unui serviciu de rugăciuni în faptul dimineții s-a impus în chip firesc 
Bisericii, pe de o parte, ca jentfă «de mulțumire Celui ce aduce lumina 
şi Celui ce a risipit întunericul înșelăciunii şi ne-a dat lumina dreptei 
credinţe» 82, iar pe de alta, ca cereri de har și ajutor în legătură cu 
activitatea ce trebuie reluată în ziua care începe. Ivirea zorilor sau 
a primelor semne ale răsăritului soarelui, care, topind întunericul, re- 
varsă speranţa şi bucuria în spirite, a apărut în fața conştiinţei creştine 
ca o parabolă sugestivă a bucuriei dăruite lumii prin venirea Mântui- 
torului, numit în textele biblice şi în imnele bisericeşti «Soarele drep- 
tăţii» (Mal. 4, 2) şi «Răsăritul cel de sus» (troparul Naşterii). Hristos, 
Soarele cel veşnic, «Soarele cel mai înainte de soare» (icosul din ca- 
nonul Paştilor) a răsărit lumii o dată cu naşterea Sa în peştera Bet- 
leemului. Învierea Sa, aşa precum cântă Biserica în canonul Paştilor, 
este, de asemenea, considerată ca un nou răsărit, după ce «a apus o0a- 
recând în mormânt», El, «Lumina cea fără de ani, din mormânt tru- 
peşte tuturor a strălucit» (peasna VII, troparul 4), «Hristos de voie 
pentru toți S-a jertfit... și iarăși frumos din mormânt Soarele dreptăţii 
nouă ne-a strălucit» (peasna IV, troparul 3). Faptul că atât naşterea 
cât şi învierea Mântuitorului s-au petrecut noaptea, înainte de ziuă, 
a fost considerat astfel ca un motiv în plus de ordin istoric, pe lângă 
cel simbolic, pentru care serviciul Utreniei a fost rânduit la momentul 
corespunzător din noapte. «Este cu cale, zicea în legătură cu acest su- 
biect Simion, arhiepiscopul Tesalonicului, a se face noaptea închipuirea 
naşterii şi arătării Mântuitorului cea după trup, de vreme ce noaptea 
S-a născut» 8. Pe de altă parte, Sfântul Ciprian sublinia că «trebuie 
să ne rugăm şi dimineaţa, pentru că prin rugăciunea de dimineaţă se 
pomeneşte Învierea Domnului» 8%. 

De aceea, Utrenia se referă Ja ivirea şi răspândirea creştinismului, 
adică la acea epocă din istoria misterului creştin, schițată de Sfântul 
Apostol Pavel în proza ritmată din I Timotei 3, 16: «Mare este Taina 
creştinătăţii : Dumnezeu S-a arătat în trup, a fost adeverit de Duhul, a 
fost văzut de îngeri, a fost propovăduit popoarelor, lumea a crezut în 
E]...». Într-o formulă generală, se poate spune deci că Utrenia închipu- 
iește «începutul şi raza creştinismului» 5, nu numai sub forma venirii 


82. Simion, arhiepiscopul Tesalonicului, Despre sfiniele rugăciuni, cap. 299 
(trad. rom., p. 197). 

83. Ibidem, cap. 309 (trad. rom., p. 205). y 

84. Sf. Ciprian, op. cit., col, 559. 

85. Dr. Vasile Mitrofanovici şi Dr. T. Tarnavschi, op. cit, p. 422. 

efective sau a întrupării istorice a Mântuitorului, ci şi în faza răspân- 
dirii Evangheliei Lui în lume. De această semnificaţie simbolică se vede 
adânc inspirat întregul oficiu al Utreniei. În cea mai mare parte însă 
ea este afirmată îndeosebi în imnele din rolul stranelor ; faptul naşterii 
şi învierii Domnului, precum şi răspândirea credinței creştine prin eroii 
ei (apostoli, martiri, mărturisitori şi sfinţi) sunt celebrate într-un ton 
de biruinţă prin numeroase genuri ale imnografiei creştine (tropare şi 
prochimene-tropare, binecuvântări ale învierii, antifoane, canoane, lu- 
minânde sau exapostilarii, laude şi voscresne sau stihuri ale învierii 
etc.), care impodobesc serviciul Utreniei mai mult decât al oricărei alte 
laude bisericeşti. 

Oficiul liturghisitorilor în rânduiala Utreniei, așa cum se afla întoc- 
mită aceasta spre finele epocii primare din istoria Bisericii, se găseşte 
consemnat sub formă schematică în cartea VIII, 38 şi 39 din Constitu- 
țiile Apostolice. După psalmul dimineţii (Vapăs 0păprv6s, în Constitu- 
țiile Apostolice, II 59), diaconul rostea o ectenie pentru catehumeni, 
energumeni, pentru candidaţii la botez şi penitenţi, care erau apoi con- 
cediați. Urma îndată ectenia diaconului pentru credincioși (cei botezați), 
la finele căreia episcopul rostea rugăciunea de mulţumire a dimineţii 
(euyapiozia 9p6p+Y]); iar adresându-se către «Dumnezeul duhurilor 
(Num. 16, 22) şi a tot trupul..., Cel ce a dat soarele spre stăpânirea zilei, 
luna şi stelele spre stăpânirea nopţii», el cerea: «Însuţi şi acum caută 
spre noi cu ochi binevoitori şi primeşte mulțumirile noastre de dimi- 
neaţă şi ne miluieşte... Tu cel veşnic şi nemuritor, Care prin Hristos 
ne-ai dăruit fiinţă şi tot prin El ne-ai dăruit şi fericirea, Însuţi şi acum 
ne învredniceşte prin E! şi de viaţa veşnică» (cap. 38). Diaconul invita 
după aceea pe cei prezenţi să-şi plece capetele, pentru ca episcopul să 
le citească rugăciunea pentru punerea mâinilor de dimineaţă (xetpoBesia 
dp0p+v1)), paza şi păstrarea lor «în pietate şi dreptate». Acum adunarea 
înceta, fiecare putând să plece după ce diaconul anunţa «ieşiţi în pace» 
(cap. 39). Este probabil că înainte de aceasta se cânta doxologia cea 
mare («Mărire întru cei de sus lui Dumnezeu...»), care se găseşte con- 
semnată în cartea VII, 47 a aceleiaşi colecţii bisericeşti, imn pe care 
Sfântul Atanasie cel Mare îl recomandă să fie cântat dimineaţa, afară 
de Psalmul 62 ş. a.%6. S-ar putea spune că, în principiu, această schemă 
se găseşte în concordanţă cu însemnările Aetheriei despre serviciul di- 
mineţii la Ierusalim, în a doua jumătate a veacului al IV-lea. 

În această perioadă încă fluidă a cultului creştin, nu domnea pre- 
tutindeni o uniformitate absolută, dusă până la amănunte, în serviciul 
laudelor bisericeşti ; dar, precum rezultă din mărturiile Sfântului Vasile 
cel Mare €7 şi ale lui loan Casian %, afară de Psalmul 62 se mai citeau 
la serviciul de dimineaţă şi Psalmii 50 şi 79. Rânduiala din Constituţiile 


86. De Virginitate, atribuită Sif. Atanasie cel Mare, P. L., XXVIII, col. 265. 

87. Sf. Vasile cel Mare, Epistola 207 căte clericii din Neocezareea, n. 3 
P. G., XXXII, col. 764. 

88. Op. cli,, cart. III, cap. 6. 

Apostolice nu se opreşte însă asupra acestor amănunte, ea fiind pre- 
ocupată în special de rolul liturghisitorilor, aşa precum am remarcat în 
legătură cu Vecernia. 


c. Principiile generale ale planului actual al oficiului. Planul 
aplicat în forma dezvoltată de astăzi a Utreniei este condus în liniile 
lui generale de aceleaşi principii ca şi cel al Vecerniei. Multe din con- 
sideraţiile făcute în studiul nostru privitor la aceasta din urmă fiind 
deci valabile şi în cazul Utreniei, nu ne vom mai opri asupra lor în 
capitolul de faţă. Negreşit, elementele care alcătuiesc conţinutul pla- 
nului Utreniei au fost alese şi rânduite în concordanţă cu semnificația 
de la baza acestei laude bisericeşti. Variantele impuse acestui cuprins, 
pentru adaptarea oficiului la calendarul anului liturgic, au dat naştere 
în practică la grade diferite de solemnitate în săvârşirea lui. În conse- 
cinţă, se deosebesc : 

a) Utrenia de toate zilele, adică din zilele din cursul săptămânii 
în care nu se întâmplă să fie vreo sărbătoare; 

b) Utrenia duminicii, pe care, prin analogie cu Vecernia mare, am 
putea-o numi Utrenia mare; ca o altă formă a acesteia poate fi con- 
siderată : 

c) Utrenia oficiată în bisericile mânăstireşti la privegherea de 
poapte şi în legătură cu diferite sărbători. 

Ultimele două variante ale oficiului Utreniei sunt, am putea spune, 
aproape identice. Deosebirea dintre ele nu are decât însemnătatea unei 
simple nuanţe, marcată, precum vom vedea, pe de o parte, prin omi- 
terea începutului obișnuit al Utreniei, când ea este oficiată la prive- 
ghere, iar pe de altă parte, prin înlocuirea, în aceste ocazii, a anumitor 
imne ale duminicii cu altele, potrivite cu caracterul sărbătorii. 

La baza tuturor acestor variante ale oficiului stă de fapt rânduiala 
Utreniei din zilele de rând ale săptămânii, care, în comparaţie cu cele- 
lalte, se caracterizează în cea mai mare parte printr-o imnologie sim- 
plificată nu numai cantitativ, ci şi în solemnitatea executării ei, deoa- 
rece multe din compoziţiile cântate la Utrenia mare sunt numai citite 
la cea de toate zilele, ca de exemplu: canoanele, laudele şi doxologia 
mare. Chiar pentru cele intonate se foloseşte la Utrenia de toate zilele 
un tact muzical mai grăbit (irmologic). 

Caracteristica Utreniei din diferitele ocazii şi anumite aspecte ale 
semnificației fundamentale stând în legătură cu imnologia vor face 
obiectul capitolului referitor la «Serviciul stranei explicat». Ca atare, 
în conformitate cu scopul ce ne-am propus, aici nu vom urmări oficiul 
Utreniei decât în rânduiala sa schematică, oprindu-ne din când în când 
asupra anumitor părţi din rolul stranei numai în măsura în care se 
găsesc într-o strânsă legătură de completare a sensului cu partea litur- 
ghisitorilor sfinţiţi. 

Despre rolul preotului se poate spune că, în principiu, el constă în 
cea mai mare parte din ectenii mici, ale căror ecfonise vin ca o încoro- 

nare a părților executate la strană. Ca atare, aceste ectfonise sunt com- 
puse fiecare în sensul temei sau ideii principale pe care se găseşte bro- 
dat grupul de rugăciuni sau de cântări cărora le urmează ecteniile 
respective. Aşa, de exemplu, ectenia după «Binecuvântările învierii» se 
încheie cu ecfonisul : «Că s-a binecuvântat numele Tău şi s-a preaslăvit 
împărăţia Ta...» ş.a.m.d. 

În stadiul ei actual, se pot distinge trei părți în rânduiala Utre- 
niei. Cea dintâi dintre acestea are, propriu-vorbind, caracterul unui 
proimion sau introducere, care nu constituie un element absolut esen- 
ţial al oficiului, putând să lipsească în anumite ocazii, precum deja am 
menţionat. Această primă parte se săvârşeşte în continuarea Miezo- 
nopticii. După ecfonisul ecteniei de la finele acesteia din urmă, preotul 
intră în altar şi, deschizând perdeaua sfintelor uşi, ia cădelniţa şi stând 
înaintea Sfintei Mese cu faţa spre răsărit şi cu capul acoperit începe 
oficiul Uireniei, rostind formula «Binecuvântat este Dumnezeul nostru...>. 

Săvârşirea seriviciului divin constituie o atribuţie exclusivă a preo- 
ției. Fără îndoială, credincioşii se alătură sau se unesc şi ei la oficiile 
bisericești, dar în acest chip ei participă numai sau conlucrează ; cel 
ce le aduce sau le înfăţişează Domnului şi susține înaintea Lui rugăciu- 
nile comunității este preotul. De aceea, oficiul divin public se începe 
numai cu binecuvântarea preotului, «care închipuiește pe Hristos, de 
la Care are preoţia» 89 şi de asemenea; tot el este cel căruia i se cuvine 
să-l încheie. În praotica bisericească se face totuşi o excepţie în legă- 
tură cu Miezonoptica, îngăduindu-ne ca, în lipsa preotului, rugăciunile 
ei să poată începe după ce cineva din cei de față a rostit: «Pentru 
rugăciunile Sfinţilor Părinților noștri, Doamne lisuse Hristoase, Dum- 
nezeul nostru, miluieşte-ne pe noi» %. Nu este greu de observat însă că 
serviciul Miezonopticii se mărginește în cea mai mare parte la rugăciuni 
ce se rostesc la strană, preotul găsindu-se astfel încadrat el însuşi în 
regula obştească a pietăţii, fără să aibă un rol pronunţat de mijlocitor 
sau de îndeplinit acţiuni liturgice, prin care să reprezinte simbolic pe 
Mântuitorul în vreunul din momentele operei Sale. Ceea ce primează 
deci în serviciul de la miezul nopţii este caracterul său de exercițiu de 
devoțiune pentru cei îndeosebi râvnitori. De aceea, s-a găsit cu cale că 
este cazul să se facă pogorământ, rugăciunile din această vreme putând 
să înceapă în chipul amintit, când se întâmplă să nu poată fi de față 
un preot la o astfel de oră sau între schimnicii care trăiesc retrași 
departe de obştea mânăstirii. În acest caz, ei se îndreaptă către Mân- 
tuitorul şi-l invocă binecuvântarea, pentru rugăciunile Sfinţilor Părinţi, 
«între care se înnumără arhierei şi preoţi» i. O astfel de regulă, având 


89. Simion, arhiepiscopul Tesalonicului, Despre sfintele rugăciuni, cap. 304 
(trad. rom. p. 199). 
90. Ibidem, cap. 305. 


91. Ibidem. 

la bază comuniunea dintre cele două părţi ale Bisericii sau comuniunea 
cu sfinţii, nu contrazice principiul stabilit în general pentru începerea 
oricărui oficiu bisericesc prin binecuvântarea preotului. 


d. Proimion. Pentru motivele expuse, această din urmă regulă este 
aplicabilă nu numai în cazul Miezonopticii, ci şi la toate acele oficii 
«ce se lucrează fără epitrahil, câte sunt obișnuite la mânăstiri a le face 
preoţii, la Miezonoptică, la Ceasuri şi la Pavecerniţă» 2. Utrenia însă, 
ca şi Vecernia, implicând un pronunțat roi de solitor al preotului şi 
ceremonii in care el reprezintă pe Mântuitorul, oficiul lor trebuie să 
fie săvârşit de preot şi să înceapă prin binecuvântarea dată de dânsul. 
Orice oficiu public este deschis astfel printr-o formulă corespunzătoare, 
rostită de preot spre lauda lui Dumnezeu. Aceasta înseamnă şi «Bine- 
cuvântat este Dumnezeul nostru...», căci verbul «a binecuvânta», între- 
buințat în limbajul liturgic da adresa lui Dumnezeu, are înţelesul de a 
lăuda, a slăvi, ca de altfel şi în textele biblice (Luca 1, 64, 68; 2, 28; 
Iacov 3, 9; 1 Petru 1, 3; Rom. 1, 25; 9,5; 1 Cor. 14, 16 ; II Cor. 1, 3; 
ll, 31; Efes. 1, 3; Apoc, 4, 12, 13; 7, 12 etc.) 3. «Ca slujitor al lui 
Dumnezeu» (Il Cor. 6, 4), ca unul ce "prin hirotonie este pus de Hristos 
însuşi «in slujba Sa» (| Tim. 1, 12), se cuvine ca, la inceputul oricărui 
serviciu divin, preotul mai întâi să binecuvinteze, adică să laude sau să 
slăvească pe Dumnezeu, adică pe Tatăl şi pe Fiul şi pe Duhul Său cel 
Sfânt. 

O dată cu rostirea formulei de binecuvântare pentru deschiderea 
oficiului Utreniei, preotul începe cădirea mare întocmai ca la Vecernie, 
iar strana urmează în acest timp rânduiala rugăciunilor înscrisă în Oro- 
loyiu. În recitarea acestora, trebuie să se respecte insă un anumit ritm, 
potrivind ca citețul să termine «Tatăl nostru» atunci când preotul s-a 
înapoiat cu căditul din nartică în mijlocul naosului, pentru ca să ros- 
tească aci ecfonisul «Că a Ta este împărăţia...». El subliniază lauda din 
această doxologie cădind spre răsărit de trei ori, adică de fiecare dată 
când pronunţă numele persoanelor Sfintei Treimi. Continuând apoi că- 
direa până în altar, unde o termină, preotul aşteaptă înaintea Sfintei 
Mese până ce s-a încheiat la strană recitarea troparelor din Orologiu. 
Rostește apoi ectenia «Miluieşte-ne pe noi, Dumnezeule, după mare 
mila Ta...», în care se fac rugăciuni pentru căpetenia bisericească şi cea 
civilă, cădind de trei ori la rostirea fiecărui alineat, afară de ectonis. 

Înălțarea primelor rugăciuni de dimineaţă, în Biserica creştină, răs- 
punde perfect îndemnului Sfântului Apostol Pavel din prima sa Epistolă 
către Timotei 2, 1—2 : «...Mai întâi de toate să faceţi rugăciuni, cereri, 
mijlociri şi mulțumiri pentru toţi oamenii : pentru conducători şi pentru 
toţi cei ce sunt în dregătorii, ca să ducem viaţă liniştită şi netulburată, 
în toată cuvioşia şi curăţia». 

92. Idem, Răspunsuri la întrebările unui arhiereu, cap. 17 (trad. rom. p. 316). 

93. A se vedea sensurile cuvintelor evhoțiw, evăoțirăc şi cthoția în Vechiul 


şi Noul Testament ia Erchard Kitte! (în colaborare), d ea ( 06 ea Worterbuch zum 
Neuen Testament, vol. II, p. 751—763. 


—— 

Cu ecfonisul «Că milostiv şi iubitor de oameni Dumnezeu eşti...» 
al acestei ectenii se încheie prima parte a Utreniei, care este un fel de 
exordiu, comun Utreniei din zilele obișnuite de peste săptămână, celei 
din zilele de duminică şi din sărbători fără priveghere. Această parte de la 
începutul Utreniei se omite însă la priveghere. 


e. Cele 12 rugăciuni şi serviciul imediat următor. Adevăratul ofi- 
ciu al Utreniei, sau Utrenia propriu-zisă, începe abia acum, cu a doua 
parte a ei, pentru care strana cere binecuvântarea specială a preotului : 
«Întru numele Domnului binecuvintează, părinte». Preotul începe îndată 
serviciul părţii a doua, prin intonarea solemnă a doxologiei «Slavă Sfin- 
tei şi celei de o fiinţă şi făcătoarei de viață şi nedespărțitei Treimi, 
totdeauna, acum şi pururea...», cădind în acelaşi timp de trei ori în 
chipul crucii, înaintea sfintei mese, «intru slava Sfintei Treimi». La 
priveghere, Utrenia începe de-a dreptul prin această binecuvântare, pe 
care preotul o dă îndată după formula «Binecuvântarea Domnului... cu 
al Său har...», de la finele Litiei. 

Ca răspuns, la strană se rosteşte, «cu evlavie şi cu frica lui Dum- 
nezeu» %, cântarea care a răsunat prin graiul îngerilor la nașterea 
Mântuitorului : «Slavă întru cei de sus lui Dunmezeu şi pe pământ 
pace, între oameni bunăvoire». Semnificaţia oficiului Utreniei apare 
astfel dintru început exprimată lămurit, prin însăşi această doxologie 
îngerească. 

În timp ce la strană se continuă citirea celor şapte psalmi ai Utreniei, 
după rânduiala din Orologiu, preotul își descoperă capul şi începe citirea 
în taină a celor 12 rugăciuni din Liturghier, a căror urzeală se desfă- 
şoară în general în spiritul aceloraşi dispoziţii sufleteşti din psalmii 
Utreniei. Făcându-se ecoul simţirii religioase şi al dorințelor comunităţii, 
exprimate în lectura acestor psalmi, preotul este în acelaşi timp şi 
solitorul ei, «aducând rugăciunile de dimineaţă prin sine lui Dumnezeu, 
căci prin preoție se săvârşesc toate» “i. Se cuvine deci ca, la înălțarea 
acestor rugăciuni, preotul să se afle în condiţiile unei depline concentrări 
sufleteşti, pătrunzându-se adânc de sensul fiecăruia din motivele evho- 
logice pe care le parcurge cu ochii şi cu mintea. El se roagă pentru toţi 
cei ce se află prezenţi în biserică la rugăciunile de dimineaţă, precum şi 
pentru toţi credincioşii care la acea vreme se găsesc în orice parte a pă- 
mântului cu diferite îndeletniciri (rugăciunea V). Lăudând pe Dumnezeu 
şi mulțumindu-l pentru că ne-a îngăduit să gustăm din odihna noptii şi 
ne-a ajutat să ne trezim pentru rugăciune, el se roagă ca Dumnezeu 
să-şi aducă aminte de fiecare şi de toţi laolaltă, fiindu-le ajutor şi spri- 
jinitor pentru sfărâmarea împotrivitorilor văzuţi și nevăzuţi. Apelează 
totodată la binecuvântarea şi harul divin, pentru ca, prin luminarea 
ochilor minţii şi ourăţia inimii, să ajungă fiecare a se feri de păcat şi 


94. Simion, arhiepiscopul Tesalonicului, Despre slintele rugăciuni, cap. 309. 
95. Orologiu. 
96. Simion, arhiepiscopul Tesalonicului, Despre stiintele rugăciuni, cap. 309. 

a conlucra la mântuirea lui. Făcând apoi mărturisiri de pocăință şi 
cereri de iertare pentru întreaga comunitate, se roagă pentru primirea 
rugăciunilor înălțate şi ca pe toţi să-i arate «fii ai luminii şi ai zilei», 
adică ai lui Hristos, pe care trebuie să-L aibă în inimi, răsplătin- 
du-i cu darurile bunătăţilor Sale. Ca şi la Vecernie, ultima din aceste 
rugăciuni se înfăţişează ca o sinteză a conţinutului celorlalte 11 dinain- 
tea ei: «Lăudăm, cântăm, binecuvântăm şi mulțumim Ţie, Dumnezeul 
părinţilor noştri, că ai depărtat umbra nopții şi iarăşi ne-ai arătat lumina 
zilei. Ci rugăm bunătatea Ta: milostiv fii faţă. de păcatele noastre şi 
primeşte rugăciunea noastră întru mare milostivirea Ta, că la Tine 
scăpăm, Dumnezeul cel milostiv şi atotputernic. Străluceşte întru ini- 
mile noastre soarele cel adevărat al dreptăţii Tale; luminează mintea 
noastră şi simțţirile toate le păzeşte, ca, umblând în zi cu bună-cuviinţă 
pe calea poruncilor Tale, să ajungem la viaţa veşnică, pentru că la Tine 
este izvorul vieţii, şi să ne învrednicim a fi întru desfătarea luminii 
Tale celei neapropiate. Că Tu eşti Dumnezeul nostru şi Ţie mărire 
inălțăm : Tatălui şi Fiului şi Sfântului Duh, acum şi pururea şi în 
vecii vecilor». 

Însemnările din Liturghier şi din Orologiu recomandă ca citirea 
acestor rugăciuni să înceapă abia după ce s-a rostit «Slavă... Şi acum...» 
la finele celui de-al treilea psalm al Utreniei, când preotul trebuie să 
iasă din altar în faţa sfintelor uşi, După obiceiul practicat însă îndeobşte 
și consemnat în unele manuale, preotul începe să le citească fiind încă 
în altar, o dată cu citirea primilor psalmi, continuându-le apoi afară din 
altar, după al treilea psalm. Această rânduială se găseşte pe de o parte 
în concordanţă cu rolul preotului de susţinător al cererilor şi rugăciuni- 
lor comunităţii, iar pe de alta îi lasă răgazul necesar unei rugăciuni in 
spirit de reculegere. 

Ținând cont de semnificaţia Utreniei, preotul nu apare de la 
început în faţa uşilor împărăteşti, ci în cursul citirii psalmilor, amintind 
ast!el timpul în care a fost aşteptată venirea lui Mesia, Lumina care a 
fost descoperită neamurilor la plinirea vremii. Caracterul sacerdotal al 
acestor rugăciuni este subliniat în chip particular în unele părţi prin 
faptul că preotul le înalță fiind înveșmântat nu numai în epitrahil, cum 
este practica cea mai răspândită, ci şi în felon %. 

Precum se constată din manuscrisele dintre veacurile al X-lea — al 
XI-lea şi al XIII-lea — al XIV-lea, nici numărul acestor rugăciuni, care 
a variat între 1 şi 14, nici ordinea, nici locul aşezării lor în rânduiala 
Utreniei nu au fost întotdeauna şi pretutindeni absolut la fel cu cel de 
astăzi %, Numărul de 12 rugăciuni pare să fi fost indicat de numărul 
orei 12, cu care se încheie noaptea, în clipa în care se arată soarele, în 


97. Sf. Ciprian, De oralione, 25. 

98. Vezi însemnările de tipic de la începutul Liturghierului, ed. București, 1902, 
1950 etc., cu privire la Utrenie. 

99. Vezi textul şi schema diferitelor manuscrise la Ambrozios Stavrinos, op. cil., 
p. 85—102. 

sistemul împărţirii în 12 ore a timpului de la un apus la un răsărit 
de soare. 

în Duminica Paştilor şi în zilele Săptămânii Luminate, cele 12 ru- 
găciuni ale Utreniei nu se mai citesc, rânduiala ei fiind întocmită în 
întregime pentru aceste ocazii în scopul special de a vesti şi a sărbători 
marea minune a învierii Domnului şi de a exprima accentele de adâncă 
bucurie ale creştinătăţii. În restul anului, odată terminată citirea celor 
şase psalmi la strană şi a rugăciunilor Utreniei, preotul își acoperă 
capul şi, în locul în care se găseşte în fața sfintelor uşi, unifică şi siste- 
matizează rugăciunea comunităţii prin rostirea ecteniei mari, la care 
credincioşii participă prin răspunsul «Doamne miluiește». Dispoziţia lor 
sufletească se găseşte pregătită în acest scop prin lectura psalmilor, care 
propriu-zis nu sunt rugăciuni directe, ci, în cea mai mare parte, cugetări 
şi reflecții religioase, mărturisiri şi dorințe exprimate sub forma perso- 
nală sau individuală. Prin ectenie se afirmă precis spiritul comunitar, 
care formează caracterul specific al cultului divin public creştin. 

Mai departe, oficiul decurge în nota simbolismului caracteristic 
Utreniei. O astfel de notă este marcată prin însuşi aparatul extern al 
serviciului, căci deja în timpul ecteniei mari, precum subliniază Simion, 
arhiepiscopul 'Tesalonicului, se aprind toate făcliile, pentru a aminti 
slava lui Dumnezeu, care a strălucit peste păstori, când li s-a arătat 
îngerul vestindu-le Naşterea Domnului 1% (Luca 2, 9). La acest eveni- 
ment se referă troparul-prochimen «Dumnezeu este Domnul şi S-a ară- 
tat nouă, binecuvântat este Cel ce vine întru numele Domnului» (Ps. 
117, 26, 27), pe care încep să-l cânte stranele îndată după ce preotul 
a rostit ecfonisul ecteniei mari şi a intrat în altar. Urmând regulile din 
Tipic, stranele continuă să intoneze celelalte tropare, prin care se prea- 
măreşte evenimentul serbat în legătură cu opera divină pentru mân- 
tuirea omului prin lisus Hristos, sau faptele persoanelor sfinte, ca roade 
ale venirii lui Hristos în lume. În acest timp preotul face pregătirile 
cuvenite pentru îmbrăcarea tuturor veşmintelor liturgice, în vederea 
lucrărilor Proscomidiei, dacă după Utrenie va urma Liturghia. 

La strane se continuă citirea catismelor din Psaltire, împreună cu 
sedelnele respective, preotul rostind printre ele ecteniile mici din Li- 
turghier (prima cu ecfonisul «Că a Ta este stăpânirea...», iar a doua cu 
ecfonisul «Că Dumnezeu bun şi iubitor de oameni eşti...»), dacă este 
sâmbătă ori sărbătoare, «înainte» ori «după serbare» ; în celelalte zile 
obișnuite din cursul săptămânii, aceste ectenii nu se zic. Perdeaua uşi- 
lor împărăteşti stă inchisă în timpul citirilor din Psaltire, începând 
anume după cântarea troparelor de la «Dumnezeu este Domnul...>. 

În zilele obişnuite de peste săptămână, partea a doua din slujba 
Utreniei se încheie cu Psalmul 50 («Miluieşte-mă, Dumnezeule, după 
mare mila Ta...»). În zilele de sărbătoare însă ea este mai bogată. Astfel, 
duminica, după ectenia de la sfârşitul ultimei catisme, urmează la strană 


Binecuvântările învierii, tropare precedate de stihul 12 al Psalmului 118 


100. Simion, arhiepiscopul Tesalonicului, Despre siintele rugăciuni, cap. 309. 

(«Binecuvântat eşti, Doamne...»), în care se descriu împrejurările şi se 
amintesc personajele menţionate de Sfintele Evanghelii în legătură cu 
Învierea Domnului. În timpul cântării acestor imne, preotul face cădire 
mare, închipuind în acest fel şi aromatele pe care le aduceau cu ele 
mironosițele spre a completa ungerea trupului Domnului. La sărbă- 
torile cu polieleu, cădirea mare începe odată cu mărimurile, preotul fiind 
îmbrăcat şi cu felonul, dacă Utrenia se săvârşeşte în cadrul privegherii 
de noapte. În unele părţi, dar mai ales în bisericile din mânăstiri, so- 
lemnitatea Utreniei de la priveghere este accentuată în acest moment 
prin scoaterea icoanei sărbătorii pe analog, în mijlocul bisericii. Anume, 
la începutul «mărimurilor», preotul îmbrăcat în felon şi precedat de 
diacon cu cădelnița, iar afară din altar şi de purtătorul de sfeşnic, iese 
prin uşile împărăteşti, purtând icoana pe care o aşază pe analog; după 
ce o cădeşte împrejur, face apoi cădirea mare începând din altar. 


f. Prochimenul şi Evanghelia învierii. Când s-au încheiat «bine- 
cuvântările» şi «mărimurile», diaconul sau preotul rosteşte ectenia mică, 
cu ecfonisul «Că s-a binecuvântat numele Tău...», după care se începe 
la strane cântarea antifoanelor respective. La sfârşitul acestora, preotul 
sau diaconul, deschizând sfintele uşi, rostește «Înţelepciune, să luăm 
aminte !», pentru ca la strane să se răspundă cu intonarea prochimenu- 
lui. Potrivit principiului aplicat la Vecernie in legătură cu acest stih, 
trebuie să ne aşteptăm la o lectură biblică. Într-adevăr, în zilele de 
duminică şi sărbători se citeşte aşa-numita Evanghelie a Utreniei. Du- 
minica, ea este una din cele 11 pericope desemnate sub numele de 
«Evanghelii ale învierii», pentru că ele istorisesc învierea Mântuitoru- 
lui sau una din arătările Lui după înviere !0i. Introducerea în vederea 
lecturii Evangheliei Utreniei este pregătită printr-o serie de formule. 
În primul rând, după ce s-a încheiat la strană cântarea prochimenului, 
preotul sau diaconul dă îndemnul «Domnului să ne rugăm», iar după 
răspunsul credincioşilor preotul intonează ecfonisul «Că sfânt eşti, Dum- 
nezeul nostru, şi întru sfinţi Te odihneşti...». Stranele, la rândul lor, 
se asociază la pregătirea dispoziţiei sufleteşti a credincioşilor în ve- 
derea ascultării Sfintei Evanghelii, cântând : «Toată suflarea să laude 
pe Domnul...», pe Domnul Hristos, Soarele dreptăţii, Cel ce iarăşi fru- 
mos ne-a strălucit din mormânt. Diaconul ori, în lipsa lui, preotul stă- 
ruiește din nou asupra stării de suflet cu care se cuvine să întâmpinăm 


101. Cele 1! pericope ale învierii, extrase din textul Evangheliilor şi grupate 
în ordinea succesiunii lor, se află aşezate în partea de la finele Evangheliarului. 
Citirea lor urmează și se reia succesiv în cursul anului liturgic, în ordinea dumini- 
cilor, care decurg de la Duminica Tuturor Sfinţilor, afară de cele șapte duminici 
din timpul Penticostarului (Cincizecimii), când este întocmită o altă ordine pentru 
citirea lor. CI. Dr. Vasile Mitrofanovici şi Dr. T. Tarnavschi, op. cit., p. 549. 


Teiu ti ae . 

citirea Evangheliei Utreniei. Ceremonia aşezării ei pe analog, duminica, 
nu poate fi considerată un vohod propriu-zis, întrucât ea este de fapt 
scoaterea Siintei Evnaghelii, care închipuiește pe Mântuitorul înviat, 
spre a fi sărutat de credincioşi. Exemplul evlaviei îl dă în primul rând 
preotul, care, după ce a aşezat Sfânta Carte pe analog, face două în- 
chinăciuni, o sărută, iar după a treia închinăciune se înapoiază în altar 
tot prin uşile împărăteşti, pe care le închide. 

La praznice şi sărbători de sfinți, Evanghelia Utreniei se citeşte 
între sfintele uși ; ea este aleasă dintre pericopele al căror conţinut se 
referă la evenimentul sărbătorii sau al căror înțeles vine în vreun fel 
oarecare în legătură cu viața şi virtuțile sfinţilor serbaţi. Când aceste 
sărbători nu cad duminica, Evanghelia este aşezată îndată pe Sfânta 
Masă, după citirea pericopei respective, închizându-se apoi sfintele 
uşi 104, 

Părţile ce cad în rolul stranei îndată după pericopa duminicală a 
Evangheliei sunt pătrunse de sentimentul trezit de faptul învierii relatat 
prin citirea ei. Impresia adâncă produsă de minunea prin care Mântui- 
torul şi-a arătat în chip strălucit desăvârşita Sa putere dumnezeiască 
trezeşte în conştiinţa creştină mai întâi speranța pentru curățirea sufle- 
telor de mulţimea greşelilor şi o îndeamnă să-şi exprime bucuria că, 
prin înviere, Domnul ne-a dăruit mila Sa cea bogată şi viața veşnică. 
Acesta este sensul care vibrează în scurtele imne: «Pentru rugăciunile 
Sfinţilor Apostoli...», «Pentru rugăciunile Născătoarei de Dumnezeu...» 
şi «Înviind Iisus din mormânt...». Mai pe larg, cererile comunităţii pentru 
împărtăşirea de binecuvântările revărsate peste lume prin învierea Mân- 
tuitorului sunt exprimate prin  rugăciunea-ectenie:  «Mântuieşte, 
Doamne, poporul Tău, şi binecuvintează moştenirea Ta, cercetează lu- 
mea Ta cu milă şi cu îndurări...», pe care o rosteşte diaconul în faţa 
icoanei Maicii Domnului ori, în lipsa lui, preotul în altar. În practică 
însă, mai ales când nu este diacon şi Vecernia a fost însoțită de Litie, 
cererea «Mântuieşte, Doamne, poporul Tău...», care face parte din servi- 
ciul Litiei, nu se mai rosteşte la Utrenie, ci este rezumată în ecfonisul 
«Cu mila şi cu îndurările şi cu iubirea de oameni a Unuia-Născut Fiu- 
lui Tău...», pe care preotul îl rosteşte îndată după ce s-a încheiat la 
strană cântarea stihirii «Înviind lisus din mormânt...». 


104. în unele mânăstiri şi mai ales în unele Biserici naționale, după Evanghelia 
Utreniei de la sărbătorile cu priveghere urmează miruirea sau ungerea credincioşi- 
lor, care se face înaintea icoanei de pe analog, cu untdelemn binecuvântat la 
Litie, ca un semn al impărtăşirii milei dumnezeiești manifestată prin evenimentul 
sărbătorit. Practica aceasta, care, în unele părți, îiccpe de la laude înainte, este 
motivată de dorința de a se termina miruirea până la finele privegherii. Vezi pe 
larg în studiul nostru, Miruitul, în «Studii Teologice», V (1953), nr. 9—10, precum 
Şi în prima anexă a prezentei lucrări. 

Cu acest vosglas, partea a doua din oficiul Utreniei în zilele de du- 
minică şi alte sărbători s-a terminat. Nu este greu de observat că în 
piesele de la începutul acestei părți ideea arătării Domnului în lume, 
care stă la baza simbolismului Utreniei, a fost afirmată sub aspectul 
naşterii Sale, pe când spre sfârşitul ei semnificaţia aceasta este subli- 
niată prin elemente privitoare la înviere. 


g. Partea ultimă a oficiului. În partea a treia, arătarea Mântui- 
torului în lume este prezentată prin referinţe în legătură cu propovă- 
duirea Evangheliei şi răspândirea credinţei în Fiul lui Dumnezeu. Cân- 
tând triumiul creştinismului, slujba din această ultimă parte îmbracă 
prin însuşi acest fapt un caracter solemn, care se exprimă în mod deosebit 
prin imnele de la strane. De aceea, partea a treia sau mai exact a doua 
din rânduiala Utreniei propriu-zise este considerată ca partea ei solemnă. 
Preamărind anumite evenimente din istoria mântuirii sau persoane 
sfinte cu un rol ales în afirmarea credinţei şi vieţii creştine, aceste imne 
variază în legătură cu calendarul bisericesc, potrivit regulilor şi în- 
vățăturilor înscrise pentru strane în Tipic, Octoih, Mineie şi Triod, În 
ceea ce priveşte rânduiala oficiului, deosebirile între Utrenia din zilele 
obişnuite de peste săptămână şi între cea din duminici şi sărbători sunt 
cu totul neinsemnate. Precum am menţionat la vreme, diferenţa o sta- 
bileşte de fapt gradul de solemnitate accentuată, prin care se caracteri- 
zează executarea slujbei în zilele de duminică şi sărbători. 

În principiu, partea a treia se deschide, atât în zilele de rând, cât 
şi în cele de duminică şi sărbători, prin poemul imnografic cunoscut sub 
numele de canon, ale cărui părţi sunt citite ori intonate melodic de cân- 
tăreţi, după cum este zi obişnuită, duminică ori sărbătoare. Rolul preo- 
tului şi diaconului se reduce, în legătură cu acest imn, la rostirea ecte- 
niilor şi vosglasurilor respective, arătate în Liturghier după odele a III-a, 
a Vl-a şi a IX-a. La sfârşitul cântării sau odei a Vill-a însă, preotul sau 
diaconul formulează îndemnul : «Pe Născătoarea de Dumnezeu şi Maica 
Luminii cu cântări cinstind-o, să o mărim», în vederea executării la 
strană a imnelor pentru cinstirea Sfintei Fecioare, care a fost organul 
întrupării sau venirii Domnului în lume. În acelaşi timp se începe tă- 
mâierea sau cădirea mare, iar stranele cântă în zilele de rând şi du- 
minica imnul «Ceea ce eşti mai cinstită decât heruvimii...», prefațat de 
şase ori cu stihuri luate din cântarea înălțată sub inspiraţie divină de 
către Sfânta Fecioară, cu ocazia vizitei la ruda sa Elisabeta (Luca 1, 
46—55) ; la sărbători însă locul acestor imne îl ia cântarea a IX-a a 
canonului, consacrată de regulă Născătoarei de Dumnezeu. 

În urma ecfonisului «Că pe Tine Te laudă toate puterile cereşti...» 
al ecteniei, rostită de diacon ori de preot după cântarea a IX-a a ca- 
nonului, stranele încep luminândele (svetiilnele) sau exapostilariile de la 

Octoih şi Minei, combinate după regulile prescrise de Tipic. Denumirea 
de «exapostilarii» (trimiteri) provine de la propoziția « Etamdazethov rbd 
pis, Kopre » (trimte lumina Ta, Doamne) din textul celor mai multe 
exapostilarii din Păresimi, care, preamărind pe Hristos, Lumina lumii, 
sunt exapostilarii prin excelență. Ele se mai numesc «luminânde» (sve- 
tilne), din cauza cuvintelor qăc (lumină) şi euztoovy (luminează), care se 
întâlnesc în toate aceste imne 1065. Exapostilariile din Octoih, în număr 
de 11, care sunt specifice Utreniei din zilele de duminică, se mai numesc 
şi &kamonerhăpia ăvaazdatpa (exapostilariile învierii), deoarece cuprinsul 
fiecăreia din ele se referă la Evanghelia invierii citită în duminica 
respectivă. După exapostilarii, stihirile trec direct la lauda Domnului 
prin cântarea Psalmilor 148, 149 şi 150, precum şi la preamărirea eveni- 
mentelor sau a sfinţilor serbaţi. În zilele de rând însă, mai ales când sfinţii 
menţionaţi de calendar în aceste zile nu au stihiri compuse în onoarea 
lor, aceşti psalmi sunt citiţi, iar nu cântaţi. 

Duminica, stihira care se cântă cu «mărire» la sfârşitul laudelor, are 
la baza compoziţiei ei ideea principală a Evangheliei din ziua respectivă. 
De aceea, ea poartă numele de «stihira Evangheliei» de la Utrenie. Ca 
și exapostilariile, aceste stihiri sunt 11, după numărul pericopelor evan- 
ghelice de la Utreniile duminicale, şi se mai numesc cu termenul slav de 
«voscresne» sau cu cel de origine greacă «eotinale» — swdivă dvaorăotua 
(imnele de dimineaţă ale învierii). Luminândele şi voscresnele sunt, am 
putea spune, adevărate comentarii ale Evangheliilor învierii de la Utre- 
nia de duminică. Precum rezultă din însăşi denumirea lor, eotinalele 
sau stihirile Evangheliei (voscresnele) sunt prin excelenţă imne ale au- 
rorii. Denumirea de eotinale le provine, desigur, tocmai de la momentul 
când erau intonate la oficiul Utreniei din Biserica Veche, adică la ivirea 
primelor semne ale luminii sau zilei. 

Un astfel de moment este subliniat, de altiel, prin interjecţia «Slavă 
Ţie, Celui ce ne-ai arătat nouă lumina !», pe care o intonează diaconul 
sau preotul, din altar în zilele obişnuite, sau între uşile împărăteşti du- 
minica şi în zilele de sărbători, imediat după eotinale. Precum se vede, 
în această formulă vibrează nu numai un accent de bucurie, pe care-l 
încearcă în chip natural sufletul omenesc la ivirea luminii, ci, în același 
timp, şi sentimentul de recunoştinţă față de puterea divină, care ne în- 
vrednicește să vedem o nouă zi. Cum însă pentru creştini lumina fizică 
nu este decât simbolul Mântuitorului, «Soarele cel adevărat și ziua cea 
adevărată» 1%, înţelesul acestui ecfonis doxologic rostit de diacon sau 
de preot se ridică la Dumnezeu, ca mulţumire pentru că ne-a trimis pe 


105. Leon Clugnet, Dictionnaire grec-lrangais de noms liturgiques, p. 48—49. 
106. Sf. Ciprian, De oratione, 35. 

Fiul Său spre luminarea şi mântuirea lumii. Ideea aceasta îşi găseşte 
o exprimare amănunţită în doxologia cea mare, cântată la strane în 
chip cu totul solemn duminica și în zilele de sărbători, pentru a mări şi 
a lăuda pe Dumnezeu în Treimea persoanelor, pentru că «scăpare s-a 
făcut nouă în neam şi în neam» şi pentru că «întru lumina Lui vom 
vedea lumină». 

Duminica, în timpul cântării trisaghionului («Sfinte Dumnezeule...») 
de la finele doxologiei mari, preotul iese prin sfintele uşi în naos, de 
unde ridică Sfânta Evanghelie de pe analog, după ce a făcut o închină- 
ciune în faţa ei. Venind apoi cu ea în dreptul sfintelor uși şi întor- 
cându-se spre credincioși, o înalţă în semnul crucii ; intrând după aceea 
în altar, o aşază pe Sfânta Masă. 

În zilele obişnuite de peste săptămână, doxologia mare este citită 
numai până la versetul «Doamne, scăpare Te-ai făcut nouă...», de unde 
se combină cu rugăciunea «Învredniceşte-ne, Doamne, în ziua aceasta...», 
potrivit indicaţiilor din Orologiu. În aceste zile, când nu urmează Litur- 
ghia după Utrenie, preotul, având culionul pe cap, rosteşte afară din 
altar, înaintea sfintelor uşi, ectenia «Să plinim rugăciunea noastră cea 
de dimineață Domnului...», care se zice, cu adaptarea corespunzătoare, 
şi la Vecernie, după «Învredniceşte-ne, Doamne, în seara aceasta...». 
Potrivit principiului şi regulilor aplicate la Vecernie, după ecfonisul 
acestei ectenii («Că Dumnezeul milei şi al indurărilor... eşti»), urmează 
saluțul preotului «Pace tuturor», îndemnul «Capetele noastre Domnului 
să le plecăm», după care preotul citeşte în taină şi cu capul descoperit 
rugăciunea «Doamne Sfinte, Care întru cele de sus locuieşti...». Este o 
ultimă solire a preotului pentru comunitate, în care se rezumă rugăciu- 
nile pentru obţinerea binecuvântării lui Dumnezeu şi «a bunătăţilor Sale 
cele lumești şi a celor mai presus de lume». După ecfonisul «Că al Tău 
este a ne milui şi a ne mântui pe noi...», preotul intră în altar, iar la 
strane încep cântările «stihoavnei laudelor», în care se preamăresc eve- 
nimentele şi sfinţii din istoria credinţei creştine. 

La finele acestei cântări, strana rosteşte «Bine este a ne mărturisi 
Domnului şi a cânta numelui Tău, Preaînalte, a vesti dimineaţa mila Ta 
şi adevărul Tău în toată noaptea» (Ps. 91, 1—2), după care urmează 
ca şi la Vecernie rugăciunile scurte: «Sfinte PDumnezeule...», «Prea- 
sfântă Treime...» şi «Tatăl nostru...», iar după ecfonisul acesteia din 
urmă, cântarea troparelor. Când acestea s-au terminat, preotul iese din 
altar în faţa sfintelor uşi, unde, dacă nu este Postul cel mare, rosteşte 
ectenia «Miluieşte-ne pe noi, Dumnezeule, după mare mila Ta...>, iar 
după ectonisul ei («Că milostiv şi iubitor de oameni, Dumnezeu eşti...») 
se face apolisul, ţinându-se cont de regulile însemnate în Liturghier la 
finele Utreniei. Terminând, se retrage apoi în altar. 


| 
| 

Subliniem încă o dată că această rânduială se observă la Utrenia 
din zilele de rând, adică de peste săptămână. Duminica şi la sărbători 
însă, după doxologia cea mare, fie preotul în altar ori diaconul (când 
este) afară din altar, rostește mai întâi ectenia «Miluieşte-ne pe noi, 
Dumnezeule, după mare mila Ta...» şi îndată după ea : «Să plinim rugă- 
ciunea noastră cea de dimineaţa Domnului», deci într-o ordine inversă 
îaţă de cea obişnuită în zilele ordinare. (Această inversiune am văzut-o 
— cu alt prilej — aplicată şi în slujba Vecerniei 107, locul ecteniei «Mi- 
luieşte-ne pe noi, Dumnezeule...» fiind, în principiu, după tropare, în zi- 
lele obișnuite). Pe de altă parte, rugăciunea tainică cu plecarea capetelor, 
care urmează după ultima din aceste două ectenii, este citită în altar, 
deoarece duminica şi sărbătorile preotul se găseşte în acest timp com- 
plet îmbrăcat, înăuntrul altarului. Rânduiala care conduce la rugăciunea 
finală a apolisului este alcătuită din aceleaşi formule ca şi cele între- 
buinţate la Vecernie. Textul rugăciunii apolisului este însă acomodat, 
precum se vede în Liturghier, caracterului zilei respective (duminică, 
praznic ori celelalte zile). 


107. Vezi partea finală a oficiului Vecerniei. 

A. PREGATIREA SFINȚIȚILOR SLUJITORI 
PENTRU OFICIUL LITURGHIEI 


1. Pregătirea lăuntrică sau spirituală. 2. Pregătirea exterioară : 
ținuta, îmbrăcămintea sacră și spălarea mâinilor 


1. Pregătirea lăuntrică sau spirituală 


a. Scurte lămuriri preliminare. b. Asceză și pravilă. 
c. Ritualul închinării pentra intrarea în slujbă 


a. Scurte lămuriri preliminare. Liturghierul Bisericii Ortodoxe în- 
scrie, după oficiul Utreniei, capitolul intitulat «Rânduiala dumnezeieştii 
Proscomidii», ca în ediţiile românești, sau mai simplu: «Rânduiala 
Proscomidiei» (Aăzatis ci; mpooxoţt315), ca în cele mai multe din ediţiile 
greceşti. Acest capitol este consacrat ceremonialului sau ritualului pen- 
tru pregătirea necesară în vederea oficiului Liturghiei propriu-zise şi 
îndeosebi a Liturghiei euharistice. 

Se disting două momente fu două părţi în această rânduială: 
a) pregătirea personală sufletească şi trupească a sfințiților slujitori şi 
b) pregătirea ofrandelor sau a darurilor de pâine şi vin aduse de cre- 
dincioșşi, daruri care se vor transforma în Trupul şi Sângele Domnului 
din Jertfa Euharistică. În unele ediţii, cel dintâi dintre aceste două mo- 
mente formează cuprinsul unui paragraf aparte ca, de exemplu, în 
Slujebnicul de Sofia, 1928 etc. şi în Liturghikonul de Ierusalim, 1907 
etc. În acest din urmă Liturghier ceremonialul închinării înainte de in- 
trare în altar, precum şi al înveșmântării liturghisitorilor sunt însumate 
la un loc sub titlul Adzatrs zoă xapo5 — Rânduiala pentru vremea sluj- 
bei, adică ceremonialul sau regulile de urmat pentru luarea binecuvân- 
tării de la arhiereu, la timpul cuvenit pentru începerea oficiului, iar 
sub titlul de Proscomidie se află aşezată, așa precum este logic şi în 
consonanţă cu însemnarea acestui cuvânt, rânduiala pentru alegerea, 
separarea şi aşezarea părților cuvenite din materiile de pâine şi vin 
aduse pentru jertfa euharistică. 

Reprezentarea şi reproducerea în Liturghie a misterului mântuirii 
prin Fiul lui Dumnezeu, Care, prin Jertfa Euharistică, Se face prezent 
în chip real în Biserica Sa, impun în chip particular o stare de curăţie 
şi o înălţare de spirit a celor ce participă, dar în primul rând a celor 
care săvârşesc oficiul Liturghiei. Îndeplinind această sfântă slujbă, preo- 
tul nu exercită un sacerdoţiu propriu, ci sacerdoţiul lui Hristos. În nici o 
altă parte a chemării sale nu este făcut preotul părtaş la preoţia Mântui- 
torului într-un grad mai înalt şi mai desăvârşit, ca în serviciul său de 
liturghisitor. Aci, el participă atât de real şi atât de direct la sacerdoţiul 

dumnezeiescului său Învățător, încât, la momentul cuvenit, poate să 
spună în numele Lui propriile-I cuvinte: «Luaţi, mâncaţi, acesta este 
Trupul Meu... ; beţi dintru acesta toţi, acesta este Sângele Meu...». În 
oficiul său liturgic, preotul se găsește deci într-o legătură sau unire 
personală şi reală cu Mântuitorul, contact care, afară de vederea Lui 
sensibilă, este tot aşa ca şi acela în care se găseau cu El Sfinţii Apostoli, 
în timpul activității Sale pământeşti. 

De aceea, este de la sine înțeles că acest contact viu sacramental 
şi substanţial, prin participarea preotului la sacerdoțiuil Mântuitorului, 
în oficiul de liturghisitor, îi impune o anumită stare de perfecţiune inte- 
rioară şi de cuviinţă exterioară. Un înalt grad de sfinţenie este reclamat 
preotului, pe de altă parte, prin însuşi faptul că îndeplinirea Liturghiei 
constituie o sarcină de încredere care i-a fost acordată de Întemeietorul 
ei. La acest lucru se referea Sfântul Vasile cel Mare când atrăgea aten- 
ţia preotului cu privire la îndatorirea sa de liturghisitor : «Fii cu luare 
aminte asupra ta şi asupra serviciului pe care l-ai primit, pentru ca să-l 
îndeplineșşti cu frică de Dumnezeu. Ţi s-a încredinţat nu o slujbă pămân- 
tească, ci una cerească, nu o slujbă omenească, ci una îngerească...» 108. 
«..„ Întotdeauna, dar mai cu deosebire la vremea unui atât de mare Mister, 
repeta el intr-altă scriere, preotul să fie pătruns de cuvintele Aposto- 
lului : Deci, iubiţilor, având astfel de făgăduințe, să ne curăţim de toată 
întinăciunea trupului şi a sufletului, desăvârşind sfinţirea noastră în 
frica lui Dumnezeu (II Cor. 7, 1). ...Nimănui prin nimic să nu-i aducem 
sminteală, pentru ca slujba noastră să nu fie defăimată, ci în toate să 
ne înfățişăm ca slujitori ai lui Dumnezeu (II Cor. 6, 3, 4). Aşa ajunge 
cineva vrednic să săvârşească Taina Domnului după Evanghelia lui 
Dumnezeu» 10%, 

Ca atare, pentru acest oficiu se cer din partea sfinţiţilor slujitori 
anumite acte, exerciţii şi lucrări pregătitoare, care nu le sunt impuse în 
legătură cu nici unul din celelalte servicii bisericeşti. Regulile ce trebuie 
urmate în această privinţă se găsesc rezumate în instrucțiunile înscrise 
în fruntea capitolului cu «Rânduiala Proscomidiei». Ele reprezintă un 
extras din Diataza sau Constituţia bisericească întocmită de patriarhul 
constantinopolitan Filotei (1351—1376), pe când era egumen al Lavrei 
Sfântul Atanasie din Muntele Atos. De fapt, această scriere este o con- 
semnare şi sistematizare a disciplinei, observată şi transmisă de Sfinţii 
Părinţi, aşa precum se poate remarca în diferite pasaje din operele lor, 
şi îndeosebi ale Sfântului Vasile cel Mare. În aceste reguli se cuprind 
instrucţiuni cu privire la pregătirea sufletească şi trupească. 


b. Asceză și pravilă. Fără îndoială, ideal ar fi ca aceia care s-au 
dedicat altarului să se afle permanent într-o stare de puritate, care să-i 
îacă apți pentru servirea lui Dumnezeu. În tot cazul, ei sunt datori 
ca, cel puţin în ajunul zilei în care vor avea de săvârşit Liturghia, să-şi 


108. SI. Vasile cel Mare, Cuvânt cu privire la slujba preoților, P. G., XXXI, 
col. 1685 A. 

facă un examen de conştiinţă şi să se conformeze regulilor de disci- 
plină spirituală, menite să asigure starea de curăţie lăuntrică, necesară 
unui slujitor al Sfintelor Taine. 

Senzaţia şi gustul pentru valorile transcendentale nu se pot deştepta 
însă decât acolo unde se află asigurat primatul spiritului. Pentru reali- 
zarea acestui echilibru într-un suflet cu adevărat religios, instrucţiunile 
din fruntea capitolului cu rânduiala Proscomidiei recomandă că «preotul, 
când are să săvârşească Dumnezeiasca Liturghie, trebuie mai întâi să fie 
mărturisit şi împăcat cu toți şi să nu aibă ceva împotriva cuiva, iar 
inima să şi-o păzească, cât va putea, de gânduri rele; să se înfrâneze 
puţin de cu seară, să privegheze până la vremea slujbei şi să-şi citească 
cele rânduite de Tipic». În cea mai mare parte, aceste reguli formează 
cadrul unei asceze uşoare, adecvată puterii liturghisitorilor atât de la 
bisericile mânăstireşti, cât şi de la cele din parohii. 

Fiind chemat să aducă darul său şi pe cele ale credincioşilor, în 
vederea Sfintei Jertfe, preotul este obligat în primul rând să nu uite că, 
potrivit poruncii Mântuitorului (Matei 5, 23—25), trebuie să se găsească 
împăcat cu toţi, pentru că numai dintr-o inimă eliberată de tirania 
urii şi încălzită de iubire se pot înălța rugăciuni sincere şi susținute de 
credinţă tare. În faţa lui Dumnezeu trebuie să ne înfăţişăm ca fii ai Lui, 
uniţi în dragoste de fraţi, iar liturghisitorul, vorbind în oficiul său pen- 
tru toţi înaintea Tatălui ceresc, se cuvine să fie pildă şi să inspire în- 
credere tuturor în curăţia şi puterea rugăciunilor lui. «Sârguieşte-te să 
fii un lucrător ireproșabil în slujbă, învățând drept cuvântul adevăru- 
lui», îndemna Sfântul Vasile cel Mare. «la seama să nu faci Liturghia 
aflându-te în dușmănie cu cineva, pentru ca să nu fugă de la tine Para- 
cletul (Duhul Sfânt). Măcar cu prilejul zilei de Liturghie nu critica (cle- 
veti) şi nu te gâlcevi cu nimeni» !!0. Precum se lămureşte mai amănunţit 
în capitolul «Povăţuiri» din Liturghier, «de a ocărât preotul sau diaco- 
nul pe cineva şi l-a scârbit sau l-a nedreptăţit şi ştie că acela este mâ- 
niat şi supărat pe el», nu sunt «vrednici de slujire şi de împărtăşirea 
cu Sfintele Taine. Sau dacă însuși preotul ori diaconul, fiind nedreptăţit 
sau scârbit de cineva, ţine mânie şi se supără, să nu îndrăznească a 
sluji Sfânta Liturghie, ci, după porunca Domnului, mergând, să se împace 
mai dinainte cu fratele său şi aşa să slujească. lar de va fi cel scârbit 
undeva departe, iar preotul va fi nevoit să slujească, măcar gând bun să 
aibă, şi anume că, dacă se va întâlni cu dânsul, negreşit se va împăca, 
şi întru inima sa îi va părea rău de aceasta ; şi aşa, de nevoie, să slu- 
jească» ît!, 


110. Ibidem, col. 1688 A. «Să nu mergi la rugăciune în ziua amărăciunii tale, 
mai înainte de a fi depărtat necazul tău» (Constituţiile Apostolice, VII, cap. 17) 

111. Vezi Povăţuiri, pgf. 2 (Pregătirea pentru slujba Dumnezeieştii Liturghii 
şi împărtăşirea cu Sfintele Taine). Regulamentele de disciplină bisericească prevăd 
pedepse ce merg până la caterisirea clericului care, oprit fiind, săvârşeşte lucrările 
sfinte. Vezi art. 17 din Regulamentul de disciplină şi judecată al instanțelor Bisericii 
Ortodoxe Române din anul 1949. 


J 

Se înţelege că, mai înainte de orice, Sfânta Liturghie nu poate să 
fie săvârșită decât de preoţii şi diaconii care se găsesc împăcaţi cu Bi- 
serica, adică nu se află sub oprire canonică din partea autorităţii bi- 
sericeşti. «Deci, de va fi sub blestem sau oprit de Biserică, ori afurisit 
de arhiereu, nicidecum să nu îndrăznească a săvârşi Sfânta Liturghie, 
până când nu va căpăta voie de la cel ce l-a legat, ca să fie desăvârşit 
dezlegat. Căci de va îndrăzni cineva să lucreze cele preoțești nefiind 
dezlegat, va cădea în păcatul furului de cele sfinte, şi cu îndoit şi foarte 
greu păcat se va intoarce de ia slujba dumnezeiască şi vinovat va fi 
Trupului şi Sângelui' Domnului..., iar împărtășirea cu preacuratele Taine 
îi va fi spre judecată şi osândă» 112. 

Pe de altă parte, fără o stare de înaltă moralitate şi de perfecțiune 
spirituală preotul nu se poate considera demn de administrarea misteru- 
lui ce i s-a încredințat şi prin care este făcut părtaş la preoţia Mântui- 
torului, Căci cum îşi va ridica privirile spre cer preotul, al cărui suflet 
se află împovărat şi pătat de păcate grele, cum va putea invoca revăr- 
sarea harului divin şi cum va putea nădăjdui că Dumnezeu Tatăl şi 
Fiul Său vor putea alege sălaş la dânsul? (loan 14, 23). «Dumnezeul 
nostru este foc mistuitor» (Evr. 12, 29), zicea Sfântul Apostol Pavel. 
Sfinţenia, curăţenia, dreptatea lui Dumnezeu sunt ca flăcările unui cup- 
tor, care purifică din ce în ce mai mult pe cei ce sunt curaţi, dar care 
mistuiesc pe cei care nu sunt astfel. În acelaşi foc, aurul se curăţă, pre- 
cum remarca Fericitul Augustin, iar paiul devine scrum. În prezenţa lui 
Dumnezeu nu pot să stea deci decât aceia care sunt în conformitate şi 
asemenea Marelui Preot, săvârşitorul mântuirii tuturor, şi doresc cu vo- 
inţă tare să fie perfecţi cu trupul, cu inima şi cu duhul (115. «Deci, de-l 
va vădi pe preot conştiinţa lui pentru păcate de moarte, să nu îndrăz- 
nească a sluji Sfânta Liturghie până nu se va curăţi pe sine de păcatul 
în care se află, prin căinţă cu mărturisire cu gura înaintea părintelui 
său duhovnicesc, făgăduind că de acum nu se va mai întoarce la păcat. 
Că de va îndrăzni a sluji, în păcat de moarte fiind, nemărturisindu-se 
şi prin pocăință mai înainte necurăţindu-se de el, alt păcat de moarte 
mai greu adaugă, şi dumnezeieştile Taine le primeşte spre judecată şi 
spre osândă luiși din pricina nevredniciei lui. Chiar în săvârşirea 
Dumnezeieştii Liturghii viindu-şi în sine preotul și cunoscându-se a fi 
în păcat de moarte, cât va putea cu mare durere şi căință să se sme- 
rească pe sine şi să arate părere de rău, având gând necurmat să se 
mărturisească neîntârziat, să facă bine şi să se părăsească de păcat» ti. 

Păcatul se insinuează în general prin simţuri, prin care se afirmă 
tirania trupului şi se îngustează orizontul cugetului numai la cele ale 
lumii acesteia. De aceea, în ajunul zilei cu oficiul Sfintei Liturghii, 
sfinţiţii slujitori — amintindu-și îndemnul Sfântului Apostol Pavel din 
Epistola către Coloseni 3, 5: «Faceţi să moară ceea ce alcătuieşte în 


112. Vezi nota 111. 


113. Manning, Le sacerdoce €lernel, traduit de Yanglais par l'Abbe C. Maillet, 
Avignon, 1890, p. 23. 
114. Povăţuiri, pgl. 2. 

voi omul cel pământesc: desfrânarea, necurăţia, patima, pofta rea şi 
lăcomia» — au datoria să se nevoiască spre mortificarea instinctelor 
şi pornirilor inferioare. În sufletul stăpânit, de pildă, de patima lă- 
comiei, trândăvia înăbuşă preocupările de cele ale împărăției lui Dum- 
nezeu. Ca atare, «Povăţuirile» din Liturghier consideră ca o piedică, pen- 
tru sfinţiţii slujitori «multa mâncare şi băutură de cu seară», în ajunul 
oficiului. În consecință, recomandă că «se cade a se înfrâna de la mân- 
care şi băutură şi chiar dacă gustă ceva, trebuie a gusta puţin şi nu- 
mai inainte de miezul nopţii. lar de va gusta preotul cât de puţină 
mâncare şi băutură după miezul nopţii, să nu îndrăznească a sluji Sfânta 
Liturghie, deoarece la miezul nopţii începe cursul zilei» îî5. Sfântul 
Vasile cel Mare, de asemenea, aminteşte că preotul are datoria de a 
liturghisi numai găsindu-se în stare de ajunare, «aşa precum nu numai 
acum în cultul (Aarpeia) mistic şi adevărat, ci şi în cel tipic (pre- 
inchipuitor) şi al Legii Vechi fusese stabilit» 116. 

Este, oare, greu de înțeles, pe de altă parte, că nu poate fi în- 
găduită unui liturghisitor participarea la ospețe şi la orice mese de 
petrecere în grup, în seara dinspre ziua în care va avea să săvârşească 
sfânta slujbă ? Mişcarea funcţiunilor sufleteşti într-o atmosferă spiri- 
tuală curat religioasă, în ajunul sărbătorilor, trebuie asigurată în acelaşi 
timp prin evitarea spectacolelor profane în acest interval, deoarece, 
precum se ştie, subiectele şi intriga lor angajează cugetarea, imaginaţia 
şi afectivitatea în direcţie lumească. Pentru liturghisitori, sărbătorile 
şi ajunurile lor sunt timpuri care aparţin lui Dumnezeu şi serviciului 
Său. «În ajunul Sfintei Liturghii, înlătură cu hotărâre, îndemna un 
preot cu darul scrisului, şi o cină prea bogată, şi lecturile profane, şi 
petrecerile în familie, şi necazurile, şi afacerile, şi orice prilej care îţi 
risipeşte cugetul şi te robeşte treburilor şi deşertăciunilor vieţii. Nici 
demâncarea, nici cugetările lumeşti, nici râsul cel bezmetic, nici banii, 
nici angaralele vieţii, nici poftele cele pământeşti să nu tulbure ceasurile 
tale de veghe premergătoare Sfintei Liturghii... Luptă-te cu tenacitate 
să-ţi creezi totdeauna în ajunul Sfintei Liturghii o atmosferă sufletească 
de cerească lumină şi de slăvită sărbătoare. Nu este destul să-ți simţi 
conştiinţa pornită spre împlinirea datoriei. Nu e destul să te pregăteşti 
ca predicator şi ca învăţător, pentru norodul ce te va asculta. Nu e 
destul să te consideri ca împlinind un rol social şi naţional... Toate 
acestea sunt foarte bune şi se vor adăuga nouă, atunci când vom atinge, 
pe aripile credinţei, fericita culme a Taborului euharistic... Prin această 
lungă, statornică şi neobosită pregătire sufletească, te vei apropia cu 
crescândă vrednicie de lumina cea neapropiată» 117. 

Restabilirea echilibrului în funcțiunile morale ale sufletului nu se 
poate asigura decât prin disciplinarea simţurilor trupeşti. De aceea, 


115. Ibidem. 


116. St. Vasile cel Mare, Cuvânt despre post (Omilia 1, n. 6), P. G. XXXI, 
col. 172 8. 


117. Gala Galaction, Ziua Domnului, București, 1958, p. 74, 77 şi 78. 

între altele, preoţii și diaconii care au soţii, sunt datori să rămână în 
stare de abstinenţă, dacă nu mai multe zile înainte de ziua Liturghiei, 
apoi cel puţin în ajunul şi în ziua oficiului 118. 

Curăţia sufletească a unui liturghisitor nu se poate concepe decât 
în măsura în care a izbutit să-și asigure o ordine interioară la adăpost 
de «supărarea gândurilor» şi îndeosebi de cele grefate pe senzualitate, 
prin care capriciile imaginaţiei abat de obicei zborul spiritului spre 
sferele serafice. În această privinţă, îi va fi de folos unui liturghisitor 
să-şi aducă aminte de sfatul Sfântului Isaac Sirul: «Când eşti în ne- 
voie, gândeşte-te mereu la Dumnezeu şi El se va gândi la tine» 419. Ce 
alt ideal poate fi de un mai mare şi mai înalt interes pentru preocu- 
pările unui cleric, ca adevărurile supranaturale sau ca gândul la pre- 
zenţa lui Dumnezeu, la perfecţiunile şi binefacerile Sale? Pentru o 
forţă atât de tare, cât este de trebuinţă pentru respingerea unui duş- 
man atât de insinuant, nu se poate afla nicăieri o sorginte mai vigu- 
roasă ca în gândul la Dumnezeu, la adevărurile şi harurile Lui. 

Îndeletnicirea cu cugetări înalte constituie o metodă care cere în- 
cordare de voință și deprindere îndelungată ; ca atare, ea nu reuşeşte 
întotdeauna şi tuturor, pentru a putea împiedica aplecarea gândurilor 
spre deșertăciunile legate de natura omenească. Este o datorie, într-ade- 
văr, să urmăm sfatul lui Filotei din Sinai: «Îndată ce. ai observat un 
gând vrăjmaş, împotriveşte-i-te numaidecât» ; pentru izbândă însă tre- 
buie îndeplinită neapărat partea a doua din recomandarea acestui ascet : 
«grăbeşte-te în același timp de cheamă pe Hristos, Domnul tău, la 
Juptă. lisus cel bogat în mângâiere este gata să-ţi răspundă în timp ce 
tu încă vorbeşti : «Eu sunt cu tine spre a te sprijini» 12%, 

Încadrarea sufletului de cortegiul nesfârşit al gândurilor pătimaşe 
sau, cum le numeşte Liturghierul în capitolul «Povăţuiri», «supărarea 
“gândurilor celor de multe feluri...» trebuie a o îndepărta prin rugăciunea 
cea fierbinte şi prin gândirea la Patimile Domnului 121. Rugăciunea !... 
Da, rugăciunea fierbinte este cheia care descuie vistieriile harului şi 
ajutorului de sus, indispensabil pentru înţărirea şi susținerea sforțărilor 
noastre personale. Împotriva pricinilor subiective ale păcatului litur- 
ghisitorii pot găsi o armă uşor de mânuit în orice împrejurare şi în 
orice moment, în aşa-numita «rugăciune a lui lisus», sau, mai corect, 
rugăciunea către lisus, folosită în exerciţiile asceților: «Doamne, lisuse 
Hristoase, Fiul lui Dumnezeu, miluieşte-mă !», ori, mai scurt: «lisuse, 
Fiul lui Dumnezeu, miluieşte-mă !». Când gândurile rele năpădesc în 
suflei, ea trebuie repetată în gând, în inimă, neîncetat şi cu stăruinţă, 
aşteptând alungarea lor prin puterea lui Dumnezeu. 


118. Povăţuiri, pgi. 2. Cf. şi canoanele $ şi 18 ale lui Timotei al Alexandriei 
și de asemenea Simion, arhiepiscopul Tesalonicului, Răspunsuri la întrebările unui 
arhiereu, întrebările 14 şi 15. 

119, N. Arseniev, L'Eglise d'Orient, Prieure d'Amay-sur-Meuse, 1928, p. 4. 

120. La N. Arseniev, op. cit, p. 41. . 

121. Povăjuiri, pgi. 2. 

O astfel de metodă are, de altfel], temeiuri adânci de ordin religios 
şi Ge natură psihologico-raţională. În primul rând, invocarea numelui 
Mântuitorului este recomandată de El însuși, când a zis: «Orice veţi 
cere în numele Meu, aceea voi face... De veţi cere ceva în numele Meu, 
Eu voi face» (loan 14, 13—14). Calea de a ne salva din atmosfera psiho- 
logică a păcatului şi de a ne apropia de Dumnezeu nu este decât Mân- 
tuitorul, aşa precum El însuși ne-a asigurat: «Eu sunt Calea, Adevărul 
şi Viaţa» (loan 14, 6). De asemenea, El a dat putere să se alunge cu nu- 
mele Său demonii şi lucrarea lor (Marcu 16, 17). 

Pe de altă parte, prin însuşi faptul repetării acestei rugăciuni în 
gând, în duh şi în inimă, fiind înlăturat obiectul josnic şi înlocuit cu 
preocuparea de Dumnezeu, gândurile sunt abătute şi oprite din direcţia 
lor pătimaşă. De aceea, se şi recomandă să nu fie recitată, ci spusă 
în duh sau în inimă, cu atenţie, cu încordare şi concentrare la conţinu- 
tul ei. În acest chip, imaginile sau reprezentările rele se vor şterge din 
cercul luminos al conștiinței, pe măsură ce spiritul se va concentra în 
înălțarea acestei rugăciuni. Contactul voinţei cu tentaţiile interne este 
astfel tăiat. Repetată mereu sau adesea, această rugăciune devine o de- 
prindere bună, schimbând aplecarea voinţei de la desfătarea cugetelor 
rele, deşarte şi murdare, spre satisfacția petrecerii în apropierea lui 
Dumnezeu. Inima se încălzeşte astfel de râvna pentru legile Lui, în 
timp ce pornirile urâte îşi pierd funcțiunea. ! 

Realizarea virtuţii şi a unei perfecţiuni interioare înseamnă, fără 
îndoială, un urcuş greu; sforțările sfinţiţilor slujitori vor găsi un în- 
demn, o îmbărbătare şi un sprijin moral în «cugetarea la Patimile Dom- 
nului». Jertfirea Mântuitorului pentru lume şi participarea preotului la 
sacerdoţiul Său îi impun obligaţia de a se oferi sau de a se aduce el 
însuşi ca dar de jertfă. Actele interne şi externe de virtute, adică spi- 
rituale şi corporale (înfrânarea, abstinenţa etc.), reprezintă sacrificii în 
sensul larg sau impropriu al acestui cuvânt. În primul rând, pentru că 
prin mortificarea naturii senzuale facem să piară viața inferioară şi 
pământească a simţurilor şi a instinctelor, aşezând astfel în sufletele 
noastre stăpânirea şi puterea cugetării la cele ale lui Dumnezeu. În 
acest sens, liturghisitorii se înfăţişează ei înşişi ca «daruri de jertfă» 12%, 
căci un preot trebuie să ştie că «nimeni nu este vrednic de Marele 
Dumnezeu, de Marea Jertfă şi de Marele Preot, dacă nu s-a adus mai 
întâi pe el sineşi ca vie şi sfântă jertfă lui Dumnezeu» 1%. «Acesta este 
sacrificiul cel dintâi, când fiecare se aduce jertfă şi începe de la el, 
pentru ca după aceea să-şi poată aduce darul» 174. i 

O astfel de jertfă din partea liturghisitorilor trebuie să meargă 
până la înlăturarea lor din ei înşişi, adică până la excluderea din pro- 
priile lor preocupări, până la o deşertare sufletească de orice grijă, 
întristare sau mâhnire personală cu substrat omenesc sau lumesc de- 


122. Sf. Paulin de Nola, Epistola XI ad Severum, 8. 

123. Si. Grigore de Nazianz, Cuvânt despre iugă, 95; trad, de Pr. N. Donos, 
Huși, 1931, p. 105. 

124. Si. Ambrozie, De Abel, Il, cap. 1. 

oarece «întristarea lumească produce moarte» sufletească (II Cor. 7, 
10). «...Există un fel de alchimie sufletească bine cunoscută și fără 
putință de greşeală : toate necazurile, toate încercările din lumea 
aceasta, toate durerile trupeşti şi morale, când sunt aduse şi descăr- 
cate la picioarele Mântuitorului, se prefac în aur sufletesc, adică în 
mulțumire generală şi în binecuvântări pentru Stăpânul nostru. Cu 
ajutorul Celui ce ne-a iubit şi ne-a răscumpărat putem să răsturnăm 
legile durerii şi ale slăbiciunii şi să imităm pe marii îndurători de 
altădată» 1%. Cel puţin cu ocazia oficiului Sfintei Liturghii, sufletele 
sfințiților slujitori trebuie să simtă numai «întristarea cea după Dum- 
nezeu» (Ibidem) pentru scăzămintele lor, adică o întristare la baza 
căreia stă «dragostea de Dumnezeu, a Cărui voinţă au călcat-o, şi con- 
ştiinţă intimă că L-au mâniat, păcătuind, pe Părintele şi Binefăcătorul 
lor suprem, că s-au arătat nerecunoscători şi s-au făcut nedemni 
de El» 1%. 


Această uşoară asceză sau exerciţii spirituale, care formează în- 
ceputul pregătirii liturghisitorilor, trebuie îndeplinite înainte de vre- 
mea slujbei, în viaţa lor particulară, adică afară din biserică, în ajunul 
fiecărei sărbători, pentru ca astfel să-şi câştige o dispoziţie sufletească 
de râvnă, de bucurie duhovnicească, de dorinţă vie de a săvârşi Sfintele 
Taine. Să vină la oficiul lor alergând ca spre o comoară, iar nu în silă 
şi cu indiferenţă, ci întăriţi in credinţă, mânaţi de dragostea vie de a 
întâlni pe Domnul, de a-l sluji cu smerenie, de a se împărtăşi de El 
şi de a-l întățişa rugăciunile lor pentru întreaga obşte a credincioşilor. 

Această dispoziţie, care trebuie simțită ca o foame şi sete duhov- 
nicească, se deşteaptă şi se întreţine îndeosebi prin implinirea «pravilei» 
în biserică, adică prin săvârşirea sau participarea la slujbele religioase 
din rânduiala celor şapte Laude care preced Liturghia. Prin înălţarea 
cugetării la faptele şi ideile de la baza semnificației acestor servicii, 
preotul are astfel prilejul «a-şi câştiga luişi evlavie şi să gândească la 
Patimile Domnului, căci va câștiga nădejde şi mângâiere sufletească și 
dragoste către această Taină a lui Hristos, spre care îjierbintea rugăciune 
şi luarea-aminte de sine foarte multă ajută» 177. 

La aceste obligaţii de pregătire spirituală prin indeplinirea «pravi- 
lei» se referă scurta indicație din instrucţiunile scrise la începutul Rân- 
duielii Proscomidiei : «să privegheze până la vremea slujbei»  (pexp. 105 
aîjs “Iepoupyias xatpo), adică până la vremea Liturghiei, «şi să-şi ci- 


125. Gala Galaction, op. cil., p. 76—77. 

126. Macarie, Teologia dogmatică, trad. de Gherasim Timuş, București, 1885, 
vol, II, p. 556—557. 

127. Povăluiri, pgf. 2. «Fii treaz, fii cu luare aminte şi ascultă freamătul adânc 
al sfintelor dumbrăvi duhovniceşti, prin care trebuie să treci astă-seară, pregătin- 
du-te pentru Sfânta Liturghie de mâine. Ascultă împietrit, unește-te în simţire şi 
cutremură-te cu cei ce au alcătuit citirile şi rugăciunile ce-ţi stau înainte. Nu este 
datorie, nu este poruncă, nu este înţelepciune şi nu este altă viaţă mai presus de 
datoria, de porunca, de înţelepciunea şi de viaţa sutletească iluminată, pe care ţi 
le pun sub ochii minţii rugăciunile premergătoare Sfintei Liturghii» (Gala Galaction, 
op, cil., p. 77). 

tească cele rânduite de Tipic». Stilul acestui scurt enunţ corespunde re- 
gulii vieţii bisericeşti din mânăstiri, unde Miezonoptica şi Utrenia cu 
Ceasul I îndeplinindu-se după miezul noptii, sunt servicii cu priveghere. 
Spre a nu se lăsa furaţi de somn și trândăveală în timpul ce le mai ră- 
mâne până dimineaţa, când are loc oficiul Liturghiei, preoții-monahi 
sunt obligați să-şi desăvârşească pregătirea prin completarea «pravilei» 
cu rugăciunile din canonul Sfintei Împărtăşiri şi în meditaţie. «..Roa- 
gă-te într-un loc retras şi îndeletnicește-te cu citirea până la ceasul 
(vremea) Liturghiei, îndemna Sfântul Vasile cel Mare, şi aşa să te în- 
tăţişezi cu inima zdrobită la sfântul altar» 13, 

Pravila aceasta a Sfintei Împărtăşiri este însă neapărat de rigoare 
înainte de Liturghie, chiar pentru preoţii din parohii, care, eventual, 
din cauza anumitor obligaţii pastorale neprevăzute, privind direct mân- 
tuirea sufletelor (botezuri, spovedania şi împărtăşirea muribunzilor etc.), 
s-ar găsi în imposibilitate materială de a-şi face complet pravila în le- 
gătură cu serviciul laudelor din ciclul de seară şi de noapte. Mlădierile 
de suflet şi vibraţiile pe care le trezesc în inimă însă formulele ru- 
găciunilor pentru împărtăşire, formule în care trăieşte o simţire reli- 
gioasă adâncă, cu accente mişcătoare de sinceră mărturisire a nevred- 
niciei, de implorare şi de nădejde in roadele unirii cu Domnul prin 
împărtăşirea cu Trupul şi Sângele Său euharistic, reprezintă una din 
cele mai înalte trepte ale urcuşului duhovnicesc şi ale creşterii lăuntrice, 
pe care trebuie să le atingă liturghisitorul înainte de intrarea sa în 
oficiu. 

«Mâine vei sluji Sfânta Liturghie... Citeşte astă-seară ceea ce tre- 
buia să asculți la biserică și mai ales fă-ţi cu străşnicie Rânduiala 
Sfintei Împărtășiri. Obişnuieşte-te, iubite frate — indemna acelaşi cle- 
ric cu sacră sensibilitate —, să citeşti această rânduială în liniştea 
orelor de seară, mai înainte a te lăsa odihnei. Nu te culca mai înainte 
de îndeplinirea acestei datorii... Înfricoşata seriozitate pe care ţi-o po- 
runceşte Sfânta Liturghie începe de cu seara, cu citirea scormonitoare- 
lor şi admirabilelor rugăciuni din Rânduiala Împărtășirii. Vei citi aceste 
rugăciuni o viață întreagă, le vei citi uneori de câteva ori pe săptămână, 
poate altă dată zi de zi... Nu te da obosit niciodată! Fă-le, pentru su- 
fletul tău, pururea proaspete! Primeşte-le așa cum sunt: dătătoare 
de viață şi dătătoare de nemurire!... După mulți ani de citire... — 
de-abia după ani de zile! — începi să le înţelegi şi să le preţuieşti 
ceva mai aproape de preţul lor de pietre scumpe duhovniceşti» 129, 


128. St. Vasile cel Mare, Cuvânt cu privire la slujba preoților..., P. G., XXXI, 
col. 1688 A. Potrivit instrucţiunilor înscrise în Lilurghuier la Canonul Sfintei Impăr- 
tăşiri, acesta se citește după slujba Vecerniei, urmând să se: completeze cu citirea 
celorlalte rugăciuni din «Rânduiala Slinlei Împărlășiri», a doua zi după slujba 
ceasurilor. 

În rândurile clerului de mir s-a stabilit o veche practică, și anume de a se 
îndeplini această rânduială în particular, acasă, ceea ce nu este nepotrivit dacă se 
pot realiza astiel condiţiunile unei reculegeri. 

129. Gala Galaction, op. cit., p. 74—75. 

c. Ritualul închinării pentru intrarea în slujbă. Cele mai multe 
Gin Liturghiile răsăritene incep.eu un ritual de închinare sau de pre- 
gătire a liturghisitorilor pentru intrarea în altar. În manuscrisele Li- 
turghiilor bizantine, acest ceremonial apare înscris târziu, şi anume mai 
întâi în parte, prin veacul al XI-lea, dar mai ales în cele din veacurile 
al XIII-lea şi al XIV-lea. La inceput, el nu era perfect uniform, cel 
puţin în ceea ce priveşte textul rugăciunilor, dar mai târziu, şi anume 
de la veacul al XVl-lea încoace, s-au generalizat regulile din forma 
interpolată a Constituţiei lui Filotei, aşa precum se practică până astăzi. 

În substanţa sa, rânduiala acestui scurt ceremonial se caracterizează 
printr-un covârşitor sentiment de umilinţă şi de smerenie din partea 
slujitorilor, care, recunoscându-se puţin pregătiţi şi nedestoinici pentru 
îndeplinirea unui serviciu atât de sfânt ca cel al Sfintei Jertfe, păşesc 
la lucrările oficiului cu nădejdea în mila, îndurarea şi întărirea din 
partea lui Dumnezeu. Închinarea liturghisitorilor este, am putea spune, 
ultimul act din pregătirea lor spirituală personală, înainte de a începe 
lucrările Proscomidiei. El se desiăşoară în biserică, şi anume în cursui 
Utreniei, după ectenia mare de la început, în timp ce la strană se cântă 
«Dumnezeu este Domnul...», cu troparele respective 1%, ori la începutul 
canoanelor sau catismelor f3i, 


Acest moment este destinat închinării liturghisitorilor numai în 
cazul când Liturghia urmează în continuare după Utrenia din cursul 
dimineţii. Lăsând epitrahilul, preotul face trei închinăciuni în faţa Sfin- 
tei Mese împreună cu diaconul, ieșind apoi amândoi din altar cu capul 
acoperit, preotul prin uşa laterală despre miazănoapte, iar diaconul, 
prin cea dinspre miazăzi. Venind apoi în mijlocul naosului, cu faţa spre 
răsărit, diaconul ocupă loc în dreapta preotului, fac amândoi trei în- 
chinăciuni, după care merg la arhiereu pentru binecuvântare sau, în 
lipsa lui, fac numai metanie la jeţul arhieresc, arătând prin aceasta sme- 
renie şi că ei încep slujba cu binecuvântare şi iertăciune î%2. Înapoindu-se 
din nou în mijlocul naosului, cu faţa spre sfintele uşi, preotul dă în 
şoaptă binecuvântarea («Binecuvântat este Dumnezeul nostru...») pen- 
tru începerea rugăciunilor cu care se deschid în general diferitele servicii 
bisericeşti («impărate ceresc...», «Sfinte Dumnezeule...» etc.), pe care le 
recită de obicei diaconul, sau, după unele practici, preotul spune «Îm- 
părate ceresc...», restul rugăciunilor fiind continuat de diacon 1%. 


Avându-se în vedere perspectiva spirituală a serviciului pe care tre- 
buie să-l înceapă şi vrednicia ce le este necesară în acest scop, ei în- 
țeleg că nu se cuvine să facă altceva decât să-şi mărturisească în- 
suficiența şi să ceară îndurarea lui Dumnezeu, prin recitarea troparelor 
de umilinţă : «Miluieşte-ne pe noi, Doamne, miluiește-ne pe noi..», 
«Doamne, miluieşte-ne pe noi că întru Tine am nădăjduit...» şi «Uşa 


130. Protos. Gherasim Saffirin, op. cii., p. 19. 

131. Icon. D. Lungulescu, op. cit., p. 52. 

132. Simion, arhiepiscopul Tesalonicului, Despre Sfânta Liturghie..., cap. 83. 

133. Vezi lucrarea noastră, Contribuţii Ja revizuirea Liturghierului  român..., 
p. 71, n. 10 şi Icon. D. Lungulescu, op. cit., p. 52, n. 38. 


LITURGHIA . 93 


milostivirii  deschide-o nouă, binecuvântată Născătoare de Dumne- 
zeu...» 14. Prin aceste rugăciuni, liturghisitorii înţeleg să facă mărturi- 
sirea, mai ales în prima dintre ele, că, în neputinţă de a găsi vreun 
fel de justificare pentru puţinătatea lor morală, din cauza păcatelor, 
ei nu au altă cale decât să recurgă la mila lui Dumnezeu, rugându-l, 
adică să-i privească cu milă şi îngăduinţă pentru lipsa lor de vrednicie. 
Cu această nădejde în mila divină, ei roagă pe Dumnezeu, în al doilea 
tropar de umilinţă, să nu fie tare mâniat pe ei şi să nu ţină seama de 
fărădelegile lor, ci şi de data aceasta să-şi întoarcă fața Sa cu milostivire 
spre dânşii, ca spre creaturile Sale, care invocă numele Său. Fraza: 
«Că Tu ești Dumnezeul nostru şi noi suntem poporul Tău» este în 
primul rând o confesiune prin oare liturghisitorii subliniază că rugă- 
ciunile lor se fac pentru cei ce sunt legaţi de El prin credinţă, prin nă- 
dejde şi dragoste. În acelaşi timp, preotul vrea să spună: mă rog nu 
numai pentru nenumăratele mele păcate, ci, după pilda Fiului Tău, 
iau asupra mea rugăciunea pentru păcatele întregului popor credincios, 
adică pentru ale tuturor credincioşilor, atât ale celor care se găsesc cu 
mine aici, la această dumnezeiască slujbă, cât şi ale tuturor creştinilor 
de pretutindeni. După aceea, liturghisitorii apelează la mijlocirea Preacu- 
ratei Născătoarei de Dumnezeu, rugând-o să obţină pentru ei şi pentru 
tot «neamul creştin» milă din partea lui Dumnezeu şi să facă să nu fie 
respinse cererile lor. 

Caracterul specific pregătitor al acestor tropare de umilinţă este 
evident. În ele vibrează fiorul de sfială de care trebuie să se simtă cu- 
prinse sufletele liturghisitorilor când sunt gata a se înfățișa înaintea 
lui Dumnezeu, pentru a începe serviciul Său. Cu conştiinţa că vrednicia 
lor personală este departe de a egala maiestatea și sfinţenia acestui 
oficiu, ei cer indulgenţa divină față de insuticienţele legate de natura 
lor umană. În măsura în care aceste mărturisiri sunt pătrunse de sin- 
ceritate, în măsura în care aceste tropare sunt o rugăciune «cu duhul 
şi cu adevărul», pornită adică din adâncime, făcută cu o înălţare a du- 
hului şi însufleţită de tremur sufletesc, ele vor însemna un act de 
pocăință şi de purificare, o treaptă în plus suită pe scara desăvârşirii 
spirituale, deci a apropierii de Dumnezeu. «La sfântul altar să te în- 
făţişezi cu inima zdrobită», adică pătrunsă de pocăință, cum am văzut 
mai înainte că recomanda Sfântul Vasile cel Mare 1%. 

Ca a doua etapă în şirul rugăciunilor pregătitoare înainte de intra- 
rea în slujbă, troparele de umilință sunt menite deci să trezească 
spiritul, să producă o renaștere lăuntrică, să dea o senzaţie de curăţie 
în duh şi de bună dispoziţie în săvârşirea oficiului, Aceste efecte devin 
sensibile în spiritul în care se desfăşoară a treia etapă a rugăciunilor 
de închinare, şi anume cele care se fac la icoanele împărăteşti şi la cele 
din rând cu ele. Pășind astfel mai întâi în fața icoanei Mântuitorului, 


134. Contribuţii la revizuirea Liturghierului..., p. 71, n. îl. 
135. Vezi nota 128; Sf. Vasile cel Mare, Cuvânt cu privire la slujba preoților, 


P. G., XXXI, col. 1688 A. 

lturghisitorii rostesc rugăciunea «Preacuratului Tău chip ne închinăm, 
Bunule, cerşind iertare greşelilor noastre, Hristoase, Dumnezeul nos- 
tru...>, rugăciune în Care pulsează sufletul uşurat de încredințarea că 
deficienţele slujitorilor sunt acoperite de meritele prisositoare ale Fiu- 
dui lui Dumnezeu, Cel ce binevoind a Se sui cu Trupul pe cruce a iz- 
băvit pe cei pe care i-a zidit. «Și noi suntem printre aceştia» — vor să 
spună liturghisitorii într-un flux de înviorare, tradus în fraza finală a 
acestei rugăciuni: «Pentru aceasta, cu mulțumită strigăm ie: Toate 
le-ai umplut de bucurie...», deci şi pe noi, «Mântuitorul nostru, Cel ce 
ai venit să mântuiești lumea». Acelaşi sentiment de siguranţă şi de cu- 
raj moral se afirmă şi în rugăciunea «Ceea ce eşti izvorul milei, 
Născătoare de Dumnezeu...», ce se rostește îndată în faţa icoanei Sfin- 
tei Fecioare, rugând-o : «arată ca intotdeauna puterea ta», şi, cu nă- 
dejde deplină în efectul mijlocirilor ei duioase de maică a Fiului Celui 
Preaînalt, îi adresează salutul sfânt : «Bucură-te, ca şi odinioară Gavriil, 
întâistătătorul netrupeştilor Puteri». Forma de salut religios, cu care 
se încheie ambele rugăciuni, semnalează deja intrarea slujitorilor în 
atmosfera unei intimităţi pioase, în care sufletele se simt pline de certi- 
tudinea bunătăţii dumnezeieşti. Trecând apoi la celelalte icoane în rând 
cu cele împărăteşti şi după aceea la cea de pe proschinitar, urmând 
în această privinţă ordinea ce se. observă cu ocazia cădirii, preotul şi 
diaconul se închină rostind la fiecare troparul sfântului sau al sărbătorii 
reprezentate de icoană Lt. Ei işi afirmă astfel comuniunea cu Biserica 
cerească sau triumfătoare, cu care se vor găsi în împreună-slăvire a 
lui Dumnezeu, în cursul Liturghiei. 


Venind după aceea în mijlocul naosului cu faţa spre sfintele uşi, sco- 
ţându-şi culioanele şi plecându-și capetele, preotul rostește în taină ru- 
găciunea : «Doamne, trimite mâna Ta dintru înălţimea locaşului Tău şi 
mă întăreşte spre slujba Ta, ce-mi este pusă înainte» (ce va în- 
cepe îndată), «pentru ca, neosândit stând înaintea întricoşătoru- 
lui Tău altar, să săvârşesc Jertfa cea fără de sânge (7 ăvaipoaurov iepovp- 
Yiav )...». Dintre rugăciunile pentru pregătirea liturghisitorilor înainte 
de a intra în altar, aceasta este cea dintâi care îşi face apariţia în docu- 
mente. Cu ext diferit ori cu oarecare variante verbale sau adaosuri, o 
astfel de rugăciune este întâlnită în manuscrise, încă din veacul al 
XI-lea 13%, iar în Constituția patriarhului Filotei ea este unica rugăaiune 
indicată în legătură ou ritualul închinării liturghisitorilor. Recitarea unor 


136. Această regulă se găseşte numai în unele ediţii ale Liturghierului, ca, de 
exemplu, în cele de Bucureşti, 1855; Râmnicu-Vâlcii, 1862; Constantinopol, 1895; 
lerusalim, 1908; Atena, 1912; 1924 etc. 


137. În Codicele sinaitic nr. 950 (sec. XI): «Stăpâne, Doamne Dumnezeul pă- 
rinților noștri, trimite-mi putere de sus...» (La Dom Placide de Meester, op, cil. 
p. 56). în ms, din an 1306, Bibl. Esfigmenu (Atos): «Doamne Dumnezeul meu, tri- 
mite-mi ajutor din Sfântu! Tău Locaş și mă întărește...» (A. Dmitrievschi, Evyoăsţta... 
p. 262). În Codicele sinaitic nr. 966 (sec. XINH—XIV) se adaugă: «...Caută spre mine 
păcătosul și nevrednicul robul Tău în ceasul acesta...» (La Dom Pl. de Meester, 
Op. cit. şi loc, cit.) 

rugăciuni de pietate înaintea acesteia 1%, precum şi sărutarea  icoane- 
lor 139 se constată însă în practică deja în manuscrise din veacul al XII- 
lea şi al XIII-lea, 

Rânduite într-o gradaţie crescândă, rugăciunile închinării îl pregă- 
tesc şi îl introduc pe liturghisitor treptat-treptat în oficiul său. Într-ade- 
văr, în rostirea rugăciunii «Doamne, trimite mâna Ta dintru înălțimea 
locaşului Tău şi mă întăreşte...», preotul are deja viziunea slujbei pe 
care este gata să o înceapă şi, pătruns ca şi Sfântul Vasile cel Mare de 
gândul că a sta «în faţa înfricoşătorului altar ca să săvârşească Jertfa 
cea fără de sânge» este un serviciu ceresc iar nu pământesc, îngeresc iar 
nu omenesc, el işi înalță cugetul la Dumnezeu, Care pe cele de lipsă le 
împlineşte și pe cele slabe le întăreşte. De aceea, el se roagă: Doamne, 
trimite sau întinde mâna Ta din înălțimile cerului în care locuiești, întă- 
reşte-mă şi ajută-mă cu puterea Ta, ca să-mi îndeplinesc oficiul «neo- 
sândit». El nu poate întreprinde deci dumnezeiescul oficiu al Liturghiei 
decât cu mărturisirea psalmistului către Dumnezeu : «Tu ești puterea şi 
tăria mea, ajutorul şi sprijinitorul meu» (Ps. 30, 4; 42, 2; 117, 14). 

Luându-şi poziţia dreaptă, după rostirea rugăciunii de mai sus în 
fața altarului, liturghisitorii fac apolisul cel mic, încheind astfel partea 
a doua din ritualul închinării ; înclinându-se apoi către strane, se în- 
dreaptă spre altar, în care preotul întră prin uşa dinspre miazăzi, iar 
diaconul prin cea dinspre miazănoapte 110. Ei însoțesc această intrare de 
recitarea versetelor 7 şi 8 din Psalmul 5 : «Voi intra în casa Ta, mă voi 
închina pătruns de frica Ta în sfânta Ta biserică...», adică în altar, care 
«închipuieşte Sfânta Sfintelor, cele mai presus de ceruri şi cerul» li, 
«este locaşul lui Dumnezeu... cerul terestru, în care locuieşte şi umblă 
Dumnezeu, Cel mai presus de ceruri» 2. Fiorii de sfială ce se trezesc 
în sufletul unui preot pios la păşirea treptelor altarului capătă expresie 
în recitarea stihului : «Întru luminările sfinților Tăi cum voi intra eu 
nevrednicul ?», pe care regulile din unele manuscrise de mai târziu ale 


138, Cod. ?19 Patmos (sec, XIII). A. Dmitrievschi, op. cit., p. 170 şi Ced. 
Estigmenu citat. 

139. Cod. 662 Bibi, Naţională din Atena (sec. XII—XIII). Pan N. Trembela, 
op. cil., p. 1. 

140. Spre deosebire de această practică, pe care am înscris-o după Icon. D. 
Lungulescu (op. cit., p. 53), acţiunea se petrece invers; după alte Liturghiere, ca, 
de exemplu, cele din Atena, 1912, 1924: diaconul întră în altar prin uşa de miazăzi, 
iar preotul, prin cea de miazănoapte. Lilurghierul de Ierusalim prevede intrarea 
ambilor liturghisitori prin uşa de miazăzi. Pentru respectarea regulii de a fi dia- 
conul întotdeauna în dreapta preotului, practica Liturghierelor de Atena şi mai 
ales a celui de Ierusalim se recomandă de la sine, mai cu seamă că o astiel 
de legulă este observată de Liturghierul român însuşi, în alte momente ale 
slujbei. În sprijinul practicii românești, s-ar putea invoca totuşi respectarea prin- 
cipiului de a se intra în altar pe uşa opuşă celei prin care au ieșit fiecare din cele 
două categorii de liturghisitori, 

141. Simion, arhiepiscopul Tesalonicului, Despre Siânta Liturghie... cap. 98; 
cl. şi Explicare despre sfânta biserică, de acelaşi, trad. rom. retip. de Toma Teodo- 
rescu, Bucureşti, 1865, p. 253; cf. de asemenea, Acelaşi, Despre târnosirea sfintei 
biserici, cap. 131, ibidem, p. 121-—122. 

142, St. Gherman 1 al Constantinopolului, op. cit, P. G., XCVIII, col. 384 B. 

Constituţiei patriarhului Filotei îl prescriu când înainte 1%, când după 
rugăciunea intrării 1 

Știind că în altar se va pregăti şi va avea loc ospăţul Domnului, 
cina euharistică — la care Iisus, purtat de heruvimi 1%5 şi înconjurat 
de sfinţii îngeri şi de cetele sfinţilor Săi se află de față —, liturghisi- 
torul se găseşte în chip firesc încă frământat de scrupule cu privire la 
vrednicia sa. De aceea, în continuarea rugăciunii intrării, el se roagă 
recitind versetul 8 al Psalmului 5:  «Povăţuieşte-mă (condu-mă), 
Doamne, la dreptatea Ta; îndreptează calea Ta înaintea mea, în ne- 
cazul vrăjmaşilor mei» 16. El vrea să spună : Îndrăznesc, Dumnezeule, 
să păşesc pragul sfântului altar, în care se află tronul Tău, spre a în- 
deplini oficiul cel mai sfânt. Fiinţă pământească ce sunt, cum voi putea 
săvârşi Tainele Fiului Tău, de nu mă vei povăţui Tu ? Se roagă, cu alte 
cuvinte, ca Dumnezeu să-l susţină şi să-i înlesnească cu ajutorul harului 
Său să se menţină pe calea cea dreaptă, care este calea Domnului şi 
linia sfințeniei. 

Prin intrarea în altar, liturghisitorii iau primul lor contact cu 
atmosfera misterului în care se va desfăşura întâlnirea Jor cu Dum- 
nezeu prin Fiul Său. Ca în ascensiunea lui Moise pe muntele Sinai, se 
cuvine deci a aspira ozonul spiritual care înviorează şi înalță fiinţa, 
ațâță râvna, avântă ougetarea şi simţirea spre cele înalte. Să simtă 
oum rămâne pământul în urma lor, cum se şterg senzațiile şi impresiile, 
cum se potolesc şi amuţesc încet-încet în sufletele lor zgomotul şi învol- 
burarea gândurilor şi preocupărilor de cele ale vieţii de aici, atenţia lor 
fiind din ce în ce mai mult captivată de culmile de care se apropie prin 
înaintarea lucrărilor sfintei slujbe. Dacă nu încearcă această senzaţie 
spirituală, să se silească să o aibă, să-şi încordeze voinţa şi să se con- 
centreze spre cele de sus. Prin această gimnastică duhovnicească, repe- 
tată stăruitor în fiecare zi de Liturghie, sufletul va căpăta deprinderea 
să-şi ia cu înlesnire zborul spre sferele serafice. 

Venind în altar, liturghisitorii fac două închinăciumi în fața Sfintei 
Mese şi preotul sărută Sfânta Evanghelie, Sfânta Masă şi Sfânta 
Cruce “47, iar diaconul, numai marginea Sfintei Mese, urmând ca încheiere 


143. Ms. nr. 120 din an. 1602 al Bibl!. Esfigmenu (Atos). A. Dmilrievschi, 
op. cit., p. 54. Alteori acest stih apare într-o formă îmbogăţită, cu adaosul: «Căci 
dacă voi îndrăzni să întru în cămara de nuntă, haina mă vădeşte şi legat voi fi 
aruncat afară de călre îngeri..». Codicele nr. 759, 752, 766, şi altele din Biblioteca 
Naţională de la Atena. Pan. N. Trembela, op. cit., p. 229. 

; isi i nr. 425. Bibl. Metocului Sf. Mormânt, Constantinopol. A. Dmitrievschi, 
op. cil., p. 117. 

145. St. Gherman 1 al Constantinopolului, op. cit., P. G., XCVIII, col. 388 C. 

146. În unele ediţii grecești ale Liturghierului, această rugăciune apare într-o 
formă adaptată: «Intra-voi în sfânta Ta casă, închina-mă-voi unei Dumnezeiri slăvită 
în trei ipostasuri, în Tatăl și în Fiul şi în Sfântu! Duh, în veci, Amin». În alte 
Lilurghiere, Psalmul 5 este continuat până la sfârşit, ca, de exemplu, în ed. Moscova, 
1854 etc. Vezi şi Brightman, Liturgies easiern and weslern,.., vol. I, p. 354. 

147. Sărutarea sfintei cruci nu este prevăzută decât în unele ediţii românești, 
Ca, de exemplu, cele de Bucureşti: 1855, 1912 şi 1956. Vezi și Icon. D. Lungulescu, 
op. cil., p. 53. 

a treia închinăciune. Acest scurt ceremonial echivalează cu o prezen- 
tare în serviciu, ca o înfăţişare înaintea Domnului, căci «Sfântul Prestol 
închipuieşte scaunul lui Dumnezeu» 118, «este locul mormântului, în care 
a fost pus Hristos..., este scaunul lui Dumnezeu, pe care se odihneşte 
după întrupare...» 19, este simbolul sau imaginea lui Hristos, «piatra 
cea adevărată şi din capul unghiului» 1%, «piatra duhovnicească», «care 
este Hristos» (1 Cor. 10, 4), simbolul naturii Sale umane, pe care a curs 
și curge scumpul Său Sânge. «Sărutând deci Sfânta Masă, liturghisitorii 
arată unirea şi dragostea cea către Dumnezeu» 121. 
Liturghisitorii au luat astfel în primire oficiul lor. 


2. Pregătirea exterioară : 
ţinuta, îmbrăcămintea sacră și spălarea 


a. Întățişarea exlerloară cuviincioasă. b. Problema unui costum sacerdotal 
înainte de pacea Bisericii. c. Veşminte liturgice și ritualul îmbrăcării 
lor. d. Spălarea mâinilor 


a. Înfăţișarea exterioară cuviincioasă. Al treilea moment în pregă- 
tirea slujitorilor altarului pentru săvârşirea Sfintei Liturghii îl for- 
mează îmbrăcarea in veșmintele sacre, sacerdotale sau liturgice. 

Liturghia este, aşa precum se spune adesea cu un termen potrivit, 
solemnitatea mântuirii noastre. Prin ea se aotualizează actul mântuirii, 
adică se reprezintă şi se reproduc în primul rând momentele istorice 
ale operei divine pentru mântuirea lumii. Este apoi un oficiu în cursul 
căruia se desfăşoară lucrarea tainică a Sfântului Duh pentru sfinţirea 
credincioşilor, prin împărtăşirea lor de efectele sau roadele Jertfei 
Mântuitorului. Nota de solemnitate derivă deci din însuşi faptul pre- 
zenței lui Dumnezeu în Liturghie şi din contactul slujitorilor cu El, 
prezenţă şi contact mai întîi cu caracter moral, iar mai apoi tainic şi 
real în momentul Jertfei euharistice. Mântuitorul însuşi este activ în 
Liturghie, căci «preotul şi sfinţitorul este Fiul» 152, «El săvârşeşte Tainele, 
prin mâinile şi limba preoţilor» 1%. «Însuşi Cuvântul Domnului săvâr- 
şeşte Taina prefacerii, însă numai prin mijlocirea preotului, adică la 
cererea şi prin rugăciunea lui» 15. În consecinţă, este o cerinţă firească 
a simțului de pietate şi a raţiunii sănătoase ca liturghisitorii să-şi îndepli- 
nească oficiul lor într-o ţinută şi înfăţişare exterioară corespunzătoare 
demnităţii Tainei şi caracterului divin al acestei solemnităţi. 


148. Simion, arhiepiscopul Tesalonicului, Despre Siânta Liturghie, cap. 38. 

149. Sf. Gherman 1 a! Constantinopolului, op. cil., P. G., XCVIII, col. 388 C. 

150, 'Ouohoyia zis ăvazolris Exximaiac rîjs xadohxtic at ăroarolunmiic, la loan 
Mihălcescu, Buzaupbs zis 'OpYodoţtac, Die Bekenninisse,,,, p. 226. 

151. Simion, arhiepiscopul Tesalonicului, Despre Sfânta Liturghie, cap. 38. 

152. Nicolae Cabasila, Explicarea Dumnezeieştii Liturghii, cap. XXXI, P. G., 
CL, col. 437 B. 

153. Ibidem, cap. XXVIII, col, 427 A—B. 

154. Ibidem, cap. XXIX, col. 429 B. 

Aceasta trebuie înțeleasă în primul rând sub raportul fizic al unui 
exterior îngrijit şi cuviincios, ca un semn în care se exprimă sen- 
timentul de respect şi de devoțiune al liturghisitorilor în îndeplinirea 
cultului suprem de adorare, de cerere şi de mulțumire, ce se aduce 
prin Liturghie. Un exterior îngrijit subliniază în acelaşi timp în fața 
credincioşilor caracterul înalt al oficiului, le impune şi le deşteaptă 
emoția şi elanul religios. De aceea «Povăţuirile» de la finele Litur- 
ghierului se încheie cu îndemnul: «Pentru slujirea Dumnezeieştii Litur- 
ghii, preotul şi diaconul sunt datori a fi curaţi, precum cu sufletul, aşa 
şi cu trupul..., capul să fie pieptănat, faţa şi gura spălate, unghiile tăiate 
și curate. Toate acestea pentru respectul şi cinstea Dumnezeieştilor 
Taine, ca şi credincioşii ce-i privesc şi le sărută mâna să nu se amărască 
de ceva» 15, 

Pe de altă parte, prin însuşi caracterul său religios, serviciul divin 
reclamă o înveșmântare consacrată, adecvată şi deosebită de cea din 
uzul vieţii civile. Ca atare, urmând regula îndeobşte observată în socie- 
tățile organizate, Biserica însăşi trebuie să prescrie liturghisitorilor 
veşminte speciale în timpul oficiului. Păgânismul şi mozaismul folo- 
seau de asemenea anumite costume sacerdotale, în cultul lor. S-ar putea 
spune deci că primii creștini au venit în Biserică cu o anumită tradiţie 
în această privinţă. În Vechiul Testament, veșmintele sacerdotale apar 
chiar ca o instituţie divină, deierminată în amănuntele ei prin poruncile 
primite de Moise de la Dumnezeu !*. 


b. Problema unui costum sacerdotal înainte de pacea Bisericii. Deşi 
nu se pot nega oarecare analogii şi influenţe ale Vechiului Testament în 
formarea veşmintelor liturgice ale Bisericii creştine, totuşi acestea din 
urmă nu-şi urcă originea la îmbrăcămintea lui Aaron și a fiilor lui şi, 
de asemenea, nici la vreo rânduială apostolică în această privinţă, cum 
s-a crezut uneori 157, 

Lipsa de date în scrierile primelor veacuri creştine, referitoare la 
costumul sacerdotal, face ca istoria lui să fie obscură în începuturile ei, 
lăsând loc numai la deducţii şi ipoteze, pe baza informaţiilor ce se 
întâlnesc începând din veacul al IV-lea. După cele mai autorizate, 
este de admis în general că, până ce serviciul divin creștin a căpătat o 
fizionomie distinctă şi o existenţă independentă de cultul Templului 
şi al sinagogii, preoţii săvârşeau Sfânta Euharistie prin case, îmbrăcaţi 
în costume la fel cu cele ale celorlalți credincioşi 1%, situaţie care, fără 
îndoială, va fi continuat încă multă vreme. 

De îmbrăcămintea de toate zilele, veșmintele folosite la serviciul 
divin au început să se deosebească curând numai prin calitatea şi prin 


155. Povăţuiri, pygl. 2, partea finală. 

156. leș. 28, 2—43;! 29, 5—9; Lev. 7, 7—9, 13. 

157. Dr. Ludwig Eisenhofer, Handbuch der katholischen Liturgie, v. 1, Fr. 
im Br., 1932, p. 408. 

158. Walatried Strabo, De exordiis et incr., P. L., CXIV, col. 945, şi L. Eisen- 
hoier, op. cil., p. 408. 

culoarea lor albă. Pentru veacul al III-lea şi al IV-lea cel puţin, acest 
fapt este confirmat de canoanele lui Ipolit, care prescriau ca «de fie- 
care dată când episcopul are să săvârşească Liturghia, diaconii şi 
preoții să meargă împreună cu el, îmbrăcaţi în haine albe, mai frumoase 
decât ale celorlalți credincioşi şi cât se poate de curate... Lectorii înșiși 
să aibă haine de sărbătoare» !:9. Indicarea unei culori speciale pentru 
veșmintele sacerdotale ne lasă să deducem că, chiar în cele mai vechi 
timpuri, acestea erau folosite exclusiv în cult, iar nu şi în viaţa 
profană 16, 

Dacă nici una din scrierile bisericeşti nu ne informează asupra for- 
mei şi croielii vechilor veşminte liturgice, este totuşi uşor de înţeles din 
cele de mai înainte că la baza și la originea lor stă îmbrăcămintea 
civilă. Pe baza comparațiilor, s-a ajuns la concluzia că veșmintele sa- 
cerdotale creştine, în forma pe care şi-au luat-o în urma transformă- 
rilor în cursul vremii, nu sunt decât o derivație şi stilizare a costumului 
civil din ţinuta de oraş, prescrisă în mediul greco-roman, prin veacurile 
al IV — al V-lea, persoanelor oficiale 16!. Piesele principale ale acestui 
costum le constituiau tunica şi paenula. Aceste două veşminte făceau 
încă parte din costumul purtat prin veacul al VI-lea de persoanele cu 
vază şi este de admis că şi clericii de toate treptele se îmbrăcau la 
fe] 162, 

Tunica era o haină pe dedesubt, de culoare deschisă, în general cu 
mâneci, dar uneori şi fără. Ea cădea până la picioare, motiv pentru 
care căpătase la greci numele de poderes (nodhpns). Ea era comună 
tuturor, cu deosebire că pentru sclavi ea se confecţiona nu din pânză 
de in ca pentru ceilalți cetăţeni, ci din lână ordinară, acest fel de tunică 
fiind cunoscut sub numele de byrrhus. Peste tunica de dedesubt, sena- 
torii apăreau cu o tunică mai luxoasă, şi anume dungată în însăşi ţesă- 
tura ei cu râuri, adică linii sau fâşii (clavi, zorauoi) verticale, în culoarea 
purpurei. Pentru a nu fi incomodaţi la lucru de lungimea tunicii, 
funcţionarii mărunți şi îndeosebi meseriaşii obișnuiau să o susțină 
printr-o cingătoare, prin care o strângeau în jurul mijlocului. Aceasta 
din urmă era o piesă accesorie, proprie oamenilor de condiţie modestă, 
neintrând deci în costumul de oraş. 


Peste tunică se purta un veșmânt de culoare închisă, numit de ro- 
mani paenula, iar de greci felon ( pedcwov, Qedwwns, oatvohov ori 


159. Can. XXXVII, 201 şi 203. Hans Achelis, Die Canones Hippolylti, Leipzig, 
1691, p. 118, 119. 

160. Este tocmai ceea ce confirma puţin mai târziu Fer. leronim: «Religia dum- 
nezeiască are un veșmânt în sfintele slujbe și altul în relaţiile de toate zilele». 
Comment. in Ezech., cart. XIII, cap. 14. 

161. O lege din ianuarie 382 (Codic. Teodosian, XIV, 10, 1) determina amă- 
nunțit îmbrăcămintea bărbaţilor cu vază socială. L. Duchesne, Origines du culte 
chretien, V-eme €d., Paris, 1920, p. 399; L. A. Molien, La priere de l'Eglise, t. 1, 
Paris, 1924, p. 104. 

162. Dovada că în vechime nu era un.costum preoţesc special o face scrisoarea 
pe care papa Celestin (422—432) a adresat-o episcopilor din Provence, dezaprobând 
obiceiul ce se luase de clerici de a purta veșminte deosebite de ale laicilor. Cf. L. 
Duchesne, op. cit., p. 400. 

Qatv6Am$, adică o haină ce acoperă peste tot). Era o haină foarte largă 
şi fără mâneci, un fel de manta sau pelerină nedesfăcută în faţă, ci 
având numai o deschizătură aşezată în mijloc, prin care se introducea 
capul, ea acoperind corpul ca o pelerină până la genunchi şi deci mai 
jos decât mâinile 16. Pentru a se putea servi de mâini, cel ce o purta 
trebuia să-i ridice poalele sau marginile pe braţe. Primitiv, felonul era 
o haină întrebuințată universal, s-ar putea spune, mai ales în călătorii, 
ca apărare împotriva vremii urâte. Acesta era veşmântul pe care îl 
lăsase Sfântul Apostol Pavel la Carp, în Troa și pe care cerea să i-l 
aducă Timotei (II Tim. 4, 13). Spre finele veacului al IV-lea, felonul a 
devenit haina zilnică a senatorilor 15%, deci a societăţii bune. 

Atenţia asupra rangului persoanelor oficiale era atrasă prin pur- 
tarea unui fel de eşarfe lungi, numită pallium. De fapt, acesta nu era un 
veşmânt, ci o insignă în culori vii, aşezată vizibil peste paenula ori chiar 
peste tunică. Precum se vede pe unele monumente reprezentând pe con- 
suli în împrejurări solemne, un capăt al acestei eşarie atârna în faţă, de 
la umărul stâng până aproape de picioare, iar celălalt capăt venea prin 
spate pe sub braţul drept, ajungând în diagonală peste piept până la 
umărul stâng și, întorcându-se pe după gât, era trecut din nou pe sub 
braţul drept, ajungându-i capătul în mâna stângă. Pe alte monumente, 
capătul din faţă atârna de la umărul drept în jos 165, 

Prin adaptări şi transformări în spiritul şi după cerinţele cultului 
creştin, aplicate acestor veşminte şi insigne, unora mai mult, altora mai 
puţin, Biserica a ajuns să realizeze, în cursul timpului, tipul special al 
veşmintelor sale liturgice, inspirându-se câte o dată şi din formele costu- 
mului sacerdotal din Vechiul Testament. Această origine a odăjdiilor 
bisericeşti nu va fi greu de recunoscut când ne vom ocupa de fiecare 
din ele. | 

În Biserica Răsăriteană, instituirea unor veșminte liturgice a avut 
loc cu mult mai înainte decât în Apus. Izolat, numele lor apare întâm- 
plător în scrierile bisericeşti, începând, precum vom vedea, încă din 
veacul al IV-lea. Principalele veșminte ale costumului sacerdotal se gă- 
sesc enumerate laolaltă pentru prima dată în comentariul liturgic atri- 
buit Sfântului Gherman, arhiepiscopul Constantinopolului (+ 733) 1%. 
În numărul lor complet de astăzi, adică împreună cu cele care pot fi nu- 
mite nu veșminte, propriu-zis, ci insigne, sunt menţionate şi în parte de- 
scrise în veacul al XV-lea de Simion, arhiepiscopul Tesalonicului 167. 


163. L. A. Molien, op. cit., vol. L, p. 105. 

164. În senat însă ei purtau toga, aşa după cum hiamida era specilică costu- 
mului militar. 

165. L. Duchesne, op. cit., p. 407. 

166. Op. cit., P. G., XCVIII, 393 A—396 A. Cf, şi versiunea latină a lui Anas- 
tasie Bibliotecarul (sec. IX), la Nilo Borgia, [1 commentario liturgico di S. Germano 
patriarca constantinopolitano, Grottaferrata, 1912, XVIL—XX, XXIII, XXVI. Ținâna 
seama de interpolaţiile suferite de această scriere, s-ar putea spune că referințele 
ei la veșmintele liturgice privesc o situaţie ce se poate întinde dinainte de veacul 
al optulea până către finele primului mileniu creştin, 

167. Simion, arhiepiscopul Tesalonicului, Despre Siânta Liturghie, cap. 79—83; 
Explicare despre siânla biserică, trad. rom,, p. 255—258, P. G., CLV, col. 712—717. 

Nici o scriere nu ne informează asupra formelor inițiale luate de 
veșmintele sacerdatale creştine. În tot cazul, destinaţia liturgică a ve- 
chilor veşminte primite de Biserică din uzul vieţii civile şi imprimarea 
unui caracter sacru se va fi realizat, desigur, în primul rând prin mar- 
carea lor cu semnul crucii aplicat in broderie sau galon, cum a rămas 
obiceiul până astăzi. Pe de altă parte, ele erau sustrase domeniului pro- 
fan prin rugăciuni speciale. de binecuvântare, mai înainte de a fi puse 
în serviciul cultului divin, practică ce se constată generală în veacul 
al IX-lea 168, 


În: conexiune cu acţiunea liturgică era totodată inevitabilă atribui- 
rea unor semnificaţii simbolice acestor veşminte. În erminiile liturgice 
şi la diferiţi exegeţi, acest simbolism apare uneori mai mult tipico- 
dogmatic, în sensul că pretutindeni vrea să se înţeleagă demnitatea 
divino-umană, sfinţenia şi slava lui Hristos însuşi, adevăratul Mijlocitor. 
Alteori, având un caracter dogmatico-reprezentativ, se stăruie că, prin 
veşmintele pe care le poartă preotul la slujba divină, trebuie să se înţe- 
leagă patima lui Hristos, care se actualizează mistic prin fiecare Litur- 
ghie. O a treia direcţie,:care.se poate numi morală, consideră că prin 
fiecare din veşmintele liturgice se simbolizează virtuțile pe care trebuie 
să le posede liturghisitorii,. ca reprezentanţi ai lui Hristos, având să facă 
dovada acestora printr-o viață de jertfă bineplăcută lui Dumnezeu 16, 


c. Veşmintele liturgice și ritualul imbrăcării lor. Caracterul sacru 
al veşmintelor sacerdotale a fost subliniat, pe de altă parte, prin insti- 
tuirea unui ritual al înveşmântării, constând îndeosebi din recitarea 
unor rugăciuni alese din textele cărţilor Vechiului Testament şi mai cu 
seamă din psalmi, în concordanță cu simbolismul fiecărui veşmânt. 
Probabil că un astfel de ritual a putut să ia naştere atunci când veşmin- 
tele liturgice au început să se deosebească de cele civile 17%. În codicele 
dinainte de veacul al XIII-lea ale Liturghiilor bizantine şi chiar în unele 
din acest din urmă veac, odăjdiile bisericeşti se găsesc desemnate sub 
un singur nume, 07044) itpartx1, recitându-se înainte de îmbrăcarea lor 
o singură rugăciune, aceasta chiar nefiind una şi aceeaşi în toate manu- 
scrisele. Rugăciuni aparte pentru fiecare veșmânt apar abia în manu- 
scrisele din veacul al XIII-lea—al XIV-lea, fără a fi uniforme în toate 
codicele. Generalizarea şi uniformizarea ritualului îmbrăcării s-a realizaţ 
prin Constitutia patriarhului Filotei al Constantinopolului (veacul al 
XIV-lea) 71. 

a) Îmbrăcarea diaconului. — Regulile înscrise în Liturghier stabi- 
lesc că diaconul şi preotul, aflându-se în altar după terminarea rugă- 
ciunilor pregătitoare pentru intrarea în oficiu, se. îmbracă cu veșmintele 
sfinte ce sunt rânduite pentru treapta ierarhică a fiecăruia dintr-înşii. 
Astfel, diaconul, ţinând pe braţul drept stiharul, orarul şi mânecuţele, 

168. L. Eisenhofer, op. cit., p. 413. 

169. Vezi Ibidem, p. 415—416. 


170. Joannes M. Hanssens, op.cit. t. III, p. 13. 
171. Ibidem, p. 13-—14. 

cere mai întâi binecuvântarea preotului, iar după ce a obținut-o, se 
îmbracă, începând cu stiharul, sărutând semnul crucii de pe el şi reci- 
tând din Liturghier textul corespunzător acestei lucrări. 


Stiharul este un veșmânt cu mâneci, căzând drept până la picioare, 
analog poderesului lui Aaron şi al fiilor săi (Ieş. 30, 27). Se înţelege de 
aici că stiharul este unul din cele mai vechi veşminte cu întrebuințare 
liturgică. Precum se va vedea şi din alte amănunte, el derivă, fără modi- 
ficări însemnate, din vechea tunică (noâ%pns) greco-romană. În litera- 
tura creştină, stiharul se găseşte menţionat de timpuriu, şi anume la 
istoricul Eusebiu 172, la Sfântul Grigore de Nazianz '%, Sfântul Ioan Gură 
de Aur 114, Fericitul Ieronim 175 şi în Testamentum Domini nostri Jesu 
Chrisi 16, 

După unele păreri însă, nu s-ar putea susţine în chip absolut sigur 
că denumirea de tunica linea şi xoâmpms din scrierile bisericeşti dintre 
veacurile al IV-lea şi al VII-lea s-ar referi întotdeauna la veşmântul 
liturgic propriu-zis, iar nu şi la cel din uzul profan câteodată 117. Faptul 
însă că stiharul (xo061pns) se găseşte numărat între veșmintele liturgice 
la începutul veacului al VIII-lea în comentariul Sfântului Gherman 1 al 
Constantinopolului 175 dovedeşte în chip categoric că el se afla deja în 
întrebuințarea mai veche şi deci orice îndoială este înlăturată. 

Din toate documentele, în care se găseşte menţionat, reiese că în 
vechime stiharul se confecţiona din pânză sau țesătură albă de in. Mai 
târziu s-a introdus şi obiceiul stiharelor de culoare roşie, purpurie sau 
stacojie, dar numai pentru cele care se purtau de arhiereu, ca un semn 
de distincţie 17%, Uneori, stiharele arhiereşti se distingeau, ca şi vechea 
tunică senatorială greco-romană, prin dungarea lor de sus până jos cu 
acei «clavi» sau «xorapuoi», adică râuri, linii sau fâşii de culoare roşie- 
purpurie pe fond alb. De la aceste şiruri sau rânduri (orixo:) a rămas 
numele de stihar (omxXăpto+), adică veşmânt cu linii. 

În evul mediu stiharele arhiereşti se împodobeau, uneori, precum 
menționează Balsamon 1%, cu triunghiuri (spţoa) ori cu cruci combi- 
nate din patru litere gamma de tipar (Yappuăma) 181. Cu vremea s-a ajuns 
da obiceiul din uzul de astăzi ca, pentru stihare, să se întrebuinţeze 
materiale de orice culoare. 


172. Eusebiu, Istoria bisericească, cart. X, cap. 4. 

173. SI. Grigorie de Nazianz, Cuvântarca V, n. 4, P. G., XXXV, col. 668. 

174. Si. loan Gură de Aur, Omilia LXXXII la Matei, P. G., LVIII, col, 745, 

175. Fer. Ieronim, Epistola LX ad Heliodorum, 13, P. L., XXII, col. 597; Epistola 
LXIV ad Fabiolam, P. L., XXII, col. 613; Dialog contra pelagienilor, P. L., XXIX, 
col. 547—548; Comenitar la lezechiel, 33—34, P. L., XXV, col, 437, 

176. Ea. Ign. Ephr. Rahmani, 1, 24, p. 83. 

177. O astiel de rezervă la J]. Braun, Die lifurgische Gewandung..., p. 74. 

178. Sf. Gherman 1 al Constantinopolului, op. cit., P. G., XCVIII, col. 393 A. 

179. Ibldem. Simion, arhiepiscopul Tesalonicului, Despre Siânia Liturghie, 
Cap. 79. 

180. Balsamon,  Medizat jo âroxpioeis (Meditaţii adică Răspunsuri), P. G,, 
CĂXXXVIII, col. 1021 D. 

181. Cf. P. Bernardakis, Les ornements lilurgiques chez les Grecs, în «Echos 
d'Orient», î. V (1901—1902), p. 129—130. 

Stiharul este un veşmânt comun celor trei trepte ierarhice. Cel dia- 
conesc, fiind un veşmânt exterior, se face dintr-o stofă compactă şi bogat 
ornamentată. El cade drept, iar mânecile sunt deschise la capăt şi tivite 
cu galon, spre deosebire de stiharul. preoţesc şi arhieresc, care, purtân- 
du-se pe dedesubt, se face dintr-o materie mai subţire, de obicei de 
culoare unică şi fără ornamentaţii în țesătură. Şi clericii inferiori, adică 
ipodiaconii, citeţii şi cântăreții hirotesiţi pot să poarte stihar în serviciu, 
de forma celui diaconesc. 

În ceea ce priveşte semnificaţia simbolică a stiharului, s-ar putea 
spune că la nici un alt veșmânt liturgic nu şi-au găsit aplicare mai mult 
ca aici toate cele trei direcţii ale ermineuticii liturgice. În general, ideea 
fundamentală a acestui simbolism stă în legătură cu vechea culoare albă 
a stiharului. Printr-o astfel de culoare, el «arată dumnezeiasca 
strălucire, pe care preotul o slujeşte credincioşilor prin Evanghelie şi 
prin celelalte» 1%, precum şi «imbrăcămintea cea mai curată şi fără de 
patimă a slavei lui Dumnezeu» 1%. Aplicând această idee persoanei Mân- 
tuitorului, îmbrăcarea cu stiharul semnifică sfințenia şi curăţia naturii 
Lui umane, pe care El a luat-o prin întrupare în starea de nevinovăție 
in care aceasta a fost creată la început de Dumnezeu 18. Ea aminteşte 
lumina de la Schimbarea la faţă pe muntele Taborului, când hainele 
Sale «s-au făcut strălucitoare şi albe precum e zăpada» (Marcu 9, 3), 
precum şi giulgiul cel curat cu care a fost înfăşurat Trupul Său, când 
a fost pus in mormânt 1%. 

Stiharul de culoare roşie simbolizează Sfânta Patimă a Domnului, 
Care S-a intrupat, Și-a vărsat sângele pe cruce pentru mântuirea noas- 
tră 16, precum şi hlamida stacojie în care a fost îmbrăcat de ostaşi în 
batjocură (Matei 27, 28) 187. Aceeaşi semnificaţie o atribuie unii au- 
tori şi râurilor sau fâşiilor purpurii de pe stiharul arhieresc 18, iar uneori 
acestea sunt socotite ca simbol al darurilor deosebite ce-i sunt date de 
sus arhiereului, dar mai ales darul învăţăturii, care trebuie să se reverse 
printr-însul spre folosul credincioşilor, ca nişte «râuri de apă vie» (Ioan 
7, 38) 189. Deosebit de aceasta, liniile sau fâşiile purpurii, ce alternau cu 
spaţii albe, erau privite ca simbol al sângelui şi apei care au curs din 


182. Simion, arhiepiscopul Tesalonicului, Explicare despre sfânta biserică, P. G., 
CLV, col. 712, trad. rom., p. 255; cf. şi Sf. Gherman I al Constantinopolului, op. cit. 
P. G., XCVIII, col. 393 C: «Stiharul, care este alb, arată strălucirea Dumnezeirii şi 
felul de viaţă strălucitor al preotului». 

183. Simion, arhiepiscopul Tesalonicului, Despre sfintele hirotonii, cap. 163, 
P. G., CLV, col. 368. 

184. Ildem, Despre Siânta Liturghie, cap. 79, P. G., CLV, col, 255—256. 

185. Ghenadie, fost episcop de Argeș, Lilurgica sau explicația serviciului divin, 
București, 1877, p. 13. 

186. Simion, arhiepiscopul Tesalonicului, Despre Slânta Liturghie, cap. 79, 
P. G., CLV, col. 255; Sf. Gherman I al Constantinopolului, op. cit., P. G., XCVIII, 
col. 393 B. 

187. Sf. Gherman 1 al Constantinopolului, op. şi loc. cit. 

188. Simion, arhiepiscopul Tesalonicului, Despre Siânia Liturghie, cap. 79. 

189. Ibidem. 

coasta Domnului 1%. In ceea ce privește acele trigonia, Balsamon zice 
că ele închipuiau pe Mântuitorul, Care este piatra cea din capul un- 
ghiului 191. 

Cu aplicaţie la liturghisitori, care, prin însăşi sarcina lor, au rându- 
iala slujbei îngereşti 192, stiharul le aminteşte, prin culoarea sa deschisă, 
de îmbrăcămintea luminată a îngerilor, care, ca şi cel de la mor- 
mânt, s-au arătat în veşminte strălucitoare şi, ca atare, de curăţia 
trupului şi sufletului cu care se cuvine să îndeplinească dumnezeiasca 
slujbă ; în acelaşi timp, această culoare este simbolul bucuriei spirituale, 
de care trebuie să fie plin sufletul liturghisitorilor, pentru că au fost 
chemaţi la o astfel de demnitate. Tocmai acest sens se găseşte indicat 
de rugăciunea ce se spune de liturghisitori la îmbrăcarea stiharului : 
«Bucura-se-va sufletul meu întru Domnul, că m-a îmbrăcat în veş- 
mântul mântuirii şi cu haina veseliei m-a acoperit ; ca unui mire mi-a 
pus cunună, şi ca pe o mireasă m-a împodobit cu podoabă» (Isaia 61, 10). 

Peste stihar, diaconul pune orarul  (opăprov sau bpăptov şi 6păptov). 
Acesta este o fâşie lungă, care se aşază pe umărul stâng şi, după obiceiul 
luat de prin veacul al XVIII-lea, capătul din faţă se petrece în diagonală 
peste piept şi, trecându-l pe sub braţul drept, este adus prin spate 
iarăşi peste umărul stâng, atârnând astfel acest capăt în faţă, iar celălalt 
pe spate. Fără aceste veşminte, diaconul nu poate lua parte la săvârşi- 
rea nici unui serviciu religios. 

Asupra originii filologice a denumirii, precum şi cu privire lă forma 
inițială a veșmântului din care derivă orarul, părerile sunt diferite. 
Pornind de la faptul că diaconul ţine ridicat capătul din faţă a! orarului 
cu trei degete de la mâna dreaptă în timpul ecteniilor, și indică cu el 
în alte momente ale slujbei ordinea cântărilor, lecturilor şi altor lucrări, 
unii conchid că denumirea de orar provine de la verbul latin orare (a 
se ruga). Alţii o fac să derive de la substantivul grec wpa (oră), deoa- 
rece diaconul semnalează cu capătul orarului ora sau timpul anumitor 
rugăciuni sau obligaţii religioase pentru popor, în timpul oficiului, pre- 
cum şi al anumitor lucrări pentru liturghisitori 19%, În legătură cu această 
ipoteză, orarul este pus în analogie cu acea pânzătură sau batistă pe 
care şeful sinagogii o agita de pe un loc mai ridicat, pentru a indica 
poporului să răspundă «amin», după lecturi. Aceasta ar fi deci originea 
orarului şi cu acest scop ar fi fost introdus în cultul creştin 19%. 

Balsamon, în comentariul la canonul 22 al Sinodului de la Laodi- 
ceea 1% şi Matei Vlastare !% derivă denumirea de orar de la verbul 


190. Cf. P. Bernardakis, op. cit, p. 130. Li 

191. Baisamon, op. cit., col. 1021. 

192. Cf. Simion, arhiepiscopul Tesalonicului, Explicaţie despre slânta biserică, 
trad. rom, cit., p. 255. 

193. Arcudius (cartea VI, cap. 10) şi 1. Bona, Rerum liturgicarum libri duo, 
Lutetiae Parisiorum, 1676, cartea 1, cap. 24, p. 352. 

194. P. Lebedev, op. cit., p. 185. Dr. V. Mitrofanovici şi Dr. T. Tarnavschi 
op. cit., p. 231. 

195. Sintagma ateniană, II, 191. 

196. Sintagma ateniană, VI, 252. 

dpău-ă (văd, observ) şi de la substantivul pa (grijă, atenţiune) 1%, de- 
oarece «diaconul are sarcina să fie atent la observarea bunei rânduieli 
a slujbelor» 1%. Simion, arhiepiscopul Tesalonicului, crede că termenul 
de orar provine de la verbul upaiGer, a înfrumuseţa, a împodobi, «în- 
trucât diaconul se înfrumuseţează cu dânsul ca şi cu nişte aripi şi se 
acoperă cu cucernicie şi cu bunătate» 1%. 

Deşi aceste explicaţii nu apar chiar neverosimile, ele sunt totuşi 
unilaterale. Mai probabilă şi în general admisă este ipoteza care pune la 
originea denumirii de orar cuvântul latin os-oris, gură, față. Orarul nu 
ar fi în acest caz decât o formă stilizată a vechiului orarium din costu- 
mul roman, o pânzătură de in, în felul unui şervet sau ştergar, o batistă 
sau o basma, ce se întrebuința de persoanele de un anumit rang 
pentru ştergerea gurii și a sudorii de pe faţă. Făcea deci la origine 
serviciul de sudarium, a cărui variantă era mappa sau mappula, o pân- 
zătură cu aceeaşi destinaţie. Orarul intrase în cele din urmă în între- 
buinţarea ambelor sexe, fiind purtat în jurul gâtului, ca o cravată de 
către bărbaţi, iar de femei, ca un fel de şal sau basma, ca protecţie im- 
potriva frigului neaşteptat şi a arșşiței soarelui. Sudarium şi mappa 
(mappula) se purtau însă pe braţul stâng, capetele acestei pânzături 
atârnând în jos. 

Dat fiind scopul acestor obiecte, întrebuinţarea lor era un uz ne- 
despărţit de funcţia de orator şi de cea de cântăreț, întrucât aceștia 
se serveau de ele şi în special de orar pentru a se şterge de sudoare şi 
a-şi menaja vocea. Utilitatea lor se găsea deci la locul ei şi în cultul 
creştin, în legătură cu chemarea de slujitori şi predicatori a membrilor 
clerului. În viaţa civilă, ele erau acordate ca semn de distincţie unora 
dintre funcţionarii imperiali, ajungând cu vremea piese ale costumului 
de ceremonii şi insignă a costumului consulilor, servind ca mijloc pentru 
a da unele semnale ori dispoziţii. Se crede că şi Biserica, urmând acest 
exemplu, a introdus orarul între veșmintele liturgice, pentru a diferenţia 
gradele ierarhice în serviciul divin. 

S-a presupus de asemenea că romanii, când participau la ospeţe ca 
invitaţi, îşi aduceau fiecare cu sine mappa sau mappula, spre a le servi 
pentru şters. Imitând această practică din viața casnică, primii creştini 
ar fi luat obiceiul să facă la fel când veneau la masa euharistică 2%, De 


197. Nicodim Mila, op. cit., vol. II, part. 1, p. 99. 


198. P. Bernardakis, op. cit., p. 138. Cî. si S. Salaville, Liturgies orientales, 
L. p. 175. ; sai 
199. Simion, arhiepiscopul Tesalonicului, Despre sfintele hirotonii, cap. 136. 
200. Dr. Vasile Mitrofanovici şi Dr. T. Tarnavschi, op. cit, p. 231—232; 
P. Bernardakis, op. cit., p. 139; L. Duchesne, op. cit., p. 403, 41011; S. Salaville, 
op. cit., p. 158, 174—175:; L. A. Molien, op. cil., p. 106—109 şi 110, notă; D. Eugâne 
Vandeur, La sainte Messe, 7-âme €d., Paris, 1924, p. 52. pai 

aici s-ar fi ajuns în cele din urmă la instituirea orarului pentru diaconi, 
spre a şterge gura credincioşilor după Sfânta Împărtăşire 21. 

Şi astfel, sub o formă modificată şi adaptată scopurilor şi esteticii 
speciale a cultului, orarium, o variantă mai practică şi mai nobilă a ceea 
ce se întrebuința sub formă de sudarium şi de mappa (mappula), câteşi- 
trele accesorii ale costumului civil al persoanelor de vază, în timpul 
imperiului, a ajuns un veşmânt liturgic. Denumirea greacă de wpăprov ar 
proveni deci de la latinescul «orarium», termen uzual în Biserica Apu- 
seană până în veacul al VIII-lea. În unele texte patristice din veacurile 
al IV-lea — al V-lea şi al VIl-lea — a! VIII-lea ca, de exemplu, la 
Severian din Gabala (+ cca. 408)%?, Sfântul Isidor Pelusiotul (4 cca. 
440) 2% şi Sfântul Gherman I al Constantinopolului 2, orarul este men- 
ționat prin termenul grec 685%, adică țesătură subțire de in. Această 
denumire, ca şi unele comparații din aceleaşi texte ne lasă să înţelegem 
că orarul era de culoare albă. Astăzi insă el se făcea din acelaşi material 
ca şi stiharul. 

În întrebuințarea cultului, orarul a intrat însă cu mult mai înainte 
în Biserica Răsăriteană decât în cea din Apus. La Roma, a fost consa- 
crat ca atare abia prin veacul al IX-lea — al X-lea, după ce fusese 
acceptat în veacurile precedente de Bisericile din Galia şi Spania, sub 
influenţa Orientului 2%». În Răsărit, s-ar putea spune că orarul era un 
veșmânt diaconesc deja înainte de jumătatea veacului al IV-lea, deoa- 
rece în a doua jumătate a acestui veac, Sinodul de la Laodiceea, prin 
canoanele 22 și 23, interzice obiceiul luat de ipodiaconi, de citeţi şi 
de psalţi de a purta orarul diaconesc pe umăr. Astăzi, orarul este folosit 
şi de membrii clerului inferior, dar nu pe umăr, ci încins peste ambele 
capete încrucişate în faţă, în felul în care îl aşază diaconii înşişi înainte 
de momentul împărtăşirii (în timpul Rugăciunii Domnești). 

Semnificaţia simbolică a orarului se inspiră din ideea caracterului 
îngeresc al serviciului îndeplinit de diaconi în Liturghie. Ca atare, 
orarul este privit ca o imagine a aripilor ingereşti 2%. Încingerea și 


201. «Orarion, în vremurile de demult, când diaconii împărtășeau pe creştini 
cu Dumnezeiescul Sânge din sfințitul pahar, era ca o basma sau ştergar, ţinând-o pe 
umărul său, şi după ce se împărtășea fiecare mircan îşi ştergea gura cu aceea». 
Pidalion, tâlc. la can. 23 al Sin. din Laodiceea, trad. rom. editată la Mânăstirea 
Neamţ, 1844. 

202. În Omilia despre Fiul Risipitor, atribuită Sf. loan Gură de Aur, P. G, 
LIX, col. 520 A—B. 

203. Epistola 1, 136, P. G., LXXVIII, col. 272. 

204. Op. cit., P. G., XCVIII, col. 396 B. 

205. Cf. L. A. Molien, op. cil., p. 107. 

206. În Omilia despre fiul risipitor (SE. loan Gură de Aur — Severian din Ga- 
bala) citată mai înainte (la nota 202) se subliniază că fâlfâirile orarului diaconal 
amintesc aripile îngerilor. De asemenea, Siântul Gherman 1 a! Constantinopolului 
(op. cit., P. G., XCVIII, col. 393 C): «Diaconii, după imaginea Puterilor îngereşti, 
merg înainte cu aripile subțiri ale orarelor înguste, ca duhuri slujitoare trimise 
spre servire». — «Ca unul ce are rânduiala slujbei ingereşti, diaconul se înfăşoară 
cu okarul, care arată firea cea nevăzută a Ingerilor şi care, atârnând pe umeri, 
înseamnă aripi». Simion, arhiepiscopul Tesalonicului, Despre slintele  hirotonii, 
cap. 173. 

încrucișarea orarului în timpul Rugăciunii Domnești, în vederea apro- 
pierii de Sfintele Taine, pentru împărtăşire, sunt privite ca un simbol 
prin care diaconul «aminteşte umilinţa arătată de Mântuitorul, când a 
spălat şi a şters picioarele ucenicilor Săi» *%. în acest caz, orarul ar 
simboliza ştergarul cu care Mântuitorul era încins la Cina cea de Taină, 
când a spălat şi a şters picioarele ucenicilor (loan 13, 5). Încingând 
orarul, diaconul ţine deci să arate sfiala, cucernicia şi îmbunătăţirea 
sufletească cu care se apropie de Sfânta Împărtășanie, urmând astfel 
serafimilor, care «cu două aripi işi acoperă feţele, cu două picioarele, 
iar cu două zboară, strigând : «Sfânt, Sfânt, Sfânt» 2%, De aceea, pentru 
a se sublinia rânduiala îngerească a slujbei diaconilor, se înscriau în 
trecut pe orarul lor cuvintele din Isaia 6, 3: «Sfânt, Sfânt, Sfânt, 
Domnul Savaot...» 2%. Prin marcarea sau înscrierea acestui text se ex- 
plică, poate, faptul că orarul este singurul veșmânt pentru care a rămas 
neiînscrisă în Liturghier formula de rugăciune la punerea lui. Respectând 
deci tradiţia şi logica, se impune ca diaconul să folosească la momentul 
cuvenit textul menţionat, pe care ediţiile Liturghierului se cuvine să-l 
insereze în cuprinsul lor, la capitolul pentru îmbrăcarea sfintelor 
veşminte. 

Înveşmântarea diaconului pentru slujba Liturghiei se încheie cu 
punerea mdânecuţelor (smipavizia, Entuavira) sau rucavițelor (slav. nari- 
kaviţa), după ce le sărută peste semnul crucii de pe ele, întâi pe cea 
din dreapta şi apoi pe cea din stânga. Mânecuţele sunt proprii atât 
preotului cât şi arhiereului, cu deosebirea că aceştia le pun peste ca- 
pătul mânecilor stiharului, strângându-le cu ele, spre a nu fi stingheriţi 
în lucrările sfinte, iar nu ca diaconii, peste manşetele reverendei şi deci 
pe sub mânecile stiharului. La celelalte servicii divine, mânecuţele nu 
sunt obligatorii pentru îmbrăcămintea diaconului. 

Deşi Liturghierul prevede şi pentru diaconi recitarea rugăciunilor 
respective la punerea fiecărei mânecuţe, totuşi menţionarea mânecuţelor 
este omisă din formula prin care diaconul cere la inceput binecuvânta- 
rea preotului pentru îmbrăcare («Binecuvintează, stăpâne, stiharul dim- 
preună cu orarul”). Explicaţia trebuie căutată, desigur, în faptul că 
dreptul de a purta mânecuţe fiind acordat diaconilor mai târziu, precum 
vom vedea, textul Liturghierului nu a fost pus la curent cu noua situa- 
ţie, transmițându-se mecanic cuprinsul manuscriselor în forma lor ante- 
rioară. Este necesar deci ca formula de mai sus să fie întregită cu 
expresia : «şi cu mânecuţele». De altfel, se pare că introducerea mâne- 
cuţelor în costumul liturgic se datoreşte la origine unei concesii impe- 
riale, care s-a extins ulterior de la arhiereu şi la celelalte două trepte 
ale ierarhiei bisericeşti. 

Mai înainte, rolul mânecuţelor pentru strângerea manşetelor 
stiharului preoţesc şi arhieresc îl îndeplineau, se pare, nişte bentiţe 


207. Sf. Isidor Pelusiotul, op. şi loc. cit. Cf. şi Pseudo-Gherman, op. cit. 
P. G., XCVIII, col. 3% B. 

208. Simion, arhiepiscopul Tesalonicului, Despre sfintele hirotonii, cap. 174. 

209. Pan N. Trembela, op. cit., p. 231. 

(Awpia), 210 formând un fel de garnituri aplicate la manşetele veşmântu- 
lui. Cu vremea, s-a ajuns la obiceiul practic de a se detaşa aceste piese 
pentru a fi curățate sau pentru a fi întrebuințate la alte stihare, reali- 
zându-se astfel forma de sine stătătoare reprezentată prin mânecuţe 211. 

Este de observat totuşi că originea acestui obiect al costumului 
liturgic este mai obscură decât a celorlalte veşminte sacerdotale. Căci, 
fără îndoială, nu se poate admite că mânecuţele ar deriva din acel şter- 
gar purtat pe mână, numit mappa ori mappula, cum presupun unii 
autori apuseni 212 şi chiar răsăriteni 215, precum nici din mănuşile pe 
care le purtau împărații când intrau în altar pentru a primi Sfânta 
Euharistie 211, Cert este că mânecuţele au constituit la început unul din 
articolele exclusiv ale costumului împăraţilor bizantini. Aceştia au 
acordat și patriarhilor, ca o distincţie, dreptul de a le purta, favoare 
care s-a extins mai în urmă şi la episcopi 215, Membrii înaltei ierarhii 
le-au trecut mai târziu și demnitarilor bisericeşti, iar cu timpul mâne- 
cuţele au ajuns comune preoţilor, precum şi arhidiaconilor şi proto- 
diaconilor. Până în veacul al XV-lea, diaconii încă nu ajunseseră să se 
folosească de rucaviţe, căci Simion, arhiepiscopul Tesalonicului, nu le 
menţionează în scrierile sale decât intre veșmintele arhiereului și preo- 
tului 216, El se exprimă categoric chiar : «Diaconul are stihar şi orar» 217. 
Ulterior, poate prin veacul al XVII-lea, ele s-au generalizat la toţi 
diaconii 238, . 

Așa precum rezultă din spiritul textelor ce se recită la punerea lor 
(eş. 15, 6 şi Ps. 118, 73), mânecuţele simbolizează în general puterea 
întăritoare dată de Dumnezeu liturghisitorilor de a săvârşi toate cele 
ale serviciului divin 219, Alteori; şi în special mânecuţele arhiereului şi 


210. Gherman 1 al Constantinopolului, op. cil., P. G., XCVIII, col. 3% B. Cu 
acelaşi termen de Awpta Si. Gherman desemnează şi fâşiile ornamentale, în cu- 
loarea purpurei, ce cădeau în lungul stiharului. 

211. J. Braun, op. cit., p. 100. 

212. Ca, de exemplu, indirect, L. Duchesne, op. cit., p. 104. 

213. Ca Dr. Vasile Mitrofanovici şi Dr. T. Tarnavschi, Liturgica... p. 231. 

214. Ipoteză formulată de P. Bernardakis, op. cit., p. 131. 

215. Precum rezultă din scrisoarea lui Balsamon către Marcu al Alexandriei, 
aceasta era situaţia la finele veacului al XII-lea, când privilegiul de a uza de 
mânecuţe la slujbă nu-l aveau nici egumenii, nici protopopii, P. G., CXXXVIII, 
col. 997. 

216. Simion, arhiepiscopul Tesalonicului; Despre Sfânta Liturghie, cap. 8! şi 83. 

217. ldem, Explicarea despre slânta biserică, trad. rom. cit., p. 255. 

218. După părerea prof. A. Neselovski, Cinăi hirotei 1 hirotonii, Kameneţ-Po- 
dolsk, 1906, p. 161, la Dom Placide de Meester, op. cit., p. 59. n. 6. Cf. şi J. Braun, 
op. cit., p. 98—101. 

219. «Mânecutele... înseamnă lucrarea a toate cele ce sunt ale lui Dumnezeu». 
Simion, arhiepiscopul Tesalonicului, Despre Siânta Liturghie, cap. 81; «Rucaviţele 
închipuind Imcrarea lui Dumnezeu cea atottăcătoare și că Însuşi lisus, prin mâinile 
Sale, şi-a făcut jertia Trupului şi Sângelui Său». ldem, Explicare despre sfânta 
biserică, trad. rom., p. 256. CI. şi P. Lebedev, op. cil., p. 185. Ghenadie, fost episcop 
de Argeș, op. cit., p. 15. Gabriel Răşcanu, Liturgica..., București, 1876, p. 18.. 

preotului, sunt privite ca imaginea legăturilor cu care au fost strânse 
mâinile Mântuitorului atunci când a fost dus la Caiafa şi Pilat 22%. 


b) Înveșmântarea preotului. — Stiharul şi mânecuţele sunt, precum 
s-a spus, comune costumului liturgic al tuturor celor trei trepte ierar- 
hice. În loc de orar, preotul şi arhiereul pun epitrahilul (Ezrpaxjhov şi de 
asemenea nepirpa'jho” şi mempaxmiov), adică un veșmânt pus pe după 
gât sau împrejurul grumazului. 

De fapt, epitrahilul este un orar pus pe după gât, ambele capete 
atârnând egal în faţă 21, peste umeri, unite fiind din distanţă în dis- 
tanță prin nişte butoni sau altfel, ca în trecut şi cum se vede uneori 
chiar astăzi ; de cele mai multe ori, ambele laturi sunt cusute sau 
unite una lângă alta sau formează o singură bucată cu o deschizătură 
în partea de sus, spre a putea fi introdus pe după gât. În timpurile 
mai noi s-a generalizat însă obiceiul ca epitrahilul să fie croit dintr-o 
singură bucată de stofă prețioasă, de același fel cu felonul şi mânecu- 
țele, garnisindu-se pe toate laturile cu galon, iar în partea de jos cu 
două rânduri de franjuri de fir, dintre care unul ceva mai sus şi anume 
sub semnul unei cruci mari cu piedestal, aplicată tot din galon de fir. 
Culoarea epitrahilului a fost în vechime şi chiar către finele evului 
mediu, albă, ca a tuturor veşmintelor sacerdotale în general22%, iar 
după aceea, până astăzi, s-a confecţionat din stofe de culori şi desene 
diferite. 


Din cele de mai sus se înţelege uşor că originea epitrahilului este 
aceeaşi ca şi a orarului. Prima menţiune scrisă despre el o face Sfântul 
Gherman I al Constantinopolului, la începutul veacului al VIII-lea 2%. 
Schimbarea orarului în epitrahil la preot şi arhiereu, prin trecerea lui 
și peste umărul drept, spre a-l purta astfel pe după gât, iar nu numai 
pe umărul stâng, ca diaconul, este marcarea puterii în plus, acordată 
prin hirotonie ultimelor două trepte ierarhice, de a săvârşi Sfintele 
Taine şi celelalte ierurgii. Transformarea orarului în epitrahil mai 
indică pentru preot şi faptul că el nu este scutit cu desăvârşire de darul 
servirii, care este în principiu al diaconului, deoarece în lipsa acestuia 
va avea de îndeplinit şi obligaţiile diaconiei 2%. 


220. Sf. Gherman 1 al Constantinopolului, op. cit., P. G., XCVIII, col. 395 C; 
Simion, arhiepiscopul Tesalonicului, Explicare despre sfânta biserică, trad. rom. cit., 
p. 256; Ghenadie, fost episcop de Argeş, op. cit., p. 15; Dr. V. Mitrofanovici şi 
Dr. T. Tarnavschi, Liiurgica..., p. 231. 

221. Simion, arhiepiscopul Tesalonicului, Despre slintele hirotonii (trad. rom. 
cit., p. 181): «Deci arhiereul... ia orarul de pe umărul din stânga şi îl pune pe cel 
din dreapta, fiind amândouă părţile în faţă, care atunci se cheamă epitrahil». 

202. Simion, arhiepiscopul Tesalonicului, Despre Sfânta Liturghie, cap. 83; 
S. Salaville, op. cit., p. 159—160; J. Braun, op. cit., p. 607. 

223. Sf. Gherman 1 al Constantinopolului, op. cit., P. G., XCVIII, 393 D. 

224. Simion, arhiepiscopul Tesalonicului, Despre sfintele hirotonii, cap. 173 
şi 180. P. Lebedev, op. cit., p: 187. Credem 'că este forțat să se pună în analogie 
(cum se face uneori, că, de exemplu, P. Lebedev) epitrahilui cu efodul, cu care 
arhiereul Vechiului Testament îşi acoperea umerli la rugăciune. 

Epitrahilul este un veșmânt liturgic absolut indispensabil preotului 
şi arhiereului la orice serviciu religios, oricât de mic. La unele din 
acestea, preotul îl însoţeşte şi de felon, iar arhiereul de omofor, aşa 
precum este stabilită rânduiala bisericească pentru fiecare, în Evhologhiu. 
Obligativitatea purtării epitrahilului la orice serviciu sau moliftă este 
atât de strictă, încât Simion, arhiepiscopul Tesalonicului, recomandă că, 
în împrejurări de forță majoră, când nu s-ar găsi un epitrahil la înde- 
mână, să se pună în chip de epitrahil brâul, o altă pânzătură sau chiar 
o bucată de funie, după ce au fost binecuvântate în scopul acestei între- 
buințări, iar după aceea să fie păstrate intr-un loc deosebit sau folosite 
în scopuri sfinte 2%, În practica mânăstirească însă s-a luat obiceiul ca 
la rugăciunile Miezonopticii, care se fac in tinda bisericii, precum şi la 
slujba Ceasurilor şi Pavecerniţei, să nu se pună epitrahil 2%. 

Simbolismul epitrahilului urmează direcţiile indicate de Sfântul 
Gherman I, patriarhul Constantinopolului, și de Simion, arhiepiscopul 
Tesalonicului. Pornind pe de o parte de la faptul că epitrahilul este pur- 
tat pe după grumaz, i se atribuie semnificația jugului (sarcinii) cel bun 
al preoţiei lui Hristos 227, însemnând anume ca preotul să îndeplinească 
cu smerenie şi cucernicie sarcinile preoţiei, supunându-se Mântuito- 
rului, întrucât preotul săvârşeşte Sfintele Taine in numele lui Hristos, 
ca împreună-lucrător al lui Hristos, Care este izvorul Tainelor 2%. Un alt 
aspect al acestui simbolism îl aflăm la Sfântul Gherman 1 al Constantino- 
polului, după care «epitrahilul înseamnă ştreangul cu care Hristos, fiind 
legat de gât din ordinul arhiereului, era tras inainte pe când mergea la 
Patimă» 2%. «Partea dreaptă a epitrahilului închipuieşte trestia pe care 
I-au dat-o lui Hristos în mâna dreaptă, bătându-şi joc de EL, iar partea 
stângă înseamnă purtarea crucii pe umerii Săi» 2%. În sfârşit, sensul cel 
mai corespunzător derivă din însăşi întrebuințarea epitrahilului, şi 
anume că el simbolizează harul coborât de sus asupra preotului și 
puterea dobândită astfel de a-l comunica credincioşilor prin Sfintele 
Taine şi alte ierurgii, de unde a şi intrat în practică obiceiul de a-l 
pune pe capul creștinilor la anumite servicii, aşa precum odinioară 
Sfinţii Apostoli îşi puneau mâinile pe capetele lor. Acest sens este, 
de altfel, în concordanță cu rugăciunea ce se rosteşte de preot şi de 
arhiereu la punerea epitrahilului : «Binecuvântat este Dumnezeu cel 
ce varsă harul Său peste preoţii Săi, ca mirul pe cap, ce se coboară pe 


225. Simion, arhiepiscopul Tesalonicului, Despre siânia biserică, trad. rom. 
cit., p. 256 şi Răspunsuri la întrebările unui arhiereu, Întreb. 17. Ibidem, p. 315—316. 


226. Simion, arhiepiscopul Tesalonicului, Răspunsuri..., Întreb. 17, trad. rom. 
cil., p. 316. 


227. idem, Despre sfintele hirotonii, cap. 181. Simion, arhiepiscopul Tesaloni- 
cului, zicea că mutarea capătului dinapoi al orarului tot în faţă «face pe cel hiro- 
tonit a fi ca într-un jug» (Despre sfintele hirotonii, cap. 180). 


228. Ibidem, cap. 180 şi Explicare despre slânia biserică, trad. rom. cit., p. 25, 
229. Simion, arhiepiscopul Tesalonicului, Despre siintele hirotonii, cap. 181. 
230. Sf. Gherman 1 al Constantinopolului, op. cit., P. G., XCVIII, col. 393 Dp. 

barbă, pe barba lui Aaron, ce se pogoară pe marginea veșmintelor iui» 
(Ps. 132, 2—3) 234. 

După unele interpretări, franjurile care garnisesc partea de jos a 
epitrahilului, ca anexe la ultimele două galoane transversale, ar închipui 
sufletele credincioşilor, a căror mântuire este lăsată în răspunderea 
preoţilor 22. 

Aşa precum face la îmbrăcarea oricăruia din celelalte veşminte li- 
turgice, preotul şi arhiereu] binecuvintează epitrahilul, sărutând apoi 
semnul crucii din partea lui de sus, mai înainte de a-l aşeza pe după 
grumaz, cu recitarea rugăciunii respeciive din Liturghier. 

Binecuvântând apoi şi sărutând brâul (lwm) sau cingătoarea, care 
este o fâşie sau un cordon ingust, preotul şi episcopul îşi fixează cu 
el stiharul şi epitrahilul, în jurul mijlocului. De obicei, capetele brâului 
se termină cu nişte şireturi pentru a se încheia la spate. În acest caz, 
pe partea din față brâul are aplicată o cruce din galon ori broderie. 
Până nu de mult se practica şi forma de brâu cu capete ce se încheiau 
în faţă printr-o pafta. La început, brâul era, desigur, de culoare albă 2%, 
ca toate celelalte veşminte, iar în veacurile din urmă el se face din 
aceeaşi stofă şi în aceeaşi culoare cu felonul, epitrahilul și mânecuţele. 

Deși cingătoarea nu intra în numărul veşmintelor din ținuta de 
oraş a lumii greco-romane, totuşi, în viața obişnuită ea se întrebuința în 
toate părţile în care se purtau haine lungi şi largi 25. Folosirea brâului 
a izvorât, cu alte cuvinte, din necesitatea practică de a se asigura prin 
el comoditatea în mișcări, în cursul lucrărilor. Este firesc deci ca cin- 
gătoarea să fie tot atât de veche între veșmintele liturgice ca și stiharul, 
de care se găseşte legată la originea ei. Nu este, prin urmare, cazul să 
se creadă neapărat că brâul a intrat în rândul veșmintelor sacerdotale 
creştine direct din Vechiul Testament, unde era purtat de preoți şi 
arhierei ; ca distinoție, la aceştia din urmă era lucrat din aceeași stofă 
ca şi efodul, adică în fire de aur şi mătase din diferite culori (leş. 28, 
6, 8, 39 şi 40). 

În cursul istoriei, brâul se găseşte menţionat de mai multe ori, dar 
inainte de veacul al IX-lea, aceste date se referă atât la cingătoarea din 
costumul profan sau zilnic 2% cât şi la cea din costumul monahilor, aşa 
precum se constată în regulile lui Ioan Casian şi în cele ale Sfântului 


231. Simion, arhiepiscopul Tesalonicului, Despre Sfânta Liturghie, cap. 81 și 
Explicare despre slânla biserică, trad. rom. cit., p. 256, 

232. P. Bernardakis, op. cit., p. 130. 

233. Un pasaj în formă confuză din scrierile lui Simion, arhiepiscopul Tesalo- 
nicului (Despre siintele hirotonii, cap. 163) pare a se referi și la o cingătoare a 
ipodiaconului, Cf. şi J. Braun, op. cul., p. 115 ş. u. Nu este exclus să fie vorba aici 
doar de orarul încins cruciș. 

234. Simion, arhiepiscopul Tesalonicului, Despre Siânta Liturghie, cap. 83. 

235. P. Lebedev, op. cit, p. 186. 

236. Ca, de exemplu, la Fer. Ieronim, Epistola CXXVIII ad Fabiolam şi la 
Ioan Diaconul, Vita $. Gregorii Magni, cart. VI, cap. 80. 

Benedict %7. Între veşmintele liturgice, brâul este citat pentru prima 
dată în comentariul patriarhului constantinopolitan Gherman 12%. 

Pe temeiul funoției de susținere pe care o îndeplineşte în general 
brâul sau cingătoarea, acesta a căpătat în erminia liburgică o aplicare 
morală, fiind privit ca simbol al înfrânării şi stăpânirii simțurilor 2%. 
Cu alte cuvinte, brâul închipuie puterea dată de Mântuitorul preoților 
ca să învingă poftele trupeşti, spre a sluji în stare de curăţie Sfânta 
Liturghie 2%. Brâul arată, zice Simion, arhiepiscopul Tesalonicului, «şi 
lucrarea de slujire, căci cel ce slujeşte se încinge» şi «inchipuieşte... 
puterea cea dată preotului de la Dumnezeu peste mijlocul lui» 21!, aşa 
precum însuşi liturghisitorul mărturiseşte prin rugăciunea pe care o 
rosteşte atunci când se încinge : «Binecuvântat este Dumnezeu Cel ce 
mă încinge cu putere şi a făcut fără prihană calea mea, Cel ce întoc- 
meşte picioarele mele ca ale cerbului şi peste cele înalte mă pune» 
(Ps. 17, 35—36). 

Sfântul Gherman I al Constantinopulului, pornind desigur de la 
ideea de prestanţă şi de cuviință a omului încins, zice că brâul arată 
măreţia pe care Hristos, domnind, a încins-o ca pe o putere deosebită 
a Dumnezeirii 242, ceea ce, cu aplicare la preot, ar însemna puterea şi 
demnitatea slujirii primite de liturghisitori de la Mântuitorul. O astfel 
de interpretare se găsește de altfel în concordanţă, precum am văzut, 
cu textul ce se recită la punerea brâului %5, 


După ce s-au încins cu brâul. preoţii cărora li s-au acordat de 
chiriarhul lor ranguri onorifice (în Biserica Ortodoxă Română, începând 
cu “cel de sachelar) pentru merite deosebite pastorale, îşi pun epigonațiul 
sau -bedernita. Aceasta este o bucată rombică de stofă prețioasă, apli- 
cată. pe un carton îmbrăcat, garnisită pe margini cu galon sau franjuri, 
iar în mijloc având o cruce ori chiar o icoană brodată sau pictată. 
Epigonaţiul se poartă în partea dreaptă, atârnat cu un şnur fie pe după 
gât, fie de brâu în aşa fel ca să bată peste genunchi. De aici îi şi vine 
denumirea de epigonaţiu (Ext peste şi Ţovv genunchi); este numit şi 
ipogonațiu (5rd sub şi Yow genunchi), precum şi cu termenul de origine 


237. Rânduiala cuviosului Ioan Cassian, cart. I, cap. 2; Rânduiala cuviosului 
Benedict, cap. 55 (vezi Vechile rânduieli ale vieţii monahale, p. 586 ş.u. și 722 ş.u.). 
Vezi şi J. Braun, op. cit., p. 116 ş.u. 

238, P. G,, XCVIII, col. 383 D. 

239. A se înfățișa descins era încă din vechime o ținută necuviincioasă, ruşi- 
noasă, dezonorantă. De aceea, în sens mora!, cuvântul dissolulus (descins) însemna 
în limbajul comun: dezmălat, desirânal. Aici se găsește explicaţia figurii din 
Epistola 1, 13 a SI. Apostol Petru, care slătuia: «De aceea, încingându-vă şalele 
minţii voastre, fiind înfrânaţi...». L. Molien, op. cit., vol. [, p. t12. 

240. Dr. Vasile Mitrofanovici și Dr, T. Tarnavschi, op. cil., p. 233; Simion, 
arhiepiscopul Tesalonicului, Despre Siânta Liturghie, trad. rom. cit., p. 256, col. 2. 
241. Simion, arhiepiscopui Tesalonicului, Despre Sfânta Liturghie, cap. 81. 

242. Ibidem, col. 393 D. 

243. Spre deosebire de alte interpretări, ca aceea, de exemplu, adoptată de 
Dr. Vasile Mitrofanovici şi Dr. T. Tarnavschi, op. cit. şi loc. cit., P. Lebedev, op. cil. 
p. 186, care privesc brâul ca o amintire despre ştergarul cu care Mântuitorul a şters 
la Cina cea de Taină picioarele ucenicilor Săi. 

slavă  bederniță sau mai exact nabedernită (nasepephnurv — peste 
coapsă). 

Se înțelege deci că epigonaţiul nu este propriu-zis un veșmânt, ci 
un semn distinctiv, care face parte de fapt din costumul arhieresc, 
fiind acordat, precum am spus, numai anumitor preoți. 

În ceea ce priveşte originea, părerile înclină în general să vadă în 
epigonaţiu o transformare a vechii mappa sau mappula, adică a acelei 
batiste, basmale sau ştergar ce se purta pe braţul stâng în costumul de 
gală greco-roman 2%. În tot cazul, epigonaţiul apare în documentele Bise- 
ricii Răsăritene, la început sub numele de Eyxeipro», %5, adică ştergar. El 
pare să fi fost deci un ştergar pe care episcopii Bisericii de Răsărit îl 
purtau la brâu 26 în partea dreaptă, folosindu-se de el cu ocazia spălării 
picioarelor în Joia Mare, la ştergerea picioarelor, în amintirea acestui 
act de smerenie îndeplinit de Mântuitorul la ultima Cină cu ucenicii 
Săi 47. încetând cu vremea această practică, pânzătura respectivă s-a 
transformat, desigur, într-o podoabă sau insignă decorativă a arhiereului, 
luând forma rombică de astăzi. Denumirea de epigonaţiu se întâlnește 
mai întâi în veacul al XII-lea, la canonistul Balsamon %8. 

Bederniţa a căpătat, precum era și firesc, şi o semnificaţie sim- 
bolică, întemeiată, s-ar putea spune, pe poziţia, locul şi felul în care este 
purtată. În rezumat, ea este privită ca un simbol de putere şi de autori- 
tate, dar îndeosebi închipuind «sabia spirituală, care este cuvântul lui 
Dumnezeu» (Efes. 6, 17), cu care arhiereul îndeosebi şi de asemenea şi 
preotul trebuie să fie întrarmaţi pentru biruința împărăției lui Dum- 
nezeu, prin adevăr, blândeţe şi dreptate 219. De altfel, sensul este con- 
firmat de însuși textul rugăciunii ce se recită la punerea epigonațiului : 
«Încinge sabia ta peste coapsa ta, cu podoaba şi frumuseţea ta» (Ps. 44, 
4—6), 

Într-o interpolare făcută după veacul al IX-lea în comentariul litur- 
gic al Sfântului Gherman I al Constantinopolului, epigonaţiul este pri- 


244. J. Braun, op. cit, p. 551; P. Bernardakis, op. cil., p. 131 și 133; S. Sala- 
ville, op. cit., p. 162. 

245. J. Braun, op. cit., p. 551. Comentariul liturgic al lui Soironie a! Ierusali- 
mului, P. G., LXXXVII/AUL, nr. 7, 3, 3988; Comenlatriul liturgic al Sf. Gherman 1 
al Constantinopolului (pasaj interpolat după sec. al IX-lea), P. G., XCVIII, col. 39% B; 
Epistola Patriarhului Nichilor 1 al Constantinopoluiui (829) către Papa Leon al III-lea, 
P. G., CII, col. 1067. 

246. «lar ștergarul (Td dă Eţyeiptov care este la cingătoare...», Sf. Gherman ! 
al Constantinopolului, op. cit., P. G., XCVIII, coi. 396 D. Cf. și J. Braun, op. şi 
loc. cil. 

247, Ct. Dr. Vasile Mitrofanovici şi Dr. T. Tarnavschi, op. cit., p. 234. 

248. Epistola către Marcu al Alexandriei, P. G., CXXXVIII, col. 998. 

249. Simion, arhiepiscopul Tesalonicului, zice că epigonaţiul arată învierea 
Mântuitorului şi deci «biruinta asupra morţii şi nestricăciunea firii noastre şi tăria 
lui Dumnezeu cea mare asupra vicleanului celui muncitor...». «Drept aceea, este în 
chip de armă şi se atârnă la coapsă, unde zic unii că are omul putere şi curățenie». 
Explicare despre slânta biserică, trad. rom. cit., p. 256, col. 2 şi Despre Sfânta Li- 
iurghie, cap. 81. 


8 — Liturghierul explicat 

vit ca o amintire a şervetului cu care Pilat şi-a şters mâinile, excla- 
mând ; «Nevinovat sunt eu de sângele Dreptului acestuia» (Matei 27, 
24) 230. Balsamon %! şi Ghenadie %2, fost episcop de Argeş, consideră că 
epigonaţiul simbolizează fota cu care, fiind încins Mântuitorul la Cina 
cea de Taină, a şters picioarele ucenicilor (Ioan 13, 4, 5). Unii liturgişti 
văa în acest ornament punga pentru milostenii purtată de Apostoli %:, 

Pe deasupra tuturor celorlalte veşminte liturgice, preotul pune 
sjita sau felonul (în lecţiuni diferite:  qedowov şi gedbitov; QatĂovtov 
ȘI pabuov; qevbhov şi qpatvâho» adică veșmânt exterior sau care se 
vede în intregime ; eatbho sau iorma mai veche: edr, pewns 
şi vadâvms ori Qavbims şi eaiwoims ) 1. El este un veşmânt lung şi fără 
mâneci, ca un fel de pelerină cu o deschizătură sus şi pe o mică distanță 
în faţă, pentru a înlesni introducerea lui pe cap, căzând în spate până 
sub genunchi. Pe toate marginile și transversal pe la mijloc este garnisit 
cu galon, iar în spate este împodobit cu o cruce tot din acesta sau 
poartă aplicată chiar o icoană in broderie. Nu este prea greu 
să se recunoască originea felonului sacerdotal în paenula romană 
sau în haina numită cu acelaşi nume de felon la greci, haină obişnuită 
de altfel şi la evrei, cu oarecare particularităţi locale ca, de exemplu, 
împodobirea marginilor ei cu broderii %5. Numai că în serviciul cultului 
creştin vechea paenula a devenit mai suplă, mai ales prin reducerea 
lungimii ei în faţă, spre a se lăsa libertate de mișcare mâinilor în cursul 
lucrărilor slujbei. 

Împreună cu stiharul (tunica), felonul este unul din cele mai vechi 
veşminte liturgice, mai ales că el făcea parte din costumul clericilor în 
viaţa din afară, precum se vede din Epistola a doua către Timotei (4, 13) 
şi din alte scrieri de mai târziu. Se admite însă că felonul a căpătat v 
consacrare exclusiv liturgică, după ce Biserica a intrat în epoca de li- 
bertate 2%, 

Încă din vechimea îndepărtată şi până către finele evului mediu, 
felonul, ca veșmânt liturgic, a fost comun atât preoţilor cât şi episco- 
pilor, mitropoliţilor şi chiar patriarhilor. Au intervenit totuşi unele 
diferențieri prin elementul ornamental. Aşa se pare că, deşi dintru 
început şi până spre finele evului mediu, felonul a fost alb ca, de altfel, 
toate veșmintele liturgice în general %7, totuşi uzul a cunoscut şi feloane 
de culoare roşie-purpurie 25. Ştiut fiind că o astfel de culoare era admisă 


250. P. G., XCVIII, col. 396B. 

251. Op. şi loc, cil. 

252. Lilurgica..., p. 18. 

253. S. Salaville, op. cit., p. 163. 

254. Leon Ciugnet, op. cit., p. 161. 

255. Dr. Vasile Mitrofanovici şi Dr. T. Tarnavschi, Liturgica..., p. 234. 

256, J. Braun, op. cit., p. 246. 

257. Simion, arhiepiscopul Tesalonicului, Despre Siânta Liturghie, cap. 83 
și Despre slintele hirotonii, cap. 18]. 

258. Despre feloane de aceaslă culoare face mențiune Dimitrie Chomatin, arhi- 
episcop de Ohrida, în sec. al XII-lea, în Scrisoarea adresată lui Constantin Caba- 
sila, mitropolitul din Dyrrachion, P. G., CXLX, col. 949. 

pentru stiharul arhiereului 2%, se poate deduce că felonul episcopilor se 
făcea din stofă purpurie. La o astfel de concluzie ne-ar putea duce şi 
faptul că în Comentariul liturgic al Sfântului Gherman 1 al Constan- 
tinopolului 20 felonul este comparat cu hlamida roşie cu care a fost 
îmbrăcat spre batjocură Mântuitorul, în timpul Patimilor. Pe de altă 
parte, într-o epocă îndepărtată, care nu se poate determina, patriarhul 
se bucura de privilegiul de a purta polistavrion ( modvarasprov ), adică 
un felon ornamentat pe tot fondul său alb cu multe cruci negre sau 
chiar roşii 21, Mai târziu, când patriarhul a început să poarte sacos, 
areptul de a purta polistavrion a fost acordat şi mitropoliţilor, dar nu 
şi celorlalți episcopi 22. 

Stita fiind veşmântul cel de deasupra, care acoperă aproape com- 
plet pe trei părți întreaga înveşmântare liturgică a preotului, dă, s-ar 
putea spune, tonul ca aspect, îndeosebi prin culoarea şi calitatea mate- 
rialului. În Biserica Ortodoxă nu există un rit strict al culorilor formulat 
oficial, ca în Biserica Romano-Catolică, unde sunt admise cinci 
culori liturgice (alb, roşu, verde, violet şi negru). Totuşi, practica 
bisericească a consacrat unele uzanțe, care se găseau respectate încă în 
prima jumătate a veacului al XV-lea, precum ne încredinţează scrierile 
arhiepiscopului Simion al Tesalonicului. Astfel, veşmintele de culoare 
albă sunt preferate şi astăzi îndeosebi pentru marile praznice şi mai 
ales în timpul Cincizecimii, ca simbol al bucuriei, curăţiei şi luminării ; 
cele pe fond roşu-stacojiu, pentru zilele postului şi sărbătorilor marti- 
rilor, în semn de pocăință şi tristeţe, precum şi cele de culoare neagră 
în zilele cu Liturghia Darurilor mai înainte sfințite, în Vinerea Sfintelor 
Patimi şi la înmormântări, în semn de întristare %5. Este de observat însă 
că, în uzul curent, culorile liturgice au rămas indiferente, mai ales pentru 
sărbătorile la care era obişnuită culoarea albă. Este totuşi o datorie să se 
reintre în cadrul vechii tradiţii, folosindu-se la marile praznice şi chiar 
duminica veşminte dacă nu chiar albe, apoi cel puţin apropiate de 
această nuanţă, observându-se cu stricteţe ca din țesătura lor să nu lip- 


259. Simion, arhiepiscopul Tesalonicului, Despre Slânta Liturghie, cap. 79. 

260. P. G., XCVIII, col. 39% D. 

261. S. Salaville, op. cit., p. 165 şi T. Balsamon, Răspuns 37 către Marcu 
al Alexandriei, P. G., CXXXVIII, col. 989, la J. Braun, op. cit., p. 237. 

262. Simion, arhiepiscopul Tesalonicului, Explicare despre sfânta biserică, 
trad. rom. cit., p. 257 şi Răspunsuri la întrebările unui arhiereu, Întreb. 19, p. 316. 

263. Dr. Vasile Mitrotanovici şi Dr. T. Tarnavschi, op. cit., p. 230; Simion, 
arhiepiscopul Tesalonicului, Despre Sfânta Liturghie, cap. 83; Despre sfintele rugă- 
ciuni, cap. 352; P. Bernardakis, op. cit., p. 129; S. Salaville, op. cit., p. 159, 160. 
Nu se găseau deci pe deplin în curent cu tradiţia noastră afirmaţiile şi propunerile 
făcute de episcopul Nifon al Dunării de Jos, într-o intervenţie incidentală în şedinţa 
Sfântului Sinod al Bisericii Ortodoxe Române din ziua de 29 octombrie 1912 (vezi 
«Biserica Ortodoxă Română», XXXVI (1913), nr. 1î, p. 89), când a ridicat și ches- 
tiunea «veşmintelor sacerdotale», remarcând că la eciînmormântări se obișnuiește veş- 
minte negre şi, după cum ştiţi, nu culoarea neagră este culoarea Bisericii noastre, 
ci roşie-vișinie; tot asemenea, pentru bisericile care dispun, să se întrebuințeze 
veşminte de culoare verde la Rusalii, iar la Paşte şi Bobotează veşminte de culoare 
albă», 

sească motive ornamentale cu caracter religios, ca de exemplu : cruci, 
îngeri etc. 


Simbolismul felonului îşi ia de fapt motivele sale de la culoarea şi 
forma veșmântului. Albul fiind icoana luminii slavei dumnezeieşti, felo- 
nul a căpătat semnificația curăţiei, sfinţeniei şi bucuriei cu care se 
cuvine să fie împodobiţi sufletește preoţii când vin să slujească Sfânta 
Liturghie %, Roşul, fiind culoarea sângelui, face ca feloanele purpurii 
să amintească Patimile Mântuitorului şi în special hlamida cu care a fost 
îmbrăcat în batjocură de soldați, în curtea lui Pilat (Matei 27, 28; 
Marcu 15, 17; Luca 23, 11). Crucile polistavrionului duc de asemenea 
gândul la Sfintele Patimi, vrând să arate că liturghisitorii urmează 
Aceluia care, prin cruce, a satisfăcut dreptatea veşnică, izbăvind astfel 
pe oameni de păcat, de blestem şi de osândă. Acest sens îşi găseşte ex- 
presia în rugăciunea ce se recită la îmbrăcarea felonului : «Preoţii Tăi, 
Doamne, se vor îmbrăca întru dreptate, iar cuvioşii Tăi cu bucurie se 
vor bucura» (Ps. 131, 9) %5. Pe de altă parte, prin faptul că felonul aco- 
peră cea mai mare parte a corpului, este privit şi ca simbol al purtării 
de grijă şi al puterii dumnezeieşti păzitoare pentru liturghisitori 266, 

Preoţii care au rangul de iconom-stavrofor își pun după aceea pe 
după gât, în aşa fel ca să atârne pe piept, crucea, care este o insignă 
sfântă, adică un semn de distincţie acordat de episcop pentru vrednicia 
lor. Crucea pectorală este de fapt o concesie episcopală, deoarece purta- 
rea ei constituie în chip obişnuit un privilegiu al arhiereului. 


Îmbrăcarea preotului pentru Sfânta Liturghie se încheie propriu- 
zis prin punerea felonului %7. «Înveșmântat în haine sfinte, desti- 


264. Dr. Vasile Mitrofanovici şi Dr. T. Tarnavschi, op. cit., p. 234; Simion, 
arhiepiscopul Tesalonicului, Despre sfintele hirotonii, cap. 171. 

265. Sf. Gherman I al Constantinopolului, op. cit., P. G., XCVIII, col. 39% D. 
Simion, arhiepiscopul Tesalonicului, Despre Sfânta Liturghie, cap. 8i, şi Explicarea 
despre sfânta biserică, trad. rom, cit., p. 257; P. Lebedev, op. cit., p. 188. 

266. Simion, arhiepiscopul Tesalonicului, Despre siintele hirotonii, cap. 181. 

267. Liturghierul, în forma lui actuală, fiind întocmit pentru oficierca Litur- 
ghiei de către preot cu diacon, nu cuprinde decât rugăciunile pentru înveșmântarea 
acestora. De aceea, ne considerăm dispensaţi de a trata pe larg în cadrul acestui 
capitol şi despre veșmintele arhiereşti. Socotim totuşi nu fără lolos câteva menţiuni 
sumare în legătură cu acest subiect. Subliniem în primul rând că, în loc de felon, 
arhiereul îmbracă sacosul (oâxxos), un fel de veche tunică greco-romană, scurtă, 
odinioară fără mâneci, iar astăzi cu mâneci scurte. Făcut din stofă scumpă, el se 
introduce pe cap şi se încheie pe ambele părți laterale cu clopotei sferici, în genul 
veşmântului marelui preot din Vechiul Testament (leș. 28, 33—934). 

La început, sacosul făcea parte din costumul de ceremonie pe care îl îmbrăcau 
împărații la solemnităţile cele mai însemnate. Mai târziu, dreptul de a-l purta a 
fost acordat şi patriarhilor. Cf. Balsamon, Răspuns la întrebările lui Marcu al 
Alexandriei ; după mărturia lui Dimitrie Chomatin (Cf. Sintagma ateniană, t. V, 
p. 431), aceştia obișnuiau să-l îmbrace numai la Paști, Cincizecime şi Crăciun. Cu 
vremea, sacosul a fost acordat şi arhiepiscopilor cu merite deosebite, iar după 
căderea Constantinopolului se pare că sacosul s-a generalizat la toţi arhiereii (cf. 
S. Salaville, op. cit., p. 166). în principiu, semnificația lui simbolică este aceeaşi ca 
şi a felonului. 

După îmbrăcarea sacosului, arhiereui pune în jurul gâtului omoforul ( wuogoprov 
adică un veșmânt purtat pe umeri). Este confecţionat de obicei din mătase, dar în 
vechime se făcea din lână, simbolizând astfel prin aceasta, după cum se exprimă 

nate exclusiv serviciului cultului, preotul se găseşte astfel scos din tre- 
burile vieţii profane. Simion, arhiepiscopul Tesalonicului, zice că îmbră- 
carea arhiereului în sfintele veșminte inseamnă sfânta întrupare a 
Mântuitorului 2% şi pe drept cuvânt se poate spune acelaşi lucru şi în 
legătură cu preotul, ca săvârşitor al Sfintei Liturghii. El trebuie să 
îndeplinească acum, şi cu puterea Mântuitorului, toate cele ce sunt 
prescrise pentru aducerea Sfintei Jertfe euharistice şi pentru sfinţirea 
credincioșilor. Prin urmare, el trebuie să se facă una cu Hristos, con- 
formându-şi voinţa şi toate dispoziţiile sufleteşti cu ale Mântuitorului. 
La ce înălțime şi în ce atmosferă spirituală se cuvine să se simtă 
transportat deci liturghisitorul, începând din această clipă, ce simţ de 
demnitate să-l înfioare având să îndeplinească o sarcină cerească ! Când 
îşi ridică cu mâinile partea din față a felonului în timpul sfintelor 
lucrări ale slujbei, aceasta trebuie să-i dea senzaţia ridicării unor aripi, 
zicea Simion al Tesalonicului 269%, făcându-l să încerce fiorii unei lucrări 
cu adevărat îngereşti. Slujba Sfintei Liturghii este de fapt o lucrare de 


St. Isidor Pelusiotul (4 c. 440), pielea oii celei pierdute pe care Mântuitorul căutând-o 
a luat-o pe umerii Săi (Epistola CXXXVI, P. G., LAXXVIII, col. 272. Cf. şi Sf. Gherman 


- 1 al Constantinopolului, op. cit, P. G., XCVIII, col. 396 A). În ceea ce priveşte origi- 


nea, după părerile cele mai autorizate, omotorul este considerat ca o stilizare a 
vechiului pallium latin. 

În biserică, atunci când nu oficiază Liturghia, precum şi la celelalte oficii la 
care preotul îmbracă numai epitrahilui și sfita, arhiereu! îmbracă în loc de sacos, 
mantia (uavbias, pavbias, kavăine sau navăbm), un veșmânt de culoare purpurie, 
deschis în față până jos, bogat și foarte lung, fiind plisat sau cu dungi ori cute 
în toată lungimea lui. Pe laturile din faţă are brodate în fir două table la piept, 
simbolizând cele două table ale Legii Vechi, iar in partea de jos alte două, unite 
printr-o legătură de aur, însemnând Vechiul şi Noul Testament, unite prin Iisus 
Hristos, Se pare că mantia, care la început era un veșmânt imperial, reprezintă o 
concesie acordată mai întâi patriarhilor, iar mai apoi și celorlalţi episcopi. După 
alte păreri (Iacob Goar,  Euxoh6ţtoy..., p. 495), ea nu ar fi decât mantia monahală 
pe care monahii ajunşi arhierei au continuat să o poarte și după aceea, într-o formă 
împodobită. 

Afară de unele momente, arhiereul poartă pe cap, în timpul oficiului, mitra 
(uirpa). Asupra originii ei părerile nu sunt în acord. În general, se poate 
spune că în vechime arhiercul săvârşea oficiul divin cu capul descoperit. Se crede 
că obiceiul de a pune mitra ar fi fost inaugurat în Biserica Răsăriteană de patriarhul 
constantinopolitan după căderea Imperiului bizantin, de când coroana imperială 
a fost socotită că a trecut la căpetenia religioasă. Forma mitrei pare sa confirma 
o astfel de ipoteză. Generalizarea mitrei şi la ceilalţi arhierei a avut loc abia 
prin secolul al XVIll-lea. Ea aminteşte cununa de spini pusă pe capul Mântuito- 
rului cu ocazia sfintelor Sale patimi. 

La orice oficiu arhiereul poartă pe piept ca insigne crucea și engolpionul 
(nd EŢx6ntoy) sau panaghiul (ză navăţiov). Acesta din urmă este o mică icoană 
rotundă sau uşor ovoidală, reprezentând lie pe Mântuitorul, fie pe Sfânta Fecioară, 
ca o aducere aminte că arhiereul trebuie să aibă necontenit pe Hristos în inimă 
şi să se încreadă în mijlocirea şi ocrotirea Sfintei Sale Maici. 

Ca semn al autorităţii arhierești, episcopul poartă în timpul oficiului cârja sau 
paterița  (marapiraa, manepirta, marepita, mazepiaca). Pentru amănunte asupra veş- 
mintelor arhiereşti a se vedea la locurile respective şi scrierile arhiepiscopului 
Simion al Tesalonicului. 

268. Despre Sfânta Liturghie, cap. 79 şi Explicare despre slânta biserică, trad. 
rom. cit., p. 258. 

269. Despre slintele hirotonii, cap. 181. 

îngeri, precum remarca Sfântul Gherman I al Constantinopolului : 
«Preoţii, imitând Puterile serafice, sunt acoperiţi cu haine în formă de 
aripi şi cântând cu cele două aripi ale buzelor şi purtând dumnezeiescul 
şi spiritualul cărbune, pe Hristos, Îl duc în văzul tuturor pe jertfelnic 
cu cleştele mâinii. lerodiaconii, după imaginea Puterilor îngereşti, merg 
înainte cu aripile subţiri ale orarelor înguste, ca duhuri slujitoare trimise 
spre servire» 2%. De nimic să nu se lase deci smuls liturghisitorul din 
atmosfera şi preocupările dumnezeiescului său oficiu, ca nu cumva să-l 
profaneze printr-o comportare banală, indiferentă sau făţarnică, «Nu te 
uita încoace şi încolo în acest timp şi nu te grăbi scurtând rugăciunile», 
sfătuia Sfântul Vasile cel Mare ; «nu căuta spre nimeni, ci fie-ţi mintea 
la Împăratul Cel ce-ţi este dinainte şi spre Puterile îngereşti, care stau 
împrejurul Lui, şi nu te fățărnici ; ...fă-te vrednic de sfintele canoane și 
săvârşeşte Liturghia după rânduiala lor» 2/î. Cuvintele profetului Iere- 
mia : «Blestemat (să fie) acela care face lucrurile Domnului cu nebă- 
gare de seamă» (48, 10) sunt un avertisment că sfânta slujbă trebuie 
îndeplinită cât mai desăvârşit posibil, atât prin sinceritatea şi curăţia 
lăuntrică, precum şi prin cucernicia şi pietatea din ţinuta exterioară. 
Pentru aceleaşi motive, nu mai puţin «şi veșmintele cele de pe dânsul, 
i se cade a le avea curate şi întregi, căci de vor fi pătate foarte şi rupte 
şi va îndrăzni preotul a sluji cu ele, va greşi de moarte, deoarece 
înaintea lui Hristos-Dumnezeu, Ce] ce este cu adevărat în Sfintele Sale 
Taine, se arată cu nebăgare de seamă, De aceea, slujitorii celor sfinte 
sunt datori să stăruiască în tot chipul ca veșmintele cele sfinţite, chiar 
când vor fi din materiale simple, să fie însă cuviincioase şi curate» 272, 

d. Spălarea mâinilor. Ultimul act de pregătire a liturghisitorilor 
înainte de a începe lucrările sfinte îl reprezintă spălarea mâinilor. Aşa 
precum sublinia Sfântul Chiril al lerusalimului, acest act este un simbol 
al datoriei noastre de a fi curaţi de orice păcat. Întrucât «mâinile sunt 
simbolul faptelor noastre, este lămurit că prin spălarea mâinilor facem 
aluziile la curăţia şi neprihănirea faptelor noastre... Spălarea mâinilor 
înseamnă că suntem curăţiţi de păcate» 23. Spălându-şi mâinile sale, 
preotul îşi exprimă dorinţa ca ele să fie tot așa de curate şi sfinte ca şi 
ale Mântuitorului, Care este adevăratul preot în Liturghie, spre a să- 


270. Si. Gherman ! al Constantinopolului, op. cif., P. G., XCVIII, col. 393C. 


271. Cuvânt cu privire la slujba preoților..., P. G., XXXI, 11, col. 1687. Este toc- 
mai ceea ce dezvoltă şi Liturghierul, în cap. «Povăţuiri», la finele pgf. 4: «In toată 
vremea slujirii Dumnezeieştii Liturghii, preotul este dator a îi blând, lin, pașnic şi cu, 
multă cucernicie, căutând cu ochii cei înţelegători spre Stăpânul Hristos, înaintea 
Căruia stă, Căruia ]i slujește şi al Cărui chip asupra sa îl poartă, Rugăciunile să 
le citească cu toată cucernicia, cu bună credinţă, cu dragoste, cu luare aminte şi 
în întregimea lor, nelăsând nimic, încredinţat fiind că Dumnezeu le primeşte pe 
toate acestea din gura lui, ca pe nişte mărgăritare. Mai este dator preotul să slu- 
jească cu irică, cu cutremur, cu smerită căutătură a ochilor, cu cucernică mişcare 
a mâinilor şi a toată lucrarea şi stând cu evlavie și cu toată ţinuta trupului din. 
afară să-şi arate credința sa cea dinăuntru prin cucernicia sa». 

272. Liturghier, cap. «Povăţuiri», finele pgf. 2. 


273. Si. Chiril al jerusalimului, Cateheza V mistagogică, 2. 

vârşi slujba cu evlavie şi admiraţie pentru slava lui Dumnezeu («Voi 
înconjura jertfelnicul Tău, Doamne, ca să aud glasul laudei Tale şi să 
vestesc toate minunile Tale»). De aceea, se roagă ca Domnul să-l scape 
de grija lumii şi de cursele celui viclean, adică de Satan şi de tenta- 
ţiile trupului şi ale vieţii, care l-ar putea depărta de Mântuitorul («Izbă- 
veşte-mă, Doamne, şi mă miluiește»). Într-un cuvânt, preotul «își spală 
mâinile în semn de curăţie sufletească» 27. 

După spălare, preotul este deci pregătit să înceapă îndată lucrarea 
Proscomodiei. | 


B. RITUALUL PROSCOMIDIEI 


1. Consideraţii generale. 2. Ritualul pregătirii Sfântului Agneţ şi a 
Sfântului Potir în rânduiala Liturghierului actual. 3. Proscomidirea 


miridelor pentru sfinți și credincioşi. 4. Numărul prosioreior pentru 
roscomidie și  întrebuințarea darurilor ce prisosesc. 5, Încheierea 
ritualului Proscomidiei 


1. Consideraţii generale 


a. Poziţia Proscomidici în rânduiala primară a serviciului Litarghiel. 
b. Materiile darurilor Proscomidiei 


a. Poziţia Proscomidiei în rânduiala primară a serviciului Litur- 
ghiei. În aranjamentul grafic al edițiilor tradiționale ale Liturghieru- 
lui, Proscomidia apare cu un serviciu exterior Liturghiei, deşi de fapt 
ea intră în cadrul acesteia, ca prima ei parte, în care se pregătesc daru- 
rile pentru Sfânta Jertfă 25. Această poziţie a Proscomidiei rezultă de 
altfel din însuşi faptul că lucrările ei, care, în realitate, se împlinesc 
tainic în cursul oficiului Utreniei, nu au loc decât în cazul când Li- 
turghia urmează îndată, ca după Utrenia din cursul dimineţii, iar nu şi 
în cazul Utreniei din serviciul cu priveghere de noapte; aceasta din 
urmă nu este completată cu Liturghia decât la Paşti. În cazul slujbei cu 
priveghere de noapte, integrarea Proscomidiei în cadrul Liturghiei se 
face prin pregătirea darurilor dimineața, în timpul citirii catismelor, ca- 
noanelor şi ceasurilor. Pe de altă parte, Liturghia propriu-zisă nu se 
poate săvârşi dacă nu s-a făcut mai întâi Proscomidia.. 

Că aceasta din urmă face parte din Liturghie se înțelege înainte 
de orice din faptul că aducerea şi punerea înainte sau pregătirea 
darurilor de pâine şi vin formează baza materială a Jertfei euharistice. 
De altfel în unele din codicele vechi Proscomidia nu este pusă sub 
un titlu aparte, ca în ediţiile de mai târziu, ci se află inclusă în oficiul 
Liturghiei Sfântului Ioan Gură de Aur, sub titlul general: «Rânduiala 
Dumnezeieştii şi Sfintei Liturghii...». Cele două părţi ale oficiului sunt 


274. P. Lebedev, op. cit., p. 243. 
275. Ibidem, p. 243. | 

totuşi demarcate printr-un nou titlu («Dumnezeiasca Liturghie a celui 
între sfinţi Părintelui nostru Joan Gură de Aur»), sub care este pus 
oficiul Liturghiei propriu-zise. Potrivit semnificației termenului 
«proscomidie», titlul «Rânduiala Proscomidiei» s-ar găsi deci într-un 
loc mai corespunzător după rânduiala pregătirii sfinţiţilor slujitori în 
vederea intrării în oficiu, iar nu înainte de acest moment, ca în ediţiile 
tradiţionale ale Liturghierului. 

Obiceiul de a se aduce de către credincioşi darurile necesare pentru 
Sfânta Jerttă a fost dintru început o practică a Bisericii primare. 
Toţi, s-ar putea spune, câţi participau la Liturghie și aveau să se îm- 
părtăşească îşi aduceau darul ca simbol concret al ofrandei lor spiri- 
tuale. Ca alimente care, obişnuit, intră în chip universal în hrana omu- 
Hui, iar nu şi în cea a celorlalte vieţuitoare, şi sunt pregătite prin arta 
lui, pâinea şi vinul reprezintă sau simbolizează exclusiv viața umană. 
Predându-le în mâinile preotului la altar, ca pe o pârgă a vieţii lor 
înseşi, credincioşii fac astfel un act sensibil al jertfei lor interioare, 
un sacrificiu în cinstea lui Dumnezeu, ca un simbol de dăruire totală 
de sine 2%, Dintre bunurile aflate în posesia și folosința lor, ce dar 
ar fi mai propriu să fie oferit lui Dumnezeu de fiecare credincios în 
parte, dacă nu ființa lui întreagă transfigurată de un elan de pietate? 
«Vrei să afli», zicea Fericitul Augustin, «ce anume ai putea oferi lui 
Dumnezeu pentru tine ? Oferă-te pe tine însuţi. Căci, ce cere de la 
tine Domnul, dacă nu pe tine însuţi? Pentru că în toată creaţia de 
pe pământ n-a făcut nimic mai bun decât pe tine» 277, Această aducere 
de daruri constituie o formă a cultului de adoraţie, de recunoştinţă şi 
de mulţumire, un gest de pocăință şi de credinţă în unirea cu EI, prin 
primirea acestor daruri ceva mai târziu, în Trupul şi Sângele Fiului 
Său şi, totodată, cu speranța de a se împărtăşi de binefacerile divine 
pe care le cer pentru ei și pentru cei pentru care aduc aceste daruri. 
Aceasta este semnificaţia ofrandei credincioşilor în momentul depunerii 
ei în mâinile liturghisitorilor la uşa altarului şi asupra acestor idei şi 
sentimente trebuie să se găsească concentrați când le aduc, căci, o dată 
cu darul! material, preotul primeşte şi dispoziţiile sufleteşti şi intenţiile 
credincioşilor în legătură cu ofranda lor. 

De la această acţiune de aducere a materiilor de jertfă provine în- 
trebuințarea în limbajul bisericesc a termenului de proscomidie  (rpos- 
wopt64, de la mpos = înainte şi xopilevy = a duce,a aduce, a transporta), 
care înseamnă aducere, punere înainte sau oferire. Prin acest termen 
se desemnează atât lucrarea de pregătire a darurilor de pâine şi vin, 
în scopul de a fi jertfite, cât şi însăşi acţiunea de oferire sau proadu- 
cerea. «Proscomidesc» înseamnă deci proaduc sau fac ofrandă. Prin 
termenul de proscomidie se desemnează în limbajul curent şi prosco- 
midiarul, adică locul sau măsuţa din partea nordică a altarului, pe care 


se desfășoară lucrările pregătitoare pentru aducerea darurilor. În ace- 


276. Nicolae Cabasila, op. cil., cap. lil, col. 377. 
277. Fer. Augustin, Sermo XLVIII, 2, P. L., XXXVIII. 

leaşi sensuri se întrebuințează şi cuvântul prothesă (mp6Yeoi, punere 
înainte) 238, 


Ca act de aducere, de oferire sau de punere înainte a darurilor de 
jertfă, Proscomidia a fost dintru început unul din momentele constitu- 
tive Liturghiei creştine, precum mărturiseşte textul formularului Sfân- 
tului Vasile cel Mare: «...În noaptea în care s-a dat pe Sine însuşi 
pentru viaţa lumii, luând pâine în sfintele şi preacuratele Sale mâini, 
arătând-o ie, lui Dumnezeu-Tatăl, mulţumind... a dat Sfinţilor Săi 
ucenici şi Apostoli...». Deci, când Mântuitorul a instituit Sfânta Euha- 
ristie, a trebuit mai întâi să «pună înainte» pe masa de cină, adică să 
olere, pâinea şi vinul, pe care le-a ales să servească drept elemente 
pentru Jertfa cea fără de sânge in Biserica Sa 279. 


Negreşit, la început, ritualul Proscomidiei nu poate fi conceput 
decât într-o formă embrionară, menţinându-se în cadrul simplităţii sale 
primare multe veacuri, chiar în epoca de pace a Bisericii. Ceremonialul 
din această epocă ni-l putem reprezenta cel mult pe temeiul textelor 
din Prima Apologie a Sfântului Iustin Martirul şi Filozoful 20 şi din 
Constituţiile Apostolice %!. În acea vreme, acţiunea se petrecea în 
prima parte sau, mai exact spus, chiar la începutul Liturghiei credin- 
cioşilor. Îndată după concedierea catehumenilor şi a claselor de peni- 
tenți, diaconii, în special, adunau darurile de la credincioşi, depozitân- 
du-le în pastoforii %" sau pe o masă suplimentară (o xaparpartGtov) 
din altar. Nu erau primiţi să aducă daruri decât credincioşii împăcați cu 
Biserica, adică numai cei care nu erau opriţi de la împărtăşire 25. Se 


278. Pan N. Trembela face distincţie între acești doi termeni, fiind de părere 
ră ei se referă la momente deosebite ale actiunii. "H =p69ears, în sensul larg, constă 
ădică din olerirea sau aducerea darurilor de către credincioşi şi depozitarea lor în 
pastoforiu sau pe o masă suplimentară (naparpazițtov) în altar. “H apoaxonudij însă 
înseamnă actul propriu-zis al punerii înainte, adică alegerea din daruri a părţilor 
destinate pentru jertiă, depunerea lor pe masa Proscomidiarului, iar mai apoi pe 
Siânta Masă, când se citeşte şi astăzi «Rugăciunea Proscomidiei», ca odinioară 
Aiz paie hetraupţiat xară zous Ev Ava xâixac, nota Î, p. 17—20). În Evhologhii 
insă termenul «proscomidie» a căpătat sensul unei acţiuni de aducere în vederea 
jertilci, sinonim substantivului ăvagopă. 1. M. Hanssens, op. cit, t. III, p. 22. 

279. «Aşa a lăcut Hristos (la Cina cea de Taină): luând în mâini pâinea şi vinul, 
le-a înfățișat lui Dumnezeu-Tatăl, proaducându-l-le (astiel) ca daruri şi oferindu-l-le, 
] le-a dedicat (consfinţit)». Nicolae Cabasila, op. cit., cap. WI, col. 376 D—377A, 

280. «După încetarea rugăciunilor (pentru credincioşi) ne îmbrăţişăm unii pe 
alţii cu sărutare. Se aduc apoi episcopului pâine şi un pahar cu vin amestecat cu 
apă. Acesta primindu-le, dă laudă şi mărire Tatălui tuturor prin numele Fiului și 
al Sfântului Duh...» (Apologia 1, LXV, 2—3, ediţia Johannes Maria Plăttisch, Jus- 
tinus des Philosophen und Mărtyres Apologien, p. 73). 

281. «Diaconii, după rugăciune (adică cea pentru credincioşi), unii să se înde- 
letnicească cu aducerea darurilor pentru Euharistie». Constituţiile Apostolice, cart. 
II, cap. 57 (Johannes Quasten, Monumenia euharistica et liturgica vetustissima .., 
p. 7/85). «Îndeplinindu-se acestea (sărutarea păcii etc.) diaconii să aducă episcopului 
darurile la altar». Constituţiile Apostolice, cart. VIII, cap. 12 (Ibidem, p. 212/34). 

282. Cele două cămăruţe, care flancau altarul în părțile lor de miazănoapte şi 
miazăzi. Constituțiile Apostolice, cart. Il, cap. 57. 

283. Deci nici de la împreună-șezători ( auazânevoi, gvarăvzes,  consistentes) nu 
se primeau daruri pentru Proscomidie. Cf. Canon 75 al Sf. Vasile cel Mare, şi can. 
5 al Sin. de la Ancira. CE. de asemenea şi Constituţiile Apostolice, cart. IV, 6. 

alegeau apoi darurile aduse, acelea care se impuneau prin calitatea lor 
şi în măsura corespunzătoare numărului credincioşilor de împărtăşit, 
ducându-le după aceea pe sfânta masă episcopului, care le proscomidea, 
adică le oferea printr-o rugăciune. Proscomidia apare deci redusă în 
această epocă la simpla depunere pe sfânta masă (altar) a darurilor de 
pâine şi vin amestecat cu apă, alese de diaconi din cele adunate în 
pastoforiu de la credincioşi. Episcopul le primea şi le oferea sau le 
proaducea, rostind desigur asupra lor o rugăciune, prin care le dădea 
caracterul de prinos sau de ofrandă. Acestui moment primar al Prosco- 
midiei îi corespunde aproximativ în Liturghia de astăzi rugăciunea in- 
titulată «a Proscomidiei (eux7 ss =poYtaews)», ce se citește «după pu- 
nerea dumnezeieştilor daruri pe Sfânta Masă», adică după intrarea cea 
rare. 


b. Materiile darurilor Proscomidiei. La început, pâinile proaducerii 
nu se deosebeau prin forma lor de cele de la masa din familie. De 
timpuriu s-a luat însă obiceiul de a se face pe ele semnul crucii. Astfel, 
în frescele din catacombele romane, ca cele din cimitirul Domitillei şi 
din cripta Lucinei, pe cărămizi din catacomba Sfintei Priscilla (veacu- 
rile al II-lea şi al III-lea) şi pe unele sarcofage se văd prezentate în 
culori sau în relief forme de pâine rotunde cu cruci crestate pe ele 
în forma literei greceşti X (panes decussati). Avem motive să credem 
că acest semn constituie o indicație a destinaţiei liturgice a acestor 
pâini, iar nu pur şi simplu continuarea unui uz din vechea lume pă- 
gână, în care pâinea nu se tăia ci se frângea pe urma semnelor sau 
crestăturilor făcute pe ea inainte de coacere %*. 

Că printr-un astfel de semn se îndeplinea de fapt un ritual specific 
creştin încă înainte de veacul al VI-lea, ne lasă să înţelegem una din 
istorisirile Sfântului Grigore cel Mare ( 604). Astfel, el spune că 
ucenicii călugărului Martyrius din provincia Valeria neglijaseră o dată 
să facă semnul crucii pe pâinea pusă la copt. Sfântul îi mustră, schiţând 
apoi semnul crucii cu degetul pe deasupra cărbunilor. Graţie puterii 
lui de credinţă, pâinea a avut pe ea acest semn când a fost scoasă de la 
cuptor 35, Concludent pentru teza noastră este şi faptul că o marmură 
din catacombe, datând de prin veacul al III-lea, reprezintă pâini cu 
monogramul simplu al Mântuitorului 2%. La crucile de pe pâinea euha- 
ristică se referea, desigur, şi Sfântul Ioan Gură de Aur când, tratând 
despre deasa şi felurita întrebuințare a semnului crucii, adăuga că «ea 
străluceşte și cu Trupul lui Hristos în cina mistică» 267. 

Aceste forme simple de cruci pe pâinea Proscomidiei erau o antici- 
pare a pecetei (1, ogpaţis), care s-a dezvoltat mai târziu şi este în uz 


284. Sf. Grigore cel Mare, Dialogi, cart. I, cap. 1]. 

285. H. Leclercq, «Dictionnaire d'archeologie chretienne et de liturgie», fasc. 
CLX—CLXI, p. 448—451. Vezi de asemenea Mgr. Wiipert, Fractio panis, Paris, 1896, 
fig. 10 şi 11, p. 83—84. 

286. Marcel Laurant, L'art chretien primitit, t. 1, fig. 8, p. 99. 

287. Omilia împotriva iudeilor şi elinilor : că Hristos este Dumnezeu, 9, P. G,, 
XLVIII, col. 826. 

până astăzi, imprimându-se pe faţă şi fiind alcătuită dintr-un pătrat 
împărţit în patru spaţii egale prin braţele unei cruci înscrise înlăuntrul 
lui ; cele două spaţii de sus cuprind primele două iniţiale ale numelui 
«lisus», cel din stânga, şi ale numelui «Hristos», cel din dreapta; iar 
cele de jos împart între ele silabele verbului grec «NIKA». Deci : «lisus 
Hristos învinge». i 

O menţiune expresă despre acest semn se întâlneşte pentru prima 
dată abia în rânduiala Proscomidiei întocmită în veacul al X-lea — 
al XI-lea pentru episcopul Paul din Galipoli. În uz însă trebuie să se fi 
găsit cu mult înainte, de vreme ce Comentariul interpolat al Sfântului 
Gherman 1 al Constantinopolului, în versiunea lui Anastasie Bibliote- 
carul, prescrie scoaterea Agneţului în formă pătrată. 


În faza în care Proscomidia a ajuns să depăşească simplitatea pri- 
mară, prin dezvoltarea unui ritual al pregătirii Sfântului Agneţ, încă 
înainte de veacul al VIII-lea, pâinea Proscomidiei se vede desemnată 
exclusiv sub numele de prosfora (nposqopă), de unde vine la noi printr-o 
delormare lingvistică termenul curent de prescură, care devine astfel 
denumirea tehnică. În literatura creştină şi îndeosebi a celor dintâi trei- 
patru veacuri, acest cuvânt era întrebuințat de obicei pentru a desemna 
Jertfa euharistică 2% şi partea Liturghiei în care era adusă. În general 
însă şi mai ales la originea sa, prin termenul de prosfora se înţelegea 
orice act de proaducere, îndeplinit fie de popor, fie de preot 289, Acest 
sens a prevalat în noul stadiu al Proscomidiei, aplicându-se în chip 
special pâinii aduse de popor pentru sfintele daruri. Cu o astfel de în- 
trebuințare exclusivă îl întâlnim mai întâi în Comentariul liturgic atri- 
buit Sfântului Gherman I al Constantinopolului, iar după aceea în toate 
manuscrisele şi la toţi scriitorii bisericeşti. «Iar prescura (aposeopd), care 
se numeşte şi pâine (ăpros), şi binecuvântare şi pârgă, din care se 
taie Trupul Domnului, se primeşte», zice Sfântul Gherman, «spre în- 
chipuirea Preacuratei Fecioare şi de Dumnezeu Născătoarei...» 2%. 

Este de admis că forma prescurii trebuie să se fi diferențiat de 
timpuriu de cea a pâinii din întrebuinţarea zilnică. Caracterul ei re- 
ligios îi era consacrat nu numai prin destinaţie, ci și prin formă, dar 
mai ales prin pecetea imprimată pe faţa ei. În practica bisericească s-a 
folosit încă de multă vreme, pe de o parte, forma rotundă, în două stra- 
turi suprapuse, simbolizând cele două firi din persoana Mântuitorului. 


288. Clement Romanul, Epistola I către Corinteni, cap.XL, P.G., 1, col.288 A și 
289 A; Clement Alexandrinul, Siromata, |, 19, P. G., VIII, col. 813A; canon 19 şi 58 
ale Sin. de la Laodiceea; Sf. loan Gură de Aur, Omilia la SI. Filogoniu, P. G., 
„XLVII, col. 755. 

289. Locurile indicate în J. Hanssens, Institutiones liturgicae de rilibus orien- 
talibus..., t. 1, p. 36-—37. 

290. Op. cit., P. G., XCVIII, col. 397 C. în versiunea lui Anastasie Bibliotecarul 
lipseşte acest pasaj, iar termenul zpoogopă este întrebuințat pentru jertfa Mântuito-: 
rului. Cf. Nilo Borgia, op.cit., p. 19. Din acest fapt nu se poate trage însă o concluzie 
potrivnică textului din Patrologia greacă, dat fiind că, precum se admite, Anastasie 
„nu a avut la îndemână originalul însuşi al Comentariului Sf. Gherman 1 ali Constan- 
tinopolului, ci numai un rezumat. Pe de altă parte, în ceea ce priveşte stilul, fac- 
tura citatului nu vine în contrazicere cu restul operei din Comentariul liturgic, 

Stratul superior poartă pe el de obicei cinci peceţi, aşezate una lângă alta 
în aşa fel ca să formeze figura crucii, iar în spaţiul din stânga acesteia 
se află desenul părticelei de scos pentru Sfânta Fecioară, pe când în cel 
din partea opusă se află semnele cu părticelele de proscomidit pe numele 
celor nouă cete. Mai obișnuită la noi este prosfora cu patru braţe sau cor- 
nuri, adică în formă de cruce, purtând câte o pecete pe fiecare din cornuri, 
iar în cele mai bune cazuri şi în mijloc 21. Se obişnuieşte de asemenea 
şi prosfora cu cinci cornuri, în amintirea minunii înmulţirii pâinilor în 
pustie, corespunzând în acelaşi timp şi practic numărului de prosfore 
prescris pentru lucrările Proscomidiei. Plecând de la ideea că fiecare 
braț sau corn al prosforei reprezintă o pâine, se obişnuiesc, deși mai 
rar şi ca un uz venit din practica slavo-rusă, prosfore rotunde mici, atât 
cât să se poată aplica o singură pecete pe faţa lor. 

Ca simboluri de pârgă a vieţii, menite a deveni Trupul şi Sângele 
euharistic ale Domnului, pâinea şi vinul, ca materii speciale de prosco- 
midire, trebuie să întrunească însușiri deosebite, de calitate în primul 
rând. Cea mai veche menţiune, provenind din veacul al IV-lea, despre 
astfel de pâini, ni le descrie ca de cea mai curată culoare albă 2% Această 
culoare este simbolul purității noastre spirituale, pe care o închinăm 
în acelaşi timp cu darul nostru de pâine. Ca atare, este necesar ca pro- 
sfora să fie preparată cu apă naturală, din făină de grâu curat, nu 
prea veche, nealterată şi fără nici un fel de amestec, să fie bine frămân- 
tată și bine coaptă, având gust firesc şi plăout la mâncare. Se cere, pe de 
altă parte, să nu fie prea sărată şi să fie dospită cu aluat, iar nu cu alţi 
fermenţi (drojdii) 2%. Pâinea dospită a îost întrebuințată de Mântuitorul 
la instituirea Sfintei Euharistii şi tot acelaşi fel de pâine era folosit 
pentru jertfa de la Templul iudaic?%. În opoziţie cu practica azimei, 
proprie vechii erezii ebionite, aluatul a devenit în Biserica Ortodoxă 
simbolul sufletului, pentru a se sublinia astfel că Mântuitorul a luat 
în chip desăvârşit iar nu aparent fire omenească, cu excepţia păcatu- 
lui. Nu este de mirare deci că Biserica noastră impută celei Latine 
drept erezie apolinaristă 2% intrebuinţarea azimei, care a apărut în prac- 


291. Aceasta este forma preferată şi recomandată de Simion, arhiepiscopul 
Tesalonicului, din motive mai mult de adversitate faţă de forma rotundă a oblatelor 
din Biserica Latină (cf. Despre Slânta Liturghie, P. G., CLV, în Tractat asupra tuluror 
dogmelor credinței noastre ortodoxe, cap. 87, trad. rom., Bucureşti, 1863), deşi recu- 
noaşte că forma rotundă este întrunită şi de fiecare din cornurile prescurii în formă 
de cruce (Ibidem, cap. 88). 

Pr Si. Grigore de Nazianz, Cuvântarea XVIII, cap. 30, P. G., XXXV, col. 1021 
—1024. 

293. Paragralui 1 din cap. «Povăţuiri» de la finele Liturghierului. 

294. P. Lebedev, op. cit., p. 245. 

295. Liturghierul la capitolul «Povăţuiri», pgr. 1 şi 5. Întrucât «darurile aduse 
la Proscomidie închipuie Stântul Trup al Domnului», El fiind «dintru început închinat 
lui Dumnezeu ca un dar de preţ, atât ca pârgă a neamului omenesc cât şi după 
Lege, pentru că era întâi născut» (Luca 2, 22—24), ermineuţii Liturghiei interpre- 
tează astfel elementele prosforei: făina — simbolul trupului, aluatul — sufletul; 
sarea — mintea şi învăţătura cuvântului, iar apa — Siântul Duh sau Botezul. Cf. 
Simion, arhiepiscopul Tesalonicului, Despre Slânta Liturghie, cap. 86; Gabriel Răş- 
canu, op. cit. p. 55. 

tica apuseană tocmai în veacul al IX-lea, ajungând să se generalizeze 
abia în veacul al XI-lea 2%, 

În ceea ce privește vinul, el trebuie să fie natural, neamestecat, 
neprefăcut şi nealterat : «Să fie curat, adică să nu fie pelin, nici muced, 
nici oţeţit, iar apa să fie curată şi proaspătă; ...să fie vin din roada 
viței, adică din strugurii de viţă de vie..., să aibă gustul şi mirosul său 
firesc, să fie bun de băut şi curat, neamestecat cu nici un fel de 
băuturi» 2%, 

În ceea ce priveşte culoarea vinului, se poate spune că Biserica a 
întrebuințat vinul roşu încă din vechime, însă nu în chip exclusivist, vi- 
nul alb fiind folosit în acelaşi timp în regiuni diferite 2%. «Culoarea vinului 
este dă indiferentă» %Y ; totul este să provină din «rodul viței» "(Matei 
26, 29) 300. 


2. Ritualul pregătirii Sfântului Agneţ şi a Sfântului Potir 
în rânduiala Liturghierului actual 


Practic vorbind, Proscomidia constă in pregătirea darurilor în ve- 
derea Sfintei Jertie Euharistice. Ea constă, adică, într-o serie de lucrări 
rituale, prin care se separă părțile prescrise în acest scop din darurile 
aduse de către credincioşi şi, destinându-le scopului religios al Litur- 
ghiei, se efectuează în acest chip scoaterea lor din întrebuinţarea co- 
mună sau profană. Prin aceasta se îndeplineşte, s-ar putea spune, prima 
formă pentru afierosirea sau consacrarea lor. 

Dat fiind caracterul pregătitor al Proscomidiei, întreaga ei semnifi- 
cație este tipico-simbolică, întrucât prin ea se reprezintă şi se actuali- 
zează în forme rituale mai mult acele date şi momente din istoria mân- 
tuirii care au prevestit jertfa Fiului lui Dumnezeu, precum şi unele 
acte prin care aceasta s-a consumat în cele din urmă. Este necesar deci 
să subliniem că ceea ce se proscomideşte, adică se proaduce sau se 
pune înainte pe masa Proscomidiei, nu este însăşi jertfa, nu este Trupul 
jertfit al Domnului, ci numai darul de jertfă, care închipuie sau sim- 
bolizează Trupul şi Sângele euharistic al Domnului, în care se va trans- 
forma în chip mistic şi real spre sfârşitul Liturghiei. Căci El s-a arătat 
sau a devenit cu adevărat Jertfă spre slava Tatălui Său numai la sfâr- 
şitul vieţii ; mai înainte însă El era numai consfințit sau închinat lui 
Dumnezeu ca dar de preţ, primit sau socotit astfel atât ca pârgă a 
neamului omenesc, cât şi potrivit prescripţiilor Legii Vechi, întrucât 
era prim-născut %!, Deci, «atâta timp cât stă la proscomidiar, pâinea 


296. Mgr Chevrot, Notre messe, Lille, 1944, p. 114. 

297. Lilurghier, cap. «Povăţuiri», pgf. 1 şi 6. 

298. Dr. Valentin Thalhofer, Handbuch der katholischen Liturgik, t. Il, Fr. 
i Br., 1890, p. 142. 

299. Dr. Vasile Mitrofanovici şi Dr. T. Tarnavschi, op. cil., p. 460. 

300. Cf, şi Pr. Petre Vintilescu, Culoarea vinului pentru Slânta Euharistie, în 
«Biserica Ortodoxă Română», LIX (1941), nr. 1—2 şi extras. 

301. Nicolae Cabasila, op. cit., cap. Ii, col. 396D. 

tăiată (Agneţul) este simplă pâine, numai că primeşte însuşirea de a fi 
închinată şi făcută dar lui Dumnezeu, închipuind pe Hristos din vremea 
cât El a fost dar. Şi, precum s-a spus mai sus, El era hărăzit ca dar 
chiar de la naştere, potrivit Legii, întrucât era un Întâi-Născut» 302. 


Principial şi fundamental în ritualul Proscomidiei este deci alegerea 
şi scoaterea din prosforă a Agneţului (5 apvăs = mielul), adică a 
acelei părţi care închipuie pe Mielul lui Dumnezeu, Cel ce ridică păcatul 
lumii (loan I, 29). Aşa cum sunt întocmite, aceste lucrări amintesc în 
desfășurarea lor formele şi momentele capitale ale chenozei  (xEvua:s, 
golire sau lipsire de slavă, smerire sau umilinţă) Mântuitorului, rezu- 
mată anume la cele ale întrupării şi îndeosebi cu referire la Sfintele 
Lui Patimi, punctul culminant al acestei umilinţe şi ascultări, prin care 
a ispăşit păcatul originar al omenirii 32 

De fiecare dată deci Proscomidia constituie pentru liturghisitori o 
ocazie şi o datorie de a parcurge cu cugetarea şi de a adânci cu simţirea 
taina Sfintelor Patimi ale Domnului, participând în acest chip la moar- 
tea Lui măcar în spirit, dacă nu pot să fie în situaţia de a spune cu 
Sfântul Apostol Pavel : «Împlinesc în trupul meu suferințele lui Hristos» 
(Col. 1, 24), nevoindu-se a-şi câştiga loruşi şi evlavia“ cuvenită unor 
administratori ai Tainelor dumnezeieşti. De aceea, pentru alungarea in- 
diferenței, scuturarea apatiei şi absenței morale, liturghisitorii, îndată 
ce vin după spălare la proscomidiar, invocă mai întâi ajutorul divin 
închinându-se de trei ori şi spunând de fiecare dată stihul de umilință : 
«Dumnezeule, curățeşte-mă pe mine, păcătosul, şi mă miluieşte». Apoi, 
ca şi cum ar rezuma sau ar enunța însăşi tema ceremonialului pentru 
scoaterea Sfântului Agneţ, preotul se adresează Mântuitorului cu măr- 
turisirea din troparul de la denia de Joi seara spre Vinerea Patimilor : 
«Răscumpăratu-ne-ai pe noi din blestemul Legii, cu scump Sângele 
Tău ; pe cruce fiind răstignit şi cu sulița împuns, nemurire ai izvorât 
oamenilor, slavă Ţie» (cf. şi Gal. 3, 13; Efes. 1, 7; Col. 1, 14)%5, 

După ce diaconul face invitarea : «Binecuvintează, părinte !», preotul 
începe îndată acţiunea sau mai exact serviciul propriu-zis al Proscomi- 
diei. Luând mai întâi prosfora aleasă pentru scoaterea Sfântului Agneţ 


302. Ibidem, col. 380b. 

303. «Şi ale întrupării, şi ale îngropării împreună sunt închipuite, pentru că 
Hristos S-a întrupat ca să Se jertfească pentru noi». Simion, arhiepiscopul Tesaloni- 
cuiui, Despre Siânta Liturghie, cap. 85. în lucrările Proscomidiei Biserica uneşte sim- 
bolurile naşterii cu ale patimii şi ale morții Mântuitorului, deoarece E! însuşi a spus 
că n-a venit să 1 se slujească, ci ca El să slujească şi să-şi dea sulletul pentru 
mulți. Cf. Scrisoarea sinodală a patriarhului ecumenic Paisie 1 către Nicon al Mos- 
covei (1655), ia K. Delikanis, Iarprapyiră "Evţipaga, t. Iil, Constantinopol, 1895 p.42. 

304. Liturghier, «Povăţuiri», pgf. 2. 

305. Potrivit practicii înscrise în Liturghierele de limbă greacă şi adoptată şi 
în ediția de Bucureşti, 1956, a Liturghierului român, preotul, luând cu amândouă 
mâinile prescura rânduită pentr scoaterea Sfântului Agnet, precum şi copia, le 
ridică până în dreptul irunţii, o dată cu recitarea acestui tropar, făcând astfel prin 
acest gest un act de aducere, adică de oferire a ofrandei. În comparaţie sau spre 
deosebire de celelalte prescuri, această prescură este numită în vocabularul litur- 
gic «prescură înălțată». 

şi tinând-o în mâna stângă laolaltă cu copia, el rosteşte formula de 
binecuvântare cu care se incepe orice serviciu religios: «Binecuvântat 
este Dumnezeul nostru, totdeauna...», pentru a arăta că cele ce urmează 
a săvârşi sunt spre slava lui Dumnezeu. Luând apoi copia în mâna 
dreaptă, face cu ea semnul crucii de trei ori peste pecetea de pe 
prescură, spunând de fiecare dată: «Întru pomenirea Domnului şi 
Dumnezeului nostru lisus Hristos», mărturisind astfel că prin aceasta 
nu face decât să împlinească, nu numai la Proscomidie, ci în toată 
Liturghia, porunca dată de Mântuitorul la Cina cea de Taină Apostoli- 
Jor Săi, de a comemora cele ce E! însuşi a făcut pentru mântuirea lumii 
(Luca 22, 19). Această pomenire este deci din partea noastră o datorie 
de mulţumire şi de recunoştinţă pentru binefacerile Jertfei Sale adusă 
lui Dumnezeu pentru noi. 

Aci se face amintire însă nu de minunile şi de faptele prin care 
Domnul a apărut în slava Sa de împărat al făpturii, al vieţii şi al 
morţii, ci ea se referă numai la formele chenozei sau smereniei Sale, 
care intră în cadrul general al Jertfei Mântuitorului. Tocmai pentru 
acest motiv, preotul face semnul crucii cu copia peste pecetea prescurii, 
subliniind în acest chip că aci se amintesc Patimile, crucea şi moartea 
Domnului, «prin care s-a câştigat biruinţa deplină împotriva celui 
rău» 4%. Pe acestea EI însuşi le anticipase mistic la Cina pentru insti- 
tuirea Sfintei Euharistii. Și pentru a arăta că toate cele ce s-au în- 
tâmplat în legătură cu Jertfa Domnului fuseseră prevestite cu multe 
veacuri înainte, lucrările pentru scoaterea Agneţului din prosforă sunt 
însoțite de recitarea textelor din proorocia lui Isaia, care descrie aceste 
Patimi. În tot ceea ce se săvârşeşte la scoaterea Agneţului, «preotul 
închipuie deci Jertfa Domnului, istorisind-o prin cuvinte şi înfățişând-oi 
prin acte simbolice, atât cât se poate înfăţişa aşa ceva într-o astfel de- 
materie... Scoţând din prescura întreagă partea pe care o face dar, 
înscrie pe ea patima şi moartea ca pe o placă. Toate câte le săvârşeşte 
preotul atunci — unele din trebuinţă, altele într-adins — ...alcătuiese 
o istorisire prin acte simbolice a Patimilor şi a morţii lui Hristos» %7. 

Punând deci prosfora pe taler, preotul înfige copia şi taie vertical 
cu ea pe cele patru laturi ale peceţii, şi anume mai întâi pe partea 
dreaptă a Agneţului (adică în stânga preotului), zicând: «Ca un Miel 
nevinovat spre junghiere S-a adus» (Isaia 53, 7)5%8. Face apoi acelaşi 


306. Nicolae Cabasila, op. cil., cap. IX, col, 385 C. 
307. Ibidem, cap. VL, col. 381 A. 
308. Ediţiile Liturghierului, urmând versiunea Septuagintei (âc zp5fazov) şi în: 


contrazicere cu textul masoretic (seh — miel), întrebuințează în prima parte a 
versetului 7 din Isaia 53 formula «...ca o oaie spre junghiere...», în loc de «...ca 
un miel...», iar în a doua parte: «..ca un miel... fără de glas împotriva celui 
ce-l tunde (?)...», în ioc de «ca o oaie» (în textul masoretic: rachel), găsindu-se 


astiel în dezacord cu: a) textele Noului Testament (foan 1, 29 şi 36; 1 Petru 1, 19): 
b) cu imnografia bisericească (strofa a treia din peasna a patra a Canonului Invierii 
compus de Sif. loan Damaschin și irmosul cântării a patra din rânduiala Sf. 1m- 
părtășiri); c) cu terminologia din ritualul Proscomidiei pentru junghierea Sfântului 
Agneţ (agnus, ăuw& — miel); d) precum şi în contrazicere cu logica elementară 

lucru pe latura stângă a peceţii (dreapta preotului), rostind: «Și ca o 
oaie fără de glas împotriva celor ce o tund, aşa nu şi-a deschis gura 
Sa» (Isaia 53, 7)%9. Chipul Mântuitorului este înfățişat astfel plin de 
nevinovăție, de blândeţe, de răbdare şi de hotărâre la sacrificiul în care 
E] se aducea. Când taie după aceea în partea de sus a peceţii, preotul 
zice : «Întru smerenia Imi judecata Lui s-a ridicat» (Isaia 53, 8), iar 
la partea de jos: «lar neamul Lui cine îl va spune ?» (Isaia 53, 8). Deci 
numai din spirit de smerenie şi de ascultare faţă de Tatăl, precum şi 
din marea Sa iubire de oameni S-a supus la o judecată nedreaptă, ară- 
tându-se lipsit de orice putere de apărare, sfârșind disprețuit şi chinuit 
ca un muritor de rând a Cărui origine dumnezeiască nu o recunoșteau 
cei care L-au dat morții (Isaia 53, 3) 310. 

În tot timpul acestor lucrări diaconul priveşte cu evlavie şi, ţinând 
orarul în mâna dreaptă, rostește la fiecare tăietură : «Domnului să ne 
rugăm — Doamne miluieşte». Invitând pe preot: «Ridică, părinte», 
acesta înfige copia în miezul prosforei, de dedesubtul peceţii, puţin mai 
sus de coaja de jos şi tăind orizontal, fie din faţă, fie dinspre partea 
dreaptă a prosforei, ridică Sfântul Agneţ, zicând: «Că s-a luat de pe 
pământ viața Lui» (Isaia 53, 8). Închipuina prin aceasta plecarea Dom- 
nului din lume prin moarte şi întoarcerea Lui la Tatăl (loan 16, 28) 31, 
preotul aşază Agneţul pe sfântul disc cu faţa, adică cu pecetea, în jos, 
deci în poziţia unei victime ce se junghie pentru jertfă. La îndemnul 
diaconului : «Junghie (jertfeşte), părinte», preotul taie adânc (până 
aproape de coaja din față) pâinea, în semnul unei cruci cu braţe egale, 
zicând : «Se junghie (se jertfeşte, 9ieza.) Mielul lui Dumnezeu, Cel ce 
ridică păcatul lumii, pentru viața şi pentru mântuirea lumii». «Preotul 
zice și săvârşeşte astfel cele ce arată felul morţii Domnului, căci descrie 
în pâine crucea, ca să arate astfel că jertfa s-a săvârşit prin cruce» 112, 

După ce preotul întoarce Sfântul Agneţ cu pecetea în sus şi dia- 
conul aminteşte : «Împunge, părinte», preotul împunge cu vârful copiei 
Sfântul Agneţ în partea dreaptă, şi anume sub inițialele HS, zicând: 
«Şi unul din ostași cu sulița coasta Lui a împuns!»; îndată diaconul, 
ori, în lipsa lui, preotul, luând în mâna dreaptă vasul cu vin şi în stânga 
pe cel cu apă, toarnă în potir deodată vin şi apă, cât se cuvine, 
zicând în acelaşi timp: «Şi îndată a ieşit sânge şi apă şi cel ce a 
văzut a mărturisit şi adevărată este mărturia lui» (loan 19, 34—35). 
S-a istorisit astfel prin grai şi despre sângele şi apa care au curs din 


impusă de kealitate (lâna se tunde de pe oaie, iar nu de pe miel). Cf. în această 
privință, studiul nostru În jurul unei lormule de origine biblică, extras din re- 
vista «Renaşterea», Craiova, 1943, nr. 10, dar mai ales recenzia asupra ediţiei 
Lilurghier, Bucureşti, 1967-—1968, în «Ortodoxia», XX (1968), nr. 2. p. 298—299. 

309. Vezi nota 308. 

310. P. Lebedev, op. cit., p. 246—247. 

311. Nicolae Cabasila, op. cit., cap. VIII, col. 3840. 

312. Ibidem, col. 385 A. 

313. Luând aminte ca apa ce se toarnă acum, împreună cu căldura ce se va 
turna la vremea plinirii Sfântului Potir, să nu schimbe firea vinului în gustul apei. 

rană, arătându-le şi prin acte simbolice 214. Sfântul Ciprian stăruia asu- 
pra acestui amănunt din Patimile Domnului, relatat la Sfânta Evan- 
ghelie după Ioan, subliniind că aşa făcuse Mântuitorul însuşi la Cină, 
întrebuințând vin amestecat cu apă. La acestea, el adaugă şi un consi- 
derent simbolic, arătând că apa reprezintă unirea Domnului cu cre- 
dincioşii 315, sau, cum s-a precizat mai târziu împotriva armenilor, ames- 
tecarea vinului cu apă în sfântul potir simbolizează unirea ipostatică 
a celor două firi în persoana Mântuitorului 316, apa fiind simbolul sfintei 
Sale umanităţi, iar vinul reprezentând firea Sa dumnezeiască. Avem 
deci în această amestecare a vinului cu apă imaginea tainei prin care 
ni se face cu putinţă, în măsura îngăduită de condiţia noastră umană, 
să ne împărtăşim de vistieriile Dumnezeirii Aceluia Care, la rândul Lui, 
a binevoit să Se facă prin întrupare părtaş la firea omenească. 

După aceea, diaconul zicând : «Binecuvintează, părinte, sfânta ames- 
tecare», preotul face cu dreapta semnul crucii peste potir, în timp ce 
rosteşte : «Binecuvântată este amestecarea Sfintelor Tale, totdeauna, 
acum şi pururea şi în vecii vecilor. Amin». Acoperă apoi potirul cu 
acoperământul său întocmit, încheind astfel rânduiala pomenirii Dom- 
nului la Proscomidie, prin pregătirea Sfântului Agneţ şi a Sfântu- 
lui Potir. 

Precum s-a văzut, pentru pregătirea Sfântului Agneţ nu s-au pros- 
comidit toate prosforele şi nici măcar o prosforă întreagă, ci numai o 
parte dintr-una, şi anume pecetea sau, în Păresimi, numai peceţile din 
atâtea prescuri câte sunt necesare pentru Liturghiile Darurilor mai 
înainte sfinţite de peste săptămână. De asemenea, nu a fost proadus tot 
vinul, ci numai o anumită cantitate turnată în potir. Se aminteşte în 
acest chip că, din tot neamul omenesc din cursul istoriei, numai un 
singur trup a fost ales ca dar de jertfă, şi anume Trupul Domnului, pe 
care El însuși l-a luat şi l-a închinat, l-a hărăzit, l-a proadus şi l-a 
înălțat ca dar Tatălui, încă de la zămislirea şi naşterea Sa din Sfânta 
Fecioară, iar în cele din urmă I l-a adus ca jertfă pe cruce, El însuşi 
fiind preotul jertfitor 317. 

Smerirea prin întrupare fiind încă o formă a jertfei şi începutul 
chenozei Domnului, la Proscomidie se închipuie şi cele ale naşterii 
Sale, şi anume în primul rând prin faptul că prosfora care a servit 
pentru scoaterea Agneţului este privită ca simbol al Sfintei Fecioare, 
din care s-a întrupat Mântuitorul. «lar prescura (mpoagopă), care se nu- 
meşte şi pâine (ăpros), şi binecuvântare, şi pârgă, din care se taie 


314. Nicolae Cabasila, op. cil., col. 385B. Copia a fost deci aci în locul lan- 
cei sau suliței aceleia cu care a fost împunsă coasta Domnului. De aceea, lama el 
este construită în forma unui astfel de instrument. Cf. Si. Gherman I al Constan- 
tinopolului, op. cil., P. G., XCVIII, col. 397 B. 


315. Sf. Ciprian, Epistola LXIII către Caecilius, 13. 
316. Simion, arhiepiscopul Tesalonicului, Despre Siânta Liturghie, cap. 92. 
317. Nicolae Cabasila, op. cit., cap. V, col. 380 C. 


a — Liturghierul explicat 

Trupul Domnului, se ia — zice Sfântul Gherman 1 al Constantinopolu- 
lui — spre închipuirea preacuratei Fecioare şi de Dumnezeu Născătoare, 
care, după bunăvoința Tatălui şi învoirea Fiului Său, a Cuvântului, şi 
după sălăşluirea Dumnezeiescului Duh, primind în sine pe unul din 
Treime, pe Fiul lui Dumnezeu și Cuvântul, L-a născut Dumnezeu 
desăvârşit şi om desăvârșit» 315, 


3. Proscomidirea miridelor poniru siinţi şi credincioşi 


a. Ritualul miridelor în raport cu cel a! Sfântului Agnoț. b. Mir:dele 
pentru sfinţi. c. Miridele pentru credincioșii nedesăvârşiţi: pentru cei 
vii. a. Miridele pentru cei repauzaţi în slare de nedesăvârşire 


Propriu-vorbind, serviciul pentru pomenirea Domnului la Prosco- 
midie s-a încheiat o dată cu terminarea rânduielii pentru pregătirea 
Sfântului Agneţ şi a Sfântului Potir, care, precum am spus, constituie 
elementul esenţial şi fundamental al Proscomidiei. Lucrările ei continuă 
totuși prin scoaterea de miride (pepis — t006, wepiăes, parte, părticică, 
părticele) din alte prosfore şi proaducerea sau înfăţişarea lor ca dar, 
o dată cu pomenirea numelor anumitor sfinţi, precum şi a diferiţi cre- 
dincioşi vii şi repauzaţi. Proscomidirea acestor miride sau părticele 
reprezintă deci al doilea moment în ritualul Proscomidiei. 


a. Ritualul miriceior în raport cu cel al Siântului Agneţ. Fără 
îndoială, întregul oficiu este dominat în fond de pomenirea Domnului ; 
cele ce au fost îndeplinite în prima parte a Proscomidiei «au fost 
spuse o dată pentru toată slujba, deoarece toată aducerea darurilor se 
săvârşeşte pentru pomenirea lui Hristos şi toată vestește moartea 
Iudi» 319, Cele ce continuă a se face prin proscomidirea de miride pentru 
pomenirea sfinţilor şi a credincioşilor vii şi repauzaţi îşi găsesc deci 


318. Ibidem, col. 397DC. «Ce altceva — zice Teodor de Andida (Comentariu 
prescurtat... (P. G., CXL, col. 465) — decât închipuirea trupului Fecioarei este partea 
rămasă ? lar Simion, arhiepiscopul Tesalonicului: «Deci preotul, scoțând din mijlocul 
prescurii acea pâinc dospită, arată cu aceasta cum că din firea noastră iar nu din 
altă iiință S-a intrupat Mântuitorul; şi dintr-o femeie binecuvântală şi sfântă, din 
cea pururea Fecioară» (Despre Slânia Liturghie, cap. 92). 

Unele practici, despre care nu putem alirma în ce măsură au fost personale, 
locale ori generale, măcar într-o anumită epocă şi regiune, au subliniat acest 
simbolism şi prin alte forme, Astiel, pentru a reprezenta aducerea Slintei Fecioare 
la Templu de către părinţii ei şi introducerea sa în Siânta Sfintelor de către preotul 
Zaharia, preotul obişnuia să depună mai întâi pe Sfânta Masă prosfora pentru prosco- 
midirea Sfântului Agnet. Ea rămânea aci până după îmbrăcarea preotului, spre a 
însemna timpul pe care l-a petrecut în Templu Sfânta Fecioară, iar prin aducerea 
ei la proscomidiar se amintea călătoria Sfintei Fecioare împreună cu Iosif până la 
Betleem, unde a născut pe lisus, într-o peşteră închipuită prin scobitura de la pros- 
comidiar. Ci. Scrisoarea sinodală a patriarhului ecumenic Paisie I către Nicon al 
Moscovei (1655), la K. Delikanis, op. cit, p. 41; cf. şi Ghenadie, fost episcop de 
Argeș, op. cit., p. 79. 

319. Nicolae Cabasila, op. cit., cap. X, col. 388 A. 

temeiul şi puterea tot în faptul amintirii morţii Domnului, care «a fost 
pentru noi pricinuitoarea tuturor bunătăţilor». În consecinţă, aceste po- 
meniri au caracterul, pe de o parte, al unor acte sau manifestări de 
mulțumire sau recunoştinţă faţă de Dumnezeu, iar pe de alta, de cerere 
şi rugăciune. Obiectul sau scopul acestor mulţumiri şi rugăciuni este 
unul şi acelaşi: «iertarea păcatelor şi moştenirea împărăției cerurilor», 
care reprezintă roadele morţii Domnului, ce ni se împărtăşesc prin 
Botez şi prin celelalte Taine. Pe de o parte, prin proaducerea de miride 
în cinstea sfinţilor săvârşiţi din viaţă, Biserica mulţumeşte lui Dum- 
nezeu pentru că prin aceştia ea «a moştenit aievea împărăţia cerurilor», 
în care ei alcătuiesc, după cuvântul Sfântului Apostol Pavel (Evr. 12, 
23), «Biserica slăvită a celor întâi-născuţi, care sunt înscrişi de Dum- 
nezeu în cer» şi «duhurile drepţilor, care au ajuns la desăvârşire». Și 
pentru că Mântuitorul a zis că unde va fi El, acolo să fie şi cel ce-l 
slujeşte (loan 12, 26) şi «voiesc ca unde sunt Eu să fie şi aceia pe care 
Mi i-ai dat, ca să vadă slava Mea» (loan 17, 24), de aceea Biserica aşază 
în jurul Sfântului Agneţ miridele, care reprezintă cetele sfinţilor 22, Ca 
şi atunci când s-a zis: «Întru pomenirea Domnului» la proscomidirea 
Sfântului Agnet, tot aşa este şi când se zice la proscomidirea miridelor : 
«Întru cinstirea şi pomenirea... Stăpânei noastre de Dumnezeu Născă- 
toare...», sau a altor sfinţi, anume «ca şi cum am spune: Mulţumescu-Ţi 
Ție că prin moartea Ta uşile vieţii ne-ai deschis, că Ţi-ai ales maică 
dintre noi, că noi oamenii am dobândit atâta mărire încât avem mij- 
locitori pe sfinţii de aceeaşi fire cu noi şi că ai dăruit atâta trecere 
celor de acelaşi neam cu noi» 221, 

De vreme ce sfinţii s-au unit cu Hristos şi s-au sfinţit printr-Însul, 
găsindu-se astfel în jurul slavei dumnezeieşti, ei pot să ne ajute şi pe 
noi, prin solirile lor, să ne unim cu El. Aducând deci miride întru cinstea 
și pomenirea lor, aceasta vine în folosul sau sprijinul nostru, ca şi 
pomenirile din rugăciunile ce se fac la icoanele lor, «sau când la bise- 
rici, sau la moaştele lor ori la icoanele lor aducem ceva... Primind dar 
cele ce noi le aducem lor, printr-aceasta ne sfinţesc pe noi» 92, 


b. Miridele pentru sfinți. Cea dintâi miridă pentru sfinţi este 
proscomidită «întru cinstea şi pomenirea prea binecuvântatei, slăvitei, 
Stăpânei noastre de Dumnezeu Născătoarea şi pururea Fecioara Maria...>», 
dintr-o altă prescură, sau «alt colţ de prescură» 32% decât cel folosit 
la scoaterea Sfântului Agneţ. Este deci a doua prosforă ce intră în în- 
trebuinţare la Proscomidie. În timp ce se recită acest text, mirida se 
scoate cu copia pe cât se poate în forma unei mici piramide triunghiu- 
lare oblice, din mijlocul prosforei %4 sau din partea pe care este im- 
primat în acest scop semnul unui triunghi. Este aşezată apoi tot cu 


320. Cf. şi K. Delikanis, op. cit., p. 43. 

321. Nicolae Cabasila, op. cit., cap. X, col. 388D. 

322. Simion, arhiepiscopul Tesalonicului, Despre Sfânta Liturghie, cap. 94. 
323. Ibidem, cap. 93. 

324. Ibidem. 

copia pe sfântul disc, ocupând aici un loc aparte, adică rezervat ei 
exclusiv, şi anume în dreapta Sfântului Agneţ (stânga liturghisitorului), 
în consonanţă cu stihul 11 din Ps. 44: «De faţă a stat Împărăteasa de-a 
dreapta Ta, în haină aurită îmbrăcată şi înfrumuseţată», ce se recită 
în timpul acestei acţiuni. Este în această rânduială un act de hiperdulie, 
ca o recunoaştere a gradului superior de apropiere în care se găsește 
Siânta Fecioară, comparativ cu ceilalţi sfinţi, faţă de Fiul ei născut 
întru feciorie. 

Dintr-o a treia prescură ori, în lipsă, dintr-un colț sau corn al ei, 
se scot apoi una după alta, pe numele sfinților prevăzuţi în rânduiala 
din Liturghier, nouă miride sau părticele triunghiulare plate, mai mici 
decât cea pentru Sfânta Fecioară, pe care preotul le aşază începând 
de sus în jos, de-a stânga Sfântului Agneţ (dreapta liturghisitorului), 
în trei coloane de câte trei, după numărul celor nouă cete ale ierarhiei 
îngereşti. În timp ce se scoate şi se aşază Ja locul ei fiecare miridă, se 
rosteşte de fiecare dată numele sfinţilor din categoria sau ceata res- 
pectivă, «întru cinstea şi pomenirea» cărora este proscomidită mirida 
corespunzătoare. Formulele pentru pomenirea sfinţilor sunt o serie de 
genitive atributive («A cinstitului, slăvitului prooroc...», «A sfinților, 
slăviţilor şi întru tot lăudaţilor Apostoli...» etc), dependente de expresia 
«Întru cinstea şi pomenirea» cu care se deschide formula pentru Sfânta 
Fecioară, expresie care trebuie subințeleasă la fiecare clasă de sfinţi 
amintiţi. 

Cea dintâi dintre cele nouă miride este proscomidită pentru pome- 
nirea Sfântului loan Botezătorul %%, iar cea de a doua pentru alţi 
prooroci (Moise şi Aaron, Ilie şi Elisei, David al lui lesei%%) şi drepți 
din Vechiul Testament, care au vestit mai înainte întruparea Domnu- 
lui %7. A treia din rândul întâi se pune întru cinstea şi pomenirea celor 
12 Sfinţi Apostoli, a celor 70 şi a tuturor celor cu meritul apostoliei, 
«ca unor slujitori ai lui Hristos și ca celor dintâi preoţi şi învăţători 
ai credinței» 328. Cea dintâi de sus din rândul al doilea se proscomideşte 
întru cinstea şi pomenirea sfinţilor ierarhi, care au fost «nevoitori pen- 


325. Ediţiile Liturghierului de limbă greacă și chiar unele slave şi române, ca, 
de exemplu, ediția de Sofia, 1928 etc. şi București, 1937, prevăd scoaterea primei 
miride «întru cinstirea şi pomenirea prea marilor întâistătători Mihail şi Gavriil şi a 
tuturor cereştilor netrupeşti puteri», pomenirea Sfântului loan Botezătorul fiind tre- 
cută în alineatul următor, consacrat în general proieţilor. Proscomidirea miridei 
pentru Sfinţii Îngeri a putut fi sugerată de unele texte din Sfânta Scriptură, precum 
şi din scrierile unora din Sfinţii Părinţi şi scriitori bisericeşti, Cf. lucrarea noastră, 
Liturghiile bizantine privite istoric în structura şi rânduiala lor, Bucureşti, 1943, 
p. 36, 37, n. 4 — p. 39 şi p. 129—131. 

326. lar nu «David şi Iesei», cum au cele mai multe ediţii ale Liturghierului, 
împotriva nu numai a celor mai bune texte, ci şi a logicii, deoarece lesei, nefăcând 
parte din numărul profeților, nn a putut fi în intenţia compunătorilor rânduielii 
Proscomidiei de a-l pomeni aci ca atare, căci, dacă ar fi fost cazul, s-ar fi așezat 
numele lui înaintea celui al lui David, respectându-se astfel ordinea cronologică, 
observată riguros de formula în cauză. 

327. Simion, arhiepiscopul Tesalonicului, Despre Slânta Liturghie, cap. 94. 


328. Ibidem. 

tru credinţa cea bună» după prima epocă a misionarismului creştin 329. 
Dedesubtul ei se aşază mirida pentru bunii biruitori mucenici şi mu- 
cenițe, începând cu Arhidiaconul Ştefan, rândul sau coloana a doua 
de miride încheindu-se cu cea întru pomenirea unora dintre cuvioşii şi 
cuvioasele mai însemnate. Rândul al treilea de miride începe cu cea 
pentru sfinţii făcători de minuni fără de arginţi, după ea urmând cea 
pentru pomenirea părinților Sfintei Fecioare, a sfântului sărbătorit în 
acea zi şi «a tuturor sfinţilor» luaţi laolaltă, fără amintirea numelor. 
Proscomidirea miridelor pentru sfinţi se încheie cu cea întru cinstea 
şi pomenirea Sfântului Părinte al cărui formular de Liturghie este 
întrebuințat în ziua respectivă de slujbă. 


c. Miridele pentru credincioşii nedesăvârșiţi : pentru cei vii. «Bi- 
serica pomenește însă pe Domnul şi pentru fiii ei aflători în viaţă, 
care aleargă şi acum după cunună (1 Cor. 9, 24—25 şi lacov 1, 12) şi 
al căror sfârşit e încă necunoscut, ca şi pentru cei care au răposat fără 
prea multă siguranţă şi nădejde de mântuire». Pomenind deci pe cre- 
dincioşii încă nedesăvârşiţi, Biserica se roagă astfel pentru ei. Acesta 
este înţelesul cuvintelor «pentru pomenirea şi iertarea păcatelor...» 
care însoțesc proscomidirea miridelor pentru credincioşii nedesăvârşiţi. 

Terminându-se deci proscomidirea pentru cetele sfinţilor, se începe 
din a patra prosforă sau corn al ei proscomidirea pentru credincioşii în 
viaţă, pentru care primele trei miride, de acelaşi format cu cele de mai 
înainte, se aşază în linie orizontală sub Sfântul Agneţ, incepând dinspre 
miazănoapte spre miazăzi. Cea dintâi dintre acestea este oferită sau 
proscomidită pentru tot cinul sacerdotal de toate treptele, pentru care 
preotul se roagă: «Pomeneşte (adu-Ţi aminte), Stăpâne, lubitorule de 
oameni, pe toţi episcopii ortodocşi», adăugând îndată numele chiriarhu- 
lui eparhiot şi pe cel al arhiereului care l-a hirotonit pe liturghisitor, 
dacă acela mai este în viaţă, referindu-se într-o formulă generală la 
întregul cin preoţesc şi diaconesc, la clericii coliturghisitori, precum şi 
la ceilalţi care nu liturghisesc, ci numai asistă la sfânta slujbă, trebuind 
să se împărtășească la sfârşit impreună cu cei dintâi. Scoţând după 
aceea din aceeași prescură o miridă la fel şi punând-o alături de cea 
dintâi, spre dreapta (miazăzi), se roasă de asemenea pentru pomenirea 
cârmuitorilor ţării, potrivit îndrumărilor date de Sfântul Sinod. 

Urmând apoi obiceiul stabilit la noi, după figura Proscomidiei din 
ediția Liturghierului de la Mânăstirea Neamţ, 1860, şi din altele mai 
noi, preotul scoate a treia miridă, triunghiulară, din prescura a patra, 
pentru ctitorii şi binefăcătorii în viaţă 5%, aşezând-o în rând cu cele- 


329. Ibidem. 

330. Indicaţiile din figură nu sunt însă totdeauna complete şi precise, iar 
edițiile nu se găsesc de acord asupra lor. Astfel, în figura din unele Liturghiere, 
toate cele trei miride de sub Slântul Agheţ apar destinate numai pentru arhierei, 
în altele se găsesc insemnate în acest scop numai primele două, a treia fiind 
proscomidită pentru căpetenia statului, în timp ce în figura din unele ediţii a treia 
miridă apare fără destinaţie. Ultimele ediţii ale Liturghierului cuprind însă indica- 
țiile de care ne-am condus în descrierea din text, care concordă de altiel cu 
explicaţiile arhiepiscopului Simion al Tesalonicului, op. cit., cap. 94. 

lalte două, spre dreapta. Socoţim necesar să subliniem că, în deplin 
acord cu logica, mirida în cauză scoţându-se din prosfora pentru vii 
priveşte pe ctitorii şi binefăcătorii în viaţă, iar nu pe cei repauzați, 
cărora le este rezervat loc de pomenire în cursul rugăciunii la prosco- 
midirea pentru cei morţi din prostiora a cincea. Ne găsim confirmaţi în 
această privinţă de buna şi vechea practică a Bisericii consemnată de 
Simion, arhiepiscopul Tesalonicului 3, care lămureşte că, în mânăstiri, 
a treia miridă din prescura a patra se proscomideşte pentru popor, egu- 
men şi frăţime, deci pentru vii, «iar de va fi într-altă biserică oarecare, 
pentru cel ce a zidit-o sau pentru cei ce săvârşesc pomenirea», şi aşe- 
zând-o preotul sub Sfântul Agneţ, lângă cea pentru cârmuitorii ţării, 
zice : «Pomeneşte, Doamne, şi pe ctitorii şi binefăcătorii sfântului loca- 
şului acestuia (N)».. 

Recitând apoi în taină rugăciunea generală din Liturghier pentru 
vii, preotul desprinde în acelaşi timp în şir, cu copia, tot din prosfora 
a patra, părticele mai mici fără nici o formă anumită (fărâmituri) şi 
aşezându-le pe sfântul disc în stânga sa, toate la un loc, sub mirida 
pentru arhierei, se roagă «pentru iertarea păcatelor» a diferitelor cate- 
gorii de credincioşi menţionaţi în general, precum şi pentru «mila şi 
ajutorul lui Dumnezeu», necesare în unele nevoi ale acestei vieţi. 
Aceasta este o rugăciune cu întrebuințare dublă, întrucât textul ei este 
împrumutat de fapt din rugăciunea a doua folosită în rânduiala Litiei, 
şi anume partea privitoare la cei vii. Pomenind apoi pe nume pe cre- 
dincioşii vii care au adus daruri şi pe cei pentru care s-au adus, scoate 
pentru fiecare câte o miridă de acelaşi fel şi punându-le în același loc 
cu cele de mai înainte, se roagă «pentru mântuirea şi iertarea păcate- 
lor», precum şi pentru intențiile sau dorinţele exprimate verbal ori în 
scris, o dată cu depunerea darurilor în mâinile preotului 382. 


d. Miridele pentru cei repauzaţi în stare de nedesăvâărșire. Luând 
apoi preotul a cincea prosforă şi scoțând cu copia dintr-insa părticele 
mici (fărâmituri) în şir, în forma în care se desprind în chip firesc, le 
pune pe sfântul disc în dreapta sa, toate la un loc, sub mirida pentru 
ctitori şi binefăcători, în timp ce rosteşte o lungă rugăciune. Printr-insa 
el se roagă «pentru pomenirea şi iertarea păcatelor tuturor celor din 


331. Ibidem. 


332. Fiind şi o jertiă de cerere, Sfânta Euharistie este o implorare nu numai a 
bunurilor spirituale, ci şi a celor vremelnice, întrucât acestea nu sunt fără core- 
laţie cu scopurile spirituale (Hristu Andruţos, Dogmatica Bisericii Ortodoxe Răsă- 
zitene, trad. de Dr. Dumitru Stăniloaie, Sibiu, 1930, p. 400). în acest sens remarca 
Sf. Chiril al Ierusalimului (Caieheza V mistagogică, 8) că «după săvârşirea jertfei 
duhovnicești, slujba cea fără de sânge, rugăm pe Dumnezeu asupra acestei jertfe 
de ispăşire pentru pacea generală a Bisericilor, pentru bună starea lumii, pentru 
împărați, pentru ostaşi şi aliați, pentru cei bolnavi, pentru cei ce pătimesc şi în 
general pentru toţi cei ce au trebuinţă şi ajutor... De aceea, pentru cazuri cu totul 
speciale, Liturghierul român cuprinde, în a doua parte a lui, rugăciuni de cereri 
și la Proscomidie pentru diferitele trebuinţe din viaţa omului, rugăciuni care inso- 
tesc scoaterea de miride lângă Sfântul Agneţ, laolaltă cu cele peniru vii, pentru 
cei ce au nevoie de mila şi ajutorul lui Dumnezeu. 


LITURGHIA : 135 


veac adormiţi întru bună credinţă», făcând menţiune de dânşii pe cate- 
gorii, începând cu strămoșii, rudeniile, iar nominal de ctitorii defuncţi 
şi de toţi care s-au sfârșit în diferite chipuri, precum şi de cei pe «care 
nu i-a pomenit» din neştiință sau din uitare ori din cauza mulţimii 
numelor 23%, 

Pomenind apoi pe nume listele de morţi, pentru care s-au adus 
daruri la Proscomidie, dar mai întâi pe arhiereul care l-a hirotonit, 
dacă nu mai este în viață, preotul desprinde cu copia din a cincea 


prosforă câte o părticică pentru fiecare nume și punând-o pe sfântul: 


disc la un loc cu cele deja proscomidite pentru morţi în cursul rugă- 
ciunii colective de mai înainte, zice : «Pomeneşte, Doamne, pe (N) pen- 
tru iertarea păcatelor şi odihna sufletelor lor». Încheie apoi proscomi- 
direa pentru cei repauzaţi cu o formulă generală: «Și pe toţi care au 
adormit întru nădejdea învierii şi a vieţii de veci...». 

La sfârşit, preotul luând din nou a patra prosforă, din care a pros- 
comidit pentru vii, scoate o părticică şi pentru sine şi o pune pe sfântul 
disc laolaltă cu cele pentru vii, rostind rugăciunea respectivă din Litur- 
ghier. Ca unul care pregăteşte şi înfățișează lui Dumnezeu darurile cre- 
dincioșilor, liturghisitorul se simte îmboldit să formuleze în această 
rugăciune o cerere specială în legătură cu rolul său: «Pomeneşte 
(adu-Ți aminte), Doamne», se roagă el, «după mulțimea îndurărilor 
Tale şi de a mea nevrednicie ; iartă-mi toată greșeala cea de voie şi cea 
fără de voie şi să nu oprești pentru păcatele mele harul Sfântului Tău 
Duh de Ja darurile ce sunt puse înainte». Asupra mea — vrea să spună 
liturghisitorul — sunt păcatele credincioşilor de aici şi de pretutindeni, 
sunt dator adică să mă rog pentru iertarea lor şi să proaduc aceste 
daruri ale lor cu toate dispoziţiile sufleteşti şi intenţiile legate de acestea, 
dar, ca preot, eu trebuie totodată să primesc de la Tine, Doamne, şi 
să împărtăşesc acestor credincioşi binefacerile bunătăţii Tale. Ştiu însă 
că darurile noastre vor fi primite unele în însăşi Jertfa Sfântului Trup 
şi Preacuratului Sânge al Fiului Tău, iar altele se vor împărtăşi de 
sfinţenie prin atingerea de această jertfă nesângeroasă, numai dacă vei 


333. Cele două rugăciuni generale pentru vii și pentru morţi sunt proprii 
numai Liturghierului românesc mai nou. Ele se întâlnesc pentru prima dată în 
ediţia Liturghierului de laşi, 1845, apoi în cea de Neamt, 1860, şi în toate celelalte 
ediţii ortodoxe românești de la 1887 încoace. Practicarea lor mai veche în Bise- 
rica Bizantină, poate numai sporadic, sau chiar numai în parte, se poate deduce 
din faptul că cel puţin de cea dintâi dintre aceste două rugăciuni, adică cea pentru 
vii, face menţiune Simion, arhiepiscopul Tesalonicului, în scrierea Despre S/ântu 


Liturghie, cap. 94, col. 2. Introducerea molitfei pentru morţi în Liturghierele Bise-' 


ricii Ortodoxe Române s-a făcut sub influenţa practicii din Biserica Ortodoxă Rusă, 
unde se aflau în întrebuințare pomelnice prefațate de aceste două rugăciuni. La 


noi ele au fost inserate în însuşi corpul Liturghierului, însă într-o formă mai sim-" 


plificată. Ci. C. Bobulescu, Obârșia molilvei pentru morți la Proscomidie, în «Re- 
vista de Istorie Bisericească», an. |, nr. 3. Vezi şi recenzia la această lucrare, de 
Diac. Ene Branişte, în «Biserica Ortodoxă Română», LXII (1944), p. 325—9326. Vezi 
şi Pr. Niculae Șerbănescu, Varlaam mitropolitul Țării Româneşti, părintele tipo- 
gratiei..., în «Biserica Ortodoxă Română», LXXVI (1958), nr. 12 p. 1125—1126, 1139 
şi 1158. 

afla în noi inima cu adevărat smerită şi o căinţă sinceră pentru păcatele 
noastre. Pocăinţa este scara ce ne apropie de Tine. Sunt deci cel dintâi, 
Părinte Sfinte, care mărturisesc că, oricât mă voi nevoi, nu vrednicia 
mea, ci preţul Jertfei Fiului Tău va face bineprimite proaducerile 
noastre. De aceea mă rog ca Tu, Cel ce «prin pocăință ai dăruit iertare 
oamenilor» 2 şi «ai pus pocăința spre mântuire» 35, să treci cu vederea 
orice greşeală a mea de voie şi fără de voie, numai pentru zdrobirea 
inimii mele, şi astfel harul Sfântului Tău Duh să vină la vremea cuve- 
nită peste darurile ce sunt puse înainte. 

S-a desăvârșit în acest chip reprezentarea simbolică pe Sfântul Disc 
a unităţii în Hristos a întregii Sale Biserici 336. 


4. Numărul prosforelor pentru Proscomidie 
și întrebuințarea darurilor ce prisosesc 


1. Precum s-a arătat, pentru pregătirea darurilor la Proscomidie 
sunt necesare cinci prosfore, sau in extremis cinci cornuri de prescură 
cu peceţi. Până la fixarea acestui număr însă, practicile au variat sau, 
cel puţin, documentele nu sunt destul de concludente în această pri- 
vință. Astfel, n-au lipsit codice, cel puţin prin felul de redactare al 
indicațiilor, care lasă impresia că părticelele pentru cei vii și pentru 
cei morţi ar fi fost scoase dintr-una şi aceeaşi prosforă cu Sfântul Agneţ 
şi mirida pentru Sfânta Fecioară %7. Pe de altă parte, la finele veacului 
al XI-lea, Petru, hartofilaxul Bisericii din Constantinopol, recomanda 
întrebuinţarea unei a doua prescuri numai în cazul în care trebuia să fie 
pomenit vreun sfânt ori vreun răposat. La întrebarea dacă «se cuvine 
a liturghisi cu o singură prescură», el răspunde: «Nici o împiedicare, 


334. Rugăciunea X de la Uirenie, 

335. Rugăciunea cântării celei întreit sfinte din Lilurghia  Siântului Vasile 
cel Mare. 

336. «Să luăm dar seama cum şi prin acest dumnezeiesc chip (reprezeniare, 
simbol) şi oficiu (lucrare) al Sfintei Proscomidii vedem pe lisus însuși şi toată 
Biserica Lui Una. În mijloc (vedem) pe însuși Hristos, lumina cea adevărată, viaţa 
cea veșnică, luminată și neîncetată. Căci El este în mijloc prin pâine, Maica Sa 
însă, prin părticica din dreapta, ingerii şi sfinţii, prin cele din slânga, iar dedesubt 
toată evsevioasa adunare a credincioşilor Lui. Aceasta este marea taină: Dumnezeu 
între oameni şi Dumnezeu în mijlocul celor îndumnezeiti, care se îndumnezeiesc 
de Ja Cel cu adevărat Dumnezeu după fire, Cel ce s-a întrupat pentru ei. Aceasta 
este (închipuieşte) împărăţia ce va să fie. Dumnezeu împreună cu noi, văzut şi 
împărtășit» (Simion, arhiepiscopul Tesalonicului, Despre Siânta Liturghie, cap. 94). 

337. Codicele Barberini 428 (sec. al XIII-lea); cf. Papas Marco Mandala, La 
proiesi della lilurgia nel riio bizantino-greco, Grotta-Ferrata, 1935, p. 126: de ase- 
menea, Cod. 518 Sofian (Cî. Alexis Petrovschi, Histoire de la redaction slave de la 
Lilurgie de S. Jean Chrysostome, traducere din ruseşte, în Xpuooozonixa, p. 873—874), 
deşi manuscrise din acelaşi veac şi chiar din veacul precedent menţionează mai 
multe prescuri pentru Proscomidie. . 

numai dacă nu este pomenire de sfânt sau de răposat» 55. Lămurirea 
dată de Petru hartofilaxul lasă să se înţeleagă însă că, la vreme de 
nevoie, se putea folosi o singură prescură atât pentru scoaterea Sfân- 
tului Agneţ, cât şi a părticelelor pentru vii. Trebuie însă neapărat să 
se ia alta în vederea pomenirii morţilor şi a sfinţilor. 

La aceeaşi întrebare, ca şi el, au fost nevoiţi să răspundă Nifon 
al Novgorodului, în prima jumătate a veacului al XII-lea (1130—1156) 
şi arhiepiscopul bulgarilor Dumitru Chomatin, în veacul al XIII-lea. 
Cel dintâi, întrebat de călugărul Cyric dacă este îngăduit a liturghisi 
cu o singură prescură, a răspuns că aşa ceva nu se poate admite decât 
numai atunci când este cu neputinţă să se găsească mai multe 3%, Du- 
mitru Chomatin, referindu-se la tradiţia orală, socoteşte necesar nu- 
mărul de trei prescuri sau chiar două, dar numai atunci când, trebuind 
neapărat să se săvârşească Sfânta Liturghie, nu se găsesc mai multe. 
Sub nici un cuvânt (o0bîauâs) însă el nu socotește de admis o singură 
prescură pentru Proscomidie 340, 


Deja la finele veacului al XI-lea şi începutul veacului al XII-lea 
patriarhul Nicolae Gramaticul menţionează patru prosfore pentru sfânta 
pâine şi pentru părticelele pe numele Sfintei Fecioare şi ale sfinţilor, 
afară de cele pentru miridele credincioşilor %1, Tipicul împărătesei Irina 
(veacul al XII-lea) se referă la șapte prescuri, iar Codicele Esfigmenu, 
din anul 1306, la cinci. 


Numărul prosforelor, care precum se vede variase de la una la 
șapte, a rămas definitiv şi cu autoritate stabilit la cinci prin instruc- 
țiunile din Constituția patriarhului Filotei din veacul al XIV-lea. Deci, 
alară de cea pentru Sfântul Agnet, de cea pentru Sfânta Fecioară şi 
de cea pentru cele nouă cete, se mai întrebuințează a patra prosforă 
pentru vii şi a cincea pentru morţi. Spre finele veacului al XIV-lea şi 
inceputul celui de al XV-lea, Nomocaronul în 228 de capitole a venit 
cu indicaţii şi mai amănunțite cu privire la prosfore şi la întrebuinţarea 
lor, în canonul 213: «Despre Sfânta Proscomidie. Câte prescuri trebuie 
să ai? La Sfânta Proscomidie a Dumnezeieştii Liturghii, cinci prescuri 
trebuie să ai: 1. una pentru artosul Domnului ; 2. a doua, a Panaghiei; 
3. alta, pentru sfinţi; 4. una, a celor vii, când vrei să-i pomeneşti şi 
5. alta iarăşi pentru cei adormiţi, una câte una în parte, fiecare la 
rândul ei. Afară de acestea, să ştii și acest lucru: prima prescură să 
fie întreagă, ca să scoţi artosul Domnului sau după cum vei socoți 
(chibzui), ca să-ţi ajungă pentru anatoră ; iar celelalte patru să fie 
numai pecetea» 42. 


338, Vezi cap. Ilpozfuara, G. A. Ralli şi M. Potli, Sintagma dumnezeieştilor 
şi stintelor canoane, vol. V, Atena, 1853, p. 369. 

339. Cf, J. Hanssens, op. cit,, t. II, p. 193. 

340. Ad regem Serbiae respons, Il, ed. J. B. Pitra, Juris ecclesiastici Graecorum 
selecta paralipomena (Analecta sacra et classica Spicilegio Solesmensi praeparata), 
p. 687—688, citat după J. Hanssens, op, cit. t. II, p. 190. 

341. Cum trebuie să lacă preotul Liturghia, La J. Hanssens, op. cil, t. II, 

..187—188. 
i 342. Vezi textul grec în J. Hanssens, op. cit. t. II, p. 191, 

De vreme ce restul prosforei din care a fost scos Sfântul Agneţ 
trebuie să se împartă credincioşilor la sfârşitul Liturghiei, ca anafură, 
este necesar ca cel puţin această primă prosforă să fie nu numai în- 
treagă, iar nu un simplu colț de pecete, ci în acelaşi timp şi mai mare, 
spre a fi indestulătoare în scopul amintit %3. Nomocanonul amintit mai 
înainte prevede în acelaşi loc că «dacă este popor mult şi nu ajunge o 
singură prosforă pentru anafură, pune şi prescura Panaghiei întreagă». 

2. La Proscomidie nu se întrebuinţează deci pentru pregătirea Sfin- 
tei Jertie euharistice toate darurile ce se aduc de către credincioşi, ci 
numai o mică parte de prosfore şi din vin. Acestea sunt însă repre- 
zentative pentru întreaga comunitate, potrivit concepției creștine pri- 
mare după care Biserica este înfăţişată sub imaginea pâinii, în care 
ceea ce era mai înainte despărţit în boabele grâului din lanuri, ori 
chiar sub forma omogenizată a făinii, a devenit în pâine o unitate" 
sub acțiunea aluatului. Oricare deci din pâinile sau prosforele pentru 
Sfânta Euharistie este simbolul şi imaginea desăvârşită a comunității, 
pe care Liturghia are misiunea să o realizeze mistic. Acelaşi lucru se 
poate spune cu privire şi la vinul adus la altar de credincioși. 

În legătură însă cu întrebuințarea darurilor care prisosesc, Biserica 
a prescris de la început anumite reguli, în concordanţă cu caracterul 
imprimat acestora, în primul rând prin destinaţia lor iniţială, ele fiind 
pregătite şi aduse cu intenţia de a fi făcute dar lui Dumnezeu. Carac- 
terul religios al prosforelor este, de altfel, marcat prin pece- 
tea imprimată pe ele, în care intră crucea şi monogramul Mântiuito- 
rului. De aceea, prosfora a fost dintru inceput considerată de Biserică 
articol, dacă nu chiar consacrat sau sfințit într-un anumit fel, apoi cel 
puţin nu ca unul din alimentele uzuale. Prima dovadă o găsim în 
Constituţiile Apostolice (VII, 31), care limitau consumarea darurilor 
rămase numai în cercul liturghisitorilor şi al auxiliarilor lor. «Darurile 
care prisosesc, din cele aduse pentru Sfintele Taine, să le împartă la 
cler diaconul, cu încuviințarea episcopului sau a preoţilor: episcopului 
patru părţi, preotului trei părţi, diaconului două părţi, iar celorlalţi, ipo- 
diaconilor sau psalților sau diaconițelor o parte» 45, Nu este greu de 
recunoscut în această măsură un ecou al uzanțelor din Vechiul Testa- 
ment, în legătură cu jertfele de la Templul ain Ierusalim, unde anumite 
părţi din jertfele de pâine şi animale reveneau în cele mai multe cazuri 
preoţilor %5. Pentru rămăşiţele din anumite jertfe de pâine se prescria 
chiar obligaţia de a fi consumate lângă jerttelnic3%7, în timp ce părţi 


343. Un manual de liturgică (Ghenadie, fost episcop de Argeş, Liturgica, p. 125) 
recomandă chiar «că trebuie să se facă cât un taler de mare, având în mijloc un 
singur sigil sau pistornic pentru Stântul Agneţ». 

344. Cf, Didahia celor 12 Apostoli, cap. LX, 3. 

345. După textul grec editat de P. A. Lagarde, Constitutiones Apostolorum, 
Lipsca și Londra, 1862, p. 267. 

346. Levitic 2, 3, 10; 5, 13; 7, 14, 31—34. 

347. Levitic 10, 12—13. 


LITURGHIA 139 


din anumite jertfe de carne puteau să fie întrebuințate în sânul fa- 
miliilor preoțești 348, 

O situaţie evoluată în comparație cu cea consemnată în Constituţiile 
Apostolice este marcată de canonul 8 al lui Teofil al Alexandriei (385— 
412), după care îngăduinţa de a se împărtăşi din prisosul darurilor de la 
Proscomidie este extinsă peste cercul restrâns al clericilor, şi anume şi 
la credincioşii laici împăcaţi cu Biserica. «Cele ce se aduc sub cuvânt 
de jertfă, după ce se folosesc câte sunt necesare pentru Taine, să le 
împărțească clericii, dar catehumenii nici să nu mănânce, nici să nu 
bea din acestea, ci numai clericii şi fraţii credincioşi cei ce sunt împreună 
cu dânşii» %9. Însăşi admiterea credincioşilor la împărtășirea de aceste 
daruri trebuie interpretată, fără îndoială, în următoarele două sensuri : 
pe de o parte, ca gustare din prosfore şi din vin după impărtășire, așa 
cum a rămas obiceiul până astăzi, iar pe de alta, sub forma primirii 
de anafură, care a intrat în practica bisericească aproximativ prin a 
doua jumătate a veacului al IV-lea ori începutul celui următor, mai 
întâi ca instituție sau dispoziţie anume pentru credincioşii care se 
considerau pregătiți să primească la fiecare Liturghie Sfântul Trup şi 
Sânge al Domnului 350, 

Mai: târziu s-a pus însă problema chiar pentru cei îndreptăţiţi la 
beneficiere din prisosul darurilor aduse la altar, şi anume dacă acestea 
te puteau consuma în cadrul regulilor comune alimentelor obișnuite. 
Provocat de nedumeririle monahilor de la Muntele Atos, dacă «se cu- 
vine preotului să mănânce fără deosebire şi cum voieşte cele aduse în 
biserică, precum sunt prescurile şi vinul, şi de se cuvine a le mânca 
întocmai ca pe pâinea obișnuită şi ce trebuie să facă dacă s-ar aduna 
multe de acestea», patriarhul Nicolae Gramaticul (pe la finele veacului 
al XI-lea şi începutul veacului al XII-lea), având şi avizul sinodului 
său, îi lămuri că «părţile din prescura, care s-a înălțat (âmb roi biwdEvros 
&țiov ăpmov )3%1, să nu se mănânce decât numai în biserică, până ce se 
vor consuma toațe ; iar părţile din celelalte prescuri se pot mânca şi 
afară din biserică, însă separat şi singure, iar nu cu lapte şi cu brânză 
şi cu ouă şi cu peşte» 352. 


348. Levitic 10, 14. 

349. Nicodim Milaș, op. cil., vol. II, part. II, p. 181. Pretutindeni, de altfel, 
erau opriţi de la acestea nu numai catehumenii, energumenii și cei excomunicați, 
ci chiar credincioșii din diferiiele grade ale penitenței publice. 

350. Vezi studiul nostru Anafora sau antidoron, în «Studii Teologice», V (1953), 
nr. 1—2, p. 122. 

351. După obiceiul! din Bisericile de limbă greacă, înainte de a începe Prosco- 
midia, preotul înalță (dyovei) prescura pentru Sfântul Agneţ, fie făcând cu ea 
semnul crucii deasupra sfântului disc (Liiurghierul de Ierusalim, 1908, p. 57), fie 
chiar ridicând-o până la îrunte (Liturghierul de Atena, 1924, p. 27). 

352. Canonul 5 al patriarhului Nicolae, la Nicodim Milaş, op. cit. vol. II, 
part. Il, p. 181, 

Deşi acest canon scoate fără deosebire din intrebuinţarea comună 
atât frânturile din prescura proscomidită cât şi prescurile neîntrebuin- 
ţate, prescrie totuși două feluri de consumare, corespunzătoare fiecă- 
reia din cele două categorii de pâine. Sinodul nu face însă nici o 
menţiune despre vinul adus de credincioşi ; rămâne totuşi subințeles că 
el este socotit în aceeaşi situație cu prescurile neinălțate sau prosco- 
midite, deoarece vinul nu se înalță şi nu se binecuvintează înainte de 
a fi turnat în potir 58, 


5. Încheierea ritualului Proscomidiei 


a. Obiectele de la proscomidiar (sfintele vase și  acoperăminie). 
b. Ritualul încheierii Proscomidiei 


Lucrările care alcătuiesc partea finală a ritualului Proscomidiei 
s-ar putea caracteriza într-o expresie generală sub denumirea de aco- 
perirea sfintelor daruri. Din însuşi acest fapt se poate înțelege că aceste 
lucrări au izvorât în primul rând dintr-o necesitate practică, şi anume 
aceea de a înveli darurile proscomidite. Ele îndeplinesc în același timp 
și funcțiunea unor simboluri prin care se istorisesc cu precădere cele 
ce se referă la naşterea Mântuitorului. Căci aşa precum s-a spus mai 
înainte, «pâinea a rămas tot pâine» chiar după împlinirea ritualului 
Sfântului Agneţ, Ea a primit numai «însuşirea de a fi consfinţită ca dar 
al lui Dumnezeu şi prin aceasta ea poarti chipul Domnului în prima Sa 
vârstă», reprezentând deci Trupul Său în faza în care era numai hără- 
zit ca dar. De aceea, în această parte a rânduielii Proscomidiei, preotul 
istoriseşte sau aminteşte simbolic «minunile întâmplate cu acest Trup 
când era de curând născut şi așezat încă în iesle» %. Se referă, cu alte 
cuvinte, îndeosebi la viața necunoscută a Domnului, şi anume la 
începutul ei. 


a. Obiectele de la proscomidiar (sfintele vase și acoperăminte). 
În legătură cu această temă, locul şi obiectele întrebuințate aci capătă 
o semnificaţie adecvată. În primul rând masa proscomidiarului, care, în 
general, este încadrată într-o absidiolă sau în cele mai modeste cazuri 
se articulează pe o scobitură sau firidă în partea de nord a altarului, 
închipuie tocmai prin această formă peştera din Betleem, în care s-a 
născut Domnul 35, iar în legătură cu răstignirea, locul Golgotei 6. 

Discul, pe care se pune Sfântul Agneţ de către preot, în asistenţa 
diaconului, este privit ca locul pe care Iosif şi Nicodim au aşezat trupul 


353. G. Palli și M. Poti, op. cit., vol. IV, p. 422. 
354. Nicolae Cabasila, op. cit., cap. XI, col. 389 C. 
355. Simion, arhiepiscopul Tesalonicului, Despre Siânia Liturghie, cap. 85. 


356. Sf. Gherman 1 al Constantinopolului, op. cil., P. G., XCVIII, col. 396 B—C 
şi col. 400 B. Dr. V. Mitrofanovici şi Dr. T. Tarnavschi, op. cit., p. 202. 

Domnului, după ce l-au luat de pe cruce%7, dar totodată şi ieslea în 
care S-a născut Dumnezeu-Omul %%. 


Steluţa, formată din două arcuri semisferice de metal preţios, prinse 
în centru pentru ca braţele lor mobile să poată fi aşezate în formă de 
cruce, şi având o steluţă suspendată de bolta lor sau deasupra, simboli- 
zează steaua care s-a arătat magilor şi s-a oprit deasupra peşterii, unde 
Se născuse Mântuitorul (Matei 2, 9) 3%. 


Potirul aminteşte paharul întrebuințat la Cina cea de Taină de 
către Mântuitorul, dar şi paharul pătimirilur Sale (Matei 26, 39 şi 20, 
22; Marcu 14, 36; Luca 22, 42)%0. Discul și Potirul purtând la Pros- 
.comidie materiile care închipuie Sfântul Trup şi Sânge al Domnului, 
ce se vor preface mai apoi prin lucrarea Sfântului Duh în însuşi Sfântul 
Său Trup şi Preacuratul Său Sânge, se prescrie să fie lucrate cu artă 
şi de preferinţă din materiale preţioase, şi anume din aur şi argint, ori 
cel puţin să fie aurite 5%, 


Acoperămintele sau pocroveţele * lucrate din stofă prețioasă şi în 
general din aceeaşi stofă ca şi felonul preotului, simbolizează cu refe- 
rire la naşterea Domnului scutecele cu care a fost înfăşat ca prunc. O 
asemenea semnificaţie este atribuită îndeosebi celor două procoveţe 
mici (al sfântului disc şi al sfântului potir), iar acoperământul cel mare 
se numește «aer» (â%p), pentru că se întinde peste ambele sfinte vase, 
intocmai ca tăria cerului sau firmamentului, pe care s-a arătat steaua 
indicând magilor locul unde se născuse pruncul. În legătură insă cu 
moartea Domnului, se atribuie celor două acoperăminte ale sfintelor 
vase semnificaţia mahramei şi giulgiului cu care au fost înfăşurate capul 
şi trupul Său la punerea în mormânt (loan 20, 6, 7), în timp ce «aerul» 
simbolizează piatra cu care Iosif a închis mormântul %2, 


b. Ritualul încheierii Proscomidiei. Patru sunt momentele care 
alcătuiesc partea finală din rânduiala Proscomidiei: acoperirea pro- 
priu-zisă a sfintelor daruri, rugăciunea Proscomidei sau a punerii-înainte, 
apolisul şi tămâierea. Ele se desfăşoară întocmai după regulile intoomite 
de patriarhul Filotei în veacul al XIV-lea 363. 


357. Sf. Gherman | al Constantinopolului, op. cit, P. G., XCVIII, col. 397 B. 

358. Nicolae Cabasila, op. cit., col. 389 C; Simion, arhiepiscopul Tesaloni- 
cului, Despre Slânta Liturghie, cap. 85; Dr. V. Mitrofanovici şi Dr. T. Tarnavschi, 
"Op, cil., p. 223. 

359, Simion, arhiepiscopul Tesalonicului, Despre Siânta Liturghie, cap. 85. Cu 
referire la moartea Domnului, steluța simbolizează la Proscomidie şi sigiliul cu 
care mai-marii preoților şi fariseii au pecetluit piatra de pe mormântul Său (Matei 
27, 62 şi 66). Cf. Dr. Vasile Mitrofanovici și Dr. T. Tarnavschi, op. cil., p. 224. 

360. Sf. Gherman 1 a! Constantinopolului, op. cit., col. 400 B. 

361. Liturghierul, cap. «Povătuiri», pgf. 4. 

* În limbajul curent se foloseşte forma procoveţe. 

362. Simion, arhiepiscopul Tesalonicului, Despre Slânia Liturghie, cap. 85; 
Sf. Gherman 1 al Constantinopolului, op. cil., col. 400 C.; Dr. Vasile Mitrofanovici 
şi Dr. T. Tarnavschi, op. cut., p. 224. 

363. Codic. 6277—770 — Mânăstirea Pantelimon (sec. al XIV-lea), la Pan. 
IN. Trembela, op. cit., p. 3. 

a) Teoretic vorbind, acoperirea sfintelor vase trebuie să urmeze 
îndată după ce liturghisitorul a proscomidit pentru sine; în practică 
însă, lucrările învelirii cu pocroveţele se amână, spre a se căpăta timp: 
pentru pomenirea numelor de vii şi repauzaţi de pe listele ce insoțesc 
darurile aduse cu întârziere de credincioşi, sau pentru mulţimea nu- 
melor de pomenit. Potrivit rânduielii bisericeşti, proscomidirea şi deci 
şi acoperirea trebuie să se încheie la finele Utreniei sau, mai precis, 
înainte de sfârşitul doxologiei celei mari, când se face cădire. De fapt 
însă proscomidirea se prelungeşte, pentru motivele menţionate, până la. 
finele Liturghiei catehumenilor sau mai exact până la cântarea imnu- 
lui heruvic, înainte de intrarea cea mare. De altfel, această extindere: 
a termenului pentru acoperirea sfintelor vase se găseşte autorizată de 
taptul că la slujba cu arhiereu, acesta se spală şi proscomideşte fie în 
timpul doxologiei celei mari, fie, mai obișnuit, înainte de imnul 
heruvic. 

Înainte de a începe acoperirea, preotul binecuvintează cădelnița pe 
care i-o prezintă diaconul cu tămâia aprinsă într-însa. Textul rugăciunii 
respective se întâlneşte pentru prima dată în versiunea lui Leon 
Thuscus (veacul al XI-lea) 64. Tămâierea în acest moment era însă în 
uz cu mult înainte, de vreme ce Sfântul Gherman 1 al Constantino- 
polului dă explicarea simbolismului cădeiniţei şi al tămâiei, îndată 
după ce s-a ocupat de sfintele acoperăminte %5. 

Asupra semnificației simbolice a tămâierii în acest moment, ermi- 
niile liturgice variază. Sensul propriu şi exact al acestui act este deter- 
minat însă de însuşi textul rugăciunii pentru binecuvântarea cădelni- 
ței : «Tămâie îţi aducem Ție, Hristoase, Dumnezeul nostru, întru miros 
de bună mireasmă duhovnicească, pe care primind-o întru jertfelnicul 
Tău cel mai presus de ceruri, trimite-ne nouă harul Preasfântului Tăw 
Duh». Mirosul aromat al tămâiei apare deci ca o imagine a jertfei spi- 
rituale curate, care trebuie să însoțească și să completeze totodată 
jertfa materială a darurilor noastre, pentru ca, în acelaşi timp cu: 
răspândirea fumului ei aromat peste credincioşi, să putem primi astfel 
în schimb revărsarea harului Sfântului Duh. 

Cu aplicare la cele două aspecte sau momente ale chenozei Mân- 
tuitorului simbolizate la Proscomidie — naşterea şi moartea —, tămâie- 
rea a căpătat aci explicaţiile corespunzătoare, pe care le întâlnim unite: 
sub ambele forme în Comentariul Sfântului Gherman 1 al Constanti- 
nopolului. Astfel, în primul rând, pentru a sublinia credința despre 


364. Ed. de Paris, 1560, p. 52—53; Cf. J. Hanssens, op. cit., î. INI, p. 72—73.. 
365. Op. cit., col. 400 C şi D. Textul este considerat însă ca o interpolare în 
versiunea lui Anastasie Bibliotecarul; cf. textui edit. de N. Borgia, nr. 22, p. 25.- 

puterea, natura şi măreția dumnezeiască nedespărţite de înfăţişarea 
omenească smerită a pruncului lisus, născut într-o iesle, comentariul 
amintit priveşte cădelniţa ca pe o alegorie a firii omeneşti: «Cădelnița 
arată firea omenească a lui Hristos, iar focul, Dumnezeirea ; tumul cal 
binemirositor arată mirosul cel bun înaintemergător ai Sfântului Duh». 
În legătură cu naşterea şi înmormântarea Domnului, el adaugă: 
«Tămâia reprezintă aromatele pe care le-au adus înainte pentru îmbălsă- 
marea Domnului, iar smirna şi aromatele magilor, rugăciunea cea 
curată a faptelor bune» 36%. 

De altfel, în toate ce se fac şi se recită de către preot din Sfânta 
Scriptură a Vechiului și Noului Testament în partea finală a Prosco- 
midiei, se vede preocuparea mai mult de nașterea Domnului, şi anume 
de «minunile întâmplate cu acel trup, când era de curând născut şi aşe- 
zai în iesle», precum şi de «cele ce spuseseră cu mult mai înainte 

roorocii despre prunc ca despre un Dumnezeu, pentru ca nu cumva, 
din pricina întrupării şi a înfăţişării omeneşti, oamenii să-şi închipuie 
lucruri mici şi nevrednice de Dumnezeirea Sa» 37. 

Tămâierea începe cu steluța. După unele păreri, nesusținute de do- 
cumente, întrebuințarea acesteia şi-ar avea originea la Sfântul loan 
Gură de Aur, care ar fi ajuns la ideea de a se folosi de două arcuri 
in formă de cruce, din necesitatea de a feri sfânta pâine şi părticelele (?) 
să fie atinse şi risipite de acoperământul sfântului disc 5. Sigur este 
însă că steluța a fost introdusă la început dintr-o simplă consideraţie 
practică şi numai ulterior a căpătat o semnificație simbolică. Ideea din 
formula : «Şi venind steaua, a stătut deasupra unde era pruncul» (Matei 
2, 9). întrebuințată de prin veacul al XI-lea — al XII-lea încoace până 
astăzi, la aşezarea steluţei pe sfântul disc, pare a se întrevedea însă 
într-unul din pasajele Comentariului Sfântului Gherman 1 al Constan- 
tinopolului. Astfel, el afirmă că «dumnezeiescul Trup este pus la 
prothesă, ca în Betleem, unde S-a născut Hristos» %9. Nu se face însă 
nici o menţiune despre steluţă. 

Ca şi la steluţă, aşa şi la procoveţe, înainte de a le tămâia 
preotul şi a spune formulele respective, diaconul zice de fiecare dată 
mai întâi: «Domnului să ne rugăm». La acoperirea discului, preotul 
recită Psalmul 92: «Domnul a împărăţit, întru podoabă S-a îmbrăcat, 


366. Op. cit., col. 400 C—D. 

367. Nicolae Cabasila, op. cil., cap. XI, col. 389 C. 

368. Iacob Goar, op. cit., p. 121 şi Herman Adalb. Daniel, op. cit., t. IV, p. 390. 

369. Op. cit., col. 400 A. De altfel, semnilicația nașterii Mântuitorului nu era 
absentă în simbolismul Proscomidiei, chiar în epoca în care ea se reducea la forma 
simplei depuneri a pâinii şi a potirului pe Sfânta Masă. De aceea, Sf. loan Gură de 
Aur a putut să spună că «masa aceasta rânduiala ieslei împlineşte» (Despre Sf. 
Filogoniu, 4, P. G., XLVIII, col. 755). 

îmbrăcatu-S-a Domnul în putere și S-a încins, pentru că a întărit lumea 
care nu se va clinti...». La al doilea acoperământ, adică cel pentru Sfân- 
tul Potir, diaconul adaugă: «Acoperă, părinte», iar preotul spune 
textul adaptat din Avacum 3, 3: «Bunătatea Ta a acoperit cerurile, 
Hristoase, şi de lauda Ta este plin tot pământul». 

«Zicând acestea, preotul acoperă darurile, adică pâinea şi Potirul 
cu sfintele acoperăminte şi le tămâiază din toate părțile, vrând să arate 
că acoperită (necunoscută) era atunci puterea Dumnezeului întrupat, 
până la vremea minunilor şi a mărturiei celei din cer» (Matei 3, 17)%. 
Mărturisind, precum am văzut, puterea şi slava Domnului ascunse sub 
acoperământul corpului şi întruparea Lui minunată %! şi cugetând la 
astfel de lucruri, preotul este înclinat să caute la Dânsul acoperământ 
sau ocrotire, împreună cu văzătorii de Dumnezeu care au scris în Legea 
Veche textele întrebuințate în această parte finală a serviciului Prosco- 
midiei. De aceea, după ce diaconul repetă: «acoperă, stăpâne», preotul 
tămâind «aerul» acoperă cu el ambele sfinte vase laolaltă, rugându-se : 
«Acoperă-ne pe noi cu acoperământul aripilor Tale (Ps. 14, 8) şi goneşte 
de la noi pe tot vrăjmaşul potrivnicul». 

b) După acoperire, preotul ia de la diacon cădelniţa și, tămâind 
darurile proscomidite, zice de trei ori: «Binecuvântat eşti Dumnezeul 
nostru, Care ai binevoit așa, slavă Ţie», diaconul răspunzând de fiecare 
dată : «Totdeauna, acum și pururea şi în vecii vecilor». Se închină 
apoi amândoi de trei ori cu toată cucernicia, iar diaconul luând cădel- 
nița zice: «Pentru punerea înainte a cinstitelor daruri, Domnului să 
ne rugăm». Preotul rostește îndată Rugăciunea punerii înainte : «Dum- 
nezeule, Dumnezeul nostru, Cel ce pâinea cea cerească, hrană a toată 
lumea, pe Domnul şi Dumnezeul nostru lisus Hristos L-ai trimis 
Mântuitor şi Răscumpărător şi binefăcător..., Însuţi binecuvintează 
această punere înainte şi o primeşte întru jertielnicul Tău cel mai 
presus de ceruri. Pomeneşte, ca un bun şi iubitor de oameni, pe cei 
“care au adus-o şi pe cei pentru care s-a adus...». 

Această rugăciune reprezintă punctul culminant al Proscomidiei, 
deoarece, prin ea, materiile iau caracterul expres de daruri pentru 
jertfă. În acelaşi timp, ea este esenţialul la care se reducea aproape 
întreaga Proscomidie în faza ei de simplitate primară şi chiar câtăva 
vreme după ce s-a trecut în faza Agneţului. Textul ei actual ne este 
transmis de cel mai vechi codice liturgic (Barberini, gr. 336), în care 
se găsește aşezat înaintea Liturghiei Sfântulmi Vasile cel Mare. Pentru 
Liturghia Sfântului loan Gură de Aur însă acest manuscris, ca şi altele, 


370. Nicolae Cabasila, op. cil., cap. XI, col. 389 D. 
371, P. Lebedev, op. cil., p, 249—250, 

care uneori ajung până prin veacul al XII-lea, dă un text deosebit al 
rugăciunii Proscomidiei : «Doamne Dumnezeul nostru, Cel ce Te-ai 
adus (ca un) miel fără de pată pentru viaţa lumii, caută spre noi şi spre 
pâinea aceasta şi spre potirul acesta şi le fă curatul Tău Trup şi cinstitul 
Tău Sânge, spre împărtășirea sufletelor și a trupurilor» 72. De prin 
veacul al XI-lea manuscrisele încep s-o excludă 3%, până ce în cele 
din urmă ea a ieşit complet din uz. Într-un codice din veacul al XII-lea, 
care cuprinde Liturghia Sfântului Ioan Gură de Aur, locul cel dintâi 
îl ocupă rugăciunea Proscomidiei corespunzătoare acestei Liturghii, iar 
după ea urmează textul rugăciunii Sfântului Vasile cel Mare“. Nu 
pare fără temei părerea că cea dintâi dintre ele a fost părăsită din cauza 
caracterului ei epicletic, nepotrivit în acest moment liturgic 35, 

Cu privire la momentul rugăciunii prothesei, manuscrisele ne oferă 
două variante neînsemnate. Astfel, un codice de la finele veacului al 
XII-lea o aşază înainte de acoperirea darurilor 3%, iar altul din primii 
ani ai veacului al XIV-lea prescrie recitarea ei a doua oară, şi anume 
după tămâierea bisericii, ce se face în urma apolisului Proscomidiei **. 

c) Încheierea Proscomidiei se face prin apolisul cel mic spus de 
preot în taină ca, de altfel, toată slujba Proscomidiei. 

d) După aceea diaconul sau, în lipsa lui, preotul tămdiază prosco- 
midiarul şi Sfânta Masă recitând troparul : «În mormânt cu trupul, în 
iad cu sufletul, ca un Dumnezeu...». Tămâiază apoi altarul şi biserica 
spunând Psalmul 50, iar după înapoierea în altar lasă cădelniţa, făcând 
împreună cu preotul pregătirile prescrise în vederea începerii Liturghiei. 

În sine și în principiu, tămâierea este un act de omagiu şi de cinstire 
a Domnului. Împreună cu acest tropar, ea constituie un epilog al come- 
morării morții Domnului, prin care liturghisitorul mărturiseşte ubicui- 
tatea Lui şi, deci, unul din atributele Dumnezeirii Sale. Deşi ca om se 
afla cu trupul în mormânt, sufletul Său, nedespărțit de firea Lui cea 
dumnezeiască, se coborâse la iad, pentru izbăvirea drepţilor robiți în 
legăturile lui, fiind în același timp pe Scaunul slavei cereşti împreună 
cu Tată! și cu Duhul Sfânt 38. 


372. F. E. Brightman, Liturgies eastern and weslern, vol. î, p. 309. 


373. T .8. 1 (sec. al XI-lea), Vat. gr. 1973 (veac. al XI-lea—al XII-lea) Vatic. 
gr. 428 (veac. al XIII-lea). Cf. Papas Marco Mandala, op. cil., p. 105; ms. Sinaitic 973 
(sec. al XI-lea). A. Dmitrievschi, op. cit., p. 83 etc. 


374. T. 8. VIII. 
375. Papas Marco Manâala, op. cit., p. 106. 


376. Cod. E. M. 6 Karisruhe, la Richard Enqdahi, Beitrăge zur Kenntnis der 
byzantinischen Lilurgie, Texte und Studien, Berlin, 1908, p. 2. 


377. Cod. Esligmenu, an 1306, A. Dmitrievschi, Euxodâția, Kiev, 1901, p. 263. 
378. Mărturisirea Ortodoxă, Răspuns la Întrebarea XLIX. 

C. DUMNEZEIASCA LITURGHIE COMENTATĂ 
ÎN OFICIUL ȘI ÎN TEXTUL EI 


1. Generalilăţi introductive: Caracterul oliciului. 2. Condiţii priviloare 
la săvârşilori, la locul şi la vremea oficiului Liturghiei 


1. Generalităţi introductive. Caracterul oficiului 


a. Principiul comunitar şi ierarhic al Liturghiei. b. Liturghia ca formă 


de cult extem polrivil cu nalura omului și a Bisericii 


a. Principiul comunitar şi ierarhic ai Liturghiei. Așa precum ne 
arată însăşi denumirea 3% ei, Liturghia este o slujbă sau un oficiu reli- 
gios, şi anume serviciul divin sau cultul sacru al Bisericii creştine şi 
în special al Bisericii creştine ortodoxe. 

Când zicem că Liturghia este oficiul divin al Bisericii, se înţelege 
că ea trebuie privită de fapt drept cultul nu atât al creştinului, cât at 
creştinătăţii. Liturghia poartă deci în esenţa ei un caracter ecleziologic, 
este adică un cult colectiv, iar nu individua] şi individualist. Ea este 
cultul comunităţii, pentm că, în primul rând, în liturghie se roagă 
toți : nu numai liturghisitorii, ci şi credincioşii, care participă în spirit 
la rugăciunile acelora ; mai mult, membrii comunității iau parte de 
vsemenea la însăşi aducerea Sfintei Jertfe euharistice, după ce, prin 
rugăciunile preoţilor, Trupul şi Sângele Domnului devin prezente real 
şi substanţial pe Sfânta Masă. 


379. De la grecescul hezovoţia (hetzov îpţov — oficiu public), sau în forma sa 
mai veche de scriere: )mcovpia, cuvânt compus adică din po (faplă, treabă, lu- 
crare, oficiu, îndeletnicire) şi Amizoc de la Amâc sau în dialect atic dabc (popor). 
Adjectivul )7jtzoc înseamnă deci ceea ce este al poporului, ceea ce se cuvine sau 
se referă la popor sau la întreaga cetate. Verhul )eizovpţeiv însemna a săvârşi 
ceva pentru popor, iar e:zovpia era o acţiune, o lucrare sau faptă, un oficiu sau 
o îndeletnicire îndeplinită în folosul poporului. adică de utilitate publică. Sub 
aceaslă denumire se înțelegeau de regulă anumile oficii specificate în legi și înde- 
vlinite pe spesele lor de către cetăţenii din clasele nobile şi bogate, ca de exem- 
ylu: înarmarea unei llote şi conducerea ei împotriva duşmanilor, pregătirea săr- 
hătorilor anuale în cinstea zeilor, echiparea şi participarea personală la război pe 
proprie cheltuială, îndeplinirea gratuită a funcţibnilor publice, iar în sens mai 
restrâns, oficiile cultului public al zeilor. în sensul acestei ultime accepţiuni se 
“"ede întrebuințat cuvântul «liturghie» şi în diferite texte din Septuaginta, privitoare 
la serviciile cultului. Astfel, regele losia spune leviţilor: «Voi trebuie acum să 
serviţi ezovpetvy Domnului Dumnezeului vostru şi poporului Său, Israel» (II Cro- 
nici 35, 3; cf. și 1 Cronici 23, 28 etc.). De asemenea şi în Noul Testament: 
Luca |, 8—10; Fapte 13, 2; Evr. 9, 21; 10, 11. Termenul he:zoupţia este între- 
buinţat de Sfântul Apostol Pavel pentru a desemna slujba arhierească a Mântui- 
torului: Evr. 8, 2; cf. şi 5, 1, 4. Prin accastă expresie se desemnează în literatura 
Părinților apostolici (Didahia, XV. 1; Clement Romanul, Epistola 1 către Corinteni, 
12, 1) şi în canoanele sinoadelor (i şi 2 ale Sin. de la Ancira, 12 al Sin. de la 
Sardica, 18 al Sin. de la Laodiceea) de obicei atribuţia de liturghisitori a clericilor 
şi de îndeplinitori ai diferitelor oficii bisericeşti, ca, de exemplu, Ceasul al nouălea 
şi Vecernia (ci. Joannes Mich. Hanssens, op. cil., t. II, partea 1, p. 34—35). 

Nota aceasta de cult colectiv, specifică Liturghiei, se face simțită 
pe de o parte prin forma pluralului, la persoana întâi mai ales, în care 
sunt redactate şi rostite rugăciunile, cât şi prin forma dialogată, sub 
care se desfăşoară oficiul ei, intonat alternativ de liturghisitor şi de 
credincioşi. Condiţionarea acestor două roluri unul de celălalt este 
ilustrată într-o formă sugestivă de Sfântul loan Gură de Aur, în legă- 
tură cu dialogul introductiv la rugăciunea Anaforei euharistice. «...În 
timpul prea înfricoşătoarelor Taine», remarcă el, «preotul se roagă 
pentru Popor, iar poporul pentru preot ; căci acel (răspuns) «Şi cu duhul 
tău» nu înseamnă altceva decât aceasta. Tot așa cele ale (rugăciunii) 
Euharistiei le sunt comune ; căci nu numai acela (preotul) singur mulţu- 
meşie, ci şi toţi credincioşii. Pentru că (numai) după ce a primit mai 
întâi răspunsul lor şi după ce apoi aceştia s-au învoit că este vrednic şi 
drepi lucru să se facă aceasta, atunci începe (preotul) rugăciunea de 
mulțumire» 30. 

Mai mult, Liturghia este rugăciunea atât a Bisericii întregi sau a 
întregului popor creştin ortodox de pretutindeni, cât şi pentru membrii 
Bisericii din toate timpurile. Liturghia din locaşul sfânt al celei mai 
mărunte enorii se înalță astfel nu numai pentru cei ce sunt de faţă, 
ci şi pentru «toți ortodocşii creştini de pretutindeni», ca şi «pentru 
toţi cei mai dinainte adormiţi părinții şi fraţii noştri ortodocşi care 
odihnesc aici şi pretutindeni», la aceste rugăciuni fiind asociați «toţi 
sfinții» împreună cu «Preasfânta, curata, preabinecuvântata, slăvita 
Stăpâna noastră, de Dumnezeu Născătoarea şi pururea Fecioara Maria». 
Cu aite cuvinte, în Liturghie se găseşte în rugăciune Biserica văzută 
şi nevăzută a lui Hristos, toate membrele Trupului Său tainic, care se 
roagă împreună cu Capul lor, Hristos. Fiind în cei ce rămân în El şi 
în cuvintele Lui (loan 15, 7; 17, 23), El se roagă, precum zice Fericitul 
Augustin, pentru noi ca marele nostru preot, se roagă în noi în calitate 
de cap al nostru, adică al Trupului Său tainic, care este Biserica, şi noi 
ne rugăm în acelaşi timp către EI, ca Dumnezeului nostru %I. Pluralitatea 
este topită astfel în unitate, în unitatea duhului prin lisus Hristos, în 
care, cu care şi prin care se roagă Biserica. Când lisus a spus: «Orice 
veţi cere de la Tatăl în numele Meu, vă va da» (loan 16, 23), ne-a învăţat 
că El este Mijlocitorul rugăciunii noastre, ca Cel ce a împăcat pe 


Prin analogie deci cu sensul material, formal și juridic pe care îl avea acest 
cuvânt în limba şi în organizarea vieţii din vechea societate greacă, termenul 
cliturghie» a ajuns să însemne în Biserica creştină oficiul, slujba sau lucrarea 
ce se îndeplineşte în serviciul divin, spre folosul comunităţii credincioşilor, care 
este, în ultimă linie, sfinţirea. Potrivit sensului primit de această denumire în 
vechiul limbaj creștin, prin Liturghie se întelege în Biserica Ortodoxă, în chip 
exclusiv, serviciul sau oficiul divin în care se săvârşeşte Jertfa euharistică a Trupu- 
lui şi a Sângelui Mântuitorului, sub forma pâinii şi a vinului, spre sfinţirea cre- 
rlincioşitor. 

380. Sf. loan Gură de Aur, Omilia XVIII la Epistola II Corinteni, P. G., LXI, 
col. 527. 


381. Cf. Fer. Augustin, Enarratio in Psalmum LXXXV. 

oameni cu Tatăl şi a făcut cu putinţă celor care cred în numele Lui să 
devină fii ai lui Dumnezeu (loan 1, 23), prin har. 

Liturghia este aşadar o rugăciune prin intermediul sau un cult adus 
prin mijlocirea Mântuitorului ; potrivit propriei Sale învățături, singur 
EI este «calea», prin care se ajunge «la Tatăl»: «Nimeni nu vine la 
Tatăl decât prin Mine» (loan 16, 6). Această slujbă de mijlocire, pe 
care, în ceruri, Mântuitorul o îndeplineşte în faţa Tatălui Său, în mij- 
locul îngerilor şi al sfinților Săi, pe pământ o continuă prin membrii 
ierarhiei bisericeşti, sub forma Liturghiei. Ca atare, pietatea liturgică 
nu este individualistă, cum o concep protestanții, la care, după prin- 
cipiul lui Luther, nimeni nu poate să primească pe Duhul Sfânt şi să 
înțeleagă pe Dumnezeu şi pe Cuvântul Său decât dacă acesta îi este 
dat, fără intermediar, de Duhul Sfânt. «Și nimeni nu poate primi pe 
Duhul Sfânt decât dacă singur face experienţa Lui, îl încearcă şi îl 
simte» %2. Prin însuşi caracterul ei însă, Liturghia nu reprezintă 
atmosfera sau terenul unui cult individualist, deoarece ea este rugăciu- 
nea oficială, publică şi comunitară prin care creștinul se integrează în 
Biserica sau Trupul tainic al lui Hristos, găsindu-se laolaltă cu celelalte 
membre ale acestuia, simpli credincioși şi ierarhie slujitoare, în «unirea 
duhului prin legătura păcii» (Efes. 4, 3), care trebuie să domnească în 
inimile tuturor celor care sunt chemaţi să alcătuiască un singur trup 
(Col. 3, 15). Caracterul şi principiul acesta ierarhic şi social sau comu- 
nitar al Liturghiei îl apără Sfântul Ignatie Teotorul, când îndeamnă pe 
creştinii filadelfieni (IV) să păstreze între ei legătura prin aceeaşi 
Euharistie şi același jertfelnic în jurul clerului; întrucât, aşa precum 
scria tralienilor (III), «fără aceştia (membrii ierarhiei) nu se poate 
numi Biserică», el îndemna în consecință : «Rămâneţi tari în credinţa 
voastră şi în rugăciunea de obşte» (XII). Liturghia este, prin urmare, o 
rugăciune, o mare rugăciune, cea mai mare rugăciune, și anume marea 
rugăciune sau rugăciunea prin excelență a Bisericii. 

O participare activă şi efectiv comunitară la oficiul Liturghiei se 
poate considera însă numai în măsura în care credincioşii nu sunt 
simpli asistenţi sau spectatori pasivi, ci urmăresc cu atenție oficiul sau 
acțiunea sau drama liturgică îndeplinită de slujitorii altarului, participă 
şi se pătrund de ea sau o trăiesc împreună cu ei. Din acest punct de 
vedere trebuie să semnalăm că practica credincioşilor din Bisericile 
apusene, imitată în unele cazuri cu totul rare şi de unii ortodocşi, de a 
recita diverse rugăciuni din anumite cărți în timpul Sfintei Liturghii 
constituie o întrerupere a unităţii ce trebuie să se păstreze cu şi prin 
liturghisitor (preot ori episcop) ; alături sau pe marginea cultului public 
se dă astfel naştere şi se practică un cult particular şi individualist în 
care credinciosul îşi tratează singur şi direot raportul său cu Dumnezeu, 
fără mijlocirea celor ce «împreună lucrători cu Dumnezeu» şi «slujitori» 
ai Lui sunt (II Cor. 6, 1, 4). În felul acesta, credincioşii se găsesc concen- 


382. În introducerea lui «Das Magnificant verdeutscht und ausgelegt», 1521. 
La R. Will, Le culte, vol. 1, p. 326, n. 3 

traţi asupra lor înşişi într-un cult aproape antropocentric, iar nu asupra 
acțiunii sau dramei în cadrul căreia se desfăşoară marea rugăciune a 
Bisericii, care este Liturghia. 


b. Liturghia ca formă de cult extern potrivit cu natura omului 
şi a Bisericii. Menţinerea unităţii şi comunității în spirit ierarhic în 
cursul oficiului Liturghiei este unul dintre motivele pentru care aparatul 
ei extern a fost întocmit sub forma unui strâns dialog cu credincioşii 
şi se află presărat cu interjecţii şi formule de îndemn ori de salut sau 
de binecuvântare, Găsindu-se într-o mare dependenţă de simţurile sale, 
credinciosului i-ar fi foarte greu să se înalțe la obiecte spirituale şi să 
zămislească sentimente religioase, fără să fie sprijinit de anumite 
forme sensibile în stare să i le deştepte în inima sa 283. Aceasta consti- 
tuie o situaţie permanentă după căderea omului în păcatul originar, de 
când el a pierdut privilegiul unui raport înalt cu Revelația divină. 
«Adevăratul cult, dacă îl considerăm în el însuşi şi fără nici un raport 
cu starea prezentă a omului, este, precum remarca Massillon, pur in- 
terior şi se săvârşeşte cu totul în inimă. A adora Fiinţa supremă, a 
contempla divinele Sale perfecţiuni, a te uni cu EI prin emoţiile sfinte 
ale unei iubiri curate și perfecte, prin laude, binecuvântare şi mulţumiri, 
aceasta este întreaga religie a spiritelor fericite, a drepţilor, care ne-au 
precedat cu semnul credinței. Aceasta a fost religia omului inocent, zice 
Fericitul Augustin ; dar căzut din această stare de dreptate, în care 
fusese creat la început, el a fost silit să se târască pe pământ şi să nu 
se poată ridica la Creatorul său decât prin serviciul aceloraşi creaturi, 
care îl depărtaseră de acolo. Ca urmaşi ai necredinţei sale, noi moştenim 
şi pedeapsa lui ; ca fii ai unui părinte trupesc, noi ne naştem trupeşte 
ca şi el; sufletul nostru, învăluit în simțuri, aproape nu se mai poate 
lipsi de serviciul lor. Cultul nostru are, ca atare, nevoie de obiecte 
sensibile, care să ne sprijine credinţa, care să ne deştepte dragostea, 
care să ne nutrească speranța, care să ne înlesnească atenţia, care să ne 
unească, chiar, cu frații noştri. Astfel este religia pe pământ: simbolu- 
rile, umbrele, enigmele ne fixează, ne purifică, ne adună la un loc» 5%. 

Deşi în starea originară sau de nevinovăție a omului (justiţia ori- 
ginalis) raportul dintre om şi Dumnezeu se realiza tot în jertfă, totuşi 
aceasta trebuie să ne-o reprezentăm într-un înţeles cu totul spiritual. 
«Dumnezeu Se comunică adică omului pe Sine şi bunătăţile Sale, iar 


383. Cf. L'Abbe Boissonnet, Dictionnaire des ceremonies et des ritles sacres 
Migne, t. XV, p. 11. 

384. Massillon, Oeuvres (Sermon du veritable culte), 2-e t., Paris, 1861, p. 261. Dom 
M. Festugiăre, din şcoala benedictină franceză, exprimă raportul dintre cultul extern şi 
«Cult extern, omul complet: corp şi suflet» 
«Cult intern, o parte a omului: sufletul singur». 
Acest simbol aritmetic a! atâtor rugăciuni liturgice, în care se vede colaborarea 
simultană a corpului şi a sufletului în cult, pune în evidenţă două lucruri. Întâi: 
cultul nu este complet deci decât sub ambele înfățișări (intern şi extern); dacă cul- 
tul intern este şi rămâne cult şi numai sub această formă, apoi cultul! extern, ca 
să merite şi să fie într-adevăr cult divin, trebuie să cuprindă neapărat în sine tot 
ccea ce este activitate psihică în cultul intern. 

omul primindu-le se predă lui Dumnezeu pe sine şi viaţa sa în rugă- 
ciune şi mulţumire. Acest raport de jertfă dintre Dumnezeu şi om a îost 
stabilit prin însăşi crearea omului şi prin iconomia dumnezeiască pentru 
dânsul. Dumnezeu a creat pe om, adică i-a dat viaţă, suflet și corp 
şi i-a purtat de grijă nu numai dându-i toate cele de trebuință pentru 
viaţă (raiul), dar l-a şi primit pe om în legătură spirituală cu Sine şi 
i-a daț viaţă veşnică fericită. Omul, la rândul său, primind acest dar, 
în semn de mulțumire şi de respect, se predă lui Dumnezeu pe sine şi 
toată viaţa sa (sufletul şi corpul său, cugetul şi faptele sale), cu un cu- 
vânt, aduce toată fiinţa sa ca jertfă lui Dumnezeu. Ca expresie a unei 
astfel de legături între Dumnezeu şi om şi a unui astfel de dar al vieţii 
serveşte jertfa în sensul ei originar. O astfel de jertfă a adus lui Dum- 
nezeu omul în starea lui de nevinovăție, liber de păcat şi numai el 
singur a putut să o aducă. După căderea sa în păcat însă omul n-a 
putut să mai aducă jertfa primitivă, pentru că viaţa lui a devenit vino- 
vată și necurată înaintea lui Dumnezeu şi, prin urmare, nevrednică 
de a fi dar lui Dumnezeu» 55, aşa încât a trebuit să recurgă la forme 
sensibile de jertfă, pentru susținerea religiozităţii sale, cum se vede în 
Vechiul Testament și în istoria universală. 

Ca atare, Mântuitorul însuși nu putea să lase cultul Bisericii Sale 
fără un centru potrivit cu natura ei. Mângâind pe ucenici că «nu-i va 
lăsa orfani» (loan 14, 18), El le-a făgăduit prezența Sa până la sfâr- 
șitul veacurilor (Matei 28, 20). «El a găsit de cuviință să rămână prin- 
tre noi ca o jertfă permanentă. lisus Hristos este capul Bisericii ; pentru 
aceasta El a voit ca sfânta Sa umanitate (natură omenească) să ie 
mereu prezentă pe pământ. Această îndoită prezenţă, cu deosebirile 
respective, corespunde perfect naturii Bisericii cereşti şi a celei pă- 
mânteşti. În ceruri, El stă de-a dreapta Tatălui Său, plin de putere şi 
de slavă: pe pământ El rămâne smerit şi ascuns sub înfăţişarea pâinii 
şi a vinului» 386, 

Vorbind de ineficacitatea vechilor jertte de animale, Chateaubriand 
remarcă pe drept cuvânt că deşi o jertfă spirituală, adusă în fiecare zi 
pentru păcatele oamenilor, este plăcută lui Dumnezeu, «totuşi, pentru 
păstrarea cultului extern, trebuia un semn, un simbol al jertfei morale. 
lisus Hristos, înainte de a părăsi pământul, a avut grijă de imperfec- 
țiunea simţurilor noastre, care nu se pot lipsi de obiectul material: EL 
a instituit Euharistia, în care, sub elementele vizibile ale pâinii și 
vinului, se ascunde jertfa invizibilă a sângelui Său şi a inimilor noastre. 
Aceasta este explicaţia jertfei creştine, explicaţie care nu supără nici 
bunul simţ, nici filozofia» %7. Mântuitorul a instituit Sfânta Euharistie 
în amintirea Sa, pentru ca veşnic, cât va fi lumea, creștinii să-L aibă 


385. P. Lebedev, op. cit., p. 13—14. 

386. Dr. Nicolas Gihr, Le saint Sactrilice de la Messe, traduit par l'Abbe L. Th. 
Moccand, Paris, 1900, t. 1, p. 81. 

387. Chateaubriand, Genie du christianisme, t. IL, p. 67. 

într-un chip concret în mijlocul lor. «Un Dumnezeu care Se arată în 
trup devine astfel vizibil, pentru a Se strecura cu ajutorul simțurilor 
până în inimile noastre ; şi acest mister continuând pe altarele noastre 
sub semne mistice, trebuie să servească până la sfârşitul veacurilor, atâţ 
ca exerciţii, cât şi ca mângâiere pentru credinţa noastră» 38, 

De aceea, opera mântuirii şi îndeosebi actul prin care ea s-a con- 
sumat şi care formează centrul şi punctul culminant al Liturghiei trebuie 
reprezentate şi actualizate permanent în faţa creştinilor, conform în- 
seşi poruncii exprese a Mântuitorului. Această operă nu se reduce numai 
la momentul răstignirii; Golgota a încheiat numai şi a desăvârşit 
activitatea pământească a Mântuitorului, exercitată mai întâi într-o 
formă didactică sau profetică. În sens larg, şi aceasta din urmă repre- 
zintă unul din aspectele marii jertfe mântuitoare, căci Jertfa lui lisus 
începe de la naşterea Sa, mai mult: de la zămislirea Sa supranaturală 
în sânul Sfintei Fecioare, deoarece o jertfă a fost smerirea prin luarea 
naturii umane şi naşterea într-un staul ca fiu al unei familii sărmane. 
Toate aceste acte de umilinţă sunt de fapt momente şi episoade din lan- 
ţul chenozei Fiului lui Dumnezeu, acie de sacrificiu premergătoare jert- 
îei supreme şi depline, care încheie opera Lui mântuitoare în lume. 

Aparatul formal de reprezentare şi de actualizare a acestui dum- 
nezeiesc mister, pentru a fi înfăţişat concret şi făcut clar oamenilor, 
era firesc să fie alcătuit din elementele pe care experiența le consa- 
crase pentru exprimarea şi obiectivarea valorilor spirituale şi meta- 
fizice. Prin urmare, nu trebuie să ne surprindă faptul că oficiul Litur- 
ghiei creștine a îmbrăcat forma unei drame (acţiuni), sau că unele amă- 
nunte secundare ale ei, precum sunt de exemplu răspunsurile credincioşi- 
lor, amintesc intervenţia «corului în tragedia antică», deşi o astfel de formă 
nu era străină nici cultului iudaic *”, Elementul tragic, propriu dramei, 
n-a fost deloc absent din istoria spirituală a omenirii. O adevărată tra- 
gedie a fost timpul de rătăcire dinainte de Hristos : drama lumii vechi ; 
într-un cadru de cea mai sublimă şi impresionantă tragedie se mişcă 
apoi sfânta umanitate a Mântuitorului, culminând cu Calvarul, în locui 
umanităţii lumii, neputincioasă în a-şi realiza propria ei mântuire. 

Pentru reprezentarea, simbolizarea şi actualizarea mistică a acestei 
ultime faze îndeosebi din istoria misterului mântuirii, oficiul Liturghiei 
se desfășoară pe planul unei trilogii dramatice, adică divizat în trei 
părţi distincte, care se succed şi se înlănțuiesc într-o acţiune unitară, 
în jurul unicei teme a mântuirii lumii prin Jertfa Fiului lui Dumne- 
zeu. Părţile acestei trilogii liturgice sunt marcate prin Proscomidie, 
Liturghia catehumenilor şi Liturghia credincioşilor. 


388. Massiilon, ap. cil., p. 561. 

În Liturghie deci, adoraţia, contemplaţia şi pietatea, într-un cu- 
vânt cultul creştin, se desfăşoară prin concentrarea credincioşilor asu- 
pra ceremoniei reprezentării mântuirii, inimile fiind astfel mişcate şi 
făcute proprii pentru însuşirea sfințirii, adică a mântuirii realizate de 
Fiul lui Dumnezeu. Continuând astfel real şi mistic prezenţa lui lisus 
şi a Cuvântului Său printre oameni, în acelaşi timp cu invocarea nu- 
melui Lui 3%, Liturghia, ca formă de «cult întemeiat pe Revelaţie, este 
o întâlnire a lui Dumnezeu şi a omului, în care Dumnezeu vine întru 
întâmpinarea omului, la întâlnirea pe care Dumnezeu însuşi i-a 
hotărât-o» 391. 


2. Condiţii privitoare la săvârșitorii, 
la locul și la vremea oficiului Liturghiei 


a. Ritualul  pregălitor  înainle de începerea oiiciului. b. Cloricii 

îndreptăţiți la săvârşirea oficiului. c. Locul pentru oficiul Liturghiei. 

d. Zilele şi orele pentru oficiul Liturghiei. e. O singură Liturghie 
într-o singură zi pe aceași Sfânlă Masă. 


a. Ritualul pregătitor înainte de începerea oficiului. Capitolul 
intitulat în Liturghier «Rânduiala dumnezeieştii Proscomidii» se referă 
la reguli şi la lucrări prin excelență pregătitoare, cum sunt cele privi- 
toare la starea de vrednicie cerută liturghisitorilor înainte de a începe 
ritualul Proscomidiei, la ținuta lor exterioară, precum şi la cele în le- 
gătură cu pregătirea sfintelor daruri. Acest caracter de pregătire se 
păstrează până la finele capitolului care se încheie cu regulile pe care 
trebuie să le observe sfinţiţii slujitori pentru pregătirea lor înainte de 
a începe oficiul Liturghiei propriu-zise. 

Având să se angajeze de aci înainte într-o acţiune şi rugăciune con- 
tinuă, în strânsă legătură cu credincioşii, pentru a ajunge la uniune şi 
comuniune cu Dumnezeu prin Fiul Său, preotul recurge în primul rând 
la ajutorul divin, pentru a putea împlini acest urcuş duhovnicesc. Astfel, 
terminate fiind lucrările manuale şi ritualul Proscomidiei şi după 
apolisul Utreniei, sau după slujba Ceasului al şaselea, dimineaţa, dacă 
Utrenia s-a făcut seara la priveghere, liturghisitorii se închină mai 
întâi în fața Sfintei Mese, rostind apoi în taină şi cu adâncă pătrundere 
scurtele rugăciuni prescrise de rânduiala din Liturghier. 

Fără îndoială, pentru realizarea liturgică a misterului întrupării 
Fiului lui Dumnezeu şi a întregii Sale activități mântuitoare (predica, 
jertfa, învierea şi înălțarea Sa la ceruri), prin imnele, rugăciunile şi 
acţiunile din care este alcătuit oficiul Liturghiei, slujitorilor ei le este 
necesară o desăvârşită curăţie lăuntrică şi o vie sensibilitate pentru 


390. Dom M. Festugiere, Qu'est ce que la liturgie, Paris, 1914, p. 70. 
391. Vaucher, De la theologie pratique, 1893, p. Bă. 

lucrurile divine. De aceea, în pragul oficiului Liturghiei, ei se silesc 
să suie încă o treaptă pe scara perfectiunii lor spirituale, concentrân- 
du-se şi înălțându-se cu duhul spre cele de sus, prin câteva rugăciuni 
scurte. În primul rând, pentru că «toată darea cea bună şi tot darul 
desăvârşit vine de sus, de la Părintele luminilor» (Iacob 1, 17), ei se 
îndreaptă spre Dânsul prin rugăciunea «Împărate ceresc...» 3%, in- 
vocând sălăşluirea Duhului lui Dumnezeu în sufletele lor, pentru a îm- 
plini prin puterea Sa sfinţitoare insuficiențele purității unor slujitori 
luaţi dintre muritori. 

În sfântul oficiu liturghisitorii îndeplinesc rânduiala sfinţilor îngeri 
din ceruri. De aceea, după prima rugăciune, ei se alătură acestora, 
rostind de două ori, în taină, doxologia care a răsunat prin graiurile 
cetelor îngereşti la nașterea Domnului, în peştera din Betleem: «Siavă 
întru cei de sus lui Dumnezeu şi pe pământ pace, între oameni bună- 
voire» (Luca 2, 14). Se afirmă în acest chip, ca într-un moto, că Li- 
turghia se săvârşeşte în primul rând spre slava lui Dumnezeu, ea fiind 
forma desăvârşită a cultului creştin de laudă şi de adoraţie, de multu- 
mire şi de mărturisire a pocăinţei şi a cererilor comunităţii ce se în- 
dreapiă către Dumnezeu prin mijlocirea Fiului Său, Care se roagă cu 
noi şi pentru noi în Liturghie. Pe de altă parte, ca urmare sau rod 
binecuvântat al Liturghiei este pacea de sus, ce se revarsă prin ea 
în sufletele şi viaţa credincioşilor, «pentru că El (lisus) este pacea 
noastră, El Care a făcut din două lumi una, surpând zidul despărțitor 
de la mijloc, adică vrajba» (Efes. 2, 14). 

Pentru un cult atât de desăvârşit şi dumnezeiesc, cum este Litur- 
ghia, rugăciunile şi imnele nu-şi pot găsi formele potrivite decât în 
textele inspirate ale Sfintei Scripturi. Deja în rugăciunea a șaptea de 
la Utrenie preotul este nevoit să mărturisească insuficiența intenţiilor 
noastre şi a limbajului comun, recunoscând că «a ne ruga precum se 
cuvine nu ştim, de nu ne vei îndrepta Tu, Doamne, cu Duhul Tău cel 
Sfânt». Este tocmai ceea ce sublinia Sfântul Apostol Pavel, că «nu 
ştim să ne rugăm cum trebuie, dar Duhul însuşi mijloceşte pentru noi 
cu suspine negrăite» (Rom. 8, 26). De aceea, liturghisitorii, după ce 
la început au invocat sălăşluirea Duhului lui Dumnezeu întru ei, îşi 
încheie pregătirea rostind stihul 16 din Psalmul 50, prin care îşi ex- 
primă nădejdea că rugăciunile ce se vor înălța la Liturghie spre lauda 
Domnului, vor fi inspirate de Duhul Său cel Sfânt: «Doamne, buzele 
mele le vei deschide şi gura mea va rosti lauda Ta». Ei mărturisesc 
în acest chip că slujba lor de liturghisitori este un har şi un dar din 
partea lui Dumnezeu. 

Ca un semn de respect şi de iubire față de Mântuitorul, preotul 
sărută apoi Sfânta Evanghelie, crucea şi Sfânta Masă, iar diaconul, să- 
rutând numai marginea Sfintei Mese, anunță îndată preotului, în taină, 


392. Începând din Duminica Învierii şi până la sărbătoarea înălțării, în loc 
de «Împărate ceresc...» se zice de trei ori troparul «Hristos a înviat din morţi, cu 
moartea pe moarte călcând...». 

că a sosit vremea să înceapă slujba Sfintei Liturghii şi, ca atare, cere 
binecuvântarea necesară pentru a-şi îndeplini serviciul său: «Vremea 
este a face (xatpos rod mo.îaoi) Domnului (Ps. 118, 126); binecuvin- 
tează, părinte». Preotul îl binecuvintează cu formula din Liturghier 
(«Binecuvântat este Dumnezeul nostru...»), iar diaconul, dintr-un senti- 
ment de smerenie şi ca o mărturisire despre puţinătatea vredniciei sale 
omenești pentru îndeplinirea unei slujbe divine, apelează la preot: 
«Roagă-te pentru mine, părinte», iar preotul îl întăreşte, chemând spri- 
jinul Domnului : «Să îndrepteze Domnul paşii tăi spre tot lucrul bun». 
Diaconul, cerând din nou să nu fie uitat de preot în rugăciunile sale 
(«Pomeneşte-mă, părinte !)», acesta îi răspunde: «Să te pomenească 
Domnul Dumnezeu întru împărăția Sa, totdeauna, acum și pururea și 
în vecii vecilor». Răspunzând «amin», diaconul se închină şi ieşind din 
altar, prin uşa de miazănoapte, merge în mijlocul bisericii şi stând cu 
faţa spre răsărit, se închină de trei ori, zicând: «Doamne, buzele mele 
vei deschide şi gura mea va vesti lauda Ta». 


b. Clericii îndrepiăţiţi la săvârşirea oticiniui. Se înțelege deci că 
oficiul Liturghiei nu poate ii îndeplinit de mireni ori de slujitorii bi- 
sericeşti inferiori şi nici chiar de diacon singur, ci numai de preotul şi 
arhiereul canonic, adică hirotoniți după rânduiala Bisericii Ortodoxe şi 
anume rânduiţi la bisericiie din parohiile şi eparhiile respective, potrivit 
sfintelor canoane. De asemenea, nu pot săvârşi Sfânta Liturghie clericii 
care se ailă sub impedimente sau pedepse canonice, ca de exemplu : sus- 
pendare pe termen determinat, depunere din treaptă şi caterisire “!, 
Oficiul ei nu este lăsat, pe de altă parte, la libera inspiraţie a litur- 
ghisitorului, ci trebuie îndeplinit conform formularelor aprobate şi re- 
cunoscute oficial în Biserica Ortodoxă. 


c. Locul pentru oficiul Liturghiei; Antimisul. Dat fiind caracte- 
rul de înaltă sfințenie al misterului (Sfintelor Taine) ce se săvârşeşte 
in Liturghie, precum şi nota de solemnitate demnă în care se destă- 
şoară acţiunea ei, s-a stabilit regula ca Liturghia să nu fie oficiată prin 
case, cum se îngăduie la nevoie pentru unele din celelalte Sfinte Taine, 
ci numai într-un locaş sfânt, anume destinat acestui scop. «Precum 
Scriptura nu îngăduie, zice Sfântul Vasile cel Mare, să se aducă în 
sanctuar nici un vas din uzul comun, tot aşa nu se cuvine să fie cele- 
brate cele sfinte într-o casă obișnuită. În Scriptura Veche, aceasta este 
categoric interzis, dar chiar în cea Nouă (Matei 12, 6; 1 Cor. 11, 22, 23) 
suntem instruiți ca, precum nici în biserică nu trebuie să aibă loc o 
cină obișnuită, tot așa Cina Domnului să nu se facă într-o casă 
obișnuită...» 294. 


393. Canoanele 28 Apostolic și 4 al Sin. de la Antiohia exclud din comunitate 
pe clericii care, fiind caterisiţi legal, ar oficia Sfânta Liturghie sau alte ierurgii 
bisericeşti. 

394. Regulae brevius traci., Interrog. 310, P. G., XXXI (11), col. 1303, la Fer- 
dinand Probst, Liturgie des vierten Jahrhunderts und deren Relorm, p. 126. 

Pentru oficierea Sfintei Liturghii este necesară adică o biserică 
sau un paraclis, care, în primul rând, se cere să fie sfinţite după rân- 
duială de către arhiereu ori de delegatul său special, sau să aibă «cel 
puţin antimis, fără de care nici într-un chip nu poate să se aducă 
Jertia cea fără de sânge» "9%. Excepţie se face numai pe câmpurile de 
luptă în vreme de război, când nu este la îndemână o biserică şi dacă 
preotului i s-a dat în acest scop un sfânt antimis. În al doilea rând, 
locaşul bisericesc nu trebuie să fie în ruină, mai ales tencuielile inte- 
rioare, ceea ce ar putea face să se presupună că au ajuns să sufere 
stricăciuni şi locurile care au fost unse cu Sfântul Mir la sfinţirea bi- 
sericii :%, De asemenea, curăţia sfântului locaș să nu fi suferit profanări 
prin vărsare de sânge provodată de arme ori de altfel de lovituri, 

rin orice fel de necurățenii, prin înmormântarea în biserică a unei 

persoane pedepsite cu afurisire, a unui eretic ori păgân sau, prin bat- 
jocorirea de către păgâni, eretici sau schismatici. În toate aceste ca- 
zuri, slântul locaş nu mai poate fi întrebuințat pentru oficiul Liturghiei 
până ce nu au fost înlăturate situaţiile amintite şi curăţia a fost re- 
stabilită prin cuvenita binecuvântare arhierească "9. 

De asemenea, dacă antimisul va fi rupt, uzat sau aşa de înregrit 
încât să nu se mai distingă clar literele şi celelalte figuri imprimate 
pe el, nu se cuvine a sluji Sfintele Taine pe el, ci să se schimbe cu 
altul nou, dat de episcopul locului. Folosirea antimiselor de hârtie nu 
este îngăduită . 


Antimisul este o bucată pătrată de pânză de in sau de mătase, cu 
laturile cam de 0,60 m, care poartă imprimată pe una din feţe scena 
punerii Domnului în mormânt, iar pe margini, imagini ale unora din 
amănuntele în legătură cu Răstignirea. El se ţine pe Sfânta Masă în- 
tocmit după o anumită regulă şi învelit cu iliton (eiâmzoy, învelitoare, 
de Ja eihev = iînvelesc). Antimisul se desface în timpul Sfintei Li- 
turghii, în vederea depunerii pe el a sfintelor daruri, întocmindu-se din 
nou la finele slujbei. 

Întrebuinţarea antimisului își ridică originea la epoca de perse- 
cutare a creștinismului, când credincioşii duceau cu ei mese potrivite 
de lemn, metal ori din alte materiale pentru săvârşirea Sfintei Euha- 
ristii, în Jocuri ferite de supravegherea autorităţilor. S-a considerat că 
este mai practică folosirea unei astfel de pânze sfinţite, care, la 
vreme de strâmtorare, se putea strânge în grabă, înfășurându-se in ea 
sfintele daruri. Deci de la această întrebuințare în loc de masă, pentru 
săvârșirea Sfintelor Taine, îi vine denumirea de antimens, sau antimis 
ămtpyvotov sau Gvripivatov ; latin: antimensium). 


395. Mărturisirea Ortodoxă, partea I, Răspuns la întrebarea CVII. 

396. Dr. Vasile Mitrofanovici şi Dr. T. Tarnavschi, op. cit, p. 459. Vezi mai 
ales Mitropolitul lacov, Sinopsis sau adunare de multă învățătură, 1756, p. 13, 14. 

397. Liturghier, cap. «Povăţuiri», pgf. 4; Dr. Vasile Mitrofanovici și Dr. 
T. Tarnavschi, op. cil., p. 459. 

398. Liturghier, ibidem. 

Odată cu epoca de libertate însă, Liturghia a început să se oficieze: 
în biserici ridicate peste mormintele martirilor sau, cel puţin, în care: 
se aşezau sub Sfânta Masă părticele din moaştele lor, ca o respectare a. 
practicii din epoca primară, când Sfânta Euharistie se săvârşea în 
catacombe, pe mese asezate la mormintele acelora, mese care, de fapt, 
erau lespezile de peste aceste morminte. Numai pietatea genuină a pri- 
milor creştini a putut fi atât de sfânt inspirată alegând pentru săvâr- 
şirea pomenirii morţii Domnului mormintele acelora care şi-au jertfit. 
viaţa din iubire pentru El. În noile condiţii ale vieţii bisericeşti, folo- 
sirea antimiselor devenea însă de prisos, idee care a găsit teoretic 
expresie în părerile unora dintre teologii, canoniştii şi ierarhii din 
cursul evului mediu 3%. În bisericuţele sau paraclisele din casele parti- 
culare, care nu fuseseră sfinţite de episcopi şi la construirea cărora nu. 
fuseseră așezate sfinte moaște, se înțelege însă că întrebuințarea anti- 
miselor constituie o condiţie de rigoare pentru a se putea oficia Li- 
turghia. După părerea lui Balsamon, obligativitatea antimiselor a fost 
introdusă în legătură sau cu privire la aceste paraclise. Antimisele, 
purtând în căptuşeala lor părticele de sfinte moaşte şi fiind sfinţite cu 
un ceremonial la fel cu cel pentru Sfânta Masă 4%, înlocuiau astfel actul 
sfințirii acelor bisericuțe sau paraclise 41. Cum însă iconoclaştii in- 
troduseseră obiceiul nu numai de a consacra biserici fără a aşeza sfinte 
moaște sub Sfânta Masă, ci chiar de a le arunca din bisericile în care 
fuseseră puse, s-a stabilit de atunci regula de a avea antimise chiar 
la bisericile sfinţite după rânduială de către episcopi, cu punere de 
sfinte moaşte sub prestol, ca o măsură împotriva oricărei posibilităţi 
de a se aduce Jertfa euharistică pe mese care nu aveau sfintele 
moaşte î%2. În acest chip, aflarea Sfântului Antimis pe Sfânta Masă 
constituie un document că există aprobarea episcopului ca în biserica 
respectivă să se oficieze Jertfa liturgică. De aceea, pe antimisul fie- 
cărei biserici sunt înscrise numele hramului şi al localităţii bisericii că-- 


399. Astfel, la întrebarea episcopului Constantin  Cabasila, loan, episcopul 
Ciprului (veac. al XII-lea), răspunde că într-o biserică ce nu a fost sfinţită după 
rânduială, Slântul Antimis suplineşte ceea ce-i lipsește din această cauză (Sintagma 
Ateniană, V, p. 414). De asemenea, în legătură cu chestiunea dacă antimisele sunt 
necesare oricărei biserici, Manuel al II-lea, patriarhul Constantinopolului (1243— 
1255), zice că «antimisele nu trebuie puse pe fiecare Sfântă Masă, ci numai pe 
acelea despre care nu se ştie dacă au fost sfinţite sau nu, deoarece antimisele 
înlocuiesc Slintele Mese siinţite, şi ele nu sunt necesare acolo unde se ştie că 
există mese sfinţite» (Sintagma Ateniană, V, p. 116). Aceeaşi teză este susţinută 
şi de Matei Vlastare, când aiirmă că «anlimisele se pun proptiu-zis pe acele mese 
care nu au fost consacrate prin actul sfințirii» (Sintagma Aleniană, VI, p. 81). Vezi 
la Nicodim Milaş, Comentariu la canonul 31 al Sinodului Trulan, op. cit., tom. 1, 
part. 1, p. 396. 

400. Simion, arhiepiscopul Tesalonicului, Despre iârnosirea sfintei biserici, 
cap. 127: «..„şi toate se fac deplin la antimise, ca și la dumnezeiasca masă, pen- 
tru că şi fiecare din antimise este Sfântă Masă». 

401. Sinlagma Ateniană, II, p. 372, la Nicodim Milaș, op. cil., p. 335. 


402. Balsamon, Comentariu la can. ? a! Sinod. VII Ecumenic; Sintagma Ale-- 
niană, II, p. 582, la Nicodim Milaş, op. cil., p. 396. 

reia îi este destinat, precum şi semnătura episcopului care l-a dat. În 
consecinţă, ridicarea antimisului de la o biserică înseamnă încetarea 
dreptului de a se mai face Liturghia într-însa, deşi se găsesc sfinte 
moaşte în prestolul ei. 

După Isidor Pelusiotul (+ 636), ilitonul aminteşte năframa cu care 
a fost înfășurat capul Mântuitorului, când a fost pus în mormânt şi pe 
care, după înviere, Apostolii au văzut-o «învăluită într-un loc deose- 
bit» (loan 20, 7), iar antimisul simbolizează giulgiul cu care a fost 
acoperit tot atunci trupul Domnului 40%. Întrucât însă întrebuințarea 
antimisului este aceeaşi ca şi a Sfintei Mese, s-ar putea spune că el 
închipuie mai degrabă mormântul Mântuitorului 4%, mai cu seamă în 
anumite momente ale oficiului. 


d. Zilele și orele pentru oficiul Liturghiei. Liturghia se poate 
săvârși în oricare din zilele săptămânii, cu excepția zilei de vineri din 
săptămâna Sfintelor Patimi, când nu se oficiază nici un fel de Li- 
turghie. După o practică stabilită în unele locuri, nu se obişnuieşte, 
de asemenea, să se facă Liturghie nici în zilele de miercuri şi vineri 
Gin săptămâna brânzei, şi nici luni şi marţi în prima săptămână a Pos- 
tului mare, Liturghia Darurilor mai înainte sfinţite 40. 

Cele trei formulare ale Liturghiei din uzul Bisericii Ortodoxe sunt 
programate astfel în cursul anului : 


— Liturghia Sfântului Vasile cel Mare se oficiază de zece ori, şi 
anume : în ziua de întâi ianuarie, când se serbează şi amintirea autoru- 
lui ei; în primele cinci duminici ale Postului Păresimilor, în joia şi 
sâmbăta din ultima săptămână a acestui din urmă post, precum şi în 
ajunurile sărbătorilor Naşterii şi Botezului Domnului 496. 


— Liturghia  Darurilor mai înainte sfințite, deşi canonul 52 
al Sinodului Trulan autorizează săvârşirea ei «în toate zilele Patru- 
zecimii, afară de sâmbete şi duminici şi de sfânta zi a Bunăvestirii», 
totuşi ea se practică numai în miercurile şi vinerile acestui din urmă 
post, precum şi în primele trei zile din ultima săptămână a postului 
Patruzecimii, dacă în nici una din aceste zile nu se întâmplă sărbă- 
toarea Bunăvestirii și afară de Vinerea Sfintelor Patimi, care este zi 
aliturgică. 


403. Epistolarum, lib. 1, epist. 123. Dorotheo Comiti, P. G., LXXVII, col. 264—265. 
La Dr. Vasile Mitrofanovici şi Dr. T. Tarnavschi, op. cil., p. 200, n. 5 şi p. 255, n. 4. 

404. Sf. Gherman I al Constantinopolului, Comentariu liturgic, P. G., XCVIII, 
col. 420 C; cf. şi Dr. Vasile Mitrofanovici şi Dr. T. Tarnavschi, op. cit., p. 501. 

405. Simion, arhiepiscopul Tesalonicului, Răspunsuri la întrebările unui arhie- 
reu, întreb. 56. Vezi și Triod, ediția București, 19:16, p. 74, col. 2; cf. şi Dr. Vasile 
Mitrofanovici şi Dr. T. Tarnavschi, op. crt., p. 457, n. 4. 

406. Dacă însă aceste două ajunuri se întâmplă să fie sâmbăta sau duminica, 
în loc de a se oficia în zilele de ajun Liturghia Sfântului Vasile cel Mare, ea se 
săvârşeşte duminică şi respectiv luni, în care cade una din cele două sărbători ale 
Nașterii sau Botezului Domnului, iar nu în cele două ajunuri când se săvârşeşte 
Liturghia Sfântului ioan Gură de Aur (Cf. Tipicul bisericesc..., Cernica, 1925 şi alte 
ediţii, precum şi Liturghierul, Bucureşti, 1956, p. 179 şi ediţia 1967, p. 173). 

— În toate celelalte zile din cursul anului, care nu sunt destinate: 
Liturghiei Sfântului Vasile cel Mare ori celei a Darurilor mai înainte: 
sfinţite, se oficiază Liturghia de sub numele Sfântului loan Gură de 
Aur, care poate fi astfel considerată ca Liturghia normală sau uzuală. 
a Bisericii Ortodoxe îi”. 

În primele zile ale istoriei Bisericii, Sfânta Euharistie se săvârşea 
zilnic în comunitatea ierusalimiteană (Fapte 2, 46); totuşi, încă de 
atunci se constată că zi liturgică prin excelenţă a fost considerată 
duminica “05, Numărul zilelor liturgice din cursul săptămânii a început. 
să sporească încă din veacul al III-lea, ajungând la patru: miercuri, 
vineri, sâmbătă şi duminică 40%, precum şi sărbătorile fixe în amintirea 
martirilor. 

În practica actuală, preoţii de la bisericile parohiale sunt datori a 
sluji Sfânta Liturghie în fiecare duminică şi sărbătoare mare, precum şi 
în fiecare sâmbătă, după cum se prescrie în Liturghier (cap. «Povăţuiri»,, 
pef. 10). 

Precum s-a menţionat mai înainte, Liturghia nu se oficiază după 
Utrenia de la priveghere, ci numai după cea din cursul dimineţii. În 
ceea ce priveşte ora sau vremea din zi pentru oficiul Liturghiei, ea a 
fost fluotuabilă în epoca persecuțiilor, noaptea sau ziua, după locuri şi 
împrejurări. În tot cazul, precum se poate deduce din Epistola lui Pliniu 
cel Tânăr către împăratul Traian (X, 97), precum şi din Apologia întâi 
a Sfântului Iustin Martirul şi Filozoful (LXVII, 7), se poate spune că se 
stabilise destul de timpuriu ca Sfânta Liturghie să fie celebrată în zorii 
zilei sau chiar în dimineaţa zilei de duminică. O dată cu libertatea Bise- 
ricii însă, oficierea Liturghiei în dimineaţa duminicii apare ca o prac- 
tică generală 410, iar din scrierile veacului al V-lea rezultă că ea înce- 
pea la ora a treia (adică ora 9 a.m,, în orarul modern) î!!. în veacul al 


407. Începând din anul 1886, în Biserica din insula Zanthe s-a introdus obiceiul 
săvârşirii Liturghiei Sfântului Apostol lacob o dată pe an, şi anume la data de 
23 octombrie, când se prăznuieşte amintirea acestui Siân! Apostol. Practica aceasta 
a fost adoptată şi de Biserica din Ierusalim în anul 1900, iar după aceea şi de 
Biserica Ortodoxă din insula Cipru, precum şi de Biserica din Grecia. Cf. Severianus 
Salavilic, Eusebii Renaudoi disertalio inedila de lilurgiis orientalibus, ed. II, Roma 
(!phemerides liturgicae), 1938, p. 34. 

408. Fapte 20, 7 ş.a.; 1 Cor. 16, 2; Epistola lui Barnaba, XV, 9; Didahia celor 
doisprezece Apostoli, XIV, 1; Apologia întâi a Sf. lustin Martirul şi Filozolul, 

409. SI. Vasile cel Mare, Epistola XCIII către Patricia Caesaria, P. G., XXXII, 
col. 481 B; Fer. Augustin, Epistola LIV, 2, P. L., XXXVI, col. 200; Silviae vel 
potius Aetheriae peregrinalio ad loca sancta... (ed. W. Haercus, Heidelberg, 1929; 
XXVII, 6, p. 35); Can. 49 al Sin. din Laodiceea, Constituţiile Apostolice, cart. II, 
59; cart. V, 15, 20; cart. VII, 23; cart. VIII, 23; Epilaniu, Expunerea credinţei, 
cup. 24, P. G., XLII. 

410. Ca, de exemplu, la Ierusalim, în veacul al IV-lea. Vezi Silviae vel potius 
Aetheriae peregrinatio ad loca sancta, XXV, 1, în op. cil., p. 31. 

411. După mărturiile lui Sidon Apollinaire, Grigorie de Tours şi Sf. Grigorie 
cel Mare. Vezi la A. Molien, op. cil., vol. 1, p. 28. 


LITURGHIA 159% 


XIV-lea, Matei Vlastare consideră indicată această oră prin însuşi sim- 
bolismul numărului, şi anume că «ora care poartă numele Treimii dum- 
nezeieşti se cuvine să fie sfințită prin săvârşirea lucrării sfinte spre 
slava lui Dumnezeu cel în trei persoane» 112. 

Liturghia în timpul nopţii şi anume în a doua parte a ei rămâne o 
excepţie, mărginită la câteva sărbători şi practici locale, precum rezul- 
tă dlin lămuririle date de patriarhul constantinopolitan Paisie 1 (veacul 
al XVII-lea), în Epistola către Biserica Moscovei. «n privința  între- 
bării despre timpul Liturghiei, explica el, spunem că faceţi bine că o 
incepeţi de la ceasul al treilea, precum este datoria. Însă aceasta nu 
este fixată aşa ca și cum nu am avea voie a celebra Sfânta Liturghie 
decât numai la ceasul al treilea. Căci şi în ziua cea mare şi siântă a 
Paştilor şi in zilele Naşterii lui Hristos şi a Arătării Domnului se face 
Liturghie fiind încă noapte ; şi în Joia şi în Sâmbăta cea mare am apu- 
cat a liturghisi către seară, din cauza oare căror misterii ale acestor 
zile, despre care nu vom vorbi aici ; şi nu puţine mânăstiri fac Sfânta 
Liturghie la o oră deosebită. Pentru aceea, vor fi timpuri când, pentru 
o anumită pricină importantă, va trebui a liturghisi şi inainte de ceasul 
al treilea, precum obișnuim şi noi în bisericile noastre, căci binecuvân- 
tarea Sfântului Duh nu este determinată de timp» 413. Povăţuirile din Li- 
turghier dau indicaţii în acelaşi sens şi în plus cu câteva precizări. «Vre- 
mea slujbei», citim aci, «după obiceiul cel, vechi al Bisericii, este 
ceasul al treilea din zi, iar, de va fi trebuinţă, se poate săvârși Sfânta 
Liturghie ori mai târziu, ori mai de dimineaţă, însă nu mai înainte de a 
se Jumina de ziuă, nici după masă... Abatere de la aceasta face Biserica 
în zilele în care se cade a se sluji după amiază, dar mai ales când Li- 
turghia se săvârşeşte împreună cu Vecernia, adică în Postul mare, când 
se face Liturghia Darurilor mai înainte sfinţite, apoi în Sâmbăta cea 
mare 411, în ajunul Naşterii Domnului, al dumnezeieştii  Arătări și in 
ziua Cincizecimii» (Liturghierul, cap. «Povăţuiri», pgf. 3). Totodată tre- 
buie să adăugăm şi cazul când Liturghia Sfântului loan Gură de Aur se 
combină cu Vecernia la sărbătoarea Bunăvestirii, în toate acele zile în 
care se face slujba ceasurilor Păresimilor 415, 


412. Cf. Dr. Vasile Mitrofanovici și Dr. T. Tarnavschi, op. cil., p. 458. 

413. Arhiepiscopul Veniamin al Arzamasului şi Nijninovgorodului, Novaia Scri- 
jali (Tabla nouă), 1870, p. 151, la Dr. Vasile Mitrotanovici şi Dr. T. Tarnavschi, 
op. cil., p. 458. 

414, E locul să adăugăm şi Joia cea Mare. Regulile dc tipic prevăd începerea 
serviciului la ceasul a! optulea (ora 2 p.m.) în Joia Mare din săptămâna Sfintelor 
Patimi, iar în Sâmbăta din ajunul Paştilor, la ceasul al zecelea (ora 4 p.m.), punân- 
du-se în «purtarea de grijă a eclesiarhului, ca atunci când se va sfârşi Liturghia să 
fie ceasul al doilea din noapte» (ora 8 p. m.). Vezi Tipicul cel Mare (Tipicon despre 
cel elino-slovenesc, Tipogratia Si. Mitropolii din Iaşi, 1816, p. 569). CI. şi instruc- 
ţiunilor de la finele Liturghierului, intitulate Povăjuiri, cap. Il. 

415. Vezi la finele Triodului : Tipic din capitolele lui Marco, lit. T. 

Luând ca punct de orientare principiul stabilit de tradiţie in regu- 
lile de mai sus, ora exactă pentru oficierea Sfintei Liturghii este deter- 
minată în diferitele Biserici Ortodoxe naționale prin dispozițiile autori- 
tăţii bisericeşti, în raport şi cu condiţiile legate de punctele geografice, 
precum şi de felul de organizare a vieţii locale. Fără îndoială, ora sau 
vremea din zi pentru oficiul Stiintei Liturghii trebuie respectată constant 
şi consecvent îndeosebi în comunităţile parohiale, aceasta fiind în inte- 
resul orientării credincioşilor în legătură cu participarea lor la servi- 
<iul divin. 


e. O singură Liturghie într-o zi pe aceeaşi Siântă Masă. Este nece- 
sar să adăugăm însă că preotul nu poate săvârşi Liturghia decât o sin- 
gură dată în aceeaşi zi. Binaţia, adică oficierea Liturghiei a doua oară 
într-o zi, la unul și acelaşi jertfelnic, reprezintă o practică specifică Bi- 
sericii Romano-Catolice, în care se găsea generalizată încă din prima 
parte a evului mediu 416. 

Regula admisă în Biserica Ortodoxă a Răsăritului, de a se săvârşi 
într-unul şi acelaşi sfânt locaş numai o Liturghie pe zi, se inspiră din 
ideea unicităţii Jertfei Mântuitorului pe Golgota. Precum demonstra 
Fotie, «dreapta judecată şi cunoaşterea exactă a lucrurilor permit ca 
preotul să aducă o singură dată pe zi Jertfa cea fără de sânge, iar nu de 
mai multe ori. Căci dacă nu este îngăduit să se săvârșească a doua Jertfă 
pe un singur altar, cu atât mai mult nu este slobod ca preotul să slu- 
jească de două ori într-o zi, fiindcă şi Hristos,  Arhiereul cel adevă- 
rat şi Dumnezeu, s-a jertfit nu de mai multe ori într-o zi, ci o singură 
dată. Prin urmare, cel care liturghisește de mai multe ori într-o zi lasă 
să se înţeleagă că Hristos s-a răstignit tot de atâtea ori şi cade de la 
credința cea dreaptă a celor cu adevărat creștini, precum şi toţi aceia 
care stau în comuniune cu el. Căci un astfel de om nu crede în Cel Care 
s-a răstignit o singură dată într-o zi pentru mântuirea oamenilor, ci în 
altcineva care a pătimit de mai multe ori, ba chiar de nenumărate ori 
şi nu a putut împlini iconomia patimii. Ştim deci că preotul și cele ce 
se ierurghisesc de el sunt întocmite limpede după chipul Celui ce a 
pătimit pentru noi. Se cuvine, aşadar, a se păzi cu exactitate însuşirile 
caracteristice ale chipului adevărului, dacă e să desemnăm natura 
adevărului» 417, 

Pe aceeaşi linie şi pentru aceleaşi temeiuri această practică s-a 
aplicat necurmat în Biserica Ortodoxă, precum sublinia, de asemenea, 


416. Deja patriarhul Fotie imputa latinilor că «preoţii lor fac Liturghie de trei 
ori şi de patru ori în aceeași biserică şi chiar în orice loc...». În opusculul atribuit 
lui Fotie, îndreptat împotriva «francilor şi a celorlalţi latini». Vezi J. Hergenroether, 
Monumenia graeca ad Photium, Ratisbonnae, 1869, p. 11—12. 


417. La J. Hergenroether, op. cil., p. 68. 

în veacul al XVII-lea Mitrofan Kritopulos : «Noi nu slujim Sfânta Litur- 
ghie de mai multe ori pe zi în aceeaşi biserică şi nici nu avem mai multe 
sfinte mese în aceeaşi biserică, ci câte una singură de fiecare, din piatră 
de marmură. Căci şi Hristos unul este, piatra cea adevărată din capul 
unghiului. Iar pentru că nu s-a răstignit de mai multe ori în lume, ci o 
dată în toată veşnicia cea de la început până la sfârşit, faţă de care fie- 
care zi este ca o icoană a veşniciei, iar fiecare biserică o icoană a lumii, 
tot aşa şi noi slujim Cina Domnului nu de mai multe ori pe zi, ci o 
singură dată pe fiecare zi, în fiecare biserică... O dată pe zi facem 
aceasta și nu mai mult» 448, 

Documentaţiile acestor doi teologi sunt astfel rezumate în capitolul 
«Povăţuiri» din Liturghier : «...Se cuvine preotului să ştie că numai 
o Liturghie într-o zi, la o Sfântă Masă, este dator a săvârși; că această 
unime a Sfintei Jertfe înseamnă numai o moarte a lui Hristos, pe care 
o dată a luat-o pentru noi, şi numai o Patimă a Lui, pe care o dată 
a răbdat-o pentru noi» 419, 


LITURGHIA CATEHUMENILOR 


1. Scurte consideraţii preliminare. 2. Oficiul din prima parte a 
Liturghiei catehumenilor. 3. «Vohodul mic» sau «Intrarea mică» şi 
momentele următoare din Liturghia catehumenilor 


1. Scurte consideraţii preliminare 


Prima parte a Liturghiei propriu-zise sau, dacă se ia în considerare 
şi serviciul pregătitor al Proscomidiei, se poate spune a doua parte a 
Liturghiei în general, poartă numele de Liturghia catehumenilor. 

În liniile fundamentale ale planului ei, Liturghia catehumenilor îşi 
urcă originea la veacul apostolic, găsindu-se într-o vădită analogie de 
structură cu serviciul divin al sinagogii. Documentele nu ne procură 
rânduiala din primele trei veacuri a acestei părţi din Liturghie. Din 
menţiunile făcute însă incidental în diferite scrieri î%, se poate vedea 
că în rânduiala ei intrau citiri din Sfânta Scriptură şi predica, cântări 
şi rugăciuni. 

418. Mitrofan Kritopulos, 'Opodoţia râs ăvazolzic Exrhmaiac zis xadohiic xat 
ăroszohxijs, la lon Mihălcescu, Ouoaupic ms 'Opdotoţiac. Die Bekenninisse und die 
Wien egale Gluubenszeugnisse der griechisch-orienlalischen Kirche, Leipzig, 1904, 
fi 419. A se vedea mai pe larg studiul nostru Binajia Liturghiei, în «Studii Teo- 
logice», Ii (1950), nr. 3—6, p. 125—136. 

420. 1 Tes. 5, 27; Col. 3, 16 şi 4, 16; Fapte 13, 15; 1 Cor. 14, 26; Ef. 5, 19; 
Didahia celor 12 Apostoli, IX, 2, 3; X, 2, 5; Sf. lustin Martirul şi Filozoful, Apo- 
logia întâi, 67; Clement Alexandrinul, Stromata, VI, 14 (P. G., IV, col. 337); Origen, 
Omilia I la Facere, P. G., XII, col. 160 (vezi şi col. 1012); Si. Ciprian, De morali- 
a 4 Tertulian, De praescript. haerelic., 40. 41; cf. Apologeticum, 39 (P. L., col. 
4 etc. 

Se pare că la început acest serviciu divin avea o existenţă auto- 
nomă, săvârșindu-se adică independent de Sfânta Euharistie. Atunci 
însă când avea loc Liturghia euharistică, cum era de pildă duminica, 
ca era precedată de Liturghia catehumenilor, care se unea cu cea din- 
tâi 421. Am putea chiar spune că, foarte de timpuriu, acest serviciu 
divin neliturgic în sens strict a devenit în chip inseparabil partea pre- 
mergătoare a Liturghiei euharistice. În veacul al II-lea, o astfel de stare 
de fapt se găsea definitiv realizată 1%. Totuşi, în tradiția veacului al 
IV-lea, distincţia sau mai bine-zis separaţia între cele două părţi ale 
Liturghiei — a catehumenilor şi a credincioşilor — nu era încă o idee 
complet perimată, cel puţin în practica ierusalimiteană. Astfel, în în- 
semnările peregrinei Aetheria se face menţiune că Liturghia catehume- 
nilor avea loc în biserica Golgotei, ridicată pe locul răstignirii Domnu- 
Jui, iar Liturghia euharistică se săvârşea în biserica Învierii, înălțată 
pe locul Sfântului Mormânt 4%, Judecând după un scurt pasaj al uneia 
din cuvântările Fericitului Augustin 4%, s-ar putea spune că situaţia nu 
era alta nici în Biserica Africii de Nord, Jertfa liturgică făcându-se 
în altă biserică decât aceea în care avusese loc Liturghia catehumenilor. 

Numirea de Liturghia catehumenilor i s-a dat datorită faptului că 
la această parte a serviciului divin puteau să asiste şi catehumenii, 
adică cei ce se pregăteau în vederea primirii Botezului. Această primă 
parte a Liturghiei avea deci ca scop edificarea comunităţii, adică dez- 
voltarea credinței şi a spiritualității creştine prin instruirea în adevă- 
rurile evanghelice. Caracterul didactic predominant al elementelor ce 
o compuneau corespundea, de altfel, cât se poate de potrivit scopului 
de pregătire a celor ce aveau să fie iniţiaţi mai târziu în Tainele Bise- 
ricii. Categoriile de penitenţi şi energumenii care, în urma unor rugă- 
ciuni speciale, erau concediaţi la sfârşit în rând cu catehumenii, împăr- 
tăşeau numai sub raportul moral şi vremelnic starea catehumenilor. 
Întocmirea rânduielii acestui serviciu îi avusese însă în vedere îndeosebi 
pe cei care se pregăteau pentru botez. De aceea, numirea respectivei 
părţi a Liturghiei nu se referă decât la ei. 


421. Dom Fernand Cabrol, Les origines lilurgiques..., p. 132, 334, 335, 338 şi 
Le livre de la priere antique, Tours, VI-e 6d., 1920, p. 83. 

422. SI. Iustin Martirul şi Filozolul, Apologia I, cap. 67. 

423. Silviac vel potius Aetheriae peregrinatio ad loca sancta..., op. şi ed. cil., 
cap. XV. Cf. și L. A. Molien, La prigre de l'Eglise, 1, Paris, 1924, p. 23, n. 5. 

424. «Această cuvântare este de ajuns, zilele sunt scurte şi trebuie să terminăm 
într-o biserică mai mare». Sermo CCCXXV, P. L. 1, col. 1449; «Dictionnaire d'Arche- 
logie chrâtienne et de Liturgie», 1, col. 633 şi L. A. Molien, op. cit.; A. Harnack 
(Ueber den Ursprung des Lectorats, T. U. il, V, p. 57—100), pornind de la consta- 
tarea că clerul se folosea în prima parte a Liturghiei de veșmintele din viața de 
toate zilele, conchide că Liturghia catehumenilor pare să nu [i avut caracterul unui 
rit sacru, chiar după ce s-a unit cu Liturghia euharistică. La Joannes Hanssens, 
Institutiones liturgicae de rilibus orientalibus, t. 1, partea 1, p. 44. 

Privită în structura ei actuală, Liturghia catehumenilor constă din 
următoarele momente principale : 

a) Partea de la început (Evaptic), care începe cu binecuvântarea 
preotului şi ține până la intrarea cea mică; 

b) Intrarea cu Bvanghelia, numită şi vohodul cel mic sau intrarea 
cea mică, ori prima intrare (3) eioodos roă EbayţeMiov, î iapă etaodoc, 1 
apurm eio0d05); 

c) Imnul trisaghion (5 rprodyos — subinţeles 5uvos — sau ză rproițtov); 

d) Lecturile (ză ăvaţbahara, ai avauibaeit); 

e) Rugăciunile după Evanghelie și sfârşitul Liturghiei catehu- 
menilor. 


2. Oficiul din prima parte a Liturghiei catehumenilor 


a. Formula de binecuvântare. b. Ectenia mare. c. Antifoanele, 
d. Simbolismul oiiciului de la începutul Liturghiei 


a. Formula de binecuvântare. În raport cu imaginea ei primară 
din Constituţiile Apostolice (cartea II, 57 şi cartea VIII, 5—9), Litur- 
ghia catehumenilor poartă în forma ei de astăzi urmele unor adaptări 
şi sistematizări care se resimt cu deosebire în partea ei de la început. 
Scrierile dintre veacul al IV-lea şi al Vi-lea 425 mărturisesc unanim că 
Liturghia catehumenilor se deschidea prin intrarea episcopului împre- 
ună cu preoţii, adică imediat înainte de a începe lecturile biblice. Deci 
toată partea oficiului de astăzi, începând de la ectenia cea mare şi până 
la intrarea cea mică (vohodul mic), apare ca un adaos de mai târziu. 

În starea actuală, începutul Liturghiei catehumenilor se desfăşoară 
în concordanţă cu regulile înscrise în Constituția patriarhului Filotei. 

Dialogul liturgic descris mai înainte, în care diaconul atrage aten- 
ţia preotului că a sosit momentul să înceapă slujba, are un caracter 
intim deoarece el se desfăşoară în taină şi numai între liturghisitori. 
În chip public însă începutul Liturghiei este semnalat solemn de diacon 
(când este), prin formula rostită cu glas înalt în mijlocul bisericii, for- 
mulă prin care cere binecuvântarea preotului: «Binecuvintează, pă- 
rinte». Preotul, aflându-se in faţa Sfintei Mese, răspunde de asemenea 
cu glas : «Binecuvântată este împărăţia : a Tatălui şi a Fiului şi a Sfân- 
tului Duh, totdeauna, acum şi pururea şi în vecii vecilor», făcând în 
acelaşi timp semnul crucii cu Sfânta Evanghelie peste antimis ; preo- 
tul subliniază prin acest semn că în Liturghie se actualizează în forme 
ceremoniale moartea pe cruce, adică Jertfa Domnului, până ce El iarăşi 
va veni (1 Cor. 11, 26). În lipsă de diacon, începutul Liturghiei se face 
direct de către preot, prin însăşi rostirea formulei de binecuvântare. 


425. Locurile din izvoarele indicate de J. Hanssens, op. cit., t. Il, p. 432—434. 

În limbajul liturgic faţă de Dumnezeu, verbul «a binecuvânta» 
(evhoţeiv) înseamnă «a slăvi», «a lăuda» 1%. Începutul Liturghiei este 
marcat deci printr-o formulă de slăvire sau de laudă a lui Dumnezeu. 
«Firea şi logica lucrurilor impun», de altfel, precum remarca Nicolae 
Cabasila, «slăvirea lui Dumnezeu la începutul Liturghiei. Căci îndată 
ce ne apropiem de Dumnezeu, ne dăm seama de slava Lui cea neapro- 
piată şi de puterea şi de măreţia Lui, din care decurg uimirea și admi- 
raţia şi altele asemenea faţă de El, iar aceasta este tocmai slăvirea» 4%, 
Negreşit, este o chestiune de cuviinţă şi de pietate religioasă ca, înainte 
de exprimarea dorințelor şi a cererilor noastre în ecteniile şi rugăciu- 
mile ce urmează, să omagiem puterea şi slava lui Dumnezeu, mărturi- 
sind astfel admiraţia şi credinţa noastră în atotputernicia Lui, care 
este vistieria tuturor bunătăţilor, de trebuinţă vieţii noastre vremelnice 
Şi veşnice. 

Formula de binecuvântare de la începutul Liturghiei, comună de 
altfel oricărei Sfinte Taine, este una dintre cele trei formule de bine- 
cuvântare pe care le întâlnim în cursul serviciilor bisericeşti. Prin ea 
slăvim pe Dumnezeu, nu numai în unimea ființei, potrivit concepţiei 
Vechiului Testament, şi nici numai în treimea persoanelor exprimate 
general, ci într-o formă cu dezvoltare mai pompoasă, distingând după 
nume persoanele Sfintei Treimi. Slăvim astfel pe Dumnezeu contemplat 
într-unul din principalele Sale atribute sau însușiri, şi anume în suve- 
ranitatea absolută a lui Dumnezeu-Tatăl, Creatorul şi deci Stăpânul 
existenţei («Făcătorul cerului şi al pământului, al tuturor celor vă- 
zute şi nevăzute»); a lui Dumnezeu-Fiul, «prin Care toate s-au făcut», 
întemeietorul împărăției mesianice, al cărei început a fost hotărât odată 
cu făgăduinţa Tatălui făcută primilor oameni în vederea mântuirii şi a 
surpării puterii lui Satan ; a lui Dumnezeu-Duhul Sfânt «de viaţă făcă- 
torul... Cel ce împreună cu Tatăl şi cu Fiul este închinat şi slăvit», 
desăvârşitorul împărăției mesianice, aşezată în lume prin întruparea, 
lucrarea şi Jertfa Fiului trimis de Tatăl. «Deci», precum se exprima 
Sfântul Gherman 1], arhiepiscopul Constantinopolului, «cele ce se 
săvârşesc aici fiind mistagogia întrupării Domnului, Treimea trebuie 
să strălucească şi să fie propovăduită la începutul Liturghiei. Dumnezeu 
este slăvit de puterile cele de sus cu întreită sfinţenie şi de oameni 
este binecuvântată împărăţia lui Hristos, Care a prădat iadul cu puterea 
Dumnezeirii Sale şi pe noi ne-a dezrobit» 1%, La această formă de slă- 
vire, credincioşii se asociază prin răspunsul «amin» (aşa să fie). 


b. Ectenia mare. În oficiul ce se desfășoară în această parte de 
la începutul Liturghiei distingem rugăciuni publice şi rugăciuni rostite 
în taină de liturghisitori, precum şi imne intonate la strană sau de 
corul credincioşilor. În rândul celor dintâi intră ecteniile şi ecfonisele. 


426. A se vedea Gerhard Kittel (în colaborare), op. cit., vol, IL, p. 751—753. 
427. Nicolae Cabasila, op. cit., cap. XII, col. 392. 
428. Theoria mistica, P. G., XCVIII, col. 401 B. 

Astfel, după răspunsul «amin», diaconul, în locul unde se află, ori, în 
lipsa lui, preotul in altar, înaintea Sfintei Mese, începe ectenia mare. 

Așa precum rezultă din însemnarea etimologică a cuvântului grec 
Exnevis, 6, ) (întins, prelung, stăruitor, necurmat), ectenia mare, pri- 
vită în toate formele ei, este o rugăciune întinsă sau prelungită şi stă- 
ruitoare, fiind stilizată sub formă de îndemnuri («...Domnului să ne 
rugăm», «...la Domnul să cerem», «Să plinim rugăciunile noastre..>, 
«Să zicem toţi...» etc.), în care intențiile sau obiectivele rugăciunii sunt 
grupate şi enunțate succesiv în auzul credincioşilor, care participă la 
ea prin răspunsurile «Doamne miluieşte», «Dă, Doamne», «Ţie, Doam- 
ne», şi «Amin», corespunzătoare adică sensului îndemnurilor respective 
din ectenie. În limbajul liturgic din Biserica Ortodoxă Română, ter- 
menul de «ectenie» este o denumire generică, întrebuințată fără dis- 
tincție pentru toate formele acestei rugăciuni, pe care însă Liturghierul 
grec le desemnează prin termeni tehnici diferiţi. Titlul de «ectenie», 
Liturghierul grec îl dă astfel în general tuturor compozițiilor de acest 
gen, care se deschid cu îndemnurile: «Să zicem toți...», «Să plinim 
rugăciunile noastre...», sau cu cererea «Miluieşte-ne pe noi, Dumne- 
zeule, după mare mila Ta...» ; celelalte însă sunt desemnate cu ter- 
menul colectiv de «cereri» şi «rugăciuni» (airmoei şi Bemoers). Fiecare 
în parte din toate aceste compoziţii menţionate până acum apare ca o 
«ectenie mică» (4 upă exre15), faţă de «ectenia mare» (3) peţaAn ExrevS), 
sub care trebuie să înţelegem pe aceea care începe cu cererea «Mân- 
tuieşte, Doamne, poporul Tău...» (la Litie şi la Utrenie). 

Ectenia de la începutul Liturghiei, comună de altfel și începutului 
Vecerniei şi Utreniei, este denumită la noi «ectenie mare»; desigur, 
este socotită astfel nu atât din cauza întinderii sau lungimii ei, în care 
s-ar găsi formulate intenţii și motive de rugăciune mai numeroase de- 
cât în alte genuri de ectenie, cât mai ales în comparaţie cu ceea ce în- 
deobşte noi numim «ectenia mică» («lară şi iară cu pace Domnului să 
ne rugăm»), pentru că aceasta din urmă nu este decât o prescurtare a 
cele; dintâi, din care împrumută începutul şi ultimele două alineate. 
Aceste două forme de ectenie sunt desemnate în Liturghierul grec cu 
termenul tehnic special de svvazri (unire, legare sau înşirare de rugă- 
ciuni sau îndemnuri unul după altul), respectiv 7 ueyăim avvazri şi puxpă 
ovar. Pentru că primele îndemnuri din ectenia mare încep cu 
expresiile «in pace...» (2 sipn»n), «pentru pacea de sus...», «pentru pa- 
cea a toată lumca...», ea mai poartă uneori în Liturghierele greceşti şi 
numirea de cipnwxa (slav-miroame), adică cele de pace sau privitoare 
la pace. Se mai întrebuinţează de asemenea şi titlul de ătaxouxă (dia- 
conale), titlu ce convine, de altfel, ecteniilor de tot felul, întrucât ele 
formează prin excelență rolul diaconului. De fapt, trebuie să remarcăm 
că toate cele trei genuri de ectenii menţionate sub denumiri tehnice 
deosebite se găsesc într-o evidentă analogie, în ceea ce priveşte fac- 
tura lor, aşa încât nu se greşeşte subsumându-le pe toate sub expresia 
generală de ectenii. 

Ectenia este una din formele primare ale rugăciunii publice creş- 
tine, pe care o găsim recomandată de însuși Sfântul Apostol Pavel 
( Tim. 2, 1—2), iar întrebuinţarea ei se află confirmată în cele mai 
vechi documente liturgice 129. Ectenia mare este concepută şi întocmită 
în spiritul comunitar şi ecleziologic, caracteristic vieţii creştine. Astfel, 
motivele rugăciunii din îndemnurile acestei ectenii îmbrățișează toate 
categoriile şi treptele de credincioși, toate situaţiile şi trebuințele lor 
de ordin spiritual şi material, invocând şi ajutorul membrilor Bisericii 
triumfătoare. 

Prima recomandare ce ni se face prin ea este «să facem rugăciunile 
noastre cu cugetul liniştit» (netulburat) î%0:; «În pace Domnului să ne 
rugăm». Pacea deplină a sufletului este o condiţie psihologică şi mo- 
rală primordială şi esenţială pentru apropierea noastră de Dumnezeu 
prin rugăciune. Un suflet divizat în el însuși sau împrăștiat prin tot 
ceea ce înseamnă tulburare, nu numai în sensul moral! al acestui cu- 
vânt, ci şi sub raport intelectual, nu se poate concentra şi nu are îndrăz- 
neală sau curaj în rugăciunea sa. «De nu ne va arăta vinovaţi inima 
noastră, avem îndrăzneală către Dumnezeu şi orice vom cere vom 
primi de la Dânsul, pentru că păzim poruncile Lui şi facem cele plăcute 
înaintea Lui» (I loan 3, 21—22). De aceea ne-a poruncit Mântuitorul : 
«Când staţi de vă rugaţi, iertaţi orice aveţi asupra cuiva, ca și Tatăl 
vostru cel din ceruri să vă ierte greșelile voastre» (Marcu 11, 25; 
Matei 5, 23—24). Cu alte cuvinte, pentru rugăciune trebuie să ne găsim 
în stare de pace cu noi înşine, cu Dumnezeu şi cu aproapele nostru. O 
astfel de pace nu izvorăşte decât dintr-o conştiinţă curată sau liniștită : 
pe de o parte, adică, netulburată de păcate şi deci împăcată cu Dum- 
nezeu, iar pe de alta, degajată în acele clipe de frământări sau preocu- 
pări în legătură cu diferitele aspecte ale vieţii de toate zilele şi, tot- 
odată, nerăscolită de resentimente față de semenii noştri. 

Pacea sufletească este condiţionată, cu alte cuvinte, şi de factori 
obiectivi ; de aceea, încă în prima parte a ecteniei suntem îndemnați 
să ne rugăm şi «pentru pacea a toată lumea... și pentru unirea tuturor» 
sau, mai scurt, «pentru pacea dintre noi» î3l, deoarece, într-o atmosferă 
de pace generală sau obştească, sufletul găseşte sprijin şi mai multe 
garanţii pentru pacea din el însuşi. 

Pacea sufletească, în triplul ei aspect: cu Dumnezeu, cu noi înşine 
şi cu aproapele, este o pace care, pe de o parte, «stă în puterea noas- 
tră... ca rod al tuturor virtuţilor şi al unei înțelepciuni desăvârşite, o 
pace pe care o putem câştiga noi înşine» 42. Dar pacea desăvârșită este 
«pacea de sus», «pacea lui Dumnezeu» (Filip. 4, 7), pacea aceea, adică, 
pe care ne-a adus-o, ne-a dat-o şi ne-a lăsat-o Mântuitorul (loan 14, 


27), Care, prin jertfa Sa, a surpat zidul despărțitor al vrajbei (Efes. 2, 14), 


429. Ca, de exemplu, Sf. lustin Martirul şi Filozolul, Apologia întâi, cap. 
LXV, 1; LVII, $; Tertulian, Apologelicum, cap. XXXIX, 2, şi XXX, 4. 

430. Sf. Gherman 1 al Constantinopolului, op. cil., P. G., XCVIII, col. 401 D. 

431. Nicolae Cabasila, op. cit., cap. XII, col. 336 A. 

432. Ibidem, col. 39% D şi 396 A. 

împăcându-ne cu Dumnezeu. Această pace este un dar de sus, este 
un dar al mântuirii, pentru care ne rugăm să fim făcuţi părtaşi prin 
fiecare Liturghie. În acest scop suntem îndemnați deci să ne rugăm 
«pentru pacea de sus» și «pentru mântuirea sufletelor noastre». 

Urmează apoi îndemnul la rugăciune pentru locaşul de închinare 
şi pentru cei ce intră într-însul însufleţiți de credinţă, plini de evlavie 
şi pătrunşi de fiorul prezenței divine, pentru toţi cei care vin în 
biserică purtând revărsată în ființa lor întreagă nota unui chip duhov- 
nicesc, atât în dispoziţia lor lăuntrică, precum şi în comportarea lor ex- 
terioară. Îndemnurile ecteniei continuă apoi în sensul rugăciunii pen- 
tru biserica sau mânăstirea şi localitatea respectivă, precum şi pentru 
toate oraşele și satele, împreună cu cei ce locuiesc în ele; pentru câr- 
muitorii şi slujitorii bisericeşti de toate treptele, precum şi pentru cei 
de la cârma statului ; pentru condiţii meteorologice favorabile şi pentru 
rodirea îmbelşugată a pământului ; pentru cele ce sunt de trebuinţă şi 
de folos celor care se află în felurite călătorii, pentru cei bolnavi tru- 
peşte ori deprimaţi sau amărâţi sufletește (umep...xapwvovru») şi pentru 
salvarea celor aflaţi în robie. 

În legătură cu împrejurări speciale din viața credincioşilor ori a 
comunităţii se pot introduce în acest moment ectenii, care se găseso 
grupate în partea finală a Liturghierului sub titlul de «Adunare de ce- 
reri la felurite trebuinţe din viața omului» (la vreme de neplouare şi 
foamete, la vreme de necontenire a ploilor, pentru cei ce sunt în călă- 
torii, pentru cei bolnavi, pentru cei ce sunt în închisori, pentru năvă- 
lirea vrăjmașilor, la boli epidemice etc.). 

Seria acestor îndemnuri, prin care este dirijată rugăciunea credin- 
cioşilor, se încheie cu acela ca noi toţi să fim izbăviţi de orice necaz, 
urgie, primejdie şi nevoie. Urmează apoi o invocaţie generală: «Apă- 
vă-ne şi ne mântuiește, miluieşte-ne și ne păzeşte pe noi, Dumnezeule, 
cu harul Tău». Prin această formulă se rezumă esenţa tuturor dorin- 
țelor sau intenţiilor din îndemnurile precedente ale ecteniei şi, în ace- 
laşi timp, se face mărturisirea că împlinirea rugăciunilor făcute o aştep- 
tăm ca pe un har din partea lui Dumnezeu. 

De altfel, răspunsul «Doamne miluiește», pe care credincioşii îl 
dau după fiecare alineat de până aici al ecteniei, subliniază de fiecare 
dată că «ei speră să primească ceea ce cer nu pentru că ar fi îndrepiăţiți 
la aceasta, ci pentru milostivirea lui Dumnezeu» 4%. Prin însăşi forma 
acestui răspuns, ne afirmăm deci, ca în toate rugăciunile de cerere 
şi chiar în mod expres, în poziţia celor ce cerşesc mila lui Dumnezeu 
şi rodul ei, milostivirea sau darul din partea Lui. Ca împăratul-prooroc 
David, care își începe psalmul de pocăință cu implorarea: «Miluieş- 
te-mă, Dumnezeule, după mare mila Ta» (Ps. 50, 1); asemenea vameşu- 
lui, care se umilea rugându-se : «Dumnezeule, milostiv fii mie, păcăto- 
sului» (Luca 18, 13) şi asemenea femeii canaaneence, care striga în 


urma Mântuitorului : «Miluieşte-mă, Doamne, Fiul lui David» (Matei 


433. Ibidem, col. 393 B. 

15, 22), aşa şi noi, prin răspunsul «Doamne miluieşte», rugăm pe Dum- 
nezeu să-şi arate mila Sa faţă de noi, satisfăcându-ne cererile formulate 
prin graiul preotului ori al diaconului. Ei sunt deci dinainte incredinţaţi 
că acordarea bunurilor cerute constituie un act de milostivire, adică de 
milă din partea lui Dumnezeu, un act de dărnicie, un dar ce se dato- 
reşte numai bunătăţii Sale, şi nu ne vine ca o răsplată pentru meritele 
noastre. 

Pentru a îndupleca bunătatea divină, sunt chemaţi ca mijlocitori şi 
Sfânta Fecioară, împreună cu toţi sfinţii («Pe Preasfânta curata... cu 
toți sfinții pomenind-o»), căci a-i pomeni înseamnă, precum remarca 
Nicolae Cabasila, a-i invoca, a-i ruga 4%. Acest ultim alineat al ecteniei 
mari este întregit în completare şi unitar 4% cu îndemnul ca «pe noi 
înșine şi unii pe altii și toată viața noastră lui Hristos-Dumnezeu să 
o dăm (mapoâwue0a)». Fiecare în parte şi toţi laolaltă, uniţi prin 
legătura dragostei în Hristos, să ne oferim viața noastră întreagă: 
gândurile şi inima, cuvintele şi faptele, sufletele şi trupurile 4%, «ca o 
jertiă vie, sfântă şi bineplăcută (lui Dumnezeu), ca o slujire (cult, 
închinăciune) spirituală» (Rom. 12, 1). 

Pe lângă această interpretare acceptată de obicei în erminiile litur- 
gice mai mult ori mai puţin confuz, interpretare justificată de altfel 
prin versiunea curentă «...să o dăm» din textul Liturghierului român, 
nu socotim fără folos a pune în evidenţă şi un alt sens al îndemnului 
final din ectenia mare, mai ales că el pare a fi sensul primar. Urmând 
cu consecvență şi strictă logică firul rugăciunilor din ectenia mare, 
ultimul său îndemn este firesc să sune: «...pe noi înşine şi unii pe 
alţii şi toată viața noastră lui Hristos-Dumnezeu să o încredințăm», 
adică să ne recomandăm prin rugăciunile noastre, ale Preasfintei Născă- 
toare de Dumnezeu şi ale tuturor sfinţilor, milei şi ocrotirii lui Hristos, 
atât noi înşine, cât şi unii pe alţii și viaţa noastră întreagă, idee care, 
pe de o parte, se încadrează în conceptul ecteniei mari, iar pe de alta, 
nu se găseşte în dezacord cu sensul verbului zapazidnui. Aflându-ne în 
acest alineat la finele unui şir de cereri pentru diferite trebuinţe şi 
categorii de membri ai comunității, suntem îndemnați în concluzie ca, 
în virtutea iubirii sau a carităţii evanghelice, să ne recomandăm re- 
ciproc lui Hristos, în rugăciunile noastre. În acest scop special şi în 
legătură cu această cerere finală capătă adevăratul său sens şi invo- 
carea sau chemarea Preasfintei Născătoare de Dumnezeu şi a tuturor 
sfinţilor, de a sprijini cu rugăciunile lor cererile noastre. 

La îndemnul pentru o astfel de dăruire de noi înşine, prin curăţia 
vieții, ori de a ne recomanda reciproc în rugăciuni, credincioşii consimt 
prin răspunsul «Ţie, Doamne». 


434. Ibidem, cap. XIV, col. 400A, şi cap. XXXIV, col. 445B. 

435. Spre deosebire de ediţiile greceşii şi slave, Liturghierul Bisericii Ortodoxe 
Române, începând cu ediţia de București, 1902, a despărţit în două acest alineat, 
pentru a se intona după primul său alineat «Prea Siântă Născătoare de Dumnezeu, 
miluieşte-ne pe noi», deși acest răspuns al stranei, corului sau crednicioşilor nu a 
fost înscris în Liturghier. 

436. Ci. Simion, arhiepiscopul Tesalonicului, Despre sliniele rugăciuni, cap. 332. 

Ectenia mare se încheie cu o scurtă doxologie («Că Ție se cuvine 
toată slava, cinstea și închinăciunea : Tatălui şi Fiului şi Sfântului Duh, 
acum și pururea...»), numită ecfonis (Exowbvmsi6), adică spusă sau pro- 
nunțată cu voce tare, întrucât astfel de formule formează de obicei 
încheierea celor mai multe din rugăciunile spuse în taină. Precum se 
poate remarca, ecfonisele sunt formule etiologice, întrucât ele încep 
într-o formă de motivare (căci, adică, pentru că). 

Ca după orice rugăciune făcută public, credincioşii îşi afirmă par- 
ticiparea lor la ectenie prin răspunsul «Amin». 


c. Antifoanele. Urmează apoi la strane sau la cor cântarea 
antifoanelor, adică a versetelor din Psalmii: 91 («Bine este a se măr- 
turisi Domnului...»), 93 («Domnul a împărăţit, întru podoabă S-a îm- 
brăcat...») şi 94 («Veniţi să ne bucurăm de Domnul...»), psalmi numiţi 
astfel deoarece sunt intonaţi antifonic, adică alternativ, de credincioşi sau 
de cântăreţi ; stihurile acestor psalmi servesc ca prefaţări ale imnelor de 
inspiraţie creştină : «Pentru rugăciunile Născătoarei de Dumnezeu, 
Mântuitorule, mântuieşteme pe noi», «Pentru rugăciunile sfinţilor 
Tăi...» şi «Miluiește-ne pe noi, Fiul lui Dumnezeu...». Cântarea psalmi- 
lor antifonici în această parte a Liturghiei este confirmată de docu- 
mentele din veacul al VIII-lea 4%, 

La început, ei vor îi fost intonați în întregime, după obiceiul vechi 
din Biserică. Introducându-se însă printre versetele lor imnele de com- 
poziție creştină menţionate mai sus, n-a întârziat să se aplice şi aici 
principiul cunoscut de a se păstra din psalmi numai unele stihuri, reci- 
tate înaintea acestor imne. Deja Sfântul Gherman 1 al Constantinopo- 
lului se referă în comentariul său liturgic la câte trei stihuri din primii 
doi psalmi, iar ca al treilea antifon pare a lăsa impresia că era între- 
buinţat întreg Psalmii 94 («Veniţi să ne bucurăm de Domnul...>) î%. 
Nu este de mirare deci dacă Amalarius afirmă pe la anul 833 d. Hr. că 
el a auzit cântându-se acest psalm la începutul Liturghiei din biserica 
«Sfânta Sofia» de la Constantinopol 4%. În veacul al XV-lea, Simion, 
arhiepiscopul 'Tesalonicului, menţionează uzul mărginit la câte patru 
versete din fiecare psalm antifonic %0. 

Astăzi însă, cântarea antifoanelor se practică numai în rânduiala 
Liturghiei din zilele obişnuite şi de la sărbătorile Mântuitorului şi ale 
Sfintei Fecioare. În zilele fără sărbători se întrebuinţează de obicei 
câte trei stihuri din fiecare psalm (], 2 şi 15 din Ps. 91; 1, 2 şi 7 din 
Ps. 93; şi 1, 2 şi 3 din Ps. 94), cu «Slavă...» «Și acum...» ; pentru săr- 
bătorile Mântuitorului şi ale Siintei Fecioare se iau însă stihuri şi din 
alți psalmi antifonici. 


437. Codicele Barberini, la F. E. Brightman, Lilurgies eastern and western, vol. 
1, p. 310—311; Sf. Gherman 1 al Constantinopolului, op. cit., col. 4014D-——A05 C şi 
ediţia Nilo Borgia, [1 Comentario liturgica di S. Germano..., nr. 23, p. 21. 

438. Sf. Gherman 1 al Constantinopolului, op. cit., P. G., XCVIII, col. 405B. 

439. Ord. antiph., c. XXXI, la Dom Pl. de Meester, op. cul., p. 78, n. 4. 

440. Despre dumnezeiasca rugăciune, cap. 348, P. G., CLV, col. 632. 

Duminica şi în alte zile de sărbătoare, afară de cele menţionate 
mai înainte, locul antifoanelor în Liturghie a fost luat în cursul timpului 
de psalmii tipici. Se poate observa astfel fără greutate că la inceputul 
Liturghiei se află transpus serviciul Tipicei sau Obedniţei, cu Psalmii 
102, 115, imnul «Unule-Născut» şi «Fericirile» cu troparele lor. Ca 
atare, în astfel de ocazii se cântă în locul primului antifon stihul 1 din 
Psalmul tipic 102 («Binecuvintează, suflete al meu, pe Domnul...»), iar 
ca al doilea antifon, imnul «Unule-Născut», precedat în unele părţi de 
ultimul stih (10) al Psalmului 145 din Tipică («lmpărăţi-va Domnul 
in veac...»). Fericirile însoţite de troparele respective îndeplinesc rolul 
antifonului al III-lea. Au fost astfel împăcate în cursul anului liturgic 
ambele practici. 

Aceste cântări sunt considerate ca antifoane mici, întrucât părțile 
care provin din Vechiul Testament, atât cele care însoțesc imnele amin- 
tite, cât şi cele care provin din paslmii tipici («Binecuvintează, suflete 
al meu, pe Domnui...») se reduc, precum am văzut, numai la câteva din 
stihurile psalmilor respectivi, spre deosebire de antiloanele cu o extin- 
dere mai mare din slujba Utreniei ; gruparea lor în trei stări este inspi- 
rată de ideea de cinstire a Sfintei Treimi “1. 

La al doilea antifon se adaugă şi imnul «Unule-Născut...>, care 
uneori este practicat chiar ca al doilea antifon prefaţat ori nu de stihul 
10 din Psalmul 145 («Împărăţi-va Domnul în veac...»). Întrebuinţarea 
liturgică a acestui imn datează din veacul al VI-lea, compunerea lui 
fiind atribuită împăratului Justinian (527—565)*. La Liturghia din 
zilele de duminică serveşte ca al treilea antifon cântarea Fericirilor, 
însoțită de imnele sau troparele care sunt compoziţii de inspiraţie 
creştină. 

Subplantarea psalmilor antifonici de către cei tipici trebuie să ne-o 
reprezentăm ca un fenomen care s-a petrecut târziu de tot. În veacurile 
al XII-lea, al XIII-lea şi chiar la începutul celui de-ai XIV-lea, codicele 
liturgice nu prescriu decât practica psalmilor antifonici 4%. Abia în 
veacul al XIV-lea Constituţia patriarhului Filotei, prin înscrierea «Feri- 
cirilor» în acest moment, ne lasă să întrevedem oficializarea psalmilor 
tipici la începutul Liturghiei 44. Insinuarea lor în acest loc nu se poate 
explica decât prin încadrarea prin uz a serviciului Tipicei sau Obed- 
niţei ca parte introduotivă în Liturghie, pentru a se face o trecere mai 
directă de la serviciul Ceasurilor la cel al Liturghiei. Această sudură 
s-a putut opera pe nesimţite şi cât se poate de natural, dat fiind faptul 
că rânduiala Tipicei urmează după Ceasul al şaselea, când este regula 


441. Ibidem. 

442. Si. Gherman 1 al Constantinopolului, op. cit., P. G., XCVIII, col. 404D— 
405; Teofan, Cronica, P. G., CVIII, col. 477B; G. Cedrenus, Compendiu istoric, P. G. 
CXXI, col. 729B. 

443. Cf. Ms. 1020 Sinai, A. Dmitrievschi, Evyohoţia şi Codicele Esfigmenu din 
anul 1306. 

444. Cod. 6277—770, Mânăstirea Pantelimon (veac. al XIV-lea). Pan N. Trem- 
bela, op. cit., p. 6 

să se înceapă Liturghia, pe care Tipica chiar o suplineşte în zilele de 
rând sau cu care chiar se uneşte în timpul Patruzecimii (Liturghia 
Sfântului Vasile cel Mare şi Liturghia Darurilor mai înainte sfinţite) 15. 
Pe de altă pante, necesitatea unui serviciu de psalmi şi imne în acest 
loc pare să fi demonstrat-o prezența mai veche a psalmilor antifonici, 
pentru a preven şi încadra într-o solemnitate liturgică intrarea 
episcopului în Liturghie 46. 

Este interesantă din acest punct de vedere rânduiala însemnată în 
textul Liturghiei Sfântului Vasile cel Mare din Codicele ierodiaconului 
Isidor Pyromalos (veacul al X-lea — al Xl-lea) de la Mânăstirea 
Sfântului Ioan din Insula Patmos 47. Clericii slujitori aşteptau toți, în 
faţa sfintelor uși, intrarea patriarhului. În timp ce protosul citea în 
taină şi cu capul plecat rugăciunea primului antifon, psalţii intonau de 
pe înălțimea amvonului trei sau patru stihuri din primul psalm anii- 
fonic (91). Aşezat pe a doua treaptă a amvonului, diaconul rostea apoi 
îndată ectenia mare. Urma după aceea rugăciunea antifonului al doilea, 
spusă în taină de preot, apoi o ectenie mică rostită de diacon, iar la 
urmă, trei sau patru stihuri din al doilea psalm antifonic (102), cu 
«Aliluia...» şi «Slavă...». După «Slavă», preotul rostea «Unule-Născut», 
diaconul intonând după aceea din nou ectenia mare, de la locul obişnuit. 
Urma rugăciunea antifonului al treilea şi o ectenie mică, după care 
psalţii cântau Psalmul antifonic 94 («Veniţi să ne bucurăm de Domnul»), 
cu stihul «Mântuieşte-ne pre noi, Fiul lui Dumnezeu...». În acest timp, 
arhiereul se ridica din jețul său, intrând în altar, iar diaconul rostea 
pentru a treia oară ectenia mare. 

Această ceremonie — care, în veacurile al X-lea şi al XII-lea, se 
găsea deja consacrată ca început al Liturghiei — aruncă totuşi prin 
câteva amănunte o lumină prețioasă asupra stadiului originar din care 
evoluase. Astfel, trebuie să observăm în primul rând că slujitorii alta- 
rului nu începeau singuri serviciul Liturghiei, ci aşteptau mai întâi 
intrarea episcopului. De altfel, canonul 56 al Sinodului de la Laodiceea 
prescrie că preoţii n-au voie să intre şi să şadă în altar mai inainte de 
intrarea episcopului. Excepţie se făcea numai când acesta era nevoit să 
lipsească din cauză de boală, sau când se afla în călătorie. În al doilea 
rând, nu putem scăpa din vedere că ceremonia se desfășura nu în altar, 
vi în naos, unde se aflau nu numai psalţii şi diaconii, ci şi preoții 
înşişi, rânduiți pe solee. În fine, intrarea episcopului în slujbă avea loc 
abia după ce se cântaseră psalmii antifonici şi imnul «Unule-Născut». 
Deci, tot ceea ce se săvârşise până atunci avea propriu-vorbind un 


445. Sf. Gherman 1 al Constantinopolului motivează întrebuințarea psalmilor la 
începutul Liturghiei pe baza obiceiului îndătinat în toate serviciile de seara şi 
dimineaţa. 

446. Intrarea episcopului era înconjurată încă din vechime de fast. Sf. Ioan 
Gură de Aur pare a lăsa să se vadă că aceasta se desfăşura într-o procesiune în 
care credincioşii mergeau înaintea clerului. Cf. Omilia XXXIII la Maltei, 6 P. G., 
LVII, col. 384. 

447. Reprodusă la Variae lectiones, de Jacob Goar, op. cit., p. 180—182. 

caracter extraliturgic, dacă putem spune astfel, pentru că de fapt 
Liturghia începea o dată cu intrarea episcopului în altar, şi anume în 
momentul în care astăzi se face intrarea cu Sfânta Evanghelie. 

La origine, începutul Liturghiei coincidea așadar cu intrarea epi- 
scopului. Este semnificativ în această privinţă faptul că Maxim Măr- 
turisitorul începe explicarea Liturghiei din momentul primei intrări a 
arhiereului în biserică 4%, menţionând că în acelaşi timp avea 
loc și intrarea credincioşilor 44. Reminiscența acestei practici străvechi 
persistă încă în slujba Liturghiei cu arhiereu. Potrivit, adică, rânduielii 
dintru început, el nu intră în altar mai înainte de vohodul cel mic, ci 
rămâne în mijlocul bisericii, unde se îmbracă şi aşteaptă scoaterea 
Sfintei Evanghelii, când îşi face intrarea împreună cu ceilalți litur- 
ghisitori 50, 

Epoca în care vechiul început al Liturghiei a primit acest adaos 
este greu de precizat. Într-o măsură oarecare însă prezenţa imnului 
«Unule-Născut» în acest loc poate constitui o indicație aproximativă cel 
puţin. Prima jumătate a veacului al VI-lea deci, de care istoria leagă 
introducerea în Liturghie a acestei cântări 51, s-ar putea să nu fie 
străină de inaugurarea unei ceremonii mai complexe pentru intrarea 
episcopuhui. 

Această vreme ar corespunde, de altiel, epocii mutării Prosco- 
midiei, care a provocat mai întâi o modificare de concepție asupra 
începutului Liturghiei. În chip firesc, apoi, a urmat şi deplasarea în 
locul actual a ecteniei celei mari, care, originar — aşa cum mărturi- 
sesc izvoarele liturgice până în veacul al VI-lea —, se găsea la începutul 
Liturghiei credincioşilor, şi anume înainte de prezentarea darurilor. 

Graţie rutinei, desigur, serviciul de psalmi întrebuințat pentru so- 
lemnitatea dinaintea intrării episcopului în oficim a fost îndeplinit şi 
în lipsa acestuia, ajungâna astfel să se transforme într-o parte inte- 
grantă a slujbei. Aceasta cu atât mai mult cu cât Liturghia fără episcop 
a început să devină o practică din ce în ce mai comună, o dată cu 
pacea Bisericii şi deci cu răspândirea credinței creștine. Preoţilor şi 
diaconilor, care acum oficiau singuri, li s-a impus, ca atare, un cere- 
monial propriu de pregătire înainte de începerea Liturghiei. Aşa a 
trebuit să rezulte rânduiala pentru pregătirea slujitorilor sfinţiţi, pe 
care Liturghierul, conformându-se Constituţiei patriarhului Filotei, o 
inserează îndată după serviciul Proscomidiei. În manuscrise ea apare 
abia în primele veacuri ale mileniului al doilea 452. 


448. SI. Maxim Mărturisitorul, Mistagogia, cap. VIII, P. G., XCI, col. 688C. 

449. Ibidem, cap. IX, col. 688 D. 

aa: CI. P. Lebedev, op. cil., p. 255 notă. Nu totdeauna se observă însă această 
regulă. 

451. Cf. Teofan, Cronica, P. G., CVIII, col. 477B şi G. Cedrenus, Compendiu 
istoric, P. G., CXXI, col. 729B. 

452, A se vedea, de exemplu, Ms. 1020 Sinai (veac. al XII-iea—a! XIII-lea). A. 
Dmitrievschi, op. cil., p. 140 şi Ms. 719 Patmos (veac. al XIII-lea); ibidem, p. 173. 

În timpul cântării fiecărui antifon preotul rostește în taină câte o 
rugăciune, ințitulată în Liturghier: «Rugăciunea antifonului întâi» %3, 
respectiv a «antifonului al doilea» şi a «antifonului al treilea», rugăciuni 
ce se găsesc în strânsă conexiune cu ideile din care sunt inspirate anti- 
foanele. Astfel, în prima dintre ele, preotul invocă nemăsurata milă şi 
negrăita iubire de oameni a lui Dumnezeu, rugându-L, să-Și arate îndu- 
rarea Lui față de comunitatea care participă la Liturghie. În celelalte 
două, liturghisitorul cere ocrotirea Bisericii, dăruirea cunoștinței ade- 
vărului divin în viaţă, obținerea mântuirii şi a vieţii veşnice în veacul 
viitor. 

După primul şi al doilea antifon, credincioşii sunt îndemnați din 
nou la rugăciune prin câte o ectenie mică, numită astfel, precum am 
văzut, pentru că ea se rezumă la primul şi ultimele două alineate ale 
ecteniei mari, cu ecfonisele respective din Liturghier pentru fiecare 
din ele. 


d. Simbolismul oficiului de la începutul Liturghiei. Privite în ge- 
neral, imnele și rugăciunile Liturghiei sunt în primul rând forme pen- 
tru exprimarea cultului şi pentru exercitarea spiritualităţii noastre, 
adică «mijloace de curăţire şi de pregătire pentru Sfintele Taine..., 
sfinţind pe cei ce le citesc şi le cântă» “% sau le ascultă, le urmăresc cu 
atenţie şi se pătrund de ele. Alegerea şi înlănţuirea sau îmbinarea lor 
sunt insă în așa fel făcute, ca prin ele «să se simbolizeze în același timp 
iconomia mântuirii..., adică închipuie venirea și viața lui Hristos în 
lume» 455. Aşa, de exemplu, întreaga rânduială a oficiului de la începutul 
Liturghiei este inspirată în alcătuirea structurii ei de ideea şi scopul 
de a simboliza timpul imediat dinaintea ieșirii Mântuitorului la activi- 
tatea Sa publică. Această parte se referă deci la episodul reprezentat 
de predica Sfântului loan Botezătorul în deşertul Iudeii, când propovă- 
duia că «s-a apropiat împărăția cerurilor» (Matei 3, 2), şi când Mân- 
tuitorul a primit de la el botezul. Nota specifică a acestui simbolism 
este marcată încă de la început prin formula de binecuvântare pentru 
Liturghie, care se referă la împărăţia lui Dumnezeu. 

Aşezarea psalmilor antifonici aci, la începutul Liturghiei, are ca 
scop de a aminti că venirea Mântuitorului fusese prezisă şi preinchi- 
puită deja în scrierile Vechiului Testament. De aceea, din aceşti psalmi 
au fost alese expres pentru cântare versetele care oglindesc în 
“ele acele preziceri şi preinchipuiri. Astfel, antifonul 1 din zilele de 
rând sau obișnuite : «Bine este a ne mărturisi Domnului şi a cânta nu- 
mele Tău, Preainalte, a vesti dimineaţa mila Ta şi adevărul Tău toată 
noaptea...» (Ps. 91, 1, 2) lasă să transpire presentimentul despre plinirea 


453. În Liturghia Darurilor mai înainte sfinţite, în care începutul oficiului îl 
foimează serviciul Vecerniei, aceste rugăciuni se citesc printre stările (slavele) 
- catismei Psaltirii; de aceea, li se mai dă şi denumirea de «Rugăciunea stării intâin, 
respectiv «a doua» şi «a treia». 

454. Nicolae Cabasila, op. cit., cap. XVI, col. 404 C—D. 

455. Ibidem. 

vremii pentru venirea Mântuitorului făgăduit, ceea ce explică îndemnul 
de a lăuda pe Cel preainalt (Dumnezeu-Tatăl) şi pe Domnul (Fiul, cel 
Unul-Năsout). Expresia «a vesti mila Ta şi adevărul Tău» se referă la. 
taptul că întruparea Mântuitorului este o urmare a nemărginitei iubiri 
de oameni a lui Dumnezeu şi că această venire aşteaptată de veacuri 
este acum un adevăr, o realitate, comparativ cu preinchipuirile din Ve- 
chiul Testament. 

Al doilea antifon în zilele de rând («Domnul a împărăţit, întru po- 
doabă S-a îmbrăcat...», Ps. 92, 1) «cântă însăşi împărăţia, măreţia şi pu-- 
terea Fiului lui Dumnezeu, câştigată de El prin lipsirea de slava Dum- 
nezeirii şi prin sărăcia intrupării» 46, Aceeaşi preinchipuire este oglin- 
dită şi în stihul 10 al Psalmului tipic 145: «Împărăţi-va Domnul în 
veac...». 

Al treilea antifon din zilele de rând: «Veniţi să ne bucurăm de 
Domnul şi să strigăm lui Dumnezeu Mântuitorul nostru. Să întâmpinăm. 
fața Lui întru mărturisire și în psalmi să cântăm Lui, că Dumnezeu 
mare este Domnul şi Împărat mare peste tot pământul» (Ps. 94, 1—3), 
apare ca o semnalare a plinirii vremii pentru ieşirea Mântuitorului la: 
propovăduirea publică, simbolizată în momentul următor din Liturghie 
prin vohodul cu Evanghelia. Încadrarea imnului «Unule-Născut...» după. 
al doilea antifon îşi are explicaţia în acelaşi fapt, că Mântuitorul «pentru 
mântuirea noastră a primit a Se întrupa din Sfânta Născătoare de Dum- 
nezeu şi pururea Fecioară Maria». Cântarea «Fericirilor» aminteşte- 
însuşi începutul propovăduirii Mântuitorului, când El vestea «Evanghe- 
lia Împărăției» (Matei 4, 23) zicând: «Pocăiţi-vă că s-a apropiat Îm- 
părăția cerurilor» (Matei 4, 17). 

Evanghelia împărăției, vestită de însuşi Mântuitorul în primele zile 
ale activităţii Sale mesianice, nu era altceva — se poate spune — 
decât mântuirea. Entuziasmul trezit de vestea sosirii ei, în sufletele celor: 
ce ajunseseră «să vadă cu ochii mântuirea» așteptată de ei, este repre- 
zentat in partea de la începutul Liturghiei prin scurtele imne de inspi- 
raţie creştină, prefaţate de stihurile psalmilor antifonici. În aceste cân- 
tări Mântuitorul este invocat să ne acorde şi nouă mântuirea, pentru ru- 
găciunile Preasfintei Sale Maici şi pentru ale sfinţilor, care sunt fiii cei 
dintâi sau aleşi ai împărăției lui Dumnezeu. 

Prin împerecherea stihurilor din psalmi cu imnele de inspiraţie: 
creştină se subliniază legătura şi consonanţa dintre Vechiul şi Noul Tes- 
tament cu privire la venirea Mântuitorului în lume. 

Este locul să menţionăm că Liturghia catehumenilor, având aceeaşi. 
structură în cele două formulare principale ale ritului bizantin, oficiul 
de la începutul acestora este identic în Liturghia Sfântului loan Gură. 
de Aur şi cea a Sfântului Vasile cel Mare. Liturghia Darurilor mai îna- 
inte sfinţite însă, săvârşindu-se în legătură cu Vecernia, oficiul său se- 


456. Ibidem, cap. XVIII, col. 408 B. 


LITURGHIA 175 


deschide cu serviciul Vecerniei, după binecuvântarea pentru Liturghie. 
Singura analogie, pe care o prezintă inceputul acestei din urmă Litur- 
ghii cu celelalte două, constă în rânduiala de a se citi cele trei stări sau 
«slave» ale catismei din Psaltire în chip de antifoane, după ectenia 
mare. Ca rugăciuni ale antifoanelor sunt folosite primele trei din cele 
şapte rugăciuni ale Vecerniei, rămânând rugăciuni propriu-zise ale Ve- 
cerniei numai cele patru din urmă. 

Primele trei, întrucât se citesc în timpul stărilor catismei, sunt 
puse în unele ediţii ale Liturghierului 457 sub denumirea de «Rugăciunea 
stării întâi», respectiv «a doua» și «a treia». 


3. «Vohodul mic» sau «Intrarea mică» şi momentele următoare 
din Liturghia catehumenilor 


a. Intrarea cu Evanghelia. b. Imnul Trisaghion (Sfinte Dumnezeule). 
c. Lecturile biblice. d. Rugăciunile după Evanghelie şi  siârșitul 


Liturghiei catehumenilor 


a. Intrarea cu Evanghelia. Al doilea moment din Liturghia cate- 
humenilor îl reprezintă Intrarea cu Evanghelia (3) siaodos z05 Evaţyehsiov), 
numită și Intrarea cea mică  ( n pupă eioodos ), spre deosebire 
de Intrarea cu Sfintele Daruri ori prima intrare (1 zpoem etoobos ) î35 
sau, cu termenul slav, «vohodul cel mic». Vohodurile au apărut în pri- 
mele veacuri ale evului mediu (al V-lea — al VI-lea), ca dezvoltări 
organice ale Liturghiei, din preocuparea de a pune cât mai sensibil în 
relief reprezentarea liturgică a misiunii Mântuitorului. În principiu, 
tema vohodurilor este venirea Fiului lui Dumnezeu în lume, opera 
Lui mântuitoare şi înălţarea la cer, prin care a fost ridicată şi umani- 
tatea noastră împreună cu El. Aspectele şi episoadele diferite ale 
acestei activităţi se precizează prin amănuntele deosebite de încadrare 
a acţiunii vohodurilor în momentele oficiilor liturgice respective (Ve- 
cernie, Liturghia catehumenilor şi Liturghia credincioşilor). 

Precum se înţelege din însăşi denumirea acestui act, Vohodul mic 
constă dintr-o procesiune solemnă cu Evanghelia, care, pornind din 
altar, şi anume din fata Sfintei Mese şi urmând pe laturile ei de miază- 
zi, răsărit şi miazănoapte, pentru a ieşi pe uşa laterală din această ul- 
timă parte şi a ajunge în mijlocul naosului, se întoarce de aici iarăşi în 
altar prin sfintele uşi. Anume, în timpul cântării antifonului al III-lea 
sau «Slavei...» de la «Fericiri», liturghisitorii se pregătesc în vederea 
«Intrării celei mici». Deschid adică sfintele uşi, iar când la strană se 
intonează «Şi acum...», ori troparul sărbătorii, preotul şi diaconul fac 


457. Ca, de exemplu, în Liturghierul de Ierusalim, 1908, în ediţiile de Atena, 
1912, 1924 etc., ediția Bucureşti, 1956. 

458. Simion, arhiepiscopul Tesalonicului, Explicare despre Slânla Biserică, trad. 
rom., Bucureşti, 1856, p. 258, col. 2. 

trei închinăciuni în fața Sfintei Mese. Preotul ia apoi şi dă diaconului 
Sfânta Evanghelie şi, ocolind amândoi Sfânta Masă, diaconul mergând 
înainte, ies prin uşa de miazănoapte şi se opresc în mijlocul naosului, 
cu fața spre sfintele uşi. Plecându-și capetele, diaconul zice în taină: 
«Domnului să ne rugăm», pentru ca preotul să rostească îndată tot în 
taină «Rugăciunea intrării» ; «Stăpâne Doamne, Dumnezeul nostru, Cel 
ce ai aşezat în ceruri cetele şi oştile îngerilor şi ale arhanghelilor spre 
slujba slavei Tale, fă ca împreună cu intrarea noastră să fie şi intrarea 
sfinţilor îngeri...». După încheierea rugăciunii, stând drepţi, diaconul 
arată cu orarul spre răsărit zicând în şoaptă : «Binecuvintează, părinte, 
sfânta intrare», iar preotul răspunde tot așa: «Binecuvântată este in- 
trarea sfinţilor Tăi, totdeauna, acum şi pururea şi în vecii vecilor. 
Amin». Diaconul prezintă apoi preotului Evanghelia spre sărutare, iar 
dacă în biserică este arhiereu sau, la mânăstire, egumenul acesteia, 
atunci duce Sfânta Evanghelie celui mai mare să o sărute, iar la sfâr- 
şitul cântării troparului diaconul inaintează în fața uşilor împărăteşti 
şi înălțând-o puţin zice cu glas tare: «Înțelepciune, drepţi !». Preotul 
înclinându-se spre strane, intră în urma lui în altar prin sfintele uși 49, 
în timp ce se cântă «Veniţi să ne închinăm şi să cădem (Ps. 94, 6) la 
Hristos ; mântuieşte-ne pe noi, Fiul lui Dumnezeu...». Partea finală 
a textului acestui imn variază după zile şi sărbători. 


Din imprejurările care au dus la instituirea acestei procesiuni cu 
Sfânta Evanghelie, precum şi din descrierea ritualului îndeplinit de li- 
turghisitori în mijlocul bisericii, rezultă că, în principiu, Vohodul cel 
mic al Liturghiei a fost conceput şi considerat ca «intrare»  (etaodos), 
termen tehnic de altfel, sub care se şi află desemnat în Liturghier şi în 
liturgică. În vorbirea bisericească uzuală din Biserica Ortodoxă însă 
această acţiune este desemnată cu denumirea de «leşirea cu Evanghelia». 
S-ar putea spune că fiecare din aceste două expresii este determinată 
de momentul în care este luată în considerare ceremonia, sau de poziţia 
din care este privită ; în prima ei parte, când procesiunea porneşte din 
altar, ajungând până în mijlocul naosului, se înfăţişează într-adevăr ca 
ieşire, pe când sub aspectul celui de al doilea moment, când oficianţii 
se înapoiază în altar, ea apare ca intrare. În realitate, generalizarea 
termenului de «ieşire» în limba noastră bisericească uzuală îşi găseşte 
explicația în confuzia ce s-a făcut între pronunția şi însemnarea ter- 


459. Când oficiul Liturghiei se săvârşește de sobor de preoţi fără diaconi. 
Evanghelia este purtată în procesiunea vohodului de călre protos, care merge înain- 
tea celorlalţi, aceştia venind după el, în ordinea descrescândă a întâietăţii, iar când 
ajung în mijlocul bisericii, ei se aşază de-a dreapta şi de-a stânga celui dintâi, 
așa precum au stat la Sfânta Masă, în altar. Binecuvintează intrarea şi sărută Sfânta 
Evanghelie numai protosul și tot el zice: «Ințelepciunc, drepţi !», stând în mijlocul 
bisericii împreună cu ceilalţi, iar când cântarea a ajuns la «Mântuiește-ne pe noi, 
Fiul lui Dumnezeu...», porneşte spre altar mai întâi prolosul, iar după dânsul ceilalli, 
în ordinca în care au ieșit. CI. studiu! nostru Contribuţii la lămurirea unei con- 
lroverse de lipic privitoare la vohodurile Liturghiei, în «Studii teologice», III (1951), 
nr, 3-4, p. 121—134. Vezi şi Pr. Prof. Ene Branişte, Rânduiala slujbei în sobor de 
preoți fără diaconi, în «Biserica Ortodoxă Română», LXXVIII (1960), nr. 3—4, p. 
218—257. 

menilor «vohod» (intrare) şi «vâhod» (ieşire) din vremea când se găsea 
în uzul Bisericii noastre Liturghierul slavon. 

Precum am menționat, această ceremonie nu este primitivă în Li- 
turghie, ci s-a dezvoltat în cursul timpului, prin îmbinarea a două ac- 
ţiuni diferite care, prin caracterul lor, intrau în cadrul unei teme cu 
aceeaşi semnificaţie simbolică. La origine, Intrarea cea mică şi-ar avea 
adică punctul de plecare într-un act cu valoare practică, instituit în le- 
gătură cu lectura pericopei evanghelice. În vechime, când se apropia 
anume acest moment, diaconul mergea în schevofilachion (camera din 
dreapta altarului, unde se păstrau sfintele odoare) şi luând Evanghelia 
o aducea în mijlocul bisericii, în vederea lecturii pericopei respective ; 
din această aducere s-ar fi dezvoltat adică, mai târziu, ritualul voho- 
dului cu Evanghelia 450. Această ipoteză s-ar putea referi deci mai mult 
la primul timp al acţiunii vohodului. La organizarea acestei solemnităţi 
în ambii timpi — al ieşirii cu Evanghelia din altar şi al ducerii ei din 
nou acolo — nu s-a putut ajunge, desigur, decât în scopul precis al sen- 
sibilizării unei anumite semnificaţii simbolice, a cărei temă figura deja 
la baza ceremoniei intrării episcopului în slujbă. Liturghia începea în 
vechime odată cu venirea episcopului în biserică şi intrarea lui în altar. 
Cum acesta reprezenta întotdeauna în persoana sa pe Însuşi Mântui- 
torul, venirea episcopului în biserică şi intrarea sa în oficiu puteau sim- 
boliza începerea activităţii Fiului lui Dumnezeu în lume. În curând 
însă numărul bisericilor s-a înmulţit, aşa că nu mai era cu putinţă par- 
ticiparea liturgică a reprezentantului prin excelență al Mântuitorului, 
adică a episcopului, care acum trebuia să oficieze în catedrala de la re- 
şedinţă ; în aceste condiţii noi ale vieţii bisericeşti, nevoia sau faptul 
reprezentării Mântuitorului s-a găsit nimerit să fie rezolvat prin 
simpla purtare solemnă a Evangheliei &1, cu atât mai mult cu cât poate 
că atunci, ca şi astăzi, episcopul era întâmpinat de cler cu Evanghelia, 
la venirea sa în biserică, aşa că ceea ce se făcea până aci în prezenţa 
episcopului a putut să continue şi în lipsa lui. 

În sprijinul ipotezei despre o conversiune a intrării episcopului, în 
ceremonia intrării cu Evanghelia, stau o serie de motive serioase. Ast- 
fel, se poate observa în primul rând că Vohodul mic se găseşte încadrat 
exact în același moment liturgic ca şi vechea intrare în slujbă a epis- 
copului. În al doilea rând, titlul de ieoodos (intrare) este propriu ac- 
țiunii unor persoane, iar nu obiectului purtat?. Mărturia cea mai 
elocventă o oferă însă îndeosebi textul din rugăciunea intrării, în care 
se cere ca Dumnezeu să facă să se petreacă odată cu intrarea liturghisi- 


460. Prot. Grigore Mansvetov, Scurtă explicare a Liturghiei culeasă după di- 
feriți scriitori (în limba rusă), St. Petersburg, 1825, p. 44; T. Tarnavschi, Despre 
cele mai insemnate Liturghii ale Bisericii Orientale... în «Candela», 1892, p. 663; 
Dr. Vasile Mitrofanovici și Dr. T. Tarnavschi, Liturgica..., p. 486; P. Lebedev, Li- 
turgica, trad. rom., Bucureşti, 1899, p. 254. 


da Dom Placide de Meester, op. cit., p. 79—80; J. Hanssens, op. cit., t. II, 
p. 105. 


462. J. Hanssens, op. cit., p. 104. 


12 — Liturghierul explicat 


194 LITURGHIERUL EXPLICAT 


ei, liturghisitorii se ridică de pe locurile lor din sintron, iar arhiereul, 
fie că rămâne pe treptele scaunului de sus, fie că pogoară, venind pe 
solee prin sfintele uși, supraveghează pe credincioşi, stând în picioare 
şi cu faţa spre ei, iar în semm de smerenie față de lisus Hristos, socotit 
a fi prezent, stă în această poziţie, fără omofor, semnul demnităţii epis- 
copale, iar după unele practici, chiar fără mitră. 

Interjecţia «drepţi», în slujba bisericească, se referă deci în primul 
rând la poziţia fizică a corpului, aceasta fiind considerată prin ea însăşi 
ca un semn evident al unei adevărate atitudini interioare religios-mo- 
rale. La acest indemn deci toți trebuie să se ridice de pe locurile pe care 
stau, aşa cum a fost practica veche creștină, când şi cei ce se sprijineau 
pa bastoane, cum era obiceiul îndeosebi printre viețuitorii din mânăstiri, 
le lăsau jos, stând în poziţie dreaptă în timpul citirii Evangheliei. În 
unele părți, evlavia curentă a adoptat mai târziu o formă şi mai accen- 
tuată de respect în timpul lecturii pericopei evanghelice, ascultând-o în 
genunchi 5%. 

De altfel, prin toţi ceilalţi termeni care intră în structura oarecum 
complexă a interjecţiilor de care sunt precedate lecturile biblice în 
slujba religioasă se urmăreşte în fond stimularea atenţiei, reculegerii 
şi meditaţiei la cuvântul divin. «Să ascultăm Evanghelia», zice Fericitul 
Augustin, «ca şi cum Domnul ar fi înaintea noastră. Să nu zicem: Fe- 
riciţi cei care au putut să-L, vadă, căci mulţi dintre cei care L-au văzut, 
L-au dat morții ; şi mulţi dintre noi au crezut fără să-L fi văzut. Nepre- 
țuitele cuvinte ce ieşeau din gura Lui au fost scrise şi păstrate pentru 
noi ; ele se citesc din nou pentru noi, aşa precum vor mai fi citite încă 
pentru cei ce vor veni după noi» 5%. Deci, aşa precum îndemna la rân- 
dul său Origen, «să nu pierdem un singur cuvânt din Sfânta Evanghelie, 
căci dacă atunci când vă împărtășiţi luaţi seama pe bună dreptate ca 
să nu cadă jos nici cea mai mică părticică, pentru ce să nu credeţi că 
este rău a neglija un singur cuvânt al lui Hristos ?» 2%, 

Convingerea aceasta despre puterea de transfigurare a vieţii creş- 
tine sub influenţa cuvântului Evangheliei a condus, desigur, la intro- 
ducerea în Liturghier a «Rugăciunii dinainte de Evanghelie», pe care 
preotul o citeşte în taină, în timp ce la strană se cântă «Aliliua». Prin 
această rugăciune, liturghisitorii invocă ajutorul divin pentru ca să 
susțină şi să activeze puterile noastre sufleteşti în scopul înţelegerii, 
asimilării şi transformării în faptă a învățăturilor evanghelice : «Stră- 
luceşte în inimile noastre, lubitorule de oameni, Stăpâne, lumina cea 
nestricăcioasă a cunoașterii Dumnezeirii Tale şi deschide ochii gândului 
nostru spre înțelegerea evangheliceştilor Tale propovăduiri. Pune întru 
noi si frica fericitelor Tale porunci, ca toate poftele trupului călcînd, 
vieţuire duhovnicească să ducem, cugetând şi făcând toate cele ce sunt 
spre bună plăcerea Ta...». 


536. Asupra interjecţiei liturgice «drepţi», vezi lucrarea noastră Însemnări 
pentru o nouă ediție a Liturghierului..., p. 42—51. 

537. Fer. Augustin, Trat. XXX la Slântul Ioan, 1. 

538. Apud G. Lelebre, op. cil., p. 27. 

Originea istorică a acestei rugăciuni nu este toomai lămurită. Din 
Codicele Barberini 336 lipseşte. În veacul al X-lea însă este întâlnită 
în toate codicele cu Liturghia Sfântului Iacob în versiune greacă. Pro- 
venienţa ei aci pare că se datoreşte însă, de fapt, unei înrâuriri bizan- 
tine, care începuse să se resimtă asupra celorlalte Liturghii orientale. 
Este deci de presupus că rugăciunea se găsea în circulație înainte de 
această epocă, dar nu dobândise, poate, o primire generală. Primul 
document care face menţiune de rugăciunea dinaintea Evangheliei este 
un codice din veacul al XI-lea cu rânduiala Liturghiei Sfântului Ioan 
Gură de Aur5%. Manuscrisele liturgice continuă totuşi să nu o înscrie 
regulat în cuprinsul lor. Astfel, pe când Constituţia patriarhului Filotei 
nu ia act de ea nici în veacul al XIV-lea, Codicele Esfigmenu din anul 
1306 o avea deja înscrisă în locul actual din Liturghie 3%. 


O rugăciune înainte de Evanghelie a putut lua naştere prin ana- 
logie cu rugăciunea din timpul Trisaghionului, care, de fapt, apare ca 
o rugăciune înainte de citirea Apostolului. Introducerea unei astfel de 
piese şi înainte de Evanghelie se impunea, prin urmare, cu atât mai 
logic. Textul ei este comun ambelor Liturghii bizantine şi, Prin cuprin- 
sul său, se dovedeşte întru totul adecvat momentului pe care îl ocupă. 

După încheierea lecturii pericopei evanghelice, credincioşii exclamă 
ca şi înainte de începerea ei: «Slavă Tie, Doamne, slavă Ţie !». Sensul 
specific acestui scurt imn de laudă apare mai evident dacă îl analizăm 
în comparaţie cu finele Trisaghionului. «Înainte de Apostol, cântarea 
Trisaghionului este, precum remarca Nicolae Cabasila, amestecată cu 
cererea, căci se termină prin cuvintele «miluieşte-ne pe noi». Dar 
înainte şi după Evanghelie înălțăm o cântare adevărată de laudă, fără 
cerere, ca unii care ştim că Sfânta Evanghelie închipuie pe Hristos şi 
dacă L-am aflat pe Hristos am dobândit totul» %!. Prin acest imn se 
mărturiseşte că «Acela pe care avem să-L. auzim sau L-am auzit este 
într-adevăr Înţelepciunea şi Cuvântul lui Dumnezeu şi astfel prea- 
mărim pe Dumnezeu, pentru că ne-a învrednicit să ascultăm cuvintele 
mântuitoare ale Evangheliei» 42, Este, am putea spune, o formă mai 
directă şi mai accentuată în comparaţie cu cântarea «Aliluia», ce se zice 
cu acelaşi scop după Apostol. 

Afară de pericopa Evangheliei, care întotdeauna a fost citită de 
diacon sau de preot %3, iar în unele părţi (Constantinopol) chiar de 
episcop, la sărbătorile mari %4, celelalte lecturi biblice au intrat de obi- 
cei în atribuţia lectorului, care, pentru a fi auzit în toate părţile sfân- 
tului locaş, executa citirea, ca şi diaconul, pe amvon (în vechime: 
estrada sau tribuna din mijlocul bisericii). Pentru acelaşi motiv, lectura 


539. Codicele Burdett-Couts, III, 42, ed. C. A. Swainson, p. 117. Citat după 
J. Hanssens, op. cil., t. III, p. 192. 

540. A. Dmitrievschi, Liturghierul — cartea tainică... p. 266. 

541. Nicolae Cabasila, op. cit., cap. XX, col. 416 B. 

542. Dr. Vasile Mitrofanovici și Dr. T. Tarnavschi, op. cit., p. 493. 

543. Constituțiile Apostolice, cart. II, cap. 57. 

544. Sozomen, Istoria bisericească, VII, 19, P. G., LXVII, col. 1477 A. 

Evangheliei şi a Apostolului s-a făcut încă din vechime nu în tonul 
vorbirii curente, ci într-un fel care ţine locul de mijloc între citirea 
simplă şi cântarea propriu-zisă, un fel de recitativ, cu o formulă de 
cadență la sfârşitul frazei. Aceasta era «maniera întrebuințată odinioară 
şi în dicţiunea solemnă a poemelor eroice» 55, 


O rostire solemnă a Evangheliei şi a Apostolului s-a impus, de 
altfel, nu numai prin autoritatea lor de cuvânt revelat, ci şi printr-un 
uz cunoscut de primii creştini dintre iudei, la care părțile din anumite 
cărți ale Vechiului Testament se bucurau de o intonaţie sau de un 
sistem de accentuare specifică, la serviciul din sinagogă. Pericopele 
evanghelice şi ale Apostolului nu sunt, la drept vorbind, nici simple 
lecturi, nici cântări propriu-zise. Nu sunt piese muzicale, pentru că, 
deşi se recită pe tonul psalmodiei, nu îndeplinesc totuşi condiţiile unei 
adevărate cântări cu intervale muzicale. Nu trebuie văzut deci nici un 
nonsens în formula prin care este anunţat textul lor la serviciul divin 
ca «citire». În realitate, nu sunt nici simple lecturi, ci recitări solemne, 
ou accente variate, care scot în relief ideea textului şi, în acelaşi timp, 
încadrează precum se cuvine textul Noului Testament în ceremonia 
Liturghiei 36, 


d) Locul predicii în Liturghia Bisericii primare. — Un element 
care şi-a schimbat locul din acest moment al liturghiei este predica, 
sau mai bine zis omilia. În Biserica primară şi în tot timpul cât a fost 
în vigoare disciplina catehumenatului, predica urma îndată după citiri, 
fiind considerată ca un corolar al acestora %7. Împreună cu psalmii şi 
cu lecturile, ea reprezenta o moştenire a sistemului practicat în rân- 
duiala serviciului divin de sâmbătă dimineaţa la sinagogă 28. 

Scopul ei era instruirea şi edificarea religios-morală a tuturor asis- 
tenţilor : credincioşi, penitenţi şi catehumeni. După ce s-a inaugurat 
însă obiceiul ca penitenţii şi catehumenii să rămână şi la Liturghia cre- 
dincioşilor, locul predicii a fost mutat la sfârşitul Liturghiei euharis- 
tice. Nu este exclus ca această schimbare să fi fost făcută şi în scopul 
de a reţine asistența până la terminarea serviciului divin, deoarece 


545. Joannes Thibaut, Le chant ekphonetique, în «Bizantinische Zeitschriit», VIII 
Band, Leipzig, 1899, p. 134. 

546. Vezi mai pe larg capitolul Cântarea Evangheliei şi a Apostolului, în lu- 
crarea noastră Despre poezia imnogratică din cărţile de ritual şi cântarea bisc- 
ricească, p. 278—283, 

547. «Apoi citețul oprindu-se, episcopul dă într-o cuvântare sfat şi îndemn la 
imitarea acestor frumoase învățături» (Sf. Iustin Martirul şi Filozoful, Apologia 
întâi, LXVII, 4). «Şi în urmă preoţii să povăţuiască pe credincioşi, fiecare din ei 
pe rând, nu toţi deodată, iar la urmă episcopul» (Constiluţiile Apostolice, cartea 
a Il-a, 57). «Şi după citirea Legii şi a profeților şi a epistolelor noastre şi a Faptelor 
şi a Evangheliilor, să salute cel hirotonit pe credincioși..., iar după salutare să le 
vorbească cuvinte de mângâiere» (Ibidem, cartea VIII, 5; Cf. şi Clement Alexan- 
drinul, Stromata, VII, col. 1819; Origen, Omilia [ la Geneză, 17, col. 160; de ase- 
menea, col. 1012 etc.). 

548. Luca 6, 16—31 şi Fapte î3, 15. Cf. şi Dr. A. Braumstark, La structure 
des grandes unitees liturgiques, în «lrenikon», XI, nr. 3, 1934, p. 140—141. 

mulţi, precum se vede din omiliile Sfântului Ioan Gură de Aur*i!, se 
simțeau satisfăcuţi de îndată ce ascultau predica, părăsind biserica după 
aceea 5%. Deopotrivă de determinante pentru aşezarea  predicii la 
sfârşit, spre a fi ascultată de toţi, s-ar putea considera răcirea râvnei 
religioase şi lipsa de disciplină constatată mai târziu, când creştinii au 
luat obiceiul de a veni la serviciul divin în orice moment din cursul lui. 

Nu este mai puţin adevărat însă că despărţirea între lecturi şi pre- 
dică, pentru care cele dintâi serveau în principiu ca material sau bază 
de inspiraţie, a dus, pe de o parte, la micșorarea interesului asisten- 
ților pentru comentarea pericopelor biblice, iar pe de alta, la scăderea 
zelului pentru predică printre liturghisitori. Sancţiunile destul de aspre 
prescrise împotriva unei astfel de neglijențe %!1 nu şi-au dovedit efica- 
citatea practică. 

Trebuie să recunoaştem totuşi că modificarea situaţiei predicii în. 
cult se explică într-o bună măsură prin însuşi caracterul ei. Ca element 
al Liturghiei creştine, ea nu-şi este suficientă ei înseşi în chip ideal, 
numai prin scopul didactic, misionar şi apologetic pe care i-l pot dicta 
împrejurările. Prin natura şi prin scopul ei, predica creştină depășește 
funcțiunea comentariului din serviciul sinagogii. De la început ea a 
îmbrăcat un aspect liturgic, fiind deci colorată de o notă de religio- 
zitate, prin care s-a deosebit de retorica din afara cultului. Ca tâlcuire 
a cuvântului dumnezeiesc revelat, predica creştină a apărut, pe de o 
parte, ca un dar al graţiei divine, dar în același timp şi ca expresia cea 
mai înaltă de credinţă fierbinte a comunităţii. Întocmai ca o rugăciune, 
ea unea sufletul adunării în acelaşi sentiment de contact şi de comu- 
niune cu Dumnezeu. 

În nota aceasta ideală, ilustrată în perioada misionară a Bisericii, 
de câtre Sfinţii Apostoli, de ucenicii lor şi de profeţii creştini, precum şi 
de atâtea personalităţi religioase proeminente de mai târziu, predica se 
întăţişează condiţionată nu numai de instrucția şi de pregătirea predi- 
catorului, ci mai ales de personalitatea lui creştină sau profetică. Astfel, 
ea cade ca o piesă neadaptată în atmosfera mistică a Liturghiei, faţă 
de care reacţia asistenţilor nu întârzie să se traducă de obicei prin pără- 
sirea slujbei. Mutarea deci a predicii la sfârşitul Liturghiei n-a putut 
avea, oare, tocmai scopul de a preveni astfel de incidente, atunci când 
personalităţile creştine covârşitoare sau figurile profetice au început să 
devină din ce în ce mai rare? Obiceiul introdus, pare-se de timpuriu, 
de a se citi la Liturghie unele din cuvântările acestora, nu era decât un 
mijloc de a corecta deficienţele predicii, în noile condiţii de viaţă ale 
Bisericii, Astiel, Fericitul Ieronim ne informează că unele părţi din 


549. Omilia a Vil-a împotriva anomeilor, P. G., XLVII, col. 766, precum și 
Omilia III-a la Epistola II călre Tesaloniceni, P. G., LXII, col. 484. 

550. Cf. şi Dr. Vasile Mitrofanovici şi Dr. T. Tarnavschi, op. cit., p. 493—A494 
şi Dr. T. Tarnavschi, op. cit., p. 727 

551. Vezi Canoanele: 58 Apost., 19 al Sin. VI Ecum,., art. 50 din Regulamentul 
de procedură al instanțelor disciplinare şi judecătoreşti al Bisericii Ortodoxe 
komane, 1926. 

omiliile Sfântului Efrem Sirul se bucurau de cinstea de a fi citite după 
pericopele din Sfânta Scriptură 52. Noi vedem aici preludiul «cazaniei» 
de mai târziu. 

Dacă, astfel, în partea de la începutul Liturghiei catehumenilor, li- 
turghisitorii au putut incerca emoția acelora care, luminaţi de Duhul 
Sfânt, au ajuns să recunoască pe țărmurile lordanului pe Mesia cel fă- 
găduit, dacă au înţeles apoi că la slujba preoţiei ei sunt chemaţi ca şi 
odinioară Sfinţii Apostoli, acum insă, în momentul citirii pericopei evan- 
ghelice şi al tâlcuirii ei prin omilie, ei îndeplinesc astăzi, împreună cu 
Apostolii de atunci, slujba propovăduirii cuvântului lui Dumnezeu şi a 
împărăției Lui. Ei continuă să întreţină astfel în Liturghie actualitatea 
şcolii lui Iisus Hristos 553, 


d. Rugăciunile după Evanghelie ; sfârșitul Liturghiei catehumenilor 


a) Ectenia după Evanghelie. — După citirea Sfintei Evanghelii, 
preotul o așază pe Sfânta Masă, din sus, adică dincolo de Sfântul 
Antimis, cu partea care se deschide spre răsărit, având să urmeze 
apoi îndată ectenia după Evanghelie («Să zicem toți din tot sufletul 
şi din tot cugetul nostru...»). Dacă prin citirea Sfintei Evanghelii preotul 
a reprezentat pe Mântuitorul în activitatea Sa de propovăduire şi de bine- 
faceri, acum el închide sfintele uşi şi se retrage lângă Sfânta Masă pentru 
rugăciune, vrând să amintească prin aceasta că Mântuitorul, după ce pre- 
dica mulțimilor, obişnuia să meargă în locuri retrase, pentru a se ruga. 
Îndemnând deci întreaga asistenţă să participe cu toată fiinţa ei la 
această rugăciune, preotul ori diaconul, dacă este, enumeră astfel suc- 
cesiv obiectivele acestei rugăciuni, care se face pentru conducăiorii spi- 
rituali şi ai statului, pentru cei ce s-au nevoit şi se nevoiesc în vreun îel 
oarecare pentru binele Bisericii, precum şi pentru toţi credincioşii care 
se află de faţă. O astfel de eotenie în acest moment este cât se poate de 
potrivită, căci, precum observa Nicolae Cabasila, această rugăciune se 
face «pentru cei ce păzesc cuvântul Evangheliei, pentru cei ce imită iu- 
birea de oameni a lui Hristos, Cel ce este simbolizat prin Evanghelie», 
adică «pentru păstorii Bisericii şi căpeteniile popoarelor, căci dacă aceş- 
tia își ţin făgăduinţa, propovăduind bine şi păzind cele scrise în Evan- 
ghelie, împlinesc şi lipsa lui Hristos, după cum zice Sfântul Apostol Pa- 
vel (Col. 1, 24)... În rândul acestora sunt trecuţi apoi, ca vrednici să fie 
pomeniţi în rugăciunile comunităţii, şi ctitorii, îngrijitorii sfintelor loca- 
șuri, învățătorii virtuții şi toţi cei care în vreun îel oarecare fac bine ob- 
ştii bisericeşti şi celor sfinte» 55%. Pentru motivul că cererile acestei ru- 


552. Citat de Robert Will, op. cit., î. 1, p. 310, după referințele lui Bard, 
La lecture de la Bible c. element de culte, 1868, p. 18. 

553. Pe drept cuvânt deci făcea atenţi Sf. Ioan Gură de Aur pe ascultătorii 
săi: «Hristos vă grăiește prin gura mea... Să nu credeţi că vorbim acestea de la 
noi... Noi venim de la Dumnezeu... Suntem solitorii lui Dumnezeu pe lângă oameni» 
(Omilia Ii] la Epistola către Coloseni, 4, P. G., LXII, col. 323-—324). 


554. Nicolae Cabasila, op. cit., cap. XXII, P. G., CL, col. 417 A—B. 

găciuni diaconale au în vedere în chip special pe împlinitorii învăţături- 
lor Evangheliei, această eotenie se consideră implicită ei, încheindu-se 
astfel ritul lecturilor biblice din Liturghie. 

În timpul ecteniei, preotul rosteşte în taină o rugăciune («Doamne 
Dumnezeul nostru, primeşte această rugăciune stăruitoare de la robii 
Tăi...»), prin care se roagă ca Dumnezeu să asculte şi să împlinească ce- 
rerile îndreptate către El de credincioși în cursul eoteniei. În titlul şi în 
textul rugăciunii tainice a preotului, această ectenie este numită «cerere 
stăruitoare» (1 Exzevăs ixeoia), denumire justificată atât prin subli- 
nierea din primul alineat al ecteniei («Să zicem toţi din tot sufletul și din 
tot cugetul nostru...»), cât şi prin răspunsul «Doamne, miluieşte» de trei 
ori, pe care îl dau credincioşii de la al treilea alineat înainte. În limbajul 
bisericesc se mai întrebuinţează şi denumirea de «ectenie îndoită», sub- 
liniindu-se astfel caracterul ei de rugăciune însuflețită de o dublă şi par- 
ticulară osârdie. 

Din Codicele Barberini 336 lipseşte ectenia după Evanghelie, ceea 
ce ne-ar putea face să credem că introducerea în acest loc a unei rugă- 
ciuni diaconale se datoreşte probabil unei sistematizări intervenite mai 
târziu în partea finală a Liturghiei catehumenilor. Întrucât însă în codi- 
cele amintit se află rugăciunea din timpul ecteniei stăruitoare, sub titlul : 
«Box mă ExmevodS mov Kopre EXEmaov» 35, aceasta constituie o dovadă că în 
practică exista şi ectenia. Lipsa ei este explicabilă prin faptul că acest 
codice nu are cele ale diaconului, până la dialogul dinaintea anaforei 
euharistice. Documentele de la începutul mileniului al doilea şi de mai 
târziu mărturisesc chiar că, după încheierea ecteniei, credincioșii sau 
corul intonau de 12 ori «Doamne miluieşte» 556, 

După ecfonisul rugăciunii stăruitoare, Liturghierul Bisericii noastre, 
ca şi al celor de limbă slavă, aşază ectenia mică şi rugăciunea respec- 
tivă («Dumnezeul duhurilor...») din serviciul panihidei, spre a fi folosite 
la Liturghiile cu parastas. 


b) Ritualul concedierii catehumenilor. — În Biserica primelor 
patru-cinci sau şase veacuri creştine, după omilie urmau ime- 
diat rugăciunile în legătură cu concedierea catehumenilor şi a ce- 
lorlalte clase asimilate lor (primele trei clase de  penitenţi şi ener- 
gumenii). Prin citirea pericopei evanghelice, Liturghia  catehumeni- 
lor şi-a ajuns punctul ei culminant. Funcțiunea didactică a acestei 
părţi a Liturghiei, adică instruirea catehumenilor în adevărurile creştine 
şi pregătirea dispoziţiei spirituale a credincioşilor pentru Liturghia 
euharistică, este încheiată şi desăvârşită prin omilie şi, în acelaşi timp, 


555. F. E. Brightman, op. cit., p. 314. 

556. Versiunea latină a lui Leon Thuscus: Lilurgia, seu missa S. Basilii, ex 
velustis codicibus latinas translalionis descripla, în cea reimprimată de Claude 
de Saintes, Liturgiae, Anvers, 1562, p. 37 ş. u., precum şi în exemplarul diaconului 
Isidor Pyromalos (la Iacob Goar, op. cii., p. 181—182). Prima cerere a ecteniei apare 
despărțită în aceste documente astfel: Diaconul zice mai întâi: «Să zicem toţi», 
credincioşii răspunzând «Doamne miluiește». Diaconul continuă: «Din tot sufletul 
şi din lot cugelul să zicem» (Citat după Dom Placide de Meester, op. cit., p. &:). 

acţiunea de reprezentare sau simbolismul ei se mărginește aci. Restul 
ceremonialului Liturghiei catehumenilor constă din rugăciuni şi acţiuni 
pregătitoare pentru încheierea oficiului ei şi concedierea catehumenilor, 
această concediere fiind odinioară strict operantă. Ritualul întrebuințat 
în acest scop de Liturghia bizantină, la începutul evului mediu, nu-l 
ailăm în nici un document. În această privință suntem reduşi la analo- 
giile ce ni le înlesneşte textul Constituţiilor Apostolice, care reprezintă 
Liturghia ritului antiohian. Se concediau adică succesiv următoarele 
categorii de asistenţi : prima clasă de catehumeni (xarmxovpevor, Gxp- 
pevov auditori), adică cei care se găseau în curs de catehizare, apoi 
energumenii, după care urmau la rând catehumenii candidaţi la botez 
(oi owriiâpevor, pEMhovret, puziteoda:, oi Borzilopevo), adică cei cu instrucţiu- 
nea terminată, şi, în fine, penitenții 37. Pentru fiecare din aceste clase 
diaconul rostea mai întâi o ectenie, la finele căreia episcopul rostea o 
rugăciune adecvată categoriei respective, rugăciune pe care ei o ascul- 
tau cu capetele plecate, părăsind apoi biserica, la invitaţia ce le-o făcea 
diaconul după rugăciunea episcopului 558. 

Canonul 19 al Sinodului de la Laodiceea face menţiune numai de 
ragăciunile pentru ieşirea catehumenilor şi a penitenţilor. Totuşi, omi- 
liile Sfântului loan Gură de Aur cuprind numeroase locuri care se re- 
feră la rugăciunile pentru catehumeni, energumeni și penitenţi 5%. Unele 
din aceste pasaje inserează chiar texte liturgice în legătură cu conce- 
dierea catehumenilor, cum sunt următoarele două propoziţii : «Să-i în- 
veţe pe dânşii cuvântul adevărului» şi «Să le descopere lor Evanghelia 
dreptăţii» 55, care se păstrează până astăzi în ectenia pentru catehumeni. 
Aceeaşi omilie utilizează propoziţia : «Şi-i învredniceşte pe dânşii, la 
vremea cuvenită, de baia naşterii a doua, de iertarea păcatelor...» 561, 
care face parte astăzi din textul rugăciunii pentru cei chemaţi (catehu- 
menii), rugăciune aflată în Liturghia pusă sub numele Siântului loan 
Gură de Aur. : 


557. În general, bărbaţii ocupau partea dreaptă din interiorul bisericii, adică 
cea dinspre miazăzi, iar femeile stăteau pe latura de nord, adică în partea stângă. 
Locul penitenţilor depindea de gradul de pocăință în care se găseau. Cei din 
gradul IV şedeau în naos, mai în faţă, şi anume în partea rezervată credincioșilor, 
iar cei din gradul III ocupau locul din spate, adică din fundul naosului, de o 
parte şi de alta a uşilor care dădeau în tindă sau pronaos. Penitenţilor de gradul îi 
le era rezervat spaţiul din faţă al tindei, în laturile trecerii din acestea în naos, 
iar catehumenii erau aşezaţi în spatele lor, spre ieşirea în portic; penitenţii de pe 
prima treaptă îşi aveau locul afară, lângă uşa de intrare din portic, in tinda sau 
pronaosul bisericii. Cf. Dom A. Grea, La sainte liturgie, nouv. €d. Paris, p. 128; 
Myr Chevrot, op. cit., Paris, 1941, p. 36; Dr. Nicodim Milaș, op. cit., voi. Î, partea 
a l-a, p. 59—61. 

558. Constituţiile Apostolice, cart. VIII, cap. 6—9. 

559. Cf. Omilia III despre incomprehensibila nalură a lui Dumnezeu, 6, 7, 
P. G., XLVIII, col. 725, 727—728; Omilia IV, 4—5, col. 733; Omilia [1 despre obscu- 
rilatea proieților, P. G., LVI, col. 182; Omilia LXXI (a LXXII), 4, P. G., LVIII, 
col. 666; Omilia XVII la Epistola II călre Corinteni, 3, P. G., LXI, col. 527. 

560. Sub forma: «Să le descopere Evanghelia Hristosului Său», se găseşte 
întrebuințată şi în Constituţiile Apostolice, cart. VIII, cap. 6. 

561. F. E. Brightman, op. cit., p. 315. 

În textul actual al Liturghiilor bizantine figurează numai ceremo- 
nialul pentru concedierea celor două clase de catehumeni. Pentru 
prima din aceste categorii, ectenia este identică în tustrele Liturghiile. 
În primul rând, ei sunt îndemnați la rugăciune : «Rugaţi-vă cei chemaţi 
(oi xaemyodpevo) 552 Domnului». Apoi înşişi credincioşii (cei botezați) sunt 
îndemnați să se roage pentru catehumeni: «ca Domnul să-i miluiască 
pe dânşii, să-i înveţe cuvântul adevărului, să le descopere Evanghelia 
dreptăţii, să-i unească cu Sfânta Sa sobornicească şi apostolească Bise- 
rică», să-i mântuiască, să-i apere şi să-i păzească, pentru ca astfel «şi 
aceştia să preamărească împreună cu noi (cei botezați) prea cinstitul şi 
de mare cuviință numele Tău: al Tatălui şi al Fiului şi al Sfântului 
Duh». În timpul acestei ectenii, preotul desface antimisul, şi anume 
căte o latură la fiecare din cele patru alineate de la început, pregă- 
tindu-l astfel în vederea așezării pe el a Sfintelor Daruri 32 bis- 


În cele din urmă, catehumenii sunt îndemnați să-şi plece capetele 
spre a se face rugăciunea specială pentru ei, înainte de ieşirea din bise- 
rică. Textul acestei rugăciuni este diferit în cele trei Liturghii ale Bise- 
ricii Ortodoxe. În general, se cere pentru ei ca Domnul să-i facă vred- 
nici a primi botezul şi a intra astfel în comunitatea credincioşilor. 
Astăzi, o astfel de rugăciune este rostită de preot în taină. Formularul 
Liturghiei Sfântului loan Gură de Aur o intitulează: «Rugăciunea pen- 
tru cei chemaţi mai înainte de desfacerea antimisului», deşi este aşe- 
zată după ectenia în timpul căreia are loc această operaţie. În Codicele 
Barberini 336 însă, unde se găseşte înscrisă expres sub numele acestui 
Sfânt Părinte, ea poartă titlul de «Rugăciunea catehumenilor, înainte de 
sfânta înălțare (jertfă)» i, adică aşa cum se află intitulată astăzi în 
Liturghia Sfântului Vasile cel Mare. 

Scopul participării catehumenilor la Liturghie  mărginindu-se la 
instruirea lor în adevărurile de credinţă şi de viaţă creştină, nu mai aveau 
nici un motiv să rămână mai departe în biserică, la Taina Sfintei Jertfe. 

562. Adică cei co sc instruiesc, cei ce se învaţă. Expresia «Cei chemaţi», 
adoptată de Liturghierul român, nu reprezintă traducerea corespunzătoare terme- 
nului xa7mXovuevo. din originalul grec. Ediţia Liturghierului de laşi, 1679, a mitro- 
politului Dosoltei, a recurs în această ectenie la termenii slavoni: «oglaâşenici» 
şi «să-i oglășuiască» pe dânşii cuvântul adevărului...», în concordanță adică cu 
texiul grec. De asemenea, Liturghierul Popii lon din Suiug (manuscris copiat în 
anul 1724 după altul mai vechi. Vezi în «Revista Teologică», Sibiu, XXXI (1941), 
nr. 1—2, p. 6—36, studiul publicat de Gh. Şerban Cornilă) foloseşte termenul 
«oglaşenici» atât în ectenia în cauză, cât şi în titlul rugăciunii ce se citeşte în taină 
de preot, în timpul ccteniei menţionate, iar în cuprinsul rugăciunii îi desemnează 
sub numele de «cei oglăşuiţi» («...caută spre robii Tăi cei oglăşuiti»). Alte ediţii, 
ca, de exemplu, cele din lași, 1818, 1834, 1845, 1868 şi cea de Râmnic, 1862, aau 
o traducere românească corectă termenului xacmyovuevoi, dar numai în titlu rugă- 
ciunii din timpu! ecteniei: «Rugăciunea pentru cei ce se învaţă..». 

562 bis În înţeles simbolic, acţiunea destocmirii antimisului aminteşte pre- 
gătirea mormântului de către Iosif, care «ca un catehumen, iar nu ca un ucenic 
desăvârşit, l-a săpat în piatră, nou, precum este şi pânza antimisului, dar pe care 
l-a consacrat mai pe urmă lui Hristos». La K. Delikanis, Narpiapyixă "ETrpaga, 
p. 48. 

563. F. E. Brightman, op. cit., p. 315. 

De aceea, venea îndată, precum se face şi în Liturghia de astăzi, invi- 
taţia repetată a diaconilor: «Câţi sunteţi catehumeni, ieşiţi ; cei ce sun- 
teţi catehumeni, ieşiți..., ca nimeni din cei ce sunt catehumeni să nu 
rămână (inăuntru)». Cu aceste formule, Liturghia catehumenilor se 
consideră încheiată. 

Formulele pentru concedierea clasei înaintate a catehumenilor, adică 
a celor care erau admişi să primească botezul la Paşti, se păstrează 
astăzi numai în Liturghia Darurilor mai înainte sfinţite, căpătând între- 
buințare numai în a doua jumătate a Postului Păresimilor. Ele urmează 
îndată după repetarea unei ultime invitaţii făcute pentru părăsirea bise- 
ricii de către catehumenii din prima categorie, după care diaconul se 
adresează celorlalţi : «Câţi sunteţi pentru luminare, apropiaţi-vă ("Ooot 
po d owrtoua zpoothdere) 551, rugați-vă cei pentru luminare 1». Urmează 
apoi o ectenie cu îndemnuri către credincioşi de a se ruga pentru cei! 
ce se pregăteau pentru botez, ca Domnul să-i învrednicească de această 
Sfântă Taină la vremea cuvenită, să le dăruiască desăvârşirea în cre- 
dinţă, ca să poată ajunge să se numere în această ceată duhovnicească 
cu credincioşii. Candidaţii la botez sunt invitaţi apoi să-și plece capetele 
pentru a li se citi cuvenita rugăciune, înainte de concediere, Liturghia 
Darurilor mai înainte sfinţite își încheie după aceea oficiul pentru ca- 
tehumeni, prin strigarea diaconilor: «Câţi sunteţi pentru luminare, 
ieşiţi..., ca să nu rămână cineva...». 

În epoca în care era în vigoare disciplina penitenţei publice, se fo- 
losea un ritual analog de rugăciuni şi invitaţii în legătură şi cu conce- 
dierea penitenţilor (Constituţiile Apostolice, VIII, 9). Ieşirea din uz a 
acestei discipline, cu organizarea penitenților în clase corespunzătoare 
gravităţii păcatelor şi gradului de pocăință, a atras în chip firesc după 
ea şi suprimarea formulelor rituale legate de trimiterea lor din biserică. 
Pentru motive analoage nu a mai putut găsi întrebuințare nici ritualul 
pentru concedierea energumenilor. Împotriva oricărei logici însă rugă- 
ciunile şi formulele privitoare la concedierea catehumenilor au conti- 
nuat să fie recitate în Liturghie, deşi ele nu mai aveau aplicare încă din 
veacul al VIl-lea, când Sfântul Maxim Mărturisitorul remarca faptul că 
nu se mai observa strictețea de odinioară pentru deosebirea şi îndepăr- 
tarea celor nebotezaţi de la slujbă 55. Aceste rituri nu mai reprezintă 
de mult deci decât un interes istoric, adică o simplă valoare de do- 
cument. Totuşi, menţinerea lor în uzul liturgic a găsit susținători printre 


564. Printr-o omisiune de transcriere, înlesnită şi de încetarea destul de tim- 
purie a disciplinei catehumenatului, s-a ajuns ca termenul mpothSeze din ectenia 
pentru prima clasă de catehumeni să se generalizeze şi în ectenia pentru cei ce se 
pregăteau pentru botez, în loc de apootideze (apropiaţi-vă). Îndemnul de la finele 
erteniei «Cei pentru luminare, capetele voastre Domnului să le plecaţi», în vederea 
citirii rugăciunii, înainte de concediere, ar rămâne lără obiect, sub raport logic, 
dacă cei spre luminare ar fi fost invitaţi de la început să iasă, prin strigarea 
«ieşiţi» (npotA9eze). Vezi mai pe larg lucrarea noastră Însemnări pentru o noua 
ediție a Liturghierului..., p. 40—A42. 

565. Scholia la scrierea Despre ierarhia bisericească a lui Pseudo-Dionisie 
Areopagitul, II, 3, P. G., IV, col. 141 C. 

liturgişti, pentru consideraţii cu un caracter mai mult sau mai puţin 
romantic. Astfel, unii interpretează existenţa lor în Liturghia de astăzi 
prin analogie cu situaţii din domeniul filologic, unde, potrivit sistemului 
ortografiei etimologice, unele litere se scriu în corpul cuvintelor, fără 
a se auzi în pronunție. Cu toate că, în general, ele sunt privite ca «greu- 
tăţi inutile» şi «aparente anomalii», totuşi li se găseşte o rațiune 
în simplul fapt că pot forma «bucuria erudiților» 4%. Alteori se încearcă 
a se compensa caracterul anacronic al ritualului de la sfârşitul Litur- 
ghiei catehumenilor, atribuindu-i o semnificaţie simbolică. EI ar îi, 
adică, de natură să provoace în sufletele asistenţilor reflecții asupra ne- 
vredniciei lor morale şi sentimente de pocăință, la constatarea că nu 
se găsesc peste nivelul catehumenilor şi penitenţilor de odinioară %7 şi 
deci, astfel, «catehumeni sunt pururea în Biserică» 35, 

Fapt este insă că acest ritual nemaicorespunzând nici unei realităţi 
din viaţa bisericească actuală, el rămâne nu numai fără înţeles pentru 
credincioşi, dar chiar fără obiect pentru înşişi liturghisitorii care sunt 
obligaţi să se roage ca Dumnezeu să facă vrednici de baia botezului o 
categorie inexistentă de asistenţi, pe care mai înainte i-a îndemnat la 
rugăciune, iar după aceea la plecarea capetelor şi la ieşirea din biserică. 
Deci, deşi în favoarea menținerii ritualului de la finele Liturghiei cate- 
humenilor s-au făcut diverse consideraţii sentimentale, totuşi nu se 
poate contesta caracterul său anacronic şi că, găsindu-se golit de sens, 
prezenţa lui în Liturghia de astăzi nu este decât efectul unei legi sau al 
unui proces mecanic de aşa-zisă «succesiune ereditară liturgică». 


LITURGHIA CREDINCIOȘILOR 


RITURILE DIN PRIMA PARTE 
A LITURGHIEI CREDINCIOȘILOR 


1. Rugăciunile pentru credincioşi. 2. «Intrarea cea mare». 3. Simbolul 
credinţei. 4. Anaiora sau ritualul Sfintei Jertie euharistice 


După Liturghia catehumenilor urmează îndată, adică în continuare, 
partea care poartă numele de Liturghia credincioșilor. Centrul şi punc- 
tul culminant al acestei Liturghii îl formează ritualul Jertfei euharistice, 
săvârşit de preoţi, la care se asociază şi credincioşii, prin răspunsuri, 
imne şi prin împărtăşire. Ea se înfăţişează astfel aproape ca un nou 
oficiu sau cel puţin ca al doilea act care, în serviciul divin public al 


566. Dom Fernand Cabrol, op. cil.. p. 15—16. 

567. Dr. Vasile Mitrofanovici şi Dr. T. Tarnavscbhi, op. cit., p. 49%; Dr. T. Tar- 
navschi, Despre cele mai insemnate Liturghii ale Bisericii Orientale..., în «Candela», 
XI (1892), nr. 12, p. 729, n. 1; P. Lebedev, op. cit., p. 258—259; S. Salaville, op. cit. 
vol. II, part. 1, p. 88, 90, 91 ş.u. 

568. Simion, arhiepiscopul Tesalonicului, Explicare despre sfânta biserică, în 
«Tractal asupra tuturor dogmelor credinței noastre ortodoxe», trad. rom., ed. Bucu- 
rești, 1865, p. 261, col. 1. 

Bisericii creştine, reprezintă «faza sacrificială» 569 De aceea, Liturghie 
credincioşilor se mai poate numi şi Liturghia euharistică ; ea constituie 
adevărata Liturghie creştină. 

În Liturghia propriu-zisă sau euharistică se disting următoarele 
trei părţi, bine caracterizate prin scopul urmărit în fiecare din ele : 

A. Ritualurile de pregătire spirituală şi materială de la începutu! 
Liturghiei credincioşilor, în vederea Jertfei euharistice ; 

B. Rugăciunea Sfintei Jertfe sau &vavopă; şi 

C. Ritualurile după anatoră, care formează partea de la sfârşitul 
Liturghiei euharistice. 

Partea de la începutul Liturghiei credincioşilor se desfăşoară după 
concedierea catehumenilor şi până la dialogul care precede salutul sau 
binecuvântarea dată de preot, prin formula din Epistola a l-a către 
Corinteni 13, 13: «Harul Domnului nostru lisus Hristos şi dragostea lui 
Dumnezeu-Tatăl și împărtăşirea Sfântului Duh să fie cu voi, cu toţi». 
Ceremonialul acestei prime părţi este compus din rugăciuni şi acţiuni 
liturgice pregătitoare, în vederea aducerii Sfintei Jertte. Momentele 
principale sunt reprezentate prin : 

a) Rugăciunile pentru credincioşi ; 

b) Intrarea cea mare (4) ueţăAn eiaoăos) şi 

c) Simbolul credinţei. 


1. Rugăciunile pentru credincioşi 


După ieşirea catehumenilor, în sfântul locaş rămâneau în vechime 
numai cei botezați sau credincioşi (oi ztoroi), iar dintre aceştia, numai cei 
împăcaţi cu Biserica. De aici provine şi numele acestei Liturghii. Cât 
timp s-a aflat în vigoare disciplina penitenței publice, erau toleraţi să 
asiste şi penitenţii din clasa cea mai înaintată (gradul 1V), adică aşa- 
numiții împreună-şezători (avarăpevo+, avorâvres, consistentes). Nu erau pri- 
miţi însă să aducă daruri şi nici să se împărtăşească (xwpis zpoovopăs) 570. 
Slujba era ascultată stând toţi în picioare. 

Se pare că ieşirea catehumenilor nu întrerupea serviciul divin, 
ci el continua prin citirea rugăciunilor pentru credincioşi. Din canonul 19 
al Sinodului de la Laodiceea rezultă că, în veacul al IV-lea, acestea erau 
în număr de trei, dintre care cea dintâi era citită în taină, iar celelalte, în 
auz Si, Liturghierul păstrează astăzi numai două, care se citesc în taină 


569. S. Salaville, op. cilt., vol. II, partea 1, p. 9. 

570. Can. 75 al Sf. Vasile cel Mare («fără proaducere»). Can. 11 al Sin. 1 
Ecum. («fără împărtăşire») şi can. 5 al Sin. de la Ancira. 

571. Ceea ce a îiăcut pe F. E. Brightman (Liturgies eastern and western, p. 520) 
să presupună că numai rugăciunea dintâi era citită de preot în taină, pe când 
celelalte erau de iapt două ectenii rostite de diacon. 

de preot, în timp ce diaconul rostește ecteniile respective. Este probabil că 
Ja această practică se ajunsese cu mult înainte de veacul al VIII-lea sau 
al IX-lea, deoarece situaţia este aceeaşi şi în Codicele Barberini 336. Nu 
este exclus însă ca cea de a treia rugăciune a credincioşilor să fi fost 
aceea care se citeşte astăzi după punerea darurilor pe Sfânta Masă, în 
urma Intrării celei mari. Ea a putut fi distanţată de celelalte atunci când 
s-a dezvoltat ceremonia Vohodului mare, care, potrivit cu logica acțiunii 
şi cu sensul rugăciunilor, a fost aşezată între rugăciunea a doua şi a treia. 

Intitularea primelor două ca rugăciunea întâi şi a doua a credincio- 
şilor sau pentru credincioși se justifică numai prin faptul că ele se citesc 
în cursul Liturghiei cu acest nume, pentru că în realitate cuprinsul lor se 
referă nu numai la credincioşi, ci, cum este şi firesc, chiar la preot în 
primul rând, ca slujitor al jertfei. În cea dintâi dintre ele, liturghisitorii 
mulțumesc lui Dumnezeu, cum se face in chip expres mai ales în Litur- 
ghia Sfântului loan Gură de Aur, pentru că le-a ajutat să aducă şi acum 
Sfânta Jertfă pentru păcatele lor şi ale credincioşilor, cerând în acelaşi 
timp să le asculte rugăciunile şi să le ajute să săvârşească această lucrare 
in stare de vrednicie, «întru mărturia curată a cugetului». Căci, potrivit 
reilecției Sfântului loan Gură de Aur (Despre preoție, cartea a VI-a, cap. 2 
Și 4), amintită de Sfântul Gherman 1 al Constantinopolului, «sufletul şi 
mâna celui care va atinge Trupul preacurat ai lui Hristos, Dumnezeul 
nostru, trebuie să fie mai curate decât razele soarelui» 5/2. În cea de a 
doua rugăciune, liturghisitorii stăruie din nou în cererea lor către Dum- 
nezeu să le curețe trupurile şi sufletele de orice pată, pentru ca să 
se găsească în stare de nevinovăție în oficiul lor pentru aducerea Jert- 
fei, rugându-se în acelaşi timp să se dăruiască şi credincioşilor — 
«celor ce se roagă împreună cu noi» — desăvârşirea spirituală, spre 
a ajunge astfel să se împărtășească cu vrednicie din Sfânta Jertfă. De 
altfel, toate celelalte rugăciuni recitate tainic în cursul Liturghiei vi- 
brează, ca şi cele două de la începutul Liturghiei credincioşilor, de 
sentimentul şi mărturisirea insuficienţei spirituale a slujitorilor şi a 
celorlalţi participanţi la această mare slujbă a Bisericii. În consecință, 
liturghisitorii imploră mila şi harul dumnezeiesc, spre a-i întări cu 
puterea Siântului Său Duh pentru săvârşirea Jertfei euharistice, cură- 
țindu-i de tot ce ar putea să tulbure simţurile şi ferindu-i de orice 
faptă rea, pentru că numai astfel, «păziţi sub stăpânirea Ta», precum 
încheie ecfonisul ultimei ectenii şi rugăciuni de la începutul Litur- 
ghiei credincioşilor în formularele Sfântului loan Gură de Aur şi Sfân- 
tului Vasile cel Mare, pot aduce cu vrednicie slavă lui Dumnezeu. Pe 
de altă parte, în Liturghia Darurilor mai înainte sfinţite, urmând cursul 
logic al ideilor din rugăciunea corespunzătoare, preotul mărturiseşte 
în ecfonisul respectiv că numai «după darul Hristosului Tău» putem 
să ne facem «fii ai luminii şi ai zilei», prin împărtăşirea cu «prea- 
curatul Trup şi de viaţă făcătorul Sânge». Aşa încât Liturghia, deşi este 
de fapt o rugăciune, şi anume cea mai mare rugăciune a Bisericii, ea 


572. St. Gherman 1 al Constantinopolului, op. cit., P. G., XCVIII, col. 416 
C-—AI7 A. 


206 LITURGHIERUL EXPLICAT 


se înfăţişează în acelaşi timp şi ca un suiş spiritual sau ca o scară 
sublimă a sfinţeniei, care, printr-o continuă şi progresivă smerenie 
şi pocăință, manifestate în cursul rugăciunilor tainice, duce la unirea 
deplină cu Dumnezeu prin Fiul Său. 


De fapt, Liturghia credincioşilor începe cu ectenia: «Câţi suntem 
credincioşi, iară şi iară cu pace Domnului să ne rugăm», ce se rosteşte 
în timpul primei rugăciuni pentru credincioşi şi în directă continuare 
a formulelor pentru ieşirea catehumenilor. Odinioară, înaintea fie- 
căreia din cele două rugăciuni se recita în întregime ectenia mare 53. 
Ea a rămas şi în practica de astăzi, și anume în timpul celei de a doua 
rugăciuni, dar sub o formă fragmentară, prin omiterea părţii de la mij- 
locul ei, şi anume începând de la cererea a cincea până la a zecea in- 
clusiv. Aceasta reprezintă o practică cristalizată înainte de veacurile 
al XIII-lea şi al XIV-lea, când patriarhul Filotei ia act de ea în Diataxa 
sa. Astfel, cu privire la cele două rugăciuni pentru credincioşi, el re- 
comandă diaconului să fie atent când termină de citit preotul pe îie- 
care din ele, pentru ca în acest moment să întrerupă ectenia prin ex- 
presia «Înțelepciune !», dând astfel ocazie preotului să spună vosgla- 
sul rugăciunii respective 57. În Liturghierul de astăzi, ectenia în cauză 
moşteneşte deci întinderea consacrată de experienţă şi uz, în raport 
cu timpul socotit necesar preotului pentru citirea în taină a fiecăreia 
din cele două rugăciuni pentru credincioşi. Prezenţa interjecţiei «În- 
țelepciune !», în locul obișnuitului îndemn : «...pe noi înşine şi unii 
pe alţii şi toată viața noastră lui Hristos Dumnezeu să o dăm», repre- 
zintă o notă unică şi caracteristică a celor două ectenii de aici pentru 
credincioşi. În vechime, interjecţia «Înțelepciune !» corespundea în 
acest moment, precum am văzut, unei necesităţi practice 55. 


573. Ms. nr. 1020 Bibl. din Sinai (veacul a! XIl-lea — al XIII-lea), la A. Dmi- 
trievschi, Esyodoția, p. 141. Mărturii despre întrebuințarea ectenici mari la începu- 
tul Liturghiei credincioşilor ne dau Constituţiile Apostolice, cart. VIII, cap. 10; 
“Si. Vasile cel Mare, Epistola CLV; P. G., XXXII, col. 612; Sf. Ioan Gură de Aur, 
Omilia XXXVII la Fapte, 3, P. G., LX, col. 266 etc. 

574. Cod. 6277—770 Mânăstirea Pantelimon, la Pan. N. Trembela, op. cit. 
p. 9. Vezi şi Dom PI. Meester, articolul Grecgques (Liturgies), în «Dictionnaire 
d'Archeologie chrâtienne et de Liturgie», t. VI, part. 2, col. 1618; S. Salaville, 
op. cil., p. 9%, n. 1. 

575. Pan. N. Trembela (op. cit, p. 67—68) presupune că strigarea «Întelep- 
ciune !» ar proveni, în prima ectenie, din rugăciunea de odinioară pentru penitenti, 
iar în cea de a doua ectenie, din rugăciunea pentru credincioşi, pe care ei tre- 
bwau să le asculte plecaţi în genunchi. Strigând: «Înţelepciune !», diaconul i-ar fi 
făcut atenţi asupra momentului când trebuiau să se ridice şi să se apropie cu 
cuviinţă, pentru a primi, prin mâna liturghisitorilor, binecuvântarea obișnuită. 
Această interjecție ar fi înlocuit, adică, formulele «ridicaţi-vă, catehumenilor», sau, 
pentru credincioşi, «să ne ridicăm», din Liturghia Constiluţiilor Apostolice, cart. 
VIII, cap. 6, 10. O astfel de ipoteză este însă prea puţin probabilă. În primul rând, 
ea nu găseşte nici un temei în analogia cu locurile citate din Liturghia Constituţiilor 
Apostolice. Îndemnul «ridicaţ-vă» sau «să ne ridicăm» avea alt sens, iar pentru 
primirea binecuvântării de la liturghisitori, inainte de concedierea diferitelor clase- 
de asistenţi, Constituțiile Apostolice (VIII, 6, 7, 9) întrebuinţează formula: «pleca- 
ți-vă şi fiţi binecuvântaţi». Pe de altă parte, interjecţia «ințelepciune» apare mai 
târziu numai în ecteniile pentru credincioşi, iar nu și în cele pentru catehumeni. 

2. «Intrarea cea mare» 


a. Scurtă privire istorică. b. Imnul heruvic. c. Rugăciunea tainică 

a preotului din timpul Imnului heruvic. d. Ceremontalul clntrării 

celei mari». e. Simbolismul «Intrării celei mari». f. Încheierea rilualului 
«Intrării celei mari» 


După rugăciunea a doua pentru credincioşi, urmează procesiunea 
Intrării celei mari (3) weyAm etaoăos, Vohodul cel mare), care se desfăşoară 
într-o atmosferă de înaltă spiritualitate, pregătită prin Imnul heruvic 
sau heruvimic şi prin rugăciunea înălţată în taină de liturghisitori, în 
timp ce cântăreții, corul sau credincioşii intonează acest imn. În esența 
ei, Intrarea cea mare constă materialmente în transportarea, cu o so- 
lemnitate deosebită, pe Sfânta Masă, a darurilor pregătite deja la pros- 
comidiar. Temelia pe care se înalţă tot edificiul Jertfei liturgice este 
la origine aducerea şi oferirea darurilor. Ritualul pregătirii Sfântului 
Agnet şi a Sfântului Potir constituie elementul esenţial şi fundamental 
al Proscomidiei. Prin transportarea darurilor însă, de aici pe Sfânta 
Masă, Intrarea cea mare trebuie considerată, la rândul ei, ca început al 
insuşi ritualului Sfintei Jertfe euharistice. 


a. Scurtă privire istorică. În vechime, pregătirea materială și 
proaducerea darurilor pentru Jertfă aveau loc în prima parte a Litur- 
ghici credincioşilor. Ele erau depuse de aceştia după concedierea cate- 
humenilor, fiind adunate mai ales de diaconi, care le depozitau în 
pastoforiu sau pe o masă suplimentară (sd rapazpăsetov) dinăuntrul altaru- 
lui. Cantităţile potrivite alese de diacon erau apoi transportate şi pre- 
zentate, în vasele respective, episcopului sau preotului, care le primea 
şi le depunea pe altar, oferindu-le ca daruri, printr-o rugăciune. În legă- 
tură cu aceste acţiuni se broda şi pomenirea numelor celor care le adu- 
ceau şi ale celor pentru care erau aduse. 

După ce însă locul sau momentul Proscomidiei a fost trecut înainte 
de Liturghia catehumenilor şi a luat dezvoltarea ştiută pe masa prothe- 
zei, actul transportării darurilor a trebuit să îmbrace de asemenea şi 
el, ca urmare logică, o pompă corespunzătoare. Un impuls însemnat 
în această direcţie a fost dat şi de semnificaţiile simbolice căpătate 
de momentele şi actele din ritualul Proscomidiei în noul său aspect. 
Pe de o parte, Agneţul este privit ca imaginea Mielului lui Dumnezeu 
pregătit pentru jertfă, cât şi a Fiului Său, născut în peştera de la Bet-: 
leem ; pe de altă parte, întreg serviciul după citirea Sfintei Evanghelii 
şi până la Imnul heruvic simbolizează, după Comentariul Sfântului 
Gherman I] al Constantinopolului, timpul din cei trei ani ai activităţii 
Mântuitorului 35, Era deci foarte natural ca aducerea darurilor pe Sfânta 


576. Op. cil., P. G., XCVIII, col. 416 D şi ed. Nil Borgia, [1 commentario litur- 
gico di S$. Germane, patriarca Consltuntinopolitana e la Versione latina di Anastasie 
Bibliotecario, nr. 33, p. 25. 

Masă să capete semnificaţia venirii Sale pentru cea din urmă oară la 
Jerusalim, înainte de Patimi 37. Ca urmare firească, actul simplei trans- 
portări de odinioară a darurilor din schevofilachion, sau de la masa 
pe care erau pregătite mai târziu, la sfântul prestol, a trebuit să fie 
supus unei dilatări corespunzătoare 3%8 noilor sensuri. Aşa a luat naş- 
tere Vohodul cel mare sau Intrarea cu sfintele daruri, sub forma unei 
procesiuni care pleacă de la proscomidiar, trece prin uşa dinspre mia- 
zănoapte a altarului, pentru a ajunge în mijlocul naosului, intorcân- 
du-se apoi prin sfintele uşi la Sfânta Masă din altar, unde sunt din nou 
proaduse sau puse înainte. 


Ceremonia Intrării celei mari s-a inaugurat în veacul al VI-lea, 
desigur sub o formă mai simplă la început şi poate numai prin unele 
regiuni. Pe vremea patriarhului Eutihie al Constantinopolului (552— 
565) ea nu era încă generalizată. Se vede însă că prindea teren, de 
vreme ce el dezaproba pe cei ce recomandau credincioşilor să cânte 
un anumit imn, în timp ce darurile erau transportate la Sfânta Masă, 
închipuindu-şi că este purtat «Împăratul slavei», deşi ele nu erau incă 
stințite 329. 

La nouă ani însă după încetarea din viaţă a acestui patriarh (574), Vo- 
hodul cel mare a intrat oficial în tipicul Bisericii, în urma Decretului prin 
«care impăratul Justin consacra introducerea Imnului heruvic în Litur- 
ghie 30. Această cântare se găseşte strâns legată, în istoria serviciului 
divin, de ceremonia Intrării cu sfintele daruri. Proba cea mai evidentă 
în această privinţă o face ecoul expres al acestei procesiuni, reflectat 
în textul Imnului heruvic, care apare astfel ca o punere în scenă a 
temei solemnității înseşi. ” 


b. Imnul heruvic. Nu s-ar putea spune cu precizie absolut cdocu- 
mentară la care din cele patru imne heruvice din serviciul Liturghiilor 
bizantine se referă Decretul împăratului Justin 51. În tot cazul, o astlel 


577. Sf. Gherman 1 al Constantinopolului, op. cit., P. G., XCVIII, col. 420 D. 
“CI. şi Nicolae Cabasila, op. cit., cap. XXIV, col. 420 C. 

578. CI. şi P. Lebedev, op. cit., p. 262. 

579. Epistola către papa Vigiliu, Despre Paști şi SI. Euharistie, P. G., LXNXVI, 
"2400—2401. 

580. G. Cedrenus (veacul a! XI-lea), Compendiu istoric, P. G., CXXI, col. 748. 

581. Nu este exclus totuşi ca cel mai vechi din ele să fie cel care se cântă la 
Liturghia Sliântului Vasile cel Mare, în sâmbăta Paștilor («Să tacă tot trupul omo- 
nesc şi să stea cu Irică şi cu cutremur şi nimic pământesc întru sine să nu gân- 
dească, fiindcă Împăratul împăraţilor şi Domnul domnilor vine să se junghie şi să 
se dea mâncare credincioșilor; ci merg înaintea Acestuia cetele îngereşti cu toată 
începătoria şi stăpânia: heruvimii cu ochi mulţi şi seralimii cei cu câte șase 
aripi, fetele acoperindu-şi și cântând cântarea: «Aliluia, aliluia, aliluia»), întrucât 
el este întrebuințat și în Liturghia Sfântului Iacob. Imnul heruvic din Liturghia 
Darurilor mai înainte siințite («Acum Puterile cereşti împreună cu noi nevăzut 
slujesc, că iată intră Împăratul slavei. lată jertfa tainică săvârşită, de dânsele este 
înconjurată. Cu credință şi cu dragoste să ne apropiem ca părtași ai vieţii veșnice 
să ne facem. Aliluia, aliluia, aliluia») este considerat de unii ca o compoziţie din 
anul 615 a patriarhului constantinopolitan Sergiu, iar de alţii este atribuit diaconului 
său, Gheorghe Pisidis. Poate că imediat după heruvicul din Sâmbăta mare vine ca 

de cântare de inspiraţie creştină venea numai să înlocuiască aici un 
psalm care mai înainte se intona în timp ce se adunau darurile de la 
credincioşi şi se îndeplineau lucrările manuale pregătitoare, în vederea 
punerii înainte sau a proaducerii 582, 

Cele două ectenii şi rugăciuni pentru credincioşi s-ar putea privi 
ca un scurt moment de tranziţie de la Liturghia catehumenilor la Litur- 
ghia euharistică. Venind imediat după ecteniile şi rugăciunile pentru 
catehumeni şi având ca obiect una dintre categoriile de asistenţi aflaţi 
în biserică, rugăciunile pentru credincioşi apar într-o măsură oarecare 
cu o funcţiune similară celei a grupului de rugăciuni dinaintea lor și 
aproape ca o parte integrantă a acestui grup. Unele încheie oficiul pen- 
tru catehumeni, iar cele pentru credincioşi reprezintă o prevenire pen- 
tru categoria de asistenţi care rămâneau în biserică, spre a participa la 
desfășurarea misterului liturgic, care consta în aducerea Jertfei. 

În Liturghie, creştinul contemplă nu numai cu mintea, ci şi cu cre- 
dința opera şi misterul mântuirii. De aceea, credincioşii sunt conduşi, de 
la meditaţia discursivă, prin rugăciunile, imnele şi lecturile din Litur- 
ghia catehumenilor, la meditaţia contemplativă, prin care puterile sufle- 
tului se avântă dincolo de contingențele banale ale vieţii, spre a simţi 
prin credință prezența lui Dumnezeu şi a harurilor Sale. 

Prin tema şi obiectul lor, toate rugăciunile şi actele din rânduiala 
Liturghiei credincioşilor se găsesc într-o strânsă conexiune şi depen- 
denţă de momentul culminant al Jertfei euharistice, în care se reali- 
zează înseşi prezenţa şi lucrarea Mântuitorului. Percepția acestei reali- 
tăți supranaturale scapă însă capacităţii simțuale a firii umane, ea fiind 
proprie numai unei întuiţii spirituale superioare, susținută de har şi 
izvorâtă din credinţă. De la începutul ei, dar mai precis de la cântarea 
Heruvicului, Liturghia se desfășoară într-o notă mistică. Ca atare, în 
întocmirea ceremonialului se observă tendința vădită de a transpune 
cugetarea, simţirea religioasă şi pietatea pe un plan superior, am putea 
spune suprasimţual. În definitiv, Liturghia urmăreşte în ultima instanță 
să realizeze în credincioşi senzația aceasta a supranaturalului sau expe- 
rienţa unei vieți divine, adică, într-un cuvânt, emoția mistică. Numai 
deasupra simţurilor, în domeniul credinţei putem încerca această sen- 
zaţie a unirii noastre intime cu Dumnezeu prin Fiul Său. De aceea, prin 
Imnul heruvic, ni se aminteşte încă de la începutul Liturghiei credin- 
cioşilor acea condiţie preliminară de purificare morală şi intelectuală, 
pusă de teologia mistică, pentru ca «cel puţin în inimă» să ne despărţim 
sau să ne degajăm de toate cele ce ne leagă de lumea simţurilor. 


vechime cel din uzul Liturghiei Sfântului Ioan Gură de Aur: «Noi cei care închi- 
puim, tainic, pe heruvimi şi aducem făcătoarei de viaţă Treimi cântarea cea de 
trei ori Sfânt, toată grija cea lumească să o lepădm, ca să primim pe Împăratul 
tuturor, pe Cel înconjurat în chip nevăzut de cetele îngereşti. Aliluia, aliluia, 
aliluia». În Joia Mare ţine loc de heruvic traparul «Cinei Tale celei de 
taină, Fiul lui Dumnezeu, astăzi părtaş mă primeşte...n. Vezi lucrarea noastră Despre 
poezia imnogratică din cărțile de ritual şi cântarea bisericească..., p. 171—175. 
582. Cf. lucrarea noastră indicată în nota precedentă, p. 171—172. 

Intonarea Heruvicului începe direct după ecfonisul («Ca sub stă- 
pânirea Ta totdeauna fiind păziți...») ultimei rugăciuni pentru credin- 
cioşi. Dintre cele patru imne amintite, întrebuințarea cea mai largă, 
generală am putea spune, o are, precum este şi firesc, Heruvicul din 
Liturghia Sfântului loan Gură de Aur («Noi, cei care închipuim tainic 
pe heruvimi...»). Ideile din cele trei imne heruvice propriu-zise sunt ace- 
leaşi, deşi dezvoltarea şi ordinea lor de succesiune este diferită în tex- 
tele respective. Aşa precum s-a spus, tema lor se inspiră din semnifi- 
caţia simbolică a Intrării celei mari. Mântuitorul, «Împăratul slavei», 
«Împăratul tuturor», «Împăratul împăraţilor şi Domnul domnilor», «în- 
conjurat în chip nevăzut de cetele îngereşti», care «merg înaintea Aces- 
tuia... cu toată începătoria şi stăpânia, heruvimii cei cu ochi mulţi şi 
serafimii cei cu câte şase aripi», va apărea adică, curând, reprezentat prin 
sfintele daruri ce se vor transporta de la proscomidiar pe Sfânta Masă. 
Ca participanţi la această privelişte spirituală, noi Îl întâmpinăm into- 
nând de trei ori cântarea de laudă «Aliluia», aşa cum făceau puterile 
cereşti din viziunea autorului Apocalipsei (19, 1, 3, 4)5%5. Pentru ca 
într-adevăr să putem închipui tainic pe heruvimi şi să ne unim cu coru- 
rile cetelor îngereşti, este însă necesar ca mai întâi «să tacă tot trupul 
omenesc şi să stea cu frică şi cu cutremur şi nimic pământesc întru 
sine să nu gândească». Pentru ca să vedem cu ochii spirituali pe Fiul 
iui Dumnezeu, Cel ce a mers să se jertfească pentru mântuirea noastră, 
se cere anume ca sufletul să fie uşor, să fie desprins de tot ceea 
ce l-ar putea reţine în preocupări inferioare sau din cadrul vieţii pămân- 
teşti, să ajungă a fi asemenea îngerilor printr-o renunțare şi simplifi- 
care interioară, eliberându-se de sub puterea şi sugestia simţurilor, care 
ne înlănțuie în grijile terestre ale vieţii. Precum se exprimă Sfântul 
Gherman 1 al Constantinopolului, «Imnul heruvic, care se cântă, în- 
deamnă pe toţi să fie mai cu luare-aminte de acum şi până la sfârşitul 
Liturghiei, lăsând toată grija de aici, ca să primească pe Marele Împărat, 
prin împărtăşire» 3%. 

De fapt, Imnul heruvic nu este propriu-zis o rugăciune. Însuşi titlul 
de «Imn heruvimic» i se aplică simbolic sau figurat, întrucât el nu este 
adresat îngerilor şi nici nu se prezintă ca intonat de ei. Cuprinsul său 
are caracterul unei formule de autopersuasiune corespunzătoare mo- 
mentului, pe care credincioșii prezenţi la Liturghie şi-o administrează 
colectiv în vederea înviorării potenţialului lor spiritual, pentru a se 
putea simţi în cor cu «cetele îngereşti..., cu heruvimii... şi serafimii...», 
care, «acum, slujesc în chip nevăzut impreună cu noi». Intonarea me- 
lismatică a acestui imn, caracterizată prin modulaţii tărăgănate, este 


583. În Exposilio lilurgiae gallicanae, atribuită SI. Gherman al Parisului (ţ 576), 
P. L., LXXII, col. 83-—98, acest întreit «Aliluia» este considerat ca un împrumut din 
viziunea Apocalipsei Sfântului loan Evanghelistul (19, 1, 3. 4). Comentariul litur- 
gic al Sf. Gherman 1 al Constantinopoluiui dă ca temei biblic al imnului heruvic 
viziunea din profeția lui lezechiel 10, 3, 4. 

584. Sf. Gherman 1 al Constantinopolului, op. cit., P. G., XCVIII, col. 420 
D—421 A. 

cerută în primul rând de raţiuni practice, şi anume spre a se lăsa timpul 
necesar lucrărilor de pregătire ale liturghisitorilor. Nu mai puţin însă 
o astfel de intonare constituie un element în plus pentru crearea unei 
dispoziţii sufletești de transportare spirituală şi de meditaţie, corespun- 
zătoare momentului. 


c. Rugăciunea tainică a preotului din timpul Imnului heruvic. 
Pentru pregătirea specială a liturghisitorului n-a întârziat să se intro- 
ducă în plus o mişcătoare rugăciune, ce se citeşte în taină în timpul 
cântării Heruvicului : «Nimeni din cei legaţi cu pofte şi cu desfătări 
trupeşti nu este vrednic să vină, să se apropie sau să slujească ie, im- 
părate al slavei...». E greu să se afirme că ea a fost întrebuințată mai 
întâi în Liturghia Sfântului loan Gură de Aur sau în cea a Sfântului 
Vasile cel Mare. Unele manuscrise o înscriu numai în rânduiala aces- 
teia din urmă 5%, iar altele n-o prevăd în nici una din ele3%. Nu este 
exclus ca ea să fi figurat mai întâi ca o piesă de evhologhiu, de unde 
era recitată la vremea cuvenită. 

Apropiata transportare a darurilor pe Sfânta Masă, adică pe adevă- 
ratul altar, pentru jertfă, este firesc să angajeze profund conştiinţa 
preotului, ca slujitor al ei. În perspectiva sa spirituală, se profilează 
jertia în sine, jertfa deplină sau desăvârşită, când, fiind sfinţită prin 
venirea şi lucrarea Sfântului Duh, Domnul însuşi devine prezent sub- 
stanţial. De aceea, anticipând, liturghisitorul se simte obligat a mărturisi 
că adevăratul preot al jertiei este Mântuitorul, că în Liturghie este jertfa 
Lui însuşi, pe care pe Golgota a adus-o personal, primind-o împreună 
cu Tatăl şi cu Duhul Sfânt ; pe de altă parte, că tot EI este Cel ce împăr- 
tăşeşte pe credincioşi de binefacerile jertfei Sale prin primirea de către 
ei a Sfântului Său Trup şi a Preacuratului Său Sânge, la sfârşitul Litur- 
ghiei : «Tu eşti Cel ce aduci (jertfeşti) şi Cel ce Te aduci (Te jertiești), 
Cel ce primeşti şi Cel ce Te împarţi, Hristoase, Dumnezeul nostru». 
Preotului îi este încredințat numai oficiul de slujitor al Împăratului 
slavei, adică de «impreună-lucrător» (II Cor. 6, 1), sau cooperator la 
opera mântuirii, ce se continuă în fiecare Liturghie ; aici, preotul înde- 
plineşte rolul de slujitor în numele Învăţătorului său, adică de oficiant 
al jertfei, care acum se aduce sub formă liturgică sau sacramentală şi 
deci nesângeroasă, pentru ca astiel, până la sfârşitul veacurilor, cei ce 
cred într-Insul să aibă ocazia a se împărtăși de binefacerile mântuirii 
realizate prin jertfa Fiului lui Dumnezeu 5%”. 

Un mandat atât de sfânt încarcă cu mare răspundere şi e de natură 
a umple de sfială sufletul unui preot pătruns de conştiinţa misterului pe 
care îl îndeplineşte în Liturghie. Ce vrednicie morală, ce grad de spiri- 


585. Codicele Barberini 336 (veac. al VIll-iea — al IX-lea) şi Codicele Sebas- 
tianov (veac. al X-lea — al XI-lea). Ci. Dom Placide de Meester, Genăse, sources et 
developpemenis du texte grec de la liturgie de S. Jean Chrysostome..., p. 8, n. 3. 

586. Codicele Porphyrios (veac. a! X-lea — al XI-lea) și Codicele Rossanensis 
(veac. al XI-lea — ai XII-lea). Cf. Ibidem. 

587. Pr. O. N. Căciulă, 'H eia Euyaptozia os voia, Atena, 1931, p. 338—339. 

tualitate, adică de degajare de patimi, şi ce înălțare cu duhul trebuie 
să realizeze un liturghisitor pentru ca să poată fi la înălțimea slujbei 
în care el reprezintă pe Arhiereul cel veşnic şi stăpân al celor cereşti 
şi al celor pământeşti! Îndeplinirea unui astfel de oficiu «este lucru 
mare şi înfricoşător pentru înseşi puterile cereşti», aşa încât «nimeni 
din cei legaţi cu pofte şi cu desfătări trupeşti nu este vrednic să vie, 
să se apropie sau să slujească Tie, Împărate al slavei». Pe orice treaptă 
a suişului duhovnicesc s-ar ridica un preot, nu s-ar putea spune totuşi 
că, om în trup fiind, ar fi putut atinge măsura deplină a sfinţeniei ceru- 
te «pentru a sta înaintea Sfintei Mese şi a jertfi Sfântul şi Preacuratul 
Trup şi Scumpul Sânge». De aceea, el simte nevoia să se roage Dom- 
nului ca să nu-l înlăture dintre slujitorii Săi, ci «să-i curăţească sufle- 
tul şi inima de cugete viclene şi să-l facă apt prin puterea Sfântului Său 
Duh», binevoind astfel a primi să-l fie aduse darurile de un slujitor 
care se recunoaşte nevrednic. 

Rugăciunea tainică din timpul cântării Heruvicului constituie deci 
un scurt dar concentrat exerciţiu spiritual şi o formulă ţesută din vibra- 
toare accente ascetice, menite să purifice sufletul liturghisitorului şi 
să-l promoveze cel puţin pe o primă treaptă a urcuşului spiritual co- 
respunzător atmosferei de mister a Liturghiei credincioşilor. Ca o între- 
gire a acestui exerciţiu, liturghisitorii încearcă o nouă înălţare într-un 
zbor iute al gândului, recitând şi ei, în taină şi cu pătrundere, Imnul 
heruvic de trei ori, cu câte o închinăciune în faţa Sfintei Mese, la fie- 
care sfârşit. 


d. Ceremonialul «Intrării celei mari». Deschizându-se apoi sfintele 
uşi şi perdeaua lor, preotul face tămâierea mică, recitând Psalmul 50 
şi alte tropare de umilință şi acomodându-şi această acţiune notei mis- 
tice a momentului, printr-o cădire lină, care să nu tulbure prin sunetul 
clopoţeilor de la cădelniță liniştea de profundă reculegere din biserică. 
Însăşi această cădire se încadrează între lucrările pregătitoare ale Voho- 
dului. Terminând cădirea, liturghisitorii fac îndată trei închinăciuni în 
faţa Sfintei Mese şi, după ce o sărută, se înclină dintre sfintele uşi către 
credincioşi. Mergând după aceea la proscomidiar şi făcând trei închi- 
năciuni însoţite de recitarea stihului «Dumnezeule, curățeşte-mă pe mine 
păcătosul», liturghisitorii iau vasele cu sfintele daruri şi formează cor- 
tegiul Vohodului, potrivit regulilor înscrise în Liturghier 58, cu privire 
la cazurile când oficiază un preot singur, ori însoţit de diacon, sau mai 
mulţi preoţi, cu sau fără diaconi. Îndată ce cântarea Heruvicului se 
opreşte la punctul stabilit prin practică, procesiunea cu sfintele daruri 
se desfăşoară ieşind, precum s-a spus, prin uşa de miazănoapte a alta- 
rului, purtându-se înainte cădelniţa cu tămâie sau smirnă, precum şi 
una sau două făclii aprinse. La catedrale şi biserici cu un aparat mai 


588. A se vedea îndeosebi ediţia Liturghierului de București, 1956. La Liturghia 
cu arhiereu acesta nu iese cu sfintele daruri, «ci le dă preotului şi diaconului, care 
închipuie pe losii şi pe Nicodim», întrucât «arhiereul poartă chipul lui Hristos». 
Scrisoarea sinodală a patriarhului ecumenic Paisie 1 către Nicodim al Moscovei 
(1665), la K. Delikanis, op. cit, t. IH, p. 48. 

bogat, în primele rânduri ale procesiunii sunt purtate ripidele de metal 
cu chipurile serafimilor, ilustrându-se astfel simbolic cetele îngereşti, 
care escortează în chip nevăzut pe Împăratul tuturor 5%. În vremurile 
de strălucire ale Imperiului bizantin, împăratul însuși se încolona în 
această procesiune, atunci când participa la Liturghia din biserica Sfânta 
Sofia. Cu lumânarea în mână, el pornea din altar cu clerul şi îndată 
ce ieşea pe ușa laterală amintită, suita de demnitari şi garda cu prapuri 
şi sceptrul îl urmau în acest cortegiu simbolic al Împăratului tuturor 3%. 
Nu este de mirare deci că şi credincioşii s-au simţit înclinați la rândul 
lor să-şi manifeste venerația îngenunchind în fața darurilor purtate în 
procesiune, deşi în acest moment liturgic ele nu au decât tot valoarea 
unor simboluri 591, 


Începând chiar în timpul paroursului de la altar şi continuând în 
mijlocul naosului, unde se opresc cu fața spre credincioşi, liturghisi- 
torii rostesc cu solemnitate formulele stabilite pentru pomenirea în 
general a căpeteniilor bisericeşti, a diferitelor categorii ale clerului, a 
conducătorilor statului şi a ctitorilor. Pomenirea publică şi solemnă a 
acestor categorii, la Vohodul cu cinstitele daruri, este motivată de ser- 
viciile şi foloasele pe care obştea credincioşilor le are din partea aces- 
tor categorii, care, prin îndeplinirea atribuţiilor lor, asigură fie ordinea 
şi siguranţa vieţii sociale, fie progresul spiritual şi mântuirea sufletelor, 
fie susținerea Bisericii şi a rolului ei, prin jertfele lor materiale. Pentru 
restul credincioşilor se întrebuinţează formulele generale sau globale 
de pomenire înscrise în Liturghie. 


În realitate însă, cel puţin în Biserica Ortodoxă Română, se prac- 
tică aproape în chip curent — am putea spune — şi pomenirea nomi- 
nală publică a listelor de vii şi morţi, uneori destul de lungi, în timpul 
opririi procesului Vohodului mare, în mijlocul naosului. În spiritul drep- 
tului bisericesc oriental însă, o excepţie în acest sens se face numai 


589. Cf. şi Sf. Gherman I al Constantinopolului, op. cil., P. G., XCVIII, col. 
420 A. 

590. Vezi  Bagidetoc câtic sau Cartea ceremoniilor de la Curtea bizantină, 
întocmită de împăratul Constantin al VII-lea, Porfirogenetul. Cf. S. Antoniadis, 
Place de la Liturgie dans la tradition des Lettres grecques, Leiden, 1939, p. 199. 

591. Asupra acestui amănunt a atras atenția încă din veacul al Vl-lea patriar- 
hul constantinopolitan Eutihie (vezi nota 579). Nicolae Cabasila explică această 
îngenunchere a credincioşilor prin confundarea cu Vohodul de la Liturghia Daru- 
rilor mai înainte sfinţite, unde este vorba de o prezență reală a Mântuitorului, 
Darurile aflându-se deja transformate în Trupul şi Sângele Său, la o Liturghie pre- 
cedentă (op. cit., cap. XXIV, col. 420 D). Simion, arhiepiscopul Tesalonicului, gă- 
sește o formă mai fericită pentru justificarea acestei practici. Respingând acuzaţia 
de idololatrie, el susține că pe drept cuvânt îngenunche credincioșii la Vohodul cel 
mare, întrucât, deşi darurile nu sunt sfinţite, ele au fost însă pregătite şi puse 
înaintea lui Dumnezeu prin rugăciuni, ca unele ce urmează a îi prelăcute puţin 
mai târziu în Trupul şi Sângele Mântuitorului. Deci la Intrarea cea mare, lor li 
se dă cinstire ca unora ce sunt închipuiri ale Trupului şi Sângelui lui Hristos 
(Despre stânta biserică, p. 261, col. 2; 262, col. 1). O justificare similară o găseşte 
şi Gavriil Sever al Filadelfiei, în lucrarea Fides Ecclesiae orienialis seu Gabrielis 
moetropolilae Philadelphiensis opuscula, editată de Richardus Simon, Paris, 1671 (La 
Joannes Michael Hanssens, op. cit., t. III, pars altera, p. 288). 

tualitate, adică de degajare de patimi, şi ce înălţare cu duhul trebuie 
să realizeze un liturghisitor pentru ca să poată fi la înălțimea slujbei 
în care el reprezintă pe Arhiereul cel veşnic şi stăpân al celor cerești 
şi al celor pământeşti! Îndeplinirea unui astfel de oficiu «este lucru 
mare şi înfricoşător pentru înseşi puterile cereşti», aşa încât «nimeni 
din cei legaţi cu pofte şi cu desfătări trupeşti nu este vrednic să vie, 
să se apropie sau să slujească Tie, Împărate al slavei». Pe orice treaptă 
a suişului duhovnicesc s-ar ridica un preot, nu s-ar putea spune totuşi 
că, om în trup fiind, ar fi putut atinge măsura deplină a sfinţeniei ceru- 
te «pentru a sta înaintea Sfintei Mese şi a jertfi Sfântul şi Preacuratul 
Trup şi Scumpul Sânge». De aceea, el simte nevoia să se roage Dom- 
nului ca să nu-l înlăture dintre slujitorii Săi, ci «să-i curăţească sufle- 
tul şi inima de cugete viclene şi să-l facă apt prin puterea Sfântului Său 
Duh», binevoind astfel a primi să-l fie aduse darurile de un slujitor 
care se recunoaşte nevrednic. 

Rugăciunea tainică din timpul cântării Heruvicului constituie deci 
un scurt dar concentrat exercițiu spiritual şi o formulă ţesută din vibra- 
toare accente ascetice, menite să purifice sufletul liturghisitorului şi 
să-l promoveze cel puţin pe o primă treaptă a urcuşului spiritual co- 
respunzător atmosferei de mister a Liturghiei credincioşilor. Ca o între- 
gire a acestui exercițiu, liturghisitorii încearcă o nouă înălțare într-un 
zbor iute al gândului, recitând şi ei, în taină şi cu pătrundere, Imnul 
heruvic de trei ori, cu câte o închinăciune în faţa Sfintei Mese, la fie- 
care sfârşit. 


d. Ceremonialul «Intrării celei mari». Deschizându-se apoi sfintele 
uşi şi perdeaua lor, preotul face tămâierea mică, recitând Psalmul 50 
și alte tropare de umilință şi acomodându-şi această acţiune notei mis- 
tice a momentului, printr-o cădire lină, care să nu tulbure prin sunetul 
clopoţeilor de la cădelniţă liniştea de profundă reculegere din biserică. 
Însăși această cădire se încadrează între lucrările pregătitoare ale Voho- 
dului. Terminând cădirea, liturghisitorii fac îndată trei închinăciuni în 
faţa Sfintei Mese şi, după ce o sărută, se înclină dintre sfintele uşi către 
credincioşi. Mergând după aceea la proscomidiar şi făcând trei închi- 
năciuni însoţite de recitarea stihului «Dumnezeule, curățeşte-mă pe mine 
păcătosul», liturghisitorii iau vasele cu sfintele daruri şi formează cor- 
tegiul Vohodului, potrivit regulilor înscrise în Liturghier 5%, cu privire 
la cazurile când oficiază un preot singur, ori însoţit de diacon, sau mai 
mulţi preoţi, cu sau fără diaconi. Îndată ce cântarea Heruvicului se 
opreşte la punctul stabilit prin practică, procesiunea cu sfintele daruri 
se desfăşoară ieşind, precum s-a spus, prin uşa de miazănoapte a alta- 
rului, purtându-se înainte cădelnița cu tămâie sau smirnă, precum şi 
una sau două făclii aprinse. La catedrale şi biserici cu un aparat mai 


588. A se vedea îndeosebi ediţia Liturghierului de Bucureşti, 1956. La Liturghia 
cu arhiereu acesta nu iese cu sfintele daruri, «ci ie dă preotului și diaconului, care 
închipuie pe Iosif şi pe Nicodim», întrucât «arhiereul poartă chipul lui Hristos». 
Scrisoarea sinodală a patriarhului ecumenic Paisie 1 către Nicodim al Moscovei 
(1665), la K. Delikanis, op. cit. t. LII, p. 48. 

bogat, în primele rânduri ale procesiunii sunt purtate ripidele de metal 
cu chipurile serafimilor, ilustrându-se astfel simbolic cetele îngereşti, 
care escortează în chip nevăzut pe Împăratul tuturor 58. În vremurile 
de strălucire ale Imperiului bizantin, împăratul însuși se încolona în 
această procesiune, atunci când participa la Liturghia din biserica Sfânta 
Sofia. Cu lumânarea în mână, el pornea din altar cu clerul şi îndată 
ce ieşea pe uşa laterală amintită, suita de demnitari şi garda cu prapuri 
şi sceptrul îl urmau în acest cortegiu simbolic al Împăratului tuturor 590. 
Nu este de mirare deci că şi credincioşii s-au simţit înclinați la rândul 
lor să-şi manifeste veneraţia îngenunchind în fața darurilor purtate în 
procesiune, deşi în acest moment liturgic ele nu au decât tot valoarea 
unor simboluri 591. 

Începând chiar în timpul parcursului de la altar şi continuând în 
mijlocul naosului, unde se opresc cu faţa spre credincioşi, liturghisi- 
torii rostesc cu solemnitate formulele stabilite pentru pomenirea în 
general a căpeteniilor bisericeşti, a diferitelor categorii ale clerului, a 
conducătorilor statului şi a ctitorilor. Pomenirea publică şi solemnă a 
acestor categorii, la Vohodul cu cinstitele daruri, este motivată de ser- 
viciile şi foloasele pe care obştea credincioşilor le are din partea aces- 
tor categorii, care, prin îndeplinirea atribuţiilor lor, asigură fie ordinea 
şi siguranţa vieţii sociale, fie progresul spiritual şi mântuirea sufletelor, 
fie susținerea Bisericii şi a rolului ei, prin jertfele lor materiale. Pentru 
restul credincioşilor se întrebuinţează formulele generale sau globale 
de pomenire înscrise în Lâturghier. 

În realitate însă, cel puţin în Biserica Ortodoxă Română, se prac- 
tică aproape în chip curent — am putea spune — şi pomenirea nomi- 
nală publică a listelor de vii şi morţi, uneori destul de lungi, în timpul 
opririi procesului Vohodului mare, în mijlocul naosului. În spiritul drep- 
tului bisericesc oriental însă, o excepţie în acest sens se face numai 


589. Cf. şi Sf. Gherman 1 al Constantinopolului, op. cil., P. G., XCVIII, col. 
420 A. 

590. Vezi  faoideroc zățec sau Cartea ceremoniilor de la Curtea bizantină, 
întocmită de împăratul Constantin al Vil-lea, Porfirogenetul. Cf. S. Antoniadis, 
Place de la Lilurgie dans la lradilion des lettres grecques, Leiden, 1939, p. 199. 

591. Asupra acestui amănunt a atras atenţia încă din veacul al VI-lea patriar- 
hul constantinopolitan Eutihie (vezi nota 579), Nicolae Cabasila explică această 
îngenunchere a credincioşilor prin confundarea cu Vohodul de la Liturghia Daru- 
rilor mai înainte sfinţite, unde este vorba de o prezență reală a Mântuitorului, 
Darurile aflându-se deja transiormate în Trupul şi Sângele Său, la o Liturghie pre- 
cedentă (op. cit., cap. XXIV, col. 420 D). Simion, arhiepiscopul Tesalonicului, gă- 
sește o formă mai fericită pentru justiticarea acestei practici. Respingând acuzaţia 
de idololatrie, el susține că pe drept cuvânt îngenunche credincioşii la Vohodul cel 
mare, intrucât, deşi darurile nu sunt siințite, ele au fost însă pregătite și puse 
înaintea lui Dumnezeu prin rugăciuni, ca unele ce urmează a fi prelăcute puţin 
mai târziu în Trupul şi Sângele Mântuitorului. Deci la Intrarea cea mare, lor li 
se dă cinstire ca unora ce sunt închipuiri ale Trupului şi Sângelui lui Hristos 
(Despre siânta biserică, p. 261, col. 2; 262, col. 1). O justificare similară o găseşte 
şi Gavriil Sever al Filadelfiei, în lucrarea Fides Ecclesiae orientalis seu Gabrielis 
metropolitae Philadelphiensis opuscula, editată de Richardus Simon, Paris, 1671 (La 
Joannes Michael Hanssens, op. cit,, t. il, pars altera, p. 288). 

pentru ctitori, îngăduindu-se ca «numele lor să fie pomenite la slujbele 
bisericeşti» 5%. În această categorie ar putea fi asimilat, fără îndoială, 
şi cazul altor creştini pioşi care s-au ilustrat prin binefaceri sensibile 
în folosul comunităţii bisericeşti. Pomenirile nominale lungi, care nu 
se încadrează in excepţiile menţionate în legătură cu Vohodul mare, 
apar însă pe de o parte ca o exagerare a amănuntelor accesorii, ceea 
ce duce la înecarea acţiunii liturgice principale şi la stingerea esteticii 
ritualului. Totodată, ele pot ajunge o încercare serioasă pentru puterea 
de suportare a multora dintre credincioşi şi o provocare pentru suscep- 
tibilităţile delicate, mai ales în cazurile în care se pot identifica în şirul 
numelor rostite în auz persoane cu o reputaţie morală scăzută în opinia 
publică ; în astfel de condiţii, «răscumpărarea păcatelor se schimbă (se 
transformă) în laudă», precum se exprima Fericitul Ieronim 3%. Pentru 
aceste motive, autoritatea bisericească s-a văzut nevoită să interzică 
formal pomenirile nominale sau, mai precis, citirea de pomelnice la 
ieşirea cu cinstitele daruri5%; pentru un astfel de oficiu, rânduiala 
bisericească a stabilit momentele respective din ritualul Proscomidiei. 
Pomenirile nominale din cursul Vohodului mare au caracterul precis al 
unor pomeniri de onoare 5%, aşa că nu pot fi la locul lor aici acelea 
care nu întrunesc această condiție. 


592. Nicodim Milaş, Dreptul bisericesc oriental, traducere română de I. D. 
Cornilescu şi Vasile S. Radu, București, 1915, p. 441. O astfel de concesie are la 
bază şi o consideraţie de ordin moral şi educativ în același timp. Este, adică, o 
datorie de recunoștință de a ne aduce aminte în rugăciuni de ctitori şi bine- 
făcători, luând exemplu de la sacrificiile lor pioase. 

593. uExpunem acest capitol pentru întâistătătorii Bisericilor. Ce înseamnă 
cuvintele : alesul meu a săvârşit multe fărădelegi în casa mea? (ler. 11, 15). Ele 
se aplică fără îndoială și bogaţilor care, deşi răpesc bunurile altora şi nu 
scot vicleşugurile din inimile lor, cred că sunt demni de îndurarea lui Dumnezeu... 
Cu toate acestea, se pomenesc acum public numele donatorilor, şi răscumpărarea 
păcatelor se transformă în laudă, îără să-şi amintească de văduva din Evanghelie 
care, punând în corvană doi hănuți, a întrecut olranda tuturor bogaţilor» (Marcu 
12, 41—A44. Super leremiam, cart. II, cap. XI, P. L., XXIV, col. 784 C—D). 

594. «Multe Biserici autocefale au interzis prin hotărâri sinodale citirea po- 
melnicelor la ieşirea cu sfintele daruri şi chiar pomenirea chiriarhului acelei Bise- 
Tici... Astfel a făcut Biserica regatului grecesc». Dragomir Demetrescu, în «Biserica 
Ortodoxă Română», XXX (1906—1907), p. 433 şi note. De asemenea, fosta Episcopie 
a Argeşului a oprit pomenirea în auz la ieşirea cu cinstitele daruri, prin ordinul 
ur. 2421 din noiembrie 1925 etc. 

595. Acest considerent este valabil independent de credința, de convingerile 
şi de atitudinea conducătorilor politici ai statului faţă de religie şi față de Biserică, 
în conceptia Bisericii creştine, societatea organizată în stat şi cârmuilă de căpe- 
tenii sau autorităţi este considerată în principiu şi indirect ca o instituţie de drept 
divin. Dacă, adică, statu! nu este întemeiat direct de Dumnezeu, existența lui este 
privită totuşi ca rezultat al unei necesităţi sau dispoziţii sădite de la creaţie în 
însăși natura omului. Ordinea socială şi juridică statală are deci la baza ei legea 
firii sau legea naturală, care este socotită divină la originea sa, aşa precimmn se 
subliniază în ambele Testamente ale Sfintei Scripturi (Pilde 8, 16; Rom. 13, t—2; 
1 Petru 2, 13—15, 17). 

; Existenţa autorităţilor reprezintă una din legile fundamentale ale vieţii în stat, 
aşa precum ordinea şi armonia din cosmos au la baza lor anumite legi. în timp ce 
preocupările conducătorilor bisericeşti imbrățișează idealurile transcendente din 

La o privire mai atentă, ceremonia Intrării celei mari lasă să se în- 
trevadă astfel, până în rânduiala ei de astăzi, momentele principale din 
care era constituit ritualul Proscomidiei în simplitatea lui primară. Căci 
ce sunt, de exemplu, aceste pomeniri, care se încheie în timpul scurtei 
opriri din mijlocul bisericii, ca şi formulele cu acelaşi caracter ce se 
schimbă în şoaptă, precum vom vedea, între preoți şi diaconi, în timpul 
intrării cu darurile în altar, dacă nu ecoul vechilor diptice legate de 
actul proaducerii, şi anume de aducerea şi de punerea darurilor pe Sfân- 
ta Masă ? De asemenea, obiceiul ca arhiereul să primească, atunci când 
slujeşte, de la diacon şi preot cinstitele daruri, în faţa uşilor împără- 
teşti, ducându-le el însuşi pe Sfânta Masă, după cuvenitele pomeniri, nu 
este altceva decât reflexul vechii practici de u primi din mâinile cre- 
dincioşilor darurile pentru proaducere. ' 


Reluându-se cântarea părții a doua a Imnului heruvic, procesiunea 
cu cinstitele daruri se întoarce în aceeaşi ordine în altar şi, după ce 
s-a intrat prin sfintele uşi, darurile sunt aşezate pe antimisul de pe 
Stânta Masă, după rânduiala stabilită. Anume, în timp ce preotul rostește 
formulele de pomenire în mijlocul bisericii, diaconul, care a intrat deja, 
așteptând cu discul pe cap în altar, în partea dreaptă a intrării, întâm- 
pină pe preoţi, zicând : «Preoţia ta să o pomenească Domnul Dumnezeu 
întru împărăţia Sa», la care preotul răspunde : «Diaconia ta să o pome- 
nească Domnul Dumnezeu întru împărăţia Sa, totdeauna...». Preotul 
aşază mai întâi Potirul pe Sfânta Masă şi luând apoi Discul de la diacon 
îl pune lângă el, în stânga, întocmai ca la proscomidiar, recitând în 
cursul acestor lucrări cele trei tropare înscrise în Liturghier («Iosif cel 
cu bun chip de pe lemn luând preacurat Trupul Tău...», «În mormânt cu 
trupul, în iad cu sufletul...» şi «Ca un purtător de viaţă... s-a arătat mor- 
mântul Tău...»). După aşezarea sfintelor vase pe antimis, se închid sfin- 
tele uşi şi perdeaua lor, iar preotul ridică acoperămintele de deasupra 
Discului şi Potirului, punându-le la o parte, steluța lăsând-o pe Disc 
deasupra Sfântului Agneţ. la apoi «aerul» de pe umerii diaconului sau 
ai săi, când slujba se face fără diacon, acoperind cu el darurile laolaltă. 
Tămâiază apoi de trei ori darurile, rostind stihurile 19 («Fă bine, Doam- 
ne, întru bunăvoirea Ta Sionului...») şi 20 («Atunci vei binevoi jertfa 
dreptăţii...») din Psalmul 50. Acţiunea Intrării celei mari se încheie cu 


otdinea religioasă ale credincioşilor lor, autoritățile statului au în sarcina lor nu 
numai asigurarea ordinii, libertăţii, dreptăţii şi lericirii sociale, ci şi dirijarea între- 
gii vieti politice sub toate aspectele şi telurile ci din domeniul contingentei, la 
care membrii Bisericii sunt interesaţi în aceeaşi măsură ca şi ai celorlalte instituţii 
din componenţa statului. Iată deci de ce Biserica primară, conformându-se îndem- 
nului Sfântului Apostol Pavel (1 Tim. 2, 2), a făcut loc în cultul ei divin rugăciu- 
nilor pentru înalții dregători ai statului roman nccreștin (Tertulian, Apologeticum, 
cap. XXX, XXXI, XXXLX). 

Pomenind deci public şi Ja loc de onoare pe conducătorii statului, Biserica 
se conlormează astfel și astăzi, pe de o parte, comandamentelor doctrinei şi tradi- 
ției sale sfinte, iar pe de altă parte, întreţine în acest chip în conștiința credin- 
cioșilor săi ideea de respect şi de ascultare de autorităţi, care constituie baza 
disciplinei civice. 

dialogul rostit în taină, între preot şi diacon. «Pomeneşte-mă, frate, şi 
împreună-slujitorule», zice către diacon preotul, când îi dă cădelniţa, 
iar acesta răspunde la rândul său: «Preoţia ta să o pomenească Dom- 
nul Dumnezeu întru împărăţia Sa», adăugând încă: «Roagă-te pentru 
mine, părinte». «Duhul Sfânt să fie peste tine şi puterea Celui Preainalt 
să te umbrească», se roagă preotul, iar diaconul răspunde: «Acelaşi 
Duh să lucreze împreună cu noi în toate zilele vieţii noastre. Pomeneş- 
te-mă, părinte». Preotul încheie, în sfârșit : «Să te pomenească Domnul 
Dumnezeu, întru împărăţia Sa, totdeauna, acum şi pururea şi în vecii 
yvecilor». 


e. Simbolismul «Intrării celei mari». După unii comentatori ai 
Liturghiei, Vohodul cu cinstitele daruri este considerat ca o repre- 
zentare simbolică a luării de pe cruce a Trupului Domnului şi a inmor- 
mânţării Lui. Precum, adică, cei doi ucenici într-ascuns ai Săi, losif şi 
Nicodim, nu l-au înmormântat pe Golgota, ci l-au luat şi l-au trans- 
portat în grădina în care se afla mormântul unde l-au pus (loan 19, 
38—41), tot aşa preotul şi diaconul, venind la proscomidiar, iau sfintele 
vase cu simbolurile materiale ale Trupului şi Sângelui Domnului, pe 
care le transportă în procesiune solemnă pe Sfânta Masă, privită ca 
simbol al mormântului. Vohodul cel mare apare astfel, în perfectă 
ordine logică, ca o dezvoltare şi completare în continuare a temei şi 
actelor din ritualul Proscomidiei, în care s-a săvârşit amintirea Pati- 
milor şi morţii Domnului pe cruce. Conexiunea intimă între simbo- 
lismul acestor două părţi ale oficiului liturgic devine evidentă prin cele 
mai mici amănunte ca, de exemplu, prin formula întrebuințată de 
liturghisitori în parcursul primei părţi a Vohodului mare pentru diferi- 
tele pomeniri («...Să-l...», «Să-i...», «Să vă pomenească Domnul Dum- 
nezeu întru împărăţia Sa»), expresie derivată din rugăciunea de pe 
cruce a tâlharului pocăit, către Domnul (Luca 23, 42). 

Actele şi obiectele liturgice care intră în componenţa ritualului 
pentru depunerea darurilor pe Sfânta Masă capătă acum un sens simbo- 
lico-mistic corespunzător momentului. În primul rând, aşezarea daruri- 
lor peste antimisul de pe Sfânta Masă închipuieşte punerea trupului 
Domnului în mormânt, adică îngroparea Lui; «Sfânta Masă este anti- 
tipul acelui sfânt mormânt, jentfelnicul şi, desigur, depozitul în care a 
îost aşezat sfântul şi preacuratul trup» 5%. Discul nu mai înseamnă 
acum, ca la Proscomidie, ieslea din staulul de la Betleem, în care s-a 
născut Domnul, ci «este în locul mâinilor lui Iosif şi Nicodim, care au îngro- 
pat pe Hristos» 5%. De asemenea, procoveţele sau învelitorile sfintelor vase 
nu mai amintesc aici scutecele în care a fost înfăşat la naştere, ci pânze- 
turile cu care a fost înfăşurat trupul Său, la aşezarea în mormânt, şi 
anume acoperământul discului ţine locul sudariului sau ştergarului ce 


596. Sf. Gherman I al Constantinopolului, op. cit, P G., XCVIUII, col. 420 C. 
Cf. şi col. 421 A. 
597. Ibidem, col. 42i D. 

a fost pe fața Lui, iar cel de deasupra potirului amintește giulgiul în 
care i-a fost înfăşurat trupul (loan 20, 6, 7)5%, în timp ce «aerul», care 
se întinde peste cele două sfinte vase, înseamnă piatra pusă pentru 
închiderea mormântului 5%. Tămâia întrebuințată la cădire în acest 
moment, şi anume după aşezarea 'acoperământului cel mare peste sfin- 
tele vase, reprezintă aromatele întrebuințate de Iosif şi Nicodim la 
ungerea sfântului trup al Domnului înainte de punerea în mormânt 4%. 
Închiderea sfintelor uși la încheierea Vohodului mare “aminteşte pe- 
cetluirea mormântului şi întărirea lui cu paznici de către căpeteniile 
religioase ale iudeilor. Pecetea aplicată pe mormânt este simbolizată, 
după unii comentatori, prin steluța sau asteriscul rămas pe Sfântul 
Disc, după ridicarea acoperământului săuW!, iar coborârea perdelei 
aminteşte coborârea tainică a lui Hristos la iad, cu sufletul şi dum- 
nezeirea, pentru eliberarea celor drepți 502. 


Acţiunea simbolică este completată prin citirea celor trei tropare 40% 
menționate înainte în ceremonialul Intrării celei mari. În cel dintâi 
dintre ele se descrie lucrarea însăşi a coborârii trupului Domnului de 
pe cruce, îndeplinirea datinilor iudaice de înmormântare şi îngroparea 
Lui de către Iosif («Iosif cel cu bun chip, de pe lemn luând preacurat 
trupul Tău, cu giulgiu curat înfăşurându-l...»). În cel de a! doilea se 
mărturiseşte atributul ubicuităţii şi nemărginirii divine a lui Iisus, 
Care, deşi ca om se afla cu trupul în mormânt, totuşi sufletul Său, 
despărțit de trup, a fost pururea unit cu Dumnezeirea, însoțind-o în iad 
de unde a eliberat pe cei drepţi, conducîndu-i în rai, El fiind în acelaşi 
timp impreună cu Tatăl şi cu Duhul pe scaunul slavei %. («În mormânt 
cu trupul, în iad cu sufletul, ca un Dumnezeu...»). Ca atare, se recu- 
noaşte in cel de al treilea tropar că mormântul Domnului s-a arătat 
«purtător de viaţă» şi, astfel, «izvorul învierii noastre» 6%. 


598. SI. Gherman 1 al Constantinopolului, op. cil., P. G., XCVIII, col. 424 B; 
Prot. Grigore Mansvetov, op. cit., cap. 46, p. 69; Dr. Vasile Mitrofanovici și 
Dr. T. Tarnavschi, op. cit., p. 501, 

599. SI. Gherman 1 ai Constantinopolului, op. cit, P. G., XCVIII, col. 424 B. 

600. Ghenadie, fost episcop de Argeş, op. cil., p. 93; Dr. Vasile Mitrofanovici 
şi Dr. T. Tarnavschi, op. cit., p. 501. 

601. Scr:soarea sinodală către Nicon al Moscovei (1655), la K. Delikanis, 
0p. cit., p. 49. 

602. Prot. Grigore Mansvetov, op. cil., $ 48, p. 72. 

603. Înainte de a se ajunge la practicarea generală a acestor tropare, au 
existat preferințe locale în alegerea formulelor cu care era însoţită depunerea da- 
rurilor pe Slânta Masă. Astfel, în unele părţi, de exemplu, după ce darurile erau 
aşezate pe Sfânta Masă, preotul le acoperca şi tămâindu-le zicea: «Plinirea Duhului 
Siânt» (Ms. nr. 709 Bibl. din Patmos, an. 1260). 

604. Mărturisirea Ortodoxă, part. 1, răspuns la Întrebarea XLIX; Sf. loan 
Damaschin, Dogmatica, trad. rom. de Pr. D. Fecioru în colecţia «lzvoarele Ortodo- 
xiei», Bucureşti, 1938, cart. III, cap. XXVII, p. 228—229. 

605. În locul acestor două tropare din urmă, unele ediţii greceşti ca. de 
exemplu, cele de Atena, 1912, 1924, şi lerotclestikon-ul din 1948 al mitropolitului 
Hrisostom de Filipi şi Neapolis folosesc troparele: a) «Mironosiţelor femei, îngerul 
care sta lângă mormânt a strigat: mirurile se cuvin morților, dar Hristos s-a arătat 

Versetele 19 și 20 ale Psalmului 50 («Fă bine, Doamne, întru bună- 
tatea Ta Sionului şi să se zidească zidurile lerusalimului. Atunci vei 
binevoi jertfa dreptăţii şi arderile de tot..»), pe care preotul le recită 
după aceste tropare, şi anume în timp ce tămâiază cinstitele daruri, 
după acoperirea lor cu «aerul», reprezintă o rugăciune în termeni ale- 
gorici, în care liturghisitorul se roagă pentru întărirea noului Sion, care 
este Biserica Mântuitorului, la temelia căreia stă Jertfa Sa, precum şi 
pentru «păstorii ei şi învățătorii dreptei credinţe» 5%, ca unii care sunt 
puşi să o apere. Stihul 20 se referă ia Jertfa nesângeroasă din cultul 
Bisericii, care este bineplăcută lui Dumnezeu, întrucât ea reprezintă şi 
reproduce Jertfa lui Hristos, care este jertfa dreptăţii, despre care se 
vorbeşte în profeţiile Vechiului Testament 607. 

Odată terminat şirul acţiunilor simbolice din ritualul Intrării celei 
mari, liturghisitorii îşi solicită reciproc rugăciuni unul pentru altul, 
într-un dialog tainic, deschis de cel mai mare îni rang ierarhic, în chip 
obişnuit preotul, aşa cum s-a arătat mai înainte la descrierea ceremo- 
nialului. Acest apel, însoţit din partea fiecăruia de înclinarea capului 
către celălalt, are caracterul unui act de umilință pioasă, căci el repre- 
zintă de fapt o mărturisire indirectă 4% că vrednicia lor personală, indi- 
ferent de nivelul ei, nu poate egala sublimitatea slujbei pe care o au de 
îndeplinit. De aceea, îşi unesc cu toţii rugăciunile, pentru ca «Duhul 
Stânt să vină peste dânşii şi puterea Celui Preainalt să îi umbrească». 

Explicarea expusă mai sus, cu privire la simbolismul Vohodului 
mare, are însă şi o a doua, paralelă. Am putea chiar spune că, în chip 
curent, intrarea cu cinstitele daruri este interpretată ca o reprezentare 
simbolică a intrării şi primirii triumfale a Domnului în Ierusalim, cu 
numai câteva zile înainte de Pastile iudeilor, de Patimile și de moartea 
Sa. Nu este greu de observat că această exegeză, asupra căreia se gă- 
sesc de acord Sfântul Gherman I al Constantinopolului 4 şi Nicolae 
Cabasila 510, se află în consonanţă cu finalul Imnului heruvic, ce se into- 
nează în cursul timpului al doilea al procesiunii («Ca pe Impăratul 
tuturor», pe Cel «înconjurat (âupvoepouuevov, escortat) în chip nevăzut 
de cetele îngereşti, să-L primim», cântând «Aliluia»). 

La drept vorbind, între aceste două variante de interpretare nu 
există nici o contradicţie, întrucât fiecare din ele este corespunzătoare 
cadrului mai extins ori numai parţial al evenimentului simbolizat în 


străin putrejunii...»; şi b) «Când Te-ai coborât la moarte Cela ce eşti viaţa cca 
fără de moarte...». De notat că ediţiile românești consună în această privință cu 
F. E. Brightman, op. cil., şi cu ediţia de Atena, 1927. 

606. Comparaţi cu zidurile în profeția lui Ieremia (1, 18), ca unii care sunt puși 
să o apere împotriva vrăjmaşilor ei (eretici): «...Eu te-am pus acum cetate întărilă, 
stâlp de îier şi zid de aramă în toată ţara aceasta». 

607. Prot. Grigore Mansvetov, op. cit., $ 48, p. 72 şi Dr. Vasile Mitrofanovici 
şi Dr. T. Tarnavschi, op. cut., p. 502. 

608. Simion, arhiepiscopul Tesalonicului, Explicare despre sfânta biserică (trad, 
rom., București, 1865, p. 262, col. 2), P. G., CLV, col. 729. 

609. Op. cit., P. G.. XCVIII, col. 420 D. 

610. Op. cit., cap. XXIV, col. 420 C. 

ceremonialul Intrării celei mari. Primirea triumfală a Mântuitorului în 
Ierusalim, cu ocazia intrării Lui pentru ultima oară în acest oraş, se 
încadrează în episodul istoric al Patimilor Sale, întrucât această demon- 
straţie entuziastă a mulţimii pentru profetul din Nazaret a ascuţit şi 
mai mult invidia și ura căpeteniilor religioase din Ierusalim, precipi- 
tând măsurile care au dus la suprimarea Lui. În timp ce prima inter- 
pretare îmbrățișează în obiectivul ei momentele dramatice ce au decurs 
în urma acestei ultime veniri a lui lisus în Ierusalim, cea de a doua va- 
riantă preferă să prindă in perspectiva comentariului său măreția mani- 
testării entuziasmului curat al celor mulţi pentru Mesia. Într-un tablou 
apar deci antecedentele, iar în celălalt, urmările sau consecinţele fap- 
tului. Simbolizarea intrării triumfale ar putea fi circumscrisă ca atare 
la partea procesiunii cu cinstitele daruri, din mijlocui naosului până 
în momentul intrării în altar, când corul ori credincioşii insoțesc acest 
timp al acţiunii cu intonarea părții finale a Heruvicului. Ambele exe- 
geze sunt, prin urmare, complementar exacte şi plauzibile. Ele repre- 
zintă cel mult variante, fără să fie insă divergente. 

Fără îndoială, acest simbolism, înfățișat în cele două variante, işi 
are sensul său logic în legătură cu Intrarea cea mare din Liturghiile 
Sfântului Vasile cel Mare şi Sfântului loan Gură de Aur. În Liturghia 
Darurilor mai înainte sfinţite însă, când darurile purtate în procesiune 
nu mai sunt simple simboluri, ci Sfinte Taine, adică însuşi Trupul şi 
Sângele euharistic al Domnului, înfăţişate ambele in Sfântul Agneţ 
deja sfinţit la o Liturghie anterioară, semnificaţiile de mai sus apar 
aci fără o aplicaţie temeinică. Căci așa precum mărturisesc liturghisi- 
torii înşişi în rugăciunea a doua pentru credincioşi din Liturghia celor 
mai înainte sfinţite, «iată Preacuratul Lui Trup și de viață Jăcătorul 
Lui Sânge, întru acest ceas intrând, va să se pună înainte pe această 
masă de taină, fiind înconjurate în chip nevăzut de mulţimea oștilor 
ingereşti», sau ca în rugăciunea ce se rostește în taină în aceeaşi Litur- 
ghie, după aşezarea Sfintelor Daruri pe Sfânta Masă: «Stăm inaintea 
Sfântului Tău Jertfelnic, ca înaintea scaunului de heruvimi, pe care 
odihneşte Unul-Născut Fiul Tău şi Dumnezeul nostru, prin înfricoșă- 
toarele Taine ce sunt puse înainte». Actualitatea simbolismului sau 
semnificaţiilor privitoare la momentele succesive ale Vohodului mare 
din cele două formulare principale ale Liturghiilor bizantine s-a epuizat 
deci în Liturghia precedentă, în care s-a făcut sfinţirea darurilor. In 
Liturghia celor mai înainte sfinţite, Intrarea cea mare are un sens curat 
sau exclusiv mistic, această procesiune putând să arate aci «venirea 
cea de apoi a lui Hristos..., la care va veni cu slavă multă», preoum se 
exprimă Simion, arhiepiscopul Tesalonicului, într-una din explicaţiile 
date în general Vohodului mare ff. 

Depunerea Sfintelor Taine pe Sfânta Masă are de fapt, în litur- 
ghia Darurilor mai inainte sfințite, o rațiune practică, şi anume în 


611. Simion, arhiepiscopul Tesalonicului, Explicare despre sfânta biserică, în 
“colecţia citată din traducerea română, p. 260, col. 1 şi p. 261, col. 1. 

vederea împărtășirii, care va urma îndată, deci mult mai curând decât 
în celelalte două Liturghii. Acest scop este confirmat limpede atât la 
sfârşitul rugăciunii a doua pentru credincioşi, cât şi la al celei care 
urmează după aşezarea lor pe prestol. În acest caz, acoperirea Sfintelor 
Taine cu sfântul «aer», precum şi închiderea sfintelor uşi şi a perdelei 
lor ar căpăta, după acelaşi Simion al Tesalonicului, de asemenea un 
sens curat mistic, analog rânduielii pentru ierarhiile îngereşti despre 
care vorbește Pseudo-Dionisie Areopagitul (Despre ierarhia cerească). 
Potrivit, adică, Legii divine, că ceea ce este superior se reflectă în 
ceea ce este inferior, fiecare din cetele îngerești participă la bogăția 
luminii divine prin intermediul ierarhiilor ce sunt mai aproape de 
Dumnezeu ; tot aşa şi în Biserică, se acoperă Sfintele Taine, pentru că 
nu se cuvine tuturor să le vadă, ci numai liturghisitorilor, prin care se: 
împărtăşesc de ele credincioşii 612. 

La cele două variante ermineutice, în legătură cu semnificația 
Vohodului cu cinstitele daruri, se adaugă însă o a treia, sugerată 
-— pare-se — de o analogie formală şi de aparatul exterior al ritualului.. 
Vohodul mare fiind, adică, în ordinea succesiunii, al doilea vohod în. 
Liturghie, Simion, arhiepiscopul Tesalonicului, consideră că acest «al 
doilea şi marele Vohod... arată a doua venire cu slavă a lui Hristos din 
cer. Pentru aceea se face acest Vohod cu multă ceată preoțească, pentru 
lumina acelei slave a Domnului, cu care va veni» 13. Formulele sau, 
mai precis, troparele cu care liturghisitorul însoţeşte punerea darurilor 
pe Sfânta Masă, vizează însă precum am văzut prea direct şi descriu 
absolut expres actele liturgice ce se îndeplinesc în amintirea punerii în 
mormânt a Domnului, aşa încât această a treia variantă ermineutică pri- 
vitoare la Intrarea cu cinstitele daruri nu găseşte nici un sprijin în ele- 
mentele acestei ceremonii din rânduiala celor două Liturghii principale 
ale ritului bizantin. Ea apare proprie, precum am văzut, numai pentru 
Vohodul din Liturghia Darurilor mai înainte sfințite. De altfel, însuşi 
Simion, arhiepiscopul Tesalonicului, face menţiune în treacăţ că «Voho- 
dul acesta (cel mare)... înseamnă şi îngroparea» Glf. 


f. Încheierea ritualului «Intrării celei mari». Rugăciunea punerii 
înainte pe Sfânta Masă și ectenia din timpul ei. — Sub aspectul practic, 
Vohodul cel mare are la baza sa necesitatea transportării darurilor de: 
la proscomidiar pe Sfânta Masă, care este altarul de jertfă. Depunerea 
aci reprezintă în cele două Liturghii principale ale Bisericilor Ortodoxe 
al doilea moment în acţiunea de oferire a darurilor. Primul moment a 
avut loc deja la proscomidiar, unde ele au fost pregătite spre a deveni 
daruri de jertfă. Acum ele sunt proaduse, adică oferite sau puse înaintea 
Domnului pe Sfânta Masă, având a deveni în curând Jertfă adevărată... 
Preotul le proaduce printr-o rugăciune pe care o rosteşte în taină, după 


612. Ibidem, p. 262, col. 2 

613. Simion, arhiepiscopul Tesalonicului, Despre Slânta Liturghie, cap. 98. 
şi Explicare despre siânia biserică, p. 260, col. 2 şi p. 261, col. 3. 

614. Idem, Explicare despre slânta biserică, p. 261, col. 2. 

aşezarea darurilor pe Sfânta Masă şi acoperirea lor cu sfântul «aer», 
rugăciune intitulată în Liturghier «Rugăciunea Proscomidiei», adică «a 
punerii înainte». Sub forma unei proaduceri sau oferiri pentru a doua 
oară, această rugăciune reprezintă aci urmele vechii practici a Bisericii 
de a se face proscomidia sau oferirea darurilor în prima parte a Litur- 
ghiei credincioşilor. 

Deşi textul ei este diferit în cele două Liturghii principale, fiind 
mai dezvoltat în cea a Sfântului Vasile cel Mare, care reproduce exact 
pe cel din Liturghia Sfântului Iacob, totuşi el este inspirat de aceleaşi 
idei în ambele formulare. În primul rând, această rugăciune apare 
preocupată de dorinţa liturghisitorilor de a se înfăţişa apți duhovniceşte, 
ca slujitori sau ca unii prin care va fi adusă Sfânta Jertfă. Pentru ca 
slujba lor să fie primită înaintea Domnului, liturghisitorii simt că este 
necesar şi că deci trebuie să se silească a-și câștiga o dispoziţie spiri- 
tuală asemenea aceleia de care au fost însufleţiţi Abel, Noe, Avraam şi 
Samuel în aducerea darurilor, jertfelor, arderilor de tot şi a celor de 
pace, precum şi Moise şi Aaron în preoţia lor (Sfântul Vasile cel Mare). 
«Ca unii ce sunt aproape de sfinţirea darurilor şi au să se atingă 
de întricoşătoarea Jerttă, se pregătesc pe ei înşişi şi se curățesc prin 
rugăciuni, pregătindu-se astfel pentru lucrarea sfântă» 615. Știind că 
fără ajutorul harului nimeni dintre muritori nu se poate considera apt 
pentru aceasta, ei se roagă lui Dumnezeu : «Fă-ne vrednici a-Ţi aduce 
Ție daruri şi jertfe duhovniceşti pentru păcatele noastre şi pentru cele 
din neştiinţă ale poporului», ca în formularul Liturghiei Sfântului loan 
Gură de Aur, sau : «Primeşte-ne pe noi care ne apropiem de Sfântul Tău 
Jertfelnic, după mulţimea milei Tale, ca să fim vrednici a-Ţi aduce 
această Jertiă duhovnicească şi fără de sânge», ca în formularul Sfân- 
tului Vasile cel Mare. În al doilea rând, rugăciunea punerii înainte 
după Vohodul cel mare constituie o formă de mijlocire pentru pri- 
mirea darurilor ce se aduc prin liturghisitori : «Precum ai primit de 
la Sfinţii Tăi Apostoli această slujbă adevărată, aşa primeşte şi din 
mâinile noastre, ale păcătoşilor, aceste daruri, întru bunătatea Ta, 
Doamne» (Liturghia Sfântului Vasile cel Mare), ori : «Şi ne învrednicește 
să aflăm har înaintea Ta, ca să fie bineprimită Jertfa noastră» (Litur- 
ghia Sfântului loan Gură de Aur). 

Fără îndoială — aşa precum s-a menționat mai înainte —, în per- 
spectiva acestei rugăciuni se distinge ca obiectiv Sfânta Jertfă euharis- 
tică. Propriu-vorbind însă nu pentru aceasta se roagă aci liturghisi- 
torul ; de altfel, principial vorbind, nici nu este nevoie să se roage 
pentru primirea ei, deoarece, fiind Jertfa Fiului, ea este bineprimită şi 
plăcută Tatălui, prin ea însăşi. În «Rugăciunea punerii înainte» după 
Vohodul cel mare, preotul se roagă deci pentru «aceste daruri puse 
înainte» (Sfântul Ioan Gură de Aur), pentru darurile pe care el le-a 
pus pe Sfânta Masă, din partea sa şi a comunităţii, o dată cu jertfele 
duhovniceşti, pentru ca la momentul cuvenit acestea toate să fie pri- 


615. Nicolae Cabasila, op. cit., cap. XXV, col. 420 D. 

mite («în sfântul şi cel mai presus de ceruri și duhovnicescul... jert- 
felnic»), prin prefacerea lor în Sfântul Trup şi Sânge al Domnului, 
căci EL este şi altar, şi jertfă, şi arhiereu, pururea mijlocitor în ceruri. 

«Dar (liturghisitorul) se pregăteşte nu numai pe sine, ci şi poporul 
ce este de faţă, făcându-l propriu pentru primirea harului» 6I6 : «Să se 
sălășluiască Duhul cel bun al harului Tău peste noi, peste aceste daruri 
puse înainte şi peste tot poporul Tău» (Liturghia Sfântului loan Gură 
de Aur). În Liturghia Darurilor mai înainte sfinţite, acestea găsindu-se 
deja sfinţite la o Liturghie precedentă, tema principală a rugăciunii 
după Vohodul cel mare este împăntăşirea în stare de curăţie atât a litur- 
ghisitorilor, cât şi a credincioşilor: «Sfințeşte sufletele şi trupurile 
noastre ale tuturor cu sfințire neştearsă, peniru ca, întru cuget curat, 
cu față neinfruntată şi cu inimă luminată iîmpărtășindu-ne cu aceste 
dumnezeieşti şi Sfinte Taine şi printr-insele vii făcându-ne, să ne unim 
cu Însuşi Hristosul Tău, adevăratul Dumnezeu al nostru». 

Dispoziţia sufletească a credincioşilor, în vederea Jertfei apropiate, 
este pregătită de fapt prin ectenia rostită de diacon, în timp ce preotul 
îşi face în taină rugăciunea punerii inainte. Îndeosebi sunt îndemnați să 
se roage lui Dumnezeu «pentru cinstitele daruri ce sunt puse înainte», 
şi anume «ca să le sfințească și ca, astfel, proaducerea noastră de la 
început (de la Proscomidie) să-şi atingă scopul» !. 

Aşa precum Imnul heruvic constituie o introducere în ritualul În- 
trării celei mari, tot aşa, la rândul ei, rugăciunea punerii înainte după 
acoperirea darurilor pe Sfânta Masă şi ectenia ce se rosteşte în timpul 
ei se pot considera ca încheiere a acestui ritual. În Liturghia Darurilor 
mai înainte sfințite însă, ectenia din acest moment corespunde ecteniei 
dinaintea înălţării şi iîrângerii Sfântului Agneţ, în vederea împăr- 
tăşirii. 


3. Simbolul credinţei 


a. Sărutarea păcii. b. Mărturisirea credinţei 


a. Sărutarea păcii. În Liturghia primelor veacuri, proaducerea 
darurilor era precedată de un act cu adânc sens duhovnicesc, pentru 
pregătirea spirituală a asistenței. Spiritul unei strânse legături de 
familie sau de corp al lui Hristos, schiţat deja prin reținerea în biserică 
numai a celor botezați, era sensibilizat acum prin sărutarea păcii, sau 
«sărutarea sfântă» (Rom. 16, 16 şi 1 Cor. 16, 20), ori «sărutarea dra- 
gostei» (| Petru 5, 14), cum este numită în textele Noului Testament. 
Ea se practica îndată după rugăciunile pentru credincioşi 618. La stri- 


616. Ibidem, col. 421 A. 
617. Ibidem, col. 421 B. 
618. Ct. Sf. lustin Martirul şi Filozoful, Apologia întâi, LXV, 2—3:; Constitu- 
țiile Apostolice, cart. VIII, cap. 12; Can. 19 al Sinod. din Laodiceea. Cf. şi Clement 
lexandrinul, Pedagogul, cart. 11, part. Il, col. 660 B — 66! A; Origen, Omilia X 
la Epistola către Romani, 3, P. G., XIV, col. 1282—1283. 

garea diaconului : «Salutaţi-vă unul pe altul cu sărutare sfântă», ca în 
Liturghia din cartea 8, ll a Constituţiilor Apostolice, ori «Primiţi-vă 
unul pe altul şi să ne sărutăm unul pe altul», ca în Liturghia ierusali- 
miteană a Sfântului Iacob 06!9, clericii sărutau pe episcop, iar laicii se 
sărutau între dânșii, bărbaţii cu bărbaţi şi femeile cu femei, sub supra- 
vegherea diaconilor 6%. Îşi relua apoi fiecare locul său, bărbaţii separați 
de femei, copiii ducându-se lângă amvon, desigur pentru cântarea răs- 
punsurilor scurte 42!, iar cei mai mici fiind ţinuţi de mamele lor 622. 

Până în acest moment era de presupus că se încheiase ieşirea cate- 
humenilor şi a penitenţilor. Se mai făcea ca ultim control o invitaţie 
«pentru ca nimeni din cei chemaţi, nimeni din ascultători... nimeni din 
cei ce cred altfel» 6% să nu rămână înăuntru. Uşile bisericii erau date 
în grija diaconilor şi a ipodiaconilor, nemaiavând nimeni voie să intre 
de acum înainte, nici chiar dintre credincioşi, ca să nu se tulbure rugă- 
ciunile pentru proaducerea darurilor de Jerttă 42%. Începeau îndată ope- 
rațiile manuale în vederea ei, precum şi celelalte acţiuni liturgice dez- 
voltate şi împărţite mai târziu între ritualul Proscomidiei, Intrarea cea 
mare şi depunerea darurilor pe Sfânta Masă. 

Fixarea momentului pentru sărutarea frățească înainte de aducerea 
darurilor a fost sugerată, desigur, de interpretarea cuvintelor Mântui- 
torului din Evanghelia după Matei (5, 23): «De-ţi vei aduce darul tău 
la altar şi acolo îţi vei aduce aminte că fratele tău are ceva asupra ta, 
lasă acolo darul tău şi mergi mai întâi de te împacă cu fratele tău şi 
atunci, venind, adu darul tău». «Sărutarea aceasta uneşte sufletele 
unele cu altele», precum explica Sfântul Chiril al Jerusalimului, «şi în- 
depărtează din suflete orice vrăjmăşie. Sărutarea aceasta este deci un 
semn al unirii sufletelor şi al izgonirii oricărei vrăjmăşii... Sărutarea 
este deci o împăcare ; pentru aceasta este sfântă» 65. «Ea este», precum 
observă Fericitul Augustin, «simbolul păcii : ceea ce mărturisesc buzele 
trebuie să treacă în conştiinţă, căci atunci când buzele tale se apropie 
de buzele fratelui tău s-ar putea ca inima ta să se depărteze de a 
lui» 6%. Sărutarea păcii constituie deci un act de împăcare, o mani- 
festare a iertării izvorâte din iubirea care animă în acea clipă inimile, 
pentru toţi semenii noştri. 

În rânduiala curentă a Liturghiei bizantine, după ecfonisul («Cu în- 
Gurările Unuia-Născut, Fiului Tău...») cu care se încheie ectenia şi ru- 
găciunea de proaducere a darurilor, preotul salută pe credincioşi zicând : 
«Pace vouă !» — o urare care înseamnă «să avem toți pace în cuget» 67. 


619. Cateheza V mistagogică, 3. 

620. Constituţiile Apostolice, cart. VIII, cap. 11. 

621. Silviae vel polius Aetheriae peregrinatio ad loca sancta, cap. XXIV. 
p. 29, ed. V. Heraeus, Heidelberg, 1929. 

622. Constituţiile Apostolice, cart. VIII, cap. 12. 

623. Ibidem, 

624. Ibidem, cart. VIII, cap. 11. 

625. Sf. Chiril al Ierusalimului, Cateheza V mistagogică, 3. 

626. Fer. Augustin, Sermo CCXXVII. 

627. Sf. Gherman 1 al Constantinopolului, op. cif., P. G., XCVIII, col. 425 A- 

În cursul diferitelor oficii religioase, liturghisitorii întrebuinţează de 
mai multe ori această expresie de salut ieratic şi mai ales de urare şi 
de îndemn faţă de credincioşi, având în principiu scopul de a trezi dis- 
poziţia sutletească a credincioşilor prezenţi şi a o face capabilă să pro- 
moveze la nivelul cerut de caracterul şi de natura momentului respectiv 
din acţiunea liturgică. Prin acest salut se pregătesc, am putea spune, 
premisele psihologice de care este condiţionată o sinceră şi adevărată 
«sărutare sfântă». Liturghisitorul vrea să spună adică: pace între toți, 
căci, așa precum remarcă Sfântul Joan Gură de Aur, «pacea deschide 
drumul iubirii unuia faţă de altul». Dacă ne aflăm în pace cu unii, iar 
cu alţii în vrajbă, nu avem nici un folos, căci armonia, ordinea şi înţe- 
legerea nu se pot stabili decât atunci când oamenii se găsesc în pace 
şi în bună înțelegere unii cu alţii 6%. 

Precum rezultă însă din condiția pusă de Mântuitorul în legătură cu 
aducerea darului la altar, pacea între toți sau pacea cu toți nu se reduce 
la cercul restrâns al asistenţilor de la sfânta slujbă, ci vizează sentimen- 
tele acestor credincioși şi față de ceilalți semeni ai lor în relaţiile din 
viața civilă. «A trăi în pace cu toţi semenii», cum îndeamnă Sfântul 
Apostol Pavel (Rom. 12, 18), este, fără îndoială, un lucru greu, întrucât 
pacea nu este consimţită şi din partea celor păcătoşi sau răi. Totuşi, 
chiar în acest caz, pacea sufletească nu este o stare imposibil de reali- 
zat pentru un creştin, deoarece, precum observă Sfântul Grigore cel 
Mare, «dacă noi purtăm dragoste în suflet pentru cei ce ne urăsc, chiar 
dacă aceia nu sunt în pace cu noi, suntem noi, fără îndoială, în pace cu 
ei» 6529, Pacea o ţinem cu adevărat, adică, urând numai greşelile celor 
păcătoşi, dar nu şi pe ei. Acesta şi este, de altlel, înţelesul îndemnului 
făcut de Sfântul Apostol Pavel : «Dacă este cu putință, atât cât aceasta 
depinde de voi, fiţi în pace cu toţi oamenii» (Rom. 12, 18). 

Urmând rânduiala serviciului Liturghiei, credincioşii întorc preotu- 
lui urarea de mai sus, răspunzând «Și duhului tău», arătându-și astfel 
dorința de a se găsi în unire nedespărțită cu liturghisitorul, trăind cu 
toţii în acelaşi duh al păcii 6%. O astfel de stare de pace a sufletelor, în 
care nimeni nu are nimic împotriva vreunui frate al său, constituie con- 
diția cea mai proprie pentru manifestarea concretă a sentimentelor de 
dragoste creştină. Ca atare, diaconul sau preotul, când nu este diacon, 
îndeamnă îndată cu glas solemn : «Să ne iubim unii pe alţii, ca într-un 
gând să mărturisim», adică să facem. dovada dragostei frățeşti. Pentru 
evitarea neorânduielilor însă, sărutarea păcii a fost restrânsă de tim- 
puriu numai la clerici, aşa cum este uzul până astăzi, când slujesc în 
sobor. Comuniunea dragostei, figurată prin actul simbolic al sărutării 
păcii, a fost înlocuită, aşadar, nu peste multă vreme, de comuniunea 
credinţei prin cuvânt, sub forma recitării Simbolului credinţei. În acest 


628. Sf. Ioan Gură de Aur, Omilia II! la Epistola către Coloseni, 4, P. G. 
LĂII, col. 332. 

629. Sf. Grigore cel Mare, Epistola II, cart. XI, P. L., LXXVII, col. 1121 A—B. 

630. Sf. Gherman 1 al Constantinopoluiui, op. cil. P. G., XCVIII, col. 425 B. 

scop, vechea formulă «Să ne iubim unii pe alţii» a primit o adaptare 
nouă prin adaosul : «ca într-un gând să mărturisim», înlesnindu-se astiel 
credincioşilor să se unească mai întâi prin mărturisirea persoanelor 
Sfintei Treimi, sub forma răspunsului : «Pe Tatăl, pe Fiul şi pe Sfântul 
Duh...». 

În timpul intonării acestui imn, preotul îşi afirmă iubirea sa faţă de 
Domnul, închinându-se mai întâi de trei ori înaintea Sfintei Mese şi ros- 
tind de fiecare dată versetul 1 din Psalmul 17: «lubi-Te-voi, Doamne, 
vârtutea mea ! Domnul este întărirea mea şi scăparea mea şi izbăvitorul 
meu» ; sărută apoi peste sfântul «aer» sfintele vase cu darurile prin care 
este simbolizat Mântuitorul, şi anume, în primul rând, Sfântul Disc şi 
după aceea Sfântul Potir, iar la sfârşit Sfânta Masă. Când Liturghia este 
săvârşită în sobor de preoţi și diaconi, urmează îndată sărutarea fră- 
țească între dânșii. Potrivit rânduielii din Liturghier, preoţii se sărută 
pe umeri, întâi pe cel drept şi apoi pe cel stâng, cel mai mare în rang 
întâmpinânad cu formula «Hristos în mijlocul nostru» pe cel ce vine la 
dânsul pentru sărutare, la care celălali răspunde : «Este şi va fi», după 
care cel dintâi încheie : «Totdeauna, acum şi pururea şi în vecii vecilor». 
Diaconii nu sărută darurile, ci numai semnul crucii de pe orarul lor, 
după care cei din altar împlinesc între ei sărutarea păcii, ca şi preoții. 

Precum s-a spus, sărutarea păcii nu se mai practică azi intre cre- 
dincioşi ; ei se unesc însă «într-un gând» prin mărturisirea comună a 
Treimii şi prin Acela din Treime, Care a luat Trup. Aducându-şi aminte 
că şi Hristos S-a adus jertfă pentru noi, în iubirea Lui pentru oameni, 
se cuvine ca și dânşii, atunci când aud invitația «să ne iubim unii pe 
alţii...», să se silească a simţi şi a nutri în inimă dragoste pentru toti, 
înlăturând orice undă de urăt3t. Căci, aşa precum remarcă Clement 
Alexandrinul, «dragostea nu se judecă după sărutare, ci după cuget... 
Nu întotdeauna sărutarea este tot una cu dragostea» 6. 


b. Mărturisirea credinţei. În pragul aducerii Jertfei euharistice, 
ceremonialul Sfintei Liturghii urmăreşte deci să promoveze pe o nouă 
treaptă dispoziţia religios-morală a participanţilor la oficiul ei, şi 
anume printr-un act simbolic de manifestare a iubirii reciproce şi 
printr-un act demonstrativ de mărturisire a dreptei credințe. Fără 
comuniunea dragostei şi a credinţei, trăite sincer în inimă şi dovedite 
prin fapte, ei nu pot fi «una» (loan 16, 1], 2], 22) şi nu pot intra în 
unitatea mistică a Trupului lui Hristos, prin împărtășire. 

Imnul «Pe Tatăl, pe Fiul şi pe Sfântul Duh...» se poate considera 
de fapt numai ca un moto rezumativ şi introductiv la mărturisirea com- 
pletă de credinţă, prin recitarea simbolului dogmatic, care este anun- 
țată de diacon prin strigarea : «Uşile, uşile! Cu înţelepciune să luăm 


631. Simion, arhiepiscopul Tesalonicului, Explicare despre siânta biserică, 
p, G., CLV, col. 732; în trad. rom. cit., p. 261, col. 2; 262 col. î. 
632. Clement Alexandrinul, Pedagogul, cart. Il, cap. îl. 

aminte !», când se deschide perdeaua sfintelor uşi 6%3. Odinioară, această 
propoziţie liturgică se va fi mărginit numai la prima ei parte («Uşile, 
uşile»), prin care, probabil, diaconii şi ipodiaconii de la uşi erau făcuţi 
atenți să ia măsuri pentru închiderea şi paza intrărilor în biserică. 
Partea finală, «Cu înţelepciune, să luăm aminte», reprezintă desigur o 
completare ceva mai târzie, pentru a face atenţi pe credincioşi asupra 
recitării Simbolului credinţei. Este deci un contrasens istoric explicarea 
aplicată de Nicolae Cabasila formulei de astăzi, şi anume că «preotul 
ne îndeamnă să deschidem toate uşile, adică gurile şi urechile noastre» 
învățăturii despre Dumnezeu, adevărata înţelepciune, cuprinsă în sim- 
bol, grăind-o şi ascultând-o necontenit, cu luare-aminte şi cu con- 
centrare 634, 

În vechime, Bisericile din Răsărit îşi aveau fiecare mărturisirea lor 
de credință. Aceasta nu găsea întrebuințare liturgică decât de câteva 
ori pe an, şi anume la Paşti, la Cincizecime şi la Epifanie sau Teofanie, 
adică la Naşterea și Botezul Domnului, când catehumenii trebuiau să o 
rostească cu ocazia botezului lor. Recitarea regulată a Simbolului de 
credinţă în Liturghie a fost inaugurată mai întâi în Antiohia, de patri- 
arhul monofizit Petru Gnafevs (Fullon), spre finele veacului al V-lea 
(471). Obiceiul acesta de a se recita la fiecare Liturghie mărturisirea 
de credință niceoconstantinopolitană s-a generalizat în întreaga Biserică 
Bizantină, în veacul următor, şi anume în urma hotărârii patriarhului 
constantinopolitan Timotei (512—518) 635, reprezentând semnul de recu- 
noaştere al creştinilor ortodocși. Propriu-zis deci Crezul nu este o piesă 
primitivă în Liturghie. Deşi Crezul nu cuprinde nici o menţiune expresă 
referitoare la Sfânta Jertfă euharistică, nu se poate spune totuşi că el 
este străin sau fără vreun fel de legătură cu ritualul ei. Căci se poate 
lesne observa că în centrul Simbolului de credinţă stau articole în care 
mărturisim opera Sfintei Treimi pentru mântuirea noastră, Care, din 
nesfârşita Sa iubire de oameni, a trimis pe Unicul Fiu al Tatălui ceresc 
spre a ne răscumpăra şi a ne împăca cu Dumnezeu, împărtăşirea noastră 
de roadele mântuirii îndeplinindu-se sub acţiunea Sfântului Duh. În 
parte, unele amănunte ce au urmat după Jertfa Domnului sunt chiar 
simbolizate prin acţiunea ce se desfăşoară în altar, în timp ce se rosteşte 
mărturisirea de credinţă. Astfel, preotul ridicând «aerul» de pe sfintele 
daruri, îl clatină deasupra lor, simbolizând prin aceasta cutremurul ce 
s-a petrecut la învierea Domnului, când îngerul a ridicat piatra de pe 
mormânt 5%, De aceea, după articolul al cincilea al Simbolului («Și a 


633. Retragerea dverei (perdelei) în acest moment simbolizează deschiderea 
mormântului la Învierea Domnului, cutremurul şi fuga paznicilor. Cf. Scrisoarea 
sinodală, către Nicodim al Moscovei (1655), la K. Delikanis, op. cil., p. 50. 


634. Nicolae Cabasila, op. cil., cap. XXVI, col. 421 D. 
635. Teodor Leclorul, Istoria bisericească, II, nr. 32, P. G., LXXXVI, col. 201 A. 
636. Ghenadie, fost episcop de Argeş, op. cit., p. 95. 

inviat din morți a treia zi...») încetează clătinarea «aerului», care este 
întocmit şi pus de o parte 6%, 

Recitarea Simbolului reprezintă deci încă un moment de concen- 
trată meditaţie şi de pietate adâncă în legătură cu actul mântuirii noas- 
tre, care va fi actualizat imediat în ritualul Sfintei Jentfe. Deşi de fapt 
Simbolul credinţei rezumă în genera! punctele esenţiale ale credinței 
creștine-ortodoxe, referitoare la fiecare din persoanele Sfintei Treimi, 
la Biserică, la Sfintele Taine (botez) şi la viaţa viitoare, totuşi nu este 
greu să se observe că, aşa precum sublinia Sfântul Gherman 1 al Con- 
stantinopolului, «s-a orânduit să se spună dumnezeiescul Simbol al cre- 
dinţei ortodoxe ca din el să cunoască toți că Unul din Sfânta Treime, 
Fiul, cel Unic-Născut şi Cuvântul Tatălui celui fără de început, S-a făcut 
om pentru mântuirea noastră, întrupându-Se din Sfânta Fecioară, răstig- 
nindu-Se, îngropându-Se şi înviind... Noi mărturisim că El a îndurat 
suferințele în ceea ce priveşte trupul, dar că Dumnezeirea S-a păstrat 
în afară de suferinţă. În acelaşi timp (mărturisirea credinţei a fost rân- 
duită) ca, prin pronunțarea acestui dumnezeiesc simbol, cei neştiutori 
şi neînvăţaţi să cunoască de-a pururea cele ce s-au dat pe faţă ale 
tainei credinţei, care nu sunt interzise urechilor noastre» 538. 

Intercalarea Simbolului de credinţă în Liturghie nu contravenea de 
altfel în nici un fel spiritului ei. Mărturisirea credinţei religioase creş- 
tine prin formulele dogmatice în Simbol este, desigur, un act de cult, 
prin recunoaşterea solemnă a existenței lui Dumnezeu, a însuşirilor şi 
a operei Lui. În acest sens accentua Sfântul Chiril a! Ierusalimului că 
«felul cinstirii lui Dumnezeu constă din aceste două lucruri: dogme 
pioase (Boypăzwv evoefăv ) şi fapte bune» 5, 

Fără îndoială, Crezul nu este o compoziţie poetică în felul rugă- 
ciunilor şi al imnelor destinate prin natura lor a fi cântate în slujba di- 
vină, ci o mărturisire a convingerilor religioase ale Bisericii, stabilite în 
formule dogmatice, menite a fi declarate sau a fi afirmate oarecum de- 
monstrativ. De aceea, pentru forma de rostire a Simbolului de credinţă, 
este proprie cursivitatea obişnuită a vorbirii solemne, iar nu cântarea, 


637. Liturghierul, ed. Bucureşti, 1956, şi ediţiile de limbă greacă, Atena și 
Ierusalim. Când Liturghia este oficiată de arhiereu, acesta stă cu capul plecat pe 
Sfânta Masă, în timp ce preoţii clatină «aerul» peste dânsul, ridicându-se apoi, după 
ce această acţiune a încetat; arhiereul închipuie astiel că el moare cu Hristos şi 
înviază împreună cu El. (Vezilocul din K. Delikanis, indicat mai sus în nota nr. 633, 
precum şi Prot. Alexandru Svirelin, Despre Sfânta Liturghie..., pai. 54, p. 150). 
După alţi exegetți, ridicarea sfântului «aer» de peste sfintele Daruri şi rămânerea 
lor neacoperite înseamnă că toate cele ce se referă la lisus trebuie să se mărtu- 
Tisească acum lămurit, ca înaintea Lui însuşi. (Cf. Simion, arhiepiscopul Tesalonicu- 
lui, Explicare despre slânta biserică, P. G., CLV, col. 732, iar în trad. rom. cit. 
p. 263, col. 1; P. Lebedev, op. şi loc. cit.; Dr. Vasile Mitrofanovici şi Dr. T. Tar- 
navschi, op. cit., p. 508; Badea Cireşeanu, Tezaurul liturgic, part. III, p. 197). 

638. Sf. Gherman 1 al Constantinopolului, op. cit., P. G., XCVIII, col. 425 C—D. 

639. Sf. Chiril al Ierusalimului, Cateheza IV, 2, P. G., XXXIII, col. 456. Po- 
trivit sensului pe care îl căpătase adjectivul edoe6ns, es, în Biserica veacului al 
fe traducerea expresiei citate ar fi mai corespunzătoare sub forma: «...dogme 
ortodoxe». 

cum se stabilise practica în Biserica Apuseană din evul mediu şi cum 
se încearcă pe alocuri şi de unele coruri din bisericile noastre. Regu- 
lile din Liturghierul Bisericii Ortodoxe prescriu insă ca slujitorii să 
rostească în sine Crezul în acelaşi timp cu credincioşii, găsindu-se ast- 
fel uniți «într-un gând» cu comunitatea, aşa cum a răsunat mai înainte 
strigarea diaconului. Idealul este deci ca credincioşii să-l rostească în 
comun, cu voce tare, ca odinioară 640, aşa cum se practică încă în unele 
Biserici Ortodoxe naţionale. Pe lângă satisfacerea unui interes catehe- 
tic, se realizează astfel şi comuniunea prin cuvânt a asistenţilor ua 
Sfânta Liturghie. 


4. Anafora sau ritualul Siintei Jertie euharistice 


a. Dialogul dinaintea  Anaiorei euharistice. b. Câteva consideraţii 

generale asupra Rugăciunii analorei. c. Marea Rugăciune euharistică. 

d. Anamneza. e. Epicleza. f. Rugăciunea diplicelor sau a pomenirilor 
de la Siânta Jertfă euharistică. 


a. Dialogul dinaintea Anaiorei euharistice. a) Anunţarea Sfintei 
Jertfe. — Prima parte a Liturghiei credincioşilor se poate considera în- 
cheiată prin recitarea Simbolului credinţei. A doua parte a acestei Li- 
turghii o formează ritualul pentru aducerea Sfintei Jertfe euharistice, 
sau anafora (ăvapopă = ridicare, înălţare, ofrandă, jerttă) %!. Ea repre- 
zintă punctul culminant al Liturghiei creştine, deoarece în cursul aces- 
tui ritual se atinge obiectul (ză Epyov) către care tinde întreaga slujbă, 
şi anume «prefacerea darurilor în dumnezeiescul Trup şi Sânge» 52, rea- 
lizându-se în acelaşi timp şi scopul (mo hoc, 6 oxox6s) Liturghiei, care 
este «slăvirea lui Dumnezeu» şi «sfinţirea credincioşilor»» 63, 


640. A fost într-adevăr o veche şi, pe cât se pare, o neintreruptă tradiție ca 
Simbolul de credinţă să fie rostit de toţi credincioşii în ucelaşi timp. Astfel, Sf. 
Maxim Mărturisitorul ne informează că în veacul al Vil-lea mărturisirea Simboiului 
credinţei era lăcută de toți (op. cit., cap. XVIII, P. G., XCI, col. 696). Nu mai 
puțin, Nicolae Cabasila, în veacul al XIV-lea, afirmă că «preotul îndeamnă ca loți 
să spună cele ce au învăţat să creadă despre Dumnezeu... far ei spun tarc întreaga 
mărturisire, care e Simbolul credinței, (op. cit., cap. XXVI, col. 421 C—D). 

641. De la verbul avavipo, ăvapipetv — ridic, înalt, aduc jertfă. În legătură cu 
săvârşirea Sfintei Euharistii, acest verb se întrebuința pentru a desemna acţiunea 
liturghisitorului, care îndeplineşte oficiul rugăciunii anaforei: «Dacă vine un epis- 
cop..., să-i zici să săvăârşească și Euharistia (za! ziy ebaproriay ăvoiaa!) şi, dacă 
din respect către tine, ca un înțelept păstrându-ţi cinstea aceasta, nu va voi să 
săvârşească analora (un Bihm ăvevițxa:), sileşte-l ca cel puţin binecuvâniarea po- 
porului să o facă el». Constiluţiile Apostolice, cart. II, cap. 58 (textul în 
F. E. Brightman, Liturgies eastern and western, Oxford, 1896, p. 29, 7—8). «Se nu- 
meşte ăvagapă, pentru că se înalță Jerttă lui Dumnezeu» (Anastasie Sinaitul A6yas 
zepi mis aiac ovvaţeus, P. G., LXXXIX, col. 833 C). In traducere latină îi co- 
respunde aproape exact termenul oblatio (ci. Ad. Fortesque, La messe, trad. din 
limba engleză de A. Boudinhon, Paris, 1921, p. 426, n. 2), sau illatio (S. Salaville, 
op. cil., vol. II, part. 2, Paris, 1942, p. 9). 

642. Nicolae Cabasila, op. cil., cap. I, col. 368 A. 

643. Ibidem; cf. şi cap. XXIII, col. 417 D; cap. XLVI, col. 468 A. 

Sosirea momentului pentru aducerea Sfintei Jertfe este semnalată 
de diacon sau de preot, când liturghiseşte singur, imediat după Simbo- 
lul credinţei, printr-o frază rostită solemn şi cu sublinieri impresio- 
nante : «Să stăm bine, să stăm cu frică, să luăm aminte: Sfânta Jertţă 
în pace a o aduce !». În vechime (inainte de veacul al IX-lea), la auzi- 
rea acestei strigări era obiceiul ca preotul să marcheze începutul ritua- 
luiui Sfintei Jertfe prin ridicarea «aerului» de pe disc și potir 6%, 

Prevenirea credincioşilor de către diacon despre sosirea momen- 
tului pentru aducerea Sfintei Jertfe pare a fi făcut parte chiar din rân- 
duiala Liturghiei primare, deși textul formulei nu se desprinde destul 
de clar din documente. În redactarea actuală însă această strigare nu 
poate fi decât o altă stilizare a textului următor din Constituţiile Apos- 
tolice : «Drepţi către Domnul. Cu frică şi cu cutremur să stăm, ca să 
aducem Sfânta Jertfă» %5, În această colecţie, textul în cauză se găseşte 
aşezat înaintea Proscomidiei, ceea ce nu este de mirare, dată fiind în 
Liturghia veche scurtimea intervalului dintre acest moment şi începutul 
rugăciunii pentru însăşi Jertfa propriu-zisă. În simplitatea de atunci a 
ritualului Proscomidiei, aceasta se reducea la depunerea pe Sfânta Masă, 
adică la oferirea, printr-o rugăciune, a darurilor aduse episcopului sau 
preoului de către diaconi. Înainte de epoca introducerii Simbolului cre- 
dinţei în Liturghie, Proscomidia apărea astfel integrată în ritualul Sfin- 
tei Jertfe, ca un articol preliminar al ei, aşa încât rostirea strigării men- 
ționate mai sus, înainte de prezentarea darurilor de către diacon la 
altar, se referea la ritualul integral al jertfei, întrucât momentele ei se 
succedau în continuare. 

În tot cazul, forma actuală a acestei fraze liturgice s-a cristalizat 
destul de timpuriu, de vreme ce Sfântul Ioan Gură de Aur o cunoştea. 
Referindu-se la ea incidental!, în cursul unei omilii, el menţionează ex- 
pres numai partea de la începutul textului formulei. Sub o formă para- 
îrazată apare însă şi partea a doua, în explicarea pe care o dă în cursul 
cuvântării, şi anume că a sta bine, aşa cum ne îndeamnă diaconul, în- 
seamnă a sta «cu frică şi cu cutremur» 6/6, 

Codicele Barberini 336 o înscrie de asemenea tot sub forma abre- 
viată : «Să stăm bine» (Ecâvsev xahâc), pentru că se mărginea probabil 
la simpla indicație a unui text din rolul diaconului, pentru care în chip 
obişnuit existau codice aparte. În disertaţia sa asupra Sfintei Liturghii, 
Anastasie Sinaitul (activ 640—700) o întrebuințase deja în redactarea 
pe care o avea în Liturghia de atunci: «Să stăm bine, să stăm cu frică, 
să luăm aminte la Sfânta Jertţă» (Snouev xadâs, orăpev pueză poBov, mpăoxulev 


644. CE. versiunea latină a lui Leon Thuscus. Vezi Dom Placide de Meester, 
Guenose, sources..., p. 95. 

645. "'Opdoi pb IKiprov uenă p5fov rai zpopov Eorâret bhev mpoatipeiy, Const. Apost. 
cart. VIII. cap. 12. J. Quasten, Monumenia eucharistica et liturgica vetustissima, 
pars. IV (Florilegium patristicum, fasciculus VII), p. 212—234. 

646. Sf. loan Gură de Aur, Omilia IV contra anomeilor; despre necuprinsa 
natură a lui Dumnezeu, 5, P. G., XLVIII, col. 734. 

<3 ăia ăvaqopă) %7, aşa precum o aflăm și în Comentariul liturgic al lui 
Teodor de Andida (veacurile al XII-lea şi al XIII-lea) %5. Un codice din 
veacul al XII-lea ne-o înfăţişează completată şi cu partea de la urmă: 
«în pace aducând-o» (... Ev sipljvn mpoagtpovzes) bi, 

Prin această formulă, stilizată în termeni vibranţi, se recomandă 
întregii asistenţe la Sfânta Liturghie să se concentreze cu toată fiinţa 
asupra momentului celui mai sublim, reprezentat de aducerea Jertiei 
euharistice. «Momentul este grav şi solemn, zicea Sfântul loan Gură de 
Aur. lată deci pentru ce ni se cere să stăm bine», adică frumos sau plini 
de cuviinţă, «precum se cuvine oamenilor să stea înaintea lui Dum- 
nezeu, cu teamă şi cu cutremur», adică stăpâniţi de o emoție sfântă ; «cu 
minte trează şi cu luare-aminte», iar nu cu gândurile risipite la cele ale 
vieţii de aici, ori angajaţi în conversații. O jertfă adevărată este numai 
aceea care este adusă de un suflet pe deplin pacifioat prin reducerea la 
tăcere a vieţii inferioare şi pământeşti a simţurilor, căci numai astfel 
«putem înfățişa lui Dumnezeu suflete pure şi drepte», precum sublinia 
acest Sfânt Părinte. «Acesta este, zice el, sensul adevărat al acestei 
strigări în slujba bisericească. Nu este vorta de corp, ci de suflet: 
acesta trebuie să se înalțe» 65, 


Varianta «...să luăm aminte la Sfânta Jertfă» pare a sugera lui Teo- 
dor de Andida un comentariu prin analogie cu epopteia îi, care repre- 
zenta gradul cel mai înalt pentru iniţiații misterelor eleusine. "'Avaopă 
este pentru el Exo, adică «luarea-aminte (vederea sau privirea cu 
mintea) la prototipurile simbolurilor prin care se săvârşeşte slujba Sfin- 
tei Jertfe» 652. Sau, mai lămurit, anafora este o ridicare cu gândul la 
înseşi evenimentele istorice din epoca mântuirii (prinderea, Patimile, 
răstignirea, înmormântarea Mântuitorului etc.), pe care le reprezentăm 
și le actualizăm în timpul anaforei, cu ajutorul simbolurilor. 

Prin cuvintele «Să luăm aminte la Sfânta Anaforă (Jertfă)», diaconul 
cere aşadar adunării credincioșilor să aducă şi să înfăţişeze o subiec- 
tivitate religioasă pregătită prin reprezentarea şi contemplarea în minte 
a Jertfei de pe Cruce. «Cutremuraţi și vărsând lacrimi, ca și cum am 
vedea pe Dumnezeu-Omul pătimind, aşa să stăm cu atenţie şi cu linişte 
desăvârşită, zice același Teodor de Andida, pentru ca, în pace şi fără 
nici o tulburare cu gânduri pământeşti, aceste (stări sufleteşti) aducân- 
du-le sau înălțându-le ca jertfă (rada mpooptpovzes î) &vaptpovzes), să ne 
învrednicim a vedea dumnezeiasca Lui înviere şi printr-însa de bucurie 
să ne umplem ; dar mai vârtos cei care, găsindu-se în stare de vrednicie 
în acest dumnezeiesc moment, se împărtăşesc cu Trupul (Domnului) ; 
căci aceştia şi pătimesc împreună cu El şi împreună cu E] fiind îngropaţi, 


647. Anastasie Sinaitul, op. cit., P. G., LXXXIX, col. 836 D—837 A. 

648. Teodor de Andida, Ilpofeupia zeqaharodns, cap. 19, P. G., CXL, col. 
114 C-—D. 

649. Codex E. M. 6 Karlsruhe, la R. Engdahl, op. cit., p. 23 și 63. 

650. Sf. loan Gură de Aur, loc. cit., în nota nr, 646. 

651. Epopteia, luarea aminte la mistere sau privirea lor cu ochii. 

652. Tis ît î avapopă; 'H mpăc ză rpurâsuna zbv GehovpEvuy ouuBihov Ezotbis 5modTv. 

înviază împreună cu El» 633. Asupra aceluiaşi gen de jertfă în acest 
moment sunt de acord cei mai autorizați dintre comentatorii Sfintei Li- 
turghii. Astfel, Anastasie Sinaitul subliniază în acest loc: «Staţi cu 
frică în înfricoșătorul ceas al Anaforei (Jertfei), căci cu acea dispo- 
ziție şi cu acel cuget, cu care se înfățișează fiecare din voi în acel ceas, 
cu acelaşi şi jertfeşte Stăpânului» 63%, 

Răspunsul poporului : «Mila păcii, jertfa laudei» este de asemenea 
o practică liturgică din epoca patristică. Uneori însă termenii expresiei 
apar la nominativ, având caracterul unei indicaţii asupra unei simple 
enumerări. Astfel, în unele manuscrise, ca de exemplu în Codicele Bar- 
berini 336, formula este redată abreviat, şi anume simplificată la partea 
întâi a răspunsului : « EAeoc eipn+m> (milă, pace) 65, iar în altele, ca in- 
scripţia mai târzie de pe Dipticul lui Clementinus (veacul al VI-lea), ea 
apare complet: «Eos stpiym 9voia aivtosus» (milă, pace, jertfă de 
laudă) 65%. Întregită, această frază eliptică reprezenta aşadar următorul 
răspuns din partea credincioşilor: (Jertia noastră este: Milă, pace, 
jertfă de laudă. 

În consonanţă însă cu logica contextului liturgic, cazul acuzativ 
apare singurul propriu pentru forma acestor substantive cu funcţie de 
complemente directe, ea fiind cerută de verbul «a aduce» din strigarea 
de îndemn a diaconului. Într-adevăr, cel mai vechi manuscris grec al 
Liturghiei Sfântului Iacob (veacurile al VIII-lea şi al IX-lea) 657 şi cel mai 
vechi manuscris siriac al aceleiaşi Liturghii 6% au "Eheoc — acuzativ 
neutru — eipvmy, Yvaiav aisEoews, spre deosebire de alte manuscrise 
greceşti, unde se întâlneşte forma Eveov eipi+ms, poate sub influenţa 
Liturghiei Sfântului loan Gură de Aur. De asemenea, într-un manu- 
scris liturgic din veacul al XII-lea 40 citim următoarea indicație după 
strigarea diaconului : 

"O upos ai 6 as. 

"Edeov, e!phnv, Yuaiav aiveaeus. 


653. Teodor de Andida, op. şi loc. cil. 

654. Anastasie Sinaitul, op. şi loc. cit. 

655. F. E. Brightman, op. cit., p. 321. 

656. Vezi reproducerea în «Dictionnaire d'Archeologie chrâtienne et de li- 
“urgie», î. 1V, part. 1, col. 1090, la art. Diptyque, de Dom F. Cabrol. Sub aceeaşi 
formă apare răspunsul credincioşilor şi în traducerea latină a Liturghiei copte, 
atribuită Sfântului Vasile. Vezi Eus. Renaudot, Liturgiarum orientalium coilectio, 
ed. sec., Fr. a M., 1847, p. 13: «Populus: Misericordia, pax et sacrilicium laudis». 

657. Vaticanus graecus 2282. 

658. Br. Mus,, 256. Ada. 14, 523. 

659. Dom B.-Ch. Mercier, La liturgie de Saint Jacques, ed. critique du texte 
grec avec traduction latine, Paris, 1946, p. 20/134, iar textul grec al m-sului la 
p. 82/196. În R. Graftin, Patrologia orientalis, t. XXVI, fasc. 2. 

660. Codex E. M. 6 din biblioteca de la Karlsruhe a curţii Marelui Ducat de 
Baden. Vezi Richard Engdahl!, Beiirăge zur Kenninis der byzantinischen Liturgie. 
Texte und Sludien (Berlin, 1908), p. 23 şi 63. 

Întregind acum forma eliptică a frazei, răspunsul credincioşilor se 
înfăţişează astfel : 

«(Aducem) milă, pace, jertfă de laudă» %1. 

Înţelesul acestui răspuns al poporului, clar prin el însuşi sub aceas- 
tă formă, se găseşte subliniat în chip expres în comentariul liturgic al 
lui Teodor, episcop de Andida (veacul al XII-lea). «Arhiereul», zicea el, 
«îi sfătuieşte (pe credincioşi) să aibă sus inimile şi tot cugetul. Iar cre- 
dincioșii, după ce zic aceasta, făgăduiesc să aducă mai întâi milă, apoi 
pace, ca (sic) jertfă de laudă» 42. Cu această interpretare se găseşte de 
acord şi comentariul liturgic al lui Nicolae Cabasila (veacul al XIV-lea) : 
«Credincioşii răspund : aducem... pacea însăși ca dar...; ...milă aducem... 
Dar (aducem, continuă poporul) și jertfă de laudă» 463. 

Interpretarea exactă a acestei formule este condiţionată de resta- 
bilirea textului corect. Lipsa de precizie în forma ei abreviată în unele 
manuscrise a contribuit desigur la apariţia în corpul textului a variantei 
flexionare «(mila) păcii», atunci când răspunsul credincioşilor a început 
să fie înscris întreg în codice. Mai mult, în unele codice mai noi (veacu- 
rile al XIII-lea şi al XIV-lea) şi chiar în unele colecţii liturgice, în 
unele traduceri şi ediții ştiinţifice ale Liturghiei şi în unele comentarii 
mai vechi şi mai noi apare chiar transcrierea Earos eipi+ns (oleum pacis, 
das Ol des Friedens, untdelemnul păcii), în loc de lecţiunea corectă 
Ehzo6 eipivns (mila păcii) 6%. Acestei situaţii îi este de atribuit, prin 
urmare, atât obscuritatea de sens a acestui răspuns, în forma lui cu- 
rentă din textul actual al Liturghiei, cât şi exegeza forțată din unele 
comentarii liturgice. Este clar însă că, după comuniunea în dragoste de- 
monstrată prin sărutarea păcii şi după unirea «într-un gând» prin măr- 
1urisirea aceloraşi formule de credinţă, răspunsul credincioşilor : «Adu- 
cem) milă, pace, jertfă de laudă» este singurul firesc. Prin înşişi ter- 
menii acestui răspuns, credincioşii îşi determină competenţa lor litur- 
gică în legătură cu anafora, corespunzător locului sau treptei lor în 
Biserica lui Hristos. Ei mărturisesc astfel că ceea ce este în căderea lor 
să aducă în acest moment pentru Sfânta Jertiă este mila de aproapele 
şi pacea cu el sau, cu un cuvânt, «îmblânzirea inimilor» 65, care sunt 
toate:roade ale iubirii şi se poate chiar zice forme ale ei. Ele sunt jertfe 
în sens figurat, şi anume jertfe spirituale, căci se nasc în inimi prin 
nimicirea patimilor (ura, invidia etc.), deci prin mortificarea naturii de- 
căzute, spre a lăsa să se dezvolte în noi viața cerească, prin lucrarea 
harului divin. 


661. Aceeaşi situaţie ne-o prezintă și traducerea latină a Liturghiei siriace 
a Sfântului Vasile: «Populus: Misericordiam et pacem, ac sacrilicium et graliarum 
aclionem>. Vezi Eus. Renaudot, op. cil. t. II, p. 545. 

662. Teodor de Andida, op. cit., P. G., CXL, col. 44 A: „Oi atoroi b£, zobzui 
deţonEvov, Exayridovrat apospipetv zpârov piv theov, eiza eiplvIv ds i dle aivEcet>. 

663. Nicolae Cabasila, op. cit., P. G., CL, col. 421 A—D. 

664. Mai pe larg, vezi lucrarea noastră Mila păcii, jertla laudei, București, 
1940, extras din «Studii teologice», an. VIII (1940), vol. 1 

665. Ianovski Gogol, op. cut., p. 42. 

Caracterul de jertfă subiectivă este confirmat în chip expres mai 
ales de a doua parte a răspunsului din partea credincioşilor : «(Aducem) 
jertfă de laudă», sub forma imnelor pe care le vor intona spre slava lui 
Dumnezeu, în timp ce preotul va înălța rugăciunea Sfintei Jertfe. Imnele 
şi rugăciunile, ca omagii ale unei pietăţi adânci şi sincere, deci revăr- 
sată din inimi sub forma de «roadă a buzelor care proslăvesc numele 
lui» Hristos (Evr. 13, 15), sunt sacrificii spirituale, întrucât ele îşi au 
temeiul în înfrângerea de sine şi în recunoaşterea nimicniciei noastre, 
în comparaţie cu perfecțiunea absolută a lui; Dumnezeu şi cu depen- 
dența noastră de El. 


b) Dialogul introductiv. — În vorbirea liturgică curentă, sub nu- 
mele de dvapopa se înțelege deci rugăciunea care însoţeşte aducerea 
Jertfei euharistice. Ca «roadă a buzelor, care proslăvesc numele lui» 
Hristos şi al lui Dumnezeu-Tată! şi al Duhului Sfânt, această rugăciune 
constituie «jertfa de laudă», cu care Biserica își însoţeşte darurile ce 
le aduce și care, prin prefacere, vor fi primite în Jertfa Mântuitorului. 

Rugăciunea anaforei nu începe direct, ci este precedată de un dia- 
log introductiv, întreținut într-o formă strânsă cu credincioşii, nu de 
diacon, ci de preotul însuşi. Liturghia a condus cugetele de la jertfa 
materială la jertfele spirituale. Impresionat, parcă, de nivelul ajuns la 
o atât de înaltă spiritualitate prin ultimul răspuns — («Aducem) milă, 
pace, jertfă de laudă» — dat de către credincioşi diaconului, preotul se 
simte obligat în chip firesc să-i întâmpine din sfintele uși cu salutarea 
Sfântului Apostol Pavel: «Harul Domnului nostru lisus Hristos și dra- 
gostea lui Dumnezeu-Tatăl și împărtăşirea Sfântului Duh să fie cu voi 
cu toți !» (II Cor. 13, 13), binecuvântându-i în acelaşi timp cu sfânta 
cruce 6%, Se simte vibrând în această salutare ieratică o notă de apro- 
bare şi confirmare amestecată cu un sentiment de satisfacţie din partea 
liturghisitorului, constatând la credincioşi o dispoziţie religioasă atât 
de potrivită momentului. Această binecuvântare este însă în ace- 
laşi timp şi o rugăciune. Este ca şi cum preotul ar vrea să spună : Pentru 
mărturisirea pe care o faceţi că veniţi cu jertfe spirituale, mă rog ca 
să fie neîntrerupt cu voi «harul Domnului nostru lisus Hristos», Care 
S-a jertfit în dar sau gratuit pentru mântuirea noastră; mă rog să vă 
bucuraţi întotdeauna de «dragostea lui Dumnezeu-Tatăl», Cel ce din 
nespusa Lui iubire de oameni S-a împăcat cu noi, primindu-ne iarăşi 
în dragostea Lui, pentru pătimirile Fiului Său ; mă rog, în sfârşit, să vi 
se dăruiască «împărtăşirea Sfântului Duh», prin care se săvârşeşte sau 
ne împărtășim de binefacerile ce ni s-au adus prin Jertfa de pe Gol- 
gota 667. 

Credincioşii, răspunzând «Și cu duhul tău», se roagă astfel şi ei 
la rândul lor pentru preot, ca să fie făcut părtaş şi el împreună cu ei 


666. Ediţiile Liiurghierului grec din Constantinopol, Ierusalim şi Atena, pre- 
cum și Liturghierul bulgar prescriu binecuvântarea credincioşilor, de către preot, 
cu «aerul». 


667. Nicolae Cabasila, op. cit., cap. XXXVI, P. G., CL, col. 424 B—C. 

la aceleaşi daruri ale Sfintei Treimi. Precum sublinia Sfântul loan Gură 
de Aur 65, aceste cuvinte nu pot avea alt înţeles. 


— «Sus să avem inimile !», reia preotul, tot cu faţa spre credincioşi, 
arătând în sus cu sfânta cruce”. Preotul ne îndeamnă astfel ca «în 
acest ceas înfricoşător», precum se exprima Sfântul Chiril al Ierusali- 
mului, să fim cu gândurile concentrate spre Dumnezeu, iar nu îndrep- 
tate spre lucrurile pământești 670. Am ajuns în clipa în care se aminteşte 
şi se va reproduce în Liturghie marea taină a mântuirii noastre ; ne vom 
găsi astfel mai mult ca oricând în faţa lui Dumnezeu. Pentru câteva 
clipe deci se impune să ne smulgem din toate preocupările vremelnice 
şi, părăsind pământul, să ne îndreptăm gândurile şi simţirile spre cer, 
unde stă de-a dreapta lui Dumnezeu Fiul Său, marele nostru Arhiereu, 
Care S-a jertfit pentru noi şi prin Care se aduc şi se fac bineprimite 
jertfele noastre. 


— «(Le) avem către Domnul», asigură la rândul lor credincioşii, 
adică inimile noastre se află înălțate către El. Ne-am transportat, cu 
alte cuvinte, cu gândul şi cu inima, la tot ceea ce Dumnezeu a făcut 
pentru mântuirea noastră şi suntem covârşiți de tot ceea ce a suferit 
Fiul Său, până şi de chinurile răstignirii. «Nimeni deci», precum zice 
Sfântul Chiril al Ierusalimului, «să nu stea în biserică în așa chip încât 
gura să spună «le avem către Domnul», iar cu mintea să se gândească 
la grijile cele lumeşti. Totdeauna trebuie să ne gândim la Dumnezeu. 
Dacă lucrul acesta nu este cu putință să-l facem în tot timpul, din 
pricina slăbiciunii noastre omeneşii, cel puţin în ceasul acela să ne dăm 
silința să-l împlinim» 61. Puteţi — dacă voiţi — să vă înălțaţi la cele 
de sus, zice Sfântul loan Gură de Aur; căci, prin firea lor, sufletul şi 
gândul nostru sunt mai uşoare şi mai iuți decât pasărea cerului. Când, 
pe deasupra, sunt înaripate şi de harul Duhului dumnezeiesc, cât de 
repede ajung ele în stare să se înalțe peste tot ce este pământesc! Să 
ne procurăm deci, conchide el, aceste aripi minunate, prin care vom 
putea să depășim oceanul tulburat al acestei lumi !'47 Cu acest scop 
s-a rugat preotul pentru credincioşi prin binecuvântarea cu care i-a 
întâmpinat la începutul dialogului. 

Întorcându-se cu faţa spre răsărit şi înclinându-se ușor spre icoana 
Mântuitorului, preotul îndeamnă : «Să mulțumim Domnului !» Ca mij- 
locitor prin lisus Hristos al credincioşilor faţă de Dumnezeu, preotul îi 


668. Si. loan Gură de Aur, Omilia XVIII la Epistola II către Corinteni, 3, 
P. G., LXI, col. 257. 

669. Ediţiile de Constantinopol, de Atena şi de Ierusalim ale Liturghierului, 
ediţia bulgară de Sofia (1928) şi cea greco-catolică de Blaj (1931) recomandă preo- 
tului să stea întors spre credincioşi, cu ambele mâini ridicate şi cu privirea îndrep- 
tată spre cer, când îndeamnă «sus să avem inimile». 

670. Sf. Chiril al Ierusalimului, Caleheza V mistagogică, 4; Cf. Sf. Ciprian, 
Liber de oratione dominica, 31, P. L., IV, col. 357 B; Sf. Gherman 1 al Constanti- 
nopolului, Teoria mistică... P. G., XCVIII, col. 429 A; N. Cabasila, op, cit., cap. 
XXVI, P. G., CL, col. 424 D. 

671. Sf. Chiril al lerusalimului, Cateheza V  mistagogică, 4. 


672. Cf. Sf. loan Gură de Aur, Omilia XXII la Epistola către Evrei, 3. 

cheamă astfel să-şi unească cu el mulţumirile lor către Dumnezeu 
cel adorat în Treime. «Suntem într-adevăr datori să-I mulțumim, pentru 
că ne-a chemat la un har atât de mare, deși eram nevrednici, pentru 
că s-a împăcat cu noi, deşi eram vrăjmaşi» (Rom. 5, 10), «pentru că am 
fost învredniciţi de înfierea Duhului» (Rom. 8, 15) 62, 

Credincioşii răspund cântând : «Cu vrednicie și cu dreptate 674 este 
a ne închina Tatălui şi Fiului şi Sfântului Duh : Treimii celei de o ființă 
şi nedespărțite», Credincioşii mărturisesc şi aprobă astfel că este un 
lucru just şi se cuvine să mulțumim, de vreme ce, precum zicea Sfântul 
Chiril al Ierusalimului, «Dumnezeu n-a făcut numai ceea ce era drept, 
ci ceva mai presus de dreptate, când ne-a făcut atâta bine şi ne-a în- 
vrednicit de atâtea bunătăţi» 675, 


Precum se vede, preotul urmărește prin acest dialog să angajeze 
pe credincioşi într-o unitate sufletească cu sine, cât mai desăvârşită, 
la înălțarea rugăciunii Sfintei Jertfe. După ce i-a dispus mai întâi prin 
binecuvântarea de la început, i-a îndemnat apoi la transportarea cugete- 
lor în sferele cereşti, pentru ca, în sfârşit, să-şi exprime împreună re- 
cunoștința pentru binefacerile mântuirii. Rugăciunea Sfintei Jertfe nu 
este deci numai a preotului, ci şi a credincioşilor. Ei iau parte la servi- 
ciul anaforei, precum s-a putut înțelege deja din dialogul în care stau cu 
liturghisitorii. Aceştia intervin sistematic cu îndemnuri către adunare, 
ca să se ţină atentă și alături de ei în tot timpul anaforei euharistice, 
când liturghisitorii înşişi aduce rugăciuni de laudă şi mulţumire la per- 
soana întâi plural, făcând sub această formă şi adunarea părtaşă la 
aducerea Jertfei. În acest cadru înfăţişează şi Sfântul Ioan Gură de Aur 
participarea credincioşilor la serviciul Sfintei Euharistii : «...În timpul 
prea înfricoşătoarelor Taine, preotul se roagă pentru credincioşi şi cre- 
dincioşii pentru preot ; căci acel răspuns «Și cu duhul tău» nu înseamnă 
altceva decât aceasta. Tot aşa cele ale rugăciunii Euharistiei sunt co- 
mune, căci nu numai preotul mulţumeşte, ci şi toţi credincioşii. Pentru 
că numai după ce a primit mai întâi răspunsul lor şi după ce s-au învoit 
că este vrednic şi drept lucru să facă aceasta, atunci începe preotul 
rugăciunea de mulţumire» 676. În aceeaşi înlănţuire strânsă şi condi- 
ționată între elementele ei alternează mai departe, precum vom vedea, 
întregul dialog dintre cele două părţi, care colaborează în tot cursul 
anaforei liturgice. 

Despre vechimea acestui dialog, în aceeaşi formă şi în acelaşi loc, 
mărturisesc documente din cele dintâi veacuri creştine 677, precum şi în- 


673. SI. Chiril a! Ierusalimului, Cateheza V mistagogică, 5. 

674. La această simplă expresie se reducea răspunsul credincioșilor în Litur- 
ghia Bisericii vechi, precum se poale vedea în Constituţiile Apostolice, cart. VIIL, 
cap. 12 şi în Liturghia Sfântului Iacob. 

675. Sf. Chiril al Ierusalimului, Caleheza V mistagogică, 5. 

676. St. loan Gură de Aur, Omilia XVIII la Epistola II către Corinteni, 3, 
P. G., LXI, col. 527. 

677. Ca, de ex.: Sf. Ciprian, De dominica oratione, 31, P. L., IV, col. 557 B; 
Rânduiala Bisericii egiptene (versiunile greacă şi etiopiană); Testamentum Domini, 
U. Quasten, op. cit., p. 2504 Constituţiile Apostolice, cart. VIII, cap. 12. 

trebuinţarea lui în Liturghiile tuturor riturilor. O simplă variantă ver- 
bală o prezintă Constituţiile Apostolice (cartea a VIII-a, 12), care între- 
buinţează termenul zov vodv («Sus să avem mintea»), în loc de cuvântul 
<ă5 xapăias (inimile), pe care ni-l aduce manuscrisul Barberini 336 în 
consonanţă cu celelalte izvoare liturgice. 

O dată cu intonarea imnului «Cu vrednicie şi cu dreptate...» de 
către credincioşi, preotul însuşi începe rostirea în taină a Rugăciunii 
anaforei. Textul ei diferă în cele două Liturghii bizantine, atât din punct 
de vedere verbal, cât şi ca extindere. «Cu vrednicie şi cu dreptate este 
(se cuvine şi este drept) a-Ţi cânta Ție, pe Tine a Te binecuvânta, pe 
Tine a Te lăuda, Tie a-Ţi mulțumi, Ție a ne închina în tot locul stă- 
pânirii Tale ; că Tu eşti Dumnezeu negrăit şi necuprins cu gândul...y, 
incepe textul anaforei din formularul Sfântului Ioan Gură de Aur. Nu 
se remarcă aproape nici o deosebire faţă de următoarele propoziţii cu 
care se deschide anafora Sfântului Vasile cel Marne : «Cel ce ești (exişti), 
Stăpâne, Doamne Dumnezeule, Părinte atotţiitorule, Cel închinat, vred- 
nic cu adevărat şi drept şi cuvenit lucru este măreției sfinţeniei Tale 
pe Tine a Te lăuda, Ție a-Ți cânta, pe Tine a Te binecuvânta, Ţie a ne 
închina, Ție a-Ţi mulţumi, pe Tine a Te slăvi, Cel ce singur eşti Dum- 
nezeu cu adevărat...». 

Liturghia Darurilor mai înainte sfinţite fiind de fapt un serviciu 
solemn pentru administrarea Sfintei Împărtăşiri, iar nu pentru adu- 
cerea Sfintei Jertfe, care a fost săvârșită la Liturghia dintr-o sărbă- 
toare precedentă, nu are Rugăciunea anaforei. 


b. Consideraţii generale asupra Rugăciunii anaforei eubaristice. 
Anafora are la baza ei o adâncă meditaţie asupra fiinţei lui Dumnezeu, 
asupra atotputerniciei şi bunătății Sale. Admiraţia şi lauda, recunoştinţa 
şi mulţumirea Bisericii au căpătat în textul ei factura unei cuvântări, 
naraţiuni sau vestiri solemne, a unei expuneri sau istorisiri publice 
despre slava lui Dumnezeu şi despre opera Lui. De la originea ei chiar, 
anafora a fost deci concepută şi rostită ca o rugăciune în formă de 
cuvântare sau expunere ieratică, aşa precum de altfel pare a rezulta 
din expresia Adţos e5x3%6, întrebuințată de Sfântul lustin Martirul şi 
Filozotul 678, 

În vechea literatură bisericească ea apare uneori sub numele de 
«sacramentul obișnuitei proclamaţiuni», proslăviri sau laude publice 
(sacramentum solitae praedicationis) 67 şi «povestire» sau «istorisirea 
din oficiul liturghisitorilor» (ministeriorum relatio) 68, De altfel, acest 


678. Apologia întâi, cap. LXVI, 2. 

679. Traducerea latină a epistolei adresate în anul 256 de Firmilian, episcopul 
Cezareii Capadociei, Sfântului Ciprian al Cartaginei, P. L., FII, col. 1213 A. 

680. De Trinitate et de Spiritu Sancto, 16, atribuită Sfântului Atanasie cel 
Mare: «Ecclesia Christi omnes ab oriente ad occidentem convenienter Patrem a 
Seraphim laudari profitentur în ministeriorum relatione» (Toate Bisericile lui Hristos 
de la Răsărit până la Apus mărturisesc de acord în istorisirea din oliciul litur- 
ghisitorilor că Tatăl este lăudat de serafimi), P. G., XXVI, col. 1208 C. 

caracter îi este confirmat anaforei de însuşi textul ei din Liturghia 
Sfântului Vasile cel Mare : «Şi cine, oare, este în stare să grăiască pu- 
terile Tale, auzite să facă toate laudele Tale sau să povestească toate 
minunile Tale în toată vremea, Stăpâne al tuturor, Doamne al cerului 
şi al pământului ?». 

Nu este greu să se înţeleagă din toate acestea că, în Biserica pri- 
melor veacuri, anafora euharistică era o rugăciune publică, rostită de 
liturghisitor, fără întrerupere, în auzul credincioşilor, care se asociau 
la sfârşit prin răspunsul «amin». Aceasta era practica cel puţin în vre- 
mea Sfântului Iustin Martirul şi Filozoful %! şi chiar în veacul al III-lea, 
când se găsește menționată incidental, dar destul de lămurit în Epis- 
tola atribuită lui Dionisie al Alexandriei (+ c. 265) către episcopul Sixt 
al Romei. Spre a tempera scrupuiele pe care le incerca un oarecare cre- 
dincios Heracle pentru faptul că primise botezul de la eretici, Dionisie 
argumentase acestuia că-i era suficient faptul că de vreme îndelungată 
se găsea în comuniune cu Biserica, <ascultând euharistiile şi răspunzând 
«amin» laolaltă cu ceilalți» 62. Situaţia pare că nu era alta nici pe vre- 
mea Sfinţilor Ierarhi Vasile cel Mare și loan Gură de Aur. Când acesta 
din urmă sublinia că în timpul rugăciunii anaforei «poporul qbeyyere 
(grăieşte, laudă) împreună cu preotul, atunci când acesta înalţă acele 
imne (iuvovs)» — adică laudele si doxologiile euharistice — «laolaltă 
chiar cu heruvimii înşişi şi cu Puterile de sus» 6%, el se referea la aten- 
ţia cu care credincioşii urmăreau şi se asociau în tăcere la rugăciunea 
rostită de preot! în auz. Pentru ca astfel, continua el, să nu aruncaţi 
toată grija asupra preoților, ci voi înşivă să arătaţi grijă de toată Bise- 
rica, întocmai ca de trupul vostru comun. Sistematizarea textului Litur- 
ghici însă, întreprinsă de cei doi autori ai principalelor formulare bi- 
zantine, prin prescurtarea Liturghiei Sfântului Iacob şi continuată după 
accea prin mici adaptări tehnice, pentru a face loc imnelor, a dus nu 
prea târziu la un serviciu dublu şi în ceea ce priveşte anafora. Preotul 
a început adică să citească în taină rugăciunea, în timp ce credincioşii 
îşi cântau imnele de curând introduse, 

Din povestirile miraculoase înregistrate de călugărul Ioan Moschos 
(4 619) 6% pare a reieşi că obiceiul recitării anaforei în taină s-ar da- 


681. Apologia întâi, cap. LXVII, 5. 

682. Eusebiu, Istoria bisericească, cart. VII, cap. 9, col. 656 A. 

683. Sf. Ioan Gură de Aur, Omilia XVIII la Epistola II călre Corinicni, 3, 
P. G., LXI, col. 527. 

684. «... Tot poporul stând în picioare si rugându-se în sine (Mavâs, tacite), 
in acest timp» (Constituţiile Apostolice, cart. II, cap. LVII, 21). 

685. Aceste povestiri se referă la întâmplări anterioare epocii lui Moschos. 
Una din ele i-a lost istorisită de prefectul Grigorie al provinciei Africa, drept 
petrecută în Apamia Siriei, unde se ala un loc numit Gonagon, departe «de oraș 
ca la 40 de mile. Aici fuseseră trimişi de părinţii lor nişte copii să pască turmele. 
“La amiază, când au voit să mănânce, le-a venit deea să se joace de-a Liturghia 
şi, în consecinţă, au aşezat pe o piatră netedă de stâncă pâinea şi vinul, pe care 
ie aveau pentru hrană, unul a îndeplinit rolul preotului, iar celălalt pe al diaconi- 
lor. Au făcut adică ceea ce văzuseră că fac în biserică liturghisitorii, cu ocazia 
rugăciunii anaforei, pe care o auziseră de la aceştia şi o învăţaseră pe de rost. 

tora numai consideraţiilor pentru respectarea misterului în care trebuie 
îmbrăcată Jertfa liturgică. Negreşit, un astfel de element n-a putut fi 
pierdut din vedere în legătură cu această parte a Liturghiei. Mai sigur 
este însă că, în realitate, această practică s-a impus din necesitatea de 
a câştiga timp printr-o recitare mai grăbită a anaforei, şi anume de 
atunci de când ea a devenit mai lungă, prin acordarea unui rol credin- 
cioşilor, sub forma intonării de imne 6%. Încercarea făcută de împăratul 
Justinian, prin Novella 137, cap. VI, din 25 martie 565, de a restabili 
vechiul uz al rostirii anaforei cu voce tare?, a rămas fără efect. Deşi 
nu s-ar putea spune că rostirea Rugăciunii Sfintei Jertfe în taină ar fi 
avut în acest timp autoritatea unei reguli oficiale, intervenţia împăra- 
tului lasă să se vadă totuşi că devenise generală tendința în acest sens. 
În tot cazul, se poate afirma că obiceiul recitării ei în taină a început 
să-şi facă loc între epoca celor doi autori ai principalelor Liturghii 
bizantine şi vremea lui Justinian, adică în cursul veacurilor al V-lea şi 
al VI-lea, de când s-a inaugurat probabil şi cântarea imnelor din timpul 
anaforelor. 

Privită în originea şi în structura ei, Rugăciunea anaforei este prin 
urmare o singură rugăciune, de la început până la sfârşit. Aşa-zisele 


cu prilejul micilor servicii de ajutor îndeplinite de ei în altar. În unele părți 
—- adaugă Moschos — preoții obișnuiau să spună cu voce tare rugăciunea slin- 
lei anatore. 

După rugăciunea de sfințire însă a venit deodată foc din cer, care a mistuit 
atât materiile, cât și piatra stâncii ce le servea de sfântă masă, nerămânând din 
ele decât cenuşă. Copiii au căzut la pământ, pe jumătate morţi. Găsiţi în această 
stare de părinţii lor, care, alarmaţi de neînapoierea copiilor, veniseră să-i caute, 
ei n-au putut să dea lămuriri decât a doua zi, după ce şi-au venit în fire. Episcopul 
din localitate, fiind înştiinţat, a luat măsuri pentru ridicarea unei mânăstiri pe acel 
loc, în care copiii au ajuns călugări. Aetnav, cap. 196, P. G., LXXXVII, part. (il, 
col. 3080—3084. 

Cea de a doua povestire are ca subiect un fapt ce s-ar fi petrecut în chinovia 
Huziva de sub ascultarea avei Grigorie. Pentru aducerea materiilor necesare Sfintei 
Jeife, fu trimis odată afară din mânăstire un frate, care, cu gândul la destinaţia 
acestora, începu să rostească, pe când se întorcea, rugăciunea anaforei. Cu mate- 
riile aduse, sluji apoi Liturghia preotul Ioan, care a ajuns mai apoi episcop al 
Cezareii din Palestina. La epicleză însă acesta nu se mai putu bucura de favoarea 
de până aici, de a vedea cu ochii coborârea Sfântului Duh peste Daruri. Abătut 
din această cauză şi bănuind că pricina ar [i vreun păcat din neştiinţă cu gândul, 
intrând în diaconicon căzu cu fața la pământ, plângând. Fu liniştit însă de un 
înger care, arătându-i-se, il lămuri că Darurile fuseseră deja sfinţite prin rugă- 
ciunea spusă pe cale de fratele care le aducea. Aceasta dădu ocazie avei de a 
Ilva măsura ca rugăciunea slintei anafore să nu mai fie recitată de aici înainte 
decât în taină, pentru a se înlătura astfel! putinţa de a fi învățată şi repetată de 
cine nu trebuia (Ibidem, cap. XXV, col. 2869—2872). 

Nu e greu de observat caracterui fabulos şi detficiența acestor povestiri, în 
care se atribuie elect unui act împlinit în condiţii de profanare de către persoane 
lipsite de darul şi de puterea preoţiei. Noi le-am citat numai pentru faptul că ele 
se reicră la epoca în care Rugăciunea anaforci era spusă cu voce tare. 

686. Cf. şi Joannes Michael Hanssens, Institutiones liturgicae de rilibus orien- 
talibus, t. II], pars altera, p. 484. 

687. «Pe lângă acestea, poruncim ca toţi episcopii şi preoţii, nu în taină. ci cu 
voce tare, în auzul prea credinciosului popor, să facă... dumnezeiasca proaducere 
(zh Betav apoazoutdiiv)>. Corpus juris civilis, ed. Eduard Osenbrigen, part. III, 
Lipsca, 1875, p. 628. 

ecfonise («Cântarea de biruinţă...», «Luaţi, mâncaţi...», «Ale Tale dintru 
ale Tale...», «Mai ales pentru Preasfânta, curata...» ş.a.) nu sunt de fapt 
decât pasaje din cuprinsul ei, rostite tare, pentru a orienta cântarea ce 
se execută paralel de către credincioși. Deci numai o privire superfi- 
cială în cuprinsul Liturghiei ar putea lăsa impresia că anafora este 
compusă din mai multe rugăciuni deosebite, aşa cum se obişnuieşte a 
se vorbi şi în liturgică, pentru considerații de metodă. 

În ceea ce priveşte pe preot, Rugăciunea anaforei nu este întreruptă 
nici astăzi, ci numai rostirea ei alternează când în auz, când în taină. 
Ecfonisele nu o divizează deci, ci numai delimitează momentele ei prin- 
cipale care sunt : 

a) Rugăciunile de laudă și de mulțumire de la început, sau, cu un 
termen mai general, Rugăciunea euharistică ; 

b) Anamneza (7 âvăuvma); 

c) Epicleza (m Erixânas); şi 

d) Rugăciunile de mijlocire (dipticele) şi de mulțumire de la 
sfârşitul ei. 

Anafora se încheie cu ecfonisul : «Şi ne dă nouă cu o gură şi cuo 
inimă a slăvi şi a cânta preacinstitul şi de mare cuviință numele Tău: 
al Tatălui şi al Fiului şi al Sfântului Duh, acum și pururea şi în vecii 
vecilor». 


c. Marea Rugăciune euharistică. a) Rugăciunea teologică. — După 
conţinutul ei, Rugăciunea anaforei se înfăţişează ca expresie a laudei 
şi a mulţumirii, pe care preotul le aduce lui Dumnezeu în numele Bise- 
ricii. Mai propriu, ea este o rugăciune de laudă, «a cărei notă domi- 
nantă este mulţumirea» 4% (ewxapiozia). Acest caracter îi este imprimat, 
chiar de la început, prin recomandarea preotului: «Să mulțumim Dom- 
nului», să oferim, adică, sau să aducem ca dar mulţumirile ce se cuvin 
Domnului din partea noastră. Răspunsul credincioşilor, care se limita 
în primele veacuri, ca în Codicele Barberini 336 şi în Liturghierele gre- 
ceşti de astăzi, la formula «Cu vrednicie şi cu dreptate...», nu venea 
decât să se asocieze cu «se cuvine şi este drept să mulțumim». De aceea, 
intreaga rugăciune este cunoscută sub numele de euharistie, adică Ru- 
găciune euharistică sau de mulţumire. Ea este o rugăciune .în care se 
angajează toate puterile noastre sufleteşti 689, 


688. Ad. Fortesquc, op. ci!., p. 416. 

689. Acoastă Eucharistia trebuie înțeleasă în sensul foarte cuprinzător pe care 
i-l dă antichitatea creştină. «Este aici una din acele expresii impresionante, care 
abundă la Sfântul Apostol Pavel... Sentimentul de simplă recunoştinţă este depăşit 
în această strigare («Să multumim Domnului»). Este (în Euharistie) admiraţia, con- 
templarea, actul de laudă şi multe alte sentimente inexprimabile, care vin să 
dilate recunoştinta şi mărturisirea, să le încălzească, să le ridice la cea mai înaltă 
expresie lirică, la forma totală a omagiului religios» (P. Cagin, Origines 
de la messe, Paris, 1921, p. 35, în notă). Această explicare ni se pare că defineşte 
destui de exact ceea ce face unitatea intimă a tuturor formulelor, dar mai ales 
a anaforei orientale. S. Salaville, Liturgies orientales, la messe, vol. II, part. II, 
Paris, 1942, p. 11. 

În raportul dintre momentele psihologice ale actului de adoraţie, 
pe primul plan stă însă lauda (atveot, evhoţia) şi slăvirea (otodoyi a 
care au ca obiect atotputernicia lui Dumnezeu şi perfecţiunile Sale. Din 
acestea derivă bunătatea Lui, căreia i se adresează de obicei mulțumirile 
şi cererile noastret%W. Această ordine este observată strict în compo- 
ziţia Rugăciunii anaforei, care de la început subliniază că se cuvine 
mai întâi să cântăm, să lăudăm şi să binecuvântăm pe Dumnezeu, şi apoi 
să-l mulțumim. De aceea, prima rugăciune sau, mai bine-zis, primul 
fragment al Rugăciunii euharistice este consacrat laudei şi slăvirii lui 
Dumnezeu, acte în care se exprimă ofranda minţii şi a voinței noastre. 
În acelaşi sens de adoraţie a fost completată şi transformată în imn 
şi formula «Cu vrednicie şi cu dreptate», probabil în epoca disputelor 
hristologice. 

În Liturghia Sfântului Vasile cel Mare, prima Rugăciune a anaforei 
este consacrată exclusiv elementului eulogic şi doxologic. Această 
grăire a măririlor lui Dumnezeu ia însă ca punct de plecare, în amtele 
anafore, expunerea atributelor puterii și perfecțiunii Lui: «Cel ce eşti 
fără de început, nevăzut, neajuns, necuprins, neschimbat...» (Sfântul 
Vasile cel Mare, rugăciunea I; a se vedea rugăciunea 1 şi la Sfântul 
Ioan Gură de Aur). Prin aceste eulogii se exprimă, într-o formă 
sublimă şi desăvârşită, teocentricitatea sau caracterul prin excelenţă 
teocentric al anaforei din cele două Liturghii principale ale Bisericii 
Ortodoxe. Lauda şi adoraţia suni adresate, în principiu, lui Dumnezeu, 
«unica și prima realitate..., existența veşnică şi creatorul transcendent 
al cosmosului» 691. Această poziţie, axată pe linia gândirii Sfinţilor Pă- 
Tinţi ai creştinismului primar, apare deosebit de accentuată în anafora 
Liturghiei Sfântului Vasile cel Mare: «Cel ce ești (exiști), Stăpâne, 
Doamne Dumnezeule..., Cel ce singur eşti Dumnezeu cu adevărat..., Stă- 
pâne al tuturor, Doamne al cerului şi al pământului şi a toată făptura 
văzută și nevăzută, Cel ce şezi pe scaunul slavei şi priveşti adâncurile..., 
Tatăl Domnului nostru lisus Hristos, al marelui Dumnezeu şi Mântui- 
torului nostru...» (Sfântul Vasile cel Mare, rugăciunea 1). Dumnezeu 
este proslăvit şi pentru că Duhul Lui este imanent în creaţie, acţionând 
în toate: «Că nu Te-ai întors cu totul de la zidirea Ta, pe care ai 
făcut-o, Bunule, nici n-ai uitat opera mâinilor Tale, ci în multe chipuri 
ne-ai cercetat pentru îndurările milei Tale ; prooroci ai trimis, minuni 
ai făcut prin Sfinţii Tăi, care i-au bineplăcut Tie, din fiecare neam; 
grăitu-ne-ai nouă prin gura Proorocilor Tăi, slujitorii Tăi, mai înainte 
vestindu-ne mântuirea ce avea să fie» (Sfântul Vasile cel Mare, rugă- 
ciunea a II-a). 4 

Toate acestea se săvârşesc însă prin Logosul întrupat, Fiul lui Dum- 
nezeu, lisus Hristos, în Care vedem pe Tatăl şi Care este unicul mijlocitor 
între EI şi om : «lar când a venit plinirea vremii, ne-ai grăit nouă prin 


690. Nicolae Cabasila, op. cil., cap. XII, P. G., CL, col. 392 A—D și cap. XXIII, 
col. 417 D. 

691. Odo Casel, Neue Zeugnisse fiir das Kultmysterium, în «Jahrbuch fur 
Liturgiewissenschait», vol. III, Munster, 1936. 

Însuşi Fiul Tău, prin Care şi veacurile le-ai făcut. Care fiind strălucirea 
slavei Tale şi chipul ipostasului Tău...» (Sfântul Vasile cel Mare, ru- 
găciunea a II-a), «pecete asemenea chipului, care întru Sine Te arată 
pe Tine, Tată, Cuvânt viu, Dumnezeu adevărat..., lumina cea adevă- 
rată prin care S-a arătat Sfântul Duh, Duhul Adevărului, Darul înfierii..., 
Puterea cea făcătoare de viaţă, Izvorul sfinţeniei...» (Sfântul Vasile cel 
Mare, rugăciunea 1). «Şi vieţuind El în lumea aceasta, dându-ne porunci 
mântuitoare..., ne-a adus la cunoaşterea Ta, a adevăratului Dumnezeu 
şi Tată... şi curăţindu-ne prin apă şi sfinţindu-ne cu Duhul Sfânt, S-a 
dat pe Sine schimb morţii, întru care eram ţinuţi fiind vânduți sub 
păcat. Şi pogorându-Se prin Cruce în iad..., a nimicit durerile morții. 
Şi înviind a treia zi şi cale făcând oricărui trup la învierea cea din 
morți... S-a făcut începătură celor adormiţi, întâi-născut din morţi, ca 
să fie Însuşi Începătorul tuturor întru toate. Şi suindu-Se la ceruri, 
a şezut de-a dreapta slavei Tale, intru înălţime. Care iarăși va să vină, 
ca să răsplătească fiecăruia după faptele sale» (Sfântul Vasile cel 
Mare, rugăciunea a II-a). Anafora este, în acelaşi timp, deopotrivă şi 
hristocentrică, în deplin acord cu teologia Bisericii primare. 

În rugăciunea corespunzătoare din Liturghia Sfântului loan Gură 
de Aur, deşi se observă aceeaşi ordine, totuşi expunerea însuşirilor 
divine se face în cuprinsul unei simple propoziţii : «Că Tu eşti Dum- 
nezeu negrăit şi necuprins cu gândul, nevăzut, neajuns, pururea fiind 
şi acelaşi fiind, Tu şi Duhul Tău cel Sfânt». în schimb, euharistia sau 
mulțumirea capătă expresie în formule directe, chiar în cursul primei 
rugăciuni a acestui Sfânt Părinte. Ţinând seama de actele bunătății 
divine, expuse sub următoarea formă generală : :«Tu din neființă întru 
ființă ne-ai adus şi, căzând noi, iarăşi ne-ai ridicat şi nu Te-ai depăr- 
tat, toate făcându-le până ce ne-ai suit la cer şi ne-ai dăruit împărăţia 
Ta, care va să fie», Sfântul loan Gură de Aur îşi exprimă multumirea 
într-o formulă sintetică şi concisă : «Pentru toate acestea, mulţumim 
Ţie şi Unuia-Născut Fiului Tău şi Duhului Tău celui Sfânt, pentru 
toate pe care le ştim şi pe care nu le ştim, pentru binefacerile Tale 
cele arătate şi cele nearătate ce s-au făcut nouă». 

Precum rezultă din formele acestor doxologii, ele sunt adresate 
lui Dumnezeu, expunând însă atributele privitoare la toate persoanele 
dumnezeieşti. În fond, în ambele Liturghii avem o Euharistie trinitară. 

În Anafora din ambele Liturghii, euloghia ocupă primul loc, dez- 
voltându-se, precum am văzut, sub forma unei grăiri despre atributele 
Fiinţei dumnezeieşti, ale unei adevărate Bsohoţia, cum zice Sfântul 
Chiril al Ierusalimului. De aceea, primul fragment al Rugăciunii euha-- 
ristice se desemnează şi sub numele de rugăciune teologică 5%, titlu pe 
care prima rugăciune din anafora Sfântului Vasile cel Mare îl justifică 
în chip precumpănitor. 

b) Trisaghionul serafimic. — Primul fragment din Rugăciunea 
euharistică, adică cel care constituie rugăciunea teologică, îşi atinge 


692. Cf. J. Hanssens, op. cil., t. JL, p. 347. 


16 — Liturghierul explicat 

punctul culminant în momentul Imnului serafimic. În anafora Sfântu- 
lui Ioan Gură de Aur această cântare se desfăşoară ca final al formulei 
prin care se mulţumeşte lui Dumnezeu pentru că, binevoind a primi 
din 'mâini omeneşti Liturghia, a creat în acest chip oamenilor o împreju- 
rare de a-şi uni strigarea lor de bucurie cu aceea a cetelor îngereşti, 
«care se înalță zburând, cântarea de biruință cântând, strigând, glas 
înălțănd și grăind: Sfânt, Sfânt, Sfânt Domnul Savaot ; plin este cerul 
şi pământul de mărirea Ta. Osana întru cei de sus! Binecuvântat este 
Cel ce vine întru numele Domnului. Osana Celui dintru înălţime». În 
Liturghia Sfântului Vasile cel Mare, amintindu-se, în general, că toate 
puterile îngereşti slujesc lui Dumnezeu, înălțând pururea cântări de 
slăvire, se descrie mai amănunțit ţinuta serafimilor, «cei cu câte şase 
aripi, care cu două îşi acoperă feţele, cu două picioarele, iar cu două 
zburând, strigă unul către altul, cu neîncetate graiuri, cu laude fără 
tăcere, cântarea de biruinţă cântând» etc. Formula «Cântarea de bi- 
ruinţă cântând, strigând, glas înălțâna şi grăind», prin oare preotul 
introduce cântarea Trisaghionului serafimic, având acelaşi text în 
ambele Liturghii şi fiind singura ce se rosteşte cu voce tare în prima 
parte a Anaforei, face ca oficiul ambelor Liturghii să nu apară diferit 
în faţa comunității. Acest ecfonis dă ocazie credincioşilor să cânte 
Imnul triumfal sau serafimic 69%. 

Prin forma articulară a termenului cântarea — nov (EntvixLov) 
duvovy — din acest ectfonis, se subliniază că el se referă la un imn înge- 
resc anumit, adică la acela pe care l-a auzit Proorocul Isaia (6, 3) în 
viziunea sa, cântat de serafimi ; «Sfânt, Sfânt, Sfânt Domnul Savot! 
Plin este tot pământul de mărirea Lui». O cântare îndreptată deci către 
«Domnul Dumnezeu atotțiitorul, Cel ce era şi Cel ce este şi Cel ce va 
să vină» (Apoc. 4, 8; 1, 8). La început, adică în Vechiul Testament, 
acest imn nu a fost cântat decât în cer, zicea Sfântul loan Gură de 
Aur. Acum el este atât al nostru, cât şi al serafimilor, deoarece Hristos 
a înlăturat zidul care despărțea cele două lumi 6%. Rostind deci această 
teologie (laudă) sfântă, ne facem părtaşi la cântarea imnelor, cu oştile 
cereşti, precum zicea Sfântul Chiril al Ierusalimului 6%, începând astfel 
să facem de aici ceea ce nădăjduim să facem veşnic în ceruri 6%, Unirea 
credincioşilor în chip spiritual cu sfinţii îngeri, în armoniile aceluiași 
imn întreit sfânt, este deci un fapt actual! în Liturghie, iar nu numai 


693. Intr-o vreme, şi anume prin veacurile al XI-lea — al XII-lea, ipodiaconii 
atrăgeau atenţia credincioșilor asupra acestui moment solemn, prin formula rostită 
tare: «Câţi sunteţi credincioşi, rugaţi-vă I» (versiunea latină a lui Leon Thuscus). 
CI. Dom Placide de Meester, op. cit., p. 96. Vezi şi A. Dmitrievski, Tipică, 1, p. 171. 

694. Sf. loan Gură de Aur, Omilia VI la Ozea, 3. 

695. Cateheza V mistagogică, 6, P. G., XXXIII, col. 1113. 

696. Tertulian, De oratione, 3, P. L., 1, col. 1156. Sf. Ioan Gură de Aur, arătând 
că sfinţii martiri se bucură acum în slava cerească, intonând împreună cu cetele 
îngereşti imnul lor tainic, adaugă: «chiar de pe când erau un trup muritor, ei 
făceau deja parte din aceste coruri, ori de câte ori cântau Trisaghionul (Isaia 6, 3) 
la săvârşirea Sfintelor Taine». Omilia la toţi stinţii martiri, P. G., XLIX (II, 1), 
col. 705—712. 

«în veacul ce va să fie», cum se exprima Simion, arhiepiscopul Tesalo- 
nicului 6%. Această unire este confirmată de mărturisirea preotului în 
însăşi Rugăciunea anaforei, o dată cu intonarea imnului de către cre- 
dincioşi : «Cu aceste fericite Puteri şi noi, lubitorule de oameni, Stăpâne, 
strigăm şi grăim: Sfânt eşti şi Preasfânt, Tu şi Unul-Născut Fiul Tău 
şi Duhul Tău cel Sfânt». 

Totodată, prezența serafimilor este simbolizată în acest moment 
liturgic prin acţiunile ce se îndeplinesc în legătură cu cântarea Trisa- 
ghionului. Astfel, în timp ce preotul rosteşte ecfonisul «Cântarea de 
biruinţă cântând, strigând...», diaconul ori, în lipsa lui, chiar preotul, 
luând steluța de pe Sfântul Disc, face cu ea semnul crucii deasupra aces- 
tuia, lovind uşor cu ea în cele patru părţi ale Sfântului Disc (răsărit, 
apus, miazănoapte şi miazăzi), pentru ca să simbolizeze prin sunetul 
respectiv cântarea «Sfânt, Sfânt, Sfânt, Domnul Dumnezeu atotţiitorul», 
cu care îl preamăresc cele patru ființe de care ne vorbeşte Sfântul Ioan 
Evanghelistul in Apocalipsă (4, 6, 8)6%. Pe de altă parte, în timp ce 
credincioşii sau corul cântă Trisaghionul serafimic, diaconul agită uşor 
ripida deasupra vaselor cu cinstitele daruri, în primul rând cu un scop 
practic, desigur, şi anume de a împiedica să cadă ceva în ele, eventua- 
litate posibilă mai ales în ţările calde. Actul a căpătat însă totodată şi 
o semnificaţie simbolică, mai ales că ripida poartă pe dânsa imaginea 
seralimilor, închipuind astfel prezenţa mulțimilor îngereşti, dar mai ales 
participarea reală a serafimilor, preînchipuită deja în Vechiul Testa- 
ment prin serafimii care umbreau cu aripile lor chivotul Legii din 
Sfânta Sfintelor 6%, 

În Liturghia Bisericii primare, forma Trisaghionului serafimic se 
mărginea, pe cât se pare, la textul din Vechiul Testament (Isaia 6, 3), 
precum se găseşte în Liturghia din cartea VIII, 12 a Constituţiilor Apos- 
tolice. În adaptarea lui liturgică de mai târziu el a fost amplificat însă 
cu partea a doua, care constă din textul uşor modificat al aclamaţiei 
cu care a fost întâmpinat Mântuitorul la primirea Sa triumfală în Ieru- 
salim, înainte de Patimi: «Osana întru cei de sus! Binecuvântat este 
Cel ce vine întru numele Domnului. Osana întru cei de sus!» (Matei 


697. Explicarea despre Biserică, în Tratat asupra tuturor dogmelor credinţei 
noastre ortodoxe, trad. rom., Bucureşti, 1865, p. 263, col. 1. 

698. Acţiunea cu steluța este considerată că simbolizează încă și vestirea, în 
cele patru părţi ale lumii, despre biruința Domnului asupra morţii şi totodată ser- 
veşte ca, prin sunetul atingerii ei de Sfântul Disc, să atragă atenţia credincioşilor 
asupra momentelor următoare ale Sfintei Euharistii. Cf. Dr. V. Mitrofanovici și 
Dr. T. Tarnavschi, op. cut., p. 512. Instrucţiunile tipiconale din manuscrise iau act 
de această acţiune târzie, mai întâi sub forma unei ridicări a steluței, de pe disc, 
şi anume prin veacul al Xil-lea — a! XIll-lea (vezi Dom Placide de Meester, 
op. cit, p. 96, după Krasnoselizev, Material, p. 26, 64, 110), iar prin veacul al 
XV-lea. sub forma ceremoniei în uz până astăzi (Ms. nr. 986; Bibl. Mânăstirii Sinai, 
publicat de A. Dmitrievski, op. cii., p. 611). 

699. Simion, arhiepiscopul Tesalonicului, Despre siintele hirotonii, cap. 174, 
p. G., CLV, col. 384, în trad. rom. citată, p. 136, col. 2; Sf. Gherman 1 al Con- 
stantinopolului, op. cit., P. G., XCVIII, col. 432 D. 

21, 9; cf. şi Marcu 11, 9; Luca 19, 38 şi Ioan 12, 13). În întrebuin- 
ţarea sa liturgică, Trisaghionul serafimic a ajuns deci un imn de slavă 
nu numai în cinstea unicului Dumnezeu în trei ipostasuri, aşa cum se 
infăţişează în textele biblice şi în interpretările Sfinţilor Părinţi 2%, ci 
şi în cinstea Fiului, Care a venit pe pământ în numele Domnului, adică 
al Tatălui. El continuă să vină insă în chip mistic, pentru a perpetua în 
Liturghie, prin Trupul şi Sângele Său euharistic, misiunea de mijlocitor, 
pe care o îndeplinește în ceruri, între Dumnezeu şi oameni, deoarece ei 
ajung cu anevoie a fi «morţi păcatului» (Rom. 5, 11). 

În forma sa liturgică, Trisaghionul serafimic este expresia unei su- 
blime emoţii, în care palpită bucuria şi entuziasmul izvorâte din credinţa 
şi presentimentul momentului apropiat al prezenței reale a Domnului. 
Așa precum este numit în ecfonisul rostit de preot, acest imn este o 
«cântare de biruinţă», adică un imn triumfal, pentru că, pe de o parte, 
este înălțat spre slava Domnului Savaot, «Dumnezeul Puterilor» 7!, 
adică al oștilor cereşti, iar pe de altă parte, pentru că prin el se întâm- 
pină totodată venirea Mântuitorului în Liturghie, biruitorul morţii şi al 
păcatului, însoțit de cetele cereşti. De altfel, nota triumială se găseşte 
subliniată în acest imn şi prin strigarea «Osana», care revine ca un 
refren atât la finele primei, cât şi la al celei de a doua părţi a textului 
lui. Evanghelia, ca și Liturghia au păstrat netradusă această formulă, 

În limbajul liturgic, exclamaţia «Osana» şi-a pierdut înţelesul său 
primitiv din psalmi (Ps. 117, 24): «O, Doamne, mântuiește» (ajută), 
ca o invocare de ajutor, cum a fost întrebuințată şi în aclamaţiile mul- 
ţimii din Ierusalim, la primirea Mântuitorului în acest oraş, pentru ulti- 
ma oară. În Trisaghionul serafimic, termenul «Osana» reprezintă un 
accent de bucurie, de triumf şi de salutare, echivalent aclamaţiilor mo- 
derne : «ura», «trăiască», «slavă». El se referă deci (şi îndeosebi ca re- 
tren final al imnului) la Mântuitorul, în legătură cu prezenţa Sa pe 
Sfânta Masă, în Jertfa euharistică 702, 

Trisaghionul serafimic este cel mai vechi imn din Liturghia creştină 
şi, poate, chiar primitiv în cuprinsul ei. El este menţionat încă 
din veacul întâi, deşi nu sub o formă destul de clară, la Clement Roma- 
nul 704 şi în Didahia celor 12 Apostoli 7%. La finele veacului al II-lea, 
de asemenea, îl aminteşte Tertulian '%, iar în veacul al IV-lea, Sfântul 


700. Sf. Ioan Damaschin: «Căci slinţii serafimi ne indică în chip precis, prin 
repetarea de trei ori a cuvântului Sfânt, cele trei ipostase ale Dumnezeirii 
suprafiinţiale. Prin o singură Domnie, ei indică o singură ființă şi împărăție, a Trei- 
mii tearhice» (Dogmatica, trad. de Pr. D. Fecioru, în colecţia «Izvoarele Ortodoxiei», 
București, 1938, p. 170; în P. G., XCV, col. 21—62: Despre Imnul trisaghion, Epistola 
câtre Ioan). 

701. Sf. Gherman 1 al Constantinopolului, op. cit., P. G., XCVIII, col. 432 D. 

702. Unele din ediţiile româneşti ale Liturghierului se silesc să precizeze 
această interpretare prin redactarea ultimului relren sub forma: «Osana Celui din 
înălţime». 

703. Gustav Bikel, Messe und Pascha, p. 105—122. 

704. Epistola I către Corinteni, cap. XXXIV. 

705. Cap. X, 6. 

706. De oratione, 3, P. L., 1, col. 1156. 

Chiril al Ierusalimului îl menţionează lămurit în explicarea Liturghiei 
Sfântului Iacob 0%. Înclinăm să credem că, la început, Imnul serafimic 
se integra în însuşi textul rugăciunii rostite de preot şi doar mai 
târziu s-a transformat într-un imn pentru credincioși, prin amplificarea 
textului lui Isaia (6, 3) cu cel din Psalmul 117, 24—25 şi din Evanghelii. 

Sunt lipsite de orice temei încercările lui H. Lietzmann de a 
demonstra că o bună parte a primei Rugăciuni euharistice ca şi imnul 
triumfal ar reprezenta împrumuturi din cultul sinagogii 10. Nu e greu 
de constatat că stilul acestei prime rugăciuni este conceput într-un 
spirit de elevaţie spirituală şi de avânt mistic, cărora nu le găsim echi- 
valență în nici o rugăciune iudaică. El ne dă senzaţia misterului. Într-un 
cuvânt, acest stil se resimte de duhul profetic al marilor personalități 
creștine din primele veacuri ale Bisericii. Originalitatea şi patermitatea 
celor două Liturghii bizantine se află caracterizate tocmai prin această 
transportare şi inspiraţie personală a autorilor lor în anaforele respec- 
tive. În fond, ele rezumă aceeaşi rugăciune a Jertiei, din Liturghia 
Sfântului Iacob, observând exact aceeaşi ordine în succesiunea moti- 
velor eulogice şi euharistice. 


c) Rugăciunea hristologică. — In Anatfora Liturghiei Sfântului 
Vasile cel Mare, pentru manifestarea euharistiei este rezervată ru- 
găciunea a doua în întregime, însă într-o formă indirectă. Fără a între- 
buința vreo iormulă expresă de mulţumire, el lasă să rezulte această 
atitudine a pietăţii creştine dintr-o recapitulare destul de amănunţită a 
binefacerilor Providenţei, enumerate în ordine istorică. Începând de la 
actul creaţiei şi căderii omului, făgăduirea unui Mântuitor şi trimiterea 
profeților, ajunge la vremea întrupării Fiului lui Dumnezeu, amintind 
de activitatea şi de moartea Lui pentru noi, precum şi de învierea și 
de inălțarea Sa la cer, ca garanţie a mântuirii noastre. Sfântul loan 
Gură de Aur, care a făcut menţiune deja în prima rugăciune de ope- 
rele prin care Dumnezeu a pregătit în Vechiul Testament mântuirea 
lumii, se referă in cea de a doua numai la opera săvârşită în Noul 
Testament prin Fiul Său («Care venind şi toată orânduiala cea pentru 
noi Pplinind...>). De altfel in ambele Liturghii, obiectul principal al 
mulţumirii din Rugăciunea a doua euharistică este mântuirea lumii prin 
Domnul nostru lisus Hristos. De aceea ea este cunoscută şi sub numele 
de rugăciune hristologică 7! şi care corespunde în mod deplin celei din 
Liturghia Sfântului Ioan Gură de Aur. 

Dacă deci Anafora liturgică poartă în sine caracterul unei mişcă- 
toare rugăciuni de adoraţie, în care lăudăm şi mulţumim Tatălui pen- 
tru tot ce a făcut în scopul mântuirii noastre, necruțând nici chiar pe 


707. Cateheza XXIII (a V-a mistagogică), 6, P. G., XXXIII, col. t!13 B. 

708. Într-adevăr, Sf. Chiri! al Jerusalimului zice că «această eohoţiay, primită 
de noi de la serafimi, o spunem pentru ca să ne facem părtași cu îngerii la cân- 
tarea imnelor». 

709. H. Lie!zmann, Messe und Herrenmahl, p. 125; Ct. J. Hanssens, op. cil., 
t. II, p. 390. 

710. J. Hanssens, op. cit., p. 405. 

unicul Său fiu, fragmentul hristologic al marii Rugăciuni euharistice 
face loc şi sentimentului vinovăţiei noastre. Aşa încât aducerea Jertfei 
euharistice implică totodată şi cererea de iertare şi de implorare a 
ajutorului divin. 

Narațiunea binefacerilor divine îşi ajunge punctul culminant la 
sfârșitul rugăciunii în recitarea cu voce tare a cuvintelor de instițuire a 
jertfei : «Luaţi, mâncaţi, acesta este Trupul Meu, care se frânge pentru 
voi spre iertarea păcatelor», şi: «Beţi dintru acesta toţi, acesta este 
Sângele Meu, al Legii celei Noi, care pentru voi și pentru mulţi se 
varsă spre iertarea păcatelor», pe care le-a rostit Mântuitorul însuşi la 
ultima cină luată cu ucenicii Săi. În practica bisericească s-a adoptat 
obiceiul ca, o dată cu pronunțarea acestor tormule, diaconul şi preotul 
să arate cu mâna dreaptă spre sfintele vase respective, determinând 
astfel anume asupra căruia din cele două daruri de pe Sfânta Masă au 
fost pronunţate de Mânuitorul formulele de instituire 7i!. Odinioară, 
atenţia credincioşilor era înviorată în acest moment prin expresia doo 
aiszoi (câţi sunteți credincioşi), rostită de ipodiaconi, care se aflau 
risipiţi printre credincioşi 712. Răspunsul «amin» însă, pe care îl dă 
corul după fiecare din aceste două ecfonise, revenea la origine în sar- 
cina diaconului 713, În seama credincioşilor a trecut doar mai târziu, 
probabil după ce li s-a recunoscut dreptul de a intona cântări în timpul 
rostirii Rugăciunii anaforei. Deci, câtă vreme a durat obiceiul de a se 
citi fără întrerupere Rugăciunea anaforei, adică în primele patru-cinci 
veacuri, a lipsit şi ocazia de a se da un răspuns din partea credincioşilor 
după rostirea cuvintelor de instituire. Un răspuns a devenit însă nece- 
sar, şi în acest loc, de îndată ce s-a socotit că participarea mai activă 
a credincioşilor la serviciul liturgic poate să fie asigurată prin intonarea 
de imne în legătură cu pasajele mai caracteristice din Rugăciunea Sfin- 
tei Jertfe. După cuvintele de instituire, răspunsul «amin» rezolva destul 
de convenabil situaţia, în primul rând prin scurtimea lui, deoarece o 
cântare mai lungă nu era îngăduită de urmarea imediată a anamnezei. 
Pe de altă parte, această vocabulă se încadra potrivit şi cu sensul pasa- 
jelor respective din Anafora, acest «amin» venind din partea credin- 
cioşilor în semn de confirmare a celor ce se istorisesc despre instituirea 
Tainei şi ca mărturie a credinței lor 7%. înăuntrul Anaforei, răspunsul 


711. Dr. Vasile Mitrolanovici şi Dr. T. Tarnavschi, op. cil., p. 513—514. Reco- 
mandabil este însă ca gestul să însoțească numai începutul formulelor («Luaţi, 
mâncaţi», şi respectiv «Beţi dintru acesta toţi»), mâna fiind retrasă în timp ce se 
recită restul textelor. Se evită astiel conluzia cu teza Bisericii Romano-Catolice, 
care, împotriva caracterului evident de simplă naraţiune al Anaforei, atribuie lor- 
mulelor de instituire o functiune de epicleză. În acest moment, darurile sunt încă 
pâine şi vin, iar nu Slântul Trup și Sânge al Mântuitorului. Prin urmare, nu se 
poate spune acum despre pâine că «..acesta este (chiar) Trupul Meu», şi nici 
despre vin că «...acesta este (cu adevărat) Sângele Meu». 

712. Versiunea latină a lui Leon Thuschus. Cî. Dom Placide de Meester,. op. 
cil. p. 97. 

713. Krasnoseltzev, Svedenia. După Dom Placide de Mcester, op. cit., p. 9. 

714. P. Lebedev, Lilurgica sau explicarca serviciului divin, traducere din ru- 

—sește şi prelucrare de Icon. Nicolae Filip, Bucureşti. 1899, p. 268. 

«amin» după cuvintele de instituire are acelaşi caracter ca şi celelalte 
imne de laudă şi de doxologie. Sensul său nu trebuie confundat, prin 
urmare, cu acel al «amin»-ului de la sfârşitul Anaforei, care este «un 
semn de exuberanţă, corespunzând unei trebuinţe de demonstrație 
exterioară» 155, 

În timp ce corul intonează «amin» după prima formulă de insti- 
tuire, preotul continuă să recite în taină textul din 1 Corinteni 11, 25: 
« Asemenea şi paharul, după Cină, zicând...», întreținând astfel pentru sine 
cursul neîntrerupt al istorisirii. În Liturghia Sfântului Vasile cel Mare 
se întrebuințează aci o formulă mai dezvoltată : «Asemenea şi paharul 
din roada viței luând, amestecând. mulţumind, binecuvântând, sfin- 
țind». Pe de altă parte, la el textul celor două ecfonise cu formulele 
de instituire este amplificat cu introducerea explicativă din însuşi 
cursul naraţiunii : «A dat Sfinţilor Săi ucenici şi Apostoli, zicând...». 


d. Anamneza. Ca o concluzie firească a relatării despre instituirea 
Jertlei euharistice, urmează imediat mănturisirea că, nedând uitării 
porunca Mântuitorului, Biserica aduce Jertfa euharistică pentru pome- 
nirea sau amintirea a tot ceea ce El a făcut pentru mântuirea lumii. 
De aceea a intrat în tradiţie ca să se numească acest scurt fragment al 
anaforei anamneză (âvăpvmos = amintire, pomenire). Ea chiar începe 
in Liturghia Sfântului loan Gură de Aur, cu cuvintele: «Aducându-ne 
aminte (ueuvnpevo.) deci de această poruncă mântuitoare și de toate cele 
ce s-au făcut pentru noi : de cruce, de groapă, de învierea cea de a treia 
zi...», motivându-se în acest chip aducerea Jertfei liturgice de către 
Biserică. În Anafora Sfântului Vasile cel Mare, textul anamnezei începe 
chiar cu porunca Mântuitorului : «Aceasta să faceți întru pomenirea 
Mea», concordând în celelalte puncte ale ei cu formula din Liturghia 
Sfântului loan Gură de Aur 716, 

Pentru a treia şi ultima oară în cursul Liturghiei, darurile sunt 
proaduse acum prin cuvintele spuse de preot cu voce tare, ca încheiere 
a anamnezei din ambele anafore : «Ale Tale dintru ale Tale, Ție aducem 
de toate şi pentru toate». Aşezându-şi deci mâinile cruciş, dreapta peste 
stânga, diaconul ori, în lipsa lui, preotul ia vasele cu sfintele daruri şi, 
când rosteşte pasajul «...Ție îţi aducem de toate şi pentru toate», din 
acest ecfonis, le înalță şi, întinzându-le puţin înainte, face cu ele sem- 


715. Dom F. Cabrol, Amen, în «Dictionnaire d'Archeologie chretienne et de 
Liturgie», t. i, part. 1, col. 1559. 

716. Formula anamnezei din Liturghia primară nu ne este cunoscută, dar după 
termenii în care se referă la ea Sfântul Iustin Martirul și Filozolul, se pare că 
recactarea ei n-a cunoscut deosebiri pronunțate de-a lungul veacurilor. Astfel, el 
scrie în Apologia întâi, la cap. LXVII, 1: «După acestea, în sfârşit, facem totdea- 
una pomenire (ăvanuvioxonev) de aceste lucruri». De asemenea, în Dialogul cu 
iudeui Triton, cap. XLI, Sfântul Iustin consideră oiranda de făină, pe care o adu- 
ceau în Vechiul Testament cei curăţiţi de lepră, ca «o preinchipuire a pâinii eu- 
haristice, pe carc lisus Hristos, Domnul nostru, ne-a lăsat s-o facem spre pomenirea 
palimii pe care a suferit-o El pentru oamenii ale căror suilete sunt curăţite acum 
de toată răutatea». 

nul crucii deasupra Sfântului Antimis. Prin acest gest, care reprezintă 
un act de aducere sau de oierire a cinstitelor daruri, ele sunt înfățișate 
lui Dumnezeu, după exemplul Mântuitorului, Care, la Cina cea de taină 
— aşa cum se subliniază în textul rugăciunii hirstologice din Anafora 
Liturghiei Sfântului Vasile cel Mare — «luând pâine în sfintele şi prea- 
curatele Sale mâini, arătând-o 1? ie, lui Dumnezeu-Tatăl...», a înâl- 
ţat-o, adică a proadus-o mai întâi şi apoi a mulţumit, a binecuvântat 
și, sfinţind-o, a îrânt-o. 

Prin acest ecfonis, preotul mărturiseşte că noi nu avem nimic al nos- 
tru, propriu, pentru a constitui din partea noastră un dar vrednic de Dum- 
nezeu, ci îi oferim din cele ce sunt de fapt ale Lui (npoopEpopev 8E aură 
că iâia) 715, şi anume pâine şi vin, pe care Mântuitorul a poruncit 
Apostolilor Săi să le aducă lui Dumnezeu ca pârgă din cele pe care El 
le-a creat pentru oameni 719, Sau, precum zicea Sfântul Gherman 1 al 
Constantinopolului, «Îţi aducem pentru mântuirea noastră ceea ce este 
chipul 'Trupului şi Sângelui Celui care a zis: «Aceasta să o faceți spre 
pomenirea Mea», adică acelea pe care ni le-ai lăsat prin Sfinţii Tăi 
Apostoli» 72, 

Mai lămurit, în anamneză vrea să se spună anume că, aducându-ne 
aminte «de toate cele ce s-au făcut pentru noi», dar mai ales de cele 
pătimite de Fiul Jui Dumnezeu pentru mântuirea noastră, până la 
învierea și întoarcerea Lai în slava pe care a avut-o la Tatăl mai înainte 
de a fi lumea (loan 17, 5), darurile noastre în vederea Jertiei liturgice 
sunt oferite «de toate» (xară mâvza ) acestea ce au fost aci pomenite, 
adică în legătură cu toate aceste momente care au constituit Jertfa 
Mântuitorului. 

Dacă lucrarea lui Dumnezeu pentru mântuirea omului a culminat 
şi s-a desăvârşit prin Jertfa Fiului Său, ea a fost totuşi neintrerupt acti- 
vă şi mai înainte în cursul istoriei, incepând îndată după ce omul a 
decăzut din starea paradiziacă, aşa precum am văzut că se mărturiseşte 
în rugăciunea teologică din Anafora Liturghiei Sfântului loan Gură de 
Aur, fapt mărturisit şi în rugăciunea hristologică din formularul Ana- 
forei Sfântului Vasile cel Mare: «Nu Te-ai întors cu totul, Bunule, de 
la zidirea Ta, pe care ai făcut-o, nici n-ai uitat opera mâinilor Tale, ci 
în multe chipuri ai cercetat-o pentru îndurările milei Tale». Actele şi 
momentele mai însemnate în care purtarea de grijă şi lucrarea lui Dum- 
nezeu pentru mântuirea oamenilor a intervenit în forme «arătate» sau 
concrete în Vechiul Testament, am văzut că au fost amintite printr-o 
formă generală în rugăciunea teologică din formularul Liturghiei Sfân- 
tului loan Gură de Aur, dar au fost enumerate mai amănunţit în rugă- 
ciunea hristologică din Liturghia Sfântului Vasile cel Mare. De aceea, 


717. Practică obișnuită la jertiele Vechiului Testament. Cf. fevitic, 3, 7 
şi 7, 14. 

718. Sf. Irineu, Adversus haereses, cart. IV, cap. XVIII, 5. 

719. Ibidem, cartea a IV-a, cap. XVII, 5. 

720. Sf. Gherman 1] al Constantinopolului, op. cit., P. G., XCVIII, col. 437 B. 

acum, în finalul anamnezei se subliniază că darurile noastre sunt aduse 
sau oferite şi pentru toate aceste binefaceri, ce au îmbrăcat forme pozi- 
tive şi pe care le ştim, precum şi pentru toate «cele nearătate» nouă şi 
deci pe care «nu le ştim». 

Aceste două expresii din finalul anamnezei sunt aşadar formule 
rezumative şi complementare între ele, prin care liturghisitorul se referă 
la motivele euharistice din cele două fragmente precedente ale Anaforei. 

S-a emis părerea că originea ecfonisului «Ale Tale dintru ale Tale...» 
în anamneza Anaforei bizantine s-ar datora următorului text, pe care 
impăratul Justinian a pus să-l graveze în jurul plăcii de sus a sfintei 
mese din biserica Sfânta Sofia : «Ale Tale dintru ale Tale iți aducem, 
Hristoase, noi robii Tăi, Justinian şi Teodora» 721. Noi credem, dimpo- 
trivă, că împăratul s-a inspirat din Liturghia Bisericii, utilizând la in- 
troducerea dedicaţiei sale o parte din textul unei formule liturgice 
uzuale şi deci anterioare timpului său 722. 

În loc de indicativul «aducem» (zpoooepohev ) din acest ecfonis, 
unele manuscrise, intre care şi Codicele Barberini 336, dau scrierea 
mpoopepovres (aducând). După unele păreri, această formă de participiu 
ar trebui preferată, întrucât ar asigura imnului «Pe Tine Te lăudăm...» 
legătura logică din punct de vedere gramatical cu textul anamnezei. 
« Aducându-ne aminte de această poruncă a Mântuitorului..., aducân- 
du-Ţi de toate şi toate şi pentru toate», prin aceasta, adică, «Pe Tine 
Te lăudăm , pe Tine Te binecuvântăm...». Imnul «Pe Tine Te lăudăm...» 
ar fi astfel integrat în anamneză. Trebuie să observăm însă că, în ge- 
neral, cursul Rugăciunii anaforei se desfăşoară independent de imnele 
introduse mai târziu pentru credincioşi, paralel cu textul ei, dar nu în- 
totdeauna în strictă legătură gramaticală cu el. Ca şi în cazul răspun- 
sului «Cu vrednicie şi cu dreptate...» deci, recitarea imnului «Pe Tine 
Te lăudăm» nu priveşte rolul preotului, care, urmând cursivitatea nor- 
mală a Anaiforei, trece cu necesitate la epicleză. Începutul acestei din 
urmă rugăciuni în Liturghia Sfântului loan Gură de Aur : «Încă aducem 
'Ție această slujbă cuvântătoare» reprezintă în chip evident continuarea 
firească, logică şi culminantă a finalului din ecfonisul anamnezei : «...Ție 
aducem de toate şi pentru toate». Acelaşi lucru îl demonstrează şi forma 
de justificare cu care începe epicleza in Liturghia Sfântului Vasile cel 
Mare : «Pentru aceasta» — adică pentru pomenirea pe care o facem în 
Jertia anunţată prin cuvintele «ale Tale... Ţie îți aducem de toate şi 
pentru toate» — «...îndrăznind, ne apropiem de Sfântul Tău Jertfelnic...». 


721. J, Neale, Tetralogia Liturgica: sive s. Chrysostomi, s. lacobi, s. Marci 
divinae Missae, p. 489—490. Citat după Dom Placide de Meester, op. cit., p. 9%. 

722. La o astiel de convingere ne conduce fără greutate însuși textul complet 
al inscripţiei, pe care ni-l relatează George Cedrenus (Zuvothic ioroplov, P. G., CXXI, 
col. 737 C — 740 A): «Ale Tale dintru ale Tale, Ție îţi aducem, Hristoase, moi 
robii Tăi, Justinian şi Teodora, pe care cu bunăvoință primeşte-le, Fiule şi Cuvân- 
imle a! lui Dumnezeu, Cel ce pentru noi Te-ai întrupat şi pentru noi Te-ai răstignit, 
iar pe noi ţine-ne în credința Ta cea dreaptă şi împărăţia pe care ne-ai încre- 
dinţat-o sporeşte-o şi păzește-o, spre propria Ta slavă, cu rugăciunile Sfintei 
Născătoare de Dumnezeu şi pururea Fecioara Maria». 

Cu alte cuvinte, în desfășurarea textului Anaforei, acţiunea litur- 
gică tinde să se finalizeze — cum e şi firesc — nu în imnul «Pe Tine 
Te lăudăm...», care apare ca un simplu incident, ci în oferirea şi sfin- 
țirea darurilor, adică în Jertfă. Acesta este de fapt scopul imanent al 
Liturghiei. Ca atare, scrierea originală şi corectă a verbului  apoaptpu 
(aduc) în ecfonisul anamnezei n-a putut să fie decât indicativul prezent 
mpoopepouev (aducem), iar nu participiul mpooetpovzes (aducând) 7%, 

Ritualul Anaforei liturgice îşi atinge desăvârşirea în cele două 
momente următoare, epicleza şi rugăciunea dipticelor, când se realizează 
jertfa şi se aplică efectele ei mântuitoare. 


e. Epicleza. a) Consideraţii sumare asupra textului. — Momentul 
culminant al Anaforei este atins prin rugăciunea de chemare sau invo- 
care a Sfântului Duh (epicleza, Exiximas) asupra darurilor, pentru a fi 
transformate în Trupul şi Sângele lui lisus, jertfite pentru mântuirea 
lumii. 

Existenţa epiclezei, adică a unei rugăciuni speciale de invocare a 
puterii divine peste cinstitele daruri, spre a fi transformate in Trupul 
şi Sângele Domnului, este primitivă în Liturghie. Documentele nu ne-au 
păstrat formula sau textul epiclezei primare, dar practicarea ei se 
găseşte confirmată de aluzii şi menţiuni precise, încă din cursul veacu- 
lui al II-lea şi al III-lea, şi anume în scrierile Sfântului Iustin Martirul 
şi Filozoiul 7%, Sfântului Irineu 7% şi ale lui Origen 7%. Scrierea lui 
Ipolit (4 cca. 235), Traditio apostolica, cuprinde chiar o formulă scurtă 
de epicleză. Din cele mai multe din aceste locuri, dar mai ales din ana- 
tora lui Serapion de Thmuis 72, pare a rezulta că, în Biserica primară, 
epicleza avea caracterul unei epicleze sau invocări a Logosului 72 pentru 
sfințirea darurilor. În literatura bisericească de la veacul al IV-lea in- 
coace însă apare net caracterul acestei rugăciuni, ca epicleză a Sfântului 
Duh 7%, «Apoi... rugăm pe lubitorul de oameni Dumnezeu să trimită 
Duhul cel Sfânt peste cele puse inainte, spre a face pâinea Trup al lui 
Hristos, iar vinul Sânge al lui Hristos. În adevăr, s-au sfinţit şi s-au 
prefăcut acelea de care s-a atins Sfântul Duh». 

Cu privire la originea epiclezei în Liturghie, în tradiţia creştinis- 
mului primar domnea o convingere unanimă la Sfinţii Părinţi ai veacului 
al IV-lea şi al V-lea. Pentru Sfântul Vasile cel Mare, cel puţin, ea era 


723. Pan. N. Trembela, op. cil., p. 110. În Erminia sa, Nicolae Cabasila, deşi 
cunoștea şi scrierea zpoopepovzes, preferă totuşi forma zpospepouev. Op. cil., cap. 
XLIX, col. 481. 

724. Apologia întâi, LXVI, 2. 

725. Adversus haereses, cart. IV, cap. XVIII, 5. 

726. Contra Celsum, VIII, 33, P. G., XI, col. 1565; Omilia XI la Matei, 4, 
P. G., XIII, col. 948. 

727. Rugăciunea 1 (pentru jertfă). 

728. «Să vină, Dumnezeule al adevărului, Sfântul Tău Cuvânt peste pâinea 
aceasta, ca să se facă pâinea Trupul Cuvântului şi peste potirul acesta, ca să se 
facă paharul Sângele adevărului». 

729. A se vedea, de exemplu, Sf. Chiril a! Ierusalimului, Calehcza V mista- 
gogică, 7. 

considerată așa de veche că nu se putea spune «care dintre sfinți ne-a 
lăsat în scris cuvintele invocării la sfinţirea pâinii Euharistiei şi a pa- 
harului binecuvântării» 7%. Pseudo-Proclu (+ 466) al Constantinopoluiui 
priveşte epicleza de-a dreptul ca o tradiţie apostolică, atunci când afirmă 
că Sfinţii Apostoli, mai înainte de a se imprăştia pentru propovăduirea 
Evangheliei, petreceau mai tot timpul săvârşind Sfânta Liturghie şi, 
făcând rugăciuni, aşteptau coborârea Sfântului Duh, ca să prefacă pâi- 
nea şi vinul amestecat cu apă, ce erau puse inainte, în însuşi Trupul 
şi în însuşi Sângele Mântuitorului nostru lisus Hristos 731. 


O mărturie despre uzul general al epiclezei în Liturghia Bisericii 
primare îl constituie însuşi faptul că ea se găseşte în rânduiala Litur- 
ghiei Sfântului Iacob şi a tuturor Liturghiilor orientale, precum şi în 
cea a vechiului rit galican din Apus 72. 


Sentimentul prezenței apropiate a misterului, ce se realizează prin 
rugăciunea epiciezei, a dus în practica liturgică la prefaţarea acestei 
rugăciuni de invocare cu formule de pietate socotite proprii a ajuta la 
pregătirea unei inalte dispoziţii religioase necesare pentru întâmpinarea 
acestui moment. Aşa a rezultat obiceiul de a opri în loc cursul Anaforei, 
pentru a recita unele rugăciuni impuse de simţul evlaviei personale. 
Cu vremea, ele s-au îndătinat, ajungând să fie înscrise în Liturghier. 
Acesta este cazul troparului Ceasului al treilea: «Doamne, Cel ce ai 
trimis pe Preasfântul Tău Duh, în ceasul al treilea, Apostolilor Tăi, pe 
Acela, Bunule, nu-L lua de la noi, ci reînnoieşte-ni-L nouă 7%, celor care 
ne rugăm ie». Dintre codicele cercetate de profesorul atenian Pan. N. 
Trembela 7%, unele indică recitarea acestui tropar o dată sau de trei ori, 


730. Sf. Vasile cel Mare, Despre Sfântul Duh, cap. 27, P. G., XXXII, col. 188. 
Vezi şi canonul 9! al Sf. Vasile cel Mare. 

731. Pseudo-Pociu, Tratatul despre tradiția dumnezeieşiii Liturghii, P. G, 
LĂV, col. 8.19. 

732. Numai din ritul roman a dispărut sau, cel puţin, Biserica Romano-Catolică 
ezită să recunoască deschis existența unei rugăciuni speciale în rânduiala missei, 
pentru chemarea Siântului Duh peste daruri, «din cauza importanţei crescânde ce 
s-a ataşat în Apus cuvintelor de instituire ca formă de sfințire». (A Fortesque, 
op cil., p. 535). Nu lipsesc însă nici acolo autori (ca, de exemplu: Dr. Buchwald, 
Die Epiklese in der rom. Messc, Weidenauer Siudien, [, 1906, p. 21—56, la A. For- 
tesque, op. cit., p. 5%; vezi şi N. Cabasila. Explicarea dumnezeieștii Liturghii, 
cap. XXIX şi XXX), care nu se sfiesc să recunoască realitatea, şi 'anume că, în 
misa romană, rugăciunea Per qucm hacc omnia... reprezintă un rest al epiclezei de 
mai târziu a Sfântului Duh. Cf. şi Dr. N. Milaş, Comentariul la canonul 91 al Slân- 
tului Vasile cel Marc, în Canoanele Bisericii Ortodoxe, vol. 11, part. Ii, trad. rom. 
de Uroş Kovincici şi Dr. Nicolae Popovici, Arad, 1936, p. 143, n. 4. p. 149. 

733. Cu excepția uneia sau a două ediţii, Liturghierul român dinainte de anul 
1956 întrebuințează aici forma «ci ne înnoieşte pe noi», o traducere oarecum inter- 
pretativă —.- am putea spune — sub influenta versiunilor slave ale Lilurghierului, 
dar necorespunzătoare termenului din originalul grec: ăXĂ'6yxaivioov Muiv. Vezi 
lucrarea noastră insemnări pentru o nouă cdilie a Liturghierului, Bucureşti, 1947, 
. 4—15, 

ţ 734. Pan. N. Trembela, Cele trei liturghii după codicii din Atena (în limba 
greacă), Atena, 1935, p. 113. Cf. şi Dom Placide de Meester, Genăse, sources et 
developpemenis du texie grec de la liturgie „de Saint Jean Chrysostome, Roma, 
1908, p. 99. 

cu stihul de umilinţă: «Dumnezeule, milostiv fii mie păcătosului» 7%, 
sau chiar fără nici un stih. Unele codice nu fac nici o menţiune despre 
întrebuinţarea acestui tropar la epicleză, în timp ce altele adaugă pe 
lângă el «Slavă...» cu troparul «Binecuvântat eşti Hristoase, Dumnezeul 
nostru...» de la sărbătoarea Cincizecirmnii, precum şi «Și acum...» cu con- 
dacul «Când s-a pogorât amestecând limbile...» de la aceeaşi sărbătoare. 
Un cercetător apusean al istoriei textului grec al Liturghiei Sfântului 
loan Gură de Aur 7% socotește că întrebuințarea acestui tropar la epi- 
cleză ar fi început de prin veacurile al XII-lea sau al XIII-lea, dacă nu 
chiar din veacul al XI-lea. Socotim insă întemeiată părerea profesorului 
Pan. N. Trembela că un astfel de obicei era cu totul sporadic în această 
epocă. Generalizarea lui priveste mai degrabă veacurile al XV-lea şi 
al XVI-lea 7%. 

În unele din codicele din această vreme, troparul Ceasului al trei- 
lea, cu sau fără stihuri, se găsește aşezat inainte de rugăciunea epicle- 
zei («Încă aducem Ţie...»), ceea ce, desigur, e mai logic. Alte manuscrise 
însă îl prevăd ca în cele mai multe din Liturghierele de astăzi, adică 
întrerupând epicleza după propoziția : «Trimite Duhul Tău cel Sfânt 
peste noi şi peste aceste daruri ce sunt puse înainte». Împotriva unei 
astiel de practici obiectează cu temei autorii Pidalionului 1%, recoman- 
dând ca, în conformitate cu logica, recitarea acestui tropar şi a stihuri- 
lor respective să se facă înainte de rugăciunea epiclezei 7%. Ediţiile mai 
noi ale Liturghierelor grecești au inceput chiar să nu mai înscrie acest 
tropar la epicleză sau, cel mult, se mărginesc la stihul de umilinţă 
citat mai sus. 

Textul rugăciunii pentru invocarea Sfântului Duh este în cea mai 
mare parte diierit în cele două Liturghii principale bizantine. În amân- 
două însă epicleza se înfățișează ca o reluare a firului sau a cursului 
Rugăciunii anaforei euharistice, şi anume în continuarea ecfonisului 
anamnezei («Ale Tale dintru al Tale, Ţie îţi aducem de toate şi pentru 
toate»). Această inlănţuire apare mai evidentă în Liturghia Sfântului 
Vasile cel Mare, sub forma unei motivări cu care se deschide rugăciu- 
nea epiclezei: «Pentru aceasta, Stăpâne Preasfinte, ...indrăznind, ne 
apropiem de Sfântul Tău Jertfelnic şi, punând înainte cele ce închipuie 
Sfântul Trup şi Sânge al Hristosului Tău, ie ne rugăm şi pe Tine Te 
chemăm  (invocăm), Sfinte al sfinţilor, ...să vină Duhul Tău cel Sfânt 


735. Sub influenţa edițiilor slavone, acest verset din Evanghelia după Luca, 
18, 18, reprodus ad litteram (5 rcs, ihdoburi pot si ănapro)â...) în ediţiile de 
limbă greacă ale Liturghierului, a căpătat în Liturghierul român o localizare litur- 
gică sub lorma: «...curățește-mă pe mine, păcătosul», variantă inspirată, desigur, de 
preocuparea ascetică impusă de slințenia momentului. 

736. Dom Piacide de Meester, op. cil,, Joc. cit. 

737. În Liturghierul român, troparul Ceasului al treilea în rânduiala epiclezei 
apare pentru prima dată în ediţia slavo-română de Bucureşti din anul 1680, a 
mitropolitului Teodosie. 

738. Pidalionul, tradus şi tipărit la Mânăstirea Neamj, în anul 1844, nota 1, 
lit. e de la tâlcuirea canonului 19 al Sin. din Laodiceea. 

739. Vezi studiul nostru Troparul Ccasului al treilea în rânduiala epiclezei 
(extras din «Biserica Ortodoxă Română», LV (1937), nr. 1—2). 

peste noi şi peste darurile acestea ce sunt puse înainte şi să le bine- 
cuvinteze pe dânsele şi să le sfinţească şi să arate : pâinea aceasta, adică, 
însuşi cinstitul Trup al Domnului Dumnezeului nostru lisus Hristos, iar 
ceea ce este în potirul acesta, insuşi cinstitul Sânge al Domnului Dum- 
nezeului şi Mântuitorului nostru lisus Hristos, care s-a vărsat pentru 
viaţa lumii, prefăcându-le cu Duhul Tău cel Sfânt». 

Textul epiclezei este mult simplificat în formularul Liturghiei Sfân- 
tului Ioan Gură de Aur, în care, prin adverbul «incă», cu care se des- 
chide rugăciunea epiclezei, se subliniază ideea că Jertfa euharistică nu 
se mărginește numai la simbolurile materiale de pâine şi vin, ci «încă 
(în plus, mai) aducem această slujbă cuvântătoare şi fără de sânge 
(mo doțizmy radem xai âvaipavrov dazpeiav slujbă, cult, adoraţie spirituală 
sau duhovnicească) :4 şi Te chemăm (invocăm, zapzradoăpev Ze ) şi Te 
rugăm (ai dsâueda ) şi cu umilinţă la Tine cădem (ai ixerebouev ), tri- 
mite Duhul Tău cel Sfânt peste noi şi peste aceste daruri ce sunt puse 
inainte şi fă adică pâinea aceasta cinstit Trupul Hristosului Tău, iar 
ceea ce este în potirul acesta, cinstit Sângele Hristosului Tău, prefăcân- 
du-le cu Duhul Tău cel Sfânt». 

Precum se vede însă, textele celor două epicleze, deşi deosebite 
unul de celălalt, se găsesc totuşi într-o analogie foarte apropiată în for- 
mulele pentru binecuvântarea materiilor euharistice, devenind identice 
în formula finală : «prefăcându-le cu Duhul Tău cel Sfânt». Pidalionul, 
întemeindu-se pe manuscrisele vechi, consideră că în Liturghia Siân- 
tului Vasile cel Mare acest final este un adaos strecurat mai târziu de 
copişti, sub influența formularului Sfântului loan Gură de Aur, în care 
îşi are locul de origine *!. El S-a îndătinat însă prin uz şi în Liturghia 


740. În rugăciunile Sfintei Liturghii, expresia opri Aacpeia (cult, adoraţie spi- 
rituală sau duhovnicească) se referă uneori la jertfele noastre spirituale subiective: 
rugăciuni de laudă și de mulţumire, curăţire lăuntrică etc., dar mai ales la sfânta 
Jertiă euharistică. În scrierile Sfinţilor Părinţi, termenul Aacpeia face parte dintre 
numirile prin care este desemnată sfânta Jertfă euharistică. Cf. Hristu Andruţos 
op. cit., p. 394. 

Asupra aplicării expresiei «slujbă cuvântătoare» (Aoţixn dazpeia) din textul 
epiclezei, la sfânta Jertfă euharistică, nu mai rămâne nici o îndoială prin faptul că 
rugăciuuea dipticelor din Liturghia Sfântului loan Gură de Aur se deschide îndată 
după epicleză cu mențiunea că această «slujbă cuvânlătoare» este adusă «pentru ca 
să fie celor ce se vor împărtăşi... spre iertarea păcatelor...», precum şi «pentru 
sufletul drept care s-a săvârşit întru credință». Menţionarea Impărtăşirii nu ar 
avea nici un sens dacă nu s-ar referi la Sfânta Euharistie, precum nici iertarea 
păcatelor, dacă această AoŢixh Aarpeia care se aduce, nu ar însemna Jertfa liturgică. 
Cr. studiul nostru, Expresiunea «slujbă cuvântătoare» din Liturghierul român, Bucu- 
rești, 1939, extras din «Studii Teologice», VII (1938—1939). De asemenea, Sf. Chiril 
al Ierusalimului, continuând explicarea Liturghiei după momentul sfințirii Darurilor, 
lămureşte că «după ce s-a săvârşit Jertia cea duhovnicească, slujba (cultul) cea 
nesângeroasă (rhv aveunarixiv Busiay, ziv ăvainaxzov Aarpeia), rugăm pe Dumnezeu 
asupra acelei jertie de ispăşire pentru pacea de obşte a Bisericilor... și aducem (ole- 
rim) această jertiă pentru toţi care au nevoie de ajutor. Caleheza V mistagogică, 8. 

741. Pidalionul în trad. şi loc. cit., lit. d. Într-adevăr, ca şi alte manuscrise, un 
sul liturgic (kontakion) de la începutul veacului al XV-lea, aflat în Biblioteca Uni- 
versităţii din laşi, nu are acest final al epiclezei în Liturghia Sfântului Vasile cel 
Mare (vezi Pr. Dr. loan Zugrav, Un manuscris din anul 1419 al Liturghiei Slân- 
tului Vasile cel Mare, 1938, p. 18—19). 

Sfântului Vasile cel Mare, dar poate că nu atât printr-un proces de auto- 
matism rutinar, cât mai degrabă pentru motivul că finalul epiclezei din 
Liturghia Sfântului loan Gură de Aur reprezintă o formulă ce apare ca 
mai expresivă şi deci mai proprie pentru a impune cu necesitate îndepli- 
nirea a treia oară a semnului pentru binecuvântarea cinstitelor daruri, 
împiedicând astfel de a fi eludat în practică. Departe de a altera logica 
desfăşurării rugăciunii, formula «prefăcându-le cu Duhul Tău cel Sfânt» 
vine aci, dimpotrivă, ca o completare, prin precizarea şi sublinierea 
cererii din epicleza Sfântului Vasile cel Mare, în care ideea din textul 
«să le sfințească şi să arate: adică pâinea aceasta..., iar ceea ce este in 
Potirul acesta...» nu apare stilizată atât de accentuat şi de explicit ca 
în formula din Liturghia Sfântului loan Gură de Aur: «Şi fă, adică, 
pâinea aceasta...». De aceea nu socotim nici necesară, nici utilă o epu- 
rare a textului actual al epiclezei din formularul actual al Liturghiei 
Sfântului Vasile cel Mare. 


b) Oficiul sau ritualul epiclezei. — Rostirea troparului Ceasului al 
treilea cu stihurile ce-l prefaţează apare — precum s-a menționat — ca 
un imperativ al conştiinţei religioase şi ca un mijloc de pregătire a evla- 
viei cu care trebuie așteptată minunea pogorârii focului Dumnezeirii 
pentru aprinderea jertfei, adică venirea Sfântului Duh peste daruri, spre 
a le preface în Trupul şi Sângele Domnului. Ca organe ale harului divin, 
liturghisitorii sunt datori să se găsească într-o stare de vrednicie şi de 
sfințenie corespunzătoare acestui moment care este cel mai sublim din 
oficiul Liturghiei. De aceea, în timp ce corul intonează imnul «Pe Tine 
Te lăudăm...», ei încep în taină o acţiune de pregătire specială, făcând 
mai înainte trei închinăciuni în faţa Sfintei Mese, rostind de fiecare dată 
stihul «Dumnezeule, curățeşte-mă pe mine păcătosul...». Acesta este un 
act de smerenie şi de mărturisire, căci formula «...curățeşte-mă pe mine 
păcătosul şi mă miluieşte» reprezintă de fapt o recunoaştere a păcatelor, 
de care sufletul nu poate fi pe deplin curăţit decât prin lucrarea harului 
Sfântului Duh. Într-o supremă concentrare şi înălțare a spiritului spre 
Părintele ceresc, cu privirea rugătoare şi cu mâinile ridicate, preotul 
liturghisitor se roagă apoi rostind textul rugăciunii din troparul amin- 
tit, Această ţinută sau poziţie fizică constituie expresia cea mai indicată 
unei stări sufleteşti, în care se aşteaptă şi se nădăjduieşte a se primi 
darul cerut prin rugăciunea ce se rosteşte. Gesturile şi poziţiile corpu- 
dui la rugăciune traduc sau exprimă şi subliniază stări de religiozitate 
şi dispoziţii de spirit anumite, sensibilizând ideile şi sentimentele cores- 
punzătoare, angajând şi dirijând în același timp spiritul în sensul aces- 
tora. Poziţia şi gesturile liturghisitorului în timpul epiclezei nu trebuie 
deci interpretate şi executate ca simple forme de protocol sau de pa- 
radă, ci ca acţiuni de încordare a întregii ființe, în anagajarea şi sus- 


În manuscrise din veacul al XII-lea — al XVIIl-lea ale Liturghiei Sfântului 
Vasile cel Mare (menţionate la Pan. N. Trembela, op. cit. p. 183), a treia bine- 
cuvântare a Sfintelor Daruri apare legată de încheierea din textul epiclezei: «care 
s-a vărsat pentru viaţa lumii». Astfel apare situaţia şi în unele Liturghiere slavone, 
ca de exemplu ediţia din 1508 a lui Macaric, în Muntenia ș. a. 

ținerea avântului spiritual. Căci, așa precum sublinia Sfântul loan Gură 
de Aur, «harul nu se împărtăşeşte (transmite) decât sufletelor atente 
şi cu luare aminte... Căci dacă nu arătăm o dorință vie (aprinsă) pentru 
binefacerea pe care o cerem, nu-i vom aprecia decât slab preţul și în- 
semnătatea... Așa că Dumnezeu voieşte ca mai întâi sufletul nostru să 
se pregătească (să se dispună) printr-o luare aminte activă, pentru a 
primi plenitudinea harurilor Sale» 142. 

Precum se vede din textul troparului de mai sus, preoţii liturghisi- 
tori se roagă în primul rând ca Sfântul Duh nu numai să nu le fie re- 
tras («u7 dumaveins ae ma»), să nu fie lipsiţi de el sau să li se suspende, 
ori să |i se suprime asistenţa Lui, ci, totodată, să le fie reînnoit, să le 
fie restaurat («ah 'Eyxatviooy muîv>), adică să fie reînsuflețit suflul Lui 
într-înşii, învestindu-i cu puterea Sa, ca oarecând pe Sfinţii Apostoli în 
ziua Cincizecimii. 

În cursul oficiului, liturghisitorii s-au rugat deja de mai multe ori 
ca Dumnezeu să-i curăţească cu puterea Sfântului Duh, de orice pată 
a trupului şi a sufletului, spre a fi vrednici să slujească neprihăniţi la 
Sfântul Său Jertfelnic. În acest moment însă ei au nevoie mai mult ca 
oricând de acea suflare a Duhului lui Dumnezeu, care să-şi plimbe fla- 
căra Lui în adâncimile şi cutele lor lăuntrice, spre a arde neghina păca- 
tului şi a mistui toată necurăţia. De aceea, într-un avânt încordat al 
spiritului, ei stăruie rostind de trei ori rugăciunea din troparul Ceasului 
al treilea. Anume, după prima recitare, preotul face o inchinăciune în 
faţa Slintei Mese, în timp ce diaconul sau chiar preotul însuşi, când nu 
este diacon, zice stihul 11 din Psalmul 50: «Inimă curată zideşte întru 
mine, Dumnezeule, şi duh drept înnoieşte întru cele dinlăuntru ale 
mele». Înălțând apoi mâinile şi căutând spre cer, se roagă iarăşi rostind 
acelaşi tropar. Se face, după aceea, din nou o închinăciune în fața Sfin- 
tei Mese, rostindu-se stihul 12 din Psalmul 50 : «Nu mă lepăda de la faţa 
Ta şi Duhul Tău cel Sfânt nu-L lua de la mine», după care urmează ca 
mai înainte rugăciunea aceluiaşi tropar. 

Încheind acest preambul de pietate personală, preotul, lăsând mâi- 
nile în jos şi luând poziţie ca pentru prezentarea sau aducerea Jertfei, 
adică ţinând braţele aproape de corp, cu palmele desfăcute spre cinsti- 
tele daruri şi cu privirea transportată, rosteşte, pătruns de înfiorare 
sfântă, partea de la început din rugăciunea chemării Sfântului Duh peste 
daruri : «Încă aducem această slujbă duhovnicească şi fără de sânge». 
Continuă apoi închinându-se : «Și Te chemăm şi Te rugăm şi cu umi- 
linţă la Tine cădem». Nicolae Cabasila menţionează că preotul cade în 
genunchi ( mpoozinrev ) când rosteşte epicleza 743, uz amintit şi de Sfân- 
tul Efrem Sirul (4 373), în imnul său Despre preoție. Precum se poate 
vedea însă în omiliile Sfântului loan Gură de Aur (Omilia III la Epistola 
către Filipeni, 4), în aceeaşi epocă era deopotrivă practicată şi poziţia 


742. Sf. Ioan Gură de Aur, Omilia I la Faplele Apostolilor, 6. 
743. Nicolae Cabasila, op. cil.. cap. XXVII, P. G., CL, col. 425 B. Vezi trad. 
rom. de Diac. Ene Braniște, Bucureşti, 1946, p. 70—71. 

dreaptă : «Tot poporul credincios, laolaltă cu ceata preoțească, drepţi 
(în picioare) şi cu braţele ridicate, aduc înfricoşătoarea Jertfă». Îngenun- 
cherea liturghisitorilor în timpul rostirii epiclezei a rămas un ritual 
propriu Liturghiei numite a celor 12 Apostoli, care se găseşte în între- 
buinţarea Bisericilor Vechi Orientale (iacobiţii sirieni şi maroniţii 
sirieni) 714. 

Poziţia dreaptă a liturghisitorilor în timpul rugăciunii epiclezei este 
dictată însă în chip logic de raţiuni de ordin practic în primul rând, 
în legătură cu acțiunea implicată de ritualul epiclezei, deoarece litur- 
ghisitorii trebuie să însoţească anumite părţi din textul ei, prin gesturi, 
arătând adică şi binecuvântând cu mâna cinstitele daruri de pe Sfânta 
Masă, lucrări pentru care poziţia de rămânere în genunchi nu oferă 
condiţiile corespunzătoare. De aceea, în Bisericile Ortodoxe de rit bi- 
zantin, îngenuncherea liturghisitorilor în timpul epiclezei a ieşit din uz, 
poate, între altele, şi sub influenţa dispoziţiilor din canoanele : 20 al Si- 
nodului 1 Ecumenic, 90 al Sinodului Trulan, 15 al Jui Petru al Alexan- 
driei şi 91 al Sfântului Vasile cel Mare, prin care se opreşte îngenun- 
cherea în cursul Liturghiei, începând din Duminica Paştilor şi până la 
sărbătoarea Pogorârii Sfântului Duh, precum şi în zilele de duminică. 
Cinstindu-se în aceste timpuri liturgice Învierea lui Hristos (canonul 90 
al Sinodului Trulan) şi amintindu-se astfel că «prin Cruce a venit bucu- 
rie la toată lumea», duminica fiind în plus «imaginea veacului aşteptat», 
adică «a zilei celei neinserate, căreia alta nu-i va urma», suntem «datori 
a năzui spre cele de sus» (canonul 91 al Sfântului Vasile cel Mare) şi, 
ca atare, Sfinţii Părinţi au rânduit ca, la Liturghia din aceste zile, 
comunitatea să păstreze poziţia dreaptă. 

Totuşi, în practică, emoția şi pietatea religioasă a credincioşilor în 
acest moment de covârşitoare sublimitate şi sfinţenie în timpul epiclezei 
îşi găsesc expresie în plecarea genunchilor. În unele biserici, momentul 
epiclezei este semnalat de liturghisitorii înşişi, printr-o scurtă şi uşoară 
sunare de clopoțel în altar, iar în alte părţi este obiceiul de a se da 
chiar câteva lovituri de clopot, anunţându-se astfel şi credincioşii ab- 
senţi de la Liturghie, ca să se reculeagă şi să se unească la rugăciunea 
Bisericii 745, 

În rolul său special de organ al unei lucrări mai presus de minte 
şi de cuvânt în aducerea Jertfei liturgice, preotul are nevoie nu numai 
de asistența Sfântului Duh, ci şi de o harismă specială, așa precum Sfinţii 
Apostoli au căpătat în ziua Cincizecimii darul facerii de minuni şi al 
grăirii în limbi, prin venirea Sfântului Duh ca o suflare de vânt vijelios, 
ce s-a despărțit în limbi de foc, sălășluind câte una peste fiecare din ei 
(Fapte 2, 2—4). De aceea, chiar în rugăciunea epiclezei, liturghisitorii 
cer venirea Sfântului Duh nu numai peste daruri, ci, mai întâi chiar, 
peste ei înşişi, căci minunea prefacerii acestora în Trupul și Sângele 
Domnului se săvârşeşte prin rugăciunea şi prin mâna sau gestul de bine- 


744. I9gn. Ephr. II Rahmani, Les liturgies orientales et occidentales, Beyrouth, 


1929, p. 143. 
745. Dr. Vasile Mitrofanovici şi Dr. T. Tarnavschi, op. cit., p. 520—521. 

cuvântare al preoţilor. Rugăciunea de invocare a Sfântului Duh şi gestu- 
rile de binecuvântare ale preotului sunt deci acte integrante ale ritua- 
Jului epiclezei. 

Poziţia şi acțiunea liturghisitorului trebuie să se conducă de legea 
sau principiul corespondenţei dintre formă sau acţiune şi ideea pe care 
trebuie să o exprime. Este firesc deci ca mai întâi preotul să-şi ridice 
privirea şi mâinile în sus, o dată cu cugetul, în timp ce rostește: «Tri- 
mite Duhul Tău cel Sfânt peste noi», şi lăsându-le apoi lin spre darurile 
de pe Sfânta Masă : «şi peste aceste daruri ce sunt puse înainte». Conti- 
nuând mai departe finalul epiclezei : «Și fă, adică, pâinea aceasta cin- 
stit Trupul Hristosului Tău», el arată și binecuvântează cu mâna dreaptă 
în semnul crucii Sfântul Agneţ, făcând apoi de asemenea acelaşi lucru 
deasupra Potirului, în timp ce se roagă ca ceea ce este în acesta să de- 
vină «cinstit Sângele Hristosului Tău». Le binecuvântează apoi a treia 
oară pe amândouă deodată, în timp ce zice : «prefăcându-le cu Duhul Tău 
cel Sfânt», mărturisind astfel că prefacerea darurilor are loc prin lu- 
crarea harului divin 746. 

«Rostind acestea, întreaga slujbă şi-a atins punctul culminant şi 
s-a desăvârşit : Darurile s-au sfinţit şi Jentfa s-a săvârşit, marea Victimă, 
adică Mielul cel junghiat pentru mântuirea lumii, se vede întins (depus, 
aşezat) pe Sfânta Masă» 4%. La rugăciunea de invocare făcută de preot, 
«focul dumnezeiesc s-a pogorât din cer» 718 şi, atingându-se de cinstitele 
daruri, le-a prefăcut în chip supranatural : «pâinea în Trupul lui Hristos, 
iar vinul în Sângele Lui» 749. Astfel, prin invocarea şi lucrarea Sfântului 
Duh asupra cinstitelor daruri, preotul — unul dintre muritorii slujitori 
ai celor sfinte — devine «cel mai mare făcător de minuni», precum se 
exprima A. Dmitrievski 750. Ceea ce se află acum pe Sfânta Masă nu 
mai sunt simple daruri de pâine şi vin şi nici simboluri, chipuri sau ima- 
gini (âwnisvza) ale Trupului şi Sângelui lui Hristos i, ci Sfintele şi 


746. În Liturghia Slântului Vasile cel Mare, acomodarea acţiunii din timpul 
rugăciunii epiclezei se conduce de aceleaşi principii, în strânsă concordanță cu 
ideile şi succesiunea lor în text. 

747. Nicolae Cabasila, op. cit., cap. XXVII, P. G., CL, col. 425 C. 

748. Sf. loan Gură de Aur, Omilia IX despre pocăință. 

749. Sf. Chiril al Ierusalimului, Cateheza V mistagogică, 7. 


750. Liturghierul, cartea tainică... în limba rusă, în rev. «Îndramare pentru 
clericii rurali», Kiev, nr. 30 din anul 1903, p. 329. 

751. Sf. loan Damaschin, Expunere exactă a dreptei credinţe..., cart. 1V, 
cap. 13, P. G., XCIV, col. 1145 (iar în colecţia «Izvoarele Ortodoxiei», îngrijită de 
Pr. Dr. D. Fecioru şi Pr. Dr. O. Căciulă, Dogmatica Siântului loan Damaschin, 
p. 265—266); N. Cabasila, op. cit., cap. XXVII, P. G., CL, col. 425 C şi cap. XXXII, 
col. 440 C., şi trad. Yom. cit.,; Hristu Andruţos, op. cit., p. 378, n. 1, p. 373 şi 380. 
ln epicleza Sfântului Vasile cel Mare, pâinea și vinul sunt numite într-adevăr 
ză âvrizoza 205 'Aiovu Euazos zat Aiparos rod Xpioroi ov («cele ce închipuie 
Sfântul Trup şi Sânge ale Hristosuiui Tău»), dar trebuie să remarcăm că această 
denumire este aplicată și se referă la darurile de pâine şi vin Inainte de slinţire, 
iar nu după ce acestea au fost prefăcute în Trupul şi Sângele lui Hristos, cf. Sf. loan 
Damaschin, op. cit., P. G., XCIV, col. 1153. 


17 — Liturghierul explicat 

Dumnezeieştile Taine *%? ale 'Trupului şi Sângelui Domnului. Este Trupul 
şi Sângele care s-au zămislit de la Duhul Sfânt și s-au născut din 
Sfânta Fecioară, Trupul care a primit chinuri şi umiliri, Trupul şi Sân- 
gele prin care ne-a răscumpărat răstignindu-se pe Golgota, care a înviat 
a treia zi, s-a înălţat la ceruri şi şade de-a dreapta Tatălui %%3. Este pre- 
zent în chip reali Trupul viu al Domnului, cel unit ipostatic cu Dum- 
nezeu-Cuvântul, este prezent întreg Dumnezeu-Omul cu sufletul şi cu 
Dumnezeirea 7%. În Sfânta Euharistie chiar şi în fiecare parte a pâinii 
şi a vinului ca şi oriunde este prezent Dumnezeu-Omul, este prezent ca 
Dumnezeu perfect, adică cu toate părțile Lui constitutive cu sufletul şi 
cu Dumnezeirea. Fără îndoială însă, potrivit cuvintelor instituirii, pâinea 
se preface în Trupul, iar vinul în Sângele Lui, dar nici una din acestea 
în sufletul sau în Dumnezeirea Lui 755. Prezenţa Sa devine astfel sensi- 
bilă în mijlocul nostru sub forma pâinii şi a vinului Sfintei Euharistii, 
care «a fost considerată ca o continuare şi prelungire a misterului Întru- 
pării» 7% Dumnezeu-Omului, pe Care il vedem aci cu ochii spirituali. 

În această prezență a Domnului în Sfintele Taine îşi găseşte justi- 
ficare nu numai obligaţia tipiconală pusă liturghisitorilor de a se în- 
china de trei ori până la pământ după sfinţirea Darurilor, ci însuși obi- 
ceiul practicat în realitate de a rămâne cu genunchii plecați şi cu capul 
rezemat de Sfânta Masă, după rostirea epiclezei, până ce se termină 
cântarea «Pe Tine Te lăudăm...». Îngenuncherea este forma cea mai 
indicată, în acest moment, pentru exprimarea adoraţiei faţă de Fiul lui 
Dumnezeu prezent în Sfintele Taine. 

Precum se lămureşte în Pidalionul tradus la Mânăstirea Neamţ în 
anul 1844, fila 96, o astfel de practică pioasă nu vine în contrazicere 
cu dispoziţiile canoanelor 20 al Sinodului 1 Ecumenic şi 90 al Sino- 
dului al VI-lea Ecumenic, care opresc îngenuncherea — adică facerea 


752. În Jertia cuharistică sunt comemorate, actualizate şi semnilicate actele 
cele mai însemnate din opera divină a mântuirii. Prin natura lor, ele depăşesc 
raţiunea, fiindu-ne accesibile numai prin credinţă. «Se numesc deci Sfintele Taine 
(ză “Aa Mvazipia), pentru că — aşa precum remarca Sf. loan Gură de Aur, 
Omilia VII la Epistola 1 către Corinteni, 1, — aci «noi credem nu ceea ce vedem, 
ci altceva care nu se vede», ceva care rămâne ascuns celui ce nu este creştin şi 
nu crede. Iconomia acestei jertie şi urmările sau efectele ei pentru mântuirea lumii, 
chipul în care se actualizează sau se reproduce jertfa Mântuitorului în Euharistie, 
identitatea între Jertia liturgică şi cea de pe Golgota prin transiormarea darurilor 
de pâine și vin, la invocarea Sfântului Duh de către preot, prezenţa reală și substan- 
țială a Domnului, unirea noastră prin Împărtăşire cu Trupul Său răstignit, înviat şi 
glorificat, şi, ca urmare, impărtășirea de efectele jertfei de pe Cruce sunt taine, 
pentru că nu le putem înțelege decât prin credință. De aceea, încă din vechime, 
Sfânta Jertfă euharistică a primit numele de Sfintele Taine, în limbajul liturgic, 

753. Nicolae Cabasila, op. cit., cap. XXVII, P. G., CL., col. 425 C—D. Cf. şi 
Epistola patriarhilor orientali, art. 17, la Macarie, Teologia dogmatică ortodoxă, 
vol II, trad. rom. de Arhim. Gherasim Timuș, Bucureşti, 1885, p. 495. 

754. St. loan Damaschin, op. cit., trad. rom. cit., p. 264—265; Hr. Andruţos, 
op. cil., p. 380—381. 

755. Hr. Anaruţos, op. cil., p. 380—381. Cf. și Macarie, op. cil., trad. rom. cit. 
vol. II, p. 316. 

756. Hr. Andruţos, op. cit., p. 368. 

rugăciunilor în genunchi ca la Vecernia din Duminica Cincizecimii — 
în zilele de duminică şi în tot cursul Cincizecimii. Aceste rânduieli ca- 
nonice, ca şi canonul 10 al lui Nichifor Mărturisitorul, nu interzic meta- 
niile, adică închinăciunile cu metanie sau plecarea genunchilor pentru 
sărutarea icoanelor în zilele menţionate aci şi în faţa dumnezeieştilor 
Taine ale Trupului şi Sângelui Domnului, după sfințire, căci aceasta 
nu este stare în genunchi în timpul rugăciunii. Altfel ce ar trebui să 
credem despre ceea ce se îndeamnă în sfintele cântări: «Veniţi să ne 
închinăm şi să cădem la Hristos...» sau «inaintea Ta cădem, Cel ce 
Te-ai sculat din morţi...» ş.a. ? 

Acum, după ce focul dumnezeiesc s-a pogorât din cer peste cele 
puse înainte, pâinea şi vinul nu mai sunt pâine şi vin decât prin forma 
sau înfăţişarea lor; ele nu mai sunt simplu «cinstite daruri», ci «Stin- 
tele Daruri» ale însuşi Trupului şi Sângelui Domnului şi Mântuitorului 
nostru Iisus Hristos. În acest chip El este prezent reakmente in mijlocul 
Bisericii Sale, așa precum i-a făgăduit că va rămâne până la sfârşitul 
veacurilor. 

Nu-L vedem cu ochii fizici, dar avem această viziune cu ochii lăun- 
trici ai credinţei. La ce înălțime are prilejul să se ridice deci zborul 
de cugetare al liturghisitorilor şi de ce vibrații se cuvine să se lase 
înfiorate adâncimile simţirii lor religioase ! Realizarea unui suiş spiri- 
tual atât de sublim se arată prin semne vizibile la unii liturghisitori cu 
«viață îmbunătățită», ca în cazul starețului Paisie Velicicovschi (7 1794) 
de la Mânăstirea Neamţ, a cărui față radia transtigurată şi scăldată în 
lacrimi ori de câte ori făcea slujba Sfintei Liturghii 757, ori ca în cel al 
preotului Ioan din Kronstadt care, în prezența Jertfei euharistice, con- 
tinua rugăciunile pe de rost, plecat asupra Sfântului Agneţ, ca şi cum 
ar fi tăinuit cu Domnul 75%. 

c) Jertfa şi preotul Jertfei. — «Prefacerea darurilor este lucrarea 
acelei pogorâri a Sfântului Duh... El săvârşeşte Tainele, prin mâinile 
şi prin limba preoţilor» 759 Așa precum la creaţie s-a poruncit să scoată 
pământul iarbă verde şi de atunci până astăzi această poruncă dumne- 
zeiască se împlineşte când plouă, tot aşa Dumnezeu-Cuvântul, prin Care 
toate şi omul s-au alcătuit, «plouă prin invocare, în această țarină nouă, 
puterea umbritoare a Sfântului Duh. După cum toate câte a făcut Dum- 
nezeu le-a făcut prin lucrarea Sfântului Duh, tot astfel şi acum puterea 
Duhului lucrează cele mai presus de fire, pe care nu le poate cuprinde 
nimic altceva decât credinţa... Cum se face pâinea Trupul lui Hristos, 
iar vinul şi apa Sângele lui Hristos ?... Sfântul Duh Se pogoară peste 
ele şi face pe acelea ce sunt mai presus de cuvânt şi de cuget... Dacă 
însă cauţi să afli chipul în care se face aceasta, îţi este de ajuns să auzi 


757. Vezi Prot. Serghie Celtiericov, Paisie, starețul mânăstirii Neamlului, trad. 
rom. de episcopul Nicodim, starețul Mânăstirii Neamţu, Tipografia Mânăstirii 
Neamţu, 1943, p. 143. 

758. Pr. Nic. Nicov, Părintele loan Krondstadiski, un chip de păstor misionar 
ortodox, 1935, p. 58. 

759. Nicolae Cabasila, op. cit., cap. XXXVIII, P. G., CL, col. 428 B. 

că se fac prin Duhul Sfânt..., dar modul în care se prefac nu se poate 
cerceta (este nepătruns)» 75. 

Așa cum este însă stilizată, epicleza este adresată Tatălui, adică 
Părintelui ceresc sau, mai exact, lui Dumnezeu cel în Treime, lui Dum- 
nezeu privit în unitatea fiinţei Lui, precum se poate remarca uşor în 
finalul ei, atât în Liturghia Sfântului loan Gură de Aur: «Şi fă adică 
pâinea aceasta, cinstit trupul Hristosului Tău...», cât şi în Liturghia 
Sfântului Vasile cel Mare : «Stăpâne Preasfinte... Ţie ne rugăm... să vină 
Duhul Tău cel Sfânt... şi să arate pâinea aceasta cinstitul Trup al Dom- 
nului şi Dumnezeului şi Mântuitorului nostru lisus Hristos». «De ce — 
se întreba Nicolae Cabasila — preotul liturghisitor nu invocă pe Fiul, 
Care este preotul şi sfințitorul Jertfei, ca să sfinţească darurile, ci pe 
Tatăl ?». «Pentru că» — răspunde acest exeget al Liturghiei — «Mântui- 
torul are puterea de a sfinţi nu ca om, ci ca Dumnezeu. El sfințește, 
adică, prin puterea dumnezeiască pe care o are comună cu Tatăl» %l, 
Deci, atunci când preotul binecuvintează darurile spunând «Și fă adică 
pâinea aceasta... iar ceea ce este în Potirul acesta... prefăcându-le cu 
Duhul Tău cel Sfânt», însuşi Hristos este Cel ce lucrează prin preot, 
împreună cu Părintele şi cu Duhul. El însuşi este Cel ce aduce şi Cel 
adus, Cel ce se jertfeşte și Cel jertfit, Cel primit şi împărţit 62. «Aoi nu 
este nicidecum lucru omenesc, ci puterea Fiului şi a Părintelui şi a 
Duhului şi toate se fac prin dumnezeiescul har... Hristos lucrează cu 
Duhul Sfânt prin preoţia preoţilor... Şi, când El însuşi lucrează, are şi 
pe Părintele împreună-voind şi pe Sfântul Duh împreună-lucrând» 7%. 
Deci, așa precum deja s-a spus, «preotul şi Sfinţitorul Jertfei este 
Fiul» 764, 


760. Sf. loan Damaschin, op. cit., cart. IV, cap. XIII. În trad. cit., colecţia 
«izvoarele Ortodoxiei», 1, p. 263, 264, 265. 

761. Nicolae Cabasila, op. cil., cap. XXXI, P. G., CL, col. 437 B—C. Împotriva 
ereticilor arieni, care invocau ca un argument în sensul doclrinei lor subordinațiene 
faptul că, în rugăciunea epiclezei, se cere de la Dumnezeu-Tatăl trimiterea Sfântului 
Duh, Fulgentiu, episcop de Ruspe, Africa (+ 533), ia în considerare chestiunea «pen- 
tru ce se cere trimiterea numai a Sfântului Duh peste Stânta Jerttă: Dacă Jertia 
este adusă întregii Treimi, oare, pentru ce se cere numai trimiterea Sfântului Duh 
pentru săvârşirea sfințirii proaducerii noastre ca şi cum, într-adevăr, Dumnezeu- 
Tatăl însuşi, de la Care purcede Sfântul Duh, n-ar putea — ca să zic aşa — să 
sfințească Jertia adusă Lui; sau ca şi cum Fiul însuşi n-ar putea să siintească 
Jertfa Trupului Său, pe care noi o aducem, deşi El însuşi a sfinţit Trupul Său, pe 
care l-a adus pentru răscumpărarea noastră, aşa încât Sfântul Duh a trebuit să fie 
trimis pentru sfinţirea Jertfei Bisericii, ca şi cum Tată! şi Fiul ar neglija pe cei care 
jertfesc ?» (Ad Monimum, cart. II, 6, P. L., LXV, col. 184). «Când poate cere Siânta 
Biserică (ea, care este Trupul lui Hristos) mai potrivit şi mai stăruitor venirea Sfân- 
tului Duh, decât la sfințirea Jertfei Trupului lui Hristos, întrucât, precum se ştie, 
Capul ei S-a născut după trup din Duhul Sfânt ?», lămureşte același scriitor biseri- 
cesc, în capitolul X al aceleiaşi scrieri (Ibidem, col. 186). 

762. Simion, arhiepiscopul Tesalonicului, Explicare despre slânta biserică..., 
col. 736 (în trad. rom., 1865, p. 264). 

763. Ibidem, trad. rom., p. 265. 

764. Nicolae Cabasila, op. cit., cap. XXXI, P. G., CL, col. 437 B. Cf. cap. XXVIII 

Jentia liturgică se săvârşeşte chiar în timpul şi prin actul sfințirii, 
când se stabileşte astfel identitatea între Jertfa liturgică şi cea adusă 
pe Golgota, şi «când victima şi sacrificatorul sunt una şi aceeaşi per- 
soară» 155, Trupul şi Sângele euharistic al Domnului, găsindu-se des- 
părţit în acest moment, adică pâinea — Sfântul Agneţ — pe Disc, iar 
vinul sfinţit in Potir, «se reprezintă sau se simbolizează astfel Jertfa 
sângeroasă, despărțirea reală a Trupului de Sângele lui Hristos, în 
moartea Lui pe Cruce» 7%. Sfinţirea nu trebuie înţeleasă însă ca o nouă 
junghiere sau ca un cuţit menit să taie sau să junghie Mielul lui Dum- 
nezeu, «prezentându-ne sângele fără trup şi trupul fără sânge» 1%. Deci, 
pe Sfânta Masă, El nu Se mai jertfeşte răstignindu-Se ca pe Golgota; 
jertia este însă reprezentată şi actualizată în forme sacramentale. 

De regulă, «jertfa mielului constă în transformarea din starea de 
nejunghiere (miel nejertfit), în stare de junghiere (miel jertfit). Acelaşi 
lucru se petrece şi în Liturghie: pâinea nejertfită se preface atunci, 
prin sfințire, în ceea ce a fost jertfit, adică din pâinea nejunghiată (ne- 
jertfită) ea se preface în însuşi Trupul Domnului, Care a fost junghiat 
(jertfit) cu adevărat... Se cuvine deci să vedem aci nu închipuire (sim- 
bol, imagine), ci săvârşirea reală a Jertfei. Prin urmare, ceea ce se aduce 
ca jertfă nu este pâinea, ci însuşi Trupul lui Hristos... De aceea, este şi 
se numeşte nu jertfă de pâine, ci Jertfa Mielului lui Dumnezeu... Deoa- 
reze această Jertfă constă nu din junghierea Mielului în clipa sfințirii 
darurilor, ci din transformarea pâinii în Mielul cel junghiat, este lim- 
pede că atunci are loc prefacerea, iar nu junghierea. Astfel că darurile 
care se prefac pot fi multe, iar prefacerea se poate săvârşi adesea; 
nimic nu este împotrivă ca realitatea, în care s-au prefăcut Darurile, 
să fie una şi aceeași, căci după cum unul este Trupul Domnului, tot 
uşa este şi o singură junghiere a Trupului Său» 768. 

Prin sfințire, pe Sfânta Masă se află în chip real, sub forma pâinii 
şi a vinului, Trupul lui Hristos, unit cu Dumnezeirea. «Asta nu înseamnă 
însă că se coboară din cer Trupul care a fost înălţat, ci că însăşi pâinea 
şi vinul se prefac în Trupul şi Sângele Domnului... *% şi nu sunt doi, ci 
unul şi acelaşi» 770. Aşa că, dacă Jertfa liturgică se aduce în repetate 
rânduri în aceeaşi biserică şi este adusă în acelaşi timp şi în alte biserici, 
precum a fost şi va fi săvârşită în diferite epoci ale istoriei, nu urmează 
că sunt mai mulți Iisus Hristoşi, unul aici și altul dincolo, unul astăzi 
și altul altădată, ci unul şi acelaşi lisus Hristos, în Trupul Căruia se 
prefac darurile noastre. Aşa încât pretutindeni şi întotdeauna nu este 
desât o singură Jertfă euharistică, anume aceea a Trupului Domnului, 


765. Ibidem, cap. XXXII, P. G., CL, col. 440 B şi Hr. Andrutos. 

766. Hr. Andruţos, ibidem. 

767. Ibidem, p. 397 şi 398. 

768. Nicolae Cabasila, op. cit., cap. XXXII, P. G., CL, col. 440—441. 

769. «Se fac una și aceeași cu Trupul din cer al Domnului... Mărturisirea 
patriarhului Dositei al Ierusalimului, Decret. 17, la Pr. 1. Mihălcescu, Dogma so- 
teriologică, Bucureşti, 1926, p. 254. 

770. Si. loan Damaschin, op. cit., cart. IV, cap. XIII; trad. rom. cit., p. 265. 

«pentru că El totdeauna are un singur trup, iar nu mai multe (în dife- 
rite) locuri» 71. 

Sfinţindu-le şi prefăcându-le în Trupul şi Sângele Său, Domnul a 
primit astfel darurile aduse de credincioşi. Căci a primi înseamnă a le 
aşeza între ale tale, a le însuşi, a le face ale tale proprii încorporân- 
du-le într-ale tale 772. Darurile noastre atât de sărăcăcioase şi de neîn- 
semnate, ca şi nimicnicia noastră în raport cu maiestatea divină, se 
înnobilează deci, căpătând o valoare nemărginită, căci prin sfinţirea 
lor noi aducem lui Dumnezeu şi El primește de la noi ca dar nu pâine 
şi vin, adică o ofrandă din lumea creaţiei sau din numărul elementelor 
create, ci Trupul şi Sângele Fiului Său, adică sfânta şi slăvita umanitate 
sau natura omenească cea fără prihană a Fiului lui Dumnezeu, unicul 
dar de jertfă vrednic de El. Prin această minune a prefacerii din Jertfa 
euharistică ajungem deci să ne unim cu Arhiereul nostru cel veşnic, 
Care ne primeşte în acest chip să jertfim prin El şi cu El, spre slava 
Sfintei Treimi. Unită astfel cu Arhiereul cel veşnic, Biserica aduce lui 
Dumnezeu, odată cu dumnezeiasca Jertfă a Sfintei Euharistii, şi jert- 
fele credincioșilor, mulțumind *%3 pentru toate cele ce a făcut pentru 
mântuirea noastră, dar mai ales pentru suferințele şi moartea Fiului 
Său pe Cruce pentru noi, rugându-L totdeauna pentru iertarea păcatelor 
şi pentru dobândirea măreției veşnice. Prin Liturghie ni se pune astfel 
la indemână mijlocul de a aduce lui Dumnezeu un cult de adorâţie şi 
de mulțumire, de o perfecţiune egală cu slava Lui. 

Și Domnul aduce daruri lui Dumnezeu-Tatăl, căci «El însuşi este 
Cel ce aduce Jertfa euharistică, pentru a mulțumi în locul nostru şi a 
compensa imperfecţiunile recunoştinţei noastre. Dar, precum s-a spus, 
şi moi jertfim odată cu El în acelaşi scop, căci această jertfă a fost 
lăsată în administrarea noastră, așa că, prin El, am ajuns destul de bo- 
gaţi pentru a aduce lui Dumnezeu un dar de o măreție fără margini, 
ca întoarcere a toată darea cea bună şi desăvârşită (Iacov 1, 17), ce ne 
vine din mâna Sa cea darnică 7. Domnul însă Se aduce ca dar pe El 


?71. Sf. loan Gură de Aur, Omilia XVII la Epistola către Evrei, 3; cf. şi Omilia 
XXIV la Epistola 1 către Corinteni, 4; Omilia III la Epistola călre Eleseni, 5; Despre 
preoție, III, 4; VI, 4; Mărturisirea patriarhului Dositei, loc. cit.,; Macarie, op. cit., 
vol. II, p. 539; Hr. Andruţos, op. cil., p. 382, nr. 1. 

772. Nicolae Cabasila, op. şi trad. rom. cit., cap. XLVII, şi XLIX, P. G., CL, 
col. 469 B şi 477 C. 

773. Jertta euharistică este înainte de orice o jertfă de mulţumire. Sf. Ioan 
Gură de Aur lămureşte că dumnezcieştile Taine ale Trupului şi Sângelui lui Hristos 
se numesc euharislie, adică mulţumire, pentru că ele reprezintă un monument sau 
o imensitate infinită de daruri, pe care Dumnezeu ni le-a făcut, și anume cel mai 
mare dintre toate, precum şi pentru că sunt nesfârșite motivele pentru care noi tre- 
baie să reinnoim sentimentele noastre de mulțumire şi de recunoştintă (Omilla XXV 
la Matei, 3). Jertia euharistică este deci inainte de orice o jerttă de multumire, 
pentru că, precum se exprimă Nicolae Cabasila (op. cit., cap. XII; cf. şi cap. XLIX), 
«noi avem mai multe motive de mulțumire decât pentru cerere... Căci, din partea 
Sa, Dumnezeu ne-a dat totul, încât n-a mai rămas nici un lucru pe care să nu ni-l 
fi dat». 

774. Dr. N. Gihr, Le Saint Sacrilice de la Messe (trad. franc., revue sur la 
sixi&me edition allemande, p. 130). 

însuşi şi totodată şi darurile puse înainte pe Sfânta Masă atunci când ele 
au devenit El însuşi, adică atunci când au fost prefăcute în Trupul şi 
Sângele Lui 7%. 

Într-aceasta constă preoţia sau oficiul de mijlocitor al lui Hristos 
în Liturghie : în sfințirea darurilor, adică în prefacerea lor în Trupul şi 
Sângele Său, şi în «aducerea proaducerii omeneşti, din partea lui Hris- 
tos, la Tatăl» 7%. El este deci nu numai preotul şi sfinţitorul Jertfei li- 
turgice, ci şi mijlocitorul nostru. «Fără Mine nu puteţi să faceți nimic» 
(loan 15, 5), sublinia El în ultima cuvântare către ucenicii Săi, când 
le-a atras de asemenea atenţia că «nimeni nu poate să vină la Tatăl 
decât prin Mine» (loan 14, 6). Prin jertfa Lui a fost răscumpărată lu- 
mea, dobândind iertare, prin El ne-am împăcat cu Dumnezeu, prin El 
ne-am făcut vrednici de darurile Lui. «Ca unul ce rămâne în veci, 
are şi preoţie stătătoare... şi fiind pururea viu poate să mijlocească 
pentru cei ce se apropie, printr-Însul, de Dumnezeu» (Evr. 7, 24, 25; 
cf. şi 9, 4; Rom. 8, 34). Prin El deci sunt primite rugăciunile şi daru- 
rile noastre, prin El caută Tatăl spre noi şi noi ne ridicăm ochii spre 
EI, căci «unicul mijlocitor între Dumnezeu şi om este Omul-Hristos 
lisus, care S-a dat pe Sine răscumpărare pentru toți» (I Tim. 2, 5—6). 
«În Sfânta Euharistie deci lisus Hristos este prezent în activitatea Sa 
arhierească, ca Cel ce aduce şi ca Cel se Se aduce jertfă, împlinind pe 
pământ ceea ce împlineşte şi în cer» 777, 

În jertfa liturgică însă Hristos este activ prin intermediul preoților, 
adică prin oficiul acestora, sau, precum s-a spus, «prin mâinile şi prin 
limba preoţilor» 7%. În Liturghie, slujba acestora apare aşadar sub un 
dublu aspect. Prin faptul că ei primesc darurile credincioşilor, le pre- 
gătesc şi le oferă lui Dumnezeu în numele lor, preoţii sunt pe de o pante 
reprezentanţi şi mijlocitori ai comunităţii către Domnul. Pe de altă 
parte, ei mijlocesc prin rugăciunile lor primirea acelor daruri în jertfa 
de pe Golgota a Trupului şi Sângelui lui Hristos. «În preacuratele mâini 
ale Mântuitorului, la Cina cea de Taină, s-au sfinţit şi s-au prefăcut 
pâinea în Trupul, şi vinul în Sângele Lui» 779. În jertfa Sfintei Eu- 
haristii, «Taina prefacerii darurilor se lucrează însă prin mijlocirea preo- 
tului, adică la cererea şi prin mijlocirea lui» 780. 


775. Nicolae Cabasila, op. cit., P. G., CL, col. 477 B. 

776. Joseph Kramp, Die Opleranschauungen der romischen Messlilurgie (zweite 
Kapitel: Die Opleransch der griechischen Liturgie nach den Darlegungen Nikolaos 
Kabasila), ed. II, Regensburg, 1924, p. 153. 

777. Hr. Andruţos, op. cil., p. 395 şi 398. 

778. Nicolae Cabasila, op. cit., cap. XXVIII, P. G., CL, col. 427 A—B. 

779. Dr. T. Tarnavschi, Despre cele mai insemnate Liturghii ale Bisericii Orien- 
tale, în «Candela», XII (i893), p. 5. 

780. Nicolae Cabasila, op. cit., cap. XXIX, P. G., CL, col. 429 B. Acest exeget 
al Liturghiei consideră că acesta este motivul pentru care Stânta Euharistie este de- 
semnată sub denumirea de AoYirn Aarpela, slujbă cuvântătoare, în textul epiclezei, 
întrucât preotul «săvârşeşte aducerea darurilor slujindu-se de cuvintele siinţitoare» 
(cap. LI). 

Denumirea Aarpela este una din expresiile sub care se găsește desemnată la 
Sfinţii Părinţi Jertia eubaristică (cf. Hr. Andrutos, op. cit., p. 394). Liturghierul 

Fără îndoială, prefacerea nu se poate atribui energiei sau lucrării 
preotului, deoarece aci nu operează puterea omenească a lui, ci lisus 
Hristos însuşi siințeşte darurile, ca Dumnezeu, lucrând cu Duhul Sfânt 
prin rugăciunea preotului 781. Pentru ca harul Domnului să lucreze, este 
necesar însă să aibă loc mai întâi rugăciunea preotului, așa încât acesta 
este în acelaşi timp reprezentantul şi slujitorul lui Hristos, Care, o dată 
cu instituirea Sfintei Euharistii la ultima cină, l-a învestit cu mandatul 
de a o săvârși, atunci când a zis ucenicilor Săi: «Aceasta să faceţi în 
amintirea Mea» (Luca 22, 19; 1 Cor. 11, 24). De aici rezultă deci că în 
Liturghie nu se repetă jertfa sub forma sângeroasă de pe Golgota şi că 
nu se aduce o nouă jertfă, căci «Hristos nu mai moare» (Rom. 6, 9), El 
S-a adus jertfă sângeroasă o singură dată, pentru iertarea păcatelor 
lumii (Evr. 9, 25, 28; 10, 12), dându-Se «pe Sine însuși preţ de răs- 
cumpărare pentru toţi» (1 Tim. 2, 6). «Ca jertfă, Euharistia este jertfa 
de pe Golgota continuată şi aplicată» 782, cu alte cuvinte, ori, mai bine 
zis, reprodusă sau actualizată prin ceremonii liturgice, adică sub forma 
nesângeroasă, în care Hristos S-a dus la Cina cea de Taină, printr-o 
acţiune sacramentală şi deci tainică, Jertfă adevărată şi una cu cea 
de pe Golgota. 

Deci, aşa precum sublinia Sfântul loan Gură de Aur, «Jertfa, pe 
care o săvârșesc astăzi preoţii în Liturghie, este aceeaşi pe care a dat-o 
odinioară Hristos ucenicilor Săi. Cea de acum nu este întru nimic mai 
prejos decât cea de atunci, deoarece nu oamenii o sfinţesc, ci chiar Acela 
care a sfinţit-o pe cea dintâi... Darul de jertfă este acelaşi... Deci Trupul 
lui lisus este aci precum era şi acolo. Cel care îşi închipuie că aci e 
ceva mai puţin decât era ocolo nu ştie că Hristos este încă prezent şi 
totdeauna El este Cel ce lucrează» 7%, deoarece El jertfeşte într-amân- 
două, şi în cea de atunci şi în cea de acum, şi anume: pe Cruce, prin 


român traduce formula Aopix Aampeia prin slujbă cuvântătoare, traducere ce s-ar 
putea prevala într-adevăr de aspectul formal ai rânduielii sau oficiului Sfintei Eu- 
haristii, care se desfăşoară într-o serie de rugăciuni, de imne și mulţumiri, adică 
sub atâtea forme ale logosului gurii sau ale cuvântului vorbit, recitat şi cântat. 
Prefacerea darurilor, zice exegetul amintit, «o împlinește harul, iar preotul se roagă 
numai. De unde rezultă că, deși jertia este într-adevăr o lucrare şi o acţiune, dar 
întrucât preotul însuşi nu operează într-însa, ci numai vorbește, pe drept cuvânt 
spune că proaduce o oz dazpeia nu însă în chip activ» (cap. LI). Acest fel de in- 
terpretare, realmente îndreptăţit din punct de vedere formal, nu-şi poate găsi însă 
justificare — precum observă J. Kramp, op. cit., p. 139-——140, n. 1 — decât prin 
faptul că Nicolae Cabasila a luat în considerare expresia în cauză numai în mo- 
mentul fixat de Jocul pe care ea îl ocupă în textul epiclezei, iar nu şi în al ru- 
găciunii dipticelor, care urmează îndată după sfințirea darurilor. Cf, studiul nostru 
Expresiunea «slujbă cuvântătoare» din Liturghierul român, Bucureşti, 1939, extras 
din revista «Studii Teologice», an. VII (1938—1939). 

78]. Sf. loan Gură de Aur, Omilia II despre trădarea lui Iuda, 6; Simion, arhi- 
episcopul Tesalonicului, Despre biserică, P. G., CLV, col. 736 (trad. rom. cit., p. 265, 
col. 2). «De aceea, credincioșii să nu aibă nici o îndoială în ceea ce privește sfin- 
țirea darurilor...». Si. Gherman 1 al Constantinopolului, Comentariu liturgic, P. Gu, 
XCVIII, col. 433 D. 

782. Hr. Andruţos, op. cit., p. 392. 


783. Sf. loan Gură de Aur, Omilia Il la Epistola Il către Timotei, 4. 

actul fizic al proaducerii Sale, iar în Liturghie prin intermediul preo- 
tului, printr-o acțiune sacramentală. 

Negreşit, în comparaţie cu jertfa de pe Cruce, Jertfa liturgică nu 
are scopul de a realiza haruri noi ori mai mari decât cele ale jertfei de 
pe Cruce, la care se referă şi pe care o reproduce, şi nici de a însemna 
o ispăşire din nou a păcatelor lumii, ci ea este, precum am spus, o 
formă actualizată, ca un mijloc al graţiei divine, pentru ca, până la 
sfârşitul veacurilor, să se poată împărtăşi de roadele sau efectele moriii 
Domnului pe Cruce toţi cei care arată această dorință şi se străduiesc 
în acest scop. Cu un termen teologic, scopul Liturghiei este «sfințirea 
credincioşilor», care, prin primirea dumnezeiescului Trup şi Sânge, «cdo- 
bândesc iertarea păcatelor, moştenirea împărăției cerurilor şi alte 
bunuri» 734. O altă deosebire este şi aceea că, pe Golgota, jertfa a fost 
adusă exclusiv de lisus ; ea a fost deci numai a Sa proprie, pe când în 
Liturghie, Sfânta Euharistie, deşi este jertfa Sa, totuși este în același 
timp şi a Bisericii, întrucât fiii ei sunt membre ale Trupului tainic al 
lui Hristos. Ca Trup tainic al Lui deci Biserica jertfeşte în Sfânta Eu- 
haristie, prin Sfânta Euharistie şi cu Sfânta Euharistie. Unindu-se astfel 
cu lisus Hristos, «într-o comunitate de sacrificiu» 7%, Biserica jertfeşte 
şi se jertfeşte pe Sfânta Masă, cu Arhiereul său cel veşnic. 


d) Preoţia ieratică sau externă și preoția internă. — La Proscomidie, 
credincioşii au adus şi au predat preotului darurile lor de pâine şi de 
vin, ca simbol al vieţii lor, spre slava lui Dumnezeu, şi, odată cu ele, 
preotul a primit şi dispoziţiile religioase, dorinţele şi intenţiile cu care 
ei au insoţit aceste daruri : realizarea cererilor pentru mântuirea sufle- 
telor şi dobândirea celor de trebuinţă şi de folos în veacul de acum pen- 
tru ei şi pentru cei pentru care au adus daruri. În rugăciunile sale, 
preotul pune după aceea toate aceste dispoziţii şi intenţii ale aredincioşilor 
în legătură cu darurile prezentate de ei, iar în cursul rugăciunii teolo- 
gice şi euharistice din cuprinsul Anaforei credincioşii se unesc cu 
preotul în Jertfa milei şi a dreptăţii, în Jertfa cuvântului şi a laudei, în 
Jertfa curăției şi a sfinţeniei 7%, aduse de el în numele întregii Biserici. 
Ca să fie însă deplină această proaducere, este necesar ca, la epicleză, 
şi anume atunci când preotul oferă darurile spunând : «Ale Tale dintru 
ale Tale, ie îţi aducem de toate şi pentru toate», întreaga obşte creştină 
prezentă la Liturghie să-și readucă în cercul luminos al conştiințea, 
într-un zbor iute şi concentrat al gândului, toate dorinţele și intenţiile 
legate de darurile predate de ei preotului la Proscomidie, spre a fi 
primite o dată cu acestea, în jertfa Trupului şi a Sângelui lui lisus. 
Căci Liturghia reprezintă un olocaust, în care, o dată cu Jertfa euha- 
ristică, se consumă şi osârdia, rugăciunile, lauda şi mulţumirile noastre 


784. Nicolae Cabasila, op. cit., cap. |, P. G., col. !A; cf. şi cap. XII, P.G,. 
CL, col. 466 C. Vezi şi O. N. Căciulă, op. cit., p. 324, ş.u. 


785. Dr. N. Gihr, op. cit., vol. 1, p. 135. 
786. Cf. Origen, Omilia IX la Levitic, P. G., XII, col. 521.—522. 

către Dumnezeu cel în Treime, ajungând a fi primite astfel de EL prin 
Domnul nostru lisus Hristos. 

Această rechemare în memorie şi prezentare a intențţiilor de către 
credincioşi trebuie să aibă loc într-o dispoziţie sau spirit de sacrificiu, 
căci se cuvine ca, în Liturghie, jertia să fie nu numai a Capului Bisericii, 
ci şi a tuturor membrelor care alcătuiesc Trupul Lui tainic, care este 
Biserica. Pentru ca Jertfa euharistică să fie intr-adevăr şi a întregii 
Biserici, este adică necesar ca, împreună cu preoţia ieratică şi externă 
a liturghisitorilor, să conlucreze şi preoţia internă a credincioşilor. Prin 
Taina Botezului şi a Mirungerii, aceştia au ajuns «preoţie sfântă», «preo- 
ţie împărătească», împuternicită şi îndatorată «să aducă jertfe duhov- 
niceşti, plăcute lui Dumnezeu, prin lisus Hristos» (1 Petru 2, 9 şi 5; cf. 
şi Apoc. 1, 6; 5, 10). Viaţa întreagă a fiecărui creştin se cuvine, adică, 
să fie un prinos sau un dar de jertfă, aşa cum îndemna Sfântul Apostol 
Pavel : «Să înfăţişaţi trupurile voastre ca o jertiă vie, sfântă şi plăcută 
lui Dumnezeu, ca o închinare (cult) duhovnicească din partea voastră» 
(Rom. 12, 1). Cu deosebire însă în clipa aducerii Sfintei Jertfe euharis- 
tice, fiecare credincios trebuie să se silească în chip special a face «ca 
să moară tot ceea ce alcătuieşte într-însul omul cel pământesc, adică... 
necurăţia, patima, pofta rea, mânia, iuțimea, răutatea» (Col. 3, 5, 8), 
sau, precum sfătuia Sfântul Apostol Petru: «Să vă depărtaţi de poitele 
trupeşti, care se oştesc împotriva sufletului» (1 Petru 2, 11). Este vorba 
deci de o înfrânare şi amuţire a tot ceea ce este pasiune şi preocupare 
omenească, în clipa supremă a Sfintei Jertfe, o dominare plină de sfor- 
țări şi o golire eroică de egoismul nostru, pentru a deveni astfel nişte 
răstigniţi împreună cu Hristos, în această clipă a aducerii Jertfei 
Trupului și Sângelui euharistic al Domnului. 

Negreşit, «expiaţiunea (ispășirea) noastră personală este indispen- 
sabilă, dar ea înseamnă prea puţin lucru, dacă ţinem seama de ceea ce 
suntem datori. lisus însă Se face prezent pe sfintele altare, pentru a 
primi neînsemnatele noastre dispoziţii de pocăință şi pentru a le da o 
valoare nemăsurată prin unirea lor cu suferințele sfintelor Sale Pa- 
timi» 78. Fiind deci ca nişte morți care trăiesc ascunși cu Hristos în 
Dumnezeu (Col. 3, 3), Jertfa Bisericii este primită, întrucât este ascunsă 
în Jertfa Lui, în care, cu care şi prin care jertfim. lată deci ceea ce 
trebuie să fie învăţaţi să ştie şi să se silească a îndeplini şi credincioşii, 
măcar la timpul epiclezei : să se înfăţişeze ca nişte victime de jertfă, 
fiind morţi păcatului, cu hotărârea de a lua asupra lor crucea înde- 
plinirii obligaţiilor ce le sunt impuse de condiţia sau situaţia fiecăruia, 
cât şi de încercările la care ar fi supuşi în viaţă, făcând pe Dumnezeu 
stăpânul vieţii lor, voia lor supunându-se şi urmând poruncilor Lui. 
O jertfă spirituală totală deci, în sensul meditaţiei Fericitului Augustin 
în legătură cu textul din Matei 22, 73 («Să iubeşti pe Domnul Dum- 
nezeul tău din toată inima ta...»): «Ce-ţi mai rămâne din inima ta, cu 
ce să te mai iubeşti pe tine însuţi? Ce-ţi mai rămâne din sufletul şi 


787. Mgr Chevrot, op. cit., p. 173. 

din cugetul tău? Căci Domnul a zis: din toată, din tot... Cel ce te-a 
făcut îţi cere totul» 788. 

Esenţialul este, adică, să ne silim a realiza în această clipă o stare 
de spirit de adevărată incandescenţă, înfățişându-ne, precum zicea 
Sfântul loan Gură de Aur, cu o voinţă şi cu o inimă încălzite de râvnă 
religioasă 78%. La aceasta se mărginește preoţia credincioşilor în Litur- 
ghie, o preoţie internă, adică o slujbă la altarul inimii, spre deosebire 
de preoţia externă şi sacramentală exercitată de liturghisitori la Sfântul 
Jerttelnic. Chiar pentru aceştia din urmă, şi mai înainte de oricine pen- 
tru ei, slujba la altarul inimii este prima dintre datoriile lor sfinte, în- 
trucât prin «limba», adică prin rugăciunile, şi «mâna» lor se săvârşeşte 
sfinţirea Jertfei. Ca unul ce este «însărcinat să se roage pentru toţi, 
preotul — precum conchide Sfântul loan Gură de Aur — se cuvine să-i 
întreacă pe toţi, cu atât cu cât un ocrotitor este firesc să depăşească pe 
aceia pe care îi ocroteşte. Dar atunci când invocă pe Sfântul Duh şi 
săvârşeşte înfricoşătoarea Jertfă..., ce curăţie, ce cucernicie nu avem 
dreptul să-i pretindem ?! Cât de curate trebuie să-i fie mâinile, ca 
instrumente ale infricoşătoarelor Taine, cât de curată se cuvine să-i fie 
limba însărcinată să rostească cuvintele pe care le ştim! Există un 
grad de sfinţenie, de curăţie, la care să nu fie vorba a se ridica un 
suflet care primeşte Duhul lui Dumnezeu ?... Sufletul preotului tre- 
buie să strălucească întocmai ca razele soarelui, care luminează lu- 
mea» î%, 

Prin recitarea plină de pătrundere a stihurilor care prefaţează rosti- 
rea troparului Ceasului al treilea şi prin însăşi rugăciunea epiclezei, li- 
turghisitorii se silesc să ajungă pe treapta cea mai înaltă a urcuşului 
şi desăvârşitei lor creşteri duhovniceşti, prin lucrarea harului curăţitor 
al Sfântului Duh. Ei trebuie să facă însă in acelaşi timp sforțări cruciale 
pentru a conlucra cu acţiunea harului, lepădându-se de ei înşişi, în 
scopul unei sfinte simplificări şi purificări interioare. Căci este lucru 
evident că, aşa precum sublinia Sfântul Grigorie de Nazianz, «nimeni nu 
este vrednic de Marele Dumnezeu, de marea Jertfă şi de Marele Preot, 
dacă nu s-a dat mai întâi pe sine jertfă vie şi sfântă lui Dumnezeu, dacă 
nu I-a adus o închinare dreaptă şi bineplăcută, dacă n-a adus lui Dum- 
nezeu o jertfă de laudă şi o inimă zdrobită, singura jertfă pe care 
Dumnezeu, Cel ce ne-a dat totul, o pretinde de la noi» %!. Fără îndoială, 
«ce poate fi mai deplin sacerdotal, precum preciza alt Sfânt Părinte al 
Bisericii, decât a afierosi lui Dumnezeu un cuget curat şi a-l aduce daru- 
rile neprihănite ale cucerniciei, pe altarul inimii ?» 792. 


788. Fer. Augustin, Sermo XXXIV, 4, 7, P. L, XXXVIII, col. 212. 

789. Omilia IV, despre Anna, 6, P. G., LIV, col. 667—668. 

790. Sf. loan Gură de Aur, Despre preoție, cartea IV, cap. 4. 

791. St. Grigorie de Nazianz, Cuvântare apologetică despre fugă, cap XCV, 
trad. de Pr. N. Donos, Apologia..., Huşi, 1931, p. 105. «Acesta este sacrificiul cel 
dintâi, când fiecare se aduce jertiă şi începe de la el, pentru ca după aceea să-și 
poată aduce darul». Sf. Ambrozie al Mediolanului, De Abel, cartea II, c. ] 

792, Si. Leon cel Mare, episcopul Romei, Sermo IV, cap. 1 (Cuvânt pentru 
aniversarea hirotoniei sale), P. L., LIV, col. 149. 

Mai mult, adică, decât în oricare alte clipe ale serviciului său, li- 
turghisitorul se cuvine să se găsească desprins cu desăvârşire de orice 
umbră de vremelnicie, într-o stare de amuţire şi de ştergere din spirit 
a oricăror preocupări, prin care ar putea să fie distras sau captiv al 
urmelor şi ecourilor acestora. Chiar numai atât nu este suficient; 
aceasta ar fi numai un aspect negativ al unei stări de spirit din care 
lipsește elementul viu şi activ. O stare de suflet care nu este «nici rece, 
nici fierbinte», ci numai «călduță» sau «încropită» (Apoc. 3, 15, 16), nu 
conduce la contactul cu valorile transcendente, ci lasă pe liturghisitor 
într-o indiferenţă ucigătoare a oricărei spiritualităţi. El trebuie să tindă 
şi să promoveze într-un act de concentrare vie şi activă asupra moti- 
velor rugăciunilor, cucerit de scopul lor, pe care să-l trăiască cu toată 
fiinţa lui, într-un elan sincer şi stăruitor. Căci nu trebuie să ne închi- 
puim că rugăciunile şi toate lucrările Liturghiei ar fi simple talismane, 
că simpla lor executare formală ar fi de ajuns ca liturghisitorul 
să se considere achitat de rolul său sacramental. Însufleţit de credinţă 
şi de nădejde în ajutorul harului divin, încălzit de iubire de Dumnezeu 
şi pentru credincioși, el trebuie să se silească a ajunge să incerce sen- 
zaţia spirituală a prezenţei lui Dumnezeu, a contactului cu lucrarea Lui 
şi a efectelor acesteia. 

Ca organ sau instrument al harului, liturghisitorul trebuie să tindă 
a se realiza în acest sens, în măsura puterilor lui, pentru ca ceea ce 
este dat să se împărtășească printr-însul spre mântuirea credincioşilor să 
nu-i fie spre pierderea propriului său suflet. De aceea, în clipele de 
cea mai înaltă sfinţenie şi de înfricoşătoare taină, liturghisitorii recurg 
la ajutorul divin, implorând sprijinul harului în efortul lor spiritual, 
siguri fiind că pe cele de lipsă ale slujitorilor Lui sinceri, Dumnezeu le 
va complini. Liturghisitorul s-ar putea considera achitat de slujba lui, 
însă numai în măsura în care şi el personal s-a silit să participe sau să 
conlucreze activ cu grația dumnezeiască, prin care se face începutul 
şi desăvârșirea mântuirii. 

Fără un ataşament însulleţit de credință, fără un efort al voinţei 
pentru mortificarea vieţii simţurilor, efort încălzit de dragostea fier- 
binte a inimii pentru unirea cu Hristos, Sfânta Euharistie va trece prin 
mâinile liturghisitorilor, care o ating şi o poartă, fără ca ei să-şi împro- 
prieze binefacerile pe care, lor în primul rând, li le oferă Mântuitorul. 

Fără îndoială, sfinţirea darurilor nu este împiedicată să se săvâr- 
şească din cauza păcatelor şi scăzămintelor omeneşti ale liturghisitori- 
lor, deoarece această sfințire nu este efectul virtuţii omului, ci a haru- 
lui. Cea de a doua lucrare a harului însă, adică sfinţirea slujitorilor şi a 
credincioşilor, este absolut condiţionată de conlucrarea fiecăruia prin 
vrednicie morală. 

f. Rugăciunea dipticelor sau a pomenirilor de la Sfânta Jertiă 
euharistică. 


a) Câteva considerații teologice. Cu epicleza, am putea spune 
că Anafora liturgică a încheiat rugăciunea de doxologie şi euharistie 
(mulţumire) propriu-zisă. Jertfa fiind săvârşită prin prefacerea daru- 
rilor, acum este momentul potrivit pentru rugăciunea de cerere. 

Înainte de orice, Jertfa euharistică este adusă, fără îndoială, spre 
slava lui Dumnezeu cel în Treime ; este, adică, un act de adoraţie şi de 
mulţumire pentru toate cele ce s-au făcut în scopul mântuirii noastre ; 
este forma sau, mai bine zis, actul desăvârşit, prin care Liturghia își 
îndeplineşte funcţia sa latreutică şi euharistică. Practic însă scopul 
ultim al Liturghiei este sfințirea credincioşilor, adică iertarea păcatelor, 
împăcarea şi justificarea lor prin împărtăşirea de efectele Jertfei lui 
Hristos. De aceea, acum, după sfinţirea darurilor, fiind îndeplinite toate 
condiţiile pentru înălțarea rugăciunilor de cerere, liturghisitorii se adre- 
sează lui Dumnezeu cu mijlociri pentru a face pe credincioşi părtaşi la 
binefacerile Jertfei Trupului şi Sângelui Fiului Său. 

O dată cu epicleza chiar, centrul de greutate al Anaforei începe să 
se deplaseze de pe terenul latreutic-euharistic propriu-zis pe cel al 
cererii. Mai mult, s-ar putea spune că epicleza însăşi formează linia de 
trecere de la rugăciunea de adorație şi de mulțumire la rugăciunile de 
cerere. Finalul textului ei se desfăşoară într-o succesiune care conduce 
în chip natural şi logic la marea rugăciune de cerere : «...Fă, adică, pâi- 
nea aceasta cinstit Trupul Hristosului Tău, iar ceea ce este în potirul 
acesta, cinstit Sângele Hristosului Tău, pretăcându-le cu Duhul Tău cel 
Sfânt», anume (parcă ar vrea să spună formularul Liturghiei Sfântului 
Ioan Gură de Aur) «pentru ca să fie celor ce se vor împărtăşi spre 
trezirea sufletului, spre iertarea păcatelor..., spre împlinirea împărăției 
cerurilor... iar nu spre judecată sau spre osândă» ; sau, ca în redactarea 
Sfântului Vasile cel Mare : «...ca să aflăm milă şi har împreună cu toți 
sfinţii care din veac au bineplăcut Ție...». 

Puterea rugăciunii dipticelor se întemeiază pe prezenţa şi mijlo- 
cirea Mântuitorului în Sfintele Sale Taine. Biserica nu se găseşte deci 
singură, acum, în rugăciunea ei. Prin rugăciunea epiclezei, comunitatea 
liturgică reprezentată simbolic prin darurile de pâine şi vin, predate 
preotului la Proscomidie, a fost primită în umanitatea Mântuitorului, 
adică în Trupul şi Sângele Său. Noi suntem acum în EI, Care a recapitu- 
lat astfel toate lucrurile în unitatea naturii Sale umane. Deci, precum 
se exprima Fericitul Augustin, «când ne rugăm lui Dumnezeu în rugă- 
ciunile noastre, nu ne despărțim de Fiul. Când se roagă corpul Fiului», 
adică Biserica, «El (acest corp) nu se desparte de Capul Săâu..., Care este 
Domnul lisus Hristos, Cel ce se roagă pentru noi, Cel ce se roagă cu 
noi, şi Care este rugat de noi. El se roagă pentru noi ca preot al nostru; 
se roagă în noi ca Cel ce este Capul nostru ; este rugat de noi ca Dum- 
nezeu al nostru... Îl rugăm şi ne rugăm prin E] şi ne rugăm în El» 7%. 


793. Fer. Augustin, în Psalmum LXXXV, 1, 4, P. L. XXXVII. 

Am putea spune, de asemenea, cu Fericitul Augustin, că Biserica în- 
treagă, de la o margine la alta a pământului, se roagă ca un singur om 
«cu Capul ei şi sub Capul ei» 19%, 

Asistat de un sprijinitor și mijlocitor atât de puternic, preotul dă 
deci curs, plin de încredere şi de speranţă, cererilor sale înaintea lui 
Dumnezeu, pentru membrii Bisericii. În esenţă, obiectul acestor mijlo- 
ciri este ca Sfânta Jertfă sau Darurile, care au fost primite, să-şi facă 
efectul lor 7%, adică să se acorde, îm schimbul acestor Daruri, harul 
dumnezeiesc, iertarea păcatelor şi moştenirea împărăției cerurilor, iar 
cei vii să fie invredniciţi a se împărtăşi fără a cădea în osândă. 

Cum este şi firesc, la loc de frunte în aceste mijlociri stau cele 
pentru intenţiile liturghisitorilor 7% și ale credincioşilor care asistă la 
slujbă şi au adus darurile pentru Sfânta Jertfă, precum și ale tuturor 
pe care preotul i-a pomenit la Proscomidie, sau îi pomenește nominal 
chiar acum după sfințirea darurilor: «...Pomeneşte (adu-Ți aminte), 
Doamne, pe (de) cei ce Ţi-au adus ie aceste daruri şi pe aceia pentru 
care şi prin care şi de la care au fost aduse acestea» (Liturghia Sfântului 
Vasile cel Mare). Rugăciunea dipticelor îmbrățișează în cererile ei nu 
numai bunurile supranaturale şi nepieritoare din ordinea harului şi a 
mântuirii, ci şi trebuinţele şi nevoile din toate condiţiile şi situaţiile vieţii 
vremelnice ale credincioşilor de pretutindeni, care se găsesc în unitate 
de credință şi împăcaţi cu Biserica 7%, Obiectul acestor pomeniri, rân- 
duite într-o lungă, amănunţită şi impresionantă enumerare în formula- 
rul Liturghiei Sfântului Vasile cel Mare, se poate rezuma în formula 
scurtă din Liturghia Sfântului loan Gură de Aur, prin care se cere ca 
Darurile «puse înainte (ră mpoxsiwe+a, care se află de faţă), spre binele 
nostru al tuturor să le intocmească (etopahoov, să le potrivească, să le 
aplice), după trebuinţa deosebită a fiecăruia...» (prima rugăciune după 
«Tatăl nostru...»). 

Negreșit, Dumnezeu ne acordă oricând harurile Sale, când 1 le 
cerem prin mijlocirea Fiului Său, adică pentru meritele Lui. În Litur- 
ghie însă milele şi îndurările Sale se revarsă mai bogat, întrucât aici, 
aşa precum remarca Sfântul loan Gură de Aur, rugăciunile moastre au 
o putere deosebiţă nu numai pentru că sunt întărite, însufleţite şi sus- 
ţinute de rugăciunile preoţilor şi ale sfinţilor îngeri, care participă în 
chip nevăzut la sfânta slujbă, ci mai ales pentru că rugăciunile noastre 
sunt însoţite şi susținute de mijlocirile Fiului lui Dumnezeu, Care înfă- 
țişează Tatălui Jertfa Sa adusă pentru mântuirea lumii 7%. De aceea, 


794. Ibidem, col. t084. 

795. Nicolae Cabasila, op. cil., cap. XXXIII, P. G., CL, col. 44 A—B. 

796. Îndată după sfinţirea darurilor, diaconul se adresează, chiar preotului: 
«Pomenește-mă (amintește-mă) în sfintele rugăciuni, părinte», la care preotul răs- 
punde: «Să te pomenească Domnul Dumnezeu întru împărăţia Sa...». 

797. Vezi Sf. Chiril al Ierusalimului, Cateheza V mistagogică, 8. 

798. Sf. loan Gură de Aur, Omilia III, împotriva anomeilor, despre necuprinsa 
natură a lui Dumnezeu, 6, 7. 

în rugăciunea dipticelor se face «amintire de toţi înaintea Domnului, în 
prezenţa chiar a Trupului şi a Sângelui Său» 7%, 

Desigur, nu este în puterea noastră să știm în ce măsură se vor 
împlini cererile noastre, căci precum nu putem găsi cu mintea um ter- 
men de comparație pentru chipul în care darurile se fac sau sunt pri- 
mite în Trupul şi Sângele Domnului, tot așa nu se poate cunoaşte 
măsura în care ele sunt primite de Dumnezeu 3%. Ne referim astfel la 
daruri, având în vedere sau înțelegând valoarea morală a actului în sine 
de oferirea sau aducerea darurilor de către credincioşi, sau, mai precis, 
moralitatea, adică gradul lor de pregătire. Prin ele însele, darurile, ca 
creaturi neraţionale sau neinsufleţite, nu pot fi atinse de păcat, deoa- 
rece acesta este o boală a voinţei, aparţinând astfel ființelor raționale. 
Deci, dacă cel ce aduce daruri este păcătos, aducerea lui este zadarnică, 
întrucât nu-i aduce nici un folos, deşi prin ele însele darurile nu sunt 
neplăcute lui Dumnezeu, căci «tot ce a făcut Dumnezeu este bun» 
(1 Tim. 4, 4). Ca atare, nimic nu se opune ca ele să fie bineprimite 
de Dumnezeu, când sunt aduse de Biserică, prin liturghisitori (apă 
aţadâv âvtpăv, zice Nicolae Cabasila), spre slava Lui şi pentru mântui- 
rea a toată lumea. Ele se sfințesc, adică, sfinţind apoi şi pe credincioșii 
care sunt în stare de vrednicie. 

Sfinţirea darurilor nu poate fi împiedicată de nimic, deoarece ea 
nu se săvârşeşte prin puterea sau virtutea omului şi deci nu poate fi 
zădărnicită din pricina eventualelor păcate omeneşti ale liturghisitori- 
lor. Căci, propriu-vorbind, cel ce săvârşeşte într-adevăr aducerea nu 
este preotul, ci harul care sfințește darurile (căci aducerea darurilor 
este de fapt sfinţirea lor). «Preotul liturghisitor nu este decât un siu- 
jitor al harului. El nu aduce mimic de la sine însuşi şi nici nu cutează 
să facă sau să rostească ceva din propria-i socotință sau judecată». 
Totul, fie cuvinte, gesturi sau lucruri, sunt aduse de el aşa cum le-a 
primit, adică aşa cum i-au fost prescrise de Biserică. 

Rezultă deci «lămurit că Sfintele Daruri sfințesc toate şi totdeauna 
pe credincioşi, fiind primite întotdeauna de Dumnezeu... Sfinţirea cre- 
dincioşilor este însă neapărat condiţionată de râvna sau conlucrarea 
lor; de aceea, ea poate să fie împiedicată de nepăsarea noastră. Căci 
harul ne sfințeşte prin Sfintele Daruri numai dacă ne-a găsit pregătiţi 
pentru sfințire. Dacă însă ne-a aflat nepregătiţi, nu me aduce nici un 
folos, ci, dimpotrivă, ne pricinuiește o nemăsurată pagubă...» ; harul 
poate fi împiedicat de nevrednicia noastră %l. Aceasta rezultă şi din 
însuși felul în care preotul liturghisitor se roagă pentru sine în partea 
finală a dipticelor din Liţurghia Sfântului Vasile cel Mare: «Pomeneşte 


799. La divine liturgie meditee par Gogol. Traduction francaise faite sur 
ionale russe par le R. P. Dom Theodore Belpaire, Prieure dAmay sur Meuse, 
1934, p. 46. 

800. Nicolae Cabasila, op. cit., cap. XLVII, P. G., CL, col. 469 B. 

801. Ibidem. cap. XXXIV, col. 445 A. Pentru penultimele două alineate vezi 
Ibidem, cap. XXXIV, col. cit. şi cap. XLVI, col. 468 A, B, D. şi col. 469 A. Vezi şi 
traducerea: Ene Branişte, Tâlcuirea dumnezeieştii Liturghii, Bucureşti, 1946. 

(adu-Ţi aminte), Doamne, ...şi (de) a mea nevrednicie ; iartă-mi toată 
greşeala cea de voie şi cea fără de voie şi să nu oprești, pentru păcatele 
mele, harul Sfântului Tău Duh dinspre 5 (ânb) darurile ce sunt puse 
înainte». 

Trebuie să admitem deci că Dumnezeu, Care cunoaşte inimile şi 
cugetele tuturor, va primi darurile noastre şi ne va împărtăşi de bine- 
facerile Sale în măsura în care noi înșine nu suntem o piedică prin 
nepregătirea şi puţinătatea evlaviei noastre. Acordarea sau neacordarea 
binefacerilor, care ni se mijlocesc prin Sfânta Jertfă, stă însă în legă- 
tură nu numai cu vrednicia ori nevrednicia noastră, ci depind şi de 
gradul în care cererile şi dorințele formulate se încadrează în planul 
Proniei şi al iconomiei divine pentru mântuirea lumii. Sub această re- 
zervă şi în acest spirit se înalță, de altfel, rugăciunile Bisericii, care 
mijloceşte ca «buna cerere şi dorire a credincioşilor săi, totdeauna spre 
bine să o primească» Dumnezeu şi «după voia cea sfântă a Sa să 
o facă» 8%, 

Fără îndoială, mijlocirile Mântuitorului pentru noi sunt ascultate 
întotdeauna de Tatăl Său, Căruia El îi înfăţişează necontenit în Sfânta 
Liturghie comoara fără preţ a meritelor Sale. Se întâmplă totuşi uneori 
că cererile pe care Biserica, preoţii şi credincioşii le unesc cu aducerea 
Sfintei Jertfe euharistice să nu se împlinească. Aceasta nu constituie 
însă un motiv pentru a conchide la ineficacitatea ei, deoarece adesea, 
precum sublinia Sfântul Apostol Pavel, «noi nu ştim ce se cuvine să 
cerem» (Rom. 8, 26). Jertfa nu rămâne fără efect, întrucât, dacă bine- 
facerile aşteptate nu sunt acordate sub chipul în care au fost tormulate 
dorințele noastre, Dumnezeu le înlocuieşte cu altele ce sunt spre folo- 
sul nostru şi la timpul pe care EI il socoteşte potrivit. Dumnezeu ascultă 
deci rugăciunea pe care Biserica o uneşte cu Jertfa Fiului Său, dar, aşa 
precum observa pe drept cuvânt Sfântui Grigorie cel Mare, «El vrea să 
fie iubit mai mult decât lucrurile pe care le-a creat. El voieşte să-l 
cerem cele veşnice mai mult decât pe cele pământeşti» &%. Acesta este 
spiritul în care este concepută rugăciunea dipticelor din Liturghia Sfân- 
tului Vasile cel Mare, prin care se cere pentru faptele bune ale cre- 
dincioşilor : «Răsplăteşte-le lor cu bogatele şi cereştile Tale daruri. 
Dăruieşte-le lor cele cereşti în locul celor pământeşti, cele veşnice în 
locui celor vremelnice ; cele nestricăcioase în locul celor stricăcioase», 
pentru a culmina in final: «Pe noi pe toţi ne pomeneşte în împărăţia 
Ta, fii ai luminii şi fii ai zilei arătându-ne». 

b) Observaţii privitoare la istoria textului. Rugăciunea dipticelor 
este primitivă sau constitutivă, am putea zice, în Anafora Liturghiei 
creștine. Lămurit însă despre această veche practică liturgică ne vor- 


802. În acest moment al Liturghiei, prepozilia 'and redă ideea de pornire, în 
legătură cu darurile privite ca punct de plecare a acţiunii de sfințire, iar nu ideea 
de separație sau de depărtare (de la), ca în serviciul Proscomidiei, unde această 
rugăciune işi mai găsește o întrebuințare adecvată. 

803. Ectenia pentru cererea şi câştigarea celor de trebuinţă şi de folos. 

804. SI. Grigore cel Mare, Moralia in I0b, lib. XV, cap. 20. 

besc Serapion de Thmuis în Evhologhionul săw8%, Sfântul Chiril al 
Ierusalimului, în Explicarea Liturghiei Sfântului Iacob 89%, Sfântul loan 
Gură de Aur în Omiliile sale 87, Constituţiile Apostolice (cartea a 8-a, 
cap. 12) etc. Se făceau aici pomeniri chiar pe nume de vii şi de morţi, 
precum ne lasă să vedem Rugăciunea Anaforei episcopului Serapion, 
de la începutul veacului al IV-lea. Se întocmeau şi se păstrau în acest 
scop liste sau pomelnice, în formatul aşa-numitelor diptice, care erau 
un fel de carnete obișnuite în diferite împrejurări din uzul civil. Cele 
mai multe din ele erau alcătuite din două coperte de lemn, de fildeş, 
de aur, de argint sau de alt metal, unite între ele pe o latură, prin nişte 
belciuge sau un fel de mici balamale, pentru ca să se poată deschide 
sau închide una peste alta. De la această conformaţie şi-a luat şi obiec- 
tul denumirea de diptice (Bimzva =m dis + moi, indoitură în două; 
dic de două ori + xrbaow = îndoiesc). Pe feţele lor interioare se în- 
scriau numele de pomenit (viii pe una, iar morţii pe cealaltă din cele 
două coperte), iar când şirul acestora era prea lung, se adăugau între 
cele două scoarţe, încă una, două 85, trei ş.a.m.d. foi de pergament sau 
de papirus (rpirzuka, ssvrănrv/a Sau zolbzrvya), obținându-se astfel ade- 
vărate caiete sau cărți 5%. De la întrebuinţarea acestor diptice în cursul 
rugăciunii de mijlocire după epicleză s-a ajuns la acceptarea denumirii 
lor în limbajul liturgic, ca termen tehnic pentru însăşi rugăciunea. 

În Liturghierul bizantin, lista dipticelor se deschide prin pomenirea 
defuncțţilor, şi anume începâna întâi cu menţionarea diferitelor categorii 
de membri ai Bisericii triumfătoare (strămoşi, părinţi, patriarhi, proo- 
roci, apostoli, propovăduitori, evangheliști, mucenici, mărturisitori etc.), 
ultimul alineat din această primă parte încheindu-se în cele două Litur- 
ghii principale cu cererea pentru «toţi cei mai dinainte adormiţi întru 


805. «...Ne rugăm şi pentru toli cei adormiţi, care sunt pomenitţi (după pome- 
nirca numelor): Siinţeşte aceste suflete... Primeşte şi (rugăciunile de) mulțumire ale 
poporului şi binecuvintează pe cei ce au proadus darurile și (rugăciunile de) mul- 
țumire şi la tot acest popor dăruiește-i sănătate desăvârşită, deplinătate şi bucurie 
şi toată propăşirea sulletească şi trupească» etc. 

806. Cateheza V mistagogică, 8, 9: «Apoi, după săvârşirea Jertfei duhovniceşti, 
slujba cea fără de sânge, rugăm pe Dumnezeu în prezenţa acelei Jertfe de în- 
duplecare, pentru pacea de obşte a Bisericilor, pentru buna rânduială a lumii,... 
pentru cei ce sunt în boale,... și aducem această Jertfă pentru toți cei ce au nevoie 
de ajutor. Apoi facem pomenire și de cei mai dinainte adormiţi, mai întâi de pa- 
triarhi, de proieţi, de apostoli...» 

807. «Să plângem pe morţii noștri şi să le venim în ajutor din toată puterea 
noastră... Nu în zadar ne-au lăsat Apostolii obiceiul şi porunca: Voi știți că, potrivit 
lor, în Sfintele şi înfricoşătoarele noastre Taine trebuie să se facă pomenirea celor 
răposaţi. Ei ştiau ce folos şi ce nemăsurat bine le aduce această pomenire. Într-ade- 
văr, în momentul în care tot poporul binecredincios, laolaltă cu ceata preoțească 
în picioare şi cu mâinile ridicate aduc înfricoșătoarea Jertfă, cum nu s-ar îndu- 
pleca Dumnezeu prin rugăciunile pe care le facem pentru ei? Noi vorbim însă 
de cei ce s-au sfârșit în dreapta credință» (Omilia III la Epistola către Filipeni, 4). 

808. H. Leclercq, Diptyques, în «Dictionnaire d'Archeologie chrstienne et de 
Liturgie», t. IV, partea 1, col. 1045—1170. Vezi şi broșura noastră Diptice sau po- 
melinice, Piteşti, 1926. 

809. Adr. Fortesque presupune că dipticele sau fost primele părți din serviciul 
Liturghiei, scrise în formă de cărţi (op. cit, p. 152). 


18 — Liturghierul explicat 

nădejdea învierii şi a vieţii veşnice şi-i odihneşte pe dânșii, Dumnezeul 
nostru, acolo unde străluceşte lumina feţei Tale». 

Înseamnă, oare, că prin această ultimă cerere ne referim şi la mem- 
brii Bisericii triumfătoare ? Lămurirea acestei întrebări este impusă în- 
deosebi de următorul curs al rugăciunii dipticelor din formularul de 
sub numele Sfântului Ioan Gură de Aur, care decurge astfel: «Încă adu- 
cem 'Ţie această slujbă duhovnicească pentru cei adormiţi în credinţă : 
strămoşi..., patriarhi, prooroci, apostoli, ...evanghelişti, mucenici etc. ...», 
dar «mai ales pentru Preasfânta, curata... de Dumnezeu Născătoarea şi 
pururea Fecioara Maria», «pentru Sfântul Ioan Proorocul, Înaintemer- 
gătorul şi Botezătorul...». Un răspuns afirmativ la întrebarea de mai sus 
se găseşte categoric exclus pentru temeiuri teologice, întrucât în primul 
rând sfinţii «se bucură deja — deși încă nedeplin, până la judecata uni- 
versală — de bunurile eterne» 810. În deplin acord cu învăţătura Bise- 
ricii, Nicolae Cabasila sublinia — tocmai în legătură cu textul de mai 
sus — că Biserica nu se roagă pentru sfinţi, ci «pentru cei care au ră- 
posat fără prea multă siguranţă şi nădejde de mântuire» 811, adică «pen- 
tru cei încă nedesăvârşiţi, care au nevoie de rugăciune» 812. Pentru sfinţi, 
Biserica mulţumeşte, «pentru că... într-înşii Biserica şi-a ajuns țelul 
văzându-şi împlinită rugăciunea pentru împărăţia cerurilor» 88, 

Așa precum remarca acest teolog, în Liturghie «Jertfa noastră nu 
este deci numai de cerere, ci şi de mulţumire» 51%. Mai mult chiar: ea 
este, în primul rând, o jertfă de mulţumire, precum rezultă din însăşi 
denumirea ei de u«euharistie». Ca şi la Proscomidie, «aşa şi acum, când 
Darurile au fost jertfite şi sfinţite, prin ele preotul mulţumeşte lui Dum- 
nezeu, dar Îl şi roagă; el exprimă şi motivele mulțumirii, dar adaugă 
şi obiectele cererii. Cine constituie motivele mulţumirii ? Sfinţii! Pen- 
tru că într-înșii Biserica a şi moştenit de fapt împărăţia cerurilor prin 
nenumărații ei fii pe care i-a trimis ca pe o colonie în cer şi pe care 
Fericitul Pavel i-a numit Biserica celor întâi-născuţi, care sunt înscrişi 
în ceruri» (Evr. 12, 23) 845. 


Formula dipticelor ne lasă să subînţelegem că Jertfa este adusă 
între altele şi pentru motivul că Dumnezeu a ridicat sfinţi dintre oa- 
meni pentru ca să se roage pentru noi. Astfel, în rugăciunea dipticelor 
din cele două formulare principale ale Liturghiei se cere ca Dumnezeu 
să primească mijlocirile lor pentru noi: «pentru ale căror rugăciuni, 
cercetează-ne pe noi, Dumnezeule», fapt prin care apare exclusă ideea 
că această rugăciune ar fi concepută în beneficiul sfinţilor. Sensul pre- 
poziţiei «pentru» din primul alineat al dipticelor, din formularul Sfân- 
tului Ioan Gură de Aur, apare precizat de altfel în perspectiva adver- 
bului «încă» din cuprinsul aceluiaşi alineat, termen care marchează o 


810. Hr. Andruţos, op. cit., p. 445. 

811. Nicolae Cabasila, op. cit., cap. X, P. G., CL, col. 388 C. 
812. Ibidem, cap. XXXIII, col. 441. 

813. Ibidem, cap. XXXIII şi XLIX. 

814. Ibidem. 

815. Ibidem şi cap. X. 

schimbare de plan, constituind o indicație pentru un motiv sau scop 
nou, pentru care este adusă Sfânta Jertfă euharistică, spre deosebire de 
cel exprimat în alineatul de după încheierea epiclezei. Anume, «această 
slujbă cuvântătoare i-o aducem încă» şi pentru alt motiv sau în alt 
scop, care se concentrează în mulțumirea pentru dăruirea de sfinţi în 
sprijinul nostru. 


Printr-o stilizare mai directă a textului rugăciunii dipticelor din 
formularul Sfântului Vasile cel Mare, claritatea sensului pomenirii sfin- 
ților este asigurată în chip expres şi scutită de greutăţi de interpretare. 
Anume, după epicleză se continuă («...Ție ne rugăm...») «pe noi pe toți, 
care ne împărtăşim dintr-o pâine şi dintr-un potir, să ne uneşti prin îm- 
părtăşirea aceluiaşi Sfânt Duh..., să aflăm milă şi har cu toţi sfinţii: 
cu strămoșii..., patriarhii, proorocii, apostolii», dar «mai ales cu Prea- 
sfânta... de Dumnezeu Născătoarea..., cu Sfântul loan Botezătorul, cu 
sfinţii... Apostoli şi cu toţi sfinții». 

Precum se vede, rugăciunea dipticelor apare în acest fel ca un act 
de mijlocire peniru împărtăşirea credincioșilor, în comunitate cu sfinţii, 
de roadele sau efectele Jertfei de pe Golgota actualizată în Liturghie. 
Nu este greu de observat raportul de oarecare analogie al acestei for- 
mule cu cea din primul alineat după epicleza din Liturghia Sfântului 
Ioan Gură de Aur: «Pentru ca să fie» (Jertfa euharistică) «celor ce se 
vor împărtăşi, spre iertarea păcatelor, spre împărtăşirea cu Sfântul Duh 
spre împlinirea împărăției cerurilor...». 

Începând încă din prima perioadă a evului mediu, dipticele, ca şi 
întreaga Rugăciune a Anaforei liturgice, se recită tainic într-o enu- 
merare sistematizată a tuturor categoriilor de credincioşi şi în referire 
la trebuinţele specifice respective. Ediţiile de astăzi înscriu încă formula 
corespunzătoare pentru pomeniri nominale de vii şi de morţi — în 
taină însă —, «pe cine va voi preotul». Deşi ediţiile Liturghierului nu 
sunt uniforme în regulile privitoare la acest lucru, totuşi cele mai bune 
dintre ele prevăd pomenirea defuncţilor în timpul Axionului, şi anume 
— aşa cum este şi logic — în continuarea formulelor generale ale 
dipticelor pentru cei adormiţi, încadrând pomenirea celor vii înlăuntrul 
formulelor generale pentru această categorie, şi anume după ecfonisul 
privitor la chiriarhul locului. 

Fără îndoială, în aceste momente este locul potrivit pentru pomel- 
nicele aduse de credincioşi după Vohodul cel mare, dar pentru care 
acum nu se mai scot miride 816. 


816. De la o vreme a început să se practice pe alocuri şi la noi obiceiul dir 
Biserica Ortodoxă Rusă de a se scoate părticele la proscomidiar și pentru numele 
din aceste pomelnice, ducându-le apoi pe Sfântul Disc de pe prestol până la epicleză, 
ba uneori până înainte de înălţarea Sfântului Agneţ. O dată însă cu sfinţirea daru- 
rilor Jertfa este adusă, așa încât transportarea de părticele nu mai are sens. Găsin- 
du-ne deci după epicleză, în cursul rugăciunii de mijlocire, singurul ritual propriw 
momentului nu poate consta decât în simplele pomeniri nominale în prezența Jertiei 
euharistice, în rând cu celelalte diptice. De altfel, după ducerea darurilor pe Sfânta 
Masă, scoaterea de miride la proscomidiar, aparținând unui moment anterior, vine 

Instrucţiunile tipiconale din Liturghier nu se găsesc într-un acord 
perfect asupra liturghisitorului căruia îi revine sarcina pomenirilor no- 
minale lăsate «ad libitum», în cursul rugăciunii dipticelor. Se pare că 
ea intra îndeosebi în atribuţia diaconului. În unele texte ale Liturghiei, 
pomenirea numelor celor repauzaţi este prescrisă, dimpotrivă, rolului 

4 preotului, şi anume îndată după formula cu care se încheie amintirea 
sfinţilor 817. Alte ediţi însă indică tot aici pomenirea atât de morţi, cât 
și de vii în sarcina preotului 85. pe când altele dau acelaşi drept dia- 
conului în timp ce cădeşte în jurul Sfintei Mese, când se cântă Axio- 
nul 51% şi după ecfonisul următor acestui imn 82%. Aceasta înseamnă că 
recitarea dipticelor de vii şi de morţi se putea face în trecut, ca şi 
astăzi, atât de preot cât și de diacon 82. 

De o pomenire nominală sub formă de ecfonis, adică în auzul tu- 
turor, nu se bucură decât Preasfânta Născătoare de Dumnezeu, în frun- 
tea cetelor Bisericii cereşti, iar dintre cei vii numai chiriarhul locului. 
Caracterul de privilegiu al acestor două pomeniri este subliniat prin 
expresiile adverbiale cu care încep formulele respective, şi anume în 
primul caz: «Mai ales pentru Preasfânta, curata...», iar în cel de-al 
doilea : «Întâi pomeneşte, Doamne, pe...» (numele ierarhului). Ecfonisul 
pentru pomenirea Sfintei Fecioare este același în ambele Liturghii bi- 


în contrazicere cu ordinea, logica și semnificaţia oficiului, distrăgând în acelaşi 
limp pe preot de la trăirea acțiunii liturgice. Se cuvine deci să se respecte scrupu- 
los fizionomia originală a Liturghiei, ferind-o de desfigurările pe care i le pot aduce 
pogorămintele ce vin în contrazicere cu spiritul ei. 

817. Vezi, de exemplu, în Liturghia Sfântului Vasile cel Mare, la F. E. Bright- 
man, Lilurgies eastern and western, vol. |: Eastern Liturgies, Oxiord, 1896, p. 388; 
de asemenea în Liturghia Slântului loan Gură de Aur la Dom Placide de Mecster, 
La Divine Liturgie..., p. 78. 

818. Vezi, de pildă, Iacob Goar, Eoyohâiov, sive rituale Graecorum, Paris, 
1647, p. 78; leraticonul de Constantinopol, 1895; Liturghikonul, ediţia de Atena, 
1924 etc.; Liturghierul, ediţia de Bucureşti, 1902 etc. 

819. Iacob Goar, op. şi loc. cit. 

820. Constituţia lui Filotei, cod. 6277—770. Mânăstirea Pantelimon (veacul al 
XIV-lea)la Pan. N. Trembela, op. cit., p. 12; lerotelestikon, Atena, 1948 şi ediţiile 
Liturghierului românesc, de exemplu, indică pomenirea numelor celor vii de către 
diacon în timpul Axionului, iar a celor răposaţi, după ecfonisul «Întâi pomenește, 
Doamne, pe Prea Sfinţitul episcopul nostru...n. 

821. Acest rol al diaconului nu trebuie confundat cu o acțiune sacerdotală. 
Diaconul îşi exercită aci numai rolul său specific de ajutător. Acţiunea directă şi 
principală nu este a diaconului nici aci, cum nu este nici atunci când toarnă vin la 
proscomidiar, ori arată cu orarul pâinea şi vinul în timpul formulelor de instituire 
şi la Rugăciunea epiclezei. În cursul rugăciunii dipticelor, diaconul numai rosteşte 
numele acelora cărora le doreşte să se facă părtaşi la roadele Jertfei euharistice 
aduse de preot, neîndeplinind deci prin aceasta un rol sacerdotal. Acţiunea de 
pomenire a diaconului se deosebeşte, prin urmare, esenţial de cea îndeplinită de 
preot, pomenirea făcută de diacon depinzând de Jertfa adusă de preot şi de ru- 
găciunea de mijlocire făcută de el. În cursul acestei rugăciuni, dipticele din seama 
diaconului reprezintă continuarea vechiului obicei al lecturii numelor făcute uneori 
de pe amvon, de către acest slujitor bisericesc în auzul preotului care se ruga 
(vezi Testamentum Domini, ed. J. Quasten, Monumenta Eucharistica et Liturgica ve- 
tustissima, p. 5/239). Pomenirile făcute de diacon în acest moment, ale dipticelor, 
nefiind de fapt decât ectenii rostite în taină pentru cei morți şi pentru cei vii, re- 
prezintă deci un rol pe marginea acţiunii sacramentale a preotului. 


LITURGHIA 277 


zantine, cu singura modificare cerută de adaptarea lui în textul deosebit 
al rugăciunii dipticelor. «Mai ales pentru (Vztp) Preasfânta, curata...» 
incepe formula din Liturghia Sfântului loan Gură de Aur, în concor- 
danţă sintactică cu verbul «(lţi) aducem», din alineatul precedent, în 
timp ce în cealaltă Liturghie avem : «Mai ales cu (pezâ) Preasfânta, cu- 
Tata...», ca urmare a cererii «ca să aflăm milă şi har cu toţi sfinţii» şi, 
deci, «mai ales cu Preasfânta... pururea Fecioara Maria». 


La această din urmă formulă de exprimare a iperduliei, poporul 
sau corul răspunde cu cântarea imnului cunoscut sub titlul general de 
«Axion». Se pare că această cântare s-a instituit aici printr-o trecere în 
seama poporului sau a corului a unui rol îndeplinit odinioară în taină 
de către liturghisitori. Manuscrisele ne informează că aceştia adăugau 
la formula pentru pomenirea Sfintei Fecioare recitarea troparului : 
«Bucură-te ceea ce eşti plină de dar...» 5? sau o dată cu aceasta chiar 
recitarea altora, ca: «Vrednică ești...» ("Afrov £oatv...) şi «Te fericim pe 
tine toate neamurile» 8%, ori «Născătoare de Dumnezeu Fecioară...» 82% 
sau «De tine se bucură...» 5%. 

Sugestionaţi de această practică transmisă din vechimea îndepăr- 
tată 82%, unii autori privesc cântarea Axionului ca o instituţie de origine 
apostolică %7, Ca imn intonat de popor însă, ea îşi are originea într-o 
epocă mai nouă. Cu alte cuvinte, s-a statornicit obiceiul ca strana sau 
corul să intoneze cu voce tare unul din troparele rostite în taină de 
liturghisitor. Dintre ele, a intrat în uz pentru zilele de duminică imnul 
«Vrednică eşti...» sau «Cuvine-se cu adevărat...». La sărbătorile împă- 


822. Cod. Basilii Palascae (veacul al XIV-lea). Cf. Dom Placide de Meester, 
Genese sources et developpemenis du texte grec de la liturgie de S. Jean Chrysos- 
lome. Rome, 1908, p. 102, n. 3. 

823. Ms, Bibl. Meltocului Slântului Mormânt de la Constantinopol, nr. 8/182 
(veacul al XV-lea). Ci. A. Dmitrievschi, Evxodoţia... p. 475. 

824. Ms, Bibi. Mânăstirii Sinai, nr. 986 (veacul al XV-lea). Cf. A. Dmitrievschi, 
Boohâția... p. 162. 

825. Aceste tropare erau rostite tainic, după unele manuscrise (Bibl. Neţ. 
Atena: nr. 703 şi nr. 759, veacul al XVi-lea; nr. 780, veacul al XVli-lea), înainte 
de ecfonisul «Mai ales pentru Preasfânta, curata...»; după altele (Bibl. Naţ. Atena: 
nr. 752, veac. al XVI-lea; nr. 770, veac. al XVII-lea; nr. 767, veac. al XVIII-lea), 
în urma acestuia, sau unele tropare înainte, iar altele după acest ecfonis. Un 
manuscris (nr. 776, veac. al XVil-lea, Bibl. Naţ. Atena) prescrie după ectonisul «Mai 
ales...», înălțarea părticelei Slintei Fecioare, probabil sub influenţa «Rânduielii ri- 
dicării Panaghiei». Acelaşi manuscris lasă la latitudinea liturghisitorului să zică sau 
nu şi «Botezătorule al lui Hristos», precum şi «Rugaţi-vă pentru noi», în legătură cu 
pomenirea Siântului loan Botezătorul şi a Sfinţilor Apostoli. Cf. Pan. N. Trembela, 
op. cit., p. 116—117. 

826. Troparul «Bucură-te ceea ce eşti plină de dar...» se găseşte întrebuințat 
şi în textul bizantin al Liturghiei Sfântului lacob. Cî. F. E. Brightman, Liturgies 
eustern and western..., p. 56. În această Liturghie, după ecfonisul preotului pentru 
amintirea Siintei Fecioare, poporul răspunde: «Pomenește, Doamne Dumnezeul nos- 
tru...» (vezi ediţia Liturghiei Slântului Iacob, fratele Domnului, tipărită în 1912 la 
Ierusalim, cu aprobarea patriarhului Damian 1; vezi şi Dom B.—Ch. Mercier, în op. 
cit.; R. Grafiin, Patrologia Orienialis, XXVI, fasc. 2, Paris, 1946, precum și ediţia 
greacă a Liturghiei Slântului Iacob, lalele Domnului, Alexandria 1931). 

827. Bingham, Antiquitates ecclesiasticae, lib. XV, t. VI, p. 38. 

răteşti însă se întrebuințează în chip de Axion irmosul odei a IX-a din 
Canonul sărbătorii, care este consacrat de obicei Sfintei Fecioare. Prin 
faptul că în Codicele Barberini 336 se indică pentru cor, în Liturghia 
Sfântului loan Gură de Aur, irmosul cântării a IX-a din Canonul Bote- 
zului Domnului : «Nu se pricepe limba a te lăuda după vrednicie...», 
am putea deduce că, la origine, funcţia de Axion a îndeplinit-o irmosul 
odei a IX-a din canonul zilei. La originea întrebuinţării sale liturgice, 
chiar Axionul duminical a început numai cu partea a doua, adică cu 
«Ceea ce eşti mai cinstită...», care este irmosul cântării a IX-a din trioda 
deniei din Joia Mare. Sub forma de astăzi, adică întregit cu partea de 
la început, apare numai de la finele veacului al X-lea încoace 5%, 


Pomenirile nominale se încheiau odinioară cu strigarea diaconului 
înainte şi după ecfonisul pentru pomenirea episcopului eparhiei: «Şi 
pe cei pe care îi are în minte fiecare şi pe toţi şi pe toate» 5 (adică pe 
toţi credincioşii-bărbaţi și pe toate credincioasele-femei). Ediţiile gre- 
ceşti de astăzi ale Liturghierului 8 menţin încă această propoziţie, pe 
care o recomandă şi instrucţiunile din serviciul arhieresc publicat la finele 
Liturghierului de Bucureşti, din 1887. Unele ediţii ale Liturghierului 
român din veacurile al XVIII-lea şi al XIX-lea prescriu diaconului for- 
mula : «Și pentru toţi şi pentru toate» 8!, Din ea n-a mai rămas însă 
în practica curentă de la noi decât răspunsul «Și pe toţi şi pe toate», 
pe care îl dă corul, aşa precum, de altfel, se obişnuia în unele biserici 
incă din veacurile al XII-lea şi al XIII-lea 82. 

În oricare din extinderea lor formală, aceste propoziţii liturgice 
indică unul din momentele şi chipurile în care se exercită în Liturghie 
preoţia spirituală, cu care credincioşii se alătură la preoţia sacramen- 
tală externă a liturghisitorilor, după ce, prin puterea primită de aceştia 
la hirotonie, s-a săvârşit sfinţirea Darurilor. Precum se vede din chiar 
aceste formule, credincioșii își exercită preoţia lor spirituală prin aso- 
ciere la sacerdoțiul preoţilor şi prin mijlocirea acestui sacerdoţiu. Jertfa 
euharistică a Trupului şi Sângelui Domnului este oferită de întreaga 
comunitate — «(îţi) aducem această slujbă duhovnicească...» —, însă 
prin mijlocirea liturghisitorilor sau, mai exact, este adusă de aceştia 
în numele tuturor şi pentru întreaga comunitate. În timpul rugăciunii 
dipticelor, Jertia euharisţică este adusă sau oferită atât pentru cei pre- 
zenţi, cât şi pentru cei pe care aceştia îi reprezintă, înscriindu-i pe 
listele de pomenire date preotului, o dată cu predarea darurilor mate- 
riale pentru Proscomidie. Cei ce se găsesc prezenţi în acest moment al 
dipticelor trebuie să se unească la rugăciunea de mijlocire a liturghisi- 


828. Vezi lucrarea noastră, Despre poezia imnogratică din cărlile de ritual şi 
cântarea bisericească, București, 1937, p. 176—179. 

829. Ea era în uz înainte de veacul al XI-lea, deoarece o găsim în versiunea 
latină a lui Leon Thuscus. 

830. A se vedea, de pildă, ediţiile de Atena, 1912, 1924, 1948 (leroielestikon). 

831. Ca, de pildă, ediţiile: Râmnic, 1733, 1747; Blaj, 1756, 1775, 1807; Bucu- 
reşti, 1711 şi 1780. 

832. Cod. 662 Bibl. Naţ. Atena. La Pan. N. Trembela, op. cit., p. 12. 

torilor, readucându-și în minte, în gând sau în memorie și pe aceia 
pentru care ei au cerut sau doresc să fie adusă Sfânta Jertfă, dar pe 
care liturghisitorii nu-i pot pomeni nominal. 


De altfel, nu este greu de văzut că această rememorare în gând, 
recomandată de diacon credincioşilor în cursul rugăciunii de mijlocire 
a preotului, în prezența Sfintei Jertfe euharistice, precum şi răspunsul 
«Pe toţi şi pe toate», generalizat în practica mai nouă, reprezintă forme 
condensate de stilizare, adoptate cu vremea, ca mai corespunzătoare 
caracterului solemn al oficiului Liturghiei, în locul practicii din Biserica 
veche, când «toată mulțimea oamenilor se strecura cu mare tăcere în 
jurul altarului şi asculta în timpul citirii dipticelor...» 8%. În unele 
locuri, aceste diptice erau citite de diacon, sus pe amvon. 


Rugăciunea de mijlocire se incheie în cele din urmă cu cereri pen- 
tru miluitori şi binefăcători, în Liturghia Sfântului Ioan Gură de Aur, 
iar în cea a Sfântului Vasile cel Mare, pentru a ni se dărui pacea şi 
dragostea lui Dumnezeu. Sfârşitul Rugăciunii anaforei îl face în ambele 
Liturghii ecfonisul : «Şi ne dă nouă cu o gură şi cu o inimă a slăvi şi a 
cânta preacinstitul şi de mare cuviință numele Tău : al Tatălui şi al Fiu- 
lui şi al Sfântului Duh, acum şi pururea...», la care corul răspunde: 
«Amin !». Astfel, lauda şi doxologia, care, mai ales în Anafora Sfântului 
Vasile cel Mare, erau înareptate către Dumnezeu ca Tată, devin în 
acest ecfonis final expresia adoraţiei Sfintei Treimi. 


c) Aspectul ecleziologic 84 sau comunitar al rugăciunii dipticelor. 
În rugăciunea dipticelor, mai mult decât în alte părţi ale ei, Liturghia 
se afirmă în fapt nu numai ca o rugăciune comună sau a tuturor, ci şi 
pentru toţi. Într-adevăr, rugăciunea dipticelor se înfăţişează ca o ex- 
celentă şi neegalată formă de solidaritate, caritate şi asistență mutuală. 
«După cum Jertfa lui Hristos a fost adusă pentru toată lumea, așa şi 
Jertfa euharistică se aplică la lume. De aceea, după sfinţirea Darurilor, 
liturghisitorul se roagă lui Dumnezeu pentru sfinţirea tuturor celor ce 
se vor împărtăşi dintr-însele, precum s-a rugat şi la Proscomidiar, cu 
deosebirea însă că ceea ce s-a făcut în lucrările Proscomidiei în mod 
figurat şi spiritual se săvârşeşte acum tainic şi real» 85. 


833. Vezi mai departe nota 846. 

834. Termenul are la bază substantivul grec Exximaia. Derivând din verbul 
Exxa)tu-w (a chema pe cineva să vină), substantivul % exxânaia, care în greaca 
păgână înseamnă adunarea poporului, desemnează în sens creștin adunarea credin- 
cioșilor sau a poporului creștin, dintr-o comunitate sau Biserică locală, dar mai 
ales a poporului lui Dumnezeu, adică totalitatea dreptcredincioșilor ca membri ai 
impărăţiei cerurilor. 

Sub denumirea de ecleziologie se înțelege deci doctrina despre Biserică, pri- 
vită ca organism sau comunitate concepută în dimensiuni ecumenice, până chiar 
dincolo de tăriile cosmosului şi considerată ca Trup tainic al lui Hristos. Axa şi 
punctul central al ecleziologiei rezidă în ideea de unitate şi în conştiinţa de 
comunilate în Hristos, care stăpânesc sufletele membrilor Bisericii și le articulează 
laolaltă în timp și spațiu. 

835. Lilurgica... trad. rom. de Iconom N. Filip, Bucureşti, 1899, p. 270, precum 
şi Dr. Vasile Mitrofanovici şi Dr. T. Tarnavschi, Liturgica..., p. 523. . 

Anume, ne rugăm lui Dumnezeu ca mai întâi «pe noi pe toţi, care 
ne împărtăşim dintr-o pâine şi dintr-un potir, să ne unească unul cu 
altul, prin împărtăşirea aceluiaşi Sfânt Duh» şi, totodată, «să aflăm 
milă și har împreună cu toţi sfinţii care din veac I-au bineplăcut: cu 
strămoșii, părinţii, patriarhii, proorocii, apostolii, propovăduitorii, evan- 
gheliştii, mucenicii, mărturisitorii, dascălii şi cu tot sufletul drept ce 
s-a săvârşit în credință», dar «mai ales cu Preasfânta, curata, prea-bine- 
cuvântata, slăvita Stăpâna noastră, de Dumnezeu Născătoarea şi pururea 
Fecioara Maria; cu Sfântul loan Proorocul Înaintemergătorul, cu 
Sfinţii, slăviţii şi întru tot lăudaţii Apostoli, cu sfântul a cărui pomenire 
se săvârşeşte şi cu toți sfinţii». Afirmăm în acest chip, pe de o parte, 
că sfinţilor li s-a acordat deja sfințirea de la Jertfa răscumpărătoare a 
lui Hristos şi, în acelaşi timp, că Jertfa euharistică uneşte într-un sin- 
gur Trup tainic al lui Hristos pe toți care se împărtăşesc şi s-au po- 
menit în prezența ei. Această relaţie tainică a drepţilor cu membrii 
nedesăvârşiţi ai Bisericii le aduce acestora din urmă ajutorul rugăciuni- 
lor membrilor Bisericii cereşti, în care scop se şi roagă preotul : «Pentru 
ale căror rugăciuni, cercetează-ne pe noi, Dumnezeule». 

Se mijloceşte apoi ca Dumnezeu, «Cel ce ştie pe fiecare şi cererea 
lui, casa şi trebuințele lui» (Sfântul Vasile cel Mare), să acorde harul 
corespunzător fiecărei situaţii. În această intenţie, se face amintire de 
toți înaintea Domnului, precum s-a spus mai înainte, dar mai întâi de 
«toţi cei mai dinainte adormiţi întru nădejdea învierii şi a vieţii veş- 
nice», pomenindu-se chiar pe nume, dar în general «pe toţi şi pe toate», 
într-o lungă menţiune de categorii sociale, profesionale şi stări, înce- 
pând cu cei ce se află la slujbă şi continuându-se cu ierarhia biseri- 
cească şi căpeteniile politice — «toată cârmuirea şi pe fraţii noştri din 
dregătorii şi toată oastea» — şi până la locuitorii din cetăţi, oraşe şi 
sate, care se nevoiesc în variatele aspecte ale luptei şi strâmtorărilor 
acestei vieţi : «în călătorii pe uscat, pe apă şi prin aer, şi în orice fel 
de necaz, nevoie şi strâmtorare», în deznădejde, în suferinţă de boli, 
în văduvie, în slăbiciunile vârstei înaintate, în slăbiciune de suflet, în 
viaţă virtuoasă, «pentru cei ce ne iubesc şi ne urăsc», în sfârşit pentru 
toți cei din «sfânta, soborniceasca şi apoștoleasca Biserică, cea de la o 
margine până la cealaltă a lumii», care n-au fost menţionaţi din ne- 
ştiinţă sau uitare ori pentru mulţimea numelor, dar «care au nevoie de 
mila şi ajutorul lui Dumnezeu» 8%. 

Prin aceste pomeniri, rugăciunea dipticelor adună, precum vedem, 
la altarul lui Dumnezeu întreg universul creștin, ca să fie toți una, un 
trup cei mulţi care gustă dintr-aceeaşi pâine şi dintr-același potir al 
împărtăşirii, sau se adună ori sunt recomandaţi în prezenţa 'Trupului 
euharistic al Domnului. Deja la Proscomidie comunitatea Bisericii a 
fost simbolizată prin figura concretă formată din părticelele așezate în 
jurul Sfântului Agneţ pe Disc, în care, precum tâlcuia Simion, arhiepis- 


836. Vezi prima rugăciune de la Proscomidie și rugăciunea dipticelor din Li- 
turghia Sfântului Vasile cel Mare. 

copul Tesalonicului, «vedem pe lisus însuși şi toată Biserica Lui, una». 
Din concepţia aceasta întreţinută prin pomenirile de obşte, generale 
sau universale, a rezultat numirea de sobornic, ce se dădea, până câtre 
începutul veacului trecut chiar, pomelnicelor de la Proscomidie, în care 
se găsea integrată o rugăciune aproape identică cu cea a dipticelor. 
Prin pomenirea numelor şi a diferitelor categorii, de la Adam până 
astăzi, se sensibilizează în conştiinţe unitatea în Hristos a soborului 
întregii Biserici, comunitatea universală sau sobornicitatea ei 8%. 

Prin rugăciunea dipticelor îndeosebi, Liturghia asigură viaţa şi res- 
piraţia vie a Bisericii. Unitatea și comunitatea bisericească apar aci în 
toată măreţia şi plinătatea ei de Trup tainic al lui Hristos, cu toate 
membrele care îl compun şi încheieturile în care se articulează. Un 
organism viu care, însuflețit de Duhul lui Hristos, respiră în pacea și 
în dragostea Lui şi a unuia către altul. Cei de pe pământ, având într-aju- 
tor pe prea fericiţii din ceata sfinților, se roagă unii pentru alţii, pen- 
tru fraţii lor vii şi repauzaţi de pretutindeni şi din toate generaţiile, iar 
pentru toți laolaltă, Capul lor, Hristos, Care, prin Jertfa liturgică, uneşte 
într-un trup cele două părți ale Bisericii, a celei cereşti şi a celei pămân- 
teşti. Hristos este deci în Biserică, precum Tatăl este în Hristos, ca iubi- 
rea cu care Tatăl a iubit pe Fiul să fie în ei şi El în ei (loan 17, 21, 
23 şi 26). 

Biserica este pusă astfel în mişcare pentru a se afirma în viaţa Du- 
hului şi în unitatea dragostei. De aceea, pe drept cuvânt, Alexei Homia- 
cov califică rugăciunea unora pentru alţii cu numele de «sângele Bise- 
ricii» 5%, ea fiind seva prin care Biserica îşi afirmă vitalitatea. Prin ea, 
«cei morţi şi Biserica din cer, aceea a transfiguraţilor, intră într-un ra- 
port organic foarte intim cu credincioşii, care rămân pe pământ, toţi 
uniţi prin «potirul euharistic» 89, în care rugăciunea dipticelor sau a 
pomenirilor îi uneşte prin harul lui Hristos într-o strânsă comuniune, 
iar prin El cu Dumnezeu-Tatăl şi cu Sfântul Duh, în care se desăvârşeşte 
unitatea şi comunitatea bisericească. 

În Liturghie deci «eu nu sunt singur; sunt unit în Duhul Sfânt cu 
toţi fraţii mei, care au trăit pretutindeni în toate timpurile». Prin întâl- 
nirea cu Hristos în Liturghie, «omul nu este un izolat..., ci se află unit 
cu tot universul creştin, cu apostolii, cu sfinţii, cu fraţii în Hristos, cu 
morţii şi cu viii... Suntem rasa unică a lui Hristos». Este întreaga 
umanitate creştină, care, precum zicea Fericitul Augustin, ca «un singur 
om se întinde până la sfârşitul timpurilor şi membrele lui strigă me- 
reu» %i. Rugăciunea dipticelor ne aduce într-un chip impresionant de viu, 


837. Vezi Sbornicul sau Pomelnicul Milropolici Ungro-Vlahiei din anul 1661, 
publicat în «Biserica Ortodoxă Română», XIII (1890), nr. 12, p. 689, Cf. C. Bobulescu, 
Obârşia molilvei pentru morți de la proscomidie... (extras din revista de «Istorie 
bisericească», nr. 2 şi 3, iulie—decembrie 1943, p. 4, n. 2, p. 23 şi 24). 

838. Opere (în ruseşte), t. II, 1867, p. 18—20, apud Nicolas Arseniev, L'Eglise 
d'Orient, Prieure d'Amay sur Meuse (în «lrenikon», colect. IV, 1928, nr. 3—4), p. 70. 

839. Ibidem, p. 68. 

840. K. Pileger, La gnose de Berdjaev, în ulrenikon», IX (1932), nr. 3, p. 22. 

841. Fer. Augustin, In Psalmum LXXXV, P. L., XXXVII, 1085. 

în planul luminos al conştiinţei, toate părţile componente ale comunităţii 
bisericeşti, în dimensiunile universalităţii ei crono-spaţiale. De aceea, 
după părerea noastră, unei astfel de rugăciuni nici un titlu nu-i este 
mai potrivit ca acela de rugăciunea ecleziologică a Liturghiei. Cât de 
viu era întreţinut prin ea sentimentul de comunitate, în timpul prime- 
lor patru-cinci veacuri creştine, când era rostită aproape în totalitatea 
ei solemn şi în întregime în auzul credincioşilor, iar nu în taină, cum 
s-a luat obiceiul după aceea! «Nimeni nu se roagă aci pentru sine, ci 
fiecare se roagă cu conştiinţa că e un simplu membru din Trupul lui 
Hristos... O parohie, o biserică, oricât de mică, este nu numai parte, ci 
şi icoana întregii Biserici nedespărțită de unitatea şi plinătatea ei. În 
fiecare Sfântă Liturghie există şi se simte Biserica întreagă» 82 de pre- 
tutindeni şi de totdeauna. În Jertfa euharistică şi în rugăciunea eclezio- 
logică, fiecare comunitate parohială, cu viii şi morții ei şi cu toţi sfinţii 
calendarului, este prezentă în Liturghiile ce se săvârşesc în aceeaşi zi 
sau în oricare altă zi în toate bisericile din lume, aşa precum acestea 
sunt la fel unite în Liturghia celei mai modeste biserici dintr-un cătun 
izolat. Comunitatea creştină sălășluieşte şi se afirmă deci în conştiinţa 
fiecăruia şi a tuturor, prin Liturghie şi îndeosebi prin Sfânta Jertfă eu- 
haristică şi prin rugăciunea dipticelor, care o însoţeşte %2. Aşa se ex- 
plică pentru ce Sfântul Ignatie Teoforul numea pe credincioşi «naofori» 
(vaopopo. ), adică purtători de biserică 81, 

Liturghia administrează un preţios învățământ cu privire la crite- 
riul ecumenicității Bisericii, atunci când ea nu acceptă în comunitatea 
dipticelor din rugăciunea ecleziologică decât pe «episcopii ortodocşi», 
adică (pe cei) «care învață drept (ortodox) cuvântul adevărului», iar 
dintre laicii creştini numai pe «cei care s-au săvârşit în credință», şi pe 
«cei ce cu credinţă» viețuiesc în toate oraşele şi satele, adică numai 
pe aceia care, prin unitatea de credinţă, prin pace şi unire în dragoste 
realizează, susţin şi întăresc unitatea creştină în aducerea Sfintei Jertie. 
Uniunea morală cu Biserica şi cu toţi sfinţii ei constituie un semn de 
ortodoxie, care, în practică, este demonstrat prin împărtăşirea laolaltă 
de efectele Jertfei euharistice, despre care formula liturgică a pome- 
nirii înseamnă o mărturie publică. La cei ce subminează unitatea comu- 
nițăţii creştine prin schismă ori erezie, rugăciunea dipticelor nu se re- 
feră decât în chip indirect, dar tot în spirit ecleziologic, şi anume ca 
ei să fie reintegraţi prin ajutorul harului în Trupul tainic al lui Hris- 
tos : «...pe cei rătăciţi îi întoarce şi-i împreună cu sfânta Ta soborni- 
cească și apostolească Biserică... Fă să înceteze dezbinarea Bisericilor, 
„răzvrătirile eresurilor strică-le degrab cu puterea Sfântului Tău Duh» 
(Sfântul Vasile cel Mare). 


842. Ref. în «Raze de lumină», an. V (1933), nr. 3 (mai—iunie) p. 228—229,. 

843. Cât s-ar înviora simţul nostru de comunitate dacă s-ar putea da dezlegare 
de a se repune în funcţiune, măcar demonstrativ, în Păresimi, puterea comunitară 
a acestei rugăciuni din Liturghia Sfântului Vasile cel Mare, printr-o rostire solemnă, 
in auz, a întregii rugăciuni a Sfintei Jertie (anafora)! 

844. Si. Ignatie Teotorul, Epistola către Eieseni, LX, 2, P. G., V, col. 652. 

Negreşit, unitatea Trupului tainic al lui Hristos se înfăptuieşte mai 
întâi prin contopirea oamenilor în unitatea vieții harice ; această uni- 
tate ar rămâne însă ceva fluidic dacă nu s-ar sprijini pe unitatea mărtu- 
risirii dogmelor Bisericii, pe o profesiune publică a credinţei. Formulate 
sub asistența Sfântului Duh, dogmele susţin conştiinţa ecumenică a Bise- 
ricii pe linia neîntreruptă a Sfintei Tradiţii, care, în definitiv, este tot 
o «unitate în Duh» sau «memoria ei harismatică» %5. «Naofori» sau pur- 
tători ai unităţii Bisericii în conștiința lor nu sunt decât aceia care păs- 
trează legătura Duhului prin unitatea de credinţă exprimată în dog- 
mele Bisericii. Ieșirea din această unitate dogmatică sau, uneori, numai 
bănuiala atrăgea în trecut scoaterea numelor de pe lista dipticelor din 
rugăciunea ecleziologică, ceea ce echivala cu excomunicarea sau scoa- 
terea din comunitate 46. 


În spiritul dipticelor, comunitatea se întemeiază pe un fundament 
liturgic — pe Taine —, adică pe har şi pe credinţă, adică pe dogme. 
Înainte de orice, comunitatea constă deci «în comunitatea de viaţă su- 
pranaturală a dogmei şi a harului, care face să se sălășluiască în spirit 
şi în inimă o comoară prețioasă : omogenitatea concepției şi a cugetării, 
comunitatea sensibilităţii, a simţirii şi a voinţei» %7. În exterior, această 
comunitate se manifestă în primul rând prin comunitatea acţiunilor cul- 
tuale, Biserica devenind astfel o comunitate văzută, iar nu mărginită 
numai la o simplă existență invizibilă, in adâncul conştiinţei, aşa cum 
cred îndeosebi protestanții. Astfel, unitatea şi universalitatea Bisericii 
se manifestă, între altele, «în rugăciunea iubirii obşteşti» %8, care este 
realmente un act sau o faptă de solidaritate şi de asistenţă mutuală. În 
rugăciunea ecleziologică, în care se exprimă asistența mutuală a tot 
ce este suflet creştinesc, «duhul iubirii este cel care se roagă» 
în noi. Ea îl inmulţeşte chiar şi-l sporeşte, căci rugându-ne unii pentru 


845. Ref. în «Raze de lumină», an. V (1933), nr. 3 (mai—iunie), p. 226. 


846. Un document din veacul al Vi-lea ne informează că credincioșii dădeau 
o mare atenţie acestor liste de comunitate, pe care le urmăreau cu un deosebit 
interes. După ce se încheia pomenirea Părinților participanţi la primele patru Si- 
noade Ecumenice şi se făcea amintirea nominală a episcopilor în viaţă, de la princi- 
palele Scaune ale Bisericii, poporul exclama solemn: «Slavă Ție, Doamne, slavă 
Ţie» (Concilium Constantinopolitlanum sub Mena. anno Domini DXXXVI... contra 
Anthimum etc., Actio V, la Joannes Harduin, Acta Conciliorum et epistolae decre- 
tales..., t. II, col. 1340). 


Toate schismele declarate între Biserica Romei și cele de Răsărit (Constanti- 
nopol şi Antiohia), îndeosebi după Sinodul de la Laodiceea şi în urma certurilor 
monotelite şi iconociaste, s-au tradus prin ştergerea numelor episcopilor Romei din 
lista dipticelor (Cf. L. Duchesne, Autonomies ecclesiastiques. Eglises separees, ed. 
JI, Paris, 1905, p. 164—165). S-a uzat până la abuz de o astfel de măsură. Astiel, în 
urma exilării sale de către împărat, Sf. loan Gură de Aur însuşi a fost şters din 
dipticele Bisericilor patriarhale din Alexandria, Antiohia şi Constantinopol şi, cu 
toată intervenţia papii Inocenţiu 1, reabilitarea pomenirii Sf. loan Gură de Aur nu 
s-a făcut decât după moartea lui (Cî. Erich Gaspar, Geschichte des Papstums von 
den Anlăngen bis zur Hohe der Weltherschait, vol. Î, 1930, p. 320—321). 


847. Hrysostomus Pantoeder, Die Kirche als  lilurgische  Gemeinschatt..., p. 
107-—108. 


848. Ibidem, p. 139. 

alții, chiar pentru vrăjmaşi («...adu-Ți aminte, Doamne, ...de cei ce ne 
iubesc şi de cei ce ne urăsc pe noi...»), ajungem să ne eliberăm interior 
de tot ce ne desparte: de ură, de egoism şi de orice sentiment josnic. 
De aceea, Sfântul Ignatie Teoiorul indemna pe credincioşi ; «Rămâneţi 
tari în unirea voastră şi în rugăciunea de obşte» 819, 

Este însă un mister adânc, aşa cum remarca un distins teolog, că 
unitatea cerută cu căldură aşa de duios şi de stăruitor de Domnul, în 
rugăciunea Sa arhierească, nu s-a realizat şi nu s-a întărit fără multă 
rugăciune, nici prin claritatea cuvântului şi a înţelepciunii Lui, nici prin 
credinţa răscolită de minunile Sale, nici numai prin porunca iubirii, nici 
numai prin Botez şi Sfânta Euharistie, ci a fost nevoie de o adâncă, de 
o răscolitoare şi mişcătoare rugăciune din partea Sa, pentru acest deo- 
sebit dar şi har al unităţii. A contopi inimile oamenilor în iubire şi în 
armonie şi a le păstra într-un singur trup şi o singură unitate, aceasta 
este, precum se vede, ceva neasemănat de greu. Rugăciunea Mântuito- 
rului rămâne nu numai un prototip pentru toţi oamenii şi pentru toate 
timpurile, ci și un pătrunzător avertisment spre a uni necontenit rugă- 
ciunea lor cu rugăciunea de Mare Preot a lui Hristos, pentru ca Tatăl 
să ţină pe ai Săi intr-o unitate desăvârşită 8%. De aceea, o astfel de uni- 
tate, Liturghia o imploră în cele din urmă prin ecfonisul de la sfârşitul 
rugăciunii sale ecleziologice, ca un dar de sus: «Și ne dă nouă, cu 
o gură şi cu o inimă a slăvi şi a cânta prea cinstitul şi de mare cuviinţă 
numele Tău : al Tatălui și al Fiului şi al Sfântului Duh...». Acest ecfonis 
urmează ca finalul cel mai firesc şi logic al unei rugăciuni al cărei scop 
este, între altele, adâncirea în, conștiințe a unei unități de concepție şi 
de cugetare, de iubire şi de solidaritate. Pentru o comunitate ai cărei 
membri sunt uniţi prin Duhul lui Hristos, Care sălăşluieşte în fiecare 
din ei, nu se poate concepe decât o singură simţire şi acelaşi fel de ex- 
primare. O astfel de dispoziţie sau stare de spirit este de altfel indis- 
pensabilă, precum sublinia Sfântul Gherman I, arhiepiscopul Constan- 
tinopolului, în vederea Sfintei Împărtăşanii, de care credincioşii trebuie 
să se apropie în curând, «uniţi cu legătura de dragoste» 82, 


849. Sf. Ignatie Teolorul, Epistola câtre Tralieni, XIII. Pentru uitima parte a 
acestui paragral, vezi lucrarea noastră Funcțiunea eclesiologică sau comunitară a 
Liturghiei, Bucureşti, 1946, p. 15—20. 

850. Vezi şi Raphael Molitor, Ut omnes unum sint, herausgegeben von der 
Abtei St. Joseph zu Gerleve, Munster (Westi.), 1939, p. 19—20. 

851. Sfântul Apostol Pavel privea într-adevăr ca un dar divin realizarea aces- 
lei omogenităţi a cugetelor, când scria creştinilor din Roma: «Şi Dumnezeul răbdării 
şi a] mângâierii să vă dăruiască putinţa să (iți uniţi între voi în cugete, după în- 
vățătura lui Hristos lisus, ca într-un cuget şi cu o gură să slăviţi pe Dumnezeu, 
Tatăl Domnului nostru lisus Hristos» (Rom. 15, 5, 6). 

852. Sf. Gherman | al Constantinopolului, Teoria mistică... P. G., XCVIII, col, 
440 D, 

5. Oficiul Sfintei Liturghii după dipticele 
de Ia finele Anaforei euharistice 
și până la înălțarea Sfântului Agneţ 


a. Momentele principale din ultima parte a Liturghiei. b. Ectenia după 
Anaiora. c. Rugăciunea «Tatăl nostru». d. Rugăciunea Domnească în 
istoria Liturghiei. e. Finalul primei părți a otic!ului după Anafora 


a. Momentele principale din ultima parte a Liturghiei. Unii autori 
consideră că fac parte din Anatora chiar rugăciunile care urmează după 
ea până la Rugăciunea Domnească 55%, iar după părerile altora, Anafora 
s-ar întinde până la încheierea împărtăşirii sau chiar până la sfârşitul 
Liturghiei 81. O astfel de impresie ne-ar putea-o lăsa însuşi faptul că 
unele cereri din rugăciunea de mijlocire (diptice) a Anaforei Sfântului 
Vasile cel Mare se găsesc inserate în Liturghia Sfântului loan Gură de 
Aur tocmai în rugăciunea de după «Tatăl nostru». Acesta este cazul 
frazei următoare: «Cu cei care navighează pe ape, împreună navi- 
ghează, cu cei care călătoresc pe uscat, împreună călătoreşte». Tema 
şi conţinutul rugăciunilor care urmează după ecfonisul Anatorei, şi 
îndeosebi al celor din Liturghia vasiliană, ne lasă să vedem însă că 
aceste rugăciuni au un alt caracter, ele fiind anume rugăciuni de pre- 
gătire în vederea împărtăşirii, aşa că nu se încadrează în genul rugă- 
ciunii Sfintei Jertfe. 

De aceea, noi ne socotim îndreptăţiţi să considerăm Rugăciunea 
anatorei încheiată cu ectonisul «Și ne dă nouă cu o gură şi cu o inimă 
a slăvi şi a cânta...». Cel mult, cele ce urmează după acest ecfonis şi 
până la înălțarea şi frângerea Sfântului Agneţ pot fi privite ca rugă- 
ciuni de tranziţie. Într-adevăr, această parte lasă impresia unui epi- 
log al rugăciunii ecleziologice, mai ales în formularul Liturghiei de sub 
numele Sfântului Ioan Gură de Aur. Îndeosebi natura cererilor din pri- 
mele trei alineate ale ecteniei ce urmează după Anafora pare că ar 
putea constițui un motiv ca ele să fie considerate ca făcând parte din 
rugăciunea ecleziologică şi deci din Anafora. Aceasta este însă o sim- 
plă aparenţă, explicabilă prin logica desfăşurării oficiului şi prin con- 
tinuitatea sau legătura dintre momentele lui, aparență pe care o în- 
lătură în chip categoric textul rugăciunilor citite în taină de preot, 
rugăciuni ce au ca obiect, precum s-a spus, pregătirea pentru împăr- 
tăşire, în toate cele trei formulare ale Liturghiei. Rămânem deci la ca- 
lficativul de rugăciuni de tranziție pentru această parte a oficiului 
Liturghiei, dintre rugăciunea ecleziologică sau a dipticelor şi actele 
manuale în vederea pregătirii împărtășirii. 


853. Ca, de pildă, Dom Fr. Josaphat Moreaux, Les anaphores des liturgies de 
Saint Jean Chrysostome et de Saint Basile, Paris, 1927. 

854. A se vedea Dom Placide de Meester, Genăse, sources et developpemenis 
du texte grec de la liturgie de Saint Jean Chrysostome, Rome, 1908, p. 87, 9%, 
104—103, 

Codicele Barberinei 336 85, ca şi alte condice 86 de altfel, întrebuin- 
ţează chiar titlul de «rugăciunea de la mijloc» (uton bx) pentru ecte- 
nia cu care începe această parte. Prin analogie apoi cu începutul Ana- 
forei, care este introdusă printr-o salutare ieratică, vedem că această 
nouă sau ultimă parte a Liturghiei credincioşilor este deschisă tot 
printr-o binecuvântare adresată poporului de către preot: «Și să fie 
milele marelui Dumnezeu şi Mântuitorului nostru lisus Hristos cu voi 
cu toţi». Este, prin urmare, un indiciu că se trece la altă fază a slujbei. 

Momentele principale ale 'oficiului din această ultimă parte a Li- 
turghiei sunt următoarele : 

a) Rugăciunile după Anafora (Sfânta Jertfă) sau înainte de impăr- 
tăşire ; 

b) Actele manuale pentru pregătirea sfintei împărtăşiri (înălțarea 
şi frângerea Sfântului Agneţ, unirea sfintelor elemente şi căldura) ; 

c) Împărtăşirea și rugăciunile de mulţumire după împărtăşire ; 

4) Apolisul Liturghiei. 

Cel mai însemnat dintre acestea este actul împărtăşirii cu Sfântul 
Trup și Sânge euharistic. El formează punctul culminant al ultimei părţi 
din Liturghie, reprezentând Taina prin care se administrează credin- 
cioşilor împărtăşirea de Jertfa săvârşită în timpul sfințirii Darurilor. 
Împărtăşirea şi jertfa sunt două lucruri deosebite ca momente şi lu- 
crări, dar în legătură indivizibilă şi inseparabilă, aşa cum au fost în- 
stituite de Mântuitorul. El a spus: «Luaţi, mâncaţi...» şi «Beţi dintru 
acesta...», deci împărtăşiţi-vă cu Trupul care se frânge şi cu Sângele 
care se varsă, adică se jertfesc. Această relație nemijlocită a împărtă- 
şirii cu Jertfa a fost, poate, unul dintre motivele care au făcut pe unii 
autori să privească nedespărțite aceste două ritualuri în Liturghie, con- 
siderând extinderea Anaforei până la împărtăşire sau chiar dincolo de 
ea, precum am menţionat mai sus. 

Totuși, în cea de a treia Liturghie a ritului bizantin, adică în Litur- 
ghia Darurilor mai înainte sfinţite, cele două momente (al Jertfei şi al 
Tainei împărtășirii) se înfăţişează distanţate în timp. De fapt, ea este 
o Liturghie a împărtăşirii, Jertfa şi o parte din actele pregătitoare ale 
împărtășirii fiind îndeplinite la liturghia din duminica precedentă, la 
Liturghia Sfântului Vasile cel Mare. După Vohodul cel mare se trece, 
anume, direct la ultima parte a Liturghiei credincioșilor, a cărei rân- 
duială o urmează exact ca în celelalte două formulare, începând de la 
rugăciunile după Anafora. Se deosebeşte de acestea numai prin câteva 
neînsemnate modificări de cuvinte în ectenii, impuse de încadrarea 
acestei Liturghii în serviciul de seară, precum şi prin textul special 
al unora dintre rugăciuni. În lipsa Anaforei, accentul în Liturghia Da- 
rurilor mai înainte sfinţite cade pe rânduiala împărtășirii, care începe 


855. Vezi F.E. Brightman, Liturgies eastern and western, vol. |, Eastern Litur- 
gies, Oxford, 1896, p. 338. 

856. Codicele Sebastianov (veac. ai X-lea — al XI-lea), nr. 374, Muzeul Ru- 
miantzev. 

cu rugăciunile dinainte de împărtășire din Liturghiile Sfinţilor Vasile 
cel Mare şi loan Gură de Aur. O dovadă mai mult deci că în aceste 
două din urmă formulare Anafora trebuie încheiată o dată cu vosglasul 
«Şi ne dă nouă cuo gură şicuoinimă...», ceea ce urmează după aceasta 
reprezentând riturile dinainte de Taina împărtăşirii. 

b. Ectenia după Anatora. Partea din oficiul Liturghiei, care ur- 
mează după Rugăciunea anaforei euharistice, şi anume îndată după în- 
cheierea dipticelor, se deschide prin formula: «Și să fie milele ma- 
relui Dumnezeu şi Mântuitorului nostru lisus Hristos cu voi cu toţi», 
pe care preotul o rosteşte dintre sfintele uşi, binecuvântând în acelaşi timp 
pe credincioşi. Această urare ieratică apare ca o formulă generală de 
aplicarea efectelor mijlocirilor făcute în cadrul rugăciunii ecleziologice. 
Preotul îşi exprimă astfel dorința ca toţi să se impărtăşească de milele 
sau harul dumnezeiesc, care a fost cerut de el, în legătură cu diferitele 
intenţii menţionate în cursul rugăciunii dipticelor, ca, adică, efectul 
rugăciunilor sale să se reverse peste comunitatea întreagă. În tema 
şi chiar în textul ei, această formulă de binecuvântare apare de fapt 
ca o reluare şi prelucrare adecvată a uneia din cererile aflate în partea 
finală a primei rugăciuni din dipticele Liturghiei Sfântului Vasile cel 
Mare («Adu-Ţi aminte, Doamne Dumnezeul nostru, şi de tot poporul şi 
revarsă peste toţi mila Ta cea bogată, împlinind tuturor cererile cele 
spre mântuire»). 

Rugăciunile propriu-zise după Anafora încep însă, de fapt, cu ecte- 
nia diaconului : «Pe toți sfinţii pomenindu-i, iară şi iară cu pace Dom- 
nului să ne rugăm». Într-un manuscris din veacul al X-lea 857, acest 
text este redat cu o variantă în care, pe lângă sfinţi, sunt adăugaţi şi 
«drepţii» (Gxaiwv), începutul ecteniei sunând deci astfel: «Pe toţi sfinţii 
şi drepții pomenindu-i...». Este deci un îndemn la rugăciunea publică, 
cu luarea într-ajutor a tuturor sfinţilor. 

Una din caracteristicile fundamentale ale oficiului Liturghiei o for- 
mează şi faptul că rugăciunile sunt adresate numai Sfintei Treimi, per- 
soana către care se îndreaptă în ultima linie fiind Dumnezeu-Tatăl, 
pe Care îl slăvim, Îi mulțumim şi li adresăm cereri prin Fiul Său şi 
împreună cu El. Rugăciunile Sfintei Liturghii nu se referă niciodată 
direct la sfinți. De aceea, şi la începutul acestei ectenii, credincioşii 
sunt îndemnați să-şi aducă aminte, adică să cheme în memorie pe sfinţi, 
pentru a-i lua într-ajutor ; deci, aici, «a pomeni pe sfinţi înseamnă a-i 
chema, a-i ruga» 88 să-şi unească rugăciunile lor la ale noastre şi să 
le susțină 859 


857, Codex Porphyrios din fosta bibliotecă imperială din Petersburg. Cf. Dom 
Placide da Meester, Genbse, sources et developpements du texte grec de la lilurgie 
de Saint Jean Chrysostome..., p. 104. 

858. Nicolae Cabasila, op. cit., cap. XIV şi XXXIV, P. G., CL, col. 400A şi 
445 B; ct, și Simion, arhiepiscopul Tesalonicului, Despre slintele rugăciuni, cap. 332, 
trad. rom: Tractai asupra luturor dogmelor credinței noastre ortodoxe, „retipărit... 
şi îndreptat de Toma Teodorescu, Bucureşti, 1865. 

859. Considerăm deci fără temei interpretarea dată de Dr. Vasile Mitrofanovici 
şi Dr. T. Tarnavschi în manualul de Prelegeri academice despre Liturghia Bisericii 
dreptcredincioase răsăritene, 1909, p. 526 («Slinţi se numesc aici nu numai sfinţii 

Rugăciunile la care ne îndeamnă diaconul la inceputul acestei ec- 
tenii se desfăşoară în sensul temei enunțate în urarea de mai înainte 
a preotului, şi anume «ca Sfintele Daruri să-şi facă efectul asupra noas- 
tră» 550. Este, adică, o rugăciune în legătură cu «Sfintele Daruri», obiect 
care este precizat prin îndemnul de a ne ruga «pentru Cinstitele Da- 
ruri», dar nu simplu pentru «cinstitele daruri ce sunt puse înainte», ca 
în ectenia de după Vohodul cel Mare. Acum nu ne rugăm ca ele să fie 
primite şi sfinţite, ci «pentru Cinstitele Daruri ce s-au adus și s-au sfin- 
țit» deja în timpul epiclezei. Scopul rugăciunii în acest moment, pentru 
(vmep = mepi)  Cinstitele Daruri, este expus pe larg în cererea urmă- 
toare a ecteniei, şi anume : «Ca iubitorul de oameni Dumnezeul nostru, 
Cel ce le-a primit pe dânsele în sfântul, cel mai presus de ceruri şi 
duhovnicescul Său Jertfelnic, întru miros de bună mireasmă duhovni- 
cească, să ne trimită nouă dumnezeiescul har şi darul Sfântului Duh» *i!, 

Prin prefacerea lor, Darurile Bisericii au fost primite în Jertfa Tru- 
pului şi Sângelui Domnului, adică a naturii umane a Fiului lui Dum- 
nezeu ; E] este astfel nu numai victimă de jertfă şi preotul Jertfei Sale, 
ci și altarul sau jertielnicul în care sunt primite darurile noastre: 
«întru miros de bună mireasmă duhovnicească» ; altar care s-a înălţat 
mai presus de ceruri atunci când Dumnezeu-Tatăl a primit Jertfa de pe 
Golgota şi când, prin Învierea şi Înălțarea Sa la ceruri, Fiul Său S-a 
întors «în sânul Tatălui» (loan 1, 18) şi, ca biruitor al morţii, a intrat 
în templul «slavei pe care a avut-o mai înainte de a fi lumea» (loan 17, 
5). Ne rugăm deci Tatălui, Care a primit umilele noastre jertfe de laudă, 
de mulțumire, precum şi rugăciunile de cerere, prin mijlocirea Jertfei 
cea cu bună mireasmă a Fiului Său, să ne acorde acum «dumnezeiescul 
har şi darul Sfântului Duh». Într-un cuvânt, ne rugăm să ne împărtă- 
şească efectele Sfintei Jertfe euharistice, 


din cer, cu ale căror rugăciuni s-a rugat preotul, să ne cerceteze pe noi Dumnezeu, 
ci toți credincioșii vii şi morţi, ale căror nume s-au amintit în diplice»), precum si 
în Despre cele mai însemnate Liturghii ale Bisericii orientale..., în «Candela», XII 
(1893), p. 65 («Siinţi se numesc aci toţi credincioşii vii şi morţi care s-au come- 
morat mai înainte»); ei confundă sensul termenului de «sfinţi», din această ecte- 
nie, cu cel din accepţia curentă în Biserica primară, în care erau numiţi sfinţi toți 
creştinii care se mențineau în dreapta şi via credință și în viaţa morală (Fapte 9, 
13; Rom. 1, 7; Ef. 3, 8). Aplicarea acestei interpretări în textul ectenici în cauză 
este contrazisă, de allfel, de sensul destul de clar în care se găseşte întrebuințat 
termenul de «sfinţi» în invocarea «Pe Preasfânta, cubata... cu toţi sfinții pome- 
nind-o», din celelalte ectenii. 

860. Nicolae Cabasila, op. cit., cap. XXXIV, P. G., CL, col. 445 C. 

861. Pentru punerea în evidență a legăturii: strânse dintre membrele acestei 
prime părți a ecteniei și, în consecință, a sensului ei, se impune o punctuație cores- 
punzătoare în text, şi anume două puncte, ca semn al enumerării, după al doilea 
aliniat : «Pentru cinstitele Daruri... să ne rugăm»: (ce anume să ne tugăm ?) — «Ca... 
să ne trimită nouă dumnezeiescul har...». 

862. Ct, Pseudo-Dionisie Areopagitul, Despre ierarhia bisericească, cap. IV, 12, 
p. G., III, col. 484 D — 285 A: «Căci dacă lisus este altarul nostru cel preadumne- 
zeiesc..., în care — după cuvântul Scripturii — noi cei afierosiţi şi aduşi în chip 
tainic ca ardere de tot (olocaust) avem apropiere...» P.G., II], col.484 D—485 A: 
vezi şi N. Cabasila, op. cit., cap. XXX, P.G., CL, col.436 C șicap. XXXV, col. 448C. 

În acelaşi sens este întocmită şi rugăciunea pe care o rosteşte in 
taină preotul, în timp ce se fac îndemnurile publice ale ecteniei. Întin- 
derea textului acestei rugăciuni este diferită în cele trei formulare ale 
iiturghiei, dar în fond ea este brodată pe aceleaşi motive. «...Învredni- 
ceşte-ne să ne împărtășim cu cuget curat, cu cereştile şi înfricoşătoa- 
rele Tale Taine ale acestei sfinte şi duhovniceşti mese», se roagă preo- 
tul în Liturghia Sfântului loan Gură de Aur, «spre lăsarea păcatelor, 
spre iertarea greşelilor, spre împărtăşirea Sfântului Duh, spre moşteni- 
rea împărăției cerurilor, spre îndrăznirea cea către Tine, iar nu spre 
judecată sau osândă» ; iar după formularul Sfântului Vasile cel Mare: 
«Dumnezeul nostru, Dumnezeul mântuirii..., curăţeşte-ne pe noi de 
toată necurățenia trupului şi a sufletului, ... ca, întru curată mărturisire 
a cugetului nostru, primind părticica Slintelor Taine, să ne unim cu 
Sfântul Trup şi Sânge al Hristosului Tău...» şi «liberându-ne pe noi şi 
credinciosul Tău popor de toată necurăţia» — ca în varianta din Litur- 
ghia Darurilor mai înainte sfinţite —, «sfinţeşte sufletele şi trupurile 
noastre ale tuturor, ou sfințire neştearsă ca, întru cuget curat cu faţă 
neinfruntată şi cu inimă luminată împărtăşindu-ne cu aceste dumne- 
zeieşti şi Sfinte Taine şi printr-însele vii făcându-ne, să ne unim cu 
Însuşi Hristosul Tău, adevăratul Dumnezeul nostru...». 

În enunţările următoare ale ecteniei se formulează aceleaşi cereri 
ca şi în celelalte ectenii cu structură similară, din partea finală a Ve- 
cerniei şi a Utreniei, cerându-se adică apărare de orice necaz, primejdie 
şi strâmtorare, milă şi iertare de păcate, cele ce sunt de folos pentru su- 
flet, pace lumii, trecerea zilei în fapte desăvârşite şi nepătate de păcat, 
pentru ca, sub ocrotirea şi îndrumarea îngerului păzitor, să avem un 
sfârşit demn de adevăraţi creştini, spre a putea să dăm răspuns bun la 
înfricoşătoarea judecată a lui Hristos. 

Dacă în cererile de la începutul acestei ectenii se remarcă o strânsă 
legătură logică cu rugăciunea ecleziologică, cererile din finalul ei pun 
accentul pe elementele prin care se asigură întărirea unităţii sufleteşti, 
în care trebuie să se prezinte în curând comunitatea la împărtăşirea cu 
Sfintele Taine. De aceea, cererea in care se face pomenire în chip obiş- 
nuit de Sfânta Fecioară şi de toţi sfinţii, în partea de la sfârşitul tuturor 
ecteniilor, nu mai figurează acum aci, deoarece acest lucru s-a făcut 
deja printr-o formulă generală, în îndemnul «pe toţi sfinţii pomenin- 
du-...», cu care a fost deschisă ectenia. Ca atare, în finalul ei s-a intro- 
dus o formulă adecvată scopului din acest moment al cursului Litur- 
ghiei, în care, precum s-a spus, comunitatea trebuie să se găsească 
concentrată într-un chip deosebit în spirit de unitate. 

În chip firesc, oamenii se simt legaţi prin ceea ce au comun în 
adâncul fiinţei lor ; ca atare, unificarea în cugete nu se poate opera prin 
nimic altceva mai mult ca prin profesarea aceleiași drepte credinţe şi 
prin împărtășirea de acelaşi Duh al lui Hristos, prin care au devenit 
membri ai Bisericii Lui şi deci fraţi între ei, nutrindu-şi şi întărindu-şi 
viața duhovnicească prin harurile ce li se împărtăşesc prin Sfintele 


19 — Liturghierul explicat 

Taine. Pentru acest motiv, se cere în finalul ecteniei ajutorul lui Dum- 
nezeu, pentru ca, prin «unitatea credinței şi împărtăşirea Sfântului 
Duh», Biserica lui Hristos să fie una şi, închinându-l Lui toată viaţa, 
să poată chema împreună cu El pe Dumnezeu «Tatăl nostru», aşa pre- 
cum lisus a spus Mariei Magdalena în zorii zilei în care El a înviat 
(loan 20, 17). Preoiul se roagă chiar expres în ecfonisul prin care se face 
introducerea recitării Rugăciunii Domneşti în Liturghie : «Și ne învred- 
nicește» (acordă-ne, adică, favoarea de a ne socoti vrednici ; încuviinţea- 
ză-ne) «pe noi» (fiii cei pământești, pentru ca), «Stăpâne, cu îndrăz- 
nire» (fără sfială), «fără osândă. (fără să ne atragem sau să ne expu- 
nem la pedeapsă) «să cutezăm» (să ne luăm îndrăzneala) «u Te chema 
pe Tine, Dumnezeul cel ceresc, Tată și a zice». 

În urma păcatului neascultării, oamenii s-au înstrăinat de Dumne- 
zeu, rămânând sub povara blestemului. Fiilor Bisericii soborniceşti 
însă, care fiind spălaţi prin sângele Jerttei Fiului lui Dumnezeu şi «L-au 
primit şi cred în numele Lui, le-a dat putere să se facă iii lui Dumne- 
zeu» (loan 1, 12). Primind astfel Duhul înfierii prin har (Rom. 8, 15), ei 
au prins curaj sau îndrăzneală de a chema pe Dumnezeu Tatăl. Deci, 
când preotul se roagă în ecfonisul de mai sus: «Și ne învredniceşte...» 
el cere lui Dumnezeu să ne dea încuviințarea sau să ne socotească vred- 
nici şi pe noi, cei ce am devenit fii adoptivi după har prin lisus Hristos, 
să-L chemăm «Tată», împreună cu Fiul Său Cel de o fire cu Dânsul 5%. 
Să-L chemăm «Tată» nu numai cu îndrăznire (pwesă mappnoias), adică 
fără sfială, ci şi fără osândă ( axaraxpizus ), căci «numind pe Dumnezeu 
Tată, trebuie să ne şi purtăm ca fii ai lui Dumnezeu..., faptele noastre 
să nu fie nevrednice de spiritul nostru..., al celor care am început să 
fim cereşti şi duhovniceşti» %. «Când tu ai alungat de la tine» orice fel de 
patimi : pizma, mândria, ura, bârfirea, trufia, lăcomia, pofta neînfrâ- 
nată, dorinţa de slavă etc., atunci «cheamă» — zice Sfântul Grigore de 
Nisa — «cu glasul tău, plin de încredere, pe Dumnezeu şi numeşte-l, 
Tatăl tău» 3. 

Fiii lui Dumnezeu şi fiii diavolului se cunosc după faptele lor, pre- 
cum observa Sfântul Apostol și Evanghelist Ioan (1 loan 3, 8—10). Cei 
ce sunt din tatăl lor diavolul, fac faptele tatălui lor, care de la început 
a fost ucigaș de om (loan 8, 44) şi, ca atare, nu pot chema pe Dum- 


863. Acest ecfonis apare ca un ecou liturgic în textul de introducere la cartea 
1 din Constituţiile Apostolice, text care constituie în aceiaşi timp o confirmare a 
sensului din comentariul nostru: «A lui Dumnezeu sădire Biserică sobornicească 
şi vie a Lui aleasă, cei care aţi crezut în nerătăcita cinstire de Dumnezeu, care vă 
bucuraţi prin credinţă de roadele împărăției Lui celei veşnice, care aţi luat putere 
de ia El şi împărtăşirea Sfântului Duh, înarmaţi prin lisus şi pătrunşi de frica Lui, 
părtaşi ai stropirii cu cinstitul și nepătatul Sânge al! lui Hristos, care aţi luat înarăz- 
neală să chemaţi Tată pe Atoljiitorul Dumnezeu, ca împreună moştenitori și păr- 
taşi ai iubitului Său Fiu...» 

864. Sf. Ciprian, Despre Rugăciunea Domnească, îl, traducere de Pr. Matei 
Pislaru, Râmnicu-Vâlcii, 1935, p. 43. 

865. Sf. Grigore de Nisa, Despre rugăciune, cuvântarea II, P. G., XLIV, col. 
1148 C. 

nezeu tată. Cu alte cuvinte, gura care-l, mărturiseşte pe Dumnezeu 
«Tată», să se găsească în deplin acord cu faptele, precum zicea Ori- 
gen &t. Să îndrăznim nu numai să-L, chemăm «Tatăl nostru», aşa cum 
L-a numit Fiul Său cel Unul-Născut («Mă sui la Tatăl Meu şi Tatăl 
vostru» (loan 20, 17), ci să-L şi invocăm ( Emtuaheioda. ) direct, toţi, pre- 
cum ne-a poruncit Domnul, când ne-a învăţat cum să ne rugăm (Matei 
6, 9 şi Luca 11], 1—2). În ecfonisul amintit, a-L chema nu înseamnă 
deci numai a-L numi, ci şi a-L ruga, dar mai ales aceasta. 


c. Rugăciunea «Tatăl nostru». 1 se mai zice şi Rugăciunea Dom- 
nească, pentru că ea a fost dată de Domnul nostru lisus Hristos uce- 
nicilor Săi, când aceştia L-au rugat să-i înveţe oum trebuie să se roage 
(Luca 11, 1 ş.u.). 

În Liturghiile ritului bizantin, Rugăciunea Domnească este recitată 
în forma textului din Evanghelia după Matei 6, 9—13. Conţinutul ei 
este brodat în jurul a şapte motive, constituind astfel ceea ce se nu- 
meşte in general cele șapte cereri! ale rugăciunii «Tatăl nostru». 
Cele dintâi trei se referă la Dumnezeu însuşi şi sunt expresia iubirii, 
respectului şi supunerii filiale față de El. În celelalte patru se cuprind 
cereri privitoare la trebuinţele noastre temporale şi în legătură cu mân- 
tuirea sufletească. 

a) Prima dintre aceste cereri este o mărturisire a respectului nostru 
pentru numele lui Dumnezeu : «Tatăl nostru, Care eşti în ceruri, sfin- 
țească-se numele Tău !». 

— În legătură cu titlul sau formula de adresă «Tatăl nostru», Sfân- 
tul Ioan Gură de Aur sublinia că, în acest chip, Mântuitorul ne-a învăţat 
să ne rugăm pentru toţi fraţii noştri ; de aceea, El n-a zis «Tatăl meu», 
ci «Tatăl nostru, Care eşti în ceruri..., pâinea noastră... dă-ne-o nouă 
astăzi, şi ne iartă nouă greşelile noastre, precum şi noi iertăm..., şi nu 
ne duce pe noi în ispită, ci ne izbăveşte de cel rău», tocmai «pentru ca, 
ştiind că avem un Tată comun, să încercăm unii pentru alţii o iubire 
frățească... şi, astfel, rugăciunea noastră să se facă intr-un glas pentru 
tot corpul Bisericii îndeobște şi pentru ca fiecare să aibă în vedere nu 
interesul său, personal, ci pe al tuturor... El a voit să ne rugăm întot- 
deauna în comun, pentru ca să ne înveţe să fim continuu periect uniţi, 
fără a rămâne cea mai mică urmă de vrajbă ori de ură împotriva frate- 
lui nostru» 868, 


866. Origen, Despre rugăciune, XXII, 3. Vezi traducerea lui G. Bardy, Ori- 
genc, De la Priere..., Paris, 1932, p. 101—102. 

867. Tratatele Sfinţilor Părinţi şi ale scriitorilor bisericeşti orientali, în genere, 
sistematizează explicarea Rugăciunii Domnești numai în şase cereri, deoarece cele 
din urmă două — «și nu ne duce pe noi în ispită, ci ne izbăveşte de cel rău» — 
sunt tratate laolaltă. Noi am urmat împărțirea din Mărturisirea orlodoxă a lui 
Petru Movilă, care distinge șapte cereri, după obiceiul Apusului. 

868. Sf. loan Gură de Aur, Omilia XIX la Matei, 4 şi 7, P. G., LVII, col. 282, 
cf. şi Omilia la lexiul Matei VII, 14. Vezi Saint Jean Chrysostome, Oeuvres com- 
pletes, traduits sous la direction de M. Jeannin, t. IV, Paris, 1864, p. 2 şi t. VII, 
Paris, 1865, p. 162 și 165. 

Prin însăşi structura ei, formula de invocare «Tatăl nostru» implică 
în sine mărturisirea că Dumnezeu este principiul unităţii sociale în co- 
munitatea bisericească. Ca fii adoptivi prin har ai unicului lor Părinte 
ceresc, credincioşii se găsesc astfel fraţi între dânșii, aşa că ei trebuie 
să se înfăţişeze acum nedivizaţi interior şi exterior, prin resentimente 
și frământări sau acţiuni fratricide. Chemarea «Tatăl nostru» trebuie s-o 
pronunțăm deci într-un simţ sau spirit de solidaritate bisericească, în 
care, printr-un zbor iute al gândului, pe de o parte, să ne reprezentăm în 
comunitatea integrală a fiilor lui Dumnezeu prin har, iar pe de alta, să-i 
cuprindem cu căldura dragostei noastre fnățeşti. La acestea s-a referit, 
între altele, preotul în ecfonisul pentru introducerea recitării Rugăciunii 
Domneşti, când cere ca «fără de osândă» să-L putem chema «Tată» pe 
Dumnezeu. 

Terenul sau condiţiile unei astfe] de dispoziţii și stări sufleteşti se 
găsesc, de altfel, deja pregătite prin rugăciunea dipticelor, care ne-a 
adus în cercul luminos al conştiinţei întreaga obşte dreptcredincioasă, 
funcţiune cu o eficienţă mult mai sensibilă în epoca în care Anatora 
euharistică era rostită în întregime în auz. Desigur, acesta a și fost mo- 
iivul care a dictat în chip logic aşezarea Rugăciunii Domnești în locul 
pe care îl ocupă în Liturghiile Bisericilor Răsăritene ; invocaţia «Tatăl 
nostru» venea astfel foarte firesc după momentul în care membrii 
Bisericii pământeşti şi cereşti s-au găsit intr-o comunitate de rugăciune. 

În Liturghiile ritului bizantin, precum şi în celelalte Liturghii orien- 
tale, ca și în cea a vechiului rit galican, Rugăciunea Domnească s-a 
recitat, potrivit obiceiului tradiţional, de către întreaga asistenţă, lao- 
laltă cu liturghisitorii 89, spre deosebire de Missa Bisericii Romano-Ca- 
tolice, în care «Tatăl nostru» este rostit sau cântat tot de liturghisitor, 
credincioşii cântând numai ultima cerere. Astăzi instrucţiunile tipiconale 
din Liturghierele mai noi prescriu, atunci când această rugăciune nu este 
cântată de cor, să fie spusă de strană sau de cel mai mare în rang dintre 
clericii care asistă la slujbă, credincioşii din biserică putând să o spună 
în acelaşi timp fiecare întru sine5%0. În unele biserici de parohii s-a reluat 
vechea praotică tradiţională. Astfel, rugăciunea «Tatăl nostru» apare ca 
rugăciune a unităţii creştine prin excelenţă. 

— «Care eşti în ceruri». Dumnezeu este necuprins şi mai presus de 
toate. El, aşa precum observa Pseudo-Dionisie Areopagitul, «nu este 
în spațiu, ca să se poată spune că lipseşte din vreun loc sau că trece 
dintr-un loc într-altul... ; nu este în vreo parte, dar este pretutindeni» 81. 
Deci, când zicem «Care ești în ceruri», nu trebuie să înțelegem un loc 
anumit, pentru că Dumnezeu nu este circumscris în timp şi în spaţiu. 


869. Vezi şi Nicolae Cabasila, op. cit., cap. XXXV, P. G., CL, col. 447, precum 
şi Teodor de Andida, op. cit., P. G., CXL, col. 461. 

870. A se vedea, de exemplu, edițiile de Atena şi ediţia de Bucureşti, 1965. 

871. Pseudo-Dionisie Areopagitul, Despre numele divine, cap. III, 1. Vezi trad. 
rom. de Pr. Cicerone lordăchescu şi Theoiil Simenschi, Iaşi, 1936, p. 25—26 şi tra- 
ducerea franceză de Mgr. Darboy, Saint Denys I/'Arcopagite, Paris, 1932, p. 181—182 

El are ubicuitate şi eternitate. Rugăciunea Domnească, precum şi anu- 
mite texte din Vechiul şi Noul Testament se referă la ceruri ca sediu 
al Divinităţii, întrucât stilul graiului omenesc nu a găsit în natură un 
domeniu în care strălucirea dumnezeiască să se exprime într-un 
chip atât de măreț şi de impresionant, ca pe fundalul firmamentului, 
aşa precum de altfel remarca psalmistul : «Cerurile spun slava lui Dum- 
hezeu, şi facerea mâinilor Lui o vesteşte tăria» (Ps. 18, 1; cf. şi Ps. 88, 
6 şi Ps. 96, 6). Existenţa materială sau ca spaţiu a cerului nu 
poate fi deci tăgăduită. Spre deosebire însă de limbajul comun, 
în vocabularul religios şi, deci, şi în rugăciunea Domnească, cuvân- 
tul «ceruri» ne dă noţiunea infinitului şi intangibilităţii. De acord cu 
Origen, Sfântul Chiril al lerusalimului socoteşte că prin ceruri se poate 
înțelege și lumea spirituală 872, adică îngerii şi sufletele drepţilor, în care 
sălăşluieşte Duhul lui Dumnezeu, aşa precum El sălăşluieşte şi pe pă- 
mânt în sufletele oamenilor drepţi (1 Cor. 15, 49; II Cor. 6, 16). Cu alte 
cuvinte, se poate spune că Dumnezeu «este în lume şi mai presus de 
lume. E fără loc (anumit). E prezent pretutindeni», precum se exprima 
patriarhul constantinopolitan Ghenadie ai ll-lea Scolarul 8%, 

De fapt, prin expresia «Care eşti în ceruri», înțelegem că, prin na- 
tura Sa, Dumnezeu nu Se numără printre existenţele din cosmos, ci El 
este mai presus de orice existenţă. «Tatăl nostru, Care eşti în ceruri» 
înseamnă deci «Tatăl nostru, Care eşti mai presus de orice sau de toate». 
Cu alte cuvinte, prin expresia în cauză, noi nu facem altceva decât să 
recunoaștem infinita deosebire dintre natura noastră de creaturi pămân- 
teşti, adică trecătoare, şi natura lui Dumnezeu, ființă absolută, veşnică 
şi atotputernică, 

Pe de altă parte, așa precum se exprima Sfântul loan Gură de Aur, 
învăţându-ne să-L numim «Tatăl nostru cel din ceruri», Mântuitorul a 
voit totdeauna să facă pe cel ce se roagă să-și întoarcă cugetul de la 
cele pământeşti la cele cereşti 874. 

— Apelaţiunea sau invocarea cu care se deschide Rugăciunea 
Domnească este completată cu formula de omagiu: «Sfințească-se nu- 
mele Tău». Ar fi, desigur, un nonsens ca verbul «sfințească-se» din 
această expresie să se ia în înțelesul său propriu din vorbirea obişnui- 
tă. Aşa precum mărturisesc serafimii în cântarea lor: «Sfânt, Sfânt, 
Sfânt este Domnul Savaot» (Isaia 6, 3), sfinţenia este un atribut absolut 
şi veşnic al fiinţei dumnezeieşti, depăşind şi excluzând intervenţia şi in- 
fluenţa creaturilor. «Sfânt şi înfricoşător este numele Lui», exclamă pe 
de altă parte psalmistul (Ps. 110, 9). 


872. Sf. Chiril al Ierusalimului, Cateheza V mistagogică, îl: «Prin ceruri 
poate să se înţeleagă şi cei care poartă chipul celui cekesc, în care locuieşte şi 
umblă Dumnezeu». 

873. Contesiunea patriarhului Ghenadie al II-lea Scolarul, cap. 1, traducere de 
Dr. Aurel Decei, după versiunea turcească, în volumul Omagiu Î. P. S. Sale Nicolae 
Bălan, mitropolitul Ardealului, Sibiu, 1940, p. 392. 

874. Sf. loan Gură de Aur, Omilia XIX la Matei, 4; la M. Jeannin, trad. cit, 
t. VIII, p. 162. 

Aşa precum remarca Sfântul Maxim Mărturisitorul, verbul «sfin- 
țească-se» din prima cerere a Rugăciunii Domneşti are sensul unui vot 
religios, adică al unei făgăduințe sau promsiuni prin care fiii pămân- 
tești ai Tatălui ceresc se angajează a face așa fel ca, prin toate mani- 
festările lor, numele lui Dumnezeu să fie cinstit cu sfinţenie. Găsindu-se 
pe aceeaşi linie cu Sfântul Ciprian şi cu Origen, Sfântul Maxim Mărtu- 
risitorul lămureşte mai departe că, întrucât Dumnezeu ne este «Făcător 
după fire şi Tată după har, aceasta ne obligă ca, cinstind numele Năs- 
cătorului nostru după har, să ne silim să întipărim îm viaţa noastră tră- 
săturile Celui ce ne-a născut, adică să-I sfințim numele pe pământ, să 
ne asemănăm Lui ca unui Tată, să ne arătăm fii prin fapte şi să prea- 
mărim pe Fiul natural al Tatălui, pricinuitorul acestei înfieri, prin tot 
ceea ce gândim şi facem» 5%. În explicarea expresiei «Sfinţească-se nu- 
mele Tău», Sfântul Grigore de Nisa subliniase deja că «cel mai mare 
dintre toate bunurile este ca numele lui Dumnezeu să fie preamărit 
prin viața mea». Şi, de asemenea, că «cel mai important lucru» pentru 
cineva care se roagă este «ca prin viaţa sa numele lui Dumnezeu să nu 
fie bârtit, ci preamărit şi sfințit» 576. - 

Pe drept cuvânt explica Sfântul loan Gură de Aur că expresia 
«sfințească-se» (aâpiăleoda. ) este întrebuințată în prima frază din rugă- 
ciunea «Tatăl nostru» în loc de «proslăvească-se» ( doţaledar, preamă- 
rească-se sau fie preamărit) numele Tău. Dumnezeu are slava Sa, tot- 
deauna desăvârşită, infinită şi mereu aceeași. Deci când noi zicem «sfin- 
ţească-se numele Tău», nu facem altceva decâţ să declarăm ceea ce El 
are. Dumnezeu cere totuşi — zice acest Sfânt Părinte — ca acela care se 
roagă să consimtă ca El să fie cinstit prin sfințenia vieţii noastre. Este 
tocmai ceea ce deja spusese prin cuvintele: «Aşa să lumineze lumina 
voastră înaintea oamenilor, ca să vadă ei faptele voastre cele bune şi 
să slăvească pe Tatăl vostru cel din ceruri» (Matei 5, 16)87. 

Dezvoltând — ca încheiere — stilul sacru, la nivelul unei parafraze 
interpretative, prima cerere din Rugăciunea Domnească ar putea suna 
deci astfel: «Tatăl nostru cel ceresc, Cel ce eşti mai presus de toţi şi 
de toate, proslăvit se cuvine să fie sfântul Tău nume prin viaţa fiilor 
'Tăi de pe pământ». 

b) În cererea a doua ni s-a poruncit să ne rugăm: «Vie împărăția 
Ta». Ne rugăm, adică, pentru realizarea şi desăvârşirea în noi şi printre 
noi a împărăției lui Dumnezeu, despre care ne-a vorbit Fiul Său (Luca 
17, 21 şi Matei 12, 28). Dorim deci să nu fim dominați de păcat şi de 
patimile trupeşti, care întrețin în noi omul pământesc (Rom. 6, 12 
şi Col. 3, 5) şi tirania duhului acestei lumi, ci să se statornicească în 
noi şi printre noi împărăţia lui Dumnezeu. 


875. Sf. Maxim Mărturisitorul, Scurtă tâlcuire a rugăciunii Tatăl nostru, în 
Filocalia, trad. rom., vol. II, Sibiu, 1947, p. 260 şi 263. 

878. Sf. Grigorie de Nisa, Cuvântarea III despre rugăciune, P. G., XLIV, col. 
1153 A şi C. 

-877, Sf. Ioan Gură de Aur, vezi Omillile citate supra, în nota 868; cf. și Origen, 
Despre rugăciune, XXIII, 3—4. 

Sfântul Grigore de Nisa admite că «acela care vrea să vină împă- 
răţia lui Dumnezeu cheamă ajutorul Sfântului Duh», prin cererea a doua 
din Rugăciunea Domnească. Căci atunci «când noi cerem să vină îm- 
părăţia lui Dumnezeu la noi, este ca şi când ne-am ruga cu aceste cu- 
vinte : fă ...să fie neputincioasă față de mine puterea răutăţii, să nu mă 
covârşească în Wuptă păcatul şi să nu mă țină prins în mrejele lui, 
ci să vie împărăţia Ta la noi şi să-l spulbere» 585. Fără îndoială, ajutorul 
harului ne este necesar în primul rând. Practic însă împărăţia lui Dum- 
nezeu nu se poate organiza fără supunerea voii noastre voii lui Dum- 
nezeu, prin executarea poruncilor Lui. Numai astfel se va implini făgă- 
duinţa Fiului Său: «Dacă Mă iubeşte cineva, va păzi cuvânțul Meu şi 
Tatăl Meu îl va iubi şi vom veni la dânsul şi la dânsul vom face locaş» 
(loan 14, 23). Pe drept cuvânt deci zicea Sfântul Chiril al lerusalimu- 
lui : «Cine a auzit pe Pavel spunând : Să nu mai domnească păcatul în 
trupul vostru cel muritor (Rom. 6, 12), acela, curăţindu-se pe sine în- 
suşi în faptă, în gând şi în cuvânt, va (putea) spune lui Dumnezeu : Vie 
împărăţia Ta» 8%. 

c) În continuarea cererii a doua şi într-o strânsă legătură cu ea 
urmează cererea a treia : :«Facă-se voia Ta pe pământ, ca şi în cer». Mai 
inainte de a veni împărăţia ce va să fie la sfârșitul veacurilor, Dumne- 
zeu ne-a poruncit «să facem din pământ un cer, trăind, vorbind şi 
lucrând ca şi cum am fi în cer... El vrea astfel ca, în aşteptarea vieţii 
viitoare, să imităm chiar pe pământ viaţa îngerilor din ceruri», care exe- 
cută întotdeauna în întregime, iar nu numai în parte, voia lui Dum- 
nezeu &%, Este, desigur, «ceea ce se va întâmpla şi cu noi», precum zicea 
Origen, «dacă nu vom face nimica fară de această voie» 0, 

Când însă ne rugăm «facă-se voia Ta..», este ca şi cum am zice: 
«Împărate ceresc, învredniceşte-ne să trăim ca cei din cer, pentru ca 
să voim şi noi întocmai ceea ce voieşti Tu ...Sprijineşte voința noastră 
cea slabă..., întinde-ne o mână de ajutor nouă, celor ce vrem să alergăm, 
dar care abia putem să ne târâm» 82. Se înţelege deci că o astfel de 
rugăciune o facem nu numai pentru noi, ci pentru toţi, chiar şi pentru 
cei răi, pentru ca şi ei să ajungă cu ajutorul harului să indeplinească 
voia lui Dumnezeu, ca cei buni. 

d) Dar noi suntem fiinţe în trup şi trăim pe pământ, așa că, potrivit 
naturii noastre, avem nevoie de hrană şi de mijloace corespunzătoare, 
prin care să susţinem corpul şi deci existenţa noastră. Era natural aşa- 
dar ca Domnul să îngăduie a ne adresa Tatălui ceresc, Cel ce «dă hra- 
nă la tot trupul» (Ps. 135, 25), pentru a cere în rugăciunea dată de El: 
«Pâinea noastră cea de toate zilele dă-ne-o nouă astăzi». 


878. Sf. Grigorie de Nisa, op. cil., Cuvântarea III, P. G., XLIV, col. 1156 
D— 157 A. 

879. Sf. Chiril al Ierusalimului, Cateheza V mistagogică, 13. 

880. SE. loan Gură de Aur, Omilia XIX la Matei, 5. 

881. Origen, Despre rugăciune, XXVI, 1. 

882. St. loan Gură de Aur, Omilia asupra textului «Strâmtă este ușa». !Matei 
7, 14). 

Aproape la toţi Sfinţii Părinţi şi la scriitorii bisericești, care au co- 
mentat Rugăciunea Domnească, această de a patra cerere este aplicată 
şi la Pâinea euharistică sau chiar numai la ea, «Pâinea vieţii», «Pâinea 
cea vie, ce S-a pogorât din cer» (loan 6, 41, 48, 51), ca una ce «este 
spre paza ființei noastre, ca aceea ce întăreşte şi sfințeşte trupul şi sufle- 
tul» 5%. Această extindere de sens&i este explicabilă în Liturghie, 
întrucât rugăciunea «Tatăl nostru» se recită în momentul imediat ante- 
rior impărtăşirii. Obiectul propriu-zis al cererii a patra este însă «pâinea 
cea de toate zilele», hrana trebuitoare subzistenței, existenței, adică 
întreținerii fiinţei sau vieţii noastre în această lume vremelnică. O ce- 
rem să ne fie acordată în fiecare zi (xa9'muepzv), adică zilnic, ca în tex- 
tul din Evanghelia după Luca (11, 3) sau «astăzi» (avphspov), ca în versi- 
unea din Evanghelia după Matei (6, 11), acceptată în uzu! liturgic. 
Este o cerere în perfectă concordanță cu spiritul învăţăturii Mântuito- 
rului, Care, încredințându-ne că Tatăl nostru ştie că avem trebuinţă de 
toate acestea, ne-a îndemnat să nu ne torturăm ou grijile pentru ziua 
de mâine, căci «ajunge fiecărei zile grija (neliniştea) ei» (Matei 6, 
32—34). 

Fără îndoială, aceasta nu înseamnă o excludere a virtuţii preve- 
derii. Acel «astăzi» este numai un semnal de atenţie că preocupările 
noastre pentru mijloacele de existență individuală nu se cuvine să treacă 
dincolo de limitele necesarului, adică de satisfacerea cumpătată a cerin- 
țţelor naturale de existenţă. Altfel, iau naştere lăcomia, rafinamentul și 
abuzurile, stocarea şi acumularea de bunuri peste nevoile prezentului, 
prin sustragerea lor din circulaţia largă, ceea ce poate pune uneori în 
strâmtorare şi în criză existenţa celorlalţi sau a unora din semenii 
noştri. De aceea, prin Rugăciunea Domnească, suntem avizaţi ca dorin- 
țele din cererile prin care recurgem la ajutorul Providenţei divine să 
se limiteze la ceea ce ne asigură existenţa zilnică. Ca atare, în viața de 
toate zilele, «să ne arătăm», așa precum se exprima Sfântul Maxim Măr- 
turisitorul, «mâncând pentru a trăi, iar nu trăind pentru a mânca» 885. 

e) În al cincilea rând ne rugăm : «Și ne iartă nouă greșelile noastre, 
precum şi noi îertăm greşiţilor noștri». Avem astfel în primul rând pri- 
lejul de a ne umili, adică de a încerca un sentiment de smerenie, de- 
oarece, întrucât cerem să ni se ierte greşelile, implicit mărturisim că 
fiecare din noi suntem supuşi păcatului. Mijlocul de a obţine iertare 
este lăsat în puterea noastră şi el constă în a ierta altora, ca să ni se 
ierte şi nouă. Fiind toţi fii ai aceluiaşi Tată ceresc şi având aceeaşi 
natură, este logic să ne amintim totodată că se cuvine să ne lăsăm în- 


883. Simion, arhiepiscopul Tesalonicului, Despre sfintele rugăciuni... cap. 320. 

884. Astăzi, el prevalează în chip exclusiv în concepția Bisericii Romano-Ca- 
tolice, influenţat desigur de Vulgata, în care termenul grec Entovarov (ce trebuie 
spre fiinţă sau existenţă) din Matei și Luca a fost redat în textul latin de la Matei 
6, 11 prin panem nostrum supersubstantialem, ceea ce s-ar putea traduce pâinea 
noastră supranaturală, «deci hrana sufletului, adică Sfânta Euharistie». L. A. Molien, 
La priere de l'Eglise, Paris, 1924, p. 383, n. 6. 


885. St. Maxim Mărturisitorul, op. cit., trad. clt., vol. II, p. 277. pa se 

sufieţiți de sentimente de iubire, de îngăduință şi de blândeţe faţă de 
aproapele, care poate comite față de noi unele greşeli. Acestea sunt 
însă neasemănat mai mici în comparaţie cu păcatele prin care noi oien- 
săm maiestatea divină. Este locul să menţionăm că orice datorie neim- 
plinită este o călcare de datorie şi deci o greșeală sau un păcat. 

În textul Evangheliei după Sfântul Matei (6, 12), se cer să ni se 
ierte «datoriile noastre (mă dperimpara mtv ), precum le lăsăm (iertăm) 
și noi datornicilor noştri ( mois opedtzart muâ” ), sau, ca în Evanghelia 
după Sfântul Luca (11, 4), «oricui ne este dator (aavri deco Mpîv)». Se 
tace astfel o evidentă aluzie la parabola servitorului nemilos, care, deşi 
fusese absolvit de stăpânul său de o datorie de 10.000 de talanți, el n-a 
voit totuși să ierte unuia din confrații săi o infimă datorie de 100 de dinari 
(Matei 18, 23—25). De aceea, în cererea a cincea suntem făcuţi jude- 
cătorii hotărârii de iertare a propriilor noastre păcate, potrivit legii în- 
scrise în Evanghelia Domnului: «Cu ce judecată veți judeca, cu aceea 
veţi fi judecaţi, şi cu ce măsură veţi măsura, cu aceea vi se va măsura» 
(Matei 7, 2). De aceea am fost puși să cerem Tatălui ceresc să ne 
acorde iertare pentru călcarea poruncilor Lui, în măsura în care am 
tost şi noi în stare să fim cruţători față de semenii noştri. O adevărată 
iertare a greşiţilor noștri trebuie înțeleasă însă în sensul de a nu ne 
mai aduce aminte niciodată cu ură, cu necaz sau cu amărăciune de cei 
care ne-au produs supărări. Împlinirea acestei condiţii nu ne scuteşte 
totuși de datoria de a ne înfățișa la scaunul de duhovnicie pentru a ne 
mărturisi greșelile și îndeosebi păcatele mari sau capitale şia îndeplini 
actele de pocăință recomandate de slujitorii Bisericii, cărora li s-a dat 
harul! şi puterea de a ierta sau nu păcatele oamenilor (loan 20, 22, 23; 
Matei 16, 19; 18, 18). 

î) Ne rugăm mai departe : «Şi nu ne duce pe noi în ispită». Este a 
şasea cerere pe care o facem. Precum suntem încredințaţi de dileritele 
texte ale Sfintei Scripturi, viața decurge în lume în mijlocul tentaţiilor 
(lov 7, 1; Ps. 17, 30; 23, 19; Matei 4, 1—10; Marcu 1, 12—l3; 
Luca 4,2—12 ). Virtutea se verifică, într-adevăr, prin rezistenţa şi bi- 
ruinţa repurtate asupra ispitelor (Ps. 25, 2; 65, 9—11; II Cor. 12, 7), 
iar împărăţia lui Dumnezeu se cucereşte de cei ce se luptă să o obțină 
(Matei 11, 12; Luca 16, 16). În scrierea Faptele Apostolilor (14, 22), se 
găseşte consemnat că Sfântul Apostol Pavel însuşi «întărind sufletele 
ucenicilor şi îndemnându-i să rămână în credință», i-a avertizat «că 
prin multe mecazuri se cuvine să intrăm în împărăţia lui Dumnezeu». 

Nu este deci de conceput că, propriu-vorbind, ne-am putea ruga 
să nu fim duși în ispită, deoarece încercarea intră în planul lui Dum- 
nezeu pentru mântuirea omului. Ispita în sens de încercare sau verifi- 
care şi întărire a virtuților are ca scop perfecţionarea şi deci mântui- 
rea. În planul divin, ispita este, cu alte cuvinte, un mijloc pedagogic 
sau educativ. 

Este însă şi ispită ale cărei curse sunt întinse de duhul cel viclean, 
în scopul de a-l face pe om să cadă şi să piară. În acest caz, prin cererea 

de a nu fi duşi în ispită, ne rugăm ca Tatăl nostru cel ceresc să nu în- 
găduie dușmanului mântuirii noastre să ne ispitească St. Pentru a scoate 
în evidenţă acest sens, Sfântul Ciprian %7 ca şi Sfântul Ambrozie al Me- 
diolanului traduc textul cererii respective într-o formă interpretativă : 
«Și să nu îngădui (ne patiaris) să fim duşi în ispită». «Vezi ce zice ?», 
adaugă Sfântul Ambrozie: «Și să nu îngădui să fim duşi în ispita pe 
care nu putem să o suportăm&$. Nu zice: Să nu ne duci în ispită, ci, 
asemenea unui atlet, vrea acea cercare pe care natura umană să o poată 
suporta» 5%. De altfel, această interpretare consună cu ceea ce ne 
învaţă Sfântul Apostol Pavel, când scrie că Dumnezeu admite nu ca să 
nu fim ispitiţi, ceea ce este ou neputinţă pentru condiţiile firii noastre 
omeneşti, ci ca să nu fim ispitiţi peste puterile noastre. «Pe voi» — zice 
acest Sfânt Apostol — «nu v-a ajuns decât o ispită omenească, dar 
Dumnezeu, Care este bun (credincios), nu va îngădui să iţi ispitiţi 
peste puterile voastre, ci, o dată cu îngăduirea ispitei, va trimite şi 
ușurare, ca să o puteţi birui» (1 Cor. 10, 13). 

Dacă ştim că micile păsărele, care nu s-au folosit cum trebuie de 
aripile ce li s-au dat pentru a se ridica în aer, nu cad in laţ fără ştirea 
lui Dumnezeu (Matei 10, 29; Luca 12, 6), apoi trebuie să înțelegem că, 
atunci când cerem lui Dumnezeu «nu ne duce pe noi în ispită», Îl rugăm 
să ne cruțe sau, mai bine-zis, să nu ne lase să cădem în ispită; cu alte 
cuvinte, cerem în rugăciunea noastră să ne ajute să rămânem sub ascul- 
tarea îndemnurilor conştiinţei curate şi să facem uz corect de raţiunea 
sănătoasă, pentru ca să nu săvârşim nimic prin care am ajunge pradă 
vreunei ispite supuse dreptei judecăţi a lui Dumnezeu, cum se întâm- 
plă de obicei celor ce se lasă la discreția poftelor desfrânate ale inimi- 
lor lor, a patimilor ruşinoase sau sub conducerea minții lor dezordo- 
nate 5%. Este tocmai ceea ce se aplică în scrierile Sfântului Apostol 


886. Dr. T. Tarnavschi, op. cil., p. 69. 

887. De oratione, 25, PL., IV. 

888. Temeiul acestei interpretări se găsește de fapt în însuşi textul epilogului 
sau adaosului pe care îl rostește preotui în Liturghia Sfântului lacob, după ce 
clerul și poporul au recitat Rugăciunea Domnească, epilog oare nu este altceva 
decât o formă dezvoltată a ultimei cereri: «Și nu ne duce pe noi în ispilă (cer- 
carea) pe care nu o pulem suporta (oneveyxeiîv), Doamne al puterilor, Cela ce cu- 
noşti neputința (slăbiciunea) noastră, ci ne apără de cel rău şi de lucrările lui și 
de toată bântuirea (vătămarea, supărarea, 'exmpeias), şi uneltirea (ueYodeias) lui, 
pentru numele Tău cel siânt, pe care, îl chemăm peste smerenia noastră». Vezi 
textul original la Dom. B.-Ch. Mercier, op. cit., în R. Graffin, Patrologia orientalis, 
XXVI, fasc. 2, p. 224/110. 

889. Sf. Ambrozie al Mediolanului, De sacramenitis, cartea V, cap. 4: «Vide, 
quid dicat: E! ne paliaris induci nos ir leniationem, quam ferre non possumus,. 
Non dicit: Non inducas in tentationem; sed quasi athleta talem vult tentationem, 
quam ferre possit humana conditio». La Johannes Quasten, Monumenta palristica et 
liturgica vetuslissima, pars. III, în Florilegium patristicum, fasc. VI, edit, de 
Bernhardus Geyer şi Johannes Zellinger, Bonn, 1936, p. 170/58. Sesizând această 
particularitate, Fericitul Augustin ţine să remarce că «mulți însă, când se roagă, 
zic astiel: «Să nu îngădui să fim duşi în ispită», explicând adică cum să se înțe- 
leagă (expresia) «şi nu ne duce». De sermone in monte, II, 9, 30, P. L. XXXIV, 
col. 1282; la Johannes Quasten, op. cil., p. 170/58, n. 6. 

890. Cf. Origen, Despre rugăciune, cap. XIX, 17, în trad. cit, p. 179. 

Pavel, rătăcirilor lumii vechi : «De aceea, zice el, şi Dumnezeu i-a dat 
pradă faptelor celor necurate ale inimii lor, încât ei singuri şi-au înti- 
nat trupurile..., i-a dat pradă unor fapte ruşinoase... şi, cum nu s-au în- 
grijit să aibă pe Dumnezeu în cuget, i-a dat şi Dumnezeu în seama 
minţii lor celei rătăcite, ca să facă ceea ce nu se cade» (Rom. 1, 24—28). 

«Dar ce, Dumnezeu duce pe om în ispită ?», se întreba Sfântul Gher- 
man l al Constantinopolului. «Ferească Dumnezeu ! Căci Dumnezeu nu 
este autorul celor rele, dar noi să-L rugăm ca prin multele Sale 
îndurări să nu îngăduie să cădem în ispită : Doamne, dacă ne caută pe 
noi satana, ca să ne cearnă ca pe grâu, precum a căutat şi pe Sfinţii Tăi 
Apostoli, dar nu a reușit, sau ca pe lov odinioară, să nu-i dai lui putere 
asupra noastră ! Dar chiar dacă un om rău va voi să ne ducă în ispită, 
nu ne lăsa pe noi în voia lui, ci ocroteşte-ne cu acoperământul aripilor 
Tale» %!. Rugându-ne «Şi nu ne duce pe noi în ispită», înțelegem că 
cerem ca, prin puterea Sa, Tatăl ceresc să domolească în noi vifornița 
patimilor, neutralizând influenţele lor vătămătoare şi, astfel, să nu că- 
dem înfrânți sub atacul tentaţiilor. 

În plus, cererea «Şi nu ne duce pe noi în ispită» este menită să ne 
aducă aminte, precum sublinia Sfântul Ciprian, că suntem fiinţe slabe 
şi că deci nu trebuie să ne mândrim că victoria s-ar putea obţine sau 
s-ar putea atribui exclusiv meritului nostru £?. 


8) A şaptea cerere — «Ci ne izbăvește de cel rău» — urmează ca 
o intărire şi completare a celei precedente. Căci, precum observă Siân- 
tul Chiril al Ierusalimului, dacă cuvintele «Nu ne duce pe noi în is- 
pită»> ar fi avut sensul de a nu fi ispitiţi, Domnul n-ar fi spus «ci ne 
izbăveşte de ce] viclean» *%. Cel rău este «spiritul cel râu..., autorul şi 
adevăratul principiu al tuturor relelor» 5%, care ne vine fie direct prin 
cursele întinse de el, fie prin oameni sau potte. Dacă n-a putut să se 
atingă de turmele lui Iov fără invoirea lui Dumnezeu şi n-a avut putere 
să intre în turma porcilor din ţinutul gherghesenilor mai înainte de a îi 
primit îngăduinţa de la Fiul lui Dumnezeu, «va avea el putere — zice 
Sfântul loan Gură de Aur — asupra oamenilor veghetori şi cuvioşi, păziţi 
de Dumnezeu, Căruia ei îi slujesc ca stăpânului şi împăratului lor ?» 89, 
Izbăvirea de cel rău trebuie înţeleasă deci nu în sensul de a nu fi ata- 
caţi de el, ci în acela că, atunci când ne găsim strâmtoraţi, să nu ne sim- 
țim părăsiţi, ci să luptăm împotriva lui fără a deznădăjdui (II Cor. 4, 
8). De aceea, în această ultimă cerere, ne rugăm lui Dumnezeu să ne 
ajute să-l biruim pe cel rău ori de câte ori ajungem obiectul sau ţinta 
atacurilor lui. 

Rugăciunea Domnească este încheiată, în Liturghie, cu ecfonisul 
preotului : «Că a Ta este împărăția şi puterea și slava: a Tatălui și a 


891. Sf. Gherman 1 al Constantinopolului, op. cit., P. G., XCVIII, col. 445 B. 
892, Cf. St. Ciprian, De oratione, 26. 

893. Sf. Chiril al Ierusalimului, Cateheza V mistagogică, 18. 

894. Si. loan Gură de Aur, Omilia XIX la Matei, 6. 

895. Idem, Omilia asupra textului: «strâmtă este uşa», 5. 

Fiului şi a Sfântului Duh, acum și pururea şi în vecii vecilor» 5%, la care 
strana, corul sau credincioşii răspund «amin»! Această doxologie 
vine ca un fel de expunere solemnă a temeiurilor prin care se explică 
curajul nostru de a ne fi adresat Părintelui ceresc cu cererile din rugă- 
ciunea ce ne-a fost dată de Fiul Său. Ţi-am făcut, adică, atâtea cereri, 
pentru că ştim că ai putere să ni le împlineşti, pentru «că a Ta este îm- 
părăţia şi puterea». Este, după exegeza Sfântului loan Gură de Aur, ca 
şi cum am zice: Îţi cerem toate acestea, întrucât Te recunoaştem ca 
Stăpânul a toate, Care ai o putere ce nu se va sfârşi niciodată, Care poţi 
toate câte le voieşti şi posezi o slavă pe care nu i-o poate lua nimeni. 
Pentru toate aceste motive, îți mulțumim ie, Celui ce ai binevoit să 
ne dăruieşti atâtea bunătăţi, şi mărturisim că ie Ți se cuvine toată 
slava, toată cinstea, ca unuia ce ai toată puterea; Ție, Părinte şi Fiule 
și Duhule Sfinte, acum și pururea şi în vecii vecilor5Y, 


d. Rugăciunea Domnească in istoria Liturghiei. Deși documentele 
nu ne procură date directe despre întrebuinţarea Rugăciunii Domnești În 
Liturghia Bisericii primare, este totuşi greu de admis că ea ar fi putut 
lipsi din cadrul Liturghiei primitive. Autoritatea divină a autorului ei 
şi proprietatea acestei rugăciuni de a se rezuma numai la câteva cereri 
scurte şi, totuşi, atât de complete, atât de desăvârşit adaptate şi co- 
respunzătoare condiţiilor omului, ca ființă religioasă, reprezintă consi- 
deraţii pentru care ea s-a putut impune de la început în schema vechii 
Liturghii, înaintea oricăror altor compoziţii ale primelor generaţii de 
creştini 8%, 

Recomandaţia din Didahia celor 12 Apostoli (între anii 80 şi 100) 
de a se recita de trei ori pe zi «Tatăl nostru», deşi înscrisă în capitolul 
VIII, adică imediat înaintea capitolelor privitoare la Sfânta Euharistie 
şi la împărtăşire, nu poate fi invocată totuşi în sprijinul concluziei de 
mai sus, din cauza lipsei de legătură şi continuitate între părţile citate. 
S-a presupus, pe de altă parte, că o anumită expresie din titlul rugă- 
ciunii din Evhologhiul lui Serapion de Thmuis (în preajma jumătăţii 
veacului al IV-lea), în legătură cu frângerea Sfântului Agneţ, ar putea 
fi interpretată în sensul existenţei rugăciunii «Tatăl nostru» în rându- 
ala Liturghiei din acea epocă ; textul Rugăciunii Domnești lipseşte însă, 
ca şi recomandaţia de a fi rostită. Nici în Liturghia transmisă de aşa- 
numitele «rânduieli bisericeşti» nu se găseşte menționată. Astfel, 


896. Adică aşa cum se găsește redactată această rugăciune în Evanghelia 
după Matei 6, 13, text care lipseşte însă din versiunea lui Luca 11, 4, unde lip- 
seşte, de altiel, şi ultima cerere («ci ne izbăveşte de cel răun). 

897. Sf. loan Gură de Aur, Omilia asupra textului de la Matei 7, 14. 

898. «Cel Care ne-a dat viaţa ne-a învăţat să ne şi rugăm...» — zice Sf. Ci- 
prian, episcopul Cartaginei —, «pentru ca să fim mai lesne ascultați, când vokbim 
cu Tatăl prin cererea şi rugăciunea ce am fost învăţaţi de Fiul (să le zicem)... 
Căci care rugăciune poate fi mai spirituală decât aceea care ne-a fost dată cu 
adevărat de către Hristos, de Care ne-a fost trimis nouă şi Duhul Sfânt?». De 
oralione dominica, 1, trad. de Pr. Matei Pislaru, în colecţia Scrieri alese din operele 
Sfântului Ciprian, episcop al Cartaginei şi martir, Râmnicu-Vâlcii, 1935. 

ea lipseşte din slujba Liturghiei redată în cartea a VIII-a a Constituţiilor 
Apostolice, precum şi din cea cuprinsă în apocriful Testamentum Do- 
mini. Cel puţin, în acest din urmă document, după împărtăşire figurează 
o rugăciune parafrazată pe tema Rugăciunii Domnești, din care se pot 
recunoaşte fără greutate primele trei cereri şi o parte din doxologia 
finală 8%, 

De vreme ce însă Fericitul Ieronim a putut scrie, pe când se afla 
la Betleem, în anul 415, că Mântuitorul «a învăţat pe Apostolii Săi că, 
în fiecare zi, la Jertfa Trupului Său, credincioşii să îndrăznească a zice 
«Tatăl nostru...» 9, înseamnă că întrebuinţarea liturgică a Rugăciunii 
Domnești în Biserica din Palestina avea temei în vechea practică a tra- 
diţiei creştine. Prima informaţie categorică despre uzul liturgic al acestei 
rugăciuni, şi anume chiar la locul în care se află fixată şi astăzi, ne-o 
dă însă Sfântul Chiril al Ierusalimului (îi 386), în Cateheza XXIII 
(a V-a mistagogică, 11—18) %i, rostită poate în jurul anului 350. 

Deşi în omiliile Sfântului Ioan Gură de Aur Rugăciunea Domnească 
se găseşte explicată de două ori Y?, pe când se afla în Antiohia, totuși, 
despre practicarea ei liturgică nu face decât o menţiune ştearsă în 
Omilia asupra lui Eutropiu, 5%3, la Constantinopol. Contemporanul 
acestui din urmă Sfânt Părinte, Sfântul Ambrozie al Mediolanului 
(Î 397), comentează de asemenea pe la anul 387 rugăciunea «Tatăl nos- 
tru» 9%, dar ea lipseşte din Liturghia pusă sub numele lui. În schimb, 


899. A sc vedea textul în traducerea franceză a lui F. Nau, La version 
syriaque de /'Octateuque de Clement, cap. XIII, 15, Paris, 1913, p. 36. 

900. Dialogus contra Pelagium, cartea LII, cap. 15, P. L., XXIII, col. 585; 
vezi şi Pierre Batilfol, Lecons sur la messe, XI, ed., Paris, 1927, p. 277 şi 280; de 
asemenea, L. A. Molien, op. cil., t. [, p. 381, 384. 

901. P. G., XXĂXIII, col. lil? A — 1123 A. 

902. Omilia XIX ia Matei, 4. 7, P. G., LVII, col. 289 ş.u. şi Omilia despre pa- 
raliticul coborât prin acoperiş, 3—5. La Jeannin, op. cit., t. 1V, p. 21—24. 

903. P. G., LII, col. 396. La Jeannin, op. cit, t. IV, p. 285. 

904. «Si. Ambrozie al Mediolanului, De sacramentis, cart. V, cap. IV. Explica- 
rea Rugăciunii Domnești a făcut obiectul multor comentatori dintre Siinţii Părinţi 
şi scriitorii bisericeşti, ca, de exemplu : 

1. — În răsărit: — Clement Alexandrinul (+ înainte de 215—216) — parţial şi 
incidenta! : cererea 1 în 'Ex zâv apopnerov 'Exhoţai, 19, 1; cererea II în '“Yroruzaete; 
cererea III şi 1V în Stromata, cart. IV, cap. 8, P. G., VIII şi cart. VI, cap. 13, P.G. 


IX; — Origen (+4 254—255), Ilepi evyîs, P. G., XI; — Sf. Chiril al lerusatimuiui 
(++ 386), Cateheza V mistagogică, P. G., XXXIII (traducerea în limba română de 
Pr. D. Fecioru în colecţia «Izvoarele Ortodoxiei», 7, Bucureşti 1945); — Si. Grigore 


de Nisa (+ 394), Eic zh» apeoevyi», P. G., XLIV (traducerea în limba română la 
Nicolae D. Popescu, Cele cinci cuvântări despre Rugăciunea Domnească, teză pentru 
licenţă, București, 1907); — Sf. Ioan Gură de Aur (+ 407), Omilia VII la Matei, 14 
(«strâmtă este ușa...») şi Omilia XIX la Matei, 4, 7, P. G., LI; — Sf. Maxim Mărtu- 
risitorul (4 662), Scurtă lâlcuire la Tatăl nostru, P. G., XC (traducerea românească 
în Filocalia, vol. 2, Sibiu, 1947); — Sf. Gherman 1 al Constantinopolului (+ 733), 
Comentariu liturgic (Teoria mistică...], P. G., XCVIII; — Simion, arhiepiscopul Tesa- 
lonicului (veacul al XV-lea), Despre sfintele rugăciuni, cap. 320 şi Despre stânta 
Biserică, P. G., CLV (trad. în limba română de Toma Teodorescu, în vol. Tratat 
asupra luturor dogmelor credinței noastre ortodoxe..., Bucureşti, 1865); — Petru 
Movilă (veacul al XVil-lea), Mărturisirea ortodoxă, partea II, intreb. VII—XVII. 

scrierile creştine din Biserica Africii de Nord cuprind date care se re- 
feră la folosirea de timpuriu a Rugăciunii Domnești în Liturghie. Astfel, 
Tertulian, care considera Rugăciunea Domnească «legitima oratio» 9% şi 
că ea «rezumă întreaga Evanghelie» !, afirmă că ea se recita în cursul 
Liturghiei %”. Deşi Tertulian nu-i determină precis locul, totuşi se poate 
deduce că, din moment ce el califică sărutarea păcii drept «sigiliul ru- 
găciunii» (Domnești), această rugăciune ocupa locul pe care îl are în 
Missa romană, în care sărutarea păcii se dă după recitarea ei, adică ime- 
diat inainte de împărtășire "8, Acesta este, într-adevăr, momentul din 
Sfânta Liturghie pe care Fericitul Augustin îl precizează că era destinat 
pentru recitarea Rugăciunii Domnești : «la acestea (după doxologia, cu 
care se încheia rugăciunea de sfințire, a Slintei Jertfe) ziceţi : amin... 
Se spune apoi Rugăciunea Domnească... După aceasta, se zice: Pace 
vouă, şi credincioşii se sărută cu sărutare sfântă» 9. Fapt este că folo- 
sirea Rugăciunii Domnești in Liturghie se constată în regiunile biseri- 
ceşti în care se practica Liturghia zilnică, şi anume la Ierusalim şi în 
Biserica Africii de Nord. Acest amănunt a dat naştere la ipoteza că, 
poate, iniţiativa acestui uz ar aparține acestor Biserici, sub sugestia 
cererii «pâinea noastră cea de toate zilele dă-ne-o nouă astăzi» 910, 

Rugăciunea Domnească figurează în toate Liturghiile, avându-și lo- 
cul între Anafora și impărtășire, deşi nu pretutindeni chiar în acelaşi 
moment. Fixarea Rugăciunii Domnești în această parte a Liturghiei a 
fost determinată, desigur, de faptul că, prin conţinutul ei, a fost con- 
siderată proprie ca pregătitoare pentru primirea sfintei împărtăşiri. Și 
anume, pe de-o parte, prin extinderea sensului cererii «pâinea noastră 
cea de toate zilele...» şi la Sfânta Euharistie, iar pe de alta, pentru con- 
siderentul subliniat de Fericitul Augustin că cererea «şi ne iartă nouă 
greşelile noastre...» are eficacitate în materie de iertarea păcatelor 
veniale, aşa încât împărtăşirea să poată urma fără osândă pentru cre- 
dincioşi YI1. 


1. — În Apus: — Tertulian (+ 240), De orationc, P. L., |; — Sf. Ciprian 
(4+ 258), De dominica oralione, P. L., IV (trad. în limba română de Pr. Matei Pislaru, 
în «Biblioteca Părinților bisericești», nr. |, Rămnicu-Vâlcii, 1935); — SI. Ambrozie 
al Mediolanului (+ 397), De sacramentis, P. L., XVI; — Fer. Augustin (4+ 430), 
Epistola CXXX, cap. XI, 21 şi XII, 22—23, P. L., CXXX, col. 502—504, iar în alte 
scrieri ale sale, referiri şi menţiuni incidentale şi fragmentare. 

Asupra Rugăciunii Domnești s-au oprit cu scurte explicaţii și literați profani 
din epoca noastră ca, de exemplu: Nicolae Gogol, Explicarea dumnezeieştii Litur- 
ghii (în limba rusă și în traducerea franceză de Dom Theodore Belpaire, La divine 
liturgie medite par Gogol, Prieure d'Amay sur Meuse, Belgique, tradusă în limba 
română sub acelaşi titlu de Pr. Marin Dumitrescu, Râmnicu-Vâlcii, 1937); Giovanni 
Papini, Histoire du Christ, trad. îr., Paris, 1923, p. 202-—225. 

905. Tertulian, De fuga, 2, P. L., 11, col. 105. 

906. ldem, De oratione (compusă între anii 200 şi 206), P. L., 1, col. 1153. 

907. Ibidem, 3-—4, P. L., 1, col. 1156—1157, 

908. «Osculum pacis, quod est signaculum oralionis», De oratione, XIV. 

909. Fer. Augustin, Sermo VI, 3. cf. şi Sermo XLIX, 8; XLIII, 12; CCXXVII; 
Ipistola CXLIX, 16. 

910. Cț. Fer. Augustin, De sermone in monite, 11, 26. Vezi la Mgr. Pierre 
Batitiol, op. cil., p. 277. 

911. Fer. Augustin, Sermo VI, 3 şi Sermo XVII, 5. 

e. Finalul primei părți a oficiului după Anafora. În cadrul pre- 
gătirilor pentru momentul împărtăşirii intră, potrivit regulii din Li- 
turghia bizantină, şi obiceiul ca, în timpul Rugăciunii Domnești, diaco- 
nul să-şi aşeze orarul cruciş pe spate şi pe piept, în așa fel ca ambele 
capete să cadă egal în față, pentru ca el să rămână mai liber în miş- 
cările sale, în legătură cu actul impărtăşirii. S-a asociat în acelaşi timp 
şi o semnificaţie simbolică acestui ritual prescris diaconului, şi anume 
că, având să se apropie de Domnul euharistic, diaconul imită pe sera- 
îimi, care îşi acoperă faţa cu două aripi 912. 

După ce strana, corul sau credincioşii au răspuns «amin» la ecfo- 
nisul intonat de preot când s-a încheiat rostirea rugăciunii «Tatăl 
nostru», preotul îi  binecuvintează cu obișnuita formulă: «Pace 
tuturor», la care ei răspund în acelaşi spirit de urare: «Și duhului tâu». 
Asistenţa este apoi invitată : «Capetele voastre, Domnului să ie plecaţi» 
şi, în timp ce ea işi ia o poziție de smerită înclinare şi s-a dat, într-o 
intonare mai largă sau prelungită, răspunsul «Ție, Doamne», preotul 
citeşte în taină rugăciunea plecării capetelor, inainte de impărtăşire. 

Prima parte a oficiului după Anafora se încheie astfel cu o rugă- 
ciune specială, în care preotul prezintă, am putea spune, pe credincioşi 
îndurării dumnezeieşti, înainte de primirea Sfintelor Taine. Textul aces- 
tei rugăciuni este diferit în cele trei formulare ale Liturghiei. Cea din 
Liturghia Sfântului loan Gură de Aur se arată preocupată în fond de 
aplicarea efectelor Jertfei euharistice, corespunzător trebuinţelor fie- 
căruia ; în toate însă se cere «Părintelui îndurărilor», să «caute cu ochi 
milostivi spre tot poporul» (Liturghia Darurilor mai înainte sfinţite şi 
Liturghia Sfântului loan Gură de Aur), să-l binecuvinteze şi să-l învred- 
nicească «a se împărtăşi fără osândă cu aceste ale Tale preacurate şi de 
viaţă făcătoare Taine, spre iertarea păcatelor şi spre unirea cu Sfântul 
Duh» (Liturghia Sfântului Vasile cel Mare). 

Cu alte cuvinte, «procedând întocmai ca avocaţii», precum se ex- 
prima Fericitul Augustin, «preoţii înfăţişează Puterii milostive pe cei 
de sub protecţia lor (pe credincioşii lor), prin punerea mâinii» 913. «Toate 
acestea ei le cer însă de la Părintele ceresc, pentru meritele Mântuito- 
rului şi prin mijlocirea Lui» %!4, mărturisire pe care o fac prin ecfonisul 
din Liturghier, comun tuturor celor trei rugăciuni amintite : «Cu harul 
și cu îndurările şi cu iubirea de oameni a Unuia-Născut Fiului Tău, 
cu Care eşti binecuvântat, impreună cu Preasfântul şi bunul şi de viaţă 
făcătorul Tău Duh, acum şi pururea...». Credincioşii confirmă prin răs- 
punsul lor : «amin». 


912. Si. Simion, arhiepiscopul Tesalonicului, Despre slintele rugăciuni, cap. 174. 

913. Fer. Augustin, Epistola CXLIX, 12—16: «..cum populus benedicitur, tunc. 
antistites, velut, advocati, susceptos suos per manus impositionem misericordissima 
oferunt potestati». 


914. Dr. Vasile Mitrofanovici și Dr. T. Tarnavschi, op. cit., p. 527 şi «Candela», 
an 1893, p. 70. 

D. IMPĂRTĂȘIREA IN CADRUL SFINTEI LITURGHII 


1. Actele manuale pregătitoare. 2. Impărtăşirea. 3. Împărtăşirea la 
Sfânta Liturghie privită sub aspectul spiritaalităţii creștine 


1. Actele manuale pregătitoare 


a. Înălţarea Siântului Agneţ. b. Frângerea Sfântului Agneţ. c. Ames- 
tecarea sau unirea sfintelor elemente. d. Căldura 


- După rugăciunea «Tatăl nostru» urmează partea finală a Liturghiei, 
care culminează în actul împărtăşirii. Înainte de acest act însă Sfintele 
Daruri sunt supuse unei serii de acţiuni rituale manuale, menite în pri- 
mul rând a crea condiţiile praotice potrivite în acest scop. Prin semnifi- 
cația simbolică a acestor acţiuni se subliniază în acelaşi timp şi ideea 
de jertfă, de la baza Sfintei Euharistii, precum şi unitatea acestei Jertfe, 
în cele două materii ale ei, pâinea şi vinul 915. Aceste acţiuni sunt: 

— Înălțarea Sfântului Agneţ ("Tuwac <0ă (wnpâpoo ăprov) ; 

— Frângerea (Mehrouâs, dezmembrarea, împărţirea) ; 

— Amestecarea sau unirea ( “Eyuos ) sfintelor elemente ; şi 
— Căldura (Z6ov). 


a. Înălțarea Sfântului Agneţ. Actele manuale sunt precedate în 
toate cele trei Liturghii, întocmai ca în Codicele Barberini 336, de ru- 
găciunea citită în taină de către preot: «la aminte, Doamne lisuse 
Hristoase, Dumnezeul nostru, din sfântul Tău locaş şi de pe scaunul 
slavei împărăției Tale şi vino ca să ne sfințeşti pe noi, Cel ce sus îm- 
preună cu Tatăl şezi şi aici, în chip nevăzut, împreună cu noi eşti. Și 
ne învredniceşte a ni se da nouă (liturghisitorilor), prin mâna Ta cea 
puternică, Preacuratul Tău Trup şi Scumpul Tău Sânge şi, prin noi, la 
tot poporul». În Codicele Barberini 336, această rugăciune este intitulată 
«Rugăciunea înălţării Pâinii» 916. Ea lipseşte din unele manuscrise, iar 
în altele se găsesc în locul ei ori chiar după ea rugăciuni deosebite, ca, 
de exemplu, troparele «Miluieşte-ne pe noi...» şi «Doamne, miluieşte-ne 
pe noi...», uneori multiplicate prin recitarea rugăciunii «Împărate ce- 
resc...» sau a stihului 1 din Psalmul 141 («Înălţa-Te-voi, Dumnezeul 
meu, Împăratul meu, şi voi binecuvânta numele Tău în veacul veacu- 
lui»), ori a stihului 6 din Psalmul 107 («Înalță-Te peste ceruri, Dumne- 
zeule, şi peste tot pământul (să strălucească) slava Ta»), în timp ce 
preotul cădeşte Sfintele Taine 9%”. 


915. Cf. şi Joannes Michael Hanssens, op. cit., t. Il, 503. 

916. F. E. Brightman, Liturgies eastern and western, vol. |: Eastern Liturgies, 
„341. 
i 917. Vezi, de exemplu, Ms. 425 (veacul al XVi-lea), Bibl. Metocului Sfântului 
Mormânt la Constantinopol: la A. Dmitrievschi, Euohdtta..., p. 824; Ms. 780 (veacul 
al XVI-lea), Bibl. Mânăstirii Sf. Pantelimon din Atos; Ibidem, p. 828; Ms. 341 
(veacul al XVI-lea — al XVil-lea); Ibidem, p. 950. Vezi şi «Candela», 189%, 
p. 70, n. 2. 

În rugăciunea înălțării Sfintei Pâini se reia, precum se vede, se 
dezvoltă şi se aplică în chip propriu şi într-o formă interpretativă ideea 
deja exprimată în rugăciunea tainică din timpul Imnului heruvic: «Tu 
ești (Cel ce aduci şi Cel ce Te aduci, Cel ce primeşti şi) Cel ce Te îm- 
parți, Hristoase, Dumnezeul nostru...». Aşa, adică, precum la Cina cea 
de taină, când a anticipat în chip tainic, prin moarte sacramentală și 
deci sub formă nesângeroasă, Jertfa Sa de pe cruce, Domnul a dat Sfin- 
ţilor Apostoli Trupul şi Sângele Său, tot astfel şi în Liturghie, unde este 
prezent în chip nevăzut dar real, sub forma Pâinii şi a Vinului euharis- 
tic, îşi dă spre împărtăşire Preacuratul Său Trup şi Scumpul Său Sânge, 
insă acum, prin intermediul sfinţiţilor slujitori. Îndeosebi pentru aceasta 
au fost sfinţiți liturghisitorii : să înfăţişeze adică lui Dumnezeu proadu- 
cerile Bisericii şi pentru a primi de la El şi a împărţi credincioşilor 
darurile bunătăţii Lui. De aceea, inainte de a începe operaţiunile sacre 
pregătitoare in vederea împărtăşirii, liturghisitorul cere harul de a fi 
vrednic de această slujbă, prin care el, un om, imită pe Dumnezeu, şi 
deci de a infățişa sau reprezenta pe lisus Hristos în săvârşirea şi dis- 
tribuirea Sfintelor Taine ale Trupului şi Sângelui Său ; pe de altă parte, 
se roagă ca acela care urmează să se impărtăşească să le primească 
intr-o desăvârşită curăţie 918, Mai lămurit, liturghisitorii se roagă Mân- 
tuitorului ca să le ajute să fie invredniciţi să primească mai întâi ei 
înşişi Preacuratul Trup şi Sfântul Său Sânge, «din mâna Lui cea puter- 
nică», pentru ca, apoi, prin intermediul lor, să fie împărtăşiţi cu Stin- 
tele Taine şi credincioşii. 

Întrucât în timpul operaţiunilor pregătitoare pentru impărtăşire, 
precum şi al celor pentru administrarea ei, liturghisitorii se vor atinge 
de Sfântul Trup şi Sânge, luându-le cu propriile lor mâini, ei cer cu 
umilinţă să fie curăţiţi prin harul Sfântului Duh. în acest scop, preotul 
în altar, iar diaconul, în locul unde stă, se închină de trei ori plecân- 
du-se şi rostind de fiecare dată stihul «Dumnezeule, curăţeşte-mă pe 
mine păcătosul...» (o adaptare liturgică a textului din Luca 18, 13 şi 
Ps. 50, 3). În vederea acestui moment, ei şi-au curăţit deja mâinile prin 
spălare, încă din timpul Axionului, simbolizând totdeauna prin aceasta 
şi curățirea sufietească, cu care se cuvine a se apropia şi a sluji cele 
sfinte. 

Cursul Liturghiei a ajuns astfel la punctul când preotul trebuie să 
guste el însuşi din ospăţul cel dumnezeiesc și să invite după aceea şi 
pe credincioşi. Ca atare, îndată după ecfonisul «Cu harul şi cu îndu- 
rările...», dinaintea rugăciunii înălţării Sfintei Pâini, diaconul rosteşte 
din mijlocul bisericii, cu voce înaltă şi accentuată, «Să luăm aminte !», 
ca pe vremea Sfântului loan Gură de Aur 919 şi după obiceiul consemnat 
în Constituţiile Apostolice (cartea VIII, 13), făcând atenţi în acest chip 
pe credincioși asupra actului însemnat al împărtăşirii ce are să ur- 


918. Cf, Pseudo-Dionisie Areopagitul, Despre ierarhia bisericească, cap. III, 12. 


919. Si. loan Gură de Aur, Omilia XVII la Epistola către Evrei, 4, P. G, 
LXIII, col. 132, 


20 — Liturghierul explicat 

meze. Luând în acest timp Sfântul Trup cu primele trei degete de la 
ambele mâini, preotul îl înalță făcând cu el semnul crucii deasupra 
sfântului disc şi rostind cu acelaşi ton impresionant : «Sfintele — sfin- 
ţilor» ( <ă âția — «ot âţiors )92, adică Sfintele (Taine) sunt pentru 
sfinți. În lipsa diaconului, preotul rostește el singur ambele părți 
ale acestei fraze liturgice, al cărei echivalent poate fi uşor descifrat în 
formula «De este cineva sfânt să vie (să se apropie), iar de nu este, 
să se pocăiască» (Didahia celor 12 Apostoli X, 6), obişnuită în rându- 
iala Sfintei Euharistii din epoca Părinților apostolici. 

Nu este greu de observat dubla funcțiune a acestei interjecţii li- 
turgice, care constituie, pe de-o parte, o invitaţie la împărtăşire pentru 
cei pregătiţi, dar în același timp o oprire pentru ceilalți. Ca un crainic 
al lui Dumnezeu, preotul pe unii îi cheamă — zice Sfântul loan Gură 
de Aur —, iar pe alţii îi îndepărtează, făcând aceasta nu cu mâna, ci cu 
graiul, mai lămurit decât cu mâna; căci atunci când zice cu glas ri- 
dicat şi puternic «Cele sfinte sunt pentru cei sfinţi», este ca şi cum ar 
vrea să spună : Înapoi cel ce nu este sfânt ! %1 Termenul «sfinţi» este în- 
trebuințat aci în sensul comun din Biserica primară, adică pentru toţi 
credincioşii care nu s-au despărțit de Hristos prin păcate de moarte, 
ci se nevoiesc în viaţă virtuoasă şi sunt pregătiţi prin pocăință. Este 
mai mult ca sigur că, în fapt, oprirea de la împărtăşire a celor nevred- 
nici nu se traducea printr-o îndepărtare a lor în biserică, ci prin obli- 
gaţia de a se abține de la împărtăşire. 

În Comentariul liturgic al Sfântului Gherman 1 al Constantinopolu- 
lui, se recomandă o întreită repetare a acţiunii de înălțare a Sfântului 
Agneţ, la înălţimi diferite, începând de sus în jos, deasupra potirului %23. 
Unele manuscrise adaugă chiar că, în timpul acestei întreite însemnări 
în chipul crucii, preotul recita Trisaghionul cel mic («Sfinte Dumne- 
zeule») 524. Se pare, totuşi, că în vechimea mai depărtată liturghisitorul 
obişnuia să ridice mâinile în acest moment, iar nu Sfânta Pâine. Aşa, 
cel puţin, ne lasă să înţelegem Sfântul loan Gură de Aur care, oprin- 
du-se asupra impresiei produse de pronunţarea propoziției «Sfintele — 


920. La Liturghia Darurilor mai înainte sfinţite, preotul se acomodează situa- 
ției respective, atât în ceea ce priveşte acţiunea, cât și textul. Întrucât, adică, 
Sfânta Pâine a fost sfinţită şi deja înălţată la Liturghia precedentă a Sfântului 
loan Gură de Aur ori a Siântului Vasile cel Mare, când a îiost pregătit Sfântul 
Agneţ, acum ea nu mai este înălțată. Preotul vâră numai mâna pe dedesubtul 
aerului, cu care se află acoperită Sfânta Pâine şi, atingând-o cu toată evlavia și 
frica, fără să o înalțe, zice cu glas mare: «Cele mai inainte slințite — Slintele 
slinţilor>, 

921. Omilia XVII la Epistola către Evrei, 5, P. G., LXII, col. 133. Cf. si 
Sf, Chiril al Ierusalimului, Cateheza V mistagogică, 19. 

922. Nicolae Cabasila, op. cit., P. G., CL, col. 419 A—B. 

923. Sf. Gherman 1 al Constantinopolului, op. cit., P. G., XCVIII, col. 44 BC: 
«...O cruce care se face în sus arată că s-a siinţit eterul de sus, cea de la mijloc, 
aerul, iar cea de jos, care se face deasupra discului şi aproape de el, pământul, 
în care s-a îngropat şi trupul de viaţă făcător al lui Hristos». 

924, Ms. 709 (an. 1260) din Bibl. din Patmos. La A. Dmitrievschi, Boxodoyia, 
p. 158. 

sfinţilor», descrie astfel acţiunea preotului în acest moment: «Cu glas 
mare, cu strigăt înfricoşător, ca un crainic ridicând mâna spre (cer) 
înălțime (sv eipa ăpuwv eis mb doc), aţintit în sus...» 9%. Spre finele 
veacului al V-lea însă, când a fost probabil scrisă lucrarea Despre ie- 
rarhia bisericească a lui Pseudo-Dionisie Areopagitul, se pare că înălța- 
rea Sfintei Pâini constituia o practică curentă. Acesta era, cel puţin, 
punctul de vedere al Sfântului Maxim Mărturisitorul, pe la mijlocul 
veacului al VII-lea, El se opreşte anume asupra pasajului din Ierarhia 
bisericească, în care se vorbeşte despre acţiunea arhiereului de a aduce 
sau a scoate darurile în văzul sau sub privirea poporului (5x '8p.v) 926, 
Sfântul Maxim socoteşte că acest dm '0b nu poate avea altă explicaţie 
decât în practica de pe vremea acelui Sfânt Părinte (Pseudo-Dionisie 
Areopagitul), de a rămâne Dumnezeieştile Daruri acoperite după sfințire 
până înainte de împărtășire, când ele erau înălțate o dată cu vosglasul : 
«Sfintele — sfinţilor» 9%. 

La origine deci înălțarea Sfintei Pâini a avut un scop practic, în 
primul rând, şi anume de a pune Sfântul Agneţ sub privirile credincio- 
şilor din biserică, spre a-i determina astfel să reflecteze asupra vred- 
niciei lor pentru Sfânta Împărtăşire. Mai târziu însă — când grilajul 
sau şirul de coloane scunde, prin care se despărțea în vechime altarul 
de naos, a evoluat, ajungând iconostasul sau tâmpla înaltă de astăzi şi 
deci Sfintele Daruri nu mai puteau să fie văzute de credincioşi — actul 
înălţării Sfântului Agneţ în acest moment a rămas numai cu o semnifi- 
caţie simbolică. Se închipuie anume, prin aceasta, ridicarea lui Hristos 
pe Cruce, adică răstignirea sau crucificarea. De aceea, nu se înalță 
Sfântul Disc cu toate darurile de pe el, pentru că acestea reprezintă 
numai membre sau părți ale Trupului lui Hristos. Se înalță numai 
Sfântul Agneţ, pe de-o parte, pentru că numai în el s-au închipuit, prin 
ritualul de la Proscomidie, pătimirile Celui ce S-a jertfit pentru viaţa 
lumii, iar pe de alta, pentru a se arăta că a venit sau este de faţă în 
chip nevăzut «Hristos însuşi şi pe Sine Se dă nouă, căci El este Cel ce 
S-a răstignit pentru noi şi pe Dânsul ni-L arată nouă cu taină (prin 
această înălțare), că a pătimit pentru noi» 9%. Este ca şi cum s-ar 
spune : Jată Sfântul care este Pâinea cea Sfântă a vieţii, destinată 
sfinţilor. Răspunsul «Unul Sfânt, unul Domn, lisus Hristos, întru slava 
lui Dumnezeu-Tatăl. Amin», cu care corul sau credincioşii întâmpină 


925. Sf. Ioan Gură de Aur, Omilia XVII la Epistola către Evrei, 5, P. G., 
LXIII, col. 131. 


926. Pscudo-Dionisie Areopagitul, Despre ierarhia bisericească, cap. III, P. G., 
MI, col. 425 D. 

927. Sf. Maxim Mărturisitorul, Scholia la Despre ierarhia bisericească, cap. III, 
2, P. G., 1V, col. 137 A; cf. și col. 148 B. 

928. Simion, arhiepiscopul Tesalonicului, Despre Siânta Liturghie, cap. 99, P. G., 
CLV, col. 297; cf. şi Explicarea despre Siânla Biserică. trad. cit., p. 266, col. 2; 
Sf. Gherman 1 al Constantinopolului, op. cil., P. G., XCVIII, col. 448 şi 449 A—B3; 
vezi și Despre cele mai insemnate Liturghii ale Bisericii Orientale, în «Candela», 
1893, p. 71; Dr. Vasile Mitrofanovici şi Dr. T. Tarnavschi, op. cil., p. 528; P. Le- 
bedev, op. cit., trad. rom., p. 272—273. 

ecfonisul ce însoţeşte înălțarea Sfântului Agneţ, vine în parte ca o 
confirmare atât a acestui ecfonis, cât şi a rugăciunii tainice dinaintea 
înălțării Sfântului Agneţ, şi în acelaşi timp ca o mărturisire inspirată 
de o firească smerenie. Cine dintre noi, adică, poate să spună că este 
curat şi sfânt, aşa cum sunt numiţi în general oredincioşii vrednici 
de impărtăşire ? «Sfânt cu adevărat este unul singur: Domnul nostru 
lisus Hristos, Cel ce este sfânt prin natura Lui» şi Care se află întru 
slava lui Dumnezeu-Tatăl («...Cel ce sus impreună cu Tatăl şezi...») şi 
pe toţi ne sfințește, din marea Sa iubire de oameni. «Și noi suntem 
sfinţi, dar nu prin fire, ci prin participare şi prin rugăciune» 9%, Ve- 
chimea acestui imn se poate urmări in documentele liturgice, până în 
veacul al IV-lea 9%. 


b. Frângerea Siântului Agneţ. între timp, şi anume după ce a 
pronunţat interjecția «Să luăm aminte», diaconul intră în altar și ve- 
nind de-a dreapta preotului, care ţine incă în mâini Sfântul Trup, 
zice : «Sfărâmă, stăpâne, Sfânta Pâine» ; iar preotul o frânge în patru 
părţi, pe urmele tăieturilor făcute cruciș la Proscomidie, zicând: «Se 
sfărâmă şi se împarte Mielul lui Dumnezeu» %1, Cel ce se sfărâmă şi 
mu se desparte, Cel ce se mănâncă şi niciodată nu se sfârşeşte, ci pe 
cei ce se împărtăşesc îi sfințește» 92. Le aşază apoi pe sfântul disc, cu 
miezul în sus, în chipul crucii, potrivind să fie : sus, adică spre răsărit, 
partea cu însemnarea IIS, jos, adică spre apus, cea cu HS, inspre stânga 
preotului, NI, iar spre dreapta, KA. 

Precum se vede, prin formula cu care se însoţeşte actul frângerii 
se recunoaşte şi se mărturiseşte că, deşi în Liturghie Trupul euharistic 
al Domnului este frânt şi împărțit în mai multe părţi, în vederea im- 
părtăşirii liurghisitorilor și a credinicoşilor, totuşi el rămâne neimpărțit 
şi nedespărţit ; Domnul Se află, adică, prezent în fiecare din părticelele 
în care a fost sfărâmat Sfântul Agneţ, fără ca această Pâine a vieţii, 
venită din cer, să se sfârșească vreodată prin împărtăşirile simultane şi 
succesive în sensul cronospațial. 

«Frângerea pâinii» este un ritual legat de însăşi săvârşirea Sfintei 
Euharistii, încă de la instituirea ei. Această expresie reprezenta chiar 
una dintre denumirile tehnice, prin care ena desemnată la început Jertfa 


929. Sf. Chiril al Ierusalimului, Calcheza V mistagogică, 19; ci. şi Simion, 
arhiepiscopul Tesalonicului, Despre Sfânta Biserică, trad. rom., cit, p. 266, col. 2. 

930. La Sf. Chiril al Ierusalimului, Caleheza V mistagogică, 19. În Constiluţiile 
Apostolice, VIII, 13: «Unul Siânt, unu! Domn lisus Hristos, întru slava lui Dum- 
nezeu-Tatăl, binecuvântat eşti în veci. Amin. Osana, Fiul lui Dumnezeu, bine- 
cuvântat Cel ce vine în numele Domnului. Dumnezeu este Domnul şi S-a arătat 
nouă, Osana în cele de susn. 

931. Iacob Goar, op. cit., p. 148, şi ediţiile Liturghierului de Veneţia, 1644 şi 
1687, adaugă aici: 6 Yioc zod Ilacpâc (Fiul Tatălui). 

932. Manuscrisele au înregistrat variante deosebite ale acestei formule, ca, de 
exemplu, în Ms. 719 Bibl. din Patmos (veacul al XIII-lea): «Se sfărâmă Trupul 
Domnului şi Dumnezeului nostru lisus Hristos, fără împărţire şi fără schimbare, 
pentru viața şi mântuirea lumii. Cel ce ridică păcatele lumii, totdeauna, acum și 
pururea...». La A. Dmitrievschi, Ruxohoţia..., p. 174. 

liturgică. De altfel, ruperea Sfântului Agneţ în părticele constituie o 
operaţie necesară mai întâi din punct de vedere practic, în vederea im- 
părtăşirii. Ea este atât de firească în ordinea actelor manuale, incât 
Constituţiile Apostolice (VIII, 13) nici nu socotesc necesar să o men- 
ționeze aparte, considerând-o, desigur, implicit între actele legate în 
prealabil de pregătirea împărtășirii. 

Când anume a îmbrăcat actul manual al frângerii formele cu ca- 
racter simbolic de mai târziu, este greu de spus. În tot cazul, originea 
lor este destul de veche, de vreme ce pe la mijlocul veacului al IV-lea 
Evhologiul lui Serapion de Thmuis cuprinde următoarea indicație pen- 
tru rugăciunea care urmează după Anafora: «După rugăciunea (Ana- 
forei), frângerea şi rugăciunea în timpul frângerii» 9%. Lămuriri asupra 
amănuntelor acţiunii frângerii încep a fi înscrise însă în documente abia 
de la veacul al IV-lea încoace, la început mai sumar, iar apoi mai pe larg. 
Felul în care se făcea se transmitea de obicei prin practica tradiţională, 
deci fără a fi descrisă în întregime. Astfel, Codicele Barberini 336 cu- 
prinde instrucţiunea că preotul «ia părticele din Sfântul Trup şi le pune 
în sfintele potire», fără să fi dat mai întâi vreo indicație asupra actului 
frângerii în sine, aşa precum la înălțarea Sfântului Agneţ a făcut numai 
menţiune despre ea, fără să-i descrie momentele componente. Se înţe- 
lege însă că a trebuit să aibă loc mai întâi frângerea, din moment ce se 
prescrie punerea în potire nu a Agneţelor întregi, ci numai a unor părţi 
din ele, aşa cum se ştia adică de liturghisitori, din practică. În veacu- 
rile al IX-lea şi al X-lea, manuscrisele 94 menţionează însă precis frân- 
gerea Sfântului Agneţ în patru părţi, practică cu care sunt de acord şi 
manuscrisele din veacurile următoare, cu excepţia unui codice din vea- 
cul al XIV-lea %%, care indică frângerea în trei bucăţi. O lămurire în 
plus o aduce din veacul al XI-lea şi al XII-lea versiunea latină a lui 
Leon 'Thuscus, care, reproducând «vechiul obicei al Bisericii din Con- 
stantinopol», prescrie aşezarea părticelelor în formă de cruce, așa cum 
este uzul şi astăzi, deşi instrucţiunile din Liturghier au rămas încă defi- 
ciente față de uz. 

Frângerea Sfântului Agneţ constituie un act ritual, prin care, sub 
raportul practic, liturghisitorul imită ceea ce Mântuitorul însuşi a făcut 
la Cina cea de Taină, în vederea impărtăşirii Sfinţilor Apostoli. Se sim- 
bolizează insă în acelaşi timp pătimirile şi moartea Sa pe Cruce, dân- 
du-ne, îndeosebi prin aşezarea părților din Sfântul Agneţ în formă de 
cruce, imaginea lui Hristos cel răstignit 9%, Această figură rezultată din 


933. Meză zhv ebyilv Î xhâorc xai Ev af hagi cuXI). 

934. Cod. Porphyrios, CI. Dom Pl. de Meester, Genăse, sources et developpe- 
menis du texte grec de la liturgie de S. Jean Chrysostome, Rome, 1908, p. 105. 

935. Cod. Basilii Falascae ; Cf. Ibidem şi rev. «Candela» 1893, art. cit., p. 70, n. 2. 

936. Simion, arhiepiscopul Tesalonicului, Explicare despre Slânta Biserică, irad. 
rom. cil., p. 266, col. 2; rev. «Candela», 1893, art. cit., p. 724 P. Lebedev, op. cil. 
p. 273. 

poziţia pe disc a celor patru părţi ale Sfintei Pâini închipuie, după unii, 
şi «cele patru margini ale lumii, care s-au mântuit prin moartea şi prin 
învierea lui Hristos» 937, 


c. Amestecarea sau unirea sfintelor elemente. Cele patru părţi 
ale Sfântului Agneţ fiind astfel aşezate pe disc, diaconul arată cu orarul 
Sfântul Potir, zicând : «Împlineşte (întregeşte), părinte (stăpâne), Sfântul 
Potir>, iar preotul luând părticica din Sfântul Agneţ, care este aşezată 
în partea de sus (IIS), face cu ea semnul crucii deasupra potirului zi- 
când : «împlinirea (întregirea) paharului credinței Sfântului Duh», după 
care o pune în potir, iar diaconul răspunde : «Amin». 

Prin această amestecare se subliniază unitatea și indivizibilitatea 
Trupului şi Sângelui lui Hristos, şi anume (precum deja s-a arătat) că 
în fiecare din părticelele elementelor Sfintei Jertfe euharistice El este 
prezent în întregime, cu Trupul şi cu Sângele, cu sufletul şi cu Dumne- 
zeirea Sa. Despărţite însă, Sfântul Trup adică pe disc, iar Sfântul Sânge 
în potir, aşa cum se găsesc înainte de unirea lor în potir, simbolizează, 
în această situaţie, suferințele şi moartea, deşi în realitate Domnul lisus 
Hristos este prezent în Sfintele Taine în starea Sa de proslăvire şi deci 
viu. De aceea, prin amestecarea sau unirea lor în potir, se închipuie 
învierea Domnului. Ritul amestecării sau unirii sfintelor elemente este 
inspirat deci de o preocupare dogmatică, pentru a se arăta pe de-o parte 
că «Hristos este unul, măcar că se vede a fi în pâine şi în potir» 9%, iar 
pe de alta, pentru a se simboliza învierea Sa 99. Această unire este con- 
siderată că se săvârşeşte, ca şi sfințirea darurilor, prin lucrarea Sfântu- 
lui Duh, ea fiind astfel «un mister al credinţei» %0. În formula de mai 
sus, cu care preotul însoţeşte punerea părticelei IIS în potir, se exprimă 
tocmai mărturisirea acestei credinţe. 

Trebuie să observăm totuşi că variantele în care se află redată 
această formulă în diferitele manuscrise şi ediții, atât în ceea ce pri- 
veşte redactarea textului, cât şi punctuaţia, fac oarecum obscur sensul 


937. Vezi Sf. Gherman 1 al Constantinopolului, op, cit., P. G., XCVIII, col. 448 C. 
și Ghenadie, fost episcop de Argeș, Liturgica sau explicația serviciului divin, Bucu- 
reşti, 1877, p. î17. 

938. Simion, arhiepiscopul Tesalonicului, Despre Sfânta Liturghie, în trad. 
cit., cap. 99. 

939. Cf. P. Lebedev, op. cil., p. 273. De aceea, în Liturghia Darurilor mai îna- 
inte siințite, părticica IIS se pune în potir făcându-se cu ea numai semnul crucii 
deasupra potirului, fără a se mai recita formula «implinirea paharului...», întrucât 
unirea sau amestecarea se găsește deja împlinită, de la Liturghia precedentă, când 
Sfântul Agneţ a fost îmbibat cu Sfântul Sânge şi deci s-a simbolizat astfel învierea 
Domnului. Pe de altă parte, ceea ce se află în potirul de la Liturghia Darurilor mai 
înainte siinţite nu este Sângele euharistic al Domnului, ci vin simplu, amestecat cu 
apă, așa cum au fost turnate la proscomidiar. Nefiina deci sfinţite, întrucât această 
Liturghie... nu are epicleză, conţinutul potirului ei nu poate servi ca împlinire sau 
întregire a Sfântului Trup, ci constituie acum un simplu mijloc de vehiculare a 
Sfintelor Taine, la împărtăşire. 

940. Dr. Vasile Mitrofanovici și Dr. T. Tarnavschi, op. cit., p. 531 şi rev. «Can- 
dela», 1893, art. cit., p. 72. 

ei. Astfel, în unele manuscrise lipsesc uneori ambele genitive ale sub- 
stantivelor «pahar» şi «credinţă», iar în altele când unul, când celălalt 
din ele, formula prezentându-se în următoarele redactări : «împlinirea 
(este lucrarea) Duhului» sau «Împlinirea Duhului Sfânt», «Împlinirea 
paharului (este lucrarea) Sfântului Duh» sau «Împlinirea credinţei 
Sfântului Duh», ori «Implinirea paharului credinţei Sfântului Duh», 
această din urmă formă aflându-se în uzul Liturghierului Bisericii Or- 
todoxe Române. Pe de altă parte, în unele ediţii găsim virgulă după 
fiecare din primele două genitive din propoziţia liturgică în cauză, în 
timp ce altele întrebuinţează acest semn de punctuație numai după 
primul genitiv sau nu fac deloc uz de virgulă în textul acestei îor- 
mule %!, Explicaţia nu poate fi aflată, credem, decât în faptul că 
amănuntele sau momentele componente ale ritualului unirii sfintelor 
elemente nefiind înregistrate în vechile manuscrise, săvârşirea acţiunii 
a rămas pe seama practicii tradiţionale, care a ajuns în cele din urmă 
la forme locale diferite %2. 

Ca şi în legătură cu celelalte acte manuale, vechile manuscrise s-au 
menţinut deci şi aici la laconismul lor caracteristic, în ceea ce priveşte 
instrucţiunile de tipic. Astfel, Codicele Barberini 336 consemnează, 
precum am văzut, numai lămurirea : «Preotul ia părți din Sfântul Trup 
şi le pune în Sfintele Potire şi zice : spre împlinirea Duhului Sfânt» %3. 
Transcria, desigur, un manuscris mai vechi, deoarece se referă la obi- 
ceiul când se împărtăşea toată asistenţa, fiind astfel nevoie să se scoată 
mai multe Agneţe şi să se întrebuinţeze mai multe potire %4. Care erau 
însă părţile anume, pe care le lua din Sfintele Agneţe, Codicele Bar- 
berini 336 nu precizează, considerând acest amănunt cunoscut din prac- 
tică. Este ca şi cum ar fi zis: «Preotul ia părţile respective din Sfântul 
Trup». 


941. Vezi locurile indicate în lucrarea noastră : Contribuţii la revizuirea Litur- 
ghierului român, Bucureşti,, 1931, p. 144, nr. 258, 259 şi 260. 

942. În Liturghia Sfântului lacob, formulele întrebuințate în ritualul actelor 
manuale sunt mai clare: «Preotul frânge pâinea şi ţine în mâna dreaptă jumătate 
din ea, iar în mâna stângă, cealaltă jumătate și moaie în potir și pe cea pe care a 
ține în mâna dreaptă, zicând: Unireea Preasfântului Trup şi a Cinstitului Sânge 
al Domnului şi Dumnezeului nostru lisus Hristos. 

Și face semnul crucii peste părticica din mâna stângă şi schimbă în mâini 
cele două părticele; face (apoi) semnul crucii (şi) peste cea de-a doua părticică. 
Unind apoi cele două părticele şi muind în potir marginea celorlalte părticele şi 
făcând semnul crucii peste celelalte pâini, zice de fiecare dată, când le moaie, 
cuvântul unirii și începe îndată să le sfărâme (împartă) şi înainte de toate pune 
în fiecare potir câte o singură părticică zicând: «S-a împlinit ("Hvorai) şi s-a 
stințit și s-a desăvârșit (mereheturai) (aceste Sfinte Daruri: în ed. de Alexandria, 
1931, p. 42), în numele Tatălui şi al Fiului şi al Sfântului Duh (a Căruia este slava 
și puterea în veci)»: ed. cit. de Alexandria, ibid. la Dom. B.-Ch. Mercier, op. cit., 
in R. Graffin, Patrologia orientalis, t. XXVI, fasc. 2, 1946, p. 228/114 şi 230/4116. 

943. La F. E. Brightman, op. cit., p. 341. 

944. Este de presupus că amestecarea Sfintelor n-a putut fi practicată atâta 
vreme cât credincioşii primeau la împărtășite mai întâi Sfântul Trup în mână şi 
apoi gustau din potir. Punerea Sfintei Pâini în potir n-a putut fi necesară — cel 
puţin în întregimea Slântului Agneţ — decât atunci când s-a introdus obiceiul 
de a se întrebuința lingurița pentru împărtășirea poporului. Vezi şi intra, p. 814. 

Un manuscris de pe la mijlocul veacului al XII-lea dă o indicație 
mai generală : «Pune părţile în potir, zice: Împlinirea Duhului Sfânt. 
Amin» 95, Caracterul de simplă enunţare al acestui gen de instrucțiuni 
tipiconale, întrebuințat şi mai înainte pentru înălțarea Sfintei Pâini, 
reiese şi din faptul că propoziţiile sunt înlănţuite independent, adică fără 
serviciul conjuncţiilor %6, Indicaţia din acest manuscris se referă deci 
nu la depunerea dintr-o dată a tuturor miridelor, în Sfântul Potir. Un 
manuscris din veacul următor prescrie chiar că se ia din Sfântul Trup 
o singură miridă şi se pune în Potir, dar, desigur, din aceleaşi conside- 
raţii, nu precizează care anume (vai hopfăve piav pepida Ex Tod ăţiov awpa- 
mos xai Băhhet sic ză ăŢiov moriptov vai MEŢer: IlMjpopa II ve5paos) 917. 

Dom Placide de Meester semnalează practica izolată consemnată 
într-un manuscris, de a se pune şi mirida Sfintei Fecioare o dată cu 
părticica IIS din Sfântul Agneţ %8. 


d. Căldura. După punerea părții respective din Sfântul Agneţ în 
Potir, diaconul dă îndată preotului, prin partea dreaptă, căldură, adică 
apa caldă %%, într-un vas mic, special pentru această întrebuințare, zi- 
când : «Binecuvintează, stăpâne, căldura», iar preotul zice, binecuvân- 
tând-o : «Binecuvântată este căldura sfinţilor Tăi, totdeauna, acum şi 
pururea şi în vecii vecilor». Diaconul răspunde : «amin» şi apoi o toarnă 
în Potir în chipul crucii, atât cât chibzuieşte că ajunge să încălzească 
Sfintele, zicând în acelaşi timp: «Căldura credinței plină de Duhul 
Sfânt». 

Manuscrisele şi edițiile Liturghierului reproduc această formulă sub 
diferite variante, şi anume : «Căldura Sfântului Duh» 9%, «Căldura cre- 


945. Ms. nr. 973, din anul 1153, al Bibl. Mânăstirii Sinai. La A. Dmitrievschi, 
op. cit., p. 85. 

946. Dom Placide de Meester intercalează conjuncţia xai între cele două pro- 
poziţii din oare se compune instrucţiunea înscrisă în manuscrisul de mai sus. În 
text ea nu este însă, verbul urmând îndată după substantivul ao0z3jptov. 

947. Ms. nr. 917, Bibl. din Patmos. La A. Dmitrievschi, op. cil., p. 174. 

948. Cod. Vatican gr. nr. 1283. Citat de Dom Placide de Meester, op. cit, 
p. 105, după Krasnoseltzev, Svedenia..., p. 135—136. 

949. În Comentariul liturgic al Sf. Gherman 1 al Constantinopolului, P. G., 
XVIII, col. 449 B: «Se aduce apă foarte caldă într-un vas mic şi amestecă din 
aceasta în cele puse înainte pe dumnezeiasca Masă, fie că sunt cupe, fie că sunt 
potire...». Cf. și Comentariul iuni Balsamon la can. 32 trulan (în Sintagma Ateniană). 

950. Ms. nr. 713 Bibl. din Patmos, veacul al Xlli-lea, la A. Dmitrievschi, 
op. cil,, p. 174; Dialaxa patriarhului Filotei, veacul a! XIV-lea, la Pan. N. Trembeta, 
op. cit., p. 13; Simion, arhiepiscopul Tesalonicului, Explicare despre Siânta Biserică, 
p. G., CLV, col. 741-—742, în trad. rom. cit., p. 267, col. 1; ldem, Răspunsul 58 la 
întrebările unui arhiereu. 

dinţei Sfântului Duh» %1, «Căldura plină de credinţă a Sfântului Duh» %2 
sau «Căldura credinţei, plină de Duhul Sfânt» 98, 

Ca şi în cazul formulei pentru unirea sau amestecarea Sfintelor 
Taine, sensul acestor variante ale textului, care însoțesc turnarea câl- 
durii, este acoperit de oarecare obscuritate. Exegeţii admit însă în ge- 
neral că apa caldă aminteşte şi simbolizează apa care a curs odată cu 
sângele din coasta Mântuitorului, împunsă cu lancea, corpul Său ne- 
fiind încă rece. Pe de altă parte, «apa caldă arată că, prin căldură, dă 
semnul vieţii» 9, aşa că turnându-se înainte de împărtăşire pentru 
încălzirea Sfintelor Taine ea «intregeşte imaginea desăvârşită a Tainei, 
celor care se împărtăşesc din Potir, ca şi cum s-ar atinge de însăşi 
coasta dătătoare de viață» %5, le dă, cu alte cuvinte, senzaţia că au 
primit însuşi Sângele Domnului. Căldura simbolizează deci puterea dă- 
tătoare de viață a Trupului şi Sângelui Domnului, care, chiar după des- 
părțirea de trup prin moartea de pe cruce, au rămas dătătoare şi făcă- 
toare de viaţă, deoarece «Dumnezeirea şi toate lucrurile Duhului nu s-au 
despărțit de Trupul Său după moarte» 9%. 

Formula rostită o dată cu turnarea căldurii («Căldura Sfântului 
Duh», «Căldura credinţei plină de Duhul Sfânt» ş.a.) reia încă o dată 
sensul formulei de la amestecarea Sfintelor Taine, şi anume că Sfântul 
Duh, prin lucrarea Căruia s-a săvârşit întruparea Domnului şi se reali- 
zează prezenţa Sa în Sfânta Euharistie în timpul epiclezei, se află de 
asemenea prezent şi este împărtăşit întregii Biserici, o dată cu darea 
Sfintelor Taine ale Trupului şi Sângelui Domnului. Pe de altă parte, 
formula «căldura credinţei...» %7 implică în chip hotărât, prin termenii 


951. Ms. nr. 425, Bibl. Metocului Sfântului Mormânt la Constantinopol, veacul 
al XVI-lea. La A. Dmitrievschi, op. cit., p. 825 şi ms. nr. 120, Bibl. Mânăstirii Esfig- 
menu, Atos, anul 1602. La A. Dmitrievschi, op. cit., p. 9%1. 

952. Ms. din an. 1306 de la Bibl. Mânăstirii Esfigmenu, Atos, la A. Dmitrievschi, 
op. clt., p. 268. 

953. Acwrovwpțixdv, ediția de Ierusalim, 1908; La divine liturgie de notre Pere 
S. Jean Chrysostome, text grec şi traducere iranceză, editată de Dom Placide de 
Meester, Roma şi Paris, 1925. 

954. Simion, arhiepiscopul Tesalonicului, Explicare despre Slânia Biserică, trad. 
cit., p. 266, col. 2. 

955. Si. Gherman | al Constantinopolului, op. cit., col. 448 B. Cf. și Simion, 
arhiepiscopul Tesalonicului, Explicare despre Slânta Biserică, p. 267, col. 1. 

956. Ibidem, p. 266, col. 2. «..Căldura se pune acum nu pentru vreo săvărşire..., 
ci pentru ca, gustând cald, din înfricoşătorul potir, să înțelegem cum că Hristos, 
chiar murind, Trupul Său cel făcător de viaţă a fost nedespărţit de Dumnezeire, 
ca şi dumnezeiescul suflet şi plin de lucrările Duhului...» (dem, Răspunsul 58 la 
intrebările unui arhiereu). 

957. În Liturghia Darurilor mai înainte sfinţite, pronunțarea acestei formule 
la turnarea căldurii nu mai are sens, şi de aceea nici nu mai are loc, pentru aceleaşi 
motive pentru care am văzut mai sus că nu se repetă nici formula respectivă pcn- 
tru implinirea, completarea sau întregirea potirului. Sfântul Agneț pregătit pentru 
Liturghia Darurilor mai înainte sfințite a fost imbibat sau împlinit cu Sângele 
euharistic la Liturghia precedentă, după ce a fost turnată căldura în potir, aşa 
încât rostirea formulei «Căldura credinței...» nu mai corespunde acum semnilicației 
simbolice de bază a actului în sine. Turnarea căldurii la Liturghia Darurilor mai 
înainte stinţite nu poate avea, credem, decât un scop practic, și anume pentru a 
îucălzi conținutul potirului şi a-l face agreabil la impărtăşire. 

diferitelor ei variante, şi o aluzie la credinţa şi dragostea fierbinte de 
care trebuie să fie însufleţiţi credincioşii prin harul Sfântului Duh, 
atunci când vin să primească Sfânta Împărtăşanie 98. 

Nicolae Cabasila consideră însă că turnarea căldurii şi formula ce 
însoţeşte acest act liturgic aminteşte şi simbolizează pogorârea Sfântului 
Duh peste Biserică. «Odinioară, acest lucru s-a petrecut după ce se să- 
vârşise de Hristos toată iconomia mântuirii, iar acum, după ce Jertfa 
a fost adusă şi Darurile s-au sfinţit, se sălășluieşte în cei care se îm- 
părtăşesc cu vrednicie dintr-însele,.. Venirea Sfântului Duh în Biserică 
n-a fost altceva decât efectul şi urmarea pătimirilor, învăţăturii şi fap- 
telor Mântuitorului. Se cuvenea deci ca, după cele dinainte, să se repre- 
zinte în Liturghie şi această venire. Ea este reprezentată prin turnarea 
apei calde în Sfintele Taine, când această apă, prin ea însăşi apă, dar 
totodață împărtășită şi de căldura focului, închipuieşte pe Sfântul Duh, 
Care e numit şi apă (loan 7, 38—39), dar care S-a arătat şi în chip 
de limbi de foc, atunci când S-a revărsat peste Sfinţii Apostoli. lar mo- 
mentul acesta din Liturghie pe cel de atunci îl simbolizează. Atunci, 
Sfântul Duh S-a pogorât după ce se împliniseră toate cele privitoare la 
Hristos, iar acum această apă caldă se toarnă peste Sfintele Daruri, 
după ce au fost sfinţite. Iar prin Sfintele Taine este semnificată şi Bise- 
rica, ea fiind Trupul lui Hristos, şi credincioşii ei, fiecare în parte, fiind 
membre ale acestui Trup» (1 Cor. 12, 27)9%9. O astfel de interpretare se 
găsește in concordanţă, de altfel, cu uzul consemnat în unele manu- 
scrise, de a se recita, pe lângă formula obișnuită în general în ritualul 
pentru turnarea căldurii, şi primul tropar din oda a patra a Canonului 
compus de Sfântul loan Damaschin pentru sărbătoarea Cincizecimii %0. 
Negreşit, introducerea acestui tropar aici a fost inspirată tocmai de 
intenţia de a se imprima ori de a sublinia în ritualul căldurii semnifi- 
caţia corespunzătoare. 

Documentele nu ne informează asupra timpului când a luat naştere 
obiceiul de a pune apă caldă după amestecarea Sfintelor Taine. În veacul 
al VI-lea însă, catolicosul armean Moise al II-lea (574—604) a găsit 
un pretext în această practică a Liturghiei bizantine pentru a formula 
un refuz pe ton ironic la invitaţia ce-i făcuse, în preajma anului 593, 
împăratul Mauriciu, de a veni la Constantinopol, în vederea conversa- 
ţiilor în legătură cu separarea armenilor de Biserica Ortodoxă, după 
Sinodul de la Calcedon. «Să mă ferească Dumnezeu, se apăra el, să trec 
fluviul Azat, ca să mănânc pâine coaptă în cuptor şi să beau căldură» %!. 


958. Cf. V. Vladislavev, Obăeasnenie bogoslujeniea sv. pravoslavi jerkovn, 
mpa Tveră, 1876, p. 399, la Dr. Vasile Mitrofanovici şi Dr. T. Tarnavschi, op. cit., 
p. 531. 

959. Nicolae Cabasila, op. cit., cap. XXXVII, P. G., CL, col. 452 A—B. 

960. «Baia cea dumnezeiască a naşterii celei de a doua, cu cuvântul ameste- 
când-o... pecetluind-o cu căldura Duhului». Manuscrisele citate din A. Dmitrievschi, 
în notele 37 și 38 de mai sus. Vezi de asemenca ms, nr. 986, veacul al XV-lea, 
Bibl. Mânăstirii Sinai, A. Dmitrievschi, op. cit., p. 613, precum şi manuscrisele din 
veacul al XVI-lea și al XVIII-lea menţionate de Pan. N. Trembela, op. cit., p. 137. 

961. Narratlio de rebus Armeniae, P. G., CXXXII, coli. 1248 B — 1249 A, la 
J. Hanssens, op cil,, t. II, pars prima, p. 156—157 şi 235, 

Căldura constituia deci în această vreme o notă caracteristică îndăti- 
mată a Liturghiei bizantine în comparaţie cu cea armeană. Un codice din 
veacul al XIII-lea %2 se referă pentru temeiurile acestei practici la 
Liturghia Sfântului Vasile cel Mare, precum şi la analogiile din figu- 
rile de stil ale troparului citat mai inainte din Canonul Sfântului Ioan 
Damaschin la Cincizecime. 

Cele mai vechi codice liturgice, între care şi Codicele Barberini 336, 
n-au înscris însă cu privire la căldură nici instrucţiuni asupra acţiunii şi 
nici cuvintele diaconului sau binecuvântarea preotului. Asupra observării 
riguroase a acestei practici stăruie totuşi, cam în aceeaşi epocă, patriar- 
hul constantinopolitan Nichifor Mărturisitorul, care prescrie în canonul 
13 că «nu se cuvine ca preotul să liturghisească fără apă caldă, decât 
numai de mare nevoie şi numai dacă nicidecum nu se află apă caldă», 


2. Împărtășirea 


a. Referințele vechilor manuscrise. b. Ritualul sau rânduiala împărtă- 
șirii clericilor. c. Împărlăşirea credincioșilor laici 


a. Referințele vechilor manuscrise. După amestecarea sfintelor 
elemente şi turnarea căldurii, urmează îndată împărtăşirea, mai întâi 
a liturghisitorilor şi apoi a credincioşilor. Vechile manuscrise liturgice 
prezintă însă o mare lacună în ceea ce priveşte consemnarea regulilor 
ce se observau în acest moment. Astfel, din ceremonialul împărtăşirii 
nu se găseşte înscrisă în Codicele Barberini 336 %5, ca, de altfel, şi în 
alte manuscrise din cele mai vechi, decât formula «cu frica lui Dum- 
nezeu», prin care credincioşii erau invitaţi să primească Sfântul Trup şi 
Sânge. Nu se face deci nici o menţiune despre împărtăşirea liturghisito- 
rilor. Urmând imediat şi în chip automat ca o consecinţă firească a 
lucrărilor manuale pregătitoare cu acest scop, actul împărtăşirii a fost 
considerat, desigur, de la sine înţeles, iar pe de altă parte, desfăşurân- 
du-se în altar, adică numai în cercul slujitorilor bisericeşti, fără vreo 
participare a credincioşilor la ceremonialul împărtăşirii clericilor, este 
de admis că descrierea lui n-a fost privită ca necesară. 

Tăcerea manuscriselor asupra ritualului împărtăşirii în genere se 
poate explica şi prin caracterul ei de acţiune care, după vechiul obicei, 
era lăsată în seama practicii, obiectul evhologhiilor făcându-l îndeosebi 
şi cu precădere textul rugăciunilor. Faptul se verifică în acest sens şi 
în cazul altor acţiuni liturgice, ca : citirea Evangheliei şi a Apostolului, 
Intrarea cea mare, binecuvântarea căldurii etc., peste care Codicele Bar- 
berini 336, ca şi alte manuscrise ceva mai târziu — ca, de exemplu, un 
sul sau un kontachion de la începutul veacului al XV-lea, cu Litur- 


962. Cod. Patmos nr. 713, la A. Dmitrievschi, op. cit., p. 174. 
963. Textul publicat de F. E. Brightman, op. cit., p. 31. 

ghia Sfântului Vasile cel Mare'%, reproducând desigur pe altul mult 
mai vechi — trec fără lămuriri cu privire la felul cum se face împăr- 
tăşirea. Tăcerea manuscriselor nu constituie însă un motiv serios pentru 
a exclude existența unei ceremonii a împărtăşirii, în epoca patristică. 

Lămuriri pozitive în această privință ne aduc abia documentele 
din primele veacuri ale celui de-al doilea mileniu creştin. Astfel, despre 
înfăţişarea generală a ceremonialului împărtăşirii liturghisitorilor, în 
veacurile al XI-lea şi al XII-lea, ne informează un manuscris a cărui 
vechime datează de prin jurul anului 1200 %5. Astfel, făcând o mică 
rugăciune de iertare şi curățire de păcate, îndată după plinirea Poti- 
rului, preotul se împărtăşeşte cu Trupul Domnului, dacă este singur. 
Când însă sunt mai mulţi preoţi și diaconi, protosul împarte Sfântul 
Trup celorlalți, zicând : «Cinstitul şi Sfântul Trup al Domnului nostru 
lisus Hristos ţi se dă spre iertarea păcatelor şi viaţa veşnică». Când îl 
primesc, fiecare dintr-inşii îi sărută mâna şi obrazul; protosul primeş- 
te, de asemenea, el însuşi, pâinea euharistică de la unul din preoţii 
coliturghisitori. Ținând cu ambele mâini părticelele respective şi în- 
semnându-se cu ele în semnul crucii, zic: «Cred şi mărturisesc că Tu 
eşti Hristos, Fiul lui Dumnezeu cel viu...», după care, plecându-şi im- 
preună capetele, în fața Sfintei Mese, zic încetişor : «Cinei Tale celei de 
taină...», «Împărate ceresc, mângâietorule...», «O, Paştile cele mari şi 
preasfințite, Hristoase...». Se insemnează apoi din nou în semnul crucii 
cu Sfânta Pâine zicând iarăşi: «Cred, Doamne, şi mărturisesc...», după 
care, plecându-și capetele, spun: «Cinstitul şi Sfântul şi neprihănitul 
Trup al Domnului nostru lisus Hristos mi se dă mie spre iertarea pă- 
catelor şi viaţa veşnică» şi consumă pâinea euharistică. Un ipodiacon 
sau altcineva prezintă căldura, pe care protosul o binecuvintează cu 
formula : «Binecuvântat este Dumnezeul nostru, totdeauna, acum şi 
pururea şi în vecii vecilor» şi o toarnă apoi în sfintele potire sau cupe, 
dacă sunt. Şi astfel se împărtăşesc şi cu Sfântul Sânge, dându-și unul 
altuia, precum s-a procedat la împărtăşirea cu Sfântul Trup, zicând: 
«Cinstitul şi Sfântul şi neprihănitul Sânge al Domnului nostru lisus 
Hristos (şi celelalte)». Diaconul, care s-a impărtăşit cel din urmă, de- 
șartă părticelele de pe Sfântul Disc în Potir, îl acoperă şi invită apoi pe 
credincioşi zicând : «Cu frica lui Dumnezeu, apropiaţi-vă». După răs- 
punsul acestora şi după binecuvântarea lor de către preot, Sfintele 
Taine sunt duse de diacon la locul unde au să se împărtășească credin- 
cioşii, sau la proscomidiar %6. 

Precum se vede, aceste indicaţii sunt încă destul de sumare, de- 
oarece ele nu precizează anume care părţi din Pâinea euharistică sunt 
destinate împărtăşirii liturghisitorilor şi care sunt rezervate credincio- 
şilor. Pe de altă parte, împărtăşirea diaconilor şi cea a credincioşilor 


964. Ms. aflat în biblioteca Universităţii din laşi şi publicat de Pr. Dr. loan 
Zugrav, op. cil. 

965. Codicele E. M. 6 din Bibl. Curţii Ducale din Baden, publicat de Richard 
Engdahl, op. cit. 

966. A se vedea textul la Rich. Engdahl!, op. cil., p. 31—3%3. 

sunt numai menţionate, fără să se fi înscris instrucțiunile ce tre- 
buiau observate în actele respective. Tipicul împărtășirii este ceva mai 
complet în Diataxa patriarhului Filotei (veacul al XIV-lea) %7, pe baza 
căreia sunt redactate într-o formă dezvoltată regulile respective din 
Liturghierul contemporan. De observat este că, precum se poate con- 
stata din alte manuscrise %85, diaconul primea Sfântul Trup spre împăr- 
tășire numai după ce preotul gustase şi din Sfântul Potir. Manuscri- 
sele de după veacul al XII-lea incoace nu mai prescriu împărtășirea 
preoţilor cu Pâinea euharistică înaintea diaconilor, ci, aşa cum este 
practica astăzi, adică pentru ambele categorii în acelaşi timp, 


b. Ritualul sau rânduiala impărtășşirii clericilor. 


a) Ordinea la împărtășire. Ediţiile contemporane ale Liturghierului 
cuprind instrucţiuni amănunțite cu privire la desfăşurarea actului îm- 
părtăşirii, atât a clericilor cât şi a laicilor. Potrivit regulii stabilite 
incă de la începutul Bisericii, clericii se împărtăşesc înaintea credincioşi- 
lor, precum se constată din ordinea înscrisă în Constituţiile Apostolice, 
cartea VIII, cap. 13: «...Să se împăntăşească episcopul, apoi preoţii şi 
diaconii şi ipodiaconii şi anagnoştii şi psalţii şi asceţii, iar dintre femei, 
diaconițele şi fecioarele şi văduvele, apoi copiii şi la urmă poporul 
întreg, după rânduială şi cu evlavie, fără zgomot». 

Clerul superior, adică cel din gradele cu hirotonie (episcopii, preoții 
şi diaconii), se împărtășeşte în altar, la Sfânta Masă, spre deosebire de 
clerul inferior sau prin hirotesie (ipodiaconii, anagnoştii ete), care pri- 
meşte Sfintele Taine, ca şi credincioşii, în faţa sfintelor uși. Această 
distincţie se întemeiază pe faptul că numai clericii din primele trei 
trepte ale hirotoniei sunt sfinţiţi înăuntrul altarului, pe când ceilalţi 
primesc hirotesia afară din altar %%. 

Împărtăşirea liturghisitorilor are loc îndată după turnarea căldurii. 
Deja din timpul actelor manuale pentru pregătirea împărtășirii, şi anume 
îndată după imnul «Unul Sfânt...», cât şi în timpul actului însuşi al îm- 
părtăşirii clerului hirotonit, atenţia credincioşilor este întreținută prin 
cântarea pe larg a chinonicului (vovowyd ) Y%, adică a imnului care, 
așa precum arată însăşi denumirea sa, se găseşte în legătură cu împăr- 
tăşirea 1 xotwwwvia). Uneori, şi îndeosebi când Liturghia este oficiată în 
sobor, în acest moment se rostește predica de către unul dintre colitur- 
ghisitori, care se împărtăşeşte fie în timpul primei părți a chinonicului, 


967. Publicată de Pan. N. Trembela, op. cil., p. l—16, col. 2. 


968. Ca, de exemplu, Codicele nr. 662 din Bibl. naţională Atena (veacurile 
al XIl-lea — al XIli-lea), la Pan. N. Trembela, op. cil., p. 13, col. i 

969. Cf. Simion, arhiepiscopul Tesalonicului, Despre Slânta Liturghie, cap. 99. 

970. Cu termenul derivat din limba slavonă: priceasnă, de la priceastinia 
(stihă) — stihul împărtășirii. În zilele de duminică, textul chinonicului este luat din 
Ps. 148, 1: «Lăudaţi pe Domnul, Cel din ceruri», La sărbătorile mari de peste an 
însă, stihul chinonicului variază, fiind ales în concordanţă cu caracterul sau eve- 
nimentul sărbătorit, iar la Liturghia Darurilor mai înainte sfințite se cântă chinonicul 
«Gustaţi şi vedeţi că bun este Domnul». 

împreună cu ceilalți clerici, fie după rostirea predicii, în timp ce se 
intonează chinonicul. În bisericile din oraşe, în locul chinonicului se 
cântă de obicei concertul religios. 


Pentru împărtăşirea clericilor hirotoniți este destinată partea cu 
inițialele HS, din Sfântul Agneţ, care formează braţul de jos sau din- 
spre apus al chipului crucii, în care au fost aşezate cele patru fragmente 
din Sfânta Pâine euharistică. Îndată după turnarea căldurii, preotul îm- 
parte în două, cu copia, pe sfântul disc, părticica menţionată și apoi 
face împreună cu diaconul trei închinăciuni adânci în fața Sfintei Mese, 
zicând amândoi : «Dumnezeule, milostiv fii mie păcătosului şi mă mi- 
luieşte». După ce își cer iertare unul alțuia %!, diaconul care, după tur- 
narea căldurii, a rămas în dreapta preotului, este invitat de preot: «Dia- 
cone, apropie-te». Trecând prin partea de răsărit a Sfintei Mese şi ve- 
nind la stânga preotului, cu palmele întinse cruciş, dreapta peste stânga, 
diaconul se adresează : «Dă-mi mie, stăpâne (părinte), Cinstitul şi Prea- 
sfântul Trup al Domnului şi Dumnezeului şi Mântuitorului nostru lisus 
Hristos» 972. Preotul, având buretele în palma stângă, ia cu degetele de 
la mâna dreaptă una din cele două jumătăţi din părticica HS şi, ţinând-o 
deasupra buretelui, o dă diaconului zicând 9% : «Cinstitul şi Preasfântul 
Trup al Domnului şi Dumnezeului şi Mântuitorului nostru Iisus Hristos 
se dă ţie, diaconului (N), spre iertarea păcatelor tale şi spre viaţa de 
veci». Primind părticica din Sfântul Trup în palma dreaptă, diaconul 
răspunde «amin», sărută mâna preotului şi se retrage în partea de răsă- 
rit a Sfintei Mese şi, plecându-și capul, aşteaptă să ia şi preotul cealaltă 
jumătate din părticica HS. Deschizându-şi palma dreaptă şi aşezând bu- 
retele pe sub degetul mijlociu şi peste arătătorul şi inelarul, vecine cu 
cel dintâi, preotul ia cu degetele de la mâna stângă cealaltă jumătate 
din părticica HS şi o pune în palma dreaptă rostind : «Cinstitul şi Prea- 
sfântul Trup al Domnului şi Dumnezeului şi Mântuitorului nostru Iisus 
Hristos se dă mie, preotului (N), spre iertarea păcatelor mele şi spre 
viaţa de veci», formulă prefațată în Liturghierele de limbă greacă de 
aceeaşi introducere ca şi cererea diaconului : «lată, mă apropii de Hris- 


971. În Liturghierele greceşti şi mai ales în ce! slavo-bulgar (Sofia, 1928), 
dialogul respectiv se desfășoară în forma următoare: (Preotul) «lartă-mă, frate şi 
împreună-slujitorule şi roagă-te pentru mine păcătosul»; diaconul, înclinându-se: 
«Dumnezeu să te ierte şi să te miluiască; iartă-mă și tu, părinte, şi roagă-te pentru 
mine păcătosul». Preotul: «Dumnezeu să te ierte și să te miluiască». 

972. în ediţiile grecești şi cele slave această formulă este precedată de pro- 
poziţia : «lată, mă apropii de Hristos, Împăratul cel nemuritor şi Dumnezeul nostru». 

973. Numai după ediţiile Liturghierului român şi de Moscova (ca de exemplu, 
coa din anul 1854), dă preotul Siântul Trup mai întâi diaconului. Toate Liturghierele 
greceşti, ca şi cel de Sofia, 1928, prevăd întâi împărtăşirea preotului cu Sfântul Trup, 
iar pe urmă împărtășirea diaconului. Ediţiile româneşti de Râmnic, 1747 şi 1759, 
subliniază oprirea diaconului de a se împărtăși înaintea preotului. De fapt, deşi în 
practica românească diaconul primește el cel dintâi, de la preot, Sfântul Trup, totuşi 
nu se împărtășește cu el decât în același timp cu preotul. Rânduiala din Liturghierul 
Bisericii Ortodoxe Române apare inspirată de consideraţiuni de ordin practic, asi- 
gurând adică tocmai această concomitenţă, întemeiată pe ideea firească a partici- 
pării slujitorilor bisericeşti impreună la Cina Domnului. 

tos, Împăratul cel nemuritor şi Dumnezeul nostru». Îşi şterge apoi cu 
buretele, deasupra Sfântului Disc, degetele cu care a luat părticica şi 
aşezând palma stângă sub cea dreaptă se înclină în faţa Sfintei Mese, 
spunând în taină rugăciunile împărtăşirii, acelaşi lucru făcându-l toto- 
dată şi diaconul. 


b) Rugăciunile dinaintea actului împărtășirii. — Cea dintâi din 
aceste rugăciuni este o mărturisire de credinţă şi recunoaştere din par- 
tea slujitorilor a nevredniciei lor, exprimate amândouă prin cuvintele 
Sfinţilor Apostoli Petru şi Pavel: «Cred, Doamne, şi mărturisesc că 
Tu ești cu adevărat Hristos, Fiul lui Dumnezeu Celui viu (Matei 16, 
16 ; loan 6, 69), Care ai venit în lume să mântuiești pe cei păcătoşi, 
dintre care cel dintâi sunt eu (1 Tim. 1, 15). Încă cred că acesta este in- 
suşi Preacurat Trupul Tău... Deci mă rog Tie: miluieşte-mă şi-mi iartă 
greşelile mele cele de voie şi fără de voie, cele cu cuvântul sau cu 
lucrul, cele cu ştiinţă sau cu neştiință, şi mă învredniceşte să mă 
împărtăşesc fără de osândă cu preacuratele Tale Taine, spre iertarea 
păcatelor şi viaţa de veci. Amin». Cea de-a doua este Imnul heruvic de 
la Liturghia din Joia cea mare («Al Cinei Tale celei de taină părtaş pri- 
meşte-mă astăzi, Fiul lui Dumnezeu...»), iar cea de-a treia («Nu spre ju- 
decată sau spre osândă să-mi fie mie împărtăşirea Sfintelor Tale Taine, 
Doamne, ci spre tămăduirea sufletului şi a trupului») apare ca o va- 
riantă a ultimei rugăciuni din Canonul Sfintei Împărtășiri. 

În actul împărtășirii se reflectă încă unul din aspectele chenozei 
Mântuitorului, Care, «din marea Lui iubire, cu care ne-a iubit» (Ef. 
2, 4), ne dă Trupul şi Sângele Său cel proslăvit, spre mâncare şi bău- 
tură, sub forma pâinii şi a vinului, nouă, oamenilor muritori; El, Cel 
ce petrece în cele de sus, vine la noi cei de jos; EI, Cel atotputernic şi 
perfecțiunea absolută, ne face părtaşi Lui pe noi fiinţe slabe şi pătate 
de păcate, pentru ca astfel să ne sfinţească şi să ne readucă în locaşu- 
rile din casa Tatălui Său şi al nostru (loan 14, 2), pe care am părăsit-o 
prin neascultare. Dumnezeu şi omul, la care El se pogoară prin Fiul 
Său — iată ce ne pune înaintea ochilor duhovniceşti Sfânta Euharistie ! 
În faţa prezenţei reale a Dumnezeirii şi a nesfârşitei Sale bunătăţi care, 
prin Pâinea ce S-a pogorât din cer, ne face cel mai mare dar, este firesc 
ca liturghisitorul să se simtă covârşit de sentimentul nimicniciei şi 
al nevredniciei sale omeneşti. Prin troparele Canonului din Rânduiala 
Sfintei Împărtăşiri, pe care l-a citit deja după slujba de seară, el a 
recunoscut că «întinat fiind cu lucruri netrebnice, eu, ticălosul, nu sunt 
vrednic să mă împărtăşesc cu Preacuratul Tău Trup şi cu Dumnezeiescul 
Tău Sânge...» (cântarea 1) şi că «având suflet întinat şi buze necurate, 
nu cutez să mă apropii de Tine, Hristoase, şi să primesc Trupul Tău...» 
(cântarea V), aşa încât a fost nevoie să mărturisească împreună cu suta- 
şul din Evanghelie: «nu sunt vrednic, Stăpâne Doamne, să intri sub 
acoperământul sufletului meu» (Matei 7, 8; Luca 7, 6)94. 


974. Rugăciunea a IX-a a Sfântului loan Gură de Aur, în Rânduiala Slintei 
'mpărtăşiri. 

Acest sentiment adânc de smerenie şi de recunoaştere a nevredni- 
ciei noastre pulsează în nenumărate nuanţe, îndeosebi în rugăciunile 
care alcătuiesc a doua parte din rânduiala sfintei împărtăşiri, ce trebuie 
citite dimineața sau după slujba ceasurilor, precum prescrie regula 
bisericească. Pentru sensibilitatea unui suflet cu adevărat religios şi 
dornic în chip sincer de unire cu Domnul, troparele, psalmii şi rugă- 
ciunile din rânduiala împărtăşirii, înscrisă la locul cuvenit din Liturghier, 
oferă o gamă completă de tonuri, care pot provoca şi angaja vibraţiile 
unei pocăinţe vii, profunde, răscolitoare, cu zdrobire de inimă, înnoi- 
toare şi aducătoare de curăţie lăuntrică, atât de indispensabilă pentru 
primirea cu vrednicie a Sfintei Taine. 

După ce, puţin mai înainte de momentul împărtăşirii, liturghisi- 
torul şi-a exercitat privilegiul de a chema pe lisus Hristos să-l învred- 
nicească a primi din mâna Lui cea puternică Preacuratul Său Trup, 
pentru sine şi pentru a-l distribui apoi credincioşilor, se simte dator 
să recunoască acum că-i lipseşte vrednicia pentru un har atât de sfânt, 
mărturisind însuşi că el se numără, mai mult decât oricare altul, 
printre păcătoşi. El trebuie să se roage deci ca să i se ierte greşelile 
de tot felul, pentru ca împărtăşirea cu Sfintele Taine să nu-i fie spre 
adăugirea păcatelor şi deci spre judecată și osândă, ci spre mântuirea 
sufletului şi a trupului şi spre viaţa de veci. Luând exemplu de pocăință 
de la tâlharul de pe cruce, care, prin pocăinţa sinceră din ultimul ceas, 
a câştigat de la Domnul raiul, liturghisitorul strigă cu el: «Pomeneş- 
te-mă, Doamne, întru împărăţia Ta» (Luca 23, 42). Dăruieşte-mi, adică, 
şi mie harul de a fi primit părtaş vrednic al Cinei Tale celei de taină 
de acum, de care mă apropii cu pocăința sinceră a acelui făcător de 
rele, iar nu cu fățărnicia lui Iuda. 

Conştiinţa vie şi pătrunzătoare a păcatului şi a nevredniciei tre- 
zeşte în chip firesc accente de pocăință şi deci de purificare. Vrednicia 
pentru împărtăşirea cu Sfintele Taine ale Trupului şi Sângelui Domnu- 
lui este însă în fumcţie, în ultima instanţă, de sinceritatea şi adâncimea 
pocăinţei şi a umilinţei din acest moment. «Profunzimea umilinţei sau a 
smereniei (fados razetyboeus ), aceasta este perfecțiunea», zicea Isaac 
Sirul. Ea este una din chipurile de participare la crucea lui Hristos sau 
răstignirea împreună cu El cea curăţitoare de păcat şi bogată în iertare 
şi împăcare. «Ştiu», zicea Sfântul loan Gură de Aur, «că nimeni dintre 
noi nu este scutit de greşeli, nimeni nu se poate lăuda că ar avea o 
inimă curată. Îngrozitor este însă nu atât a nu avea inima curată cât 
că, neavând-o astfel, nu alergăm la Cel ce poate să o curăţească... Cine 
a fost odinioară mai păcătos decât vameșul ? Totuşi, el n-a avut decât 
să zică: «Doamne, fii milostiv faţă de mine, care sunt un păcătos» 
(Luca 18, 13) şi s-a pogorât din Templu mai îndreptat decât fariseul. 
Ce putere a fost în aceste cuvinte ? În cuvinte, nici una; toată puterea 
se afla în căldura cu care au fost spuse sau, mai degrabă, nu numai în 
această căldură, ci, înainte de orice, în bunătatea lui Dumnezeu» 95, 


975. Sf. Ioan Gucă de Aur, Omilia VI la Osea, 3. 

Tocmai in acest scop au fost rânduite aceste rugăciuni în ritualul 
pregătitor al împărtăşirii liturghisitorilor, ca o ocazie in extremis de 
a se nevoi pentru câştigarea purificării lor lăuntrice. Este probabil că, 
la origine, aceste rugăciuni au fost piese de pietate personală şi deci 
particulară, ajungând cu vremea ca întrebuinţarea lor să fie impusă de 
uz ca regulă bisericească oficială. Deşi, în principiu, Liturghierele Bise- 
ricilor Ortodoxe Autocefale se găsesc de acord asupra acestei rânduieli, 
totuşi, de fapt, ele variază în ceea ce priveşte rugăciunile anume şi 
numărul lor. Astfel, Liturghierele de limbă greacă, de exemplu, inter- 
calează după prima rugăciune («Cred, Doamne, şi mărturisesc...»), sti- 
hurile lui Metafrast din rânduiala împărtăşirii, iar după cea de-a doua 
(«Al Cinei Tale celei de taină..») adaugă stihurile, troparele şi rugă- 
ciunile de la finele rânduielii menţionate, recomandând rostirea încă 
o dată, la sfârşit, a imnului «Al Cinei Tale celei de taină...». 


c) Actul în sine al împărtăşirii clericilor. — Într-o formă sau alta, 
liturghisitorii se socotesc pregătiţi acum pentru a îndrăzni să se impăr- 
tăşească cu Sfântul Trup. Deci atâţ preotul cât şi diaconul se impărtă- 
şesc în acelaşi timp, fiecare cu părticica pe care o are, ştergându-şi 
după aceea palma cu buretele, deasupra Sfântului Antimis. Preotul, 
luând apoi un acoperământ sau pânzătură (de preferinţă cu întrebuin- 
are numai în acest scop), îşi acoperă cu unul din colţuri barba %6, iar 
pe cel opus prinzându-l cu mâna dreaptă, ia cu el Sfântul Potir zi- 
când 977: «Mă împărtăşesc eu, robul lui Dumnezeu, preotul (N), cu 
Cinstitul şi Preasfântul Sânge al Domnului şi Dumnezeului și Mântui- 
torului nostru lisus Hristos, spre iertarea păcatelor mele şi spre viaţa 
de veci. Amin», gustând apoi de trei ori dintr-insul. Unele manu- 
scrise 98 şi, după ele, unele ediţii ale Liturghierului 99 recomandă să 
se spună ; «În numele Tatălui, aminy, la prima gustare, «şi al Fiului, 
amin», la a doua gustare, «şi al Sfântului Duh, amin», la a treia. Îşi 
şterge apoi cu acoperământul, pe care îl are în mâini, buzele şi Potirul 
in partea pe unde a sorbit din el şi, sărutându-l, zice: «lată s-a atins 
de buzele mele şi va şterge fărădelegile mele şi de păcatele mele mă 
va curăți» (Isaia 6, 7). 

Luând îndată după aceasta Sfântul Potir cu acoperământul, invită 
pe diacon : «Diacone, apropie-te» ; venind prin dreapta preotului, dia- 


976. Aceasta este o măsură privind eventualitatea scurgerii vreunei picături 
din Sfântul Potir. Pentru acest motiv, pânzătura sau acoperământul ce se între- 
buințează în acest moment se aşază peste barbă, cu fața în sus, pentru ca, în cazul 
când a picat ceva peste el din Sfântul Potir, fața picată să vină înăuntru, la 
întocmirea acoperământului. 

977. Liturghierele de limbă greacă recomandă să se spună mai întâi: aMă 
apropii iarăși (cu nevrednicie — lerusalim) de Hristos, Împăratul cel nemuritor şi 
Dumnezeul nostru». 

978. Ms. nr. 719 Bibl. din Patmos (veacul al XIII-lea), la A. Dmitrievschi, 
op. cil., p. 175, şi la Pan. N. Trembela, op. cil., p. 143. 


979. Ca, de exemplu, cel de Ierusalim, 1908; Atena, 1910, 1924 şi 1948 (lerote- 
lestikon); Veneţia, 1644; Sofia, 1928 şi Iacob Goar, op. cit, p. 150 

conul răspunde : «Mă apropii iarăşi de nemuritorul Împărat» 9. Apu- 
când apoi cu mâna stângă colțul liber al acoperământului, cu care preo- 
tul ţine Sfântul Potir şi aşezându-şi-l peste barbă, susține cu dreapta 
marginea postamentului Sfântului Potir, spre a înlesni preotului lucra- 
rea, iar preotul, dându-i să guste de trei ori, zice: «Se împărtăşeşte 9%1 
robul lui Dumnezeu, diaconul (N), cu Cinstitul și Preasfântul Sânge etc...». 
După împărtăşire, diaconul sărută de asemenea marginea Sfântului 
Potir 92, iar preotul zice: «lată s-a atins de buzele tale şi va şterge 
fărădelegile tale şi de păcatele tale te va curăţi» 93, 


Când Liturghia a fost oficiată în sobor de preoţi şi diaconi, protosul 
desparte cu copia părticica HS în atâtea miride câţi coliturghisitori sunt, 
aşezându-le în rând pe marginea Sfântului Disc. La vremea împărtășirii, 
vin mai întâi preoţii de pe latura de miazăzi a Sfintei Mese, ocolind 
prin partea de răsărit şi aşezându-se în rând cu cei de pe latura de miază- 
noapte, în ordinea protiei canonice, adică a rangului lor. Protosul se 
retrage puţin mai înapoi, în faţa Sfintei Mese, iar ceilalţi preoţi îşi iau 
fiecare câte una din miridele în care a fost împărţită părticica HS, şi 
anume în ordinea arătată şi cu îndeplinirea regulilor stabilite şi men- 
ţionate mai înainte pentru împărtăşirea preotului cu Sfântul Trup, retră- 
gându-se apoi prin faţa celorlalţi, pe după partea de răsărit a Sfintei 
Mese şi așezându-se unul după altul pe latura de miazăzi a acesteia. 
După ce au luat toţi părticelele din Sfânta Pâine, protosul se găseşte în 
situația obişnuită a slujbei preotului cu diacon şi, ca atare, urmează mai 
departe regula prevăzută pentru acest caz, cu privire la darea şi luarea 
Sfântului Trup. După rugăciunile de pregătire şi după împărtăşirea tu- 
turor cu Sfânta Pâine euharistică, se împărtăşeşte din Sfântul Potir mai 
întâi protosul, după el urmând prin partea dreaptă (miazăzi) ceilalţi 


980. După ediţiile Liturghierului de limbă greacă, diaconul este obligat apoi, 
repetând formula întrebuințată pentru cererea Sfântului Trup: «Dă-mi, stăpâne 
(părinte), cinstitul și Preasfântul Sânge...» 

981. Pentru expresia «se împărtăşeşte», din formula pentru darea şi primirea 
Siântului Trup şi Sânge, se întrebuințează când verbul heraautave. (ca în manu- 
scrisele : nr. 1020 Sinai, veacul al XII-lea — al XIII-lea; nr. 709 Patmos, anul 1260; 
nr. 986 Sinai, veacul al XV-lea; nr. 8/182 Metocul Siântului Mormânt la Constan- 
tinopol, veacul al XVI-lea (la A. Dmitrievschi, op. cit., p. 145, 158, 618 şi 475), 
când peratibora (Constituţia lui Filolei, la Pan. N. Trembela, op. cit., p. 13), sau 
chiar amândouă în unul şi acelaşi manuscris (ms. 425, Metocul Siântului Mormânt 
la Constantinopol, veacul al XVl-lea, la A. Dmitrievschi, op. cit., p. 825). 

982. Gherasim Safiirin (Tipic asupra serviciilor divine, Bucureşti, 1905, p. 59) 
este de părere că, atât după împărtășirea preotului cât şi a diaconului, Sfântul Potir 
trebuie pus pe antimis, «fără a-l săruta, pentru că sărutarea este împărtăşitea de 
binecuvântare, iar cel care s-a făcut una cu Hristos prin împărtășire, de ce bine- 
cuvântare să se mai împărtășească ?», 

983. Instrucţiunile din Constituţia lui Filolei obligau pe diacon să-și ceară 
iertare de la preot, de fiecare dată, înainte de primirea părticelei din Siântul Trup 
și mai înainte de a gusta din Sfântul Potir, prescriindu-se în același timp diaconu- 
lui ca, după ce s-au împărtășit amândoi din Sfântul Potir, să sărute pe preot pe 
obraz, urmând ca acesta să se adreseze apoi diaconului cu formula de la sărutarea 
păcii : «Hristos în mijlocul nostru», la care diaconul răspunde: «Este şi va fi». 


LITURGHIA 323 


preoţi, în ordinea descrescândă a rangului lor, cel din urmă dintre ei 
având să împărtăşească pe diaconi, dacă sunt. 


Pentru bunul exemplu de pietate și de viaţă spirituală, clericii au 
datoria să fie pregătiți a se împărtăşi nu numai când liturghisesc, ci 
chiar şi atunci când numai asistă la Liturghie. Canonul 8 apostolic pre- 
vede pedeapsa afurisirii pentru clericul care nu s-a împărtăşit fără o 
cauză binecuvântată, atunci când s-a adus Sfânta Jertfă liturgică, de- 
oarece «s-a făcut astfel vinovat de demoralizarea poporului». La această 
a doua categorie de clerici (episcopi, preoţi şi diaconi) se referă, 
desigur, Simion, arhiepiscopul Tesalonicului, atunci când menţionează 
că, după împărtăşirea episcopilor şi a preoţilor «împreună-slujitori..., şi 
alți preoţi se cuminecă iarăşi după a doua rânduială». Ei trebuie 
să se apropie deci de Sfintele Taine, atât la vremea împărtăşirii cu 
Sfânta Pâine cât şi în ceea ce priveşte Sfântul Potir, după preoţii litur- 
ghisitori, având epitrahilul şi conformându-se ritualului stabilit. In 
aceeaşi situaţie trebuie socotiți şi clericii care au pierdut, temporar 
(prin suspendare) sau pentru totdeauna, dreptul de a săvârşi serviciile 
sfinte (iepovpeiv) prin depunerea din treaptă, fără să fi pierdut însă 
calitatea sau cinstea gradului ierarhic respectiv, ceea ce le dă «dreptul 
de a şedea între preoţi şi dreptul de a se cumineca în altar» %5, negreşit 
după cele două categorii de clerici menţionate mai înainte. 


d) După împărtășire, preotul citeşte rugăciunea de mulțumire: 
«Mulţumim, Tie, Stăpâne», lubitorule de oameni, făcătorule de bine al 
sufletelor noastre, că şi în ziua de acum ne-ai învrednicit pe noi de ce- 
reștile şi nemuritoarele Tale Taine. Îndreptează calea noastră, întă- 
reşte-ne pe noi toţi, întru frica Ta; păzeşte viaţa noastră, întăreşte 
paşii noştri...», ca în formularul Sfântului Ioan Gură de Aur. Textul 
acestei rugăciuni prezintă variante neînsemnate în celelalte două Litur- 
ghii, tema euhologică a rugăciunii fiind însă aceeaşi în toate. În ediţiile 
Liturghierelor contemporane, locul acestei rugăciuni se află fixat după 
operaţia răsturnării conţinutului Sfântului Disc în Potir, adică imediat 
înainte de împărtăşirea credincioșilor, iar în Codicele Barberini 336 95, 
abia în timpul ecteniei finale de mulţumire obştească după împărtăşirea 
credincioşilor. În timpul acestei ectenii preotul este însă ocupat cu strân- 
gerea Antimisului, aşa încât este logic ca locul rugăciunii de mulţumire 
să fie ridicat mai sus, chiar mai sus decât cel pe care îl are în ediţiile 
curente ale Liturghierului, şi anume ea trebuie aşezată îndată după îm- 
părtăşirea clericilor. Făcând parte din ritualul împărtăşirii acestora, este 


984. Simion, arhiepiscopul Tesalonicului, Despre Slânta Liturghie... cap. 9%. 
La aceștia din urmă se referă formula rugăciunii care însoţeşte proscomidirea mi- 
ridei (prima de sub Sfântul Agneţ) pentru cinul preoţesc, când pe lângă clericii 
liturghisitori, preotul, proscomidind, se roagă: («Pomeneşte..») «şi pe toți fraţii 
noştri, pe care i-ai chemat la împărtăşirea Ta, prin milostivirea Ta, prea bunule 
Stăpâne». 

985. Vezi comentariul la can. 9 a! Sin. de la Neocezareea, la Nicodim Milaș, 
Canoanele Bisericii Ortodoxe, vol. Il, trad. cit., part. 1, p. 35. 


986. La F. E. Brightman, op. cit., p. 342. 

natural ca preotul, îndată după împărtăşirea sa, când a oficiat singur, 
ori după ce a împărtăşit şi pe diacon, să-şi facă rugăciunea de mulţu- 
mire. La Liturghia săvârşită în sobor, după împărtăşirea ultimului dia- 
con sau a ultimului dintre preoţi, dacă n-a fost diacon, urmează ca toţi 
liturghisitorii să-şi reia locurile corespunzătoare în jurul Sfintei Mese, 
mulțumind Domnului prin această rugăciune. După aceea, când este 
slujbă cu diacon sau în sobor numai de preoţi, aceştia, afară de preotul 
de rând ori de diacon, merg să se spele, putând să guste după aceea 
anaforă şi puţin vin 97. 


c. Împărtăşirea credincioşilor laici. 

a) Părţile destinate în acest scop. — Ritualul împărtăşirii clericilor 
s-a încheiat, astfel, prin rugăciunea lor de mulțumire. Pe Sfântul Disc, 
Trupul Domnului a rămas reprezentat acum numai prin fragmentele 
NI şi KA din Sfântul Agneţ, care sunt destinate pentru împărtășşirea 
credincioșilor. În Liturghie, el este distribuit deci diferit. De ce partea 
cu inițialele IIS a fost pusă în Sfântul Potir, iar cea cu HS serveşte la 
împărtăşirea membrilor clerului, celelalte două, NI şi KA, rămânând 
rezervate credincioşilor ? Negreşit, la baza acestor rânduieli stă un 
simbolism care nu este greu de descifrat, dacă pornim de la semni- 
ficaţia şi tema întregii Liturghii. 

Potrivit cuvântului Sfântului Apostol Pavel din Epistola I către 
Corinteni (11, 26), Liturghia comemorează, reprezintă, reproduce în 
esenţă şi actualizează mistic Crucea sau jertfa Domnului. De această idee 
se dovedeşte pătrunsă şi preocupată întreaga acţiune liturgică. Astfel, 
materiile de jertfă sunt oferite în sfintele vase purtate în mâinile în- 
crucişate, la ecfonisul «Ale Tale..., Ţie îţi aducem...», iar apoi aceste 
materii de jertfă sunt sfinţite şi binecuvântate în semnul crucii, Sfântul 
Agneţ este înălţat şi frânt ceva mai târziu în acelaşi fel, părţile lui sunt 
dispuse pe Sfântul Disc desemnând de asemenea crucea, iar părticica IIS 
şi căldura sunt puse în Sfântul Potir cu același semn. Totul urmăreşte 
deci să fixeze mintea la Crucea sau jertfa Domnului, din care ne vom 
împărtăşi pentru a ne face astfel părtaşi morţii și învierii Lui. 

Părticica IIS nu este întrebuințată însă de la început pentru împăr- 
tăşire, ci este pusă în Potir, pentru a semnifica unitatea nedespărţită a 
Trupului şi a Sângelui euharistic, care, până aci, se găseau despărțite, 
unul pe Sfântul Disc, iar celălalt în Sfântul Potir. Se pune acum părticica 
IIS în Sfântul Potir, iar nu alta, pentru că purtând pe ea numele lisus, 
pe care l-a primit Mântuitorul ca om, ea este aceea care reprezintă 
firea Sa umană, căci ceea ce se întregeşte în Sfântul Potir sunt cele două 
părţi ale omenității Sale, Trupul şi Sângele, cu care a suferit răstigni- 
rea ; s-a jertfit nu Dumnezeirea, ci natura omenească a Mântuitorului, 
prin care a luat asupra Sa răscumpărarea neamului omenesc. HS în- 
seamnă Unsul prin excelență, Mesia, pe Care liturghisitorul Îl reprezintă 


987. Cf. Gherasim Safiirin, op. cit., p. 93. 

şi Îl închipuie în anumite momente şi prin anumite acţiuni liturgice, 
referitoare la activitatea Sa. De aceea, cu această parte din Sfântul 
Agneţ se cuvine să fie împărtăşiţi liturghisitorii. De la părticica de sus 
IIS la cea de jos HS se descrie prima linie a crucii, cea verticală. NI 
şi KA, cu care sunt împărtășiţi credincioşii, reprezintă cele două extre- 
mităţi ale liniei orizontale care desăvârşeşte semnul crucii. 

Fără îndoială, întreg Sfântul Agneţ, deci oricare din părţile lui pot 
servi ca împărtăşire, aşa cum se petrece lucrul de fapt, când diaconul 
sau preotul potriveşte sau consumă Sfintele Taine, la sfârşitul Litur- 
ghiei. El consumă toate părțile din Sfântul Agneţ puse în Potir, deci şi 
pe cele cu semnele NI şi KA, dacă n-a fost nimeni de împărtăşit. De 
asemenea, Sfintele Taine pregătite pentru împărtăşirile grabnice din 
cursul anului provin integral din toate cele patru părţi in care a fost 
frântă Sfânta Pâine. În Liturghie însă, unde «ori de câte ori mâncaţi 
pâinea aceasta şi beţi acest pahar, vestiți moartea Domnului, până va 
'veni», precum grăia Apostolul neamurilor (I Cor. 11, 26), rânduiala de 
mai sus a fost întocmită anume pentru a vesti, pentru a pomeni, adică 
a aminti şi a însemna jertfa sau Crucea Domnului, prin tot ceea ce 
se face. 


În legătură îndeosebi cu destinaţia celor două părți NI şi KA in 
actul împărtăşirii, găsim un temei foarte sugestiv in textul următor al 
Sfântului Atanasie cel Mare, din Cuvânt despre întruparea Logosului 5 : 
«...Dacă moartea Domnului era o răscumpărare pentru toţi şi dacă prin 
moartea Lui dispărea zidul cel din mijloc al despărțirii şi avea loc che- 
marea neamurilor, cum ne-ar fi putut chema E! decât fiind crucificat ? 
lar chemarea se face cu mâinile întinse. Cineva nu moare cu mâinile 
întinse decât pe cruce. Cu mâinile întinse în semn de chemare. Se cuve- 
nea deci ca Domnul să moară pe Cruce întinzându-și mâinile, pentru ca 
printr-una să atragă pe vechiul popor al lui Israil, iar prin cealaltă pe 
păgâni, reunindu-i pe unii cu alții în El însuși. Lucrul acesta l-a spus 
însuși Logosul, arătând prin ce fel de moarte aveau să fie răscumpăraţi 
toţi : «Când voi fi înălțat (pe cruce), voi trage pe toți la Mine» (loan 
12, 32, 33)». Deci NI şi KA, aceste două părţi din Sfântul Agneţ, ca 
brațele cu care Domnul cheamă sau atrage la El lumea, unind astfel 
în El insuşi pe unii cu alţii, este firesc să fie destinate spre împărtăşirea 
poporului credincios. 

Spre deosebire de clerici, care, precum am văzut, iau spre împăr- 
tăşire, separat, mai întâi Trupul Domnului în mână şi apoi scumpul Său 
Sânge din Potir, laicii sunt împărtăşiți cu amândouă deodată, cu aju- 
torul linguriţei. Pentru motivarea acestor practici deosebite s-a căutat 
explicarea prin analogie cu faptul că, la Cina cea de Taină, Sfinţii Apos- 
toli au primit de la Mântuitorul mai întâi Trupul Său sub forma pâinii 
şi apoi Sfântul Sânge sub forma vinului, pe când poporului i-a arătat pe 
cruce, la un loc, atât Trupul cât şi Sângele ce a curs din E15%5. Totuşi, 

988. P. G., XXV, col. 137 D, 140 A,B,C. 


989. C. Veniamin, Novaea Skrijală, 1870, p. 260. La Dr. Vasile Mitrofanovici 
şi Dr. T. Tarnavschi, op. cit., p. 535, 


326 LITURGHIERUL EXPLICAT 


vechea practică a împărtășirii poporului în același fel ca şi clericii se 
găseşte atestată de documente până către finele perioadei patristice 9%, 
Astfel, Sfântul Chiril al Ierusalimului recomanda neofiţilor : «Când te 
apropii să te împărtăşeşti, nu te apropia cu palmele mâinii întinse, nici 
cu degetele răsfirate ; dimpotrivă, fă mâna stângă tron mâinii drepte, ca 
una ce are să primească pe Împărat. Fă-ţi căuş palma şi primeşte 
'Trupul lui Hristos...» %1. De asemenea, Sfântul loan Gură de Aur, pri- 
vind ca pe un simbol al Sfintei Euharistii cărbunele aprins cu care un 
serafim a atins buzele profetului Isaia (6, 6), zicea: «Serafimii n-au 
îndrăznit să ia (cărbune aprins) decât cu cleșştele, dar tu nu te temi 
când îl ţii în mână» %2; iar cu altă ocazie: «Să sărutăm cu smerenie 
Sfânta şi preacurata Jertfă pe care o primim» 9%. La aceeaşi practică se 
referă şi Sfântul Ioan Damaschin, în veacul al VIII-lea, când scria : «Să 
ne apropiem de ea (de Împărtășanie) cu o dorinţă înfocată şi, incruci- 
şând palmele, să primim Trupul Celui răstignit. Punând peste dânsul 
ochii, buzele şi fruntea, să ne împărtăşim cu dumnezeiescul cărbune» 1, 

Potrivit rânduielii din Constituţiile Apostolice (cartea VIII, 13), 
episcopul sau preotul împărțea Sfântul Trup, iar diaconul dădea să guste 
din potir 95, Se pare însă că spre finele veacului al VIII-lea apăruse 
deja linguriţa la împărtășire, în Biserica Siriei 9%. Deşi cam cu un veac 
mai înainte, Sinodul Trulan hotăra prin canonul 101 respectarea vechiu- 
lui uz, se pare totuşi că lingurița n-a putut întârzia prea mult. Deja pe 
vremea Sfântului Teodor Studitul (+ 826), vechea regulă a primirii 
Sfântului Trup direct în mână își pierduse din rigoarea ei. În tot 
cazul, trebuie admis că introducerea linguriţei în ritualul împărtășşirii a 
fost dețerminată de preocuparea Bisericii de a înlătura ocaziile de pro- 
fanare a Sfintei Euharistii, pe de-o parte, prin primirea ei în mâini ne- 


990. Teodoret al Cirului, Istoria bisericească, cart. V, 17, P. G, LXXXII, 
col. 1232; St. Vasile cel Mare, Epistola XCIII, P. G., XXXII, col. 485. Sozomen, 
Istoria bisericească, VIII, 5, P. G., LXVII, col. 1528; Can. 101 al Sin. Trulan, 

991. Cateheza V mistagogică, 21, trad. de Pr. D. Fecioru, în colecţia «lzvoarele 
Ortodoxiei», nr. 7, București, 1943, 

992. Sf. loan Gură de Aur, Omilia VI la Ozeea 3. În legătură cu faptul că 
pe vremea lui Balsamon (veacul al XII-lea) laicii nu mai primeau Sfântul Trup 
euharistic în mână, ci de-a dreptul în gură, Nicodim Milaş observă că Balsamon 
limurea că aceasta se face nu «pentru că laicii nu ar fi vrednici, ci pentru că în 
felul acesta a predanisit dreapta credinţă, frica de Dumnezeu şi evlavia adevărată». 
Sintagma ateniană, Il, 548, la N. Milaș, Canoanele Bisericii Ortodoxe..., vol. 1, trad. 
cit., part. II, p. 487 (comentariu la can. 101 al Sin. Trulan). 

993. Sf. loan Gură de Aur, Omilia la Naşterea Domnului nostru lisus Hristos, 
7; Vezi P. G., XLIĂ, col. 208. 

994. Sf. Ioan Damaschin, Expunerea îngrijită a credinței, cart. IV, cap. 13. 

995. în Biserica primară, Siânta Împărtășanie se distribuia chiar de diaconi, 
precum relatează Sf. lustin Martirul și Filozoiul: «După ce întâistătătorul (episcopul) 
a săvârșit Euharistia şi tot poporul a dat răspunsul la sfârşit, aceia pe care noi 
ti numim diaconi dau fiecăruia dintre cei ce sunt de faţă să se împărtășească 
cu pâinea, vinul și apa euharistică (sfinţite)...» (Apologia Intâi, cap. LXV, 5). Cf. 
și can. 23 și 58 ale Sin. Trulan. 

996. Cf. Sf. Grigore Decapolitul, Cuvânt istoric, VI, P. G., C, col. 1204 B. 

997. Cf. Sf. Teodor Studitul, Episiole (219), cart. II, P. G., XCIX, col. 1661 B. 


LITURGHIA 327 


curate, iar pe de alta prin întrebuinţarea în scopuri superstițioase 98, 
Este firesc deci să se admită, pe de altă parte, că originea sau inaugu- 
rarea ceremonialului unirii sau amestecării tuturor părților Sfântului 
Agneţ în Potir trebuie căutată în aceste împrejurări, ca o acomodare 
necesară la noua regulă de împărtăşire cu linguriţa %9. Primirea sepa- 
rată a pâinii şi a vinului euharistic a rămas de aici înainte un privilegiu 
exclusiv al clericilor, credincioşii urmând a fi împărtăşiți cu lingurița. 
În această întrebuințare, linguriţa capătă semnificaţia simbolică a cleş- 
telui cu care serafimul a luat cărbunele aprins, pentru a atinge şi curăți 
buzele profetului Isaia. 


b) Deșertarea Sfântului Disc. — Pregătirile în vederea împărtăşirii 
credincioşilor încep prin deşertarea părticelelor de pe Sfântul Disc în 
Potir. Această operaţie o îndeplineşte diaconul, iar când sunt mai mulţi 
diaconi această acțiune îi revine aceluia dintre ei care a fost împărtăşit 
cel din urmă. În lipsa diaconului, deşertarea se face de către preot, iar 
când Liturghia este oficiată în sobor de preoţi fără diacon, Sfântul Disc 
este turnat în Potir de către preotul de rând sau de cel care a prosco- 
midit ori s-a împărtăşit în urma tuturor. După ce s-a citit rugăciunea 
de mulțumire, în urma împărtășirii, unul din aceştia ia Sfântul Disc în 
mâna stângă şi, ridicându-l deasupra Sfântului Potir, apucă buretele în 
mâna dreaptă şi cu ajutorul lui ia pe rând părţile NI şi KA şi le pune 
una după alta în Potir. Ca şi punerea părţii 11S mai înainte, amestecarea 
în Potir a celor două părți din urmă simbolizează de asemenea învierea 
Domnului. Căci, aşa precum s-a subliniat prin anamneză, în Sfânta 
Euharistie se comemorează sau se face amintire nu numai de jertfa 
Domnului, adică de moartea Lui («de cruce, de groapă»), ci şi «de în- 
vierea cea de a treia zi», ca moment sau episod inseparabil, «de toate 
cele ce s-au făcut pentru noi». Această idee a simbolismului învierii îşi 
găseşte expresie în formele lirismului poetic din cele trei tropare ale 
Canonului Paştilor compus de Sfântul loan Damaschin, pe care litur- 
ghisitorul le rosteşte în timp ce pune în Potir părţile NI şi KA. Având 
deci sub ochii credinţei imaginea învierii Domnului, el mărturiseşte în 
prima din aceste rugăciuni: «Învierea lui Hristos văzând» şi continuă 
îndemnând : «să ne închinăm Sfântului Domnului lisus, unuia Celui fără 
de păcat. Crucii Tale ne închinăm, Hristoase, şi sfântă învierea Ta o 
lăudăm şi o slăvim... Veniţi toţi credincioşii să ne închinăm sfintei în- 
vierii lui Hristos, căci, iată, prin Cruce bucuria a venit la toată 
lumea...». 


Într-un stil exuberant se manifestă apoi în al doilea imn bucuria 
pentru proslăvirea câştigată de Mântuitorul prin înviere, bucurie care 
tace să tresalte noul Ierusalim și Sionul cel de sus, adică întreaga Bise- 
rică, cea triumfătoare, în frunte cu Sfânta Sa Maică şi cea a eredincioşi- 
lor care se nevoiesc încă pe pământ pentru mântuirea lor: «Luminea- 


998. Cf. Nichifor Calist, Istoria bisericească, cart. XIII, cap. 7, P. G.. CXLVI, 
la Dr. Vasile Mitrofanovici şi Dr. T. Tarnavschi, op. cil., p. 226 si 538. 
999. Cf. supra, nota 944. 

ză-te, luminează-te, noule Ierusalime, că slava Domnului peste tine a 
răsărit. Saltă acum şi te bucură, Sioane, iar tu, curată, Născătoare de 
Dumnezeu, veseleşte-te întru învierea Celui născut al tău». Prin ana- 
logie, apoi, cu mielul mesei pascale din Vechiul Testament, lisus, Mielul 
lui Dumnezeu, Care ni se dă spre mâncare şi băutură în dumnezeiasca 
şi îndumnezeitoarea masă euharistică, este numit în al treilea tropar 100 
«Paştile cele mari şi preasfinţite». Într-o atitudine de contemplare şi 
într-un ton de admiraţie şi de transport spiritual («O, înțelepciunea 
şi Cuvântul lui Dumnezeu şi Puterea !»), liturghisitorul încheie acest 
imn cu rugăciunea de la finele lui: «Dă-ne nouă să ne împărtăşim cu 
Tine, mai adevărat, în ziua cea neînserată a împărăției Tale». Tu, adică 
Cel ce ai făgăduit Sfinţilor Tăi Apostoli : «vă voi lua la Mine, ca să fiţi 
şi voi unde sunt şi Eu» (loan 14, 3) şi Te-ai rugat Părintelui Tău şi al 
nostru : «Părinte, voiesc ca unde sunt Eu să fie şi aceia pe care Mi i-ai 
dat, ca să vadă slava Mea, pe care Mi-ai dat-o» (loan 17, 24; cf. şi 
12, 26; 1 Tes. 4, 17), învredniceşte-ne prin această împărtăşire cu 
Trupul şi Sângele Tău euharistic să ajungem să ne împărtăşim şi de 
vederea directă a slavei Tale în viaţa cea veșnică; pentru aceasta ni 
«se dau Cinstitul şi Preasfântul Tău Trup», precum şi «Cinstitul şi Prea- 
sfântul Tău Sânge» la cina liturgică: «spre iertarea păcatelor şi spre 
viața de veci». Tu eşti Paştile noastre cele mari..., Paști, pesa'h, tre- 
cere ; deci numai prin Tine, prin mijlocirea Ta putem ajunge să trecem 
de la pământ la cer, să ne îndumnezeim şi să privim la slava Ta 
cerească ! 


După ce s-a încheiat ritualul punerii părţilor din Sfântul Agneţ în 
Potir, se trag în el cu buretele celelalte miride, adică a Sfintei Fecioare, 
ale celor nouă cete, precum şi cele pentru vii şi repauzaţi, rostindu-se 
în acelaşi timp rugăciunea: «Spală, Doamne, păcatele celor ce s-au 
pomenit aici, cu cinstit Sângele Tău, pentru rugăciunile sfinţilor Tăi» 1001, 


1000. În Liturghierul grec, acest tropar ocupă al patrulea număr de ordine, 
deoarece înaintea lui se află intercalat troparul: «O, dumnezeiescul, o iubitul, o, 
preadulcele Tău glas ]...». 

1001. Spre deosebire de vechile Liturghiere românești şi de cele din uzul altor 
Biserici Ortodoxe Autocelale, cele mai multe din ediţiile româneşti din a doua 
jumătate a veacului al XIX-lea, precum şi cele din prima jumătate a veacului al 
XX-lea au schimbat ordinea rugăciunilor din ritualul deşertării Sfântului Disc, 
prin aşezarea acesteia din urmă («Spală, Doamne, păcatele...») înaintea celorlalte, 
ceea ce este lipsit de logică şi în contradicţie cu semnificaţia esenţială a actului 
punerii părţilor din Sfântul Agneţ în Potir. Este probabil că o asemenea schimbare 
a iost inspirată, poate, de o concepţie inversă cu privire la operaţia ştergerii 
Sfântului Disc, și anume de a trage cu buretele mai întâi miridele Siintei Fecioare 
şi ale sfinţilor, laolaltă cu cele pentru vii și morţi, lucru de asemenea nejustificat, 
deoarece, în firea ritualului sacru al amestecării Siintelor, primatul nu-l pot avea 
decât părţile Sfântului Agneţ, pentru motive de ordin dogmatic. Fapt este că, multă 
vreme, a dăinuit la noi practica inversă, datorită desigur raționamentului greșit al 
unui editor, că deşertatea Sfântului Disc ar trebui începută prin degajarea mai 
întâi a marginii sale, spre a se face astiel loc pentru tragerea celorlalte părţi. 
Modificarea vechii practici a fost reprodusă mecanic în ediţiile următoare, pier- 
zându-se însă din vedere nu numai temeiul dogmatic, ci şi faptul că părțile din 
Sfânta Pâine se pun distinct una câte una în Siântul Potir, fără a fi şterse sau 
trase cu buretele, ca miridele celelalte. 

Comuniunea cu sfinţii, cu care ne găsim laolaltă în Biserica lui Hristos, 
se afirmă şi în acest moment, fiind luaţi in ajutor pentru câştigarea 
sfințirii, care este înainte de toate iertarea de păcate. 

Rânduiala trecerii conținutului Sfântului Disc în Sfântul Potir, de- 
scrisă mai sus, se aplică numai în cazul când sunt puţini credincioşi de 
împărtăşit (4—5). Dacă sunt însă mai mulţi, părțile NI şi KA se sfărâmă 
mai întâi cu copia pe sfântul disc în părticele mici, în aşa fel ca să ajungă 
pentru toţi cei ce vor să se apropie de Sfintele Taine, punându-se apoi 
cu linguriţa în Sfântul Potir, cu rânduiala menţionată mai înainte. Mi- 
ridele sfinţilor, inclusiv a Sfintei Fecioare, precum şi cele pentru vii 
şi repauzaţi sunt lăsate însă pe Sfântul Disc până după împărtăşirea 
credincioşilor, pentru ca nu cumva amestecându-se în Sfântul Potir cu 
părticelele din Sfântul Agneţ, să se întâmple să fie împărtăşit dintr-ace- 
lea cineva. 

După ce s-a terminat ritualul deşertării sfântului disc, se adună 
de pe el şi de pe sfântul antimis, cu buretele, părticelele eventual 
rămase, punându-se în Sfântul Potir. Se așază apoi peste acesta aco- 
perământul desfăcut al lui şi pe sub el şi linguriţa, în cazul când sunt 
câțiva credincioşi de împărtăşit. Se întocmesc totodată şi celelalte aco- 
perăminte, aşezându-le pe Sfântul Disc, şi anume mai întâi «aerul», peste 
el steluța şi deasupra ei acoperământul Sfântului Disc. Această operaţie 


fiind încheiată, liturghisitorul, care a făcut deşertarea Sfântului Disc, 
merge de se spală pe mâini. 


c) Actul împărtășirii credincioșilor. — După terminarea acestor lu- 
crări, se ridică perdeaua şi se deschid sfintele uşi, iar diaconul închi- 
nându-se o dată, primeşte de la preot Sfântul Potir în ambele mâini şi 
venind apoi cu el între sfintele uşi îl înalță, arătându-l credincioşilor, pe 
care îi invită să se apropie pentru a se împărtăşi: «Cu frică de Dum- 
nezeu, cu credință şi cu dragoste, să vă apropiaţi». Această acţiune 
este îndeplinită de preot, când nu este diacon. Formula de invitare ia 
împărtăşire este întâlnită în cursul timpului în diverse variante, atât în 
ceea ce priveşte textul, cât şi felul ei de rostire. În forma ei cea mai 
dezvoltată, ea este transmisă de Comentariul liturgic al Sfântului Gher- 
man 1 al Constantinopolului: «Cu frică de Dumnezeu, cu credinţă şi 
cu dragoste apropiaţi-vă de Hristos, Dumnezeul şi Împăratul vos- 
tru !» 1002, În manuscrisele dintre veacurile al XII-lea şi al XIV-lea o 
întâlnim ceva mai simplificată şi anume: «Cu frică de Dumnezeu să 
vă apropiaţi» 1%3 sau «Câţi sunteţi cu frică şi cu credinţă să vă apro- 
piaţi» 1%4, ori «Cu frică de Dumnezeu şi cu credinţă să vă apropiaţi» 1005, 


1002. P. G., XCVIII, col. 425 A. 


1003. Ms. nr. 1020 din Bibl. Mânăstirii Sinai (veacul al Xil-lea — al Xill-lea). 
La A. Dmitrievschi, op. cit., p. 145; Codicele E. M. 6 din Bibl. Marelui Ducat din 
Karlsruhe, la Richard Engdahl, op. cit., p. 32 şi 74. 


1004. Ms. nr. 719 din Bibl. din Patmos (veacul al XIII-lea), la A. Dmitrievschi, 
op. cit., p. 175. 


1005. Ms. din an. 1306 din Bibl. Mânăstirii Esfigmenu (Atos), la A. Dmitrievschi, 
op. cil., p. 269. 

În unele locuri, prima parte a acestei formule este recitată de preot 106, 
uneori chiar încet 1%7, chemarea «să vă apropiaţi» fiind rostită în con- 
tinuare de către diacon, după ce primește potirul de la preot. 

«Feriţi-vă de a crede că ceea ce mâncaţi acum ar fi pâine, sau că 
ceea ce beţi ar fi vin», făcea atenţi Sfântul loan Gură de Aur pe cre- 
dincioşi. «Când vă apropiaţi, să nu credeţi că primiţi dumnezeiescul 
Trup din mâna unui om, ci reprezentaţi-vă pe înşişi serafimii cu un 
cleşte oferindu-vă focul luat de pe altarul din cer, ca în vedenia lui 
Isaia (6, 6)» 1008. De aceea, credincioşii trebuie să se apropie de Sfântul 
Potir «cu frică de Dumnezeu», cu respect şi cu sfială cucernică 
în suflete, iar în comportarea lor exterioară cu cuviință. «Cu frică şi 
cu evlavie, fără zgomot», prescria rânduiala din Constituţiile Apostolice 
(cartea 8, 13). Pe de altă parte, precum observa Nicolae Cabasila, «im- 
părtăşirea cu Sfintele Taine nu este de nici un folos credincioşilor 
care le primesc fără credință» 109. Suntem chemaţi să gustăm nu pâine 
şi vin, căci deşi la gust le simțim ca atare, totuși ele sunt Trupul şi 
Sângele lui Hristos ; Taina se cuvine să o judecăm, precum stăruia 
Sfântul Chiril al Ierusalimului, nu prin gustare, ci prin credinţă, care 
trebuie să ne dea certitudinea neîndoielnică a faptului 1010, Pătrunşi de 
această «credință» trebuie să vină deci credincioşii la împărtășit, ceea 
ce, de altfel], ei chiar mărturisesc prin răspunsul pe care îl dau, la in- 
vitaţia diaconului, prin versetele 24 şi 27 din Psalmul 117: «Bine- 
cuvântat este Cel ce vine întru numele Domnului! Dumnezeu este 
Domnul şi S-a arătaţ nouă !». Domnul, prezent în Sfânta Euharistie, 
este întâmpinat deci în Liturghie cu primul din aceste două stihuri, cu 
care a fost ovaţionat de mulţime la primirea Sa triumfală în Ierusalim 
(Matei 21, 9; Marcu 11, 9; Luca 19, 38 şi loan 12, 13). Mărturisindu-se 
astfel că El a venit în lume în numele Tatălui (loan 5, 43), se recu- 
noaşte totodată în al doilea stih că Însuşi Domnul lisus este Dum- 
nezeu («Dumnezeu este Domnul», adică Domnul este Dumnezeu), fapt 
ce se găseşte subliniat în chip special îndeosebi în forma mai dezvoltată 
a formulei pentru chemarea credincioşilor de către diacon, raportată, 
precum am văzut mai înainte, de Comentariul liturgic al Sfântului Gher- 
man I al Constantinopolului : «...Apropiaţi-vă de Hristos, Dumnezeul 
şi Împăratul vostru !» 1011. În plus, încălzită de «dragoste» trebuie să 


1006. Cod. nr. 662 din Bibl. Nat. din Atena (veacul al XII-lea — al! XIII-lea), 
la Pan. N. Trembela, op. cil., p. 14; Constituţia lui Filotei, Ibidem, 

1007. Ms, nr. 709 din Bibl. din Patmos (anul 1260), la A. Dmitrievschi, op. cit, 
p. 1158. 

1008. Sf. ioan Gură de Aur, Omilia IX despre penitență. 

1009. Nicolae Cabasila, op. cit., cap. XLVI, P. G., col. 468 C. 

1010. Sf. Chiril al Ierusalimului, Cateheza IV mistagogică, 6; Caieheza V 
mistagogică, 20. 

1011. în epoca în care credincioşii primeau Sfântul Trup euharistic în mână 
şi se împărtășeau direct din Potir, această credință îmbrăca forme concrete de 
manifestare, precum se poate înţelege din recomandările St. Chiril al Ierusalimului: 
«După ce îți vei sfinți cu multă grijă ochii prin atingerea Sfântului Trup, împărtă- 
şeşte-te, având grijă să nu pierzi din el... Şi pe când sunt încă umede buzele tale, 
du degetele la gură şi sfintește cu umezeala de pe buzele tale ochii, fruntea şi 
celelalte simţuri» (Cateheza V mistagogică, 21 şi 22). De asemenea, Sf. loan Da- 

fie inima celor ce vin să primească Sfânta Împărtășanie : iubire atât 
faţă de Domnul cu care se vor uni, cât şi față de semenii lor, căci, 
«chiar dacă am avea un număr imens de fapte de dezvinovăţire, dar 


dacă păstrăm duşmănii, nu vom putea dobândi din acestea mântui- 
rea» 1012. 


Sfinţii Părinţi au fost foarte atenţi asupra ordinii şi comportării 
credincioşilor în timpul împărtăşirii. Am văzut deja că regula din Con- 
stituțiile Apostolice (VIII, 13) acorda prioritate persoanelor de ambele 
sexe, care se găseau în legătură cu serviciul bisericesc (ipodiaconi, 
anagnoşti etc.). «Fără zgomot» trebuia să urmeze apoi împărtăşirea ce- 
lorlalți credincioşi, precum recomanda aceeaşi regulă. Sfântul loan Gură 
de Aur era nevoit să atragă atenția asupra acestui lucru, în termeni 
care trădează aspectul situaţiei din vremea când era în vigoare împăr- 
tăşirea obştească : «De Sfintele Taine ale sfintei şi înfricoşătoarei mese 
să vă apropiaţi cu cutremur, ou cuget curat, cu post şi cu rugăciune, 
fără zgomot şi neorânduială, fără a tropăi cu picioarele, fără să vă îm- 
bulziţi unii peste alţii, căci aceasta este un semn de dispreţ trufaş și 
o nesocotinţă fără margini» 1015, 

În practica bisericească contemporană, credincioşii pregătiți pen- 
tru împărtăşire prin mărturisirea păcatelor la duhovnic, prin pocăință 
şi cuget curat, se apropie venind unul după altul în faţa sfintelor uşi, 
prin partea de miazăzi, şi anume prin fața icoanei Mântuitorului şi, în- 
chinându-se cu toată smerenia şi frica, îşi pun mâinile cruciş la piept Wi%. 
Preotul îi aşteaptă între sfintele uşi cu potirul în mâini, pe care i l-a pre- 
dat diaconul în altar, unde s-a întors după rostirea formulei de che- 
mare la împărtăşire. Stând cu faţa către credincioşi, preotul rosteşte 
mai întâi, în auzul lor, cu multă evlavie, rar şi desluşit, cele trei rugă- 
ciuni de pregătire («Cred, Doamne, şi mărturisesc...» ; «Al Cinei Tale 
celei de taină părtaş mă primeşte...» şi «Nu spre judecată sau osândă...»), 
întrebuințate de liturghisitorii înşişi înainte de împărtăşirea lor şi pe 
care credincioşii trebuie să fie îndemnați să le spună fiecare în sine, 
după preot. Li se dă astfel şi lor ocazia de a se concentra şi a încerca 
sentimentul nimicniciei şi al umilinţei, în faţa unui dar divin ce covâr- 
şeşte condiţia lor umană, şi de a urma în acest chip pe liturghisitori 
pe drumul curăţitor al crucii, răstignindu-se simbolic împreună cu 
Hristos. 

Aşezându-şi apoi sub bărbie unul din capetele acoperământului cu 
care preotul ține potirul în mâna stângă, primește fiecare, pe rând, de 
la el Sfânta Împărtășanie, în linguriţă, sub ambele forme, în timp ce 
preotul pronunţă formula : «Se împărtăşeşte robul lui Dumnezeu (N) cu 
Cinstitul şi Sfântul Trup şi Sânge al Domnului şi Dumnezeului şi Mân- 


maschin : a...încrucişând palmele, să primim Trupul Celui răstignit. Punând peste 
Dânsul ochii, buzele şi fruntea, să ne împărtășim cu dumnezeiescul cărbune». 
(Expunerea îngrijită a credinţei, cart. IV, 13). 
1012. Sf. Gherman 1 al Constantinopolului, op. cit., P. G., XCVIII, col. 452 A. 
1013. Sf. loan Gură de Aur, Omilia la Naşterea Domnului, ?. 


1014. Simion, arhiepiscopul Tesalonicului, Despre Sfânta Liturghie, cap. 99. 

tuitorului nostru Iisus Hristos, spre iertarea păcatelor şi viaţa de veci». 
După impărtăşire, îşi şterge fiecare buzele cu capătul acoperământului, 
sărută Sfântul Potir şi, închinându-se, pleacă mulțumind lui Dumnezeu. 
În tot timpul cât a ţinut actul împărtăşirii credincioşilor, strana cântă 
rar chinonicul («Trupul lui Hristos primiţi...» sau «Al Cinei Tale celei 
de taină... părtaş mă primeşte...», ori chiar pe amândouă succesiv, dacă 
sunt mulţi de împărtășit). 

După ce s-a terminat împărtăşirea credincioşilor sau, dacă n-a fost 
nimeni de împărtăşit, preotul rămâne între sfintele uşi cu Sfântul Potir în 
mâini, după rostirea chemării «Cu frica lui Dumnezeu...», așteptând să 
se încheie răspunsul credincioşilor la această invitaţie ; trece apoi Sfântul 
Potir în mâna stângă, iar cu dreapta binecuvântează îndată credincio- 
șii 1015, rostind cu voce stihul din Psalmul 27: «Mântuiește, Dumnezeule, 
poporul Tău şi binecuvintează moștenirea Ta...» 116. Manuscrisele litur- 
gice de prin veacurile al XII-lea şi al XIII-lea ne informează că, înainte 
de această formulă, preotul obişnuia să rostească — probabil în taină — 
textul din Evanghelia după Sfântul Matei (27, 54): «Cu adevărat 
Fiul lui Dumnezeu a fost acesta», prin care sutaşul şi ceilalţi străjeri 
şi-au exprimat spaima şi uimirea in urma cutremurului ce a însoţit sfâr- 
şitul Mântuitorului pe Cruce 117. 


d) Mulţumirile după împărtăşire. — Potrivit unei reguli constant 
observate în cursul Liturghiei credincioşilor, o binecuvântare dată de 
preot credincioşilor marchează inaugurarea unui moment nou sau tre- 
cerea în stadiul următor al oficiului. Aşa a fost cazul înainte de înce- 
perea rugăciunii Anaforei euharistice, precum şi după încheierea rugă- 
ciunii dipticelor. Tot astfel şi binecuvântarea de mai sus («Mântuieşte, 
Dumnezeule, poporul Tău...») lasă să urmeze un moment nou, în care 
tema principală a oficiului o formează rugăciunile publice de mulțu- 
mire după împărtășire. Ele sunt precedate însă de câteva acţiuni care 
reprezintă o linie de tranziție de la un moment la celălalt. Este adică 
necesar să subliniem că, rămânând cu Potirul între sfintele uşi, după che- 
marea credincioşilor la împărtăşire şi după îndeplinirea acestui act, 
preotul se găseşte încă în continuarea momentului arătării Potirului cu 
Sfintele Taine în faţa credincioşilor. Această primă arătare simboli- 
zează arătarea Domnului către femeile mironosiţe, îndată după înviere, 


1015. Ghenadie, fost episcop de Argeș, op cit., p. 123 şi lerom. Gabriei 
Răşcanu, Liturgica..., Bucureşti, 1876, p. 162; de asemenea, lerotelestiken, Atena, 
1948, p. 149 şi 198. 

1016. Unele manuscrise din veacul al XII-lea (cf. Codicele nr. 662 Bibl. Naţ. 
Atena și Constituţia lui Filotei, Cod. nr. 6277—770, din Mânăstirea Pantelimon, la 
Pan. N. Trembela, op. cit., p. 15) ne informează că preotul făcea numai gestul 
de binecuvântare, în timp ce formula era rostită tainic sau în sine. 


1017. Această expresie a  uimirii este adecvată amintirii evenimentelor 
morţii şi învierii Sale, pe care le mărturisim prin îusuşi faptul împărtăşirii. Căci 
pogorârea în trupul nostru a Sfintei Euharistii, prin împărtăşire, simbolizează îngro- 
parea Domnului, iar prin învierea Lui în noi, înviem şi noi împreună cu El. CL. A. 
I. Dmitrievschi, Istoria dogmat. i tainstv izăeasnenie bojestv, Liturgii, St. Petersb. 
1884, p. 274, la Dr. Vasile Mitrofanovici și Dr. T. Tarnavschi, op. cit., p. 536. 

când le-a întâmpinat cu îndemnul: «Bucuraţi-vă !» (Matei 28, 9). în 
locul Lui deci binecuvintează acum preotul pe credincioşi cu formula 
de mai sus. Ea este, precum se vede, o scurtă rugăciune, prin care se 
cere Domnului să le dăruiască mântuirea şi toate harurile ce decurg 
din primirea Sfintelor Taine, căci ei reprezintă moştenirea pe care El 
a răscumpărat-o cu prețul Sângelui Său. Prin glasul cântăreților ori al! 
corului, credincioşii răspund pe un ton de entuziasm religios, prin cân- 
tarea troparului sau a stihirii împrumutate din Vecernia Duminicii Po- 
gorârii Sfântului Duh, imn ce se intona în vechime de către neofiţi după 
primirea botezului : «Am văzut lumina cea adevărată, am primit Duhul 
cel ceresc; am aflat credinţa cea adevărată, nedespărţitei (Sfintei) 
Treimi închinându-ne, că aceasta ne-a mântuit pe noi». Credincioşii aduc 
astfel laudă şi mulțumire Sfintei Treimi pentru binefacerile enumerate 
in acest răspuns, primite prin opera mântuirii. 

Vechile manuscrise liturgice n-au înregistrat această cântare. În in- 
tervalul dintre Paşti şi Înălţare se cântă insă troparul «Hristos a înviat 
din morţi...», iar la marile sărbători troparul zilei respective. 

În timpul intonării acestui imn, preotul s-a întors în altar cu Sfântul 
Potir, pe care îl pune pe Sfântul Antimis şi îndată diaconul sau preotul 
— dacă slujba s-a făcut fără diacon — trage de pe Sfântul Disc în Potir, 
cu rânduiala arătată mai înainte, părticelele lăsate neturnate înainte de 
împărtăşirea credincioşilor. După ce îl acoperă, preotul tămâiază de trei 
ori Sfântul Potir, zicând în taină stihul 5 din Psalmul 107: «Înalță-Te 
peste ceruri, Dumnezeule, și peste tot pământul (să strălucească) slava 
Ta», practică ce se găseşte înscrisă în manuscrise, de la veacul al XII-lea 
incoace !!8, Acest text îndeplineşte aici funcţia unui moto, am putea 
spune, în care se exprimă în rezumat semnificaţia acţiunilor liturgice 
care urmează. 

Preotul dă astfel diaconului cădelnița cu care a tămâiat Sfântul 
Potir şi punând pe capul lui discul cu cele de pe el, acesta îl ţine cu 
mâna şi, după ce se întoarce spre credincioşi în aşa fel ca să-i poată 
privi prin sfintele uşi, ocoleşte Sfânta Masă prin părţile de miazăzi şi 
răsărit, până ce ajunge la proscomidiar, unde îl depune. Dacă nu este 
diacon, preotul, închinându-se de trei ori în faţa Sfintei Mese, ia el însuşi 
Sfântul Potir în mâna dreaptă, iar în stânga Sfântul Disc şi ţinând Sfântul 
Potir deasupra acestuia, peste acoperămintele de pe el, zice în taină: 
«Binecuvântat este Dumnezeul nostru». Când s-a terminat la strană 
cântarea «Văzut-am lumina cea adevărată...» ori troparul sărbătorii, 
preotul se întoarce cu fața către credincioşi şi zice cu glas tare, dintre 
sfintele uşi, în timp ce ţine Sfântul Potir ridicat în mâini peste Sfântul 
Disc : «Totdeauna, acum și pururea și în vecii vecilor». Această a doua 
arătare a Sfântului Potir închipuie înălţarea Mântuitorului la cer, de pe 
muntele Măslinilor, în faţa Apostolilor Săi (Fapte 1, 9)i!?. 


1018. Cod. nr. 662, Bibl. Naţ. Atena şi Constituția lui Filotei, Cod. 6277—770, 
Mânăstirea Pantelimon, la Pan. N. Trembela, op. cit., p. 15. 


1019. Sf. Gherman I al Constantimopolului, op. cit, P. G., XCVIII, col 452 B. 

Cele două membre sau părți ale formulei de binecuvântare de mai 
sus, adică «Binecuvântat este...» şi «Totdeauna, acum şi pururea...», fiind 
rostite cea dintâi în taină, iar cealaltă o dată cu arătarea a doua oară a 
Sfântului Potir către credincioşi, apar independente una de alta. Expresia 
«Totdeauna, acum şi pururea şi în vecii vecilor», ar actualiza, după 
unele interpretări, asigurarea dată de Mântuitorul ucenicilor Săi, după 
înviere : «lată, Eu sunt cu voi în toate zilele, până la sfârşitul veacului» 
(Matei 28, 20); s-a socotit deci necesar să se amintească în momentul 
simbolizării înălțării Domnului, că Hristos va fi cu Biserica Sa «tot- 
deauna, acum şi pururea...» 19%. Prima propoziţie, «Binecuvântat este 
Dumnezeul nostru», rămâne deci cu insemnarea ei de formulă pentru 
slăvirea lui Dumnezeu, prezent în Sfintele Taine. Acesta — ni se pare — 
rămâne aci sensul întregii formule, părere pe care o considerăm înte- 
meiată şi pe faptul că, în unele locuri, formula «Înalţă-Te peste ceruri...» 
era completată în trecut şi cu textul: «Binecuvântat este Dumnezeul 
nostru, Cel ce luminează și sfințește, totdeauna...» (acest final fiind 
rostit cu voce tare de diacon care lua Potirul cu Sfintele Daruri), deci 
în continuarea ideii din imnul «Am văzut lumina cea adevărată...», de 
la strană 1021, Alte interpretări lasă să se înțeleagă însă că ambele părți 
ale propoziției liturgice în cauză nu sunt decât membre ale uneia şi ace- 
leiaşi binecuvântări, pe care o dă preotul, înainte de rostirea rugăciunii 
de mulțumire după impărtăşire («Să se umple gurile noastre de lauda 
Ta, Doamne...») 1022. 

Strana răspunde cu recitarea imnului atribuit diaconului Gheorghe 
Pisidul (secolul al VII-lea) şi introdus în Liturghie de patriarhul Sergiu, 
în anul 624 123; «Să se umple gurile noastre de lauda Ta, Doamne, ca 
să lăudăm slava Ta, că ne-ai învrednicit pe noi să ne împărtăşim... Întă- 
reşte-ne pe noi întru sfinţenia Ta, toată ziua să ne învăţăm dreptatea 
Ta. Aliluia...». Din veacul al XIII-lea încoace el se găseşte numai în 
uzul Liturghierelor slave şi române, în timp ce ediţiile Liturghierului de 
limba greacă nu l-au mai inregistrat, probabil pentru că împărtăşirea 
colectivă a credincioşilor a rămas un eveniment mărginit la câteva date 
din cursul anului. Prin acest imn, credincioşii se roagă ca să li se dea 
putere de la Dumnezeu spre a mulţumi după cuviinţă pentru dumneze- 
ieştile daruri cu care s-au împărtăşit și totdeauna să-i întărească cu 
harul Său pentru a se putea menține în sfinţenia dobândită, precum și 
pe calea poruncilor divine. În acest timp, preotul duce la proscomidiar 
Sfântul Potir cu Sfântul Disc, dacă n-a avut diacon, şi aşezându-le acolo 
închipuie prin aceasta şederea Fiului la dreapta Tatălui, după înălțarea 


1020. Ghenadie, fost episcop de Argeş, op. cit., p. 123 şi Ierom. Gabriel 
Rășcanu, op. cit., p. 163 şi alţii. (Vezi la Dr. Vasile Mitrofanovici şi Dr. T. Tar- 
navschi, op. cut., p. 540, nr. 4). 

1021. Ms. din an. 1306, Bibl. Mânăstirii Esfigmenu, Atos. La A. Dmitrievschi, 
op. cit., p. 269; Ms. 1020, Bibl. Mânăstirii Sinai (veacul al XIl-lea — XIII-lea), 
Ibidem, p. 146. 

1022. Nicolae Cabasila, op. cil., cap. XLI, P. G., CL, col. 456. 

1023. Cronica Pascală, P.G., XCII, col. 989, 1000. 

la cer ; din această clipă, «Sfânta Masă rămâne ca tron al lui Dumnezeu- 
Tatăl, iar Proscomidiarul, ca scaunul cel de-a dreapta măririi celei de 
sus 124. Tămâiază apoi Sfintele de trei ori, însemnând prin aceasta «harul 
Sfântului Duh, care s-a dat Apostolilor, prin insuflare, după înviere» 1%, 
Trecând apoi la Sfânta Masă, preotul strânge, adică întocmeşte anti- 
misul, aşa cum a fost înainte de ectenia pentru catehumeni, în timp ce 
rostește —dacă nu este diacon — ectenia finală de mulţumire obştească 
pentru împărtăşire : «Drepţi ! Primind (Merohafovres, după ce am primit) 
dumnezeieștile, sfintele prea curatele, nemuritoarele, cereştile şi de viață 
jăcătoarele ale lui Hristos Taine, cu vrednicie să mulțumim Domnului». 
Drepţi, adică în picioare, plini de cuviinţă ca pentru arătarea recunoş- 
tinţei şi cu cugetul înălțat să ne exprimăm mulțumirea pentru siintele 
şi dumnezeieştile daruri ce ni s-au împărtăşit prin cereştile şi de viaţă 
făcătoarele ale lui Hristos Taine. Pe de altă parte, Liturghia fiind pe 
punctul de a-şi încheia oficiul şi, ca atare, noi având să ne întoarcem 
la ocupațiile comune ale vieţii, suntem îndemnați la sfârşit să ne rugăm 
ca să ni se acorde harul lui Dumnezeu de a petrece fiecare din celelalte 
zile în viaţă «desăvârșită, sfântă, în pace şi fără de păcat» ; cu alte cu- 
vinte, pentru ca viaţa noastră întreagă să se prezinte ca o «jertfă vie, 
sfântă şi plăcută lui Dumnezeu, ca un cult al nostru spiritual» (adică 
netulburat de patimi) adus neintrerupt lui Dumnezeu (Rom. 12, 1). 
Această ectenie reprezintă un epilog al actului împărtăşirii, formând 
deci una din părţile componente ale ritualului împărtășirii credincio- 
şilor. Ea se încheie cu efconisul: «Că Tu eşti sfințirea noastră şi Ţie 
slavă înălțăm...», care se rosteşte în timp ce se face semnul crucii cu 
Sfânta Evanghelie peste Antimis, aşezând-o apoi peste el. 
Propriu-vorbind, Liturghia a luat sfârşit, întrucât şi-a ajuns scopul, 
deoarece «Darurile s-au sfinţit, iar printr-însele s-au sfinţit atât preotul 
cu toată ceata slujitorilor, cât şi poporul drept-credincios» 19%, Încheie- 


rea formală a oficiului se face însă cu un ceremonial special, numit 
apolis. 


3. Împărtăşirea la Sfânta Liturghie 
privită sub aspectul spiritualităţii creștine 


Prin împărțășirea liturghisitorilor şi a credincioşilor către sfârșitul 
Liturghiei, se poate spune că, propriu-vorbind, slujba sau oficiul ei şi-a 
atins scopul, întrucât, primind Sfintele Taine, liturghisitorii şi credin- 
cioşii care au participat la serviciul divin s-au sfinţit prin unirea cu 
Hristos. 

Folosind stilul Sfântului Dionisie Pseudo-Areopagitul, putem spune 
de asemenea că, prin împărtăşire, unitatea s-a multiplicat, pentru ca 


1024. Cf. și Ghenadie, fost episcop de Argeș. op. cit., p. 123. Începând din acest 
moment, lumânarea de la proscomidiar trebuie aprinsă, având să rămână astiel tot 
timpul cât se află aici Tainele cele dumnezeieşti. 

1025. K. Delikanis, Narprapyixă "Eypaga, î. III, Constantinopol, 1895, p. SI; Si. 
Gherman 1 al Constantinopolului, op. cit., P. G., XCVIII, col. 452 B. 

1026. Nicolae Cabasila, op. cit., cap. XLI, P. G., CL, col. 456 C. 

să-i aducă în unitate pe toţi cei care primesc Trupul şi Sângele «Mie- 
lului lui Dumnezeu, Cel ce se sfărâmă şi nu se desparte, Cel ce se 
mănâncă pururea şi niciodată nu se sfârşeşte». «Frângând sau sfărâmând 
în multe părți Pâinea... ce formează un singur tot şi împărtăşind pe toți 
din acelaşi potir, liturghisitorul preface astiel în chip simbolic unitatea 
în multiplicitate şi o împărtăşeşte, săvârşind prin aceste lucrări cea mai 
sfântă dintre ierurgii» 127. Căci, pentru marea iubire de oameni a lui 
Dumnezeu, Dumnezeiasca Taină a Împărtăşirii — una, simplă, indivi- 
zibilă în principiul ei — «se multiplică într-o diversitate sfântă de sim- 
boluri..., dar se întoarce iarăşi în chip unitar din această diversitate, în 
unitatea proprie ei, şi unifică pe cei ce cu sfinţenie se înalță la 
dânsa» 10%, 

Prin împărtăşire, Sfânta Euharistie nu cade sub acţiunea procesului 
fiziologic al nutriţiei naturale, căruia îi sunt supuse alimentele obișnuite ; 
deci ea «nu se mistuieşte, nu se alterează şi nu se elimină», nu se trans- 
formă în trup omenesc, ci, dimpotrivă, «Pâinea vieții schimbă, preface 
şi umple de viaţă pe cel ce se împărtăşeşte» 102, răspândeşte Duhul şi 
viața lui Hristos în noi, transformându-ne după chipul şi asemănarea 
Lui. Ca şi cărbunele aprins din viziunea lui Isaia (6, 6), alimentul euha- 
ristic este foc curăţitor şi «curăţiţi fiind prin el, ne unim cu Trupul 
Domnului şi cu Duhul Lui şi ajungem astfel Trup al lui Hristos» 10%. 
Căci împărtăşindu-ne toţi din acelaşi Potir euharistic cu Pâinea vieţii, 
care este Trupul unic, nedespărțit şi neîmpuţinat al lui Hristos, suntem 
astfel încorporaţi în acest Trup, al cărui cap este Hristos; toţi laolaltă, 
adică, oricât de mulţi sunt cei care s-au împărtăşit în trecut şi cei care 
ne împărtăşim astăzi, ajungem un singur trup (1 Cor. 10, 16, 17), iar 
fiecare în parte suntem membre ale acestui Trup tainic şi deci unii 
altora (1 Cor. 12, 27 şi 5; Rom. 12, 5) vieţuind prin Hristos (loan 6, 57), 
ca mlădițele de viță din acelaşi butuc sau tulpină (loan 15, 5). De aceea, 
precum remarcă Sfântul loan Damaschin, această Sfântă Taină «se nu- 
mește Împărtăşanie, căci prin ea ne împărtăşim cu Dumnezeirea lui 
Hristos. Se numeşte cuminecătură şi este cu adevărat, pentru că prin ea 
ne cuminecăm cu Hristos şi ne facem părtaşi ai Trupului şi Dumnezeirii 
Lui. Prin ea intrăm în comuniune şi ne unim unii cu alţii, pentru că ne 
împărtăşim dintr-o singură pâine şi devenim toţi un trup şi un sânge 
al lui Hristos şi membre unii altora, ajungând toţi împreună Trup al 
lui Hristos» 10%. Sfânta Împărtăşire ne uneşte astfel şi ne introduce în 
unitatea Bisericii Apostolice şi Ecumenice, în societatea drepţilor şi a 


1027. Si. Dionisie Pseudo-Areopagitul, Despre ierarhia bisericească, cap. III, 
part. Il], 12, trad. în limba română de Pr. Cicerone Iordăchescu: Ierarhia cerească 
și cea bisericească, 1932, p. 104, şi trad. franceză de Mgr Darboy, Saint Denys 
V'Areopagite, Paris, 1932. 

1028. Ibidem, cap. ÎIl, part. III, 3. 

1029. Nicolae Cabasila, Despre viața în Hristos, irad. de Pr. Prof. Teodor 
Bodogae (Sibiu, 1946), cart IV, cap. «Roadele Sfintei Împărtăşiri», p. 95. 

1030. Sf. loan Damaschin, Expunere îngrijită a credinței (Dogmatica), cart. 
IV, cap. 13. 

1031. Ibidem. 

sfinţilor, a fraţilor noştri în Hristos, care au adormit împărtășiţi cu 
această merinde duhovnicească, precum şi în comunitatea celor care se 
împărtăşesc o dată cu noi la Liturghia din bisericile de pretutindeni. Ea 
este deci mai mult decât semnul sau simbolul unităţii creştine (signum 
unitațis), cum o numea Fericitul Augustin, deoarece această unitate se 
realizează sau se produce chiar prin însăşi Sfânta Împărtăşire. 

Primind dumnezeieştile daruri, nu mai suntem singuri, ci cu Hris- 
tos 1032, căci, precum El însuşi a încredinţat pe cei care se împărtăşesc 
cu Trupul şi Sângele Său, ei rămân în El şi El în ei (loan 6, 56.0 
compenetraţie sau întrepătrundere, o consangvinitate tainică deci asupra 
căreia Sfântul Chiril al Ierusalimului atrăgea astfel atenţia neofiţilor: 
«Sub forma pâinii ţi se dă Trupul, iar sub cea a vinului ţi se dă Sângele, 
ca prin împărtăşirea cu Trupul şi Sânge lui Hristos să ajungi unit cu 
E] într-un singur trup şi sânge. Ajungem astfel şi hristofori (purtători 
de Hristos), pentru că Trupul şi Sângele Lui se împărţesc în membrele 
noastre, așa că, după cuvintele Sfântului Apostol Petru, ne facem astfel 
părtaşi dumnezeieştii firi» (II Petru 1, 4) 19%, Prin «mâncarea şi băutura 
duhovnicească» a Sfântului Trup şi Sânge euharistic ale lui Hristos, care 
este pâinea cea cerească, cea vie, cea dătătoare de viaţă veşnică (loan 
6, 33, 35, 38, 41, 48, 51, 54, 58) ființa noastră întreagă, cu fondul ei 
cel mai intim, ajunge pătrunsă de prezenţa Mântuitorului: «Sufletul, 
trupul şi toate puterile noastre se înduhovnicesc, pentru că se uneşte 
suflet cu suflet, trup cu trup şi sânge cu sânge» 191. Hristos ne face 
astfel părtaşi la propria Sa biruinţă şi desăvârşire, ne dă din însăşi 
viața Sa dumnezeiască, sfinţindu-ne şi într-un anumit chip îndumnezein- 
du-ne. Puterile naturale ale sufletului nostru sunt înviorate astiel spre 
bine, dobândind puterea necesară pentru infrângerea piedicilor ce stau în 
calea virtuţilor şi pentru ferirea de păcatele de moarte. Această Pâine 
este «izvor de bunătăţi, lumină, viaţă... şi solire spre adăugirea şi în- 
mulţirea dumnezeieştii bunătăţi», spre iertarea păcatelor şi spre viața 
de veci, spre curăţire, înnoire şi luminarea celor cinci simţuri, spre 
sănătatea şi sfinţirea trupului şi a sufletului, spre paza, îndreptarea şi 
întărirea vieţii și spre mântuire, spre sporirea în fapte bune şi în desă- 
vărşire, spre împlinirea poruncilor şi spre împărtăşirea de Duhul Sfânt Mu 
Pentru dobândirea acestor binefaceri, ce se împărtăşesc sub diferite for- 
me prin primirea Sfintelor Taine euharistice, liturghisitorii se roagă 
deja după încheierea Vecerniei, prin troparele odelor sau cântărilor din 
canonul care alcătuieşte prima parte din «Rânduiala Sfintei Împărtă- 
şiri», precum şi prin rugăciunile speciale de mulţumire după dumne- 

1032. Rugăciunea Sfântului Simeon Noul Teolog, în «Rânduiula 
părtășiri», din Liturghier. 

1033. Sf. Chiril al Ierusalimului, Cateheza IV mistagogică, 3. 


1034. Nicolae Cabasila, Despre viața în Hristos, cart. Il, P. G., CL, col. 52! în 
trad. cit., p. 26. 


1035. Spicuiri din rugăciunile Rânduielii Siintel Impărtășiri şi din cele punti 
Mulţumire după împărtăşire. 


Stintet Îm- 

zeiasca împărtăşire, care se găsesc înscrise în partea a doua a Litur- 
ghierului. 

înduhovnicit astfel prin Sfânta Euharistie, credinciosul este spriji- 
nit în silinţele sale de a duce practic o viaţă în Hristos, prin confor- 
marea în toate acţiunile sale sentimentelor lui lisus, aşa cum îndemna 
Sfântul Apostol Pavel: «În voi trebuie să fie aceleaşi simţiri ca şi in 
Hristos Iisus» (Filip. 2, 5). Căci adevărata viață în Hristos sau desăvâr- 
şita spiritualitate creștină se realizează atunci când cineva poate să 
spună cu Apostolul neamurilor : «Acum nu eu mai trăiesc, ci Hristos 
trăiește în mine» (Gal. 2, 20); «Cel ce se lipeşte de Domnul este un 
singur duh cu El» (1 Cor. 6, 17) şi, ca atare, trebuie să-l supună de 
bunăvoie mintea, inima, voința, căci «dacă cineva nu are duhul lui 
Hristos, acela nu este al Lui» (Rom. 8, 9). 

Sfântul Trup şi Sânge euharistic sunt «daruri dumnezeieşti şi În- 
dumnezeitoare» 1036, deoarece Pâinea împărtăşirii nu este pâine simplă, 
ci unită cu Dumnezeirea, ca un cărbune dumnezeiesc aprins, din care, 
luând sau primind prin împărtăşire focul, «ne îndumnezeim prin împăr- 
tășirea de focul dumnezeisc», precum se exprima Sfântul loan Damas- 
chin 1037. Împărtăşindu-ne cu Trupul proslăvit al Domnului, care este 
«Pâinea ce S-a pogorât din cer», ajungem să ne unim totodată, prin 
EI, cu EI şi în EI, cu Dumnezeu-Tatăl şi Sfânta Treime, de care Fiul 
este nedespărțit, aşa precum El însuși a zis: «Eu viețuiesc în Tatăl şi 
cel ce Mă mănâncă pe Mine va viețui prin Mine» (loan 6, 57) şi, de 
asemenea, în rugăciunea din grădina Ghetsimani : «Tu, Părinte, eşti în 
Mine şi Eu sunt în Tine... Eu în ei şi Tu în Mine» (loan 17, 21 şi 23) 10%. 
Este tocmai ceea ce mărturisim în Canonul din Rânduiala sfintei împăr- 
tăşiri : «...prin împărtăşirea Sfintelor Taine, avându-Te pe Tine locuitor 
întru mine, împreună cu Tatăl și cu Duhul, Făcătorule de bine, mult 
milostive» 1039, 

Cât de fericit inspirată este deci expresia prin care Sfântul Ioan 
Gura de Aur recunoaşte că Sfânta Împărtăşire este nu numai «un izvor 
nesecat de bunătăți», ci şi «.cheia spirituală, care ne descuie împărăţia 
cerurilor» 1040. Ea ni se dă «spre iertarea păcatelor şi spre viața de veci», 
căci în Sfânta Împărtășanie primim «Pâinea vieţii», «Pâinea cea vie, ce 
S-a pogorât din cer, din care de va mânca cineva are viaţă veşnică şi Eu 
îl voi învia în ziua cea de apoi» (loan 6, 35, 41, 48, 51, 54, 58), precum 
ne-a asigurat Domnul însuşi. Sfânta Împărtășanie este, cu alte cuvinte, 
«leac al nemuririi» şi «antidot ca să nu murim, ci să trăim pururea în 
lisus Hristos», cum se exprima Sfântul Ignatie (+ 107), episcopul Antio- 
hiei 101. Ea este un ferment divin, care face să germineze în sufletul 


1036. Simion Noul Teolog, rugăciunea citată. 

1037. Sf. loan Damaschin, op. cit., trad. cit., p. 266. 

1038. «...Să-Ți fiu Ţie locaş, prin împărtăşirea cu Sfintele Taine, avându-Te 
pe Tine locuitor în mine, împreună cu Talăl şi cu Duhul, Făcătorule de bine». 

1039. Troparul al doilea din oda a IX-a. 

1040. Sf. ioan Gură de Aur, Omilia la Naşterea Domnului lisus Hristos, 7. 

1041. Sf. Ignatie, episcopul Antiohiei, Epistola către Eleseni, 20. 

nostru viaţa veșnică, găsindu-ne astfel angajaţi pe calea ce duce la în- 
vierea noastră viitoare, cale pentru care Dumnezeiasca Euharistie ne 
servește ca «merinde duhovnicească» 1042. 

Toate aceste binefaceri, ce se lucrează prin împărtăşire, izvorăse 
însă din Jertfa lui Hristos şi din biruința Lui asupra păcatului şi a morții. 
Ca act de consumare a Jertfei euharistice, impărtăşirea constituie parti- 
ciparea cea mai deplină la Jertfa Domnului, pe care o reproduce şi o 
actualizează Liturghia ; de fapt, actul împărtăşirii reprezintă în cadrul 
Liturghiei momentul final, încheierea normală sau desăvârşirea Jertfei, 
făcând astfel parte integrantă din actul liturgic al Jertfei. Denumirile 
de «Masă» şi «Cina Domnului» (1 Cor. 10, 21 şi 11, 20), «Mâncare şi Bău- 
tură duhovnicească» (Didahia celor 12 Apostoli, 10, 3), «trângerea pâinii» 
(Fapte 2, 42 şi 46), Pâine şi Pahar binecuvântat (1 Cor. 10, 16), sub care 
era desemnată la început Sfânta Euharistie, nu lasă nici o îndoială că 
scopul final al Liturghiei era tocmai împărtăşirea credincioşilor. O ast- 
fel de destinaţie îi era dată, de altfel, de Mântuitorul însuşi, prin for- 
muleie de instituire («Luaţi, mâncați..., beți dintru acesta toți...»), pre- 
cum şi prin caracterul obligatoriu, pe care i-l imprimă atunci când zice : 
«De nu veţi mânca Trupul Fiului Omului şi de nu veţi bea Sângele Lui, 
nu veţi avea viață întru voi... Căci Trupul Meu este cu adevărat mân- 
care şi Sângele Meu este cu adevărat băutură» (loan 6, 53, 55). De 
aceea, Sfânta Euharistie s-a mai numit şi «Împărtășanie» (1 Cor. 10, 16), 
iar Liturghiei i s-a mai spus şi  odvates, adică adunarea credincioşilor 
la musa euharistică. 


Împărtăşirea este deci un act implicit Liturghiei, ceea ce înseamnă 
că nu se poate concepe Liturghie fără împărtăşire, aceasta fiind mijlo- 
cul prin care se face sfinţirea deplină a credincioşilor şi prin care ei 
ajung în uniune şi comuniune cu Duhul şi prin EL unii cu alţii. Chema- 
rea din însuşi textul Liturghiei: «Cu frică de Dumnezeu, cu credinţă 
şi cu dragoste să vă apropiaţi» de Sfintele Taine înlătură orice îndoială 
in această privinţă. Deci credincioşii care asistă la Liturghie fără să 
se apropie de Sfintele Taine nu se împărtăşesc pe deplin de harurile 
jertfei, deşi au participat la aducerea ei. 

Împărtăşirea la fiecare Liturghie a tuturor credincioşilor partici- 
panţi, afară de cei care se găseau opriți de Biserică, pentru motive de 
nevrednicie, a putut fi o praotică generală şi a format regula comună 
şi oficială a vieţii creştine atât timp cât duminica a fost singura zi litur- 
gică din săptămână. Aceasta era situaţia în epoca creștinismului primar 
sau cel puţin în primele două veacuri creştine, precum ne informează 
lămurit scrierea Faptele Apostolilor (20, 7), Didahia celor 12 Apostoli 
(14, 1) şi Apologia întâi (67, 7) a Sifântului Iustin Martirul şi Filo- 
zoful. Acest din urmă Părinte bisericesc precizează chiar că duminica 
era ziua în care se împărtăşeau toţi membrii comunităţii. În curând însă, 
şi anume începând chiar din cursul veacului al III-lea, numărul zilelor 


1042. Rugăciunea din timpul ecteniei ce se Yosteşte înainte de Rugăciunea 
Domnească, în Liturghia Sfântului Vasile cel Mare. 

liturgice de peste săptămână a sporit prin oficierea Liturghiei şi în zilele 
de miercuri şi vineri, ca la Ierusalim, în Biserica Antiohiei, a Africii 
de Nord etc. 1%3, ori sâmbăta, ca la Roma, Asia Mică, Siria etc. 19%, afară 
de sărbătorile fixe din acea vreme. În aceste condiţii, conştiinţa creş- 
tină a ajuns să se simtă oarecum forțată pe terenul pietăţii, producân- 
du-se în chip firesc o rezistenţă pioasă, prin abținerea de la împărtă- 
şirea regulată. Împărtăşirea la fiecare Liturghie a încetat deci de a fi 
obştească, ea mărginindu-se numai la numărul de credincioşi care se 
considerau pregătiţi în acest scop. Acest lucru ne lasă să-l înțelegem 
dispoziţiile Canoanelor 9 şi 10 apostolice, dar mai cu seamă Canonul 2 
al Sinodului de la Antiohia (anul 341), prin care erau excomunicați cei 
care evitau sfânta împărtășire, fie plecând din biserică în timpul servi- 
ciului divin, fie neprezentându-se la primirea Sfintei Taine, deşi asis- 
taseră la întreaga slujbă. În lumina acestor măsuri, trebuie să înţele- 
gem că ceea ce afirmă Sfântul Vasile cel Mare pe la anul 372 în Epistola 
către patricia Caesaria, şi anume că «noi», adică aici la noi, în Cezareea 
Capadociei (Asia Mică), «ne împărtăşim de patru ori pe săptămână: 
duminica, miercurea, vinerea şi sâmbăta, precum şi în alte zile, dacă este 
pomenirea (sărbătoarea) unui sfânt» 15, nu se poate interpreta în sen- 
sul unei reguli generale sau ca termene obligatorii de impărtășire, ci 
numai ca zile de Liturghie obişnuite la reşedinţa episcopală şi deci ca 
ocazii de împărtăşire pentru clerici şi, cel mult, pentru credincioşii evla- 
vioşi. Celor patru împărtăşiri săptămânale nu li se poate recunoaşte, 
aşadar, decât un caracter de devoţie, mărginit la un număr restrâns de 
persoane. 

De altfel, disciplina privitoare la împărtăşire nu era uniformă în 
toată Biserica. Îndeosebi, în prima sută de ani de la inaugurarea liber- 
tăţii Bisericii se stabiliseră deprinderi regionale sau obiceiuri locale, pe 
care Fericitul Augustin le remarcă, subliniind că «unii se împărtăşesc 
cu Trupul şi Sângele Domnului zilnic, iar alții numai în anumite zile; 
în unele părți nu rămâne nici o zi fără Liturghie, în timp ce în altele se 
săvârşeşte numai sâmbăta şi duminica, ori aiurea numai duminica» 1015. 
Aşa precum ne lasă să vedem omiliile Sfântului loan Gură de Aur 107, 
în creştinismul răsăritean s-a manifestat de timpuriu tendinţa şi prefe- 
rințele pentru împărtășirea obştească mai mult la marile sărbători de 
peste an (Crăciun ori Bobotează, Păresimi, Paşti şi Cincizecime). Lucru- 
rile nu se petreceau altfel nici la Mediolan, unde Sfântul Ambrozie îşi 
dojenea credincioşii că vin la împărtășit o dată pe an, «așa precum s-au 


1043. Silviae vel polius Aethoriae peregrinatio ad loca sancia (ed. Il, W. 
Haereus, Heidelberg, 1929, XXVII, 6, p. 35). 

1044. Can. 49 al Sin. de la Laodiceea; Constituțiile Apostolice, cart. 11, 59; 
cart. V, 15, 20; cart. VII, 23; cart. VIII, 23; Epifaniu, Expunerea credinței, cap. 
24, P. G. XLII. 

1045. St. Vasile cel Mare, Epistola XCIII către patricia Caesaria, P. G., XXXII, 
col. 484 B. 

1046, Fer. Augustin, Epistola LIV, 2, P. L., XXXVI, col. 200. 

1 1047. St. loan Gură de Aur, Omilia XVII la Epistola către Evrei, 3 și 4, P. Gu 
UXIII, col. 131; Omilia [II la Epistola către Efeseni, 4, 5, P. G., LXII, col. 28, 29. 

obişnuit să facă în Răsărit grecii» 1%8. Scăderea vechiului nivel al râvnei 
religioase se afirmase pe măsură ce se intra mai deplin în epoca Evu- 
lui mediu. În tot cazul, împărtășirea deasă ori la fiecare Liturghie şi 
câteodată chiar zilnic a rămas ca act de devoțiune reprezentat în anu- 
mite epoci de curentele din unele centre monahale, sau, în cazuri spo- 
radice, chiar în viaţa bisericească din lume 1%9, 

Cu toate depresiunile intervenite mai târziu în nivelul vieţii reli- 
gioase, împărtăşirea la fiecare Liturghie sau cel puţin la cea de dumi- 
nică n-a încetat de a reprezenta termenul, ţelui sau idealul spirituali- 
tăţii creştine 10%. Este locul să lămurim că prin spiritualitate creştină 
se înţelege în general vieţuirea în Hristos, adică un chip de gândire, 
de simţire şi de trăire a vieţii în duhul lui Hristos 1%1, E] fiind obiectul 
supremei noastre iubiri, modelul ideal şi mijolcitorul perfecțiunii noas- 
tre. Punctul culminant al acestei spiritualități se atinge în unirea cu 
Dumnezeu prin Hristos, prin care viaţa noastră îşi realizează desăvârşita 
ei creştere duhovnicească, întrucât în acest chip El ne face părtași la 
viaţa Lui însuşi. Într-un cuvânt, «viața în Hristos constă în unirea 
sufletului cu Dumnezeu» 105. Această participare la viaţa dumnezeiască 
ne este înlesnită prin Sfintele Taine, începând cu Botezul şi culminând 
în Sfânta Euharistie, în care se atinge desăvârşirea acestei uniri, spre 
care se concentrează toate aspiraţiile şi străduințele creștinului adevărat. 
Sfânta Euharistie reprezintă în comparaţie cu celelalte Taine încunu- 
narea urcuşului nostru duhovnicesc, deoarece credincioşii se împărtă- 
şesc prin ea nu numai de daruri anumite ale harului mântuitor, ca în 
fiecare din celelalte, ci se unesc cu Hristos însuşi, Vistiernicul vieţii şi 
al harului, Împărţitorul tuturor darurilor «cele ce sunt de trebuinţă pen- 
tru viaţă şi pietate» (II Petru I, 3) 1053. Repetăm totuşi primirea acestei 


1048. Sf. Ambrozie, De sacramentis, cart. V, cap. 1V, 25 (Text editat de 
Johannes Quasten, Florilegium patrisiicum, fasc. VII, Monumenta eucharistica et 
iilurgica vetustissima, part. LI, p. 169). 

1049. Datele în amănunt asupra acestui aspect al probleme! se găsesc în sta- 
diul nostru Siânta Împărtășire şi spiritualitatea creştină : Deasă ori rară împărtă- 
şire ?, în «Studii Teologice», IV (1953), nr. 5—6, p. 382406. 

1050. Sunt edificatoare în această privință îndemnurile Sf. Teodor Studitul 
(+ 826) către monahii de sub ascultarea sa: «..Mă mir mult că, dacă e duminică, 
vă apropiați de Sfintele Taine, dar nicidecum în altă zi, în care se săvârșește 
Liturghie. S-ar cuveni, desigur, ca noi, cei ce viețuim în mânăstire, să ne împăr- 
tăşim chiar în fiecare zi și nu mai rar decât la fiecare Liturghie» (Cateheză către 
discipoli: Cuvânt CVII, P. G., XCIX, col. 647). 

Impărtășirea duminicală era considerată de Stântul Grigore Palama, arhiepis- 
copul Tesalonicului (+ 1360), ca o datorie a fiecărui creștin. Amintind în al său 
Dialog al! legiuirii celci după Hristos că duminica este ziua în care a înviat 
Mântuitorul, el subliniază că această zi este ocazie de pregătire sufletească și 
îndeamnă: «Cu credinţă sinceră şi cu cuget nevinovat te vei împărtăşi cu Sfântul 
Trup şi Sânge al lui Hristos şi vei pune inceput vieţii desăvârşite şi te vei înnoi 
și te vei pregăti pentru primirea bunurilor veacului viitor» (P. G., CL, col. 1093 D). 

4 1051. «Dacă cineva n-ăre duhul lui Hristos, acela nu este al Lui» (Rom. 
8, 9) 


"1052, Nicolae Cabasila, Despre viața în Hristos..., col. 521. Vezi și trad. rom., 
6 


1053, Macarie, op. cit., part. III, p. 473 şi 532. 

Taine, împărtăşindu-ne de multe ori, deoarece, primind «comoara 
aceasta în vase de lut» (II Cor. 4, 7), adică în trupuri stricăcioase, su- 
puse alunecărilor firii noastre, care nu poate să păstreze mult timp pe- 
cetea tainei, «e de trebuinţă să ne împărtăşim într-una de sfânta masă..., 
pentru ca Făcătorul lumii să rămână în tot timpul în lutul nostru, ca să 
îndrepteze chipul Său în noi, ori de către ori dă semne că vrea să se 
strice» 1054, 

Pe baza experienţei de veacuri, precum şi pentru a crea condiţiile 
proprii pentru realizarea de către fiecare credincios a vredniciei noas- 
tre pentru primirea Sfintei Împărtăşanii (| Cor. 11, 28), Biserica a mo- 
derat rigorismul vechilor canoane în această privinţă, oprindu-se in 
practică la o regulă concepută în spirit de libertate. Acest fapt rezultă 
în primul rând din sensul minimal pe care îl au termenele fixate în acest 
scop, fie prin uz, fie prin dispoziţii oficiale ori în scrierile teologilor. 
Astfel, Simion, arhiepiscopul Tesalonicului (4+ 1430), recomanda cre- 
dincioşilor mireni ca «adesea, prin spovedanie cu zdrobirea inimii și 
cucernicia sufletului, să se cuminece şi nimeni din cei ce se tem şi iu- 
besc pe Domnul să nu treacă peste 40 de zile» 4055. Acest număr de zile 
nu reprezintă un termen fix în sens de dogmă sau hotărâre neschimbată 
a Bisericii, ci un termen in extremis, care nu se cuvine să fie depăşit 
de nimeni, fără să fi primit cel puţin o dată împărtăşirea. Un interval, 
adică, înăuntrul căruia fiecare e dator să-şi aleargă momentul în care se 
socotește pregătit să se supună cercetării duhovnicului, în vederea 
admiterii la împărtăşire. Nu se zice deci că cineva trebuie să se împăr- 
tăşească o singură dată la 40 de zile şi nici că ar fi oprit să facă acest 
lucru mai înainte de împlinirea acestui termen. Orice îndoială asupra 
unei astfel de interpretări este înlăturată de însuşi acest ierarh, care 
completează astfel în continuarea textului citat: «Ci de se va păzi, pe 
cât se va putea, să se apropie și mai curând de cuminecătura cu Hristos, 
iar de se va putea, chiar în toate duminicile, mai ales cei bătrâni şi cei 
bolnavi, pentru că acesta ne este viaţa și tăria». 

În acelaşi sens se exprimă şi Tomosul sinodal din august 1819 
al patriarhului ecumenic Grigorie, către monahii din Atos : «Fiţi încre- 
dințaţi și cunoaşteţi că cei evlavioşi sunt datori să se apropie şi să se 
împărtăşească cu Trupul cel de viaţă făcător, la fiecare Liturghie ; pen- 
tru aceasta sunt invitaţi de preot: «Cu frică de Dumnezeu, cu credinţă 
şi cu dragoste să vă apropiaţi». Dar, din pricina alunecării şi neputinței 
omului de a se împărtăşi în fiecare zi, a hotărât Biserica aşa, ca fiecare 
să se apropie de Sfânta Împărtășanie atunci când, mărturisindu-se du- 
hovnicului său, este găsit vrednic de dumnezeiasca împărtăşire..., pen- 
tru care nu există nici un termen fix de zile; dar nici nu se cuvine să 
treacă mai întâi 40 de zile după ce s-a apropiat de cele dumnezeieşti, 


1054. Nicolae Cabasila, Despre viața în Hristos..., în trad. rom. p. 94. 

1055. Simion, arhiepiscopul Tesalonicului, Despre slujba îngropării, cap. 360, 
P. G., CLV, col. 672, în trad. rom. intitulată Zraciat asupra tuturor dogmelor 
noastre ortodoxe... Bucureşti, 1865, cap. 242. 

deoarece acest lucru este neoprit şi neîmpiedicat, aşa că celui care vrea 
să ia învoire de la duhovnicul său, ca unul ce este fără vină, ii este 
îngăduit să se împărtăşească şi săptămânal» 1056, 

În cele din urmă, deprinderea curentă în vremea Sfântului loan 
Gură de Aur şi a Sfântului Ambrozie, consemnată şi în dispoziţiile unor 
sinoade din Apus 1057 a ajuns să fie recunoscută ca regulă oficială în 
Mărturisirea ortodoxă a lui Petru Movilă, care învaţă că, potrivit po- 
runcii a patra a Bisericii, suntem datori să ne împărtăşim de patru ori 
pe an Sau «cel puțin o dată pe an... în timpul Sfintei Patruzecimi». Ca 
şi la arhiepiscopul Simion a! Tesalonicului, aceste termene sunt de ase- 
menea minimale, privind împărtăşirea de obşte, întrucât se prevede în 
plus că «cei ce sunt înaintați în cuvioşie şi în cucernicie să se mărturi- 
sească în fiecare lună... şi să se împărtășească cu Stiintele» 158, 

Principiul împărtășirii mai dese este astfel admis expres cel puţin 
pentru cei de pe trepte superioare de pietate 105, iar aplicarea lui prac- 
tică duce la crearea unei situaţii aproape identice aceleia din regula 
lui Simion arhiepiscopul Tesalonicului. Căci este necesar să remarcăm 
că în porunca a patra a Bisericii nu se indică termene sau zile deter- 
minate pentru împărtășşirile cerute îndeobşte, ci ele sunt presupuse În 
legătură cu cele patru posturi de peste an; mai mult, se precizează că 
«cel puţin în timpul Sfintei Patruzecimi», ceea ce înseamnă în cursul 
acestui Post și deci tot așa şi în cursul celorlalte. 

Negreşit, treptele pietăţii religioase nu se pot urca de toţi în aceeași 
cadență, pentru că aceasta nu se petrece chiar independent de tempera- 
mentul, de stările de suflet, de aptitudinile spirituale şi de condiţiile 
sau împrejurările vieţii personale ale fiecăruia. Unii au nevoie de un 
timp mai lung de sforțări, iar alţii se pot concentra şi se aprind mai 
repede de râvna duhovnicească, simțind gustul sau foamea şi setea spi- 
rituală de masa Domnului, fără de care actele de pietate rămân un 
simplu formalism cu valoare de suprafaţă sau chiar lipsite de orice va- 
Joare. Pe terenul vieţii creştine, adică, trebuie să ne imaginăm situațiile 
prin analogie cu întrecerile la curse, cum se exprima Sfântul Apostol 
Pavel (1 Cor. 11, 24) şi, după el, diieriţi teologi şi scriitori creștini. Ter- 


1056. Apud Manuel Ghedeon, Kavowrai Marăţeic, t. II, p. 153, 154. 

1057. Astfel, din hotărârile Sinodului ţinut în Irlanda, sub Sf. Patriciu: (450— 
462), ale Sinodului de la Agde (506) în Galia, ale Sinodului diecezan din Ratisbonna 
(799) şi ale Conciliului din Tours (813), precum şi din alirmaţiile lui Beda Vene- 
rabilul (în Biserica Angliei din veucul al VIll-lca), se poate constata că sc reco- 
manda o împărtăşire măcar la trei sau patru săptămâni, deşi în practică se urma 
impărtăşirea în cel mai bun caz de trei ori pe an (Crăciun sau Epifanie, Paști și 
Cincizecime), socotindu-se minimală împărtăşirea cel puţin o dată pe an, ia Paşti 
(Vezi H. Leclercq, «Dictionnaire d'Archeologie chretienne et Liturgie», t. il, part. 
11, col. 2457—2462). 

1058. Mărturisirea Ortodoxă, part. 1, Răspuns la întrebarea XC. 

1059. În ândurile acestora poate fi socotit oricine se arată însuflețit de iu- 
birea pentru Hristos, simte dorinţa și bucuria de a se uni cu El prin luarea Siin- 
telor Sale Taine și, pentru aceasta, având haru! într-ajutor, se sileşte a fi curăţit 
de patimi. 


344 LITURGHIERUL EXPLICAT 


menul cel mai înalt al spiritualităţii bisericeşti sau ţinta propusă este, 
precum s-a arătat mai înainte, împărtăşirea cu Sfânta Euharistie. Unii 
se pot apropia de ea mai curând, pentru că se găsesc în condiţii de har 
şi personale care le permit să realizeze mai repede starea de vrednicie 
necesară în acest scop ; alţii sosesc mai târziu, pentru că merg mai încet. 
O astfel de situaţie este ilustrată adesea de fapt în multe biserici paro- 
hiale, unde se văd credincioşi împărtăşindu-se unii în sâmbăta sau în 
Duminica primei săptămâni din Păresimi sau în duminicile următoare 
ae Postului, iar alţii în sâmbăta sau Duminica Floriilor, în Joia sau 
Sâmbăta Patimilor, iar cei mai mulţi în Duminica Siintei Învieri. Tot 
așa şi pentru cei din gradele avansate de pietate nu se specifică o anu- 
mită duminică din lună, ea putând să fie deci tot atât de bine pentru 
unii întâia, pentru alţii a doua, a treia ori a patra, sau o sărbătoare din 
cursul lunii, deoarece nu se pot găsi gata deodată toţi cu dispoziţia sufle- 
tească cerută pentru o împărtășire în stare de vrednicie. Unii pot realiza 
o astfel de situaţie pentru o duminică sau sărbătoare, iar alţii pentru 
celelalte. 

Interpretată, înțeleasă şi aplicată în acest sens, care este cel exact, 
porunca a patra a Bisericii creează astfel cele mai perfecte condiţii pen- 
tru ca îndemnul Liturghiei «Cu frică de Dumnezeu, cu credinţă şi cu 
dragoste să vă apropiați» de Sfintele Taine, să nu răsune în deşert în 
nici o biserică. Oricând se pot găsi credincioşi care să vină la cina eu- 
haristică, în cadrul împărtășirii lor lunare ori mai rare, sau din cursul 
posturilor. Vine astfel la expresie ceea ce noi am numit spiritul de li- 
bertate, în care este concepută disciplina Bisericilor Ortodoxe cu privire 
la împărtăşire, ca mijloc de sfințire şi de perfecţiune spirituală. Cu zel, 
cu tact, cu acţiune şi înţelepciune pastorală, aceasta poate fi pe deplin 
o realitate actuală în orice biserică, în care nu s-ar mai putea vedea 
Liturghie la care măcar unii să nu primească Trupul şi Sângele 
Domnului. 

În practica curentă astăzi, împărtăşirea la fiecare Liturghie a rămas 
insă aproape în totalitatea cazurilor numai în seama liturghisitorilor. 
Printr-un raționament oarecum speculativ, împărtăşirea credincioşilor 
de binefacerile Jertfei euharistice se consideră de unii teologi asigurată 
prin împărtăşirea liturghisitorilor, ca unii care reprezintă pe credin- 
cioşi şi au adus Sfânta Jertfă în numele tuturor asistenţilor, aceştia din 
urmă mărginindu-se să se unească în intenţie sau în spirit cu împărtă- 
şirea preoţilor slujitori 10%. Deci «credincioşii prezenţi la liturghie, fără 
a se împărtăşi, participă numai în spirit la masa euharistică şi nu pri- 
mesc decât anafura cuvenită din prescura ce se întrebuinţează pentru 
pregătirea Sfintei Jertfe» 101. 

Fără îndoială, participarea în spirit reprezintă ea însăși unul dintre 
chipurile de unire a omului cu Dumnezeu, unire care se săvârşeşte prin 
cunoaştere şi iubire. Prin prezenţa la Liturghie adică, credincioşii se 


1060. Mgr. Chevrot, Notre messe, Paris, 1941, p. 160—161. 
1061. L'Orthodoxie, Paris, 1932, p. 187. 

găsesc în atmosfera dumnezeieştii Cine celei de Taină, participă la ea 
cu gândul, cu mintea şi cu inima, ca unii care urmăresc cu privirea şi 
cu auzul desfăşurarea acţiunii sfintei slujbe, dar, neîmpărtăşindu-se, nu 
se fac pe deplin subiect al lucrării ascunse şi misterioase a Duhului 
dui Hristos. Printr-o astfel de participare, ei pot să câştige sfinţenia în 
sensul moral îndeosebi al acestui cuvânt, ca rezultat al atenţiei şi al 
concentrării, al contemplării, al meditaţiei şi al pătrunderii de tot ceea 
ce se face şi se rostește în cursul serviciului divin pentru aducerea Sfin- 
tei Jertfe şi în vederea împărtășirii din ea. Pe de altă parte, Jertfa litur- 
gică este una din expresiile cele mai perfecte ale unirii noastre cu lisus 
Hristos, prin faptul transformării în Sfântul Trup şi Sânge a pâinii şi 
vinului aduse de credincioşi, ca simboluri ale vieţii lor. În plus, miri- 
dele scoase pe numele fiecăruia, împărtăşindu-se de sfințire, precum 
observa Simion, arhiepiscopul Tesalonicului, prin atingerea de Trupul 
şi Sângele euharistic al Domnului, comunică prin aceasta har şi sufle- 
telor pentru care au fost proscomidite «şi, dacă omul este din cei evla- 
vioşi sau din cei ce au şi greşit dar s-au pocăit, atunci nevăzut el se 
impărtăşeşte cu sufletul de împărtăşirea harului, primind în multe ca- 
zuri şi folos trupese» 1062, 

Prin urmare, participarea în spirit la Liturghie nu rămâne absolut 
fără nici o urmare pentru sfinţirea credincioşilor, dar o astfei de parti- 
cipare reprezintă numai o «împărtăşire gândită» (adică o împărtăşire cu 
gândul sau spiritul), după expresia lui Simion arhiepiscopul Tesaloni- 
cului şi a lui Paisie Velicicovschi 1%. Alăturarea asistenţilor la adu- 
cerea Sfintei Jertfe, prin intenţie sau în spirit şi prin aducerea lăun- 
trică de sine, le asigură, fără îndoială, o unire spirituală ; ea este însă 
o participare afectivă, iar nu efectivă. Sfinţirea, ca valoare obiectivă, 
ca dar al lui Dumnezeu şi ca lucrare ascunsă şi misterioasă a Duhului 
lui Hristos, prin care sufletul se umple de har şi de toate bunurile şi 
binecuvântările specifice Sfintei Jertie euharistice, nu se dă deplin celor 
vii decât prin administrarea Tainei Împărtăşaniei, când credincioşii se 
unesc cu Dumnezeu-Omul, prin primirea Sfântului Său Trup şi Sânge. 
Participarea în spirit, care reprezintă sfinţirea «prin mijlocire», cum o 
numea Nicolae Cabasila, este deplină şi corespunzătoare în chip parti- 
cular sufletelor ieşite din această viaţă, lipsite deci de corp, fără să se 
înţeleagă însă că aceasta ar fi pentru cei repauzaţi o formă inferioară 


1062. Din răspunsurile stareţului Paisie Velicicovschi către un grup de cre- 
dincioşi, la Prot. Serghie Cetvericov, op. cit., p. 334; Cf. Simion, arhiepiscopul Tesa- 
lonicului, Explicare despre siânta biserică, trad. rom. p. 268, col. 2 și p. 269, col. 1. 

1063. Paisie Velicicovschi, ibidem; Simion. arhiepiscopul Tesalonicului, Expli- 
care despre sfânta biserică, p. 268, col. 2: «in toată vremea și în tot ceasul, 
fiecake credincios poate să se împărtăşească cu duhul, având foloase destul de mari, 
In acest fel, el se impărtăşeşte şi se hrănește în chip nevăzut cu lisus Hristos, ori 
de câte ori se gândeşte cu evlavie la taina întrupării și pătimirii Sale şi se umple 
de iubire către El». (Urmând pe Domnul, traducere de preotul D. C. Vişan, Bucu- 
Teşti, 1927, p. 280). 

faţă de sfinţirea celor vii prin împărtăşirea reală. Dimpotrivă 10%. Fiecare 
din cele două chipuri de participare la Sfânta Euharistie este însă adecvat 
şi deplin în raport cu constituţia omului în cele două stări deosebite. 
Ca orice act uman din viaţa aceasta, participarea credincioşilor la Sfin- 
tele Taine nu este deplină, adică, decât atunci când ei le primesc sub 
forma de mâncare și de băutură sfântă, făcându-se astfel părtaş la sfin- 
ţire şi trupul. Ca atare, în raport cu structura fiinţei umane în existența 
ei terestră, participarea la Siânta Euharistie prin intelect şi prin voinţă 
este unilaterală şi nedeplină. Alcătuit din suflet şi din trup, omul însuși 
nu se simte îndestulat numai prin participarea în spirit, ci dintr-o cerință 
adâncă el tinde la unirea întregii sale fiinţe, trup şi suflet, cu Dumnezeu, 
sub forma sensibilă a Trupului şi Sângelui euharistic ale Fiului Său. 
Tocmai pentru un astfel de motiv a instituit Mântuitorul cina Sa sub 
forma pâinii şi a vinului, invitându-i pe «toţi», adică întreaga comuni- 
tate, să se împărtăşească din ea, atunci când a spus: «Luaţi, mâncaţi... 
beţi dintru acesta toți...». Nota aceasta de realism se reflectă lămurit 
atât în teologia Sfinţilor Părinţi, cât şi în rugăciunile care alcătuiesc 
«Rânduiala Sfintei Împărtăşiri». 

Impărtăşirea de binefacerile Sfintelor Daruri trebuie considerată 
deci nu numai din latura ontologică a sfințirii, privind adică numai 
partea lui Dumnezeu în opera pentru mântuirea noastră, ci totodată 
şi sub aspectul psihologic al sfinţeniei sau al consimţământului şi al 
conlucrării credinciosului însuşi prin nevoinţe personale, adică prin 
anumite acte, prin care să se facă vrednic de primirea Sfintelor Taine. 
Acest aspect constituie ceea ce s-ar putea numi momentul ascetic al 
sfințirii, constând din acte de pocăință, de rugăciune şi exercitare în 
virtute, de deprinderi lăuntrice sau o anumită disciplină ascetică. Căci, 
dacă cineva nu se apropie de masa euharistică, deşi îi stă în putinţă, 
acela nu va putea dobândi nicidecum sfinţirea din Sfintele Daruri, iar 
aceasta nu pentru că nu s-a apropiat, ci pentru că, deşi i-a stat în pu- 
tință, totuşi nu s-a apropiat, ceea ce arată că are sufletul lipsit de dis- 
poziţiile bune cerute pentru primirea Sfintelor Taine i0%5. Mai lămurit, 
cei care fără a se găsi opriţi temporar de la Sfânta Împărtăşire, printr-un 
canon de pocăință şi îndreptare, cei care fără a fi împiedicaţi de îm- 
prejurări fizice de a participa la Sfânta Liturghie, cei care, chiar dacă 
asistă la slujbă, dar nu aspiră şi nu încearcă dorinţa de a se uni cu 
Domnul prin primirea Trupului şi Sângelui Său, cei care se feresc să 
ia sau să apuce în acest scop calea calvarului, adică să se angajeze în 
acte de disciplină spirituală, prin care să arate că participă la Crucea 
lui Hristos, răstignindu-se împreună cu El şi integrându-se astfel în 
Sfânta Jerttă, toţi aceştia nu pot fi consideraţi că participă măcar în spirit 
la masa euharistică și că, astfel, s-ar sfinţi cel puţin «prin mijlocire». 
Virtuţile ce se cer de la cei ce vor să dobândească sfinţirea prin Sfintele 


1064. Nicolae Cabasila, Explicarea dumnezeieştii Liturghii... cap. 42, 43 şi 
45, P. G., CL, col. 457—475. În trad. kom., p. 94—100. 

1065. Nicolae Cabasila, Explicurea dumnezeieştii Liturghii... cap. XLVII, col. 
460 B. 

Taine sunt deci, pe lângă «curăţia sufletului, iubirea de Dumnezeu și 
credinţa», încă şi «dorirea Sfintelor Taine, râvna de a se împărtăși cu 
-ele, zel fierbinte, alergarea cu sete către ele» 1066. 

Între condiţiile cu caracter ascetic ce se cer liturghisitorilor cât şi 
credincioşilor care vin la împărtăşirea cu Sfânta Euharistie trebuie nu- 
mărată şi starea de ajunare. Căci, precum se exprima Fericitul Augustin, 
«a plăcut Sfântului Duh ca, din respect pentru Sfintele Taine, să intre 
în gura creștinului Trupul Domnului, mai înainte de orice altă hrană. 
De aceea, pretutindeni se păzeşte acest obicei» 107. Potrivit canoanelor 
47 al Sinodului de la Cartagina şi 29 al Sinodului Trulan, Liturghia se 
oficiază numai de clerici care se găsesc în stare de ajunare, adică pe ne- 
mâncate, aceasta înţelegându-se cu începere din seara care precede 
ziua cu Liturghie şi împărtăşirea. În cazuri speciale şi îndeosebi pentru 
cei ce se găsesc în stări de slăbiciune din cauza sănătăţii ori a vârstei 
fragede sau înaintate, ultima gustare de seara poate fi şi mai târzie, 
însă neapărat înainte de miezul nopții 1%8, căci acest moment anunţat 
prin cântatul cocoşilor vestește apropierea zilei următoare 1069. 

Aşa precum sublinia Sfântul Apostol Pavel când scria că «ori de câte 
“ori mâncaţi Pâinea aceasta şi beți acest Pahar, moartea Domnului ves- 
tiţi» (| Cor. 11, 26), prin împărtăşire se întreţine permanent în conștiința 
creştină amintirea vie a răstignirii Mântuitorului şi se deşteaptă tot- 
deauna în suflete atașamentul moral la Jertfa Lui. Ca actualizare a 
morţii şi suferințelor Domnului pe Golgota, Sfânta Euharistie constituie 
adică mijlocul cel mai desăvârşit pentru împărtăşirea credincioşilor de 
binefacerile acestei Jertfe mântuitoare, participând la moartea Lui prin 
omorârea sau înăbuşirea păcatelor şi instinctelor, care reprezintă în noi 
omul cel vechi sau pământesc (Col. 3, 5, 8 ș.u.). Căci, în spiritul învă- 
țăturii Sfântului Apostol Pavel, moarte sau a deveni morţi păcatului 
înseamnă canonul de pocăință, prin care ne dezlipim de patimi cu zdro- 
birea de inimă şi prin exercitarea virtuţilor, care ne apropie de Dum- 
nezeu prin lisus Hristos. Prin Sfânta Euharistie, fiecare dintre noi este 
deci şi astăzi justificat, răscumpărat, împăcat cu Dumnezeu şi sfințit 
numai dacă unește jertfa sa duhovnicească cu Jertfa Domnului, apro- 
piindu-se de masa sfântă pătruns de pocăință pentru păcatele sale 1070, 
Murim astfel împreună cu El, ca să ne împărtăşim şi de învierea Lui. 
Câtă vreme însă nu este eliminat din suflet tot ceea ce este imperfec- 
ţiune sau păcat, nu sunt întrunite condiţiile în care Sfânta Euharistie îşi 
îndeplinește lucrarea sa de «leac al nemuririi» şi «antidot împotriva 
morţii» 1071. 


1066. Ibidem, cap. XLII, col. 457 C—D. 


1067. Epistola CXVIII către lanuar, c. 6. La Nicodim Milaş, Canoanele Bisericii 
-Ortodoxe..., t. Il, part. 1, p. 198, nota 2, comentariul can. il al Sin. de la Cartagina, 
“Ci. şi can. 29 al Sin. VI Trulan. 


1068. Cf. Liturghierul, la cap. «Povăţuiri», ultimui paragraf. 
1069. Cf. Constituţiile Apostolice, cart. VIII, cap. 34. 
1070. Cf. Nicolae Cabasila, Despre viața în Htristos..., col. 5938. 
1071. Sf. Ignatie Teoiorul, Epistola către Eleseni, 20. 

Prin urmare, în ordinea perfecțiunii creştine, împărtăşirea cu Sfânta 
Euharistie reprezintă nu numai termenul sau punctul culminant al spi- 
ritualităţii, ci este în acelaşi timp şi o răsplată sau un premiu cu care 
sunt încununaţi cei care se nevoiesc spre ea cu nevoinţa cea bună. De 
aceea, Nicolae Cabasila sublinia că «se cuvine... ca întru sudoarea 
frunții să ne câştigăm această Pâine (Sfânta Euharistie) ce pentru noi 
s-a frânt şi numai pentru fiinţele cuvântătoare s-a rânduit ; căci Domnul 
a zis să ne sârguim pentru hrana nepieritoare care durează pentru viața 
veşnică (loan 6, 27). S-a poruncit să ne apropiem de această 
cină nu fără nici o grijă şi fără a face nimic, ci străduindu-ne» 1172, cu 
alte cuvinte, ca oameni care fac eforturi pentru ajungerea acestui ideal 
de spiritualitate, ca unii care trebuie adică «a urmări bunul (împărtă- 
şirea cu Sfintele Taine), nu ca şi cum am fi împinşi şi târâţi cu sila, ci 
printr-o râvnă şi printr-un avânt spontan, întocmai ca cei pricepuţi la 
întrecerile de la curse...» 173, Aşadar, «în Euharistie, Hristos nu este nu- 
mai curăţitor şi nouă ajutor în luptă, ci şi premiu, pe care trebuie să-l 
ia cel ce se luptă» 1074. 

Tainele cele preacurate şi preasfinte îndumnezeiesc şi înviază nu- 
mai pe cel ce le mănâncă şi le bea cu inimă curată, cu gând înfricoşat 
şi cu suflet umilit 1035, Numai în astfel de condiţii se poate spune că 
«împărtăşirea ajută atât de mult la potolirea patimilor şi la învingerea 
duşmanilor celor nevăzuţi, care le aprind» 10%. Pietatea legată de îm- 
părtăşirea cu Sfintele Taine nu se poate concepe deci fără o curăţire 
a inimii şi fără silința de îmbunătăţire sau perfecțiune morală, atât 
înainte ca pregătire, pentru primirea lor ca într-un templu sufletesc, 
cât şi după aceea, din respect pentru Trupul şi Sângele Domnului, care 
a primit a intra în acest chip în noi, a sălăşlui la noi şi a prânzi împre- 
ună cu noi la cina Lui (Apoc. 3, 20 şi Evr. 14, 23). Altfel, «cel ce va 
mânca Pâinea aceasta şi va bea Paharul acesta cu nevrednicie, va fi 
vinovat faţă de Trupul şi Sângele Domnului... Căci cel ce mănâncă şi 
bea din ele cu nevrednicie, acela mănâncă şi bea sieşi osândă, nesoco- 
tind Trupul Domnului» (1 Cor. 11, 27, 29). De aceea, Sfântul Ioan Gură 
de Aur, punându-și întrebarea cine merită să fie mai mult aprobat din- 
tre cei ce vin la împărtăşire, declară că nu laudă «nici pe cei ce se îm- 
părtăşesc o dată, nici pe cei ce se apropie des şi nici pe cei care vin de 
puţine ori (rar), ci pe cei care fac aceasta cu cuget nevinovat, cu inimă 
curată şi cu viaţă fără pată» 1077. 


1072. Nicolae Cabasila, Despre viața în Hristos..., col. 605 C. 

1073. Ibidem, co). 605 A. 

1074. Ibidem, col. 698 B. 

1075. Cf. Rugăciunea Slântului Simion Noul Teolog, în «Rânduiala Sfintei îm- 
părtăşiri». 

1076. Rânduiala Siântului Vasile cel Mare, VI, 98, în Vechile rânduieli ale 
vieții monahale..., p. 371. 

1077. St.loan Gură de Aur, Omilia XVII la Epistola către Evrei, 4, P. G.. LXIII, 
col. 131—1932. Cf şi Omilia III la Epistola către Eleseni, 4, P.G., LXII, col. 28. 

Deci «nu toţi aceia cărora le dă preotul Sfintele Taine se împărtă- 
şesc într-adevăr (adică cu vrednicie şi cu folos), ci numai aceia cărora 
le dă Însuşi Hristos. Preotul le dă în general tuturor celor ce se apro- 
pie de ele; Hristos însă, Cel ce cunoaşte cele ascunse ale fiecăruia, 
«împărtășește numai pe cei vrednici de Sfintele Taine» 108. Precum se 
mărturiseşte în rugăciunea dinaintea înălțării Sfântului Agneţ, Sfintele 
Taine se împart «la tot poporul», prin liturghisitori, dar tuturor — litur- 
ghisitori şi credincioşi — le sunt date «prin mâna cea puternică» a lui 
Hristos. Cel ce Se împarte, dându-Şi Trupul şi Sângele Său ca mâncare 
şi băutură duhovnicească credincioşilor, este Hristos însuşi. Astfel, El 
ne sfinţeşte «unindu-ne cu Sine şi împărtăşindu-ne de propriile Sale 
daruri, în măsura vredniciei şi curăţiei fiecăruia» 107 

Se împărtăşesc deci şi buni şi răi 10%, însă cu efecte deosebite : prin 
aceeaşi mâncare şi băutură duhovnicească, unii se sfințesc, dobândind 
adică iertarea de păcate, împăcarea cu Dumnezeu şi viaţa veşnică, iar 
alţii îşi agonisesc «judecata şi osânda» 1081. 


E. RUGĂCIUNILE APOLISULUI LITURGHIEI 


a. Prima parte din ritualul apolisului. b. Ultimele acte din rânduiala 
apolisului. c. «Potrivirea» (consumarea) rămășițelor Siintelor Taine 


a. Prima parte din ritualul apolisului, Deşi se poate spune că 
Liturghia a luat sfârşit odată cu ectenia de mulțumire după împărtă- 
şire, totuşi încheierea formală a oficiului se face cu un ceremonial special 
numit apolis. 

Aşa precum se poate înțelege din însuşi sensul acestui termen 
din limba greacă, apolisul (7 ăxâhvos = liberare, plecare, învoire pentru 
plecare) reprezintă în rânduielile slujbelor bisericeşti un mic complex 
de rugăciuni şi acţiuni în care se încadrează concedierea sau permisiunea 
dată credincioşilor de a ieşi din biserică, după încheierea serviciului di- 
vin. Acesta este sensul larg al cuvântului apolis, privit ca termen tehnic 
mai ales în legătură cu oficiul Liturghiei. În înţeles restrâns însă, obiş- 
nuit în limbajul bisericesc curent, sub termenul de apolis (slav: orn3crn) 


1078. Nicolae Cabasila, Explicarea dumnezeieştii Liturghii, cap. XLIII, P. G., 
CL, col. 461 A. 

1079. Ibidem, cap. XLIV, col. 464. 

1080. Ct. Ibidem, cap. XL, col. 464 B. 

1081. «Cine este în comuniune cu unitatea (cu Acela ce Unul este), dacă ţine 
să se mențină în această stare fericită, nu este cu putinţă să trăiască în acelaşi 
timp o viaţă potrivnică, ci trebuie să se despartă cu totul de ceea ce ar putea să 
sfărâme (întrerupă) unitatea... Este lucru evident... că viața spirituală dobândeşte 
caracterul neclintit al asemănării cu Dumnezeu numai prin avânturi înfocate şi sin- 
ceritate spre unitate (cu Cel ce este unul), prin nimicirea şi mortificarea completă 
a oricărei înclinări potrivnice» (Dionisie Pseudo-Areopagitul, Despre ierarhia bise- 
ricească, cap. III, part. Ii, 5). 

se înțelege de regulă formula rugăciunii finale cu care se încheie orice 
oficiu religios. Cuvântul a căpătat astfel sensul derivat de «sfârşit», 
«încheiere» a slujbelor bisericeşti. 

În rânduiala Liturghiei, sfârşitul oficiului şi deci învoirea pentru 
plecarea credincioşilor din biserică este anunţată de preot în prealabil 
sau, mai exact, în principiu mai întâi, prin formula «În pace să îeșim» 
(Ev sipivm zpothGwhev = ...să plecăm), iar câteodată să ieșiți, să plecați 
(îv eipivm mpoehdere ...) 1082, rostită îndată după ectonisul ecteniei pentru 
mulțumirea obştească după împărtăşire. În formularul Liturghiei din 
cartea VIII, 15 a Constituţiilor Apostolice, această invitaţie, în redac- 
tarea  «ăzohisode Ev eiphvm» (puteţi «să ieşiţi» sau «să plecaţi în pace»), 
era rostită de diacon, după încheierea tuturor rugăciunilor, aşa încât 
ea era semnalul plecării efective sau imediate a credincioşilor. În manu- 
scrisele cele mai vechi, rostirea acestei formule revenea, de aseme- 
nea, diaconului 19%, iar nu preotului, cum se practică astăzi. Voia să 
se spună astfel : să plecăm sau să ieşim din biserică nu numai în ordine 
şi în linişte, ci şi «în pace», aşa cum ne-am rugat încă de la începutul 
Liturghiei : cu sufletul, adică, transfigurat şi plin de mireasma harului 
de care ne-am împărtășit în timpul sfintei slujbe, cu o dispoziţie sufle- 
tească fermă de a ne conduce de dragoste evanghelică şi în relaţiile 
din afară de biserică. 

Răspunsul credincioşilor : «Întru numele Domnului» vine ca un an- 
gajament din partea lor, la îndemnul preotului, ca şi cum ar voi să 
spună : plecăm sau ieşim din biserică în numele Domnului şi deci su- 
puşi poruncilor Lui. În cadrul ceremonialului fixat şi sistematizat al 
Liturghiei bizantine, acest răspuns poate implica şi o altă semnificaţie, 
înlesnită mai ales de forma plurală la persoana întâi, «în pace să ieşim», 
prin care preotul s-a incadrat el însuşi în obştea sau comunitatea bise- 
ricească, având să sfârşească oficiul său de rugător sau de liturghisitor. 
Această ieşire se poate referi deci şi la ieşirea preotului din slujbă, 
ceea ce se vede că şi face prin venirea sa mai întâi în mijlocul naosu- 
lui, printre credincioşi, pentru a se ruga în auzul lor, pentru ei. Până 
acum s-a rugat în altar şi în taină, cu cugetul înălţat la Dumnezeul mi- 
lelor, iar acum se coboară în mijlocul oamenilor, din înălţimea la care 
se aflase 19%, ieşind prin sfintele uşi şi venind în naos pentru a rosti 
«Rugăciunea amvonului», cum se află intitulată în Liturghierele de 


1082. Ca in Codicele Grotla-Ferrala. T. f. III, numit Cod, Basilii Falascae (vea- 
cul al XIV-lea). Cf. Dom Placide de Meester, Genese, sources et developpemenis 
du texte grec de la lilurgie de S. Jean Chrysostome. Rome, 1908, p. 111. 

1083. Cod. Barberini 336, F. E. Brightman, Liturgies castern and western, vol. 1, 
p. 343; Cod. nr. 663 (veac. al XII-lea — al XIII-lea), Bibl. Naţ. Atena, la Pan. N. 
Trembela, op. cit., p. 15. Vezi, Ibidem, p. 154, precum şi alte manuscrise din veacu- 
rile al XII-lea și al XVII-lea, aceeași regulă fiind acceptată şi în ediţiile tipărite ale 
Liturghierului slavon ca, de exemplu, cea din 1508, a lui Macarie, precum și de 
unele ediţii slavo-române (București, 1680 şi Buzău, 1702); Constituţia lui Filotei 
(veacul al XIV-lea), ibidem. 

1084. Cî. Nicolae Cabasila, Explicarea dumnezeieștii Liturghii, cap. LILI, P. G., 
CL, col. 489 B. 

astăzi. Deci, când credincioşii răspund «întru numele Domnului» la 
anunțul preotului «în pace să ieşim», se poate interpreta că ei își ex- 
primă astfel dorința de a-l vedea venind în mijlocul lor şi a-l auzi ru- 
gându-se pentru ei. În Codicele Barberini 336 şi în alte manuscrise 
această rugăciune este numită «Rugăciunea din spatele» sau din «dosul 
amvonului» (e5X omodăpQovos ), pentru că în Biserica primară ea se 
citea stând preotul în urma amvonului sau estradei din mijlocul naosului, 
de pe care se făceau lecturile biblice, iar uneori se rosteau şi predicile. 
Se înţelege deci că atunci preotul rostea această rugăciune cu faţa spre 
credincioşi, care o ascultau cu capetele plecate. Tradiţia aceasta se mai 
păstrează numai sub forma obligaţiei pe care o are diaconul de a sta 
cu capul plecat înaintea icoanei Mântuitorului, tot timpul cât durează 
citirea acestei rugăciuni. 


Dintre toate rugăciunile Liturghiei credincioşilor, rugăciunea am- 
vonului este singura care se roteşțe în auzul credincioşilor, celelalte 
toate fiind spuse în taină de liturghisitori. De aceea, s-a rânduit ca acum, 
la finele oficiului, să se rostească în auzul credincioșilor şi în mijlo- 
cul lor această rugăciune, prin care se recapitulează în rezumat prin- 
cipalele cereri ce s-au făcut mai înainte în toate rugăciunile Liturghiei. 
Pentru acest motiv, Sfântul Gherman 1 al Constantinopolului o numeşte 
«pecetea tuturor cererilor şi recapitularea în ordine... a celor cerute prin 
rugăciuni» :%55, Anume, preotul se roagă: «Cel ce binecuvintezi..., 
Doamne, şi sfințeşti pe cei ce nădăjduiesc întru Tine, mântuieşte po- 
porul Tău şi binecuvintează moştenirea Ta. Biserica Ta păstreaz-o în- 
treagă, sfinţeşte pe cei ce iubesc podoaba casei Tale, Tu pe aceştia îi 
preamăreşte cu dumnezeiasca Ta putere şi nu ne lăsa pe noi cei ce nă- 
dăjduim întru Tine. Pace lumii Tale dăruieşte... Că toată darea cea bună 
şi tot darul desăvârşit de sus este, pogorând de la Tine, Părintele lu- 
minilor...». 

Această rugăciune provine din textul Liturghiei Sfântului Vasile cel 
Mare, aflat în Codicele Barberini 336, şi este comună celor două for- 
mulare principale ale Liturghiei bizantine. Rugăciunea amvonului indi- 
cată sub numele Sfântului Ioan Gură de Aur în manuscrisul menţionat 
a ieşit din întrebuințare. Liturghia Darurilor mai înainte sfinţite are o 
rugăciune proprie, corespunzătoare acestui oficiu («Stăpâne, atotţiiito- 
rule, Cel ce... ne-ai adus pe noi întru aceste preacinstite zile, spre cu- 
răţirea sufletelor şi a trupurilor, spre înfrânarea poitelor...>). 


Manuscrisele mai vechi variază rugăciunea amvonului după sărbă- 
tori, prevăzând adică pentru sărbătorile principale unele 1%, iar pentru 
Liturghia duminicală destinând altă rugăciune a amvonului, aceasta în- 
săşi variind după manuscrise 1087. 


1085. Sf. Gherman 1 al Constantinopolului, Istoria bisericească si teoria mis- 
tică, P. G., XCVIII, col. 452 C—D. 


1086. Ms. nr. 958, Bibl. Mânăstirii Sinai (veacul al X-lea), la A. Dmitrievschi, 
op „cit., p. 21—23. 


ă ui Ms. 957, Bibl. Mânăstirii Sinai (veacul al IX-lea — al X-lea), Ibidem, 
p. 7 şi 


352 LITURGHIERUL EXPLICAT 


Sub impresia rugăciunii amvonului, «credincioşii slăvesc pe prici- 
nuitorul şi dătătorul acestor bunuri» 19%, prin stihul 2 din Psalmul 112: 
«Fie numele Domnului binecuvântat de acum şi până în veac», pe care 
îl intonează de trei ori în accente de bucurie duhovnicească, îndată 
după ce s-a terminat ecfonisul rugăciunii. Liturghierul român contem- 
poran indică aci, în continuarea stihului menționat, şi citirea Psalmului 
33 : «Binecuvânta-voi pe Domnul...», care se recita în Biserica primară 
în timpul împărtăşirii credincioşilor 105%, dar care, în practica de astăzi, 
nu se mai întrebuinţează. Foarte multe din ediţiile mai vechi, îndeosebi 
ale Liturghierului român, îl inscriu după rugăciunea pentru potrivirea 
Sfintelor, ceea ce de fapt nu constituie o modificare a locului lui, el 
fiind destinat să se citească la strană în timp ce preotul rosteşte în taină 
această rugăciune, după intrarea sa în altar. Noile Liturghiere greceşti 
nu-l prevăd. 

În acest timp, preotul intră în altar 10%, prin sfintele uşi, iar diaco- 
nul prin ușa laterală dinspre miazănoapte, mergând amândoi la prosco- 
midiar, unde se află depus ceea ce a mai rămas în Potir din Sfintele 
Taine, după împărtăşirea credincioşilor. Cu capul plecat, preotul citește 
aci în taină rugăciunea intitulată în Codicele Barberini 336, la Liturghia 
Sfântului Ioan Gură de Aur, « Evxh eic 10 xaraoretiat mă dia dopa » 
(rugăciunea la potrivirea — consumarea Sfintelor Daruri): «Plinirea 
Legii şi a proorocilor Tu însuţi fiind, Hristoase, Dumnezeul nostru, Cel 
ce ai împlinit toată rânduiala părintească, umple de bucurie şi de ve- 
selie inimile noastre...». Este, precum se vede, o compoziţie inspirată în 
motivele ei euhologice de ideea sfârşitului, a lucrului finit sau încheiat. 
Pe punctul de a se socoti descărcat de săvârşirea serviciului adus lui 
Dumnezeu prin Fiul Său, în Care s-au împlinit prezicerile Legii Vechi şi 
ale profeților şi Care a îndeplinit El însuși opera mântuirii în cadrul 
ce I-a fost destinat de Tatăl Său, preotul se înfăţişează inaintea Domnu- 
lui euharistic, prezent prin Sfintele Taine aflat în Potir, explicându-se 
parcă sau motivând oarecum ieşirea din oficiu. Tu, Cel ce eşti modelul 
desăvârşit al împlinirii voii Tatălui ceresc, vrea să spună preotul, acor- 
dă-mi harul bucuriei pentru împlinirea oficiului, mie, slujitorului Tău, 
pe care ai binevoit să-l rânduieşti la săvârşirea Sfintelor Tale Taine. 

Sunt cât se poate de sugestive în acest sens mai ales motivările din 
rugăciunea respectivă, ce se citeşte în Liturghia Sfântului Vasile cel 
Mare, rugăciune intitulată în Codicele Barberini 336: « Ey mod oxsfo- 
pohăxtoy » (rugăciunea din schevofilachion) : «Plinitu-s-a şi s-a săvârşit, 


1088. Nicolae Cabasila, Explicarea dumnezeieşiii Liturghii, cap. LII. 

1089. Constituţiile Apostolice, cart. VIII, cap. 13. 

1090. Când sunt aduse daruri sau prinoase (colive, brânză şi ouă, struguri, 
pârgă de fructe sau alte roduri) întru cinstirea sărbătorii sau sfântului, se cântă 
îndată la strană troparul şi condacul zilei, iar preotul, înainte de a intra în altar, 
se oprește lângă masa cu prinoase şi, tămâind, zice după ce s-au întonat imnele 
amintite: Domnului să ne rugăm, strana răspunzând: Doamne miluieşte. Preotul 
rosteşte apoi cu glas rugăciunea corespunzătoare felului prinoaselor, rugăciuni care 
sunt înscrise în partea a doua a Lilurghierului. 

pe cât a fost întru a noastră putere, Hristoase Dumnezeul nostru, Taina 
rânduielii Tale...», referindu-se mai departe la actele prin care s-a făcut 
amintire în serviciul Liturghiei, de moartea şi învierea Domnului, pre- 
cum şi la împărtăşirea de «hrana cea neîmpuţinată». Prezentându-se, 
adică, înaintea Domnului său, preotul dă seama sau raportează că a 
terminat serviciul Liturghiei, pe care s-a silit să-l săvârşească în măsura 
puterilor omeneşti, adăugând lămuriri de amănunt, şi anume că în acest 
oficiu s-a făcut pomenirea morţii şi a învierii Sale, şi că «ne-am umplut 
de viața Ta cea nesfârșită, îndulcitu-ne-am de hrana Ta cea neimpuţi- 
nată», prin împărtăşirea de roadele Jertfei sfinte. 


Codicele Barberini 336 nu cuprinde decât rugăciunile menţionate, 
din cele două formulare ale Liturghiei, nefigurând nici una pentru Litur- 
ghia Darurilor mai înainte sfinţite 1%1, care are însă astăzi o rugăciune 
aparte la potrivirea Sfintei Euharistii. 


b. Ultimele acte din rânduiala apolisului. Precum a mărturisit 
în rugăciunea dinainte de potrivirea Sfintelor Taine, preotul se găseşte 
în acest moment cu serviciul Liturghiei, din ziua respectivă, încheiat. 
El poate deci să dea acum efectiv învoire pentru plecarea credincioşilor. 
Dar, pentru că ei nu au primit hrana cea nepieritoare a Trupului şi 
Sângelui lui Hristos, ca merinde duhovnicească până la Liturghia ur- 
mătoare, preotul se îngrijește să le dea, în schimb, măcar din fărâmitu- 
rile ce au rămas din ceea ce a servit pentru pregătirea Cinei Domnului, 
adică să împartă anafura (antidoron) în bucățele tăiate din pâinea sau 
prescura binecuvântată, din care a fost scos Agneţul pentru Sfânta 
Împărtăşire. 

Teoretic, instrucţiunile din cele mai multe ediţii ale Liturghierului, 
urmând indicaţiile din Constituţia patriarhului Filotei 1%, prescriu ast- 
fel preotului să împartă anatura îndată după citirea rugăciunii «Împli- 
nirea Legii și a proorocilor...». Negreşit, este logică şi firească o astfel 
de indicație, mai ales că în același timp are loc în altar şi potrivirea 
Sfintelor de către diacon, dacă este, ori de către unul dintre preoții 
coliturghisitori. Pentru motive de ordin practic însă, şi anume mai ales 
pentru ca să nu se descompleteze adunarea credincioşilor înainte de 
ultimele rugăciuni din rânduiala apolisului, împărţirea anafurei este 
amânată în uz după acestea, făcându-se odată cu miruitul, ca acte ul- 
time din slujba zilei cu Liturghie. 


Întrucât însă credincioşii se găsesc deja ajunşi în momentul de a 
se pregăti de plecare, despre care au fost preveniţi prin propoziţia «În 


1091. F. E. Brighiman, Lilurgies: easlern and western... vol. Î, p. 344 şi 352. 

1092. Vezi Pan. N. Trembela, op. cit., p. 15—16. Vezi şi Ms. nr. 986, Bibl. 
Mânăstirii Sinai, la A. Dmitrievschi, op. cit., p. 614. Alte manuscrise, ca şi unele 
ediţii moderne ale Liturghierului, prescriu însă împărțirea anafurei după apolisul 
ce] mare, înainte de dezbrăcarea veșmintelor liturgice (cf. Ms. 1020, Bibl. Mânăsti- 
rii Sinai, la A. Dmitrievschi, op. cil., p. 146), sau chiar după aceasta (Cod, Falascae, 
ci. Dom Placide de Meester, Genăsz, sources et developpemenis du texte grec de 
la liturgie de S. Jean Chrysostome.., p. 114). 

pace să ieşim», preotul le adresează acum, cum este şi firesc înainte 
de orice despărţire, un salut ieratic. Venind deci între sfintele uşi cu faţa 
către credincioşi, îndată după rugăciunea rostită la proscomidiar pen- 
tru potrivirea Sfintelor, îi binecuvintează cu mâna dreaptă, în timp ce 
rosteşte formula : «Binecuvântarea Domnului peste voi cu al Său har 
şi cu a Sa iubire de oameni, totdeauna, acum şi pururea şi în vecii ve- 
cilor». Această binecuvântare, care, potrivit instrucţiunilor din cele mai 
autorizate manuscrise şi ediţii ale Liturghierului, trebuia să aibă loc 
după împărţirea anaforei, anticipează astfel în practică distribuirea aces- 
veia. În semn de acceptare a acestei binecuvântări, credincioşii răspund 
«amin». 

Întrucât pentru orice lucru isprăvit cu bine se aduce laudă şi mul- 
ţumire lui Dumnezeu, preotul, stând tot cu faţa spre credincioşi, se în- 
clină, închinându-se spre icoana Mântuitorului, în timp ce rosteşte doxo- 
logia : «Slavă ie, Hristoase, Dumnezeule, nădejdea noastră, slavă ie», 
la care credincioşii răspund cu doxologia mică şi încheind cu solicita- 
rea către preot : «Binecuvintează». Preotul rosteşte ultima rugăciune din 
rânduiala apolisului adresată lui «Hristos, adevăratul Dumnezeul nostru», 
Căruia se roagă «să ne miluiască şi să ne mântuiască, ca un bun şi iubi- 
tor de oameni, pentru rugăciunile tuturor sfinţilor», dintre care Sfânta 
Sa maică, sfântul al cărui hram îl poartă locaşul bisericii, sfântul autor 
al formularului Liturghiei care s-a săvârşit şi sfântul ori sfinţii din ziua 
respectivă care sunt pomeniţi anume. 

Pentru că această rugăciune reprezintă finalul din rânduiala slujbei 
bisericeşti, după care adunarea religioasă pentru cult se dizolvă, ea este 
numită impropriu «apolis» (liberare, concediere, învoire de plecare) nu 
numai în limbajul bisericesc curent, precum am spus, ci chiar în unele 
ediţii ale Liturghierului. Formula ei variază după zilele săptămânii şi a 
sărbătorilor mari, variantele respective găsindu-se înscrise în Litur- 
ghier. Aceea care se întrebuințează la finele Liturghiei poartă numele 
de «apolis mare», spre deosebire de formulele simplificate obişnuite la 
încheierea altor oficii bisericeşti. Rugăciunea apolisului menţionată mai 
sus este completată în sfârşit cu formula în general obişnuită la înche- 
ierea oficiilor cultului : «Pentru rugăciunile Sfinţilor Părinților noştri, 
Doamne lisuse Hristoase, Dumnezeul nostru, miluieşte-ne pe noi» 108%, 
pe care preotul o rosteşte întorcându-se cu faţa spre icoana Mântuito- 
rului. După aceea, preotul intră în altar, închizând sfintele uși și per- 


1093. În Ms. 1020, Bibl. Mânăstirii Sinai (veacul al Xil-lea — al XIII-lea), la 
A. Dmitrievschi, op. cil, p. 146, se prescrie diaconului rostirea acestei rugăciuni. 
După ce preotul a incheiat rugăciunea apolisului prin cuvintele: «.cu ale căror 
rugăciuni miluiește-ne şi ne mântuieşte, Dumnezeule», poporul răspunde:  quhărzot 
0 Bedc znv âţiav vai dp96doţov mioziv zâv... (Păzește, Dumnezeule, sfânta și orto- 
doxa credinţă a...), iar diaconul completează: « îi copâv Tov ăiny saTEpuY n (Pen- 
tru rugăciunile Sfinţilor Părinţilor...). 

deaua lor. Iese apoi la proschinitar, unde miruieşte 10% şi împarte credin- 
cioşilor anafura 10%, înainte de a pleca. 

Această rânduială a sfârşitului Liturghiei se găsea deja în practica 
Bisericii înainte de veacul al XII-lea, când manuscrisele încep să dea 
instrucţiuni asupra ei 10%, 


c. «Potrivirea» 10% (consumarea) rămășițelor Sfintelor Taine. Dacă 
la săvârşirea Liturghiei a luat parte şi diaconul, acesta rămâne la pros- 
comidiar după ce preotul a citit aci rugăciunea «Plinirea Legii şi a proo- 
rocilor...» ori corespondenta ei din celelalte Liturghii, pentru «potrivirea 
rămăşiţelor din Sfintele Taine» ce se mai găsesc în potir după împărtăşi- 
rea clericilor la Sfânta Masă şi, eventual, a credincioșilor în faţa sfintelor 
uşi. Ajutându-se deci de linguriţă, adună sau strânge laolaltă toate res- 
turile în fundul potirului şi le consumă cu evlavie, cu frică şi cu toată 
paza, ca nu cumva vreo fărâmitură sau picătură cât de mică să cadă sau 
să rămână în Sfântul Potir. În acest scop, îl clăteşte de mai multe ori 
cu vin amestecat cu apă înainte de a le bea, ştergând după aceea pe 
dinăuntru potirul cu buretele şi apoi cu un ştergărel, anume rânduit 
pentru aceasta. Terminând această operaţie, aşază sfintele vase cu aco- 
perămintele lor, la locul cuvenit; îşi spală după aceea mâinile şi as- 
teaptă întoarcerea preotului în altar, spre a citi împreună rugăciunile 
de mulţumire după sfânta împărtășire, înscrise spre finele Liturghierului. 

În epoca asupra căreia ne informează Codicele Barberini 336, potri- 
virea Sfintelor era îndeplinită de preot. În cele din urmă s-a stabilit 
însă definitiv că sarcina de a potrivi Sfintele, după slujbă, revine diaco- 


1094. Vezi studiul nostru Miruitul, publicat în «Studii Teologice», V (1953), 
nr. 9—10, p. 643—660, precum și în Anexa la prezentul volum. 


1095. Vezi studiul nostru Anafura sau Antidoron, publicat în «Studii Tealo- 
gice», V (1953), nr. 1—2, p. 116—145, precum şi în Anexa la prezentul volum. 


1096. Cf. manuscrisul citat mai sus în nota 1093, precum şi textul Constituției 
lui Filotei, la Pan. N. Trembela, op. cil., p. 16. 


1097. Acest cuvânt a intrat ca termen tehnic în limbajul liturgic tradițional 
sub inlluența Slujebnicului slavon. În Liturghierul român, forma lui este rezultatul 
unei pronunţii corupte a siavonului norpesacnue (bulgar: norptamtanni ), care în- 
seamnă nimicire, exterminare, adică — aplicat la obiectul în cauză — consumare, 
El corespunde în Liturghierul grec următoarelor expresii: ...( ic) rd xaraaneirai ză 
ăța îâpa (aranjarea sau punerea în rânduială a Sfintelor Daruri) — Cod. Barberini; 
«vine apoi la sfânta protheză diaconul sau preotul îva xaralton mă ăia xal ueră 
av xarăduaty autâv ...» (vine... ca să nimicească — să pună capăt —, să facă să 
nu mai rămână nimic..., adică să consume Slintele Taine, iar după consumarea 1or...) 
— ed. de Atena, 1924; .... â Biăxovos auazth)er că ăia ...n (diaconul reduce — ispră- 
veşte, termină, consumă adică Sfintele...) — 'Iegozedeazixâv, Atena, 1948 şi Dom 
Placide de Meester, La divine liturgie de noire Pere S. Jean Chrysostome text 
greco-francez), Roma, 1925. 


În cadrul accepțiunii sale generale în limba română, substantivul «potrivire» 
nu-şi poate găsi aplicare la momentul liturgic irespectiv decât în sensul de aran- 
Jare, punerea în rânduială, adică isprăvirea sau terminarea actului consumării Sfin- 
telor Taine. 


356 LITURGHIERUL EXPLICAT 


nului, atunci când este 10%. Când Liturghia s-a săvârşit fără diacon, de 
nun sobor de preoţi, această obligaţie este împlinită de unul dintre preoții 
coliturghisitori, de regulă de cel care a proscomidit sau a fost de rând. 
În cazul când Liturghia a fost oficiată de un singur preot, el însuşi face 
potrivirea, însă nu acum, ci, pentru motive elementare de ordin practic, 
după apolisul cel mare şi împărţirea anaforei. El îşi încheie astfel 
definitiv oficiul cu citirea rugăciunilor de mulțumire şi a celor pe care 
Liturghierul le prevede la dezbrăcarea sfintelor veşminte. 


După ce, în cursul oficiului, liturghisitorul a avut în faţa ochilor 
săi spirituali orizonturile adânci şi cutremurătoare ale transcendenţei, 
după ce în acţiunea liturgică a petrecut în intimitatea Domnului Iisus, 
pe care L-a reprezentat şi la al Cărui sacerdoţiu a fost făcut părtaş, este 
firesc ca la ieşirea lui din oficiu să apară în relaţiile din viaţa obişnuită 
încă pătruns de misterul altarului. Senzaţia unui suflet transfigurat 
şi plutind într-o stare de beatitudine, după Sfânta Liturghie, o poate 
încerca şi manifesta însă numai acel liturghisitor care s-a silit să nu 
ajungă un simplu profesionist rutinar al oficiului, ci l-a simţit, l-a trăit 
şi l-a îndeplinit pătruns de credinţă şi convins de chemarea și de rolul 
la care a fost angajat de Providenţă, în planul ei divin pentru împărtă- 
sirea credincioşilor de binefacerile mântuirii câştigate prin Jertfa Fiu- 
lui lui Dumnezeu. 


1098. Cf. Cod. 662 Bib]. Naţ. Atena 6277—770 (Constituția lui Filotei), Mânăs- 
tirea Pantelimon, la Pan. N. Trembela, op. cit., p. 15 şi Cod, 1020 Bibl. Mânăstirii 
Sinai la A. Dmitrievschi, op. cit., p. 146. 

Odinioară Constiiuţiile Apostolice (VIII, 5) prescriau ca «după ce s-au împăr- 
tăşit toţi şi toate, luând diaconul rămășiţa, să o ducă la pastoțoriu», fără a lămuri 
însă ca se făcea cu ea. Comentând dispoziţiile din Levitic (VIII, 32—36) privitoare 
la consumarea prin foc a resturilor din carnea și pâinile de jertfă, călugărul ierusa- 
limitean Isihie (+ după 451) adaugă că un astfel de lucru se poate vedea și în 
biserică, unde se pune în foc ceea ce a rămas neconsumat din Sfânta Euharistie 
(Hesychii Hierosolimitani Presbyteri, Comentarius in Leviticum, cart. [I, cap. VItr, 
P. G, XCIII, col. 886 D — 887 A). În: veacul următor, istoricul Evagrie menționează 
că ori de câte ori rămânea neiîntrebuințată o cantitate mai însemnată de părticele 
din Sfântul Trup, se dădeau spre a fi mâncate de copiii nevinovaţi în vârstă .de 
şcoală. Ci. Evagrie, Istoria bisericească, IV, 36, P. G., LXXXVI, col. 2769 A. 


Pi 


ANEXE 


A. MIRUIREA * 


1, Momentul miruirii. 2. Originea, semnificaţia și efectul miruirii. 
3. Încheiere 


Momentul miruirii 


Deşi oficiul Liturghiei a fost încheiat, iar credincioşii au fost anun- 
țaţi că pot să plece («În pace să ieşim !»), totuşi ei continuă să rămână 
în biserică, pentru a fi miruiţi de către preot şi a primi în acelaşi timp 
anafură. 


1. Momentul miruirii. Ritul bisericesc cunoscut sub numele de 
miruit constă în ungerea frunţii credincioşilor, de către preot, cu unt- 
delemn din candela ce arde la icoana de pe proschinitar, ungere ce se 
practică de regulă o dată cu împărţirea anafurei. Această acțiune este 
desemnată în cărţile de ritual prin expresia «se dă sfântul untdelemn» 
)Aidora. mo ăpov Edarov) 10%. 

Cu excepţia edițiilor de Bucureşti din anii 1937, 1956 şi 1967, Litur- 
ghierele noastre, ca şi manualele de liturgică, nu cuprind nici o menţiune 
despre «miruit» în legătură cu împărţirea anafurei. Manualele de tipic, 
când nu păstrează tăcere completă în această privinţă, fac numai men- 
țiuni sumare, care nu au decât valoarea unor consemnări de practici 
locale. Astfel, în unele Biserici naţionale, ocaziile pentru miruit sunt 
mai numeroase, iar în altele mai puţine, momentul din cursul slujbei 
destinat acestei practici fiind de asemenea diferit. Aşa, de exemplu, 
în Biserica Ortodoxă Română, deşi credincioșii sunt miruiţi după înche- 
ierea Liturghiei, o dată cu împărţirea anafurei, totuşi practica nu este 
pretutindeni absolut uniformă ; astfel, în parohiile din Mitropolia Ungro- 
viahiei şi în cele mai multe din Mitropolia Moldovei şi Sucevei, pre- 
cum şi într-un număr mai restrâns de parohii din Mitropolia Banatului, 
miruitul se face în toate duminicile şi sărbătorile din cursul anului, pre- 
cum şi după serviciul de seară cu Litie 11%, pe când în eparhiile de peste 
munţi el se practică numai în unele parohii şi chiar în acestea rar şi 


* Reproducem aici [tagmentar și cu oarecare adaptări cerute de pozitia sa de 
capitol în manualul de faţă, articolul publicat de noi sub acelaşi titlu în revista 
«Studii teologice», V (1953), nr. 9—10, p. 643—660. 

109%. A se vedea, de exemplu: Apologia mitropolitului Neofit al Ungrovlahiei 
către domnitorul Munteniei Constantin Mavrocordat, tradusă de episcopul Ghe- 
nadie Enăceanu şi publicată în «Biserica Ortodoxă Română», (XIV) (1890—1891), 
nr. 8, p. 654—656; Iacob Goar, op. cit., p. 34; Mineiul rusesc, la 26 septembrie; 
Tipicul cel mare, Iaşi, 1816, p. 278 etc. 

1100. Pr. Gavriil Telega, Tipicul cu note rilualistice (curs litogratiat), 1901, 
p. 418; Arhimandritul Fotie Balamaci, Explicațiuni la practica liturgică (curs _lito- 
grafiat), Bucureşti, 1913, p. 183; Ic. Dimitrie Lungulescu, Manual de practică lilur- 
gică, Bucureşti, 1926, p. 76—77; Episcopul Gherontie Nicolau, Îndrumătorul liturgic, 
București, 1939, p. 200. 

anume la sărbătorile mari, ca de altfel şi în unele parohii din Moldova 
de Sus. În cea mai mare parte din parohiile ortodoxe din Banatul româ- 
nesc şi sârbesc, ca și în Biserica Ortodoxă Rusă, miruitul este limitat 
numai la praznicele împărăteşti şi la sărbătorile sfinţilor însemnați, cu 
particularitatea că în această din urmă Biserică naţională, ca şi în unele 
parohii bănăţene, se miruieşte în cursul Utreniei, iar nu după Liturghie. 
Împărţirea anaturei nu este unită decât în acest caz, cu miruirea. 

Aceste două variante ale ritului se găsesc combinate în practica 
Bisericii Ortodoxe Bulgare, unde, după obiceiul cel mai vechi şi cel 
mai răspândit în acelaşi timp, se miruieşte în toate duminicile, precum 
şi la praznicele în cinstea Mântuitorului şi a Sfintei Fecioare, la hramuri 
şi sărbătorile sfinţilor cu polieleu în slujbă, însă în timpul Utreniei. To- 
tuşi, în unele părți din Bulgaria ca, de exemplu, în regiunea muntoasă 
a Eparhiei Velico Târnovo, se miruieşte de regulă numai în zilele Pos- 
tului mare 101. 

La unele din mânăstirile noastre 1102, precum şi în parohiile din Bise- 
rica Ortodoxă Greacă şi din alte Biserici Orientale ca, de exemplu, în 
Patriarhatul Antiohiei, miruitul este însă complet neuzitat sau, cel mult, 
credincioșii sunt unși în Joia Patimilor cu untdelemn binecuvântat la 
maslul ce se oficiază după Liturghia din această zi. Precum se vede, 
cele două extreme sunt reprezentate de o parte prin practica din Mitro- 
polia Ungrovlahiei şi din cea a Moldovei şi Sucevei, precum şi din 
câteva parohii din Banat, unde se miruieşte după serviciul divin din 
orice zi a anului bisericesc, iar de cealaltă parte, prin Biserica Ortodoxă 
Greacă şi altele din Orientul Apropiat, care nu practică nicidecum 
miruitul. 


O recapitulare sumară asupra istoriei şi formei originare a acestui 
rit este de natură să ne ajute la stabilirea datelor necesare pentru expli- 
carea acestei diversități de practici locale. Astfel, precum ne lămureşte 
Diataza sau Rânduiala întocmită de patriarhul Filotei al Constantinopo- 
Jului (veacul al XIV-lea), înregistrată şi în Evhologhionul lui Iacob 
Goar, ca şi în ediţiile de Veneţia ale Evhologiului uzual !!%, miruirea cu 
untdelemn din candela aprinsă Ja icoana praznicului sau a sfântului 
zilei are loc după apolisul Utreniei şi numai cu ocazia praznicelor îm- 
părăteşti şi a sărbătorilor în cinstea sfinţilor mai însemnați. În principiu 
deci, momentul miruitului este prevăzut la sfârşitul Utreniei de la săr- 
bătorile mari, a căror slujbă are serviciul Litiei. Reprodusă cu mici dez- 
voltări în Tipicul cel mare (laşi, 1816), după Constituţia patriarhului 
Filotei, precum şi în ediţia sinodală de Moscova a Mineiului pentru luna 
septembrie, iar în cel românesc pentru aceeaşi lună numai în rezumat, 
această rânduială prescrie următorul ceremonial în legătură cu sărbă- 
toarea mutării din viață a Sfântului loan Evanghelistul (26 septembrie). 


1101. Informaţiile privitoare la practica miruitului în Biserica Ortodoxă Bul- 
gară ne-au fost procurate de I. P. S. Mitroplit Nicodim al Slivenului (Bulgaria). 

1102. Ic. D. Lungulescu, op. cit., p. 77. 

1103. Ca de exemplu, în Eixodditov md hița, Veneţia, 181, p. 15, şi în ediția 
din anul 1862, p. 12. 

La sfârşitul Utreniei, şi anume înainte de Ceasul! întâi, «cântăm o atihirA 
samoglasnică a sfântului, pe care va voi ecleziarhul, şi iese preotul cu 
cădelniţa, mergându-i înainte cu sieşnicul aprins, şi cădeşte icouna Sfân- 
tului Apostol cea de pe analog şi, dând cădelniţa, stă în partea dreaptă 
a analogului. Şi vine iegumenul la analog şi face două închinăciuni 
şi sărută icoana Sfântului Apostol şi după sărutare o închinăciune și 
luând pomăzuitorul, care este gătit pentru aceea, se unge pe sine din 
candela Sfântului cu untdelemn sfânt, în chipul crucii, pe fruntea sa. 
Așijderea şi fraţii sărută icoana sfântului, iar iegumenul unge pe preot 
cu untdelemn sfințit şi pe ceilalţi fraţi. lar după ungerea tuturor cu 
untdelemn sfinţit, se cântă Ceasul întâi... Aşa se face ungerea totdeauna 
şi in praznice împărăteşti şi întru toate praznicele sfinţilor mari, când se 
face priveghere» 110. Tipicul cel mare ca şi Mineiul pentru luna august, 
atât cel românesc cât şi cel rusesc, ţin chiar să consemneze expres la 
finele Utreniei de la sărbătoarea Adormirii Maicii Domnului, că «...se 
ung fraţii cu untdelemn sfinţit 1!05, din candela Preasfintei Născătoarei 
de Dumnezeu, după cum s-a zis mai înainte, în 26 ale lunii septembrie. 
Ceasul întâi şi cel deplin apolis» 1106. 

Vocabularul (ecleziarhul, iegumenul, fraţii) acestor însemnări ne 
arată deci miruitul la Utrenia de la sărbătorile mai însemnate, ca o in- 
stituţie şi practică monastică în originea sa, legată de Utrenia ce se 
oficiază în astfel de cazuri la priveghere, urmând imediat după servi- 
ciul Vecerniei cu litie. Cu vremea însă practicarea miruitului s-a extins 
şi la slujbele unor sfinţi de rangul doi, care au însă polieleu. Un ma- 
nual rusesc de tipic ia chiar act de acest uz, menţionând că «miruitul 
după Utrenie, conform Tipicului, se săvârşeşte câteodată şi în zilele de 
sărbători mai mici (vezi tipicul la 27 ianuarie şi 24 februarie)» 110. Ex- 


1104. Tipicul cel Mare (Tipicon de pre cel elino-slovenesc), tipografia Sf. Mitro- 
polii din laşi, 1816, p. 94. Vezi şi însemnarea după slujba Utreniei în Mineiul pen- 
tru seplembrie, ediţia sinodală, Moscova, 1868, p. 225; ediţia românească a Mine- 
iului pe seplembrie, Bucuresti. 1891, p. 328 inscrie următoarea notită, după Doxolo- 
gia mare: «Şi se face ungere de la preot cu untdelemn sfânt din candeia sfântului. 
Asa se face totdeauna, când se face priveghere». Mineiul grecesc, în ediţiile de 
Veneţia din anii 1779, 1843 şi 1860, cercetate de noi, nu cuprinde o astiel de 
însemnare la ziua de 26 septembrie. 


1105. Mineiul rusesc traduce expresia greacă respectivă: «Se dă untdelemn 
din candela Născătoarei de Dumnezeu». 

1106. Tipicul cel Mare, lași, 1816, p. 458; Mineiul românesc pe august, ed. 
Bucureşti, 1894, p. 175; Mineiul rusesc pe aceeași lună, Moscova, 1868, p. 124 verso; 
Minciul grecesc de Veneţia din anul 1777 şi din ediţiile menționate în nota 30 
consemnează la 15 august, simplu: «Se dă fraţilor sfântul untdelemn». 

1107. S. V. Bulgakoif, Practicescoe rukovodstvo kă soverşeniu bogoslujenia 
Țerkvi (Manual practic pentru săvârşirea slujbelor religioase în Biscrica Ortodoxă), 
Harkov, 1893, p. 20. Mineiele respective, atât ruseşti cât și româneşti, nu cuprind 
însă a astfel de însemnare în legătură cu menţionatele date: la cea dintâi dintre 
acestea este indicată în calendar sărbătoarea Aducerii moaştelor Sfântului luau 
Gură de Aur, iar la cea de a doua, Aflarea capului Sfântului loan Botezătorul. 
Tipicul cel Mare (laşi, 1816, p. 278) pune o notă numai la Utrenta de la 24 februa- 
rie (Aliarea capului Sfântului loan Botezătorul): «Şi se dă lraților untdelemn stânt 

cepțiile s-au transformat însă în regulă. Cum calendarul a înscris pen- 
tru fiecare zi comemorarea unuia sau mai multor sfinţi, miruitul a putut 
ajunge astfel un rit implicit slujbei de la orice dată, deci şi în zilele de 
duminici, ca un postulat al pietăţii locale. 

Legat inițial de Utrenia de la privegherea obişnuită în mânăstiri, 
miruitul a început să fie practicat şi în bisericile parohiale, găsind însă 
aci condiţii deosebite de cele din bisericile mânăstireşti. În acestea din 
urmă, serviciul Utreniei la sărbătorile menţionate este, precum am 
spus, o slujbă de noapte, după care Liturghia nu urmează îndată, ci se 
săvârşeşte în cursul dimineţii următoare ; în bisericile din lume însă 
Liturghia succede imediat Utreniei, aşa încât, dacă miruitul credincio- 
şilor ar începe după Doxologia mare sau după apolisul Utreniei con- 
form Constituţiei patriarhului Filotei, s-ar produce un hiatus sau o în- 
trerupere nepotrivită în cursul serviciului divin, pe tot timpul necesar 
miruitului. Pentru evitarea unui astfel de neajuns, s-a considerat prac- 
tic ca această operaţie să înceapă în aşa fel ca să poată fi terminată 
până în momentul când are să se treacă la Liturghie, adică întocmai aşa 
precum consemnează în continuare manualul rusesc de tipic menţio- 
nat mai sus: «Din cauza mulţimii credincioşilor, în bisericile parohiale 
se începe cu sărutarea icoanei şi ungerea cu untdelemn binecuvântat 
la Litie, nu după otpustul Utreniei, ci după citirea Evangheliei» 115. În- 
suşi Tipicul cel mare de laşi, 1862, prevede la pagina 458 că miruirea 
la 15 august se face «cântându-se hvalitiile», deci începând de la lau- 
de («Toată suflarea...»). În cea mai mare parte din parohiile bănă- 
țene, preotul începe a mirui de la svetilnă înainte, putând să 
continue până la finele Doxologiei celei mari. Interesant este că, în Bise- 
rica Ortodoxă Bulgară, preotui care nu este de rând, ia loc, de la 
începutul Utreniei, lângă proschinitar, pe care se află aşezată icoana 
hramului sau a sărbătorii, miruind cu untdelemn, din candela ce arde 
aici, pe fiecare credincios care întră în biserică şi sărută icoana. Unde 
nu este decât un preot, acesta începe miruirea după ce a terminat de 
proscomidiț 1109, 

Punerea în mişcare a credincioşilor în vederea miruitului este însă 
de natură să distragă atenția un timp destul de îndelungat, și anume 
tocmai în cursul celei mai mari şi mai interesante părţi de imnologie 
de ia Utrenia duminicii sau a sfântului zilei. Desigur, o astfel de prive- 
lişte, între altele, a trezit reacţia sensibilităţii domnitorului Constantin 
Vodă Mavrocordat, care, la finele slujbei din duminica de la 11 ianua- 
rie 1747, a obiectat mitropolitului Neofit al Ungrovlahiei că «nu se 
vede scris nici în tipic, nici în minologhiile Bisericii, ca preoţii să ungă 


din candela sfântului». Ceas 1... Exemplificarea din manualul de tipic citat, pre- 
cum și această însemnare din Tipicul cel Mare sunt un indiciu că, principal, prac- 
tica a stabilit ca regulă generală miruirea la Utrenia de la sărbătorile cu polieleu. 

1108, S$. V. Bulgakofi, op. cit.,.; ct. şi P. A. Brokgaus, şi L. A. Efron, Enciclo- 
pediceschii slovarii (Dicţionar enciclopedic), S. P. B., 1893, cart. 22, p. 601; Dr. Va- 
sile Mitrofanovici și Dr. T. Tarnavschi, op. cit., p. 562; P. Lebedev, op. cit., p. 299. 


1109. După informaţiile procurate de 1. P. S. Mitropolit Nicodim ai Silvenului. 

pe creştini cu untdelemnul din candela ce arde înaintea sfintei icoane 
a sfântului care se serbează». Lămuririle pentru voievod scrise (în limba 
greacă) de către mitropolitul Neofit I al Ungrovlahiei — poate prin 
1748 — au fost publicate în traducere română, făcută de Ghenadie Enă- 
ceanu (în «Biserica Ortodoxă Română», XIV (1890—1891), p. 654—656). 
De altfel, însemnările din Mineiele greceşti ne permit să afirmăm că 
nu se miruieşte decât de câteva ori pe an, şi anume la sărbătorile mari, 
ceea ce constituie un motiv în plus pentru observația domnitorului. 


Nu ştim cum s-a petrecut şi cui se datoreşte la noi trecerea mo- 
mentului pentru miruire după slujba Liturghiei, precum nu putem afir- 
ma nici în ce măsură împrejurarea din duminica de la 11 ianuarie 1747 
a creat sau a determinat o preocupare în acest sens, ori a reprezentat 
un element pentru pregătirea unei atmosfere favorabile acestei schim- 
bări ; nu putem să nu recunoaştem totuși în această măsură un corectiv 
fericit al situaţiei de mai înainte. Miruirea, ca simbol al «dăruirii milei 
lui Dumnezeu» 1110, se găseşte astfel — cel puţin din punct de vedere 
practic — cât se poate de potrivit îmbinată cu împărţirea anaforei, ca 
semn al binecuvântării divine. În unele părţi, miruirea se face «în nu- 
mele Tatălui şi al Fiului și al Sfântului Duh» 1!!! ; în altele însă, şi anume 
în parohiile din vestul Mitropliei Moldovei şi Sucevei, se foloseşte 
formula «ajutor de la Domnul» (prescurtare din textul «Ajutorul meu 
de la Domnul...» (Ps. 120, 2), completată în timpul împăriirii anaforei 
cu formula «hrană de la Domnul» (prescurtare din textul «hrană se dă 
celor ce se tem de El»); dacă sunt doi preoţi, unul miruieşte, iar celă- 
lalt împarte anafora, cu formulele menţionate 1112, 


2, Originea, semnificaţia şi efectul miruirii 


Precum ne putem încredința din scrierile Noului Testament (Matei 
9, 21; Marcu 5, 27; Luca 8, 44; Fapte 19, 12), tot ceea ce vine nu 
numai în atingere directă cu persoanele sfinte, ci orice se găseşte în- 
tr-un raport chiar indirect cu ele, cum se prezintă poziţia untdelem- 
nului ce arde în candelele de la icoanele lor, este interpretat în cre- 
dința creştină ca mijloc de sprijin şi de percepere a binefacerilor pe 
care Dumnezeu le împarte prin intermediul aleşilor Lui. Aşa se explică 
faptul că ungerea cu untdelemn din candelele martirilor şi ale sfinţilor, 
care s-au bucurat în viață de darul minunilor şi îndeosebi al tămăduiri- 
lor, ori din cele aflate în faţa cinstitei şi de viață dătătoarei Cruci a 
Domnului, a ajuns în cursul evului mediu o practică sau un rit curent 
pentru împărtăşirea de binecuvântare, dar mai cu seamă pentru dobân- 
direa şi păstrarea sănătăţii î415, Din aceste deprinderi derivă «miruitul» 


1110. Manual! pentru învățarea tipicului bisericesc..., S. P. B., 1911, p. 25; Ve- 
niamin, episcop al Arzamasului și Nijninovgorodului, Novaia scrijali (Tabla nouă), 
ed. IX, S.P.B. (fără an), pari. II, pgf. 35, p. 116—117. 

1111. Cf. locurile citate în nota precedentă. 

1112. Informaţii primite de la Pr. Prof. Vladimir Prelipceanu. 

1113, Cf, şi J. Pargoire, L'Eglise byzantine de 527 & 847, p. 110. 

sau, cum zicea Dositei al Ierusalimului, «sfântul untdelemn, cu care se 
unge la sărbători din candela aprinsă înaintea icoanei» 144. Aşadar, 
«fie pentru ca să dobândească sănătate sau să şi-o păstreze, fie pentru 
ca să capete binecuvântare, ortodocşii, precum constata Iacob Goar, se 
ungeau cu un astfel de untdelemn de la icoana sfântului care se ser- 
bează, şi prin rugăciunile ce ie stau în putinţă stăruiesc să obţină, cu 
solirile acestuia, milă de la Dumnezeu, al cărei simbol este unt- 
delemnul» 1145, 


Aceste binefaceri nu pot fi privite ca efect al însuşirilor naturale 
ale unideiemnului, care, fără îndoială, nu posedă o eficacitate univer- 
sală, valabilă adică pentru orice boală, ci s-au săvârşit prin puterea 
harului lui Dumnezeu, lucrățor prin sfinţi 1116, şi totodată prin con- 
lucrarea credinţei de care erau însufleţiţi atât cei care ungeau cât şi cei 
care se vindecau. Precum remarca un teolog contemporan, «Dumnezeu 
încredințează sfinţilor, tot aşa ca şi îngerilor, puterea de a îndeplini 
voia Sa, printr-un ajutor activ, deşi nevăzut, acordat oamenilor... Sfinţii 
surit mâinile lui Dumnezeu, prin care El săvârşeşte operele Sale. De 
aceea, lor le este dat să facă fapte de caritate chiar după moartea lor, 
desigur nu ca acte necesare mântuirii lor personale, care deja a fost 
atinsă, ci pentru a sprijini pe fraţii lor în calea mântuirii» 1117. Negreşit, 
aşa precum sublinia Nicolae Cabasila, «nu există absolut nici o bine- 
facere care a fost acordată oamenilor împăcaţi cu Dumnezeu, fără ca 
ea să fie dată prin Acela care este aşezat Mijlocitor între Dumnezeu 
şi oameni» 1(l8, Acest adevăr nu este contrazis de credința despre ofi- 
ciul sfinţilor; dimpotrivă, — completează teologul menţionat — ei 
«ne ajută... în raporturile noastre cu Hristos... Sfinţii sunt astfel mijlo- 
citorii şi protectorii noştri faţă de El în ceruri şi, ca atare, membrii vii 
şi activi ai Bisericii militante» 1419, 

Precum se poate constata în Noul Testament (Marcu 6, 7, 13) şi 
în istoria Bisericii creştine 11%, ungerea cu untdelemn în scop anume de 


1114. Dositei al Ierusalimului, Istoria patriarhilor de Ierusalim, p. 526. 

1115. lacob Goar, op. cit,, p. 35. 

1116. Harisma aceasta acordată sfinţilor este considerată de unii teologi ca 
unul din efectele Tainei Mirungerii. «În vremurile de mai înainte», zice Nicolae 
Cabasila, «această taină împărtășea celor botezați harismele vindecărilor, proorociei, 
grăirii în limbi şi altele de acest fel, care arătau tuturor oamenilor puterca cea mai 
presus de fire a lui Hristos; căci era nevoie de acestea atunci când creştinismul 
se întemeia și credinţa era în curs de întărire. Însă astfel de harisme (prin Taina 
Mirungerii) au primit unii atât în vremea noastră cât şi ceva mai înainte şi au 
prezis viitorul, au izgonit demonii, au alungat bolile prin rugăciuni, nu numai pe 
când trăiau, dar încă şi mormintele lor au avut aceeaşi putere, lucrarea Siântului 
Duh fiind nedespărţită de cei fericiţi (sfinţi), chiar după moarte». (Despre viața în 
Hiristos..., P. G., CL, col. 573 B; vezi şi col. 576 D — 577 A). 

1117. S. Bulgakoff, L'Orthodoxie..., p. 170. 

1118. Nicolae Cabasila, Despre viața în Hristos..., P. G., CL, col. 577 B. 

1119. S. Bulgakofi, L'Orthodoxie..., p. 168. 

1120. în veacul al IV-lea și al V-lea, unii din anahoreţii Egiptului, Siriei şi 
Palestinei, ca: Amun, Simion Stâlpnicul, Afraat, Veniamin, Harion, Cuviosul Sava, 
avva lacob şi alţii, pomeniţi în scrierile aghiografice de Rufin (Historia ecclesiastica. 
cart. II, cap. IV, P. L., XXI, col. 511—512) și de Sozomen (Istoria bisericească, 

vindecare a fost un obicei practicat în împrejurări extraordinare, nu 
ca un rit sau ca un serviciu exclusiv bisericesc, chiar de persoane care 
numai întâmplător se puteau găsi în rândul clericilor. Multe dintre aces- 
tea erau simpli monahi şi câteodată chiar dintre credincioșii laici 1121. 
Până în cele din urmă însă, această ungere practicată în chip obișnuit 
de harismatici s-a transformat sau mai exact s-a restrâns în cadrul ritu- 
lui curent al miruitului, îndeplinit numai de persoanele din cinul preo- 
ției. Evoluţia situaţiei nu este greu de reprezentat. După încheierea 
epocii harismaticilor în istoria creştină, credincioşii au recurs la soli- 
rile lor, ca şi la ale sfinţilor în general, chiar după trecerea acestora 
din viața pământească, implorându-le ajutorul prin rugăciunile făcute 
înaintea icoanelor respective, În faţa credincioşilor, icoanele au căpă- 
tat, prin sfințire, aşa precum se exprima teologul contemporan citat 
mai sus, harul de a însemna «un loc binecuvântat al prezenţei sau al 
apariţiei Domnului în forma Lui imaginată sau figurată», sau «indicarea 
puterii şi a lucrării Sale» 112 şi, respectiv, a Sfintei Fecioare, a sfinţilor 
şi a tuturor celor reprezentaţi de ele, cum este, de exemplu, cazul în- 
gerilor. Era natura! deci ca untdelemnul ce arde în candelele de la 
aceste icoane să fie pus de spiritul credincioşilor în raport cu însăşi 
persoana sfântului prin care se solicită ajutor de la Dumnezeu. Ungerea 
o face însă acum preotul, în locul şi în numele acestor sfinţi, ei înşişi 
membri ai Trupului tainic al lui Hristos, adică ai comunităţii creştine, 
şi anume din categoria Bisericii nevăzute 11%, 


cart. II, cap. XIV și XXIII; cart. VI, cap. XXVIII și XXIX etc. P. G., LXVII). Cf. şi 
Dositei (op. cit., cart. 1V, paragr. 8; p. 526), vindecau bolnavii prin ungerea cu 
“untdelemn. 

1121. Astfel, Tertulian citează în epistola sa deschisă, îndreptată către gu- 
vernalorul persecutor Scapula, cazul unui oarecare creştin, Proclu, supranumit şi 
Torpacion, procurator al Euhodeei, pe care Severus, tatăl lui Antonin, l-a invitat 
şi l-a ținut în palatul său până la sfârșitul vieţii, arept recunoștință pentru faplul 
că îl vindecase prin unqere cu untdelemn (Ad Scapulam, cap. IV., P. L., [, col. 781— 
782). Această practică își urcă originea la epoca taumaturgilor, îndeosebi din vre- 
mea Sfinţilor Apostoli, adică a acelei categorii dintre vechii harismatici care erau 
înzestrați cu darul anumit al tămăduirilor (1 Cor, 12, 9). 

1122. Vezi S. Bulgakoif, L'Orthodoxie..., p. 95; Acelaşi, Dogma euhuristică, 
traducere din limba rusă de Pr. Paraschiv Angelescu, p. 94—95. 

1123. Credința despre simpatia, solidaritatea şi comuniunea cu sfinții a fost 
vie și alirmată întotdeauna în viața bisericească, deşi în Biserica Ortodoxă nu s-a 
ivit prilejul pentru formularea ei expresă, sub forma unei dogme speciale. Ca 
unii care au făcut parte mai întâi din Biserica văzută de pe pământ şi, împreună 
cu ea, formează prin legătura aceluiași Duh Biserica deplină a lui Hristos, membrii 
Bisericii nevăzute se găsesc într-un raport reciproc cu credincioșii de pe pământ. 
Legătura aceasta se manifestă prin simpatia sfinţilor, mai ales faţă de cei în nevoi 
şi suferinţe, precum și prin rugăciunile unora pentru alţii. Astfel, Biserica de pe 
pământ face pomenirea sfinţilor chiar la Jertfa euharistică şi solicită ajutorul lor, 
iar ei, ca fraţi ai noștri şi «prieteni ai lui Dumnezeu», se roagă împreună cu noi 
“şi se iac solii rugăciunilor noastre înaintea măririi lui Dumnezeu. 

Ideile exprimate aci despre comuniunea cu sfinţii se găsesc dezvoltate pe larg 
la Pan. N. Trembela, Comuniunea slinților (traducere din limba greacă de Pr. Olimp 
-Căciulă, Cernica, 1940), precum și în Mărturisirea Ortodoxă a lui Petru Movilă, 
«partea a III-a, Răspuns la întrebarea LII. 

Caracterul de rit al acestei ungeri am putea spune că s-a inaugurat 
ca o consecinţă a cultului pentru veneraţia martirilor şi a sfinţilor, a 
icoanelor şi a relicvelor lor, deci foarte de timpuriu î124, Administrată 
de acum înainte în biserică, în legătură cu cultul, şi deci de membrii 
clerului, ungerea cu untdelemnul din candelele de la icoane a devenit 
un rit bisericesc, adică oficial. Miruitul bisericesc a continuat să co- 
existe o vreme cu cel practicat acum numai întâmplător de harismaticii 
deşerturilor ; în chip obişnuit însă el era privit ca un atribut al preoţiei. 


Urmând cursul pietății creştine în legătură cu cultul de adoraţie şi 
venerație, ungerea cu untdelemn practicată la primele ei începuturi de 
harismatici în scopul restabilirii sănătăţii, iar de clerici şi pentru orice 
altfel de ajutor necesar credincioşilor, a ajuns să se rezume în chip: 
obişnuit la ritul bisericesc al miruitului ; în chip logic, acesta a fost 
altoit pe marginea oficiilor consacrate proslăvirii manifestărilor Provi- 
denţei divine şi de venerare a sfinţilor, cum este prin excelență Utrenia. 


Negreșit, temeiul și izvorul binefacerilor ce se speră a fi transmise 
prin «miruire» este acelaşi ca şi al harurilor speciale. acordate prin 
Sfintele Taine, adică Jertfa Mântuitorului, care stă la baza întregului 
cult al Bisericii şi al riturilor ei 113%, Miruirea nu reprezintă însă un 
mijloc sau «un instrument care lucrează cu necesitate prin har» sau ex 
opere operato, ca să întrebuințăm o expresie a teologiei apusene folo- 
sită câteodată şi în cea răsăriteană ; «nu se dă adică cu necesitate ha- 
rul» supranatural al vindecării spirituale sau de boli morale, iar uneori 
şi de cele fizice, însoţit de iertarea păcatelor, ca, de exemplu, prin 
ungerea cu untdelemn binecuvântat în Taina Sfântului Maslu (1%. De 
asemenea, nu se comunică harul dumnezeiesc, care lucrează cu nece- 
sitate pentru întărirea şi sporirea în viaţa spirituală î!%, ca în Taina 
Ungerii cu Sfântul şi Marele Mirt'%. Miruitul împărtăşeşte în general 


1124. Dositei al Ierusalimului, op. cil., p. 526, se referă în această privință 
deja la Teodoret (desigur, episcopul Cirului, veacul al V-lea), care «povestește că 
Avva lacob multe suferinţe şi boli a vindecat cu untdelemn din candelele aprinse 
ete siintelor icoane ale martirilor» (de unde se cheamă şi «untdelemnui mar- 
tirilor»). 

1125. Cf. Hr. Andruţos, Dogmalica Bisericii Ortodoxe Răsăritene, traducere de 
Dr. Dumitru Stăniloae, Sibiu, 1930, p. 313. 

1126. Ibidem, p. 315, n. 1 şi Macarie, op. cit., p. 404. 

1127. Hr. Andrutos, op. cit., p. 361 şi Macarie, op. cit, p. 446. 

1128. E timpul să observăm că termenul «miruit» (miruire) din limbajul nostru 
bisericesc este impropriu pentru actul desemnat prin el. Miruitul sau miruirea ar 
trebui să însemne ungere cu Sfântul Mir, ceea ce nu este exact, deoarece materia 
întrebuințată este exclusiv untdelemnul (îAatov) iar nu Sfântul şi Marele Mir (75. 
ățiov u5pov, care se foloseşte în chip special în administrarea Tainei Mirungerii 
(sd pbpona dar mai ales î) ubpuwo, de la verbul uspu-â). Cu însemnarea cuvenită 
de la noi, echivalentă celei de ungere, termenul «miruire» a fost sugerat, desigur 
prin analogie cu forma externă a Tainei Mirungerii. 

Cărţile de slujbă bisericească, aşa cum se poate vedea la rânduiala Botezului 
şi la cea a Sfântului Maslu, folosesc în general expresia: (preotul) «unge (Xpie) cu. 
slântul untdelemn», şi, respectiv, cu «sfântul mir». Unele din ele fac uz şi de forma 
pleonastică «miruieşte cu slântul mir», adică unge cu sfântul mir. În cărţile liturgice 
greceşti operaţia miruitului este desemnată, precum deja am văzut, prin expresia 
ese dă sfântul untdelemn» (diăozat zd ățtov Edatov). 

binecuvântarea şi alte binefaceri, corespunzător măsurii în care cererile 
şi intențiile credincioşilor sunt susținute de credință şi de vrednicie 
personală. 

Proprietăţile naturale ale untdelemnului îl fac foarte propriu ca 
simbol al ideilor din binefacerile pe care Biserica le mijloceşte şi cre- 
dincioşii speră să le obţină prin ierurgiile în care untdelemnul are o 
întrebuințare liturgică. El apare astfel în textele biblice şi în rugăciu- 
nile pentru binecuvântarea lui ca, de exemplu, în cele din rânduiala 
Tainei Botezului şi a Tainei Sfântului Maslu, atât ca instrument al haru- 
lui, cât şi ca termen şi simbol al ideilor de binecuvântare şi de bucurie, 
de împăcare şi de îndurarea lui Dumnezeu, de acordarea de bunuri şi 
daruri vrednice, de înţelepciune şi mai ales de vindecare etc. În defini- 
tiv, toate aceste sensuri sunt rezumate în observaţia Sfântului loan Gură 
de Aur, că «untdelemnul este considerat ca simbol al milostivirii (iubi- 
rii de oameni a) lui Dumnezeu» 112. Ceea ce cer şi speră să dobândească 
credincioşii, sub semnul miruirii, este una sau alta din formele şi ma- 
nifestările acestei milostiviri, dar mai cu seamă în legătură cu starea 
sănătăţii. 

Precum ne lasă să vedem rânduiala scurtei ceremonii a miruirii 
descrisă de patriarhul Filotei, untdelemnul din această întrebuințare 
nu este sfinţit prin nici o formulă sau rugăciune specială de binecuvân- 
tare. Caracterul de element sfinţit şi puterea supranaturală sau însu- 
şirea binefăcătoare îi sunt conferite de raportul său cu un obiect sfânt, 
pe care i-l creează îaptul că un astfel de untdelemn vine în atingere, 
ori se găseşte in apropiere, este destinat sau serveşte în vreun fel oare- 
care locurilor şi lucrurilor venerabile din punct de vedere religios. În 
urma pelerinajelor mai ales, pietatea creştină din cursul vremii a con- 
sacrat în această privinţă mai multe feluri de untdelemn pentru miruit, 
deosebit de cel al Sfintelor Taine. Este în primul rând untdelemnul de 
la Sfânta Cruce din Ierusalim, adică cel din vasele de care s-au atins 
relicvele acestui sfânt obiect. În al doilea rând se clasează untdelemnul 
de la Locurile Sfinte, socotit astfel prin excelenţă cel luat din candela 
ce arde la Sfântul Mormânt din Ierusalim, precum şi cel provenit de la 
bisericile din alte localități, devenite venerabile prin activitatea isto- 
rică a Mântuitorului. Se numeşte apoi untdelemnul sfinţilor, iar în unele 
cazuri al martirilor, acela care este luat din candelele ce ard la crip- 
tele acestora sau din cel ce s-a prelins de pe moaştele sau mormintele 
lor, fapt care a dus la atribuirea titlului de «izvorâtor de mir» anumitor 
martiri. Folosirea untdelemnului de la aceste morminte, în scop de sănă- 
tate, de întărire şi de binecuvântare, se găsea deja îndătinată pe vre- 
mea Sfântului loan Gură de Aur, precum rezultă din următorul pasaj 
al uneia din omiliile sale: «Oprește-te lângă mormântul martirului, 
varsă acolo şiroaie de lacrimi, zdrobeşte-ţi inima şi adu binecuvântare 


i Da Sf. loan Gură de Aur, Omilia IV la Ep. către Filipeni, 4, P. G., LXXII, 
col. 210. 

(evhoţiav, adică untdelemn) de la mormânt... la untdelemn sfânt şi un- 
ge-ţi tot trupul, limba, mâinile, gâtul, ochii...» 110, 

Totuşi, în practică, realitatea a luat şi alte înfățișări, aşa precum 
se întâmplă uneori astăzi, în unele părţi cel puţin, fără ca spiritul Con- 
stituției patriarhului Filoiei să fie contrazis. Astfel, potrivit indicațiilor 
din această rânduială de tipic, momentul miruirii este fixat, precum am 
văzut, după apolisul Utreniei şi numai în legătură cu slujba praznicelor 
împărăteşti şi de la sărbătorile sfinţilor mai însemnați. Cum însă, la 
astfel de cazuri, Utrenia se oficiază la priveghere, urmând imediat după 
serviciul Vecerniei cu litie, untdelemnul binecuvântat la acest din urmă 
oficiu serveşte in primul rând la miruire, fiind pus în candela de la pros- 
chinitar, precum prescrie Liturghierul. În acest caz, este firesc deci să 
ne întrebăm dacă însăşi Constituția patriarhului Filotei nu presupune 
că miruirea după Utrenie se făcea din candela unde fusese pus untde- 
lemnul binecuvântat la Litie. Cel puţin în parohiile Bisericii Ortodoxe 
Ruse, ca şi în unele parohii din Biserica Ortodoxă Română, este în uz 
această din urmă practică, manualele de tipic şi alte scrieri menţionând 
expres că, la priveghere, miruirea se face cu untdelemnul din candelă, 
binecuvântat la slujba Litiei. 

Acolo deci unde miruirea se practică numai la finele Utreniei de la 
sărbătorile din categoriile specificate mai sus, ea se face inevitabil cu 
untdelemn binecuvântat la Litie. Această situaţie este transformată in 
regulă mai ales în părţile unde s-a îndătinat obiceiul de a se oficia ser- 
viciul Litiei nu înainte de Utrenia de la priveghere, adică seara, după 
Vecernie, ci dimineaţa, înainte de Utrenie (121. «Prin urmare, aşa pre- 
cum remarcă autorul unui manual rusesc de tipic, «creştinii se ung (se 
miruiesc) în biserică cu untdelemn de două feluri: unul este untdelem- 
nul din candelă, adică de la sfintele icoane, iar altul este untdelemnul 
ce se sfinţeşte o dată cu pâinile» 11% la Litie. 

Deşi, de regulă, untdelemnul pentru miruire nu se sfințește prin- 
tr-o rugăciune specială, totuşi în Biserica Ortodoxă Bulgară 115, ca şi 
în unele din parohiile noastre ardelene şi chiar din şesul Munteniei, 
s-a generalizat obiceiul ca credincioşii să fie miruiţi în cursul anului cu 
untdelemn sfinţit la maslul ce se săvârşeşte în biserică după Liturghia 
din Joia Mare. Se binecuvintează cu această ocazie untdelemnul din 
candela de la icoana hramului, care este înmulţit ulterior prin adău- 
garea de untdelemn adus de credincioşi, păstrându-i astfel continuita- 
tea sfinţeniei. Alături de practica miruirii cu untdelemn binecuvântat, 
uzul general îl formează însă miruirea cu untdelemn din candela aprinsă 
la icoana sfântului sau praznicului zilei. 


1130. Sf. loan Gură de Aur, Omilia despre martiri, 2, P. G., L, col. 664. 

1131. Dr. Vasile Mitrofanovici și Dr. T. Tarnavschi, op. cit., p. 562 şi 563—564. 

1132. Arhiepiscopul Veniamin al Arzamasului şi Nijninovgorodului, op. şi loc. 
cit.; vezi şi locurile din lucrările ruseşti citate în notele 1107, 1108 şi 1t10, precum 
şi Pisima bogoslujenii vastocinoi Țerkvi (Scrisori despre slujbele dumnezeieşti ale 
Bisericii de Răsărit), S. P. B., 1886, cartea 1, scrisoarea VI (Despre Utrenie), p. 68. 

1133. După inlormaţiile primite de la Î.P.S. Mitropolit Nicodim al Silvenului. 

3. Încheiere 


Miruirea nu a fost strămutată întru nimic de pe vechile ei temeiuri 
prin adoptarea momentului său la finele Liturghiei, deoarece untdelem- 
nul provine de la candela ce arde la praznicar sau proschinitar, pe 
care se află icoana sfântului serbat, ori icoana hramului sau neapărat 
una din icoanele Mântuitorului (mai adesea a Învierii), «unicul Mijlo- 
citor între Dumnezeu şi oameni» (1 Tim. 2, 5), deci chezaş al milosti- 
virii arătate prin sfinţii Săi. Pe de altă parte, miruirea nu este întru 
nimic mai puţin la locul său după finele Liturghiei, deoarece aceasta se 
săvârşeşte nu numai întru pomenirea jertfei de pe Golgota şi spre slava 
lui Dumnezeu, ci şi «întru cinstea şi pomenirea sfinţilor» de El în- 
cununaţi. 

Din punct de vedere doctrinar, nimic nu se împotriveşte deci mi- 
ruirii după Liturghie. Nu se poate tăgădui totuşi că, acolo unde practi- 
carea miruirii s-a extins la toate sărbătorile, s-a produs o uşoară modi- 
ficare în raportul dintre ideile care alcătuiau originar semnificaţia aces- 
tui rit. Credinţa despre miruire, ca semn de comunicare sau de împăr- 
tăşire a puterii tămăduitoare de suferinţă, care era dominantă la în- 
ceput, a ajuns secundară, dacă nu s-ar putea spune chiar că a rămas 
aproape ştearsă, miruirea reprezentând un simbol al împărtăşirii de 
binecuvântări şi binefaceri în general : «semn de dăruirea milei lui Dum- 
nezeu şi a unui deosebit ajutor în faptele de binefacere şi iubire de 
oameni» !!%, sau «pentru câştigarea de daruri sufletești şi trupeşti» 1135, 
În numărul acestor daruri, ideea despre valoarea tămăduitoare a untde- 
lemnului de la miruire se menţine încă în relief, acolo unde miruirea 
se obișnuiește numai la sărbătorile mari, deci numai de câteva ori pe 
an, dar mai cu seamă acolo unde se miruieşte cu untdelemn rămas de 
la maslul din Joia Mare sau de la un alt maslu» 11%, 


B. ANAFURA SAU ANTIDORON * 


1. Privire istorică. 2. Denumiri. 3. Anafura în raport cu Siânta 
Euharistie. 4. Ritualul anaturei 


După miruire şi în legătură cu aceasta, fiecare credincios primeşte 
sau ia singur una din părticelele de anaftură aflate în vasul de pe mă- 
suța din apropierea proschinitarului. 


1134. Manual pentru învățătura tipicului bisericesc... (în limba rusă), S. P. B. 
1911, p. 25. 


1135. Arhiepiscopul Veniamin al Arzamasului şi Nijninovgorodului, op. cit. 
p. îl7. 
„1136, eMiruirii i se atribuie puterea de a transmite harul vindecător de boli 
şi de alte neputințe trupeşti sau sufletești, precum şi de a apăra de rele şi de neca- 
zuri» (1. P. S. Mitropolit Nicodim al Slivenului). 


* Reproducem aci cu unele adaptări studiul nostru publicat sub acest titlu în 
«Studii Teologice», V (1953), nr. 1—2, p. 116—145. 

1. Privire istorică 


Ca rit sau instituţie bisericească, anafura a intrat şi a fost accep- 
tat în practica liturgică drept o măsură de susţinere a nivelului vieţii 
religioase, în vremea când deprinderea împărtăşirii tuturor, la fiecare 
Liturghie, era aproape ieşită din uzul comun. O dispoziţie pozitivă pen- 
tru instituirea ei lipseşte. Împrejurările care au provocat aşezarea ana- 
furei într-un cadru liturgic, sunt însă pe deplin edificatoare asupra 
originii, scopului şi semnificației exacte a acestui rit. 

Precum am subliniat mai inainte (supra, p. 147 ş.u.), Liturghia in- 
deplineşte şi o funcţie ecleziologică, prin dezvoltarea simțului de comu- 
nitate sau a sentimentului de adâncă legătură sufletească şi de solida- 
ritate în Hristos cu întreaga creştinătate ortodoxă din antichitate până 
la cea din zilele noastre. Realizarea acestei comunităţi în Hristos a 
tuturor creştinilor dreptslăvitori are o bază supranaturală în Jertfa eu- 
haristică şi în Taina Sfintei Împărtăşiri, prin care se operează o uniune 
şi o comuniune tainică cu Hristos, în Hristos, şi prin El cu toţi cei care 
au primit Sfintele Taine ale Trupului şi Sângelui Său. Potrivit regulii 
de viaţă bisericească din epoca primară, credincioşii care participau la 
Liturghie erau obligaţi să rămână până la sfârșitul slujbei, când aveau 
să se împărtășească. Într-adevăr, canonul 9 apostolic hotăra ca «toţi 
credincioşii care intră (în biserică) şi ascultă Scripturile, dar nu rămân 
la rugăciune şi la sfânta împărtăşire, trebuie să fie afurisiţi, ca unii 
care fac dezordine în biserică. Pentru a face mai simțită şi mai con- 
strângătoare lipsa de comunitate a celor pedepsiţi cu afurisirea sau 
excomunicarea, canonul 10 apostolic loveşte cu aceeaşi pedeapsă şi pe 
credincioşii care ar fi încercat să dea un fel de compensație celor ex- 
comunicaţi, rugându-se cu ei în particular, adică în casă. Măsurile 
acestea constituie o mărturie indirectă despre frecvenţa cazurilor de 
abatere de la datoria de a se împărtăşi. Textul canonului 9 apostolic 
şi, precum vom vedea, îndeosebi cel al canonului 2 al Sinodului de la 
Antiohia ne înlesnește reprezentarea situației în chipul următor: unii 
credincioşi, profitând de momentul când se dădea drumul catehumeni- 
lor, se strecurau afară din biserică o dată cu ei, îndată după lecturile 
biblice (din Vechiul Testament, Evanghelie şi Apostol) şi omilia asupra 
acestora ; alţii, ceva mai zeloşi, rămâneau până la sfârşitul Liturghiei, 
dar, nesocotindu-se vrednici să se apropie de Sfintele Taine, nu intrau 
în rândurile celor ce se împărtăşeau. 

Sesizându-se de această scădere a disciplinei vieţii bisericeşti, pre- 
cum şi pentru a înlătura pricina tulburării ordinii în timpul serviciului 
divin de către aceia care îl părăseau la momentele considerate opor- 
tune de fiecare, Sinodul local ţinut la Antiohia în anul 341 hotărăşte 
prin canonul 2 ca «toți cei care intră în biserică şi ascultă Sfânta Scrip- 
tură, dar nu participă la rugăciune împreună cu poporul, sau se feresc 
de împărtăşirea cu Sfânta Euharistie, urmând oarecare neorânduială, 
aceştia să fie excluşi din Biserică, până ce vor mărturisi şi vor dovedi 
roade de pocăință şi vor fi dobândit iertare prin rugăciunile lor». Cano- 

nul se completează apoi, într-o formă mai dezvoltată, cu măsurile pre- 
văzute în canonul 10 apostolic. 

Deci, așa precum remarca Zonara, sub sancţiunea excomunicării 
prevăzute de acest canon cădeau nu numai cei care părăseau biserica 
în timpul slujbei, ci şi cei care evitau momentul împărtăşirii «pentru 
motive de evlavie şi smerenie» 1137, sustrăgându-se din rândurile celor 
care se apropiau de ea. Probabil că din cauza amenințării canoanelor 9 
şi 10 apostolic, precum şi a canonului 2 al Sinodului de la Antiohia, 
«s-a conceput pe cât se pare», cum se exprima Balsamon, «împărţirea 
anafurei ; aşa încât este neapărată nevoie ca şi aceia care nu pot să se 
împărtășească cu Sfintele şi de viaţă făcătoarele Taine să rămână până 
la sfârşitul dumnezeieştii slujbe, ca s-o primească din mâna preotului, 
spre sfințire» 11%, 

Cu privire la fixarea începuturilor intrării în practica liturgică a 
împărţirii anafurei, un prim punct de orientare îl aflăm în dispoziţiunile 
luate prin canoanele 14 şi 32 ale Sinodului de la Laodiceea (la o dată 
dintre anii 345—381). Pe la mijlocul veacului al IV-lea, adică, acest 
sinod ia în considerare ca fapt deja existent practica schimbului de 
evloghii din simpla pâine binecuvântată, alături de practica schimbului 
de evloghii euharistice. Prin urmare, până la această dată, era deja sta- 
bilită semnificația evloghiilor — prosfore — ca simboluri de comuniune. 

Pe de altă parte, canonul 8 al lui Teofil, episcopul Alexandriei 
(381—412), face dovada că în ultimele decenii ale veacului al IV-lea 
sau cel mai târziu în primele decenii ale veacului al V-lea credincioşii 
erau admişi să participe alături de clerici la împărţirea de anafură. 
«Cele ce se aduc sub cuvânt de jertfă, după ce se folosesc câte sunt 
necesare pentru Taine, să le împărțească clericii» — rânduia acest ca- 
non —, «dar catehumenii nici să nu mănânce, nici să nu bea din 
acestea, ci numai clericii şi frații credincioşi, cei ce sunt împreună cu 
dânşii». Pare că tonul acestui canon cade mai mult pe privarea cate- 
humenilor de acest drept. Nu este exclus ca accentul acestei reguli a 
lui Teofil al Alexandriei să fi vizat tocmai practica — locală poate — 
înscrisă în Testamentum Domini, de a se învoi evloghii catehumenilor, 
în ajunul botezului lor. Potrivit rânduielii bisericeşti de sub acest nume 
şi din aceeaşi familie cu Constituţiile Apostolice, dar mai evoluată decât 
acestea, se ingăduia catehumenilor candidaţi la botez să primească 
bucăţi din evloghiile-prostore, în sâmbăta Paştilor, adică în ajunul bo- 
tezului lor. «Se va da drumul mai întâi catehumenilor, după ce vor fi 
primit binecuvântarea (evloghia) de la frângerea pâinii» 1159. Iată deci 
o măsură prin care anafura capătă un caracter de rit, simplu într-ade- 
văr, dar un rit. 


i 1137. G. Ralli şi M. Potli, Sintagma dumnezeieştilor şi stintelor canoane... tom. 
MI, p. 126. 


1138. Ibidem, p. 128. 


1139. Cart. II, cap. 10. La version syriaque de I'Ociateuche de Clement, trad. 
de F. Nau, Paris, 1913, p. 73. 

Dacă acceptăm o poziţie de mijloc în legătură cu concluziile cri- 
ticii literare privitoare la data compunerii rânduielii din Testamentum 
Domini (între jumătatea veacului al IV-lea şi a doua jumătate a vea- 
cului al V-lea) 1140, ne-am găsi în jurul sfârşitului veacului al IV-lea şi 
începutul celui următor, adică în preajma datei când a fost redactat 
canonul prin care Teofil al Alexandriei recunoaşte credincioşilor drep- 
tul la anafură. Toate aceste conjecturi ne indică, prin urmare, în chip 
logic, jumătatea veacului al IV-lea sau a doua jumătate a lui, dacă nu 
ca epocă în care împărțirea anafurei a putut primi o încadrare litur- 
gică, apoi cel puţin ca atmosferă în care germinează începuturile ideii 
anafurei, ca simbol de comuniune. Faptul că această practică este co- 
mună tuturor Bisericilor Vechi Orientale, ieşite din sânurile Ortodoxiei 
în veacurile următoare, constituie o confirmare în acest sens, nu de 
mică importanță. 

Cea mai veche menţiune istorică despre anafură, ca practică litur- 
gică, provine din veacul al VII-lea, sub forma instrucțiunilor pe care le 
dă Sinodul de la Nantes (la o dată dintre anii 638—658), prin canonul 9, 
înregistrat mai târziu în aşa-numitele Capitulare ale episcopului Hinc- 
mar din Reims (veacul al IX-lea). «Preotul», recomandă acest canon, 
«va pune într-un vas curat o cantitate îndestulătoare de părticele din 
pâinile rămase din cele aduse de credincioşi, pentru a le împărţi după 
Liturghie, în zilele de duminici şi de sărbători, celor care nu s-au îm- 
părtăşit ; preotul le va distribui după ce le-a binecuvântat, luând seama 
să nu cadă pe jos vreo sfărâmătură» 111. 

Acestea sunt, în general, elementele privitoare la datele în legătură 
cu prima fază din istoria anafurei şi cu împrejurările care au provocat 
aşezarea ei într-un cadru liturgic. La început ea era destinată, precum 
am văzut, numai unei categorii anumite de credincioşi, și anume celor 
care asistau la Sfânta Liturghie, dar nu se împărtăşeau. În veacurile al 
VII-lea şi al VIII-lea însă împărtăşirea de obşte la fiecare Liturghie 
ajunsese aşa de rară, încât putem considera că ea încetase în ultimele 
două veacuri ale primului mileniu creştin 1142, Ajungând astfel să nu se 


sp Cf. F. Nau, op. cit, p. 16 şi J. Tixeront Prăcis de patrologie, ed. IX, 
p. & 
1141. Vezi Dom Urbain Seres, Le pain benit, în «Les questions liturgiques et 
paroissiales», Louvain, XVIII (1933), n. 6, p. 286. L'Abb6 Migne, Premiere encyclo- 
pedie theologique, p. 562, 563. 

Este locul să subliniem că datele menţionate mai sus, în legătură cu istoria 
anafurei, reprezintă unul din argumentele care înlătură afirmaţia, frecventă în unele 
manuale de liturgică, potrivit căreia s-ar împărți în amintirea vechilor agape. Se 
ştie însă că acestea se găseau despărțite de Liturghia euharistică înainte de jumăta- 
tea veacului al II-lea, iar asistența bisericească față de cei în nevoi se alimenta 
din darurile în natură, colectate la sediul conducătorilor Bisericii (Cf. Sf. Justin 
Martirul şi Filozoful, Apologia întâi, LXVII, 1 şi 6; Constituţiile Apostolice, cart. II, 
cap. 25 şi cart. VII, cap. 29, precum și can. 7 şi 8 ale Sin. de la Gangra). Împreiu- 
rările care au dus la instaurarea anafurei sunt, precum am văzut, pe deplin editi- 
catoare asupra cauzei, scopului şi semnificației exacte a acestui rit. 

1142. Dr. Vasile Mitrotfanovici şi Dr. T. Tarnavschi, op. cit., p. 699—700. 

mai împărtășească nimeni în zilele de sărbători, afară de liturghisitori, 
s-a îndătinat obiceiul ca anafura să se distribuie tuturor credincioşilor 
prezenţi, dacă n-au gustat nimic mai înainte. 

Practica anafurei a fost generală în Biserică, mai cu seamă până 
la jumătatea evului mediu. Astăzi, ea este în uzul tuturor Bisericilor 
Ortodoxe şi Bisericilor Vechi Orientale. În Apus, ritul anafurei se păs- 
trează numai în parohiile din unele eparhii, dar prin excelenţă în paro- 
hiile rurale romano-catolice din Franţa. 


2. Denumiri 


Prin măsura de a se împărţi anafură credincioşilor, care se consi- 
derau nepregătiţi să primească dumnezeiescul Trup şi Sânge al Dom- 
nului, se înlăturau motivele de părăsire a serviciului divin, determi- 
nându-i astfel să aştepte până la sfârşit, când aveau să primească părti- 
cele din prosforele binecuvântate, rămase din cele ce serviseră la 
pregătirea Sfintei Jertfe. Nesocotindu-se vrednici să participe la Cina 
Domnului, credincioşii puteau totuşi să se împărtăşească acum de părti- 
celele (firimiturile) rămase din elementele pentru pregătirea mesei eu- 
haristice, ca să ne exprimăm în stilul Sfintei Evanghelii (Matei 15, 
27). De aceea, aceste părticele au primit numele de antidoron (ăvridwpov), 
adică în loc de (a.-i) Sfântul şi dumnezeiescul Dar, denumire care a 
rămas până astăzi un termen tehnic pentru anafura sau pâinea din 
prosforaua binecuvântată. În latina bisericească a Apusului acest cuvânt 
a primit o traducere aproape ad litteram: vicedoni, sanctae commu- 
nionis vicarium şi, de multe ori, compensatio, remuneratio. 


Nu se poate afirma nimic sigur cu privire la epoca în care termenul 
antidoron a intrat ca o expresie curentă în limbajul bisericesc. În do- 
cumentele din veacurile al XI-lea şi al XII-lea îl găsim însă ca o denu- 
mire deja uzuală pentru anafură 11%. De altfel, anafura a purtat numiri 


1143. Cele dintâi manuscrise liturgice în care este întrebuințat termenul anti- 
doron datează de prin veacurile al Xli-lea şi al XIII-lea (Cod. 662, Bibl. Naţ. Atena. 
La Pan. N. Trembela, Ai rpeis Ae.rovpiat xază mov Ev 'ABTvai xodmxac..., p. 15; Ms. 
ni. 1020 Bibl. Mânăstirii Sinai, la A. Dmitrievschi, Descrierea manuscriselor _litur- 
gice păstrate în Bibliotecile Orientului ortodox (în ruseşte), t. II (Evxoidţia), Kiev, 
1901, p. 146. Se știe insă că vechimea manuscriselor ce s-au păstrat cu slujba Li- 
turghiei in extenso şi cu indicaţii mai dezvoltate de tipic, apropiate de genul Li- 
lurghierelor de astăzi, nu urcă dincolo de această epocă. Aşa se explică pentru ce 
nici redactările Comentariului liturgic al Sf. Gherman 1 a! Constantinopolului, ante- 
Tioare veacului al XI-lea, nu se referă la termenul «antidoron». Ediţia din Patro- 
ivgia Greacă a lui J. P. Migne (t. XCVIII), a acestui comentariu, redă ideea de 
«antidoron» printr-o paranteză în care este folosit verbul ăyrizpooipo (col. 452 D). 
În aceeaşi epocă, Balsamon (veacul al XII-lea) foloseşte cuvântul antidoron ca ter- 
men tehnic în comentariul său la can. 2 a] Sin. de la Antiohia. Cf. şi A. Petrovskii, 
Anlidor., în «Enciclopedia teologică ortodoxă» (în limba rusă), Petrograd, 1904, edi- 
tată de prof. A. P. Lopuhin, t. Î, p. 79%. 


25 — Liturghierul explicat 

diferite în cursul istoriei, fiecare din ele inspirată într-un fel sau altui 
de raportul ei faţă de Sfânta Euharistie. Dintre acestea, cea mai veche 
o reprezintă termenul evloghie (evhoţia, benedictio), adică binecuvântare. 
Cuvântul acesta a avut aplicaţii variate în domeniul vieţii religioase şi 
bisericeşti. Dar, la început, prin el se desemna Sfânta Euharistie. În 
cele din urmă, el a ajuns să însemneze daruri de diferite nuanţe, bine- 
facere, cotizaţie, milostenie sau pomană (Rom. 15, 29; II Cor. 9, 5)îiff. 


În legătură cu semnificaţia pe care a dobândit-o mai târziu anafura, 
cuvântul evloghie este întâlnit, se pare, pentru prima oară, în scrierile 
Părinților apostolici, şi anume în Constituţiile Apostolice, cartea VIII, 
cap. 31. Prin acest termen se desemnează aici darurile rămase după ce 
s-a pregătit Jertfa euharistică : «Evloghiile care prisosesc din cele aduse 
pentru Sfintele Taine (Tăc meprooevovoas £v roi; puorixoi6 ebhoţias), să le 
împartă la cler diaconul, cu încuviințarea episcopului sau a preoţilor: 
episcopului patru părți, preotului trei părți, diaconului două părți, iar 
celorlalți — ipodiaconilor sau psalţilor sau diaconiţelor — o parte» 1145, 
Denumirea de evloghie pentru prosforele aduse de credincioşi s-ar pu- 
tea presupune că a fost sugerată de binecuvântarea (evhoţia) primită de 
pâinile din care se alegeau părţile necesare pentru pregătirea Sfintelor 
Taine. Această ipoteză găseşte o confirmare în faptul că, în Comenta- 
riul său liturgic, Sfântul Gherman I al Constantinopolului întrebuin- 
țează termenul de evloghie pentru prescură în situaţia dinainte de 
scoaterea Sfântului Agneţ : «iar prescura (mpoaţopa), care se numește şi 
pâine şi binecuvântare (evhoyia) şi pârgă, din care se taie Trupul Dom- 
nului, se ia întru închipuirea pururea Fecioarei şi Născătoarei de Dum- 
nezeu...» 11%. Nu greşim însă dacă presupunem că ofrandele de pâine, 
aduse pentru Sfânta Euharistie, au putut fi considerate evloghii mai 
degrabă prin însuşi faptul aducerii lor ca dar, ca evloghii, în sensul 
în care găsim acest cuvânt în Epistola a ]l-a către Corinteni (9, 5). 
Prescurile sunt, adică, evloghii, întrucât ele reprezintă darul credin- 
cioşilor adus la altarul Domnului, simbol material al cultului lor de 
adoraţie (de laudă sau de binecuvântare etc.), sens pe care ver- 
bul evhoyeîv îl are în formulele liturgice adresate lui Dumnezeu (117. În 


Câteodată analura este numită şi kataklaston (varaxhaozov= lrântură), ca de 
exemplu în Evhologiul — manuscris nr. 986 (veacul al XV-lea) din Bibl. Mânăstirii 
Sinai, publicat de A. Dmitrievschi, op. cil., p. 6l4 şi în leraliconul de Constantinopol 
1895. p. 150. Vezi şi Leon Clugnet, Dictionnaire grec-lrangais des noms lilurgiques 
en usage dans /'Eglise Grecque, p. 13. 

1144. Expuneri dezvoltate asupra aplicaţiilor cuvântului «evloghia» se găsesc 
îndeosebi la Du Cange, Glossarium ad scriptores mediae el inlimae latinilatis, Lute- 
tiae, Paris, t. II, col. 290 ș.u.; loh. Gaspari Suicerius, Thesaulus ecclesiasticus e 
patribus graecis, Amsterdam, 1728, t. 1, p. 1248 ș.u.; F. X. Kraus, Real-Encykiopâdie 
der christlichen Alterthiimer, Fr. in Breisgau, t. [, p. 451 s.u.; şi alţii. 

1145. După textul grec editat de P. A. Lagarde, Constitutiones Apostolorum, 
Lipsca şi Londra, p. 267. 

1146. Sf. Gherman I al Constantinopolului, Comentariu liturghie, P. G. XCVIII. 

1W47. Îndemnând pe corinteni la organizarea unei colecte pentru creştinii din 
Ierusalim, Siântul Apostol Pavel îşi exprimă dorința ca această contribuţie să fie 
făcută într-o astfel de dispozitie sufletească încât ea să nu aibă caracterul unui bir, 
ci al unei binecuvântări: «...ca datul (binefacerea, evhoţiay) făgăduit de noi mai 

acest caz, o traducere oarecum interpretativă a textului menţionat mai 
sus, din cartea VIII, 31 a Constituţiilor Apostolice, ar putea să sune 


în forma unei traduceri exacte: «Darurile, care prisosesc dintre cele 
aduse pentru Sfintele Taine...» 11%, 


În limba Liturghierului român, ca şi în vocabularul religios al altor 
Biserici, pentru părțile ce se împart credincioșilor după slujbă din cele 
rămase din pâinea sau prescurile aduse şi întrebuințate la pregătirea 
Sfintei Euharistii, a fost acceptat alt termen, tot de origine greacă, şi 
anume : anafură (ăvavopă = ridicare, înălţare, ofrandă sau aducere de 
daruri, jertfă). În liturgică, această denumire este folosită ca termen 
tehnic pentru Jertfa euharistică, atât în aspectul ei subiectiv (Rugăciu- 
nea anaforei sau Sfintei Jertfe), cât şi obiectiv. Termenul «anafora» a 
putut căpăta deci în limbajul bisericesc o aplicare derivată întocmai ca 
odinioară cuvântul «evloghie», adică pentru a desemna atât darurile de 
jerttă aduse de credincioși, cât şi de jertfa însăşi. Prescura (xpoapopă) 
adusă la altar, fiind privită ca ofranda sau jertfa credinciosului, n-a 
fost greu ca numirea de «anafora» ( avațopă, jertfă) să alunece asupra 
acestei prescuri binecuvântate, distribuită în părticele după Liturghie, 
cu atât mai mult cu cât această prescură a fost înălțată, adică a fost 
oferită ca dar, devenind astfel dar de jertfă. Cu accepțiunea de la noi, 
termenul anafora a intrat deci în uz printr-un schimb de întrebuințare 
cu denumirea «prosfora», prescura, amândouă având însemnarea de 
«oirandă», «jertfă», deşi cu nuanţe diferite, corespunzătoare momente- 
lor liturgice respective. Noi, ca şi Biserica Ortodoxă Bulgară, care folo- 
sește cuvântul «naforă», am reținut termenul anafora (anaforă, anafură, 
nafură), aşa precum Biserica Ortodoxă Rusă a acceptat pentru acelaşi 
obiect cuvântul «prosforă» (în pronunția populară rusă «prosfora»), în- 
trebuinţat la noi în forma coruptă «prescură». 


înainte, să fie gata așa ca o binecuvântare» (dărnicie, evhoygiay), iar nu ca un act 
de zgârcenie. Dacă, potrivit cuvântului Mântuitorului (Matei 25, 40 şi 45), bine- 
facerile faţă de cei în nevoi au valoarea unor daruri făcute lui Dumnezeu, cu atât 
mai mult o ofnandă făcută Lui direct, la altar, iar nu indirect, prin săraci, iar carac- 
tetul unui act pentru cinstirea lui Dumnezeu. Ca expresie a unei renunţări, adică a 
unui sacrificiu. prosfora este deci prin ea însăşi o evloghie sau un simbol al oma- 
giului nostru faţă de Dumnezeu, iar oferirea ei un act de cult în sensul impropriu 
al acestui cuvânt. Aceasla concordă cu sensul verbului evhoțeiy (a binecuvânta), 
care, în limbajul liturgic față de Dumnezeu este întrebuințat cu însemnarea de a 
lăuda, a slăvi («Binecuvântat eşti, Doamne»; «Binecuvintează sullete al meu pe 
Domnul» ; «Binecuvântat este Dumnezeul nostru...» etc.). A se vedea sensul cuvin- 
telor zidoŢiw, evloțitoc şi evhoţia în Vechiul şi Noul Testament, la Gerhard Kittel 
(în colaborare), Theologisches Worterbuch zum Neuer Testament, vol. Il, p. 751—763. 

Rezumând : în limbajul religios, ideea de dar, de ofrandă, fiind principală în 
noţiunea de evloghie, nu este greu a explica aplicarea acestei denumiri la pro- 
sloră, precum şi pentru ce Sf. Gherman socotește echivalenți termenii prosfora, 
pâine şi evioghie, 

1148. Negreşit, ca oirandă sau dar adus în vederea jertfei liturgice, şi vinul 
este cuprins în termenul de evloghie din cartea VIII, 31 a Constiluţiilor Apostolice. 
Noi menţionăm totuși ca evloghie numai pâinea şi ne vom exprima mereu în 
acelaşi chip, deoarece numai sub această unică formă a evloghiei — pâinea — a 
inst admisă în practica bisericească anatura, ca simbol de comuniune spirituală. 

3. Anafura în raport cu Sfânta Euharistie 


Instituirea anafurei, atunci când împărtăşirea obştească a încetat 
de a mai fi un uz regulat la fiecare Liturghie, a îost inspirată şi s-a 
găsit autorizată, desigur, prin caracterul religios pe care deja îl aveau 
în concepţia bisericească evloghiile sau darurile aduse pentru săvârşirea 
Sfintei Euharistii. Fiind pregătite cu intenţia de a fi aduse ca dar lui 
Dumnezeu, ele erau scoase deci prin însăși destinaţia lor iniţială din 
categoria alimentelor comune. Îndeosebi pâinea, prosforele sau prescu- 
rile aveau marcat acest caracter prin crucea şi monograma Mântuito- 
rului imprimate pe ele. De aceea, Constituţiile Apostolice limitau, pre- 
cum am văzut, consumarea evloghiilor-prosfore numai în cercul li- 
turghisitorilor şi al auxiliarilor lor, dar şi aceasta nu «ca pâine 
obişnuită», ci fără alte alimente, când erau întrebuințate afară din bise- 
rică, prescurile din care s-a proscomidit având să fie consumate numai 
în biserică, potrivit canonului 5 al patriarhului Nicolae Gramaticul 
(sfârşitul veacului al XI-lea şi începutul veacului al XII-lea) 1149. Chiar 
după ce s-a instituit ritul împărțirii anafurei, la aceasta nu au dreptul, 
potrivit canonului 8 al lui Teofil al Alexandriei, decât credincioşii, adică 
cei botezați, iar nu şi catehumenii, întocmai precum era regula şi pen- 
tru Sfânta Împărtăşire. 

Dacă rânduiala bisericească denumită Testamentum Domini făcea 
totuşi o excepţie, îngăduind primirea anafturei şi de către catehumenii 
din clasa cea mai înaintată, în ajunul botezului lor, precum s-a menţio- 
nat mai sus, aceasta nu se poate interpreta ca o nerespectare a prin- 
cipiului. Trebuie să subliniem că o astfel de măsură nu constituia o 
regulă comună, ci o concesie excepțională sau mai bine-zis extraordinară, 
care nu era lipsită de orice explicaţie. La sfârşitul cursului şi probelor 
catehumenatului, aceşti candidaţi la botez se găseau de fapt în comuni- 
tate de credinţă şi doctrină cu Biserica, ceea ce motiva însăşi avansarea 
lor. Desăvârşirea comuniunii lor şi prin har avea să se consume în 
noaptea următoare, prin primirea botezului şi a primei împărtăşiri. În 
ajunul acestor acte atât de însemnate, evloghia-prosforă reprezenta 
pentru ei o anticipare, o «arvună», o introducere şi pregătire pentru 
primirea Sfintei Euharistii. Elementul nou, care caracterizează «ana- 
fura» propriu-zisă şi marchează începuturile adevăratei sale istorii ca 
rit, îl reprezintă tocmai semnificaţia ei de semn sau simbol de comu- 
niune a membrilor Bisericii, cu care apare mai ales în perspectiva ca- 
noanelor 14 şi 32 ale Sinodului de la Laodiceea, menţionate mai înainte. 

La baza instituirii anafurei stă deci ideea unei relaţii între ea şi 
Pâinea euharistică, idee care este nu numai vie în conştiinţa credin- 
cioşilor 1150, ci se află exprimată şi în cele mai de seamă erminii litur- 


1149. La Dr. Nicodim Milaş, Canoanele Bisericii Ortodoxe..., vol. II, part. Îl, 
Wrad. rom. de Dr. N. Popovici şi Uroș Kovinci, p. 252—253. 

1150. Este de o particulară elocvență în această privință vechiul terţet, repetat 
de credinciosul simplu în epocile de pietate: «Anafură, te-oi lua; dar de mi-o sosi 
moartea, să-mi fii ca Grijania». Vezi S. Salaville, Liturgies orientales, La messc, 


p. 72, notă. 

gice. Pentru cei mai mulţi dintre autorii acestora, temeiul acestui raport 
îl formează simbolismul specific pâinii sau prescurii din care se alege 
Agneţul, în momentul respectiv al Proscomidiei. Cum aci se închipuie 
cele în legătură cu naşterea şi patimile Mântuitorului, această pâine sau 
prosforă simbolizează pe Sfânta Fecioară, din sânul căreia El s-a născut 
trupeşte. Resturile din această prescură, care se împart credincioşilor 
ca anafură, apar deci faţă de Sfântul Agneţ euharistic în raportul în 
care se găseşte trupul omenesc al Sfintei Fecioare faţă de Trupul dum- 
nezeiesc al (Dumnezeu-Omului) Fiului ei. Sfinţenia anafurei derivă, ca 
atare, în primul rând din relaţia şi poziţia ei față de Sfintele Taine. 
Deși această idee nu se află formulată expres în Comentariul liturgic al 
Sfântului Gherman al Constantinopolului, totuşi ea nu este străină de 
cugetarea lui, precum reiese din următoarea explicaţie : «lar prescura 
(7:pocgop4)..., din care se taie Trupul Domnului, se ia întru închipuirea 
pururea Fecioarei şi de Dumnezeu Născătoarei, care — după bunăvoința 
Tatălui şi cu voia Fiului Său şi a Cuvântului şi după sălăşluirea dum- 
nezeiescului Duh — primind în sine pe unul din Treime, pe Fiul lui 
Dumnezeu și Cuvântul, L-a născut Dumnezeu desăvârşit și om de- 
săvârșit. După cum iarăşi Dumnezeu, cel mai presus de fire, întrupân- 
du-se din aceasta într-o singură ipostasă..., tot astfel și Trupul Domnu- 
lui se taie..., cu un oarecare instrument de fier, care se numește şi co- 
pie..., ca dintr-un pântece oarecare și din carnea unui corp fecioresc 
(zic din pâinea intreagă a evloghiei şi a prescurii) şi se scoate astfel de 
sine stătător din mijlocul ei» îi5l. 

Teodor de Andida, întemeindu-se pe acest raport simbolic dintre 
prescură şi Pâinea euharistică, subliniază categoric că din această relaţie 
derivă calitatea de lucru sfânt şi sfinţitor a anafurei. «Ce altceva — 
zice el — decât închipuirea trupului Fecioarei este partea rămasă, (ce 
este) împărţirea evloghiei şi a prosforei (anafurei) ? Căci (Sfânta Pâine) 
se frânge şi se imparte ca împărtăşire de nespusă binecuvântare celor ce 
se împărtăşesc cu credință ; iar prosfora (anafura) se dă înapoi plină de 
sfințenie de la Sfintele (Taine), celor ce au adus-o și, astfel, de la parti- 
ciparea la Trupul cel fără prihană şi la cinstitul Sânge al lui Hristos, 
Dumnezeul nostru, Cel ce S-a născut din Sfânta Fecioară, sfinţirea şi 
binecuvântarea ajunge la credincioşi» 1152. Exprimată în termeni mai 
generali, aproape aceeași idee despre relaţia anafurei cu Sfintele Taine 
o găsim invocată în tâlcuirea Pidalionului, în legătură cu oprirea cate- 
humenilor de la anafură, prin canonul 8 al lui Teofil de Alexandria: 
«Pentru că acestea s-au adus la sfântul jertfelnic și părticelele au ieşit 
din ele intrând în dumnezeieștile Daruri. Pentru aceasta şi cele rămase 
din acestea s-au sfințit» 1133, 


1151. Sf. Gherman 1 al Constanlinopolului, op. cit, P.G., XCVILI, col. 397 C-—D. 


A 1152. Teodor de Andida, Comentariu prescurtat..., P. G., CXL, col. 465 C. Cf. 
si St. Gherman 1 al Constantinopolului, op. cil., P.G., XCVIII, col. 452 B. 
1153. Pidalion, Neamţ, 1844, f. 485 v. 

Simion, arhiepiscopul Tesalonicului, accentuând în acest raport nota 
de deosebire esenţială între anafură şi Sfânta Euharistie, este de acord 
într-o altă formă că sfinţenia şi puterea sfinţitoare a anafurei provin 
din relaţia ei cu Jertfa liturgică. Această valoare îi este însă iîmpărtă- 
şirea printr-un element fenomenal, sub forma acţiunilor şi tformuleleor 
din ritualul Proscomidiei, în legătură cu scoaterea Agneţului. «Anafura 
aceasta», zice arhiepiscopul Simion, seste pâine sfințită (este prescura), 
proadusă la Proscomidie, din care se scoate partea din mijloc (Sfântul 
Agneţ), care se jertfește şi se face Trupul Domnului. Deci, în locul ace- 
lui Dar mare al înfricoșatei Cuminecături, de vreme ce nu sunt toţi 
vrednici a se împărtăşi cu el, li se dă această anafură, care, după cu- 
viinţă, se numește antidoron, adică în loc de dar, pentru că dă darul 
hărăzirii lui Dumnezeu. Această pâine este sfințită, fiind însemnată cu 
copia şi primind sfinte cuvinte ; nu este însă impărtăşirea Trupului lui 
Hristos, căci acelea sunt Tainele, iar aceasta, numai dătătoare de sfințire 
şi dăruitoare de dumnezeiescul dar, care se dă cu cuvintele din Prosco- 
midie» 11%. La Nicolae Cabasila însă, motivarea caracterului de lucru 
sfinţit al anafurei îmbracă forma unei explicaţii logice: «...Tăind în 
multe părticele pâinea proscomidită, din care s-a scos Sfântul Agneţ, 
(preotul) o împarte credincioşilor ca pe una ce a devenit sfântă prin 
aceea că a fost afierosită (rânduită, destinată şi prezentată ca dar de 
jertfă lui Dumnezeu)» 1155. 

La toate aceste consideraţii nu s-ar potrivi, în fime, o concluzie mai 
proprie şi mai sugestivă decât cea sugerată de Fericitul Augustin în 
legătură cu alt rit. «Deşi nu este Trupul lui Hristos», anafura «este, cu 
toate acestea, ceva sfânt, şi mai sfânt decât alimentele cu care ne hră- 
nim, fiindcă este un lucru sfânt» 115. Numai astfel se poate înţelege pe 
deplin temeiul vechii discipline bisericeşti, care interzicea luarea ana- 
furei de către acei ce nu se găseau intraţi în comunitatea creştină prin 
botez. 

Precum am afirmat mai sus, unul sau altul din aspectele corelaţiei 
anafurei cu Pâinea euharistică şi-au găsit expresia chiar în denumirile 
sub care a fost desemnată anafura. În ceea ce priveşte termenul ana- 
fură, dacă ar fi luat în sens propriu, el ar fi mai presus de orice respect, 
deoarece reprezintă un termen tehnic pentru însăşi Jertfa liturgică. în 
sensul impropriu însă din limbajul bisericesc curent, în care cuvântul 
«anafură» este întrebuințat în locul termenului «prosforă», pentru pâi- 
nea ce se ridică sau se înalţă ca dar de jertfă, în vederea scoaterii Ag- 
neţului şi al împărtăşirii ca anafură a resturilor din ea, denumirea de 
anafură exprimă acelaşi raport faţă de Pâinea euharistică, înţocmai ca 
termenul «evloghie». 


1154. Simion, arhiepiscopul Tesalonicului, Despre Sfânta Lilurghie, cap. 100, 
trad. rom., Bucureşti, 1865; P. G., t. CLV,col. 304—304 A. 

1155. N. Cabasila, Explicarea dumnezeieştii Liturghii. oap. LILI, P.G., CL, 
col. 489 B. 

1156. Fer. Augustin, De peecatorum merilis ct rcmissione, cart. Il, cap. 26, P. L, 
XLIV, col. 176. 

Termenul «antidoron» se prezintă incomparabil mai expresiv decât 
celelalte două denumiri. Poziţia anafurei față de Sfânta Euharistie apare 
într-adevăr mai exact determinată prin el. Totuși, însuşi acest termen, 
deşi se referă tot la un raport extern, nu face imposibile unele confuzii, 
prin interpretări superficiale şi eronate, care îi pot transpune semnifi- 
cația pe un plan străin de ideea ce-i este proprie. De aceea nu socotim 
de prisos să subliniem că termenul «antidoron» (în loc de dar) nu stabi- 
lește o echivalență între anafură și Pâinea euharistică, ci arată că în loc 
ca credinciosul să fi primit Sfântul Trup şi Sânge aşa cum s-ar cuveni, 
la momentul indicat prin chemarea ştiută, primeşte mai în urmă anafură 
sau pâine sfințită printr-o «binecuvântare mică». Anafura nu înlocuiește 
deci Sfânta Euharistie. Primirea anafurei este menită numai să întrețină 
viu în suflete simţul lipsei Sfintei Euharistii şi deci aspirația neîncetată 
de a ne învrednici de ea printr-o viață îmbunătăţită, așa precum subli- 
nia în Scrisoarea sa pastorală mitropolitul Teodosie al Ungrovlahiei 
(1668—1672 şi 1678—1708): «lară anafora nu iaste Taină, nici Trupul 
şi Sângele lui Hristos, ci iaste pâine blagoslovită, din care se scoate 
Sfântul Agneţ. Şi au socotit Sfinţii Părinţi să să dea... întru aducerea 
aminte de Sfânta Cuminecătură, ca să să gătească şi să să curăţească 
mai înainte până ce nu să cuminică...» 1157, 

Autorii erminiilor liturgice descriu anafura nu numai ca pe un 
aliment sfinţit, ci în acelaşi timp şi cu un efect sfinţitor. Arhiepsicopul 
Simion al Tesalonicului se exprimă limpede că anafura «este sfinţită» 
şi «dătătoare de sfinţenie» şi «dăruitoare de dumnezeiescul dar» î15, iar 
la sfârșitul Liturghiei «se dă anafura spre sfințirea noastră» 115. Aşa 
precum deja am menţionat, ei explică această însuşire oa un reflex al 
ceremonialului pentru scoaterea Sfântului Agneţ, în timp ce Teodor de 
Andida crede că derivă din corelaţia simbolică a prosforei proscomidite 
cu Sfintele Taine înseşi ; anafura este înfăţişată de acest exeget chiar 
ca un mijloc de împărtăşire indirectă a credincioşilor de sfinţenia Pâinii 
euharistice. Aceste explicații rămân însă cu caracterul unor afirmaţii ge- 
nerale sau de principiu. Ele nu atribuie, adică, anafurei un efect sau o 
eficacitate specifică, notă caracteristică de fapt Tainelor, care se dis- 
ting una de alta prin natura acţiunii şi a efectelor harului dumnezeiesc, 
ce se împărtăşesc credincioşilor, corespunzător scopului divin al iînsti- 
tuirii fiecăreia. Anatura se clasează însă în categoria ierurgiilor (sacra- 
mentaliilor) bisericeşti, adică a «acelor mijloace şi aote sfinţitoare ale 
Bisericii în care şi prin care acestea își exercită puterea de binecuvân- 
tare şi sfințire predată de Întemeietorul său» 1150, În ceea ce priveşte 


1157. Această epistolă-pastorală, nedatată, a fost publicată în «Biserica Orto- 
doxă Română» (an. XXVII, nr. îl, p. 1222—1238, nr. 12, p. 1336—1351; an. XXVIII, 
nr. 1, p. 40—56; nr. 2, p. 136—152), de C. Erbiceanu, care a găsit-o legată laolaltă 
cu un Liturghier din vremea acestui ierarh. 

1158. Simion, arhiepiscopul Tesalonicului, Despre Siânta Liturghie, cap. 100, 
P. G,, CLV, 304—304. 

1159. Idem, Despre slinteie rugăciuni, cap. 350, P. G., CLV, col. 59% D. 


1160. Dr. Vasile Mitrofanovici şi Dr. T. Tarnavschi, op. cit., p. 771. 

anatura, ea este menită în primul rând să lucreze asupra constituţiei 
noastre psihologice, prin semnificaţia simbolului material al pâinii. Prin 
natura sau specificul său, acest element indică «efectele al căror instru- 
ment este». Astfel, «anafura este un semn al dragostei frăţeşti, care 
uneşte pe toţi cei care o mănâncă, aşa precum Pâinea euharistică arată 
că toţi acei care o primesc sunt uniţi în lisus» 1161. Aceasta a fost raţiu- 
nea şi scopul în imediată legătură cu instituirea anaturei. 

Ca urmare a rugăciunii pentru binecuvântarea ei, anafura produce, 
fără îndoială, şi anumite efecte, ca lucrări ale graţiei actuale, în legătură 
cu trebuinţele sau nevoile noastre zilnice. Scopul ei este acelaşi ca şi al 
tuturor ierurgiilor şi al întregului cult, adică «preamărirea lui Dumnezeu 
şi sfinţirea omului» 1162 ; binecuvântarea pe care o primeşte anafura face 
ca ea să devină «un instrument al darurilor dumnezeieşti, al binefaceri- 
lor şi puterilor dumnezeieșşti, să depărteze piedicile mântuirii, să înmul- 
ţească dispoziţiunile subiective la primirea dumnezeieştilor daruri şi să 
pregătească pentru daruri mai înalte 416, 

Acesta este de altfel sensul în care se găsește interpretată anatura 
în pietatea religioasă populară, afară de unele exagerări, abuzuri şi de- 
formări de care nu este scutit nici Orientul, nici Occidentul creştin. 
Credincioşii o primesc şi, dacă sunt nemâncaţi, o consumă îndată, într-o 
atitudine de impresionantă evlavie; dacă nu se găsesc în stare de 
ajunare, ei o iau acasă, spre a o întrebuința în altă zi, pe nemâncate, 
făcându-şi semnul crucii înainte de a o consuma. Anafura este dusă 
chiar şi celor bolnavi, precum şi celor care nu au putut să vină la bi- 
serică, iar cei mai evlavioși îşi fac o rezervă, din care iau în alte zile 
de peste săptămână. «Sunt», în unele părți, «creştini, care nu se îm- 
părtăşesc până ce nu gustă mai întâi din sfinţita anafură câteva săp- 
tămâni înainte de precestanie» 1164, 

Formele de pregătire în vederea primirii anafurei se prezintă une- 
ori ca simple postulate ale conştiinţei religioase individuale, sau ca 
datini locale. Astfel, în unele parohii rurale, cei învrăjbiţi obişnuiesc 
să se împace, chiar în biserică, cu puţin înainte de momentul împăr- 
ţirii anafurei, credincioasele mai tinere sărutând mâna celor mai în 
vârstă şi chiar a bărbaţilor în etate şi cu autoritate morală recunoscută. 
Rânduielile disciplinare sunt dominate de o notă oarecum rigoristă. 
Astfel, printr-o înterpretare inspirată de analogie, Indreptarea legii 
sau aşa-zisa Pravilă a lui Matei Basarab extinde şi la anafură obligaţiile 
puse de canoanele 5 şi 13 ale lui Timotei al Alexandriei, privitoare la 
împărtăşire, cerând soților curăţie trupească încă din ajunul zilei în 
care vor primi anafură 1165. Pe de altă parte Nicolae Gramaticul, patriar- 


1161. L'Abbe R. Aigrain, Liturgie, encyclopedie populaire des connaissances 
liturgiques, p. 754. 

1162. Dr. Vasile Mitrofanovici şi Dr. T. Tarnavschi, op. cit., p. 771. 

1163. Ibidem, p. 772. 

1164. Pr. Mihail Reguș, Anafora, în «Biserica Ortodoxă Română», L (1932), 
nr, Îl, p. 735. 

1165. Îndreptarea legii, glava 170. 

hul Constantinopolului, oprește prin canonul 10 şi de la luarea anafurei 
pe cei opriți de la Sfintele Taine ale Trupului şi Sângelui Domnului. 
Canonul 19 al lui Nichifor Mărturisitorul (în Pidalion numerotat 18) 
face un pogorământ în această privinţă, îngăduind monahilor aflaţi sub 
epitimii să primească anafura după mărturisire. Precum vom vedea mai 
în urmă, Teodosie, mitropolitul Ungrovlahiei (către finele veacului 
al XVll-lea şi începutul veacului al XVIII-lea), sfătuieşte ca, celor ce 
nu se spovedesc niciodată, să nu li se dea nici anafură. 

Întocmai ca pe vremea împărtăşirii de obşte se păstrează şi astăzi 
încă, pe cale tradiţională, ca o datorie de conştiinţă, regula ca toţi cei 
care vin la biserică să fie pregătiţi, adică cel puţin în stare de ajunare, 
spre a lua anafură. Oricât de vag, nu este greu de recunoscut că sub- 
Siratul acestor deprinderi de pietate, al tuturor acestor recomandaţii şi 
măsuri, îl formează conştiinţa despre o corelaţie între pâinea anafurei 
si Pâinea euharistică. Nu este lipsită de temei deci observaţia că toate 
aceste date, «care revelează originea nobilă a anafurei şi raportul ei 
cu Sfânta Liturghie, ne ajută să înțelegem semnificaţia sa cu totul su- 
pranaturală» 11%. 

Istoria, literatura aghiografică şi folclorică au înregistrat forme va- 
riate despre consideraţia de care s-a bucurat anafura în pietatea popu- 
lară, care, de cele mai multe ori, pune accentul pe însuşirea ei de in- 
strument al graţiei actuale. Vom cita aci, cu titlu de documentare şi 
de curiozitate în acelaşi timp, numai trei exemple, atât din creştinismul 
răsăritean, cât şi din cel apusean. 

Unul din acestea se referă la un caz de vindecare extraordinară, 

istorisit de Sfântul Grigore de Nazianz în cuvântarea funebră rostită cu 
ocazia inmormântării tatălui său. Mama acestui sfânt bărbat se găsea 
slăbită din cauza unei boli indelungate şi a nehrănirii. Într-o noapte îi 
apare insă fiul său, cu coșuleţul cu pâini foarte alte, făcând asupra lor 
o rugăciune şi binecuvântându-le cu semnul crucii, după obiceiul lui de 
totdeauna. Mâncând din acestea, ea s-a simţit întărită, puterile i-au re- 
venit şi speranţa i-a crescut. Această vedenie a avut într-adevăr un pu- 
ternic efect asupra bolnavei, aşa precum a putut să verifice Sfântul Gri- 
gore însuşi a doua zi dimineaţa, când a mers în camera mamei sale. 
Văzând-o mai înviorată decât inainte, el a întrebat-o cum a petrecut 
noaptea şi cum se mai simte. «M-ai hrănit, fiul meu», îi răspunse ea, «cu 
foarte multă bunăvoință şi cu dragoste şi apoi mă întrebi cum mă aflu? 
Destul de bine şi de liniştită». «În acelaşi timp însă», zice Sfântul Grigore 
“Teologul, «îngrijitoarele îmi făceau semn să nu o contrazic, ci să accept 
peapărat răspunsul, pentru ca nu cumva, descoperindu-se realitatea, să 
fie doborâtă de descurajare» ti6?. Aceasta este, se pare, cea mai veche 
menţiune istorică despre pâinile binecuvântate. 

Un alt exemplu este extras din Vieţile Sfinţilor din Bretagne. 

Odată, după săvârşirea Liturghiei, Sfântul Melaniu, episcop în veacul 


1166. Dom Urbain Seres, op. şi loc. cit., p. 290. 


Hi 
L) 1167. St. Grigore Teologul, Cuvântarea XVIII, cap. 30, P. G., XXXV, col. 
Hi 1021—41024. 

al V-lea la Rennes, vechea capitală a acestui ţinut din Galia, a împărțit 
în semn de comuniune evloghii celor patru episcopi care se aflau de 
față. Unul din ei, Sfântul Mars, episcop de Nantes, socotind că nu tre- 
buie să întrerupă ajunarea, în loc să mănânce evloghia, a ascuns-o în 
sân. «Legenda adaugă că ea s-a prefăcut în şarpe. Siântul Mars își 
dădu seama atunci că el se abătuse de la datoriile dragostei frățeşti şi 
se duse să-şi ceară iertare de la episcopii a căror comuniune simbolică, 
pe cât se pare, el n-o preţuise cât se cuvine» 1168, 

Impresionantă prin gingăşia și semnificaţia ei este îndeosebi urmă- 
toarea piesă măruntă din folclorul grec. Motivul este luat în legătură 
cu clădirea bisericii Sfânta Sofia din Constantinopol, minunea arhitec- 
turii bizantine din timpul lui Justinian. Legenda spune că într-o dumi- 
nică, după săvârşirea Liturghiei în vechea biserică Sfânta Sofia, care 
nu fusese încă dărâmată, împăratul s-a apropiat de sfintele uşi spre a 
primi antidoronul din mâna patriarhului. «Într-un moment de stângăcie, 
nu se ştie din partea cui, părticica dată căzu jos. O albină, care tocmai 
intrase pe fereastră, se repezi, apucă pâinea şi îşi reluă zborul. Impă- 
ratul găsi că ar fi fost o faptă nelegiuită să se îngăduie unei gângănii 
să mănânce anafură. El porunci deci să se deschidă toţi stupii din im- 
periu. Într-unul din aceştia, se găsi părticica de anafură, dar în acest 
stup, toată ceara fusese prelucrată de albine. Ele făcuseră din ea o mă- 
reață bisericuță şi ca sfântă masă trona părticica de anafură. Această 
machetă extraordinară fu dusă împăratului care, precum spune legenda, 
puse să se construiască biserica după modelul lucrat de albine» lit, Este 
de remarcat la această formă naivă fineţea cu care este prezentată co- 
relaţia dintre anafură şi Jertia euharistică de pe Sfânta Masă. 


4. Ritualul anaiîurei 


Corelaţia dintre anafură şi Sfânta Pâine se afirmă şi în formele 
ritualului anafurei, în care se văd umbrele sau imitaţiile liniilor mari 
ale ritualului sfintei împărtăşiri. De fapt, elementele ceremonialului 
anafurei nu sunt unificate într-o închegare organică, unitară şi con- 
sistentă, ci sunt reprezentate de condiţii şi momente deosebite sau 
distanțate între ele, prin care se încadrează, ca prin niște articulaţii, 
în ultima parte a Liturghiei, ținându-se în umbra Sfintei Euharistii. 
Astfel, prin analogie cu aceasta și îndeosebi cu administrarea ei, anafura 
implică : a) o formulă de binecuvântare ; b) condiţii în vederea obținerii 
ei şi c) un ceremonial de împărțire. 

În obscuritatea care a domnit cu privire la originea, semnificația 
şi poziţia ei în istorie, doctrină şi liturgică, precum şi în lipsa unor 


1168. La Jules Corblet, Histoire dogmalique et archtologique du sacrament 
de I'Eucharistie..., t. 1, p. 237. 

1169. Citată de Sophie Antoniadis, Place de la liturgie dans la tradilion des 
lettres grecques, p. 235, din lucrarea lui N. G. Politis, Aaoțpapiră Zinneixra, 
Atena, 1920. 

& : ile 
reguli de tipic în cărţile de slujbă sau, cel puţin, păstrate că eee 
manuscrise liturgice, au apărut diversități şi devieri in pr ei Ea del 

a) Astfel, în ceea ce priveşte binecuvântarea anafurei, sins in 
formule consacrate în hotărâri oficiale și învestiie cu alu (OP TIMBE, răei 
inscrierea lor în cărţile de ritual, le găsim în Occident. Cea mai veche 
dintre acestea ne este transmisă de Sacramentarul (Evhologiul) Siân- 
mlui Grigorie cel Mare sau Dialogul (+ 604), sub forma unei scurte 
nigăciuni ; «Doamne lisuse Hristoase, Cel ce eşti pâinea ingerilor (Ps. 
$î, 25) şi pâinea cea vie a vieţii veşnice, binecuvintează pâinea aceasia, 
precum ai binecuvântat cele cinci pâini în pustie, pentru ca toţi cei 
ce vor gusta dinir-insa să dobândească sănătatea trupului şi a suile- 
iului : “Fu, Cel ce viezi și stăpâneşti în vecii vecilor. Amin !». O altă 
formulă poartă girul Sinodului din Nantes (intre anii 638—658), care, 
în canonul 9 menţionat mai înainte, arată că aceste evloghii vor fi bine- 
cuvântate prin urmăioarea rugăciune : «Sfinte Doamne, Părinţe atot- 
piriernic şi Dumnezeule cel veşnic, binecuvintează pâinea aceasta cu 
tinecuvântarea Ta cea sfântă și spirituală, pentru ca toţi cei ce vor 
mânca dintr-insa să dobândească sănătatea trupului şi a sutletului şi 
=pirarea impotriva bolilor şi a curselor vrăjmașilor. Te rugăm, prin 
Fiul Tău, Domnul nostru lisus Hristos, Pâinea cea adevărată a ieţii 
care s-a pogorât din cer pentru viața şi mântuirea lumii şi care, ca ur 
Dumnezeu, viază şi impărăţeşte (stăpâneşte) impreună cu Tine în uni- 
mea Sfântului Duh, în vecii vecilor. Amin». Practica actuală de a se 
szrepi cu aghiazmă această pâine binecuvântată nu se găsește indicată 
îa vechiie manuscrise 11”. 

Negreşit, necesitatea unui ceremonial distinct, cu o rugăciune spe- 
cală pentru binecuvântarea anafurei, era firesc să fie simțită în chip 
particular in Apus, unde legătura organică dintre anafură şi Sfânta Eu- 
nzristie s-a rupt in urma căderii treptate in desuetudine a deprinderii 
ca darurile de jertiă să fie aduse de credincioşi !!'i. Pentru anatură 
insă, Lamiliile parohienilor prepară şi aduc cu rândul câte o pâine 112 
care este împărțită credincioşilor la siârşitul Liturghiei, după ce a fost 
tirecuvântată cu un ceremonial deosebit printr-una din rugăciunile de 
înzi sus, şi anume inir-un moment asupra câruia uzul a variat; aceasta 
are loc adică fie la finele Liturghiei, ca în vechime, fie inainte sau 
ia inceputul Liturghiei, dar mai obişnuit la ofertoriu (ritualul pregătirii 


1170. Vezi Dom Urbain Seres, op. cil., p. 286; L'Abbe Migne, cp. cit., p. 562, 
33; Jules Cosblet, op. cil., t. |, p. 242; F. A. Kraus, Real-Encyclopâdie der chiist- 
Lcten Alterthiimer, Fr. in Br. î. |, p. 432. 

1171. Pentru Sfânta Euharistie au intrat în uz aşa-numitele oblate, un preparat 
tic am putea zice, de azimă, procurate de prect. Ele sunt niște compr:mate cu 
sarea şi grosimea hârtiei, deci mai puțin de 1 mm, în forma unor monezi de 
27:21 diferite, având imprimată pe una din fețe răstignirea Domnuiui. - 
1172. Sub regimul dinaintea Revoluţiei (1783), epitropiile bisericesti „din Fpăie 
să facă cheltuieli; necesar€ 
care reiuzau sâ-ți 
niuieliie stabilite 


ÎI, p- 231. 


“2 

darurilor înainte de consacrare, corespunzând ca idee Proscomidiei orto- 
doxe), înainte sau după el 1î%. 

Orice legătură între planurile deosebite ale celor două feluri de 
pâine este astfel întreruptă. 


În Biserica Ortodoxă însă şi în Bisericile Vechi Orientale în ge- 
neral, materiile de jertfă sunt aduse de credincioși, iar anafura, care 
provine ca şi Sfântul Agneţ dintr-una şi aceeaşi prosforă proscomidită, 
este considerată împărtășită de sfințenie, cum am văzut, prin înseşi 
lucrările Proscomidiei ; necesitatea şi importanţa unei rugăciuni dez- 
voltate şi independente nu s-a impus, prin urmare, cu aceeaşi strin- 
genţă ca în Apus. Negreşit, existența unei formule pentru binecuvân- 
tarea anafurei nu poate îi pusă la îndoială, dar ea nu a îmbrăcat ca- 
racterul unei rugăciuni aparte, ci s-a găsit inclusă ca un articol în 
ritualul Proscomidiei. După toate aparențele — şi aceasta este puţin 
spus —, formula pentru binecuvântarea pâinii sau prosforei de prosco- 
midit, ale cărei resturi devin anafură, servea în acelaşi timp şi era con- 
siderată suficientă ca binecuvântare şi pentru anafură, ea făcându-se 
prin formula pentru deschiderea serviciului Proscomidiei : «Binecuvân- 
tat este Dumnezeul nostru, totdeauna, acum și pururea și în vecii veci- 
lor». Acţiunea sau gestul de binecuvântare care însoţeşte această for- 
mulă este concludent în acest sens. Astfel, potrivit practicilor bunilor 
bisericaşi din trecut, prescura de proscomidit se ţine împreună cu copia 
în mâna stângă, în timp ce preotul o binecuvintează cu dreapta în sem- 
nul crucii, spunând formula de mai sus, după care apoi o sărută 11%, 
Ediţia din anul 1908 a Liturghierului de Ierusalim indică de asemenea : 
«Preotul, luând prescura cu amândouă mâinile, face cu ea semnul crucii 
deasupra Sfântului Disc, zicând totodată : Binecuvântat este Dumnezeul 
nostru» 115. Liturghierul de Atena prescrie acelaşi lucru, cu varianta 
că preotul ia prescura şi sfânta copie cu amândouă mâinile şi o înalță 
(bbâvei) până în dreptul frunţii, încă de la începutul troparului «Răs- 
cumpăratu-ne-ai pe noi din blestemul legii...» 1116, 

Prin urmare, dintru început a existat o formulă de binecuvântare 
a anafurei şi, sub această formulă pe care o putem considera cea mai 
veche, tradiţia a transmis-o în practica din diferite părți, unde o găsim 
consemnată în manualele de tipic şi în relatări incidentale, ca formulă 
pentru binecuvântarea anafurei, în timpul Axionului 1177. În acest sens 
devine înţeleasă şi explicaţia dată de Simion, -arhiepiscopul 'Tesaloni- 
cului, când afirmă că analura se împărtăşeşte de binecuvântare prin 
cele ce se fac la Proscomidie. 


1173. Cf. Jules Corblet, op. ctt., 1, p. 243; L'Abbe Migne, op, cit., p. 563; 
F. A. Kraus, op. cit., p. 451; L. A. Molien, op. cit., vol. î, p. 232. 

1174. Vezi Icon. Dimitrie Lungulescu, op. cil., p. 53. 

1175. AcrzoupŢixov, ianuarie, 1908, p. 57. 

1176. 'H Geta Aeimouvpţia, Atena, 1924, p. 27. 

1177. Ca, de pildă, la: Gherasim Safiirin, op. cit., p. 58; Icon. Dim. Lungu- 
lescu, op. cit, p. 68; Icon. Ilie Teodorescu, Anafora, în cAmvonul», X (1907), nr. 8, 
p. 247; Icon. D. Georgescu, Observaţiuni asupra serviciului divin, Bucureşti, 1911, 
p. 14; Arhim. Fotie Balamaci, op. cit. p. 174. 

Se înţelege însă că această formulă era şi este valabilă numai în 
cazul în care credincioşii pot fi îndestulaţi cu resturile provenite ex- 
clusiv din prescura înălţată, adică proscomidită pentru Sfântul Agneţ, 
ca odinioară, când prosforele aveau mărimea pâinilor din uzul zilnic. 
In Biserica Ortodoxă Rusă, unde s-a păstrat obiceiul ca cele cinci 
prescuri necesare Proscomidiei să fie întregi, iar nu numai câte un sin- 
gur corn sau pecete, nu se cunoaște şi nu se practică o formulă aparte 
pentru binecuvântarea anafurei într-un moment anumit al Liturghiei. 
În celelalte părţi ale Bisericii Ortodoxe însă, ajungându-se la folosirea 
unei singure prescuri pentru întreaga Proscomidie, adică cinci cornuri 
sau peceţi, nu mai poate fi respectată regula de a se pregăti anafura 
exclusiv din prescura întrebuințată pentru scoaterea Sfântului Agneţ, 
mai ales în forma raţionalizată la care a ajuns prescura prin uzul din 
cursul istoriei. De aceea, autorul unui manual de liturgică îndeamnă ca 
această prosforă să fie făcută «cât un taler de mare, având în mijloc 
un singur sigil, sau pistornic pentru Sfântul Agneţ» 1178. Chiar aşa însă 
experiența a dovedit că mărimea prosforei se poate întâmpla să fie de- 
păşită, în anumite ocazii, de numărul mare al credincioşilor, aşa că s-a 
recurs şi la prosfora din care s-a scos părticica Preasfintei Născătoare 
ori şi la cea pentru miridele celor nouă cete, ba chiar şi la prosforele 
din care s-a proscomidit pentru vii şi pentru morţi, nefiind excluse 
nici împrejurările când se ajunge chiar la folosirea stocului de prescuri 
neîntrebuinţate în nici un fel la Proscomidie. În perfectă concordanţă 
însă cu simbolismul prescurii şi cu semnificația anafurei, Nomocanonul 
în 228 de capitole nu dă încuviințare pentru tăierea anafurei decât din 
prosforele ce au servit la scoaterea Sfântului Agneţ şi, cel mult, şi a 
miridei în cinstea Sfintei Fecioare. Astfel, canonul 213, după ce dă in- 
dicaţiile cu privire la numărul de prosfore necesar pentru Proscomidie, 
adaugă : «Afară de aceasta să ştii şi acest lucru : prima prescură să fie 
întreagă, ca să scoţi artosul Domnului, sau după cum vei chibzui, ca 
să-ţi ajungă pentru anafură ; iar celelalte patru să fie numai pecetea. 
Dacă însă este popor mult şi nu ajunge o singură prescură pentru ana- 
fură, pune şi prescura Panaghiei întreagă, iar celelalte să fie peceţi» 1119, 

În acest caz însă cine se mai poate îndoi de necesitatea unei for- 
mule aparte pentru binecuvântarea anafurei ? 

Deși nicăieri, cu excepţia edițiilor de Bucureşti din anii 1937, 1950, 
1956 şi 1967 ale Liturghierului român, nu se dă vreo indicație cu 


1178. Ghenadie, fost episcop de Argeş, op. cit., p. 125. 

1179. Vezi textul grec la J. Hanssens, op. cit, t. II, p. 191, nr. 341. 

Ediţia Liturghierului de Bucureşti, 1937, nu se găseşte deci pe linia acestui 
canon atunci când dă indicaţia că se poate tăia şi din prescurile care n-au servit 
la Proscomidie, dacă trebuinţa cere (p. 159). Fără temei consideră şi S. Bulgakov 
(Manual practic pentru săvârșirea slujbelor religioase în Biserica Ortodoxă, Harkov, 
1893, p. 70, nr. 27, în limba rusă) că este admis să se taie și să se împartă ca ana- 
fură nu numai prescurile folosite la scoaterea miridelor pentru cele nouă cete, 
pentru vii și pentru repauzaţi, ori pâinea binecuvântată la slujba Litiei, ci chiar 
prescurile neîntrebuinţate, dar stropite cu agheasmă, în cazurile în care nu sunt 
îndestulătoare părțile rămase din prescura pentru Siântul Agneţ şi din cea a 
Panaghiei. 

privire la binecuvântarea anafturei şi la formula respectivă, totuşi în 
practică anafura s-a binecuvântat totdeauna, folosindu-se diferite for- 
mule. Ceremonialul este sumar. În timpul Axionului, vasul cu anafură 
este prezentat preotului, cu invitaţia: «Binecuvintează, părinte, ana- 
fura», Luându-l, preotul îl poartă în chipul sfintei cruci în faţa vaselor 
cu Sfintele Taine, unii obişnuind să atingă Sfântul Disc şi Sfântul Potir 
în timp ce se rosteşte formula de binecuvântare, care, în unele cazuri, 
este aceea prin care se deschide serviciul Proscomidiei 11%; după alte 
practici, această formulă are un caracter introductiv, ea fiind comple- 
tată prin următoarea, în timp ce anafura este atinsă sau apropiată de 
sfintele vase : «Binecuvintează, Doamne, pe toţi cei ce vor gusta 
dintr-însa...» 1481, 

Cea dintâi formulă pe care o cunoaştem este de la sfârşitul veacu- 
lui al XIX-lea, şi are o formă simplă: «Binecuvântată este ana- 
fura sfinților Tăi, totdeauna, acum şi pururea şi în vecii vecilor», ros- 
tită în timp ce cu dreapta se făcea semnul binecuvântării peste vasul 
cu anafură. Tot atât de simplă şi, pare-se, cu o întrebuințare tot atât 
de largă este şi următoarea: «Binecuvântată este hrana (mâncarea) 
sfinților Tăi, totdeauna, acum şi pururea și în vecii vecilor» 1182, Cele 
cu text mai dezvoltat, avem impresia că s-au bucurat de un uz mai 
restrâns. Una dintre acestea iși întemeiază binecuvântarea pe numele 
Sfintei Treimi : «În numele Preasfintei Treimi, Care ştie toate, se sfin- 
țește pâinea aceasta spre sfinţirea celor ce vor gusta dintr-insa. Că Tu 
eşti sfințirea noastră şi Ţie slavă înălțăm : Tatălui şi Fiului şi Sfântului 
Duh, acum şi pururea şi în vecii vecilor» 118. Alta, obişnuită în părțile 
Banatului, este adresată Mântuitorului, prezentând în factura ei internă 
înrudiri cu rugăciunile respective, obişnuite în Apus: «Doamne lisuse 
Hristoase, Care binecuvintezi și sfințeşti toate câte sunt, însuţi bine- 
cuvintează şi aceste prosfore, care se aduc spre tăierea sfintei anafure, 
și pe credincioșii care vor gusta dintr-insele sfințește-i, iartă-le, 
Doamne, păcatele, dăruiește-le sănătate și viață veșnică» !!8. Cea mai 
dezvoltată dintre formulele pentru binecuvântarea anafurei se inspiră 
din aceleași motive evhologice, ca şi rugăciunea pentru binecuvântarea 
pâinilor la serviciul Litiei, cu care se găseşte într-o apropiată înrudire 


1180. Vezi Dumnezeieşiile Liturghii, ed. București, din anul 1937, p. 159, 
şi din anul 1950, p. 137; Dom Plaeide de Meester, La divine liturgie de S. Jean 
Chrysostome, nr. 58, p. 132—133; Jules Corblet, op. cit., p. 254, 

Ar fi greu de lămurit dacă obiceiul purtării analurei deasupra sau în fața 
vaselor cu Sfintele Taine şi atingerea ei de acestea, practicat în multe părţi ale 
Ortodoxiei răsăritene, este sugerat de erminia lui Teodor de Andida, care subli- 
niază, precum am văzut, că anafura îşi trage sfințirea de la Siintele Taine, trans- 
mițând-o la rândul ei credincioșilor, ori dacă, mai degrabă, explicarea acestui 
exeget liturgic se Teferă tocmai la practica obişnuită din vremea lui. 

1181. Arhim. Fotie Balamaci, op. cit., p. 174. 

1182. Icon. llie Teodorescu, op. şi loc. cit.; Slintele şi Dumnezeieştile liturghii, 
Bucureşti, 1937, p. 159. 

1183. Icon. llie Teodorescu, op. cit., şi loc. cit. 

1184. Pr. loan Nicorescu, Analora, în «Biserica Ortodoxă Română», LI (1933), 
nr. 9—10, p. 417. 

verbală : «Doamne, Iisuse Hristoase, Dumnezeul nostru, Cel ce ai bine- 
cuvântat cele cinci pâini în pustie și ai săturat cinci mii de bărbați, 
însuți binecuvintează şi pâinile acestea și pe credincioșii care vor gusta 
dintr-insele îi sfințeşte, că Tu eşti sfințirea noastră și Ție slavă înălțăm, 
împreună şi Celui fără de început al Tău Părinte şi Preasfântului, Bu- 
nului şi de viață Făcătorului Tău Duh, acum şi pururea și în vecii 
vecilor» 1185, 

Nu este greu de observat că, în general, aceste formule sunt lipsite 
de expresivitatea cerută de caracterul, simbolismul şi semnificaţia ana- 
furei. Cele mai dezvoltate, care, după părerea noastră, sunt şi cele mai 
noi, nu se află departe de a întreține ideea unei analogii cu litiile, deşi 
anafura nu trebuie confundată cu acestea şi nici cu pâinea din alte 
întrebuinţări religioase 118, Ediţia Liturghierului de Bucureşti, 1937 (la 
p. 159), pare că stabileşte chiar o astfel de echivalență, când recomandă 
să se citească în plus «şi rugăciunea de sfințire de la Litie, zicând la 
timpul cuvenit... însuţi binecuvintează şi Sfânta Anafură aceasta», 
«atunci când trebuința cere a se tăia prescuri mai multe şi nu din 
acelea care au servit la slujirea Sfintei Proscomidii». Indirect, de altfel, 
se recunoaşte că aceste prescuri nu pot avea valoare de anafură. 


Un progres îl reprezintă formulele care nu ignoră momentul când 
se face binecuvântarea anafurei. Precum am văzut, tradiţia a consacrat 
în acest scop timpul când se cântă Axionul 1157, amănunt de care iau act 
pentru prima oară instrucţiunile din ultimele trei ediţii amintite ale 
Liturghierului român de Bucureşti. Un preot bănăţean propune însă în 
acest scop vremea din timpul Rugăciunii Domnești, susținând că această 
practică, preluată de la preoţi care au studiat teologia la sârbi (Vârşeţ), ar 
fi mai potrivită pentru două motive: întâi, pentru că liturghisitorul ar 
fi mai puţin ocupat în timpul acestei rugăciuni decât în timpul Axionu- 
lui și apoi fiindcă «oricărei binecuvântări şi sfinţiri îi premerge rostirea 
Tatălui nostru» 1t%8. Fără a ne opri asupra acestei propuneri, afirmăm 


1185. Icon. llie Teodorescu, op. şi loc. cil. Cu neînsemnate diferențe verbale, 
care o apropie şi mai mult de textul rugăciunii pentru binecuvântarea litiilor, 
vezi şi la Icon. D. Georgescu, op. și loc. cit. 

1186. Confuzie pe care unii autori apuseni, ca de exemplu Maximilianus de 
Saxonia (Praelectiones de liturgiis orientalibus, t. II, p. 280), au putut să o facă, 
alirmând că «evlogiile au sau forma pâinii obişnuite, sau sunt împodobite, mai ales 
în zilele de sărbători, cu tot felul de figuri». 

Binecuvântarea pâinii şi a vinului, împreună cu alte elemente, la slujba Litiei, 
a fost rânduită la origine în mânăstiri, pentru ca monahii, gustând din ele la sfârșitul 
slujbei de seară, să capete oarecare putere de rezistenţă pentru slujba privegherii 
din timpul nopții. Din mânăstiri, obiceiul a trecut apoi la întrebuințare generală. 
CI. Simion, arhiepiscopul Tesalonicului, Despre sfintele rugăciuni, cap. 342, în trad. 
rom. cit., p. 222; col. 2; P. Lebedev, op. cit., p. 297. Recomandarea înscrisă în 
Liturghierul Bisericii Ortodoxe Române la sfârşitul slujbei Vecerniei, ca pâinile litiei 
să fie impărţite credincioşilor «ca anafură», se referă deci la modalitatea sau ce- 
vemonialul de distribuire, iar nu la identitatea între cele două feluri de pâine 
binecuvântată. Ă 

1187. Vezi nota 1177 şi Nicodim Patriarhul, Călăuzirea creștinului la biserică, 
ed. XI, p. 118—119. 

1188. Pr. loan Nicorescu, op. şi loc. cit. 

că, în chip indiscutabil, momentul cel mai indicat pentru binecuvântarea 
anafurei îl reprezintă vremea din timpul cântării Axionului. În primul 
rând, pentru că acest imn în cinstea Sfintei Fecioare concordă cu sim- 
bolismul anafurei, care preînchipuie pe Sfânta Fecioară «care a născut 
nouă pe Pâinea cea cerească, cea vie, veşnică şi pururea hrănitoare su- 
fletelor noastre» 115; în al doilea rând, fiindcă acest moment cores- 
punde ideii exprimate în erminiile liturgice despre o anumită corelaţie 
între anafură şi Pâinea euharistică. Pe de altă parte, binecuvântarea ana- 
îurei îndată după consacrarea Sfintelor Taine, adică după epicleză, sa- 
tisface logica ritualului specific anafurei, care, ca antidoron, se ţine în 
dependență şi în umbra Sfintei Euharistii, momentele acestui ritual ur- 
mând întotdeauna după consumarea principalelor acte din ritualul Sfin- 
tei Împărtăşiri. Momentul din timpul Axionului nu a fost fixat deci în 
mod arbitrar. 

O formulă pentru binecuvântarea anafurei, adecvată acestui mo- 
ment sau mai bine-zis simbolismului ei, o reprezintă următoarea rugă- 
ciune, obișnuită mai ales în Bisericile Ortodoxe autocefale de limbă 
greacă, nu numai la Liturghie, ci şi in rânduiala pentru ridicarea Pana- 
ghiei : <Mare este numele Sfintei Treimi. Preusfântă Născătoare de 
Dumnezeu, ajută-ne. Pentru rugăciunile ei, miluiește-ne și ne mântu- 
ieşte, Dumnezeule» 11%, 

În aceeași categorie poate fi considerată şi rugăciunea adoptată de 
ediția Liturghierului de Bucureşti, din anul 1950, la pagina 127: 
«Doamne lisuse Hristoase, pentru rugăciunile Maicii Tale, miluieşte-ne 
pe noi». 

Marele cusur al acestor din urmă două formule îl constituie faptul 
că le lipseşte ideea de binecuvântare. Ele sunt într-adevăr rugăciuni, 
dar numai de laudă şi de cerere, fără însă ca obiectul şi intenţia acestei 
cereri să fie exprimate în vreo formă sau să se refere la binecuvân- 
tarea anafurei ; ca atare, ele nu au în esenţa lor caracterul unor for- 
mule de binecuvântare. Forma în care socotim că s-a realizat cea mai 
potrivită formulă pentru binecuvântarea anafurei o reprezintă urmă- 
torul text, ce apare ca o prelucrare uşor amplificată a primei dintre cele 
două rugăciuni de mai sus: «Mare este numele Preasfintei Treimi, întru 
Care nădăjduim mântuirea. Pentru rugăciunile Preasfintei Născătoare 
de Dumnezeu şi ale tuturor sfinților, binecuvintează, Doamne, pâinile 


1189. Simion, arhiepiscopul Tesalonicului, Despre sliniele rugăciuni, cap. 357, 
trad. rom. cit., p. 239. 

1190. Textul grec la Dom Placide de Meester, La divine lilurgie de S. Jean 
Chrysostome, nr. 58, p. 132—133; vezi de asemenea: Simion, arhiepiscopul Tesalo- 
nicului, Despre sfintele rugăciuni, cap. 357 şi 359, trad. rom. cit., p. 239—240. 
Episcopul Iacov Antonovici, Rânduiala pentru ridicarea Panaghiei după cum se 
oliciază în Moldova, Cernica, 1924, p. 14—16, 20, 24. 

acestea și sfinţeşte pe cei ce vor gusta dintr-insele. Că Tu ești Cel ce 
binecuvintezi şi sfințeşti toate, Hristoase, Dumnezeul nostru, Și Ție mă- 
rire inălțăm, împreună și Celui fără de început al Tău Părinte şi Prea- 
sfântului, Bunului și de viaţă Făcătorului Tău Duh, acum şi În vecii 
vecilor. Amin» 11591. 


Cu totul cuprinzătoare şi caracteristică prin traducerea a înseși 
ideii de antidoron în textul ei este următoarea formulă din practica 
unui bătrân preot, aflător încă în Râmnicu-Vâlcea prin primele două 
decenii ale veacului nostru: «Binecuvintează, Doamne, pâinea aceasta, 
ce se aduce pentru a ţinedoc Sfintelor Tale Taine, totdeauna acum şi 
pururea și în vecii vecilor». 

Desigur, numărul formulelor nu se poate considera epuizat de cele 
înregistrate în studiul de faţă. Ceea ce trebuie însă subliniat neapărat 
este faptul că, în lipsa unor instrucţiuri din oficiu, mulţimea variantelor 
acestei rugăciuni constituie o mărturie venită din toate părţile despre 
caracterul de imperativ categoric cu care s-a impus în practică con- 
Ştiinţei liturghisitorilor, datoria de a binecuvânta anafura. 

b) Pâinea anafurei păstrează intactă nota aceluiaşi simbolism până 
în ultimul moment al ritualului ei, moment reprezentat de ceremonialul 
impărţirii anafurei. În legătură cu aceasta, Meletie Sirigul tâlcuieşte 
că «după plecarea lui Hristos, a rămas în lume Fecioara Maria spre 
mângâierea credincioşilor. De aceea, se imparte poporului așa-numita 
anaiură (âvridwpov), întru închipuirea Preasfintei 
nezeu, din prescura din care s-a scos Agneţul» 1192. 

În urma unei devieri a practicii, am ajuns să vorbim în limbajul 
românesc de «luarea», iar nu de «primirea» sau «împărţirea» anafurei. 
Regulile înscrise în Liturghierele manuscrise şi imprimate, ca şi în ma- 
nualele de liturgică şi de tipic sunt însă de acord, fără excepţie, arătând 
că «preotul împarte sfânta anajfură», cum se exprimă una din ediţiile 


Născătoare de Dum- 


1191. Scris de mână de Pr. Paraschiv Popescu, la 17 octombrie, 1910, pe co- 
perta interioară de la începutul unui Liturghier, ed. București, 1902, ce s-a aflat 
în întrebuințarea bisericii Sfânta Vineri-Herasca din Bucureşti. 


Pentru stabilirea consecvenței necesare în legătură cu expresiile de adresă 


din text, se impune o uşoară amendare, sub forma următorului adaos: Iisuse 
Hristoase, după vocativul: Doamne. 


1192. Scurtă explicare a dumnezeieştii şi sfintei liturghii, de Meletie Siriguul, 
încadrată In Scrisoarea sinodală a Palriarhului Paisie I către Nicon al Moscovei 
(1665). La K. Delikanis, IMarprapăuxa "Erpaşa, t. Il, Constantinopol, 1905, p. 51, 
după traducerea în manuscris a Pr. Prof. Ene Branişte. 

Patriarhul român Nicodim lămureşte de asemenea că «acelor creştini care vin 
ia biserică şi ascultă sfânta slujbă cu evlavie, dar care nu s-au putut împărtăşi cu 
Sfintele Taine, Biserica a Inceput să le dea ca o mângâiere analură sau pâine sfin- 
lită în cinstea Maicii Domnului. ca astfel ei, măcar prin mijlocirea Prea Curatei 
Fecioare Maria, marea noasiră solitoare către Dumnezeu, să se învrednicească a se 
opropla de Mântuitorul şi Dumnezeul nostru lisus Hristos» (op. cit., p. 109—110). 

Liturghierului de Ierusalim (1908) 11%, tot aşa după cum tot preotul dă 
şi Sfânta Împărtăşanie. Când slujeşte arhiereul, «acesta împarte poporu- 
lui anafura, spre binecuvântarea şi curățirea sufletului» 119, Ceremo- 
nialul împărțirii anafurei este descris astfel de Nicolae Cabasila, în com- 
pletarea textului citat mai înainte (vezi nota 1155): Preotul «o împarte 
credincioşilor..., iar ei o primesc cu toată evlavia şi-i sărută dreapta, 
care s-a atins puţin mai înainte de Preasfântul Trup al Mântuitorului 
Hristos şi se crede că sfinţirea primită de aici o împărtăşeşte celor ce 
se ating de ea». 

Adevăratul temei al regulii de a se împărţi anafura de către preot 
derivă din caracterul ei de antidoron. Aşa se explică pentru ce întreg 
ceremonialul pentru distribuirea ei a fost întocmit prin analogie cu cel 
pentru administrarea Sfintei Împărtăşanii '1%. Astfel, Liturghierele, cu 
excepţia unora dintre ediţiile greceşti mai noi, prevăd nu numai împăr- 
ţirea anafurei de către preot, ci şi cântarea în acest timp a Psalmului 
33, care se mai recită încă în unele mânăstiri 11%; acest amănunt este 
cât se poate de semnificativ, atât pentru motivul că acest psalm se 
recita, în Biserioa primară, în timpul împărtăşirii credinicoşilor 1197, cât 
şi prin ideea îndeosebi din textul versetului 8 al acestui psalm («Gus- 
taţi şi vedeţi că bun este Domnul»). Prin acest psalm, comunitatea în- 
tâmpină astfel primirea evloghiei sau anafurei, cu un imn de binecuvân- 
tare sau de laudă adresat lui Dumnezeu : «Binecuvânta-voi pe Domnul 
în toată vremea, lauda Lui va fi pururea în gura mea...». 

c) După regula observată întotdeauna, anafura se consumă numai 
de cei care se găsesc în stare de ajunare. Cormceaia Cniga prevede că 
celui ce a mâncat chiar puţin sau a băut nu-i este îngăduit să primească 
antidoron 11%, «căci este sfinţit şi se cuvine să-l primească pe ne- 
mâncate» 11%, 


1193. Cf. şi Ms. ne. 1020 Bibl. Mânăstirii Sinai (veacul al XIl-lea—a! XIII-lea), 
la A. Dmitrievschi, op. cit., p. 146; Simion, arhiepiscopul Tesalonicului, Despre 
Siânta Liturghie, cap. 99; J. M. Hanssens, op. cit., t. III, p. 534; Maximilianus de 
Saxa, op. cit., vol. II, p. 280; Jules Corbiet, op. cit., t. II, p. 254; Icon. D. Lungu- 
lescu, op. cil., p. 77 etc 

1194. Tipicul arhieresc bizantino-slavon la Slintele Liturghii, 1943, p. 44, tradus 
după Rânduiala slujbei arhiereşti, tipărită la Moscova, ca ediţie sinodală, în 
anul 1907. 

1195. Cf. și J. M. Hanssens, Institutiones liturgicae de ritibus orientalibus, 
t. 11, p. 534. i 

1196. Cf. S. Salaville, op. cit., p. 73 (notă); Prot. Grigorie Mansvetov, op. cil. 
p. 123; A. Svirelin, Tipic bisericesc... (în limba rusă), Moscova, 1894; Prof. Dr. Ti! 
Miscovschi, Explicarea Lilurghiei țarigrădene (în limba rusă), Lemberg, 1926, p. 157. 

1197. Constituţiile Apostolice, cart. VIII, cap. 13. 

1198. Cormceaia  Cniga, part. II, Răspunsul al șaptelea al Sinodului al 
XVII-lea din timpul patriarhului Nicolae ai Constantinopolului, la întrebarea mo- 
nahului Ioan. La Grigorie Diacenko, Dicționar bisericesc slav complet (în limba rusă), 
Moscova, 1900, p. 18. 

1199. Tipicul arhieresc bizantino-slavon, citat, p. 44. 

Mai mult, ca şi la împărtăşirea cu Sfintele Taine, împărțirea anafu- 
rei este însoțită de o formulă rostită pentru fiecare credincios. Ea va- 
riază. În practica din unele părţi este formula: «Hrană a dat Domnul 
celor ce se tem de El», sau: «Hrană se dă celor ce se tem de Dom- 
nul» 1200, ori eAjutorul meu (tău) de la Domnul, Cel ce a făcut cerul şi 
pământul» (Ps. 20, 2), aceasta din urmă fiind înregistrată şi în ediţia 
din anul 1937, Bucureşti, a Liturghierului (p. 79). Mult mai expresivă 
şi mai corespunzătoare caracterului anafurei este însă forma întrebuin- 
țată în ediţiile greceşti şi bulgare: «Binecuvântarea Domnului şi mila 
Lui să vie peste tine (totdeauna, acum şi pururea şi în vecii vecilor. 
Amin» 1%1). Reiese şi se afirmă astfel credința despre diferenţa esenţială 
între Sfintele Taine şi pâinea obișnuită, numai binecuvântată 122; în 
timp ce prin cele dintâi ni se împărtăşeşte harul sfințirii sau mântui- 
rea prin însuşi Trupul şi Sângele Domnului, anafura ne face părtaşi nu- 
mai de binecuvântare. 

Practica «miruirii» la finele Liturghiei, generalizată în Biserica Or- 
todoxă Română la toate sărbătorile 12%, a făcut din preot mai mult un 
simplu asistent la luarea anafurei de către fiecare credincios, din vasul 
în care se află pusă, formula de mai sus fiind rostită de fapt o dată cu 
miruirea. Așa precum se exprima categoric Balsamon, împărțirea ana- 
furei a fost rânduită însă pentru ca cei care nu pot să se împărtășească 
«să o primească din mâna preotului, spre sfințire». 

Asupra momentului exact pentru distribuirea anafurei, indicaţiile 
din Liturghiere nu se găsesc într-un acord perfect. Multe din cele mai 
bune manuscrise şi ediţii vechi fixează acest moment după rugăciunea 
amvonului, deci înainte de formula apolisului Liturghiei. Altele însă îl 
înscriu după ce s-au încheiat complet formulele otpustului, aceasta fiind 
de fapt regula care a prevalat în practică 120%. Acest din urmă moment 
a fost indicat de consideraţii practice, întrucât experienţa a de- 
monstrat că prin împărtăşirea anafurei se creează ocazie pentru ple- 
carea credincioşilor din biserică, înainte de încheierea serviciului divin 


prin formulele consacrate. 


1200. Icon. D. Lungulescu, op. cit., p. 77 şi Pr. Gavriil Telega, Tipiconul cu 
note ritualistice, 1901 (curs litografiat), p. 413. 

1201. Cf. de exemplu: Liturghikonul de Ierusalim, 1908, p. 109; Dumnezeiasca 
Liturghie, Atena, 1924, p. 59; Siujebnik, Sotia, 1928, p. 143; S. Salaville, 
op. cil., p. 73. 

1202. Prof. Dr. Tit Miscovschi, op. cil. p. 157. 

1203. Miruirea la finele Liturghiei nu se practică în unele din mânăstirile 
noastre (Icon. D. Lungulescu, op. cit., p. 77) şi nici în bisericile ortodoxe din alte 
ţări. În Biserica Ortodoxă Rusă se miruieşte numai la sărbătorile mari, şi anume în 
cursul Utreniei, după citirea Evangheliei, ori la sfârşitul Utreniei, când nu e polieleu. 

1204. Confuzia merge uneori până acolo încât într-una şi aceeaşi ediţie a 
Liturghierului împărțirea analurei este indicată înainte de apolis în Liturghia Sfân- 
tului loan Gură de Aur şi în cea a Darurilor mai înainte sfinţite, în timp ce în 
Liturghia Sfântului Vasile cel Mare o găsim după apolis. Ca exemplificare, cităm 
la întâmplare ediţiile Liturghierului român de Neamt, 1860, de București, 1902 şi 1937. 

„ În strictă logică însă a spiritului în care a fost instituită anafura,. 
momentul într-adevăr potrivit pentru împărţirea ei este cel dinaintea 
formulei finale a apolisului 12%. Pe de o parte, pentru că anafura, ca 
antidoron (în loc de dar), trebuie distribuită şi consumată ca şi Sfânta 
Împărtăşanie, în cadrul Liturghiei, deci înăuntrul comunităţii credincio- 
şilor, iar nu în afara oficiului. Pe de altă parte, formula dinaintea apo- 
lisului, «Binecuvântarea Domnului peste voi, cu al Său har...», urmează 
întocmai ca o concluzie, pecetluind printr-o formulă publică şi generală 
caracterul de binecuvântare (evhopa ) al anaturei, afirmat fiecărui cre- 
dincios în parte cu formula de care este însoţită distribuirea 12%. Această 
demonstraţie se referă, desigur, la poziţia teoretică a problemei. Întrucât 
insă astăzi întreaga comunitate, în loc să se împărtășească, ia anafură, 
deplasarea momentului distribuirii ei după otpust nu contrariază sem- 
nificaţia anafurei ca semn de comuniune. 

În limbajul bisericesc curent se întrebuințează în chip impropriu 
expresia de anafură și pentru prescurile ce se consumă cu vin, îndată 
după împărtăşire, de către cei care s-au apropiat de Sfintele Taine. Gus- 
tarea aceasta, chiar dacă se face din anafură, nu are însă caracterul 
unui semn de comuniune, care, de altfel, s-a săvârşit în chip real prin 
însăşi Sfânta Împărtăşire 12, ci se practică cu scopul de a se ajuta dega- 
jarea gurii de orice urmă din Sfintele Taine, spre a nu fi expuse la eli- 
minare prin vorbire etc. Pentru acelaşi motiv, instrucţiunile din Litur- 
ghiere şi Tipice recomandă liturghisitorilor înşişi să guste anafură şi 
vin la proscomidiar, după împărtăşire 12%. De asemenea, Regulile Sfân- 


1205. Cf. şi Dom Placide de Meester, Genese, sources e! developpemenis du 
texte grec de la liturgie de S. Jean Chrysostome..., p. 114. 

1206. Se pare că Slujebnicul bulgar (Sofia, 1928, p. 250) incearcă un compro- 
mis între cele două poziţii, indicând pentru împărţirea anaturei, la Liturghia Daru- 
rilor mai înainte sfințite, momentul dintre apolis şi formula finală «Pentru rugă- 
civnile Sfinţilor Părinților noştri...». 

1207. Pentru acest motiv dispozițiile sinodale ale lui Pierre de Colemediu, arhi- 
episcop de Rouen, interziceau împărțirea analurei la Paşti şi la praznicele mari, 
devarece în aceste zile trebuie să se împărtășească toţi credincioșii. Jules Corblet, 
op. cil., vol. ]l, p. 242, şi la L. Moulien, op. cut., vol. 1, p. 232. 

1208. Ieratikon, Constantinopol, 1895, p. 150; Gherasim Sailirin, op. cil, p. 65 
şi 93; Calendarul bisericesc pe anul 1947, Moscova, p. 54. Tipicul cel Mare (Iași, 
1816), la p. 42, 43, în cap. 34: «Pentru spălarea gurii îraților celor ce se împărtă- 
şesc cu Preacuratele Taine ale lui Hristos», se recomandă ca, după împărtășire, 
să ia anatură şi apoi «puţină căldură din cea rămasă din turnarea în dumnezeiescul 
pahar». Obiceiul acesta trebuie să lie vechi şi comun întregii Biserici, de vreme 
ce Îl găsim practicat şi în Apus. Astlel, o regulă atestată de papa Inocenţiu al 
IM-lea, în anul 1204, prescrie liturghisitorului să-şi spele gura cu vin, atunci 
când nu mai are de săvârșit o altă missă (Mgr Pierre Batilfol, Lecons sur la messe, 
XI, p. 294). 

tului Benedict recomandă ca după cuminecare să se dea puţin vin ames- 
tecat cu apă monahului rânduit la lecturile în auz din trapeză, în timpul 
prânzului celorlalți 1205. 

Ceea ce se dă însă credinaioşilor, împreună cu vin după împărtă- 
şire, sunt prescurile neînălțate şi neîntrebuințate la Proscomidie. În 
categoria acestora intră și vinul, chiar dacă provine din cel rămas după 
turnarea în Sfântul Potir, «deoarece vinul nu se înalță, ci numai se sfin- 
țeşte» 12i0, adică nu este înălţat şi binecuvântat înainte de a fi turnat în 
potir ; ceea ce rămâne din el păstrează deci simplu caracter de ofrandă 
prezentată de credincioşi, ca şi prescurile neproscomidite. Toomai 
«prescurile și vinul» acestea au format obiectul întrebării incluse în 
textul canonului 5 al patriarhului constantinopolitan Nicolae. 

Prin urmare, prosforele ce se consumă cu vin, după împărtăşire, 
nu sunt anafura. 


1209. Rânduiala cuviosului Benedict, cap. 38. În Vechile rânduieli ale vieţii 
monahale..., traducere, p. 710; vezi şi Ign. Ephr. Rahmani, Les liturgies orienlales 
et occidentales, p. 252, n. 1: «Se văd şi astăzi în unele biserici de Răsărit cre- 
dincioși care, înainte de a pleca după iîmpărtăşire, cer paracliserului o înghiţitură 
de apă sau de vin». 

1210. Interpretarea canonului 5 al patriarhului Nicolae, la G. Ralli şi Poti, 
Sintagma ateniană, vol. IV, p. 422. 

